
BEVEZETÉS. 


Kisfaludy  Károly  1788.  február  5-ikén  született  Téthen, 
ősrégi  nemes  családból.  Atyja  Zalavármegye  egyik  vezérlő 
embere  s  több  ízben  országgyűlési  követ  volt ;  a  nagy  tudo- 
mányú  és  műveltségű  ember  alaposan  ismerte  a  klasszikusokat 
s  németül  és  francziául  is  értett.  Erős  világi  hajlamai  mellett 
kimért  és  rideg  volt,  ki  a  neki  nem  tetsző  tisztviselők  ellen  latin 
versekben  gúny  iratokat  irt  és  terjesztett.  Anyja,  Sándorfi  Anna, 
zalamegyei  királyi  ügyész  és  birtokos  leánya,  igen  eleven  eszű. 
melancholiára  hajló,  de  alakjában,  cvíg  lelkű  nő  volt.  Eleinte 
Sümegen  laktak,  a  honnammintegy  Öt  év  múlva  Győrmegyébe 
költözködtek,  előbb  Csécsinkbe,  majd  Téthre.  Nyolcz  gyer¬ 
mekük  született,  kik  közül  többen  előkelő  állásra  és  névre  tettek 
szert :  Sándor,  elsőszülöttjük,,  a  híres  költő ;  Mihály,  gy őr¬ 
megyei  alispán  ;  János,  József  nádor  hadsegéde,  és  Károly. 

A  gyermek  születése  a  37  éves  anya  életébe  került.  Ez 
nagy  csapás  volt  a  férjjpe,vki  ezentúl  még  ridegebb  és  zárkózot- 
tabb  lett,  de  még  nagyobb  a  fiúra,  ki  minden  testvérénél  inkább 
rászorult  arra,  hogy  legyen  a  ki . szeretettel  mérsékli  hevéts 
védő  angyalul  álljon  közte  és  a  zordon  apa  között.  Maga 
Sándor  így  írja  le  viszonyát  atyjához:  „Atyámnak  kemény  és 
szoros  fenyíték  alatt  való  nevelésében  sem  szivem,  sem  elmém 
ki  nem  nyílhatott.  Korhely,  gazember,  semmirevaló  voltak  a 
szokott  nevezetek,  melyekkel  illete  többnyire.  Szegény  jó  anyám 
halála  után  atyám  még  csudálatosabb,  keményebb  kezde  irán- 

tam  lenni,  s  valóban  jó  lelkű  s  bölcs  atyámat  soha  meghit¬ 
temnek,  barátomnak  nem  kívánhattam/4  Pedig  Sándort  az 
apa  a  maga  módján  szerette,  de  Károlyt  az  „anyaölés44  miatt 
gyűlölte. 

A  fiú  szerencséjére  azonban  mellette  állott  a  tíz  évvel 
idősebb  Trézsi,  ki  neki  nemcsak  testvérnénje,  hanem  meghitt 
barátnéja  és  úgy  szólván,  nevelő  anyja  volt.  Hozzá  fordul  min¬ 
den  bajában  és  ő  megsegíti,  neki  panaszolja  el  minden  bánatát 
és  ő  megvigasztalja.  Szeretetében  kifogyhatatlan,  hűségében 
meginghatatlan.  S  a  gyermek  ragaszkodással,  az  ifjú  rajongás¬ 
sal  s  a  férfiú  mély  és  megható  odaadással  fizet  jóságáért. 

1799-ben  Károlyt  az  apa  Győrbe  adja  gymnasiumba. 
A  fiú  eleinte  jól  tanult,  de  később  elhanyagolta  magát  s  visel¬ 
kedése  ellen  is  sok  volt  a  panasz.  Rendkívül  érdekes,  mint  írja 
le  Sándor  ez  időben  az  öcscsét :  „Oly  jó  szivű  gyermek  volt, 
hogy  ruháját  is  elajándékozta  szegény  tanuló  társainak,  kiket 
szeretett ;  ellenben  oly  úrvágy  volt  benne,  hogy  a  megajándé¬ 
kozottaktól  szolgálatot  kivánt.  Ő  benne  már  ekkor  kifejlett  a 
mértéktelen  adakozásnak,  hogy  ne  mondjam,  tékozlásnak  haj¬ 
landósága,  melynek  azonban  leginkább  jószívűség  és  minden 
jót  másokkal  megosztani  vágyás  volt  valóságos  kútfeje.44  Az 
iskolai  korlátokat  is  nehezen  tűrte.  Egy  ízben  annyira  ragadta 
indulatossága,  hogy  tanára  felé,  ki  az  osztály  színe  előtt  meg¬ 
fenyítette,  a  téntatartót  dobta.  Ezért  megbukott,  az  apa  pedig 
kivette  az  iskolából  és,  mint  már  eddig  három  fiát,  őt  is  katoná¬ 
nak  adta.  Tizenhét  éves  korában  Károly  már  mint  zászlótartó 
vesz  részt  a  háborúban,  s  az  1805-ben  Napóleon  ellen  kivívott 
fényes  győzelemben  Caldiero  mellett  nagy  része  volt  a  buda¬ 
pesti  32-ik  gyalogezrednek,  melyben  Károly  szolgált.  A  követ¬ 
kező  évben  a  Szerénységben  határőrzésre  rendelik  ki  s  ott 
marad  1809-ig,  a  midőn  hadnagyi  ranggal  Münchenbe  kerül 
a  hadsereghez.  De  megverik  az  osztrákokat,  a  kik  visszavonul¬ 
nak  s  Kisfaludy  ekkor  esik  Leoben  mellett  franczia  fogságba, 
honnan  azonban  szökéssel  menekül;  1809  végén  mint  főhad¬ 
nagy  Pestre  kerül. 

De  egy  fontos  esemény  csakhamar  megakasztotta  katonai 
pályáját.  1810-ben  megismerkedett  Heppler  Katalinnal  s  szen¬ 
vedélyes  szerelemre  gyúlt  iránta.  Katalin  egy  elszegényedett 

özvegy  leánya  lévén,  Kisfaludy  nem  is  gondolhatott  rá,  hogy 
atyja  akarata,  ellenére  nőül  vegye.  De  ez  megtagadta  bele¬ 
egyezését.  „Én  megbántottnak  éreztem  magamat  —  beszéli 
el  ő  maga  —  és  akaratomnak  erőszakkal  iparkodtam  nyoma- 
tékot  szerezni,  de  szerelmem  és  állhatatosságom  megtörtek 
szívtelenségén  s  nekem  nem  maradt  egyéb  választásom,  mint 
vagy  kegyelmet  koldulni,  vagy  pedig  atyámmal  végkép  szakí¬ 
tani.  A  szolgai  nevelés,  mely  már  korán  elfojtotta  bennem  a 
szeretetnek  minden  csiráját,  s  minden  kényszer  ellen  hasonló 
fegyverrel  unszolt  élnem,  arra  birt,  hogy  az  utóbbit  válaszszam 
s  fölmondtám  atyámnak  az  engedelmességet. “  Azaz:  apja 
tilalma  ellenére  1811.  augusztusban  ott  hagyja  a  katonaságot. 
Szinte  föltűnő,  hogy  azért  mégis  haza  merészkedik,  atyját  meg¬ 
kérlelni.  De  a  felbőszült  apa  be  sem  bocsátja,  hanem  a  cselé¬ 
dekkel  kidobatja. 

A  kitaszított  ifjú  ekkor  Trézsijénél  vonul  meg,  ki  férjével, 
Farkas  Gábor  nyugalmazott  kapitánynyal,  Vönöczkön  lakott. 
Itt  csendes  nyugalomban  töltött  pár  hónapot :  vadászgatott, 
olvasott,  kifestette  a  szobákat,  rajzolt  és  költészettel  foglal¬ 
kozott.  Már  1809-ben  írta  A  tatárokat,  ezt  a  darabot  most 
átdolgozta,  több  költeményt  szerzett  és  megírta  boldogtalan 
szerelme  történetét  is.  Ily  foglalkozás  közt  és  ily  szerető  kör¬ 
nyezetben  lelki  egyensúlya  lassanként  helyre  állott  s  Kisfaludy 
1812  elején  új  jövő  után  nézett. 

Azt  határozta,  hogy  Bécsbe  megy  és  festőnek  képezi  ki 
magát.  Ekkor  érte  el  nagykorúságát  s  az  apa  szó  nélkül  kiadta 
anyai  birtokrészét  Zalamegyében,  melyet  Károly  Sümegen 
élő  bátyjának,  Boldizsár  püspöki  praefectusnak  zálogba  adott. 
A  nyert  pénzen  nem  ment  egyenesen  Bécsbe,  hanem  előbb 
Pestre  Hepplernéhez,  kitől  megtudta,  hogy  Katalin  közben  már 
férjhez  ment.  Midőn  aztán  Bécsbe  ér,  elkeseredettsége  dobzó- 
dásban  tombolta  ki  magát.  „Csupán  hat  aranyat  menthettem 
meg  a  förgetegből,  mely  egyik  korcsmából  a  másikba  s  tivor¬ 
nyából  újabb  tivornyába  vitt.  Mily  megbocsáthatatlan  könnyel¬ 
műség,  nemde?  Pedig  így  volt.M  Tanulni  sem  sokat  tanult  az 
akadémián ;  voltakép  rá  sem  ért,  mert  szereznie  kellett,  hogy 
megélhessen.  S  mert  gyönge  tudása  mellett  ez  nehezen  ment, 
Oroszországba  készül,  hol  több  hasznot  remélt.  De  csak  Po- 

zsonyig  jut  s  pár  hó  múlva  megint  visszamegy.  A  szükség 
aztán  szorgalomra  készti :  elefántcsontra  vagy  porczellánra 
erotikus  jeleneteket  fest  egy  műkereskedő  számára  s  ha  meg¬ 
rendelő  akad,  arczképet  is  csinál,  de  csak  vízfestéssel,  mert 
egyelőre  máshoz  nem  ért.  így  hányódik  negyedfél  évig  Bécs- 
ben  s  ha  Trézsijének  jósága  állandóan  nem  támogatná,  bizony 
nem  tudna  megélni.  De  végre  az  elégedetlenség  önmagával 
megunatja  vele  e  tengődést,  hihetőleg  adósságai  is  nyomták  s 
1815-ben  nyár  elején  Olaszországba  megy. 

Hol  járt,  nem  tudni.  Ő  maga  sohasem  beszélt  külső  és 
belső  válságának  e  korszakáról  s  csak  annyi  látszik  bizonyos¬ 
nak,  hogy  gyalog  utazott,  ecsete  után  élt  s  elég  jó  dolga  lehe¬ 
tett,  mert  midőn  egy  év  múlva  megint  Bécsben  van,  megtakarí¬ 
tott  pénzén  szerzett  képeket  is  hozott  magával.  De  az  élet- 
harczot  a  nagy  városban  most  sem  tudja  megküzdeni  s  Po¬ 
zsonyba  megy,  majd  1817.  elején  Pestre,  hol  azt  remélte,  hogy 
a  Nemzeti  Múzeum  képtárőrévé  fogják  kinevezni.  De  csalódott 
„Már  most  —  írja  elkeseredetten  Trézsijének  —  nem  tudok 
mit  csinálni,  ha  nem  a  vásár  után  Erdélybe  menni,  vagy  egy 
bátor  lépéssel  egyszerre  mindennek  véget  vetni. “  Azonban  jó¬ 
zansága  győzedelmeskedik  csüggedésén  s  Pesten  is  eddigi  fog¬ 
lalkozását  űzi.  „Egy  becsületes  vargánál  —  írja  Toldy  — 
fogadott  szállást  a  Magyar-utczában,  ott  tájképeket  festett 
aquarellben,  melyeket  szegény  gazdája  úgy  a  hogy  eladogatott, 
s  mert  Kisfaludy  bámulandó  sebességgel  dolgozott,  néha  jó 
vásárt  ütött,  másszor,  ha  kevésbbé  keltek,  a  zsellér  gazdástul 
titkon  nyomorgott.“ 

E  nyomorgásból  a  30  éves  férfi  nem  tudta  a  menekülés 
egyéb  módját,  mint  ha  kibékül  atyjával.  De  ez  nem  tartotta 
bocsánatára  méltónak.  „Ő  tollával  s  tudományával— írja  Sándor 
fiának  az  öreg  —  már  semmire  sem  mehet.  Az  egy  katonaság¬ 
ban  tehetett  volna  előmenetelt,  de  errül  is  iffju  idejiben  lemon¬ 
dott  és  minden  remélhető  szerencséjéből  kivetkőzött,  egyedül 
a  hivalkodó  életre  vágyódván.  Attyának  hire  nélkül  el  hadta 
státusát  s  elhadta  böcsületes  kenyerét  a  tekergő  kenyérért. 
Hirem  nélkül  quietált,  nálam  nélkül  éllen. “  Nem  is  bocsátotta 
a  75  éves  aggastyán  a  megtérőt  maga  elé,  hanem  megírja  vég¬ 
rendeletét  és  Károlyt  kitagadja. 

Azonban  a  segítség  már  közel  volt  s  nem  a  véletlen  ked¬ 
vezése,  hanem  belső  okok  kapcsolata  idézte  elő  a  fordulatot. 
Kisfaludy  Pesten  nemcsak  festett,  hanem  mint  azelőtt  katona 
és  festő  korában,  írt  is.  Mialatt  ő  tapogatózva  s  külső  kény¬ 
szerítés  szerint  keres  pályát  és  jövőt,  kifejlődik  benne  mintegy 
akaratlanul  és  ösztönszerüen,  az  író,  a  költő.  Vitkovics,  Szemere, 
Horvát  már  első  pesti  tartózkodása  óta  ismerősei  s  most  újból 
sűrűn  érintkezik  velük.  Megismerkedik  az  egyetlen  pesti  magyar 
újság  szerkesztőjével,  Kulcsár  Istvánnal  s  Virág,  Fejér,  Fáy, 
Gombos  s  a  többi  magyar  írókkal.  S  valamint  Bécsben,  Mün¬ 
chenben  és  Olaszországban  a  színház,  a  dráma  érdekli  legjob¬ 
ban,  úgy  most  is,  midőn  Szettner  Máté  ügyvéd  egy  magyar 
történetet  ad  kezébe,  hogy  történeti  festményekre  találjon  benne 
anyagot,  ő,  a  festő,  a  könyvből  történeti  drámák  írására  merít 
ösztönzést.  A  tatárok- on  kívül  van  egy  fordított  színműve: 
Voltaire  Brutus- a  s  több  eredeti  drámája:  Zách  Klára ,  Szécsi 
Mária ,  A  kérők ,  Stibor  vajda.  Kisfaludy  semminek,  vagy  a 
legjobb  esetben  festőnek  tartja  magát,  pedig  már  kész  dráma¬ 
író.  Csak  a  kedvező  alkalom  hiányzik  még  s  lehetetlen  lesz 
neki  magának  is  erre  nem  eszmélnie. 

S  mintha  a  sors  megelégelte  volna  már  szegény  Kisfaludy 
hányódását,  s  őt  annyi  megpróbáltatás  és  vívódás  után  immár 
elég  megtisztultnak  tekintené  arra  a  vezető  állásra,  melyre 
géniusza  kijelölte :  épen  a  kellő  időben  beáll  az  alkalom  és 
a  siker. 

Budapesten  öt  év  óta  nem  volt  magyar  színi  előadás. 
Most  pedig,  1819-ben,  Székesfehérvárott  egy  kitűnő  színjátszó¬ 
társulat  működik,  melynek  hire  elhat  a  fővárosba  s  a  budai  és 
pesti  német  színház  bérlője,  gr.  Brunzvik  Ferencz  hajlandó 
pár  hétre  minden  kedden  és  pénteken  a  színpadot  Éder  György 
társaságának  átengedni.  A  hír,  melyet  Kulcsár  lapja  közölt, 
nagy  érdeklődést  keltett  mindenfelé.  Május  3-ikán  volt  az  első 
előadás,  melyre  magyar-német  nyelvű  színlap  hívta  meg  a 
közönséget ;  előadás  kezdete  előtt  a  Gott-erhaltét  énekelték  a 
magyar  színészek;  előadták  pedig  bemutatónak  Kisfaludy 
darabját :  A  Tatárok  Magyarországon.  A  hatás  rendkívüli  volt. 
Egyetlen  magyar  kritika  maradt  fenn  ez  előadásról,  a  Kulcsár 
Istváné.  „E  vitézi  Játéknak  szerzője  Kisfaludy  Károly  úr,  a  di- 

csőségesen  ismeretes  T.  T.  Kisfaludy  Sándor  Urnák  legiffiabb 
Testvére,  a  ki  valamint  a  Képírásban,  úgy  a  Költő  Mesterség¬ 
ben  is  jeles  tulajdonságokkal  diszeskedik  s  tsak  ezen  Játékkal 
is  megmutatta,  hogy  tőle  Hazánk  szép  munkákat  várhat.  Nem¬ 
zetünk  már  nem  ok  nélkül  remélheti,  hogy  valahára  a  Magyar 
Nemzeti  Theatrom  is  lábra  kaphat.“  A  társaság  utolsó  előadása 
junius  16-ikán  volt  s  ekkor  is  Kisfaludytól  adtak  elő  darabot, 
melyet  ez  négy  nap  alatt  írt  meg:  Ilka,  vagy  Nándorfehérvár 
bevétele.  „Ezen  jeles  eredeti  Játéknak  is  —  Írja  Kulcsár  — 
Kisfaludy  Károly  ur  a  szerzője,  a  ki  valóban  olyan  szerentsésen 
intézte  el  a  történetet,  hogy  a  jelenésen  a  nagy  characterek  és 
a  szép  mondások  minden  figyelmetes  Nézőket  az  ő  ditséretére 
fakasztának.  A  jövedelem  2500  írtra  ment  rá.“  Oly  általános 
volt  a  hatás,  hogy  a  társaság  szeptemberben  ismét  Budapesten 
játszik  s  első  előadásul  Kisfaludy  Stibor- ját  mutatják  be,  majd 
pedig  A  kérők-e t  szinte  meglepő  sikerrel.  Minden  karzatról  és 
minden  páholyból  hangzott;  Vivat  Kisfaludy !  —  Ő  pedig  bol¬ 
dogan  Írja  Trézsijének:  „Én  nékem  uj  élet  látszik  derülni  — 
ha  egészségem  lesz,  még  talán  egészen  szerencsés  lehetek.  “ 

Az  „uj  élet“:  uj  pálya,  uj  hivatás.  Kisfaludy  író  lesz.  Az 
eddigi  véletlen  formálódás  és  ösztönszerű  foglalkozás  helyébe 
öntudatos  fejlődés,  tervszerű  munkásság  lép.  Kisfaludy  eddig 
jóformán  csak  művelődött,  most,  először  életében  tanul,  még 
pedig  ernyedetlenül,  sőt  mohón. 

Előadott  drámáit  ki  is  adta  s  hármat  közülök :  A  Tatáro¬ 
kat,  Ilkát  és  Stibort  Gaal  György  németre  fordította.  Gaal  Bécs- 
ben  élt  mint  Eszterházy  herczeg  könyvtárosa  s  a  nagyobb 
idegen  kultúra  elhódította  tőlünk :  német  író  lett ;  de  érzésre 
azért  jó  magyar  maradt.  Hazafias  érdeméül  kell  betudnunk  azt 
a  nagy  és  jótékony  hatást  is,  melyet  1820-tól  fogva  Kisfaludyra 
állandóan  gyakorolt.  Az  ő  hatása  alatt  finomul  költőnk  Ízlése, 
erősödik  Ítélete,  tisztul  felfogása.  Az  itthon  való  környezet  sze¬ 
rint  ítélvén  magáról,  Kisfaludy  kész  írónak  tartotta  magát ; 
most,  hogy  megismerkedik  Gaallal,  belátja,  hogy  a  műkedvelő¬ 
ből  csak  ezután  kell  magából  az  öntudatos,  műértő  írót  kifej¬ 
tenie.  Sajnálja,  hogy  eddigi  műveit  kinyomatta  s  őszintén  meg- 
vallja  barátjának,  hogy  átidomítólag  hatott  rá  s  most  már  sokat 
világosabban  sejt  a  művészet  és  költészet  birodalmában. 

Egy  másik  nagy  hatás  is  ép  ekkor  éri :  a  nyelvújításé. 
Kisfaludy  eddigi  nyelve  tanulatlan,  báj  és  erő  nélküli,  valósá¬ 
gos  autodidacta-nyelv.  Most  megismerkedik  Helmeczyvel  és 
Bártfayval  s  az  ő  révükön  Kazinczy  kilencz  kötetével  és,  mint 
maga  mondja :  „uj  világ  nyílt  meg  előtte  s  képzeteinek  más 
szinök  s  alakjok,  érzeményeinek  más  hangja  készül.“  Most  és 
Kazinczy  hatása  alatt  tanulja  meg,  hogy  a  nyelvtan  és  helyes¬ 
írás  szabályait  nem  szabad  önkényesen  elmellőzni,  hogy  a 
nyelv  irodalmi  és  tájhasználata  nem  azonegy,  hogy  a  stílus  nem¬ 
csak  gyakorlás,  hanem  műgond  eredménye.  És  hálával  és 
hódolattal  keresi  föl  a  széphalmi  mestert :  „Kecsegtet  a  re¬ 
mény  —  írja  neki  1820.  május  15-én  —  hogy  a  buzgó  ta¬ 
nulónak  első  napjait  a  fölszentelt  mester  méltánylani  fogja  s  ön¬ 
tehetségét  mértékül  nem  veszi.  Nincs  hazámban,  kit  nyugod- 
tabb  szívvel  mernék  magam  felett  bírónak  meghívni,  mint 
Tekintetes  Urat.  Nem  merészség,  hanem  fiúi  bizodalom  vezeti 
toliamat,  midőn  azt  kérem:  hogy  méltóztasson  a  Tekintetes  Úr 
munkáimrul  igaz  Ítéletet  tenni,  hogy  jövendőben  tudjam  a  jót 
folytatni  és  a  rosszat  kerülni. w  Kazinczy  szives  barátsággal  fo¬ 
gadja  a  kezdő  író  közeledését:  „Élj  szerencsésen  tisztelt  férfi  . . . 
Te  ifjú  vagy ;  az  út  terhes :  de  egy  kedvező  isten  segélyével 
megfuthatod.  Menj  teljes  elszánással  neki,  s  a  nehézség  el  ne 
lankaszszon,  a  haszontalan  taps  el  ne  szédítsen, “ 

A  mit  Kisfaludy  ezentúl  ír,  mind  feltünteti  a  Gaal  és  a 
Kazinczy  azon  kettős  befolyását,  mely  teljesen  átalakítólag 
hatott  reá.  Kemény  Simon-]a  mutatja  az  átmenetet;  a  Barátság 
és  Nagylelkűség  az  új  kor  elejét ;  legjobb  drámája,  az  Iréné 
Kisfaludy  aesthetikai  és  nyelvi  tanulmányainak  egyúttal  első 
érett  gyümölcse. 

Űgyanekkor,  midőn  e  munkáit  írja,  1820-ban,  Kisfaludy 
mozgékony  elméje  egy  új  terv  létesítésén  fárad :  a  Kulcsár  írói 
körében  egy  zsebkönyv  kiadását  indítványozza  s  különösen 
Horvát  István  buzgólkodik  létrejötte  körül.  Minthogy  kiadóra 
nem  számíthattak,  gyűjtés  utján  közel  2000  koronát  hoztak 
össze  alapnak  s  Kisfaludyt  évi  560  korona  fizetéssel  szerkesz¬ 
tőnek  tették  meg  „már  csak  azért  is  —  írja  Horvát  —  mivel  őt 
szépművészeti  tehetségein  kívül  is  egyfelől  szeretve  szerettük, 
másfelől  pedig  nem  épen  kedvező  helyheztetésén  édes  örömest 

ez  által  is  könnyebbíteni  akartunk."  A  zsebkönyv  tényleg 
1824-ig  az  alapítóké  volt,  a  midőn  azt  Kisfaludy  tőlük  meg¬ 
váltotta. 

Ez  a  zsebkönyv  az  Aurora  volt,  a  legfontosabb  szép- 
irodalmi  vállalat  irodalmunkban.  Általa  honosodott  meg  egy 
új  irány  a  magyar  költészetben,  általa  nyert  új  vezért  a  magyar 
irodalom. 

1821  november  22-én  jelent  meg  az  első  kötet,  s  azontúl 
is  rendszerint  az  év  végén  a  következő  esztendőre.  Kis  formájú 
három  egész  negyedfélszáz  lapnyi  kötet  volt  a  német  Almana¬ 
chok  mintájára,  finomabb  és  közönséges  papiroson,  ehhez 
képest  aranymetszéssel  vagy  a  nélkül,  tokban.  Eleinte  egy-egy 
történeti  vagy  aesthetikai  értekezés  is  volt  benne,  később  kizáró¬ 
lag  szépirodalmi  tartalmú  volt.  Mindenik  kötetben  több  metszet 
volt,  melyek  közül  kilencz  Kisfaludytól  való,  köztük  kettő, 
melyek  az  Aurora  legjobb  rajzaihoz  tartoznak:  Erzsébet  1826. 
és  Rom  1831. 

Kazinczy  iránya  a  klasszicizmus  volt,  Kisfaludy  Károlyé 
a  romanticzizmus.  Mind  a  kettő  német  hatás  alatt  azt  nyújtotta, 
a  mit  ifjú-  és  férfikorában  az  idegentől  tanult.  Amaz  a  klasz- 
szikus  ókorba  megy  vissza,  tőle  sajátítja  el  a  törekvést  az  össz¬ 
hangra,  a  szigorú  mértéktartásra,  föléleszti  e  kor  avult  my- 
thologiáját  és  az  általános  emberit  keresi  és  magasztalja.  A  ro- 
manticizmus  ezzel  szemben  öntudatos  ellentétül  a  középkori 
lovagvilágban  keresi  előszeretettel  tárgyait,  a  nemzeti  mytholo- 
giát  éleszti  fel  s  a  népi  elemet  viszi  be  a  művészetbe.  Ideálja  nem 
a  szép,  hanem  a  változatos,  a  végletes ;  nem  a  harmóniát,  hanem 
a  szenvedélyt  kedveli ;  nem  eszményít,  hanem  jellemzésre  törek¬ 
szik.  Kazinczy  iránya  inkább  a  tanultakra  hatott,  Kisfaludyé  a 
nagy  közönségre ;  amaz  és  hívei  jobbára  férfi-irodalmat  terem¬ 
tettek  ;  Kisfaludy  megnyerte  a  nőket  és  az  ifjúságot. 

De  nemcsak  megindította  Kisfaludy  az  új  irányt,  hanem 
nagy  szorgalmánál  és  páratlan  sokoldalúságánál  fogva  haláláig 
vezérének  is  megmaradt.  Tíz  kötetét  szerkesztette  ő  az  Aurorá¬ 
nak  s  ezekben  huszonkét  prózai  és  nem  kevesebb,  mint  száz¬ 
húsz  verses  közlemény  tőle  való.  Irt  novellát,  színművet,  víg¬ 
játékot,  paródiát,  írt  lyrai  költeményt,  népdalt,  balladát,  allegó¬ 
riát,  egpigrammot.  E  tekintetben  versenytárs  nélkül  állott. 

Mindezzel  nemcsak  a  közönségre  hatott,  hanem  az  írókra 
is,  kiket  azonfelül  kiváló  szeretetreméltó  és  hódító  egyéniségé¬ 
vel  is  megnyert.  Világlátott  ember  és  katona  volt,  járt  külföl¬ 
dön,  ismerte  az  üjabb  német  irodalmat  s  olvasta  Shakespeare! 
és  Voltaire!,  Goethét  és  Schillert.  Jóformán  el  sem  lehetett  tár¬ 
saság  nélkül,  melyre  az  ő  eleven  és  közlékeny  módja  is  utalta 
s  a  hol  nagy  műveltsége  és  biztos  úri  modora  igazán  érvé¬ 
nyesülhetett.  Azonfelül  szerette  a  fiatalságot  s  a  kiket  maga 
köré  gyűjtött,  meg  is  tudta  tartani,  mert  érdeklődött  irántuk  és 


állandó  hatással  volt  rájuk.  Vörösmarty,  Bajza,  Toldy  szere¬ 
tettel  ragaszkodtak  hozzá;  Zádor,  Paziazi,  Járy  szintén  minden¬ 
napos  vendégei.  Midőn  Bártfay  megházasodik,  a  kis  kör  ott 
folytatja  fejtegetéseit,  vitatkozásait.  Bugát  és  Szontagh  is  ide 
járnak  s  ha  a  fővárosban  időznek,  ott  látni  Szemerét,  Wesselé¬ 
nyit,  Kazinczyt  és  Kölcseyt  is.  így  lett  Kisfaludy  az  új  irány 
elismert  vezére,  így  tette  ő  Aurorája  és  hatása  révén  Budapestet 
írói  központtá. 

Drámát  1826-ig  alig  ír:  mert  nincs  színészet  a  főváros¬ 
ban.  Hanem  megírja  Tihamér- 1,  a  komoly  nemben  legkitűnőbb 
kis  regényét,  soká  a  magyar  romanticizmus  legkiválóbb  szép¬ 
prózai  alkotását.  ír  víg  novellákat  és  rajzokat,  melyek  jobban 
sikerülnek  neki,  többek  közt  a  Tollagi- 1,  melyet  ma  is  élvezettel 
olvashatni.  1826 — 28  közt  megírja  a  Csalódások-sX,  legjobb  művét 
s  a  magyar  vígjátékirodalomnak  mindmáig  egyik  kiváló  alko¬ 
tását.  Ekkor  készül  legmagyarosabb  egyfelvonásos  kis  szín¬ 
műve  :  a  Hűség  próbája  és  ekkor  a  Három  egyszerre  is,  mely 
kisebb  drámai  művei  közt  a  legkedvesebb. 

1826  ismét  mozgalmas  éve  Kisfaludy  Károlynak.  Löffler 


nevű  zsidó  orvosnál  lakott  s  a  38  éves  férfi  szenvedélyes  sze¬ 
relemre  gyűlt  a  leánya  iránt.  De  Nina  nem  akart  kitérni  s  a 
szeretők  nem  lettek  egymáséi.  Ugyanez  évben  halt  meg  az  atyja 
83  éves  korában ;  fiával  ugyan  meg  nem  békült,  de  örömmel 
látta  hírnevének  terjedését  s  új  végrendeletében  visszahelyezte 
fiúi  jogaiba.  Ugyanez  év  végén  kritikai  lap  kiadását  tervezi, 
de  a  vállalat  csak  halála  után  jött  létre. 

1828-ban  ismerkedett  meg  Széchenyi  Istvánnal  s  midőn 
Kulcsár  szerkesztő  ugyanez  évben  meghalt,  Kisfaludy  és 
Széchenyi  egy  új  politikai  lap  kiadását  tervezik,  a  Jelenkor-é t, 

s  a  következő  év  végén  Kisfaludy  folyamodik  is  az  engedély 
kiadásáért.  Az  1830-ban  alakult  Magyar  gazdasági  egyesület¬ 
nek  ő  az  egyik  titkára,  ugyanekkor  tervez  képzőművészeti 
akadémiát  is.  A  fölpezsdülő  közélet  mindinkább  lefoglalja  ér¬ 
deklődését  és  az  a  terve,  hogy  az  Aurorát  átadja  Bajzának, 
ő  pedig  a  politikai  lapnak  szenteli  idejét. 

De  már  1829  vége  óta  betegeskedik  s  1830  tavaszán  vá¬ 
ratlanul  tüdőbajba  esik.  Midőn  újból  egy  kis  erőre  kap,  Győrre 
Trézsijéhez  megy,  de  ez  is  nagy  beteg  s  azért  vissza  Pestre 
viteté  magát.  Itt  ágyban  fekve  dolgozik  legújabb  darabján,  a 
Csák  Máté- n  és  szervezi  a  Jelenkor  szerkesztőségét.  Az  ősz¬ 
szel  haza  jön  Toldy  külföldi  útjáról :  „Noha  barátaink  —  írja 
ez  —  a  dolgok  szomorú  állapotjárói  előre  értesítenének,  hozzá 
beléptemkor  borzanat  fogott  el.  A  magas,  szertelen  erejű, 
virító  egészségű  férfi  össze  volt  roskadva,  erőtlen  vázzá  össze¬ 
aszva;  szava  hangtalan,  tompa  s  fájdalmas  mosolygása, 
melylyel  üdvezlett,  elhervasztá  legott  a  rég  óhajtott  viszont¬ 
látás  örömvirágait.  Veszedelemben  nem  hivé  magát  lenni,  de 
aggodalmas  türelmetlenséggel  várta  épülését.  Azonban  egy 
nap  múlt  a  másik  után  s  a  kórtünetek  nem  tágultak.  Válto¬ 
gatta  orvosait,  mert  bizodalma  irántok  ingott.  Mindazáltal 
közepette  szenvedéseinek  is,  gondja  volt  az  Aurora  s  a  Jelenkor 
és  Társalkodó  ügyökre; “  Szalay  Lászlónak,  ki  betegségében 
meglátogatta,  azt  mondja  halálos  ágyán  Kisfaludy :  „Az  op- 
positio  és  a  reform  zászlaját  tüzzük  ki,  minden  ifjú  írónak 
velünk  kell  tartani. “ 

Ekkor  éri  a  végső  csapás :  Trézsi  halálának  hire.  A  költő 
elvesztette  minden  reményét,  testileg- lelkileg  kimerült  s  nagy 
kínok  közt,  de  lelki  nyugalommal  várja  be  végét.  1830  no¬ 
vember  21-én,  vasárnap  délután,  két  és  fél  órakor  meghalt 
negyvenhét  éves  korában.  „Ily  népes  temetést  —  írja  Toldy  — 
ily  gyászt  városunk  még  nem  látott.  Minden  ember  arczárói  e 
kérdést  lehetett  leolvasni:  Hol  találunk  pótolékot?" 

Bánóczi  József. 

KÖLTEMÉNYEK. 


Kisfa  udy  Károly  munkái  I. 


HADI  ÉNEK  OLASZORSZÁGBAN. 


Hadistennek  vérrel  festett 
Zászlói  már  lobognak, 
Öldöklésre  szenteltetett 
Mozsarai  ropognak. 

Ott  áll  —  talpig  beborítja 
A  dörgő  por  fellege  — 

Az  ellenség  ;  s  villogtatja 
Kardját  büszke  serege. 

Dühösködve  már  reánk  üt, 
Hullnak  bajnok  vitézink, 
Halált  terjesztnek  mindenütt, 
Ritkulnak  már  rendeink. 

A  térségen  elszéledve 
Holttetemek  fekszenek, 

Kik  magokat  felszentelve, 

A  hazáért  vesztenek. 

Jőjenek  vérszomjuhozó 
Despotának  zsoldosi, 

Már  annyi  veszélyt  okozó 
Törvényes  vad  gyilkosi : 


Itt  állunk  mi  Hunniának 
Rettentő  bajvívói, 

A  dicső  magyar  hazának 
Igaz,  hű  pártfogói. 

Mi  Árpád  szabad  népei 
Mi  bátran  megütközünk, 

S  régi  vérünknek  hívei, 

Vagy  elesünk  vagy  győzünk. 

Egy  az  élet,  egy  a  halál : 

Azt  kérdésre  ki  veti  ? 

Vagy  előbb  vagy  utóbb  talál, 
A  bajnok  azt  neveti. 

Rajta  pajtás !  ne  félj  tehát, 

Itt  a  választó  határ: 

A  mit  a  jó  szerencse  ád, 

r 

Elet,  halál  legyen  bár. 

Tekints  dicső  nemzetünkre, 
Öld,  vágd  az  ellenséget, 

S  diadalmunk  hoz  nevünkre 
Dicsőséget,  életet. 

A  REMÉNYHEZ. 


Ha  idő  az  örökséggel 
Irtózva  ölelkezik, 

Ha  a  halál  az  élettel 
Végső  harczot  küszködik; 

Minden  az  embert  elhagyja 
A  sötét  sír  szélénél, 

Sorsának  prédául  adja 
Tűnő  élte  végénél: 

Remény  1  te  vagy  biztatója 
Fáradt,  bágyadt  szivének, 

Te  magad  vagy  fentartója 
Már  múlandó  létének. 

Benned  bízik  s  kebelében 
Enyhülést,  javulást  vall, 

Hív  követője  ölében 
Elalszik  —  és  békén  hal. 

Ha  szilaj  kinok  szaggatják 
Vérbe  borult  szívemet, 
Minden  örömtől  megfosztják 
Szerencsétlen  éltemet ; 

Ha  szerencse  fut  előlem, 
Utamba’  keresztüljár, 

A  sors  mérget  itat  velem, 
Boldog  óra  rám  nem  vár: 

Akkor  te,  kegyes  Reménység  1 
Sugárzol  bús  keblembe, 

Es  az  elvesztett  békesség 
Visszafordul  szívembe. 


Híve  maradsz  az  embernek, 
Bármely  nehéz  sorsa  lön. 
Kísérője  életének 
S  barátnéja  e  földön. 

A  szenvedő  könnyeinek 
Forrását  elszárítod, 

S  a  kétség  vad  seregének 
Ostromát  elfordítod. 

Édes  gondos  szorgalommal 

/  <• 

Apolgatod  az  embert, 

Kit  a  végzet  vas  karjával, 
Bár  méltatlan,  alá  vert; 

Mert  elhagyva  a  világtól 
Azt  a  reményt  találja, 

Hogy  könnyeit  a  síron  túl 
Egy  jó  angyal  számlálja. 

És  az  ember  bölcsőjétől, 
Míg  a  sír  őt  elzárja, 

Tőled,  első  kedvesétől, 
Legszebb  örömét  várja; 

S  karjaidban  mosolyogja 
A  sors  forgó  játékát, 
Édesdeden  általfogja 
Boldogsága  árnyékát. 

Te  vagy  a  szív  békessége, 
Védje  a  megsértettnek, 

S  tartandó  úti  költsége 
E  zarándok  életnek. 


A 


A  LEGSZEBB  GYÖNGY. 


Van  egy  gyöngye  a  világnak, 
Létünk  legfőbb  értéke, 

Minden  földi  boldogságnak 
Kútfeje  s  legszebb  éke ; 

Melynek  remegő  tükrében 
A  szív  magát  képzeli, 

S  adóvevő  örömében 
Fájdalmait  öleli. 

De  a  nagy  világ  zajában 
Az  csak  ritkán  láttatik, 

A  romlott  szív  birtokában 
Soha  nem  találtatik. 


Csak  szelíd  s  jó  embereknél 
Fakad  égi  forrása, 

f 

Érzékeny  s  meleg  sziveknél 
Tenyészik  szent  áldása. 

Mely  jó  isten  adománya 
Ez  a  ritka  drága  kincs  ? 

Mely  szent  érzet  alkotmánya 
Hogy  e  földön  mássa  nincs  ? 

Egykor  szívem  nagy  ínségét 
Barátomnak  beszéltem, 

S  érettem  hullatott  könnyét 
E  szép  gyöngynek  Ítéltem. 


A  SZERELEM. 

Minden  földi  öröm  bajjal  párosodik, 
Kivánatink  tárgya  csalóka  tünemény, 

Víg  kedvünk  fájdalom  tengerén  hányódik, 
Mely  ritkán  érik  meg  a  legigazb  remény  1 


A  tudomány  elűz  annyi  szép  kényeket, 
Édes  öröm  többször  méregbe  rejtőzik, 
Hatalom  elöli  az  érzeményeket, 

Erkölcs  meleg  vérrel  kínosan  küszködik. 

Míg  a  habzó  szív  ver  az  ember  melyébe’, 
A  hideg  való  azt  soha  be  nem  tölti, 

Új  kivánat  jő  az  elégség  helyébe, 

S  a  lelket  legédesb  álmából  felkölti. 


Minden  a  mi  itten  a  szivet  gerjeszti, 
Megnyerve  elárul  s  vég  múlásnak  ered, 

Új  gondolat  becsét,  malasztját  elveszti : 
Csak  az  boldog,  a  ki  szerettetik  s  szeret. 

Kinek  a  szerencse  hatalmas  karjával 
Csillagkoszorút  tesz  imádott  fejére : 
Hányszor  küszködik  az  mosolygó  sorsával 
S  dicsősége  válik  élete  terhére. 

Mit  a  halandók  jót  és  édest  vevének, 
Belőle  fakada  e  bőség  szarvából ; 

Magok  a  jobb  lelkek  szerelmet  értének 
A  nagy  teremtőnek  legelső  szavából. 

Ki  e  földön  éleng,  malasztját  isméri, 

S  örökön  lángoló  oltárához  járul, 
ürömit,  kényeit  e  tündértől  kéri, 

És  hymnusokat  zeng  égi  jutalmánál. 

A  lélek  hatalmat  s  minden  tehetséget 
Egyedül  az  igaz  szerelemtől  vészen, 

S  mágusi  erővel  minden  lehetséget 
Csak  könnyen  meghódít  és  valóvá  tészen. 

% 

A  tiszta  szerelem  bájoló  körében 
A  mennyei  láng  a  mellben  fentebb  lobog, 
Megtisztul  a  lélek,  s  békítő  ölében 
A  megbántott  szív  a  megbántóén  dobog. 

Az  anya  természet  frigyes  barátnéja 
Meleg  karjával  a  földet  átöleli, 

A  mérget  bal  sorsunk  kebléből  kiszíja, 

S  a  világot  szelid  kebelén  neveli. 

Szent  egységben  tartja  mind  a  földieket, 
Boldogító  nyomat  békesség  követi ; 
Rózsalánczczal  összeköti  a  sziveket, 

És  déltől  éjszakig  egymáshoz  vezeti. 

Oh  ki  nem  érzette  egyszer  életében 
Jótevő  malasztját  a  hív  szerelemnek  ? 

Kinek  nem  fakada  forró  kebelében 
Egy  forrása  csak  e  szent  gerjedelemnck  ? 

Ki  nem  melegedett  mennyei  lángjánál, 

S  el  nem  ragadtatott  felhevűlt  szivétől? 

Ki  nem  fellengezett  tündér  határánál, 

S  váltig  nem  lelkesült  gyönyörű  kényétől? 

Légy  bár  vitéz  s  laurus  zöldelljen  fejeden, 
Bírj  bár  hatalommal,  Dárius  kincsével, 
Fényes  érdemcsillag  ragyogjon  melleden, 
Meghalsz  s  felejtetél  más  nap  felköltével: 

De  a  hív  szerelem  el  nem  feledkezik! 
Buzgón  oltárt  emel  hívének  sírjából, 

Ajtatos  könnyekkel  visszaemlékezik, 

S  égi  vigasztalás  tenyészik  hamvából. 

Ne  hirdesd  oly  szegény  ember  boldogságát, 
Ki  nem  sejtvén  a  szerelem  bájos  kelyhét, 
Komor  gyászban  vonja  szomorú  világát, 
Mert  soha  nem  érzé  élte  javát,  szépét. 


LEÓ  ÉS  LINA. 


Nincs  szebb  virág  mint  a  szerelem 
Az  élet  kies  kertjében, 

Nincs  annál  szentebb  gerjedelcm 
Az  ember  tehetségében. 


De  sokszor  nagy  átokká  vál, 
Ha  viszont  érzést  nem  talál 
Ez  indulat  a  szivekben 
S  poklot  teremt  a  mellekben 

Leó  jámbor  s  kedvelt  atyjának 
Egyetlen  egy  magzatja, 

Jó  ifjú ;  tűz  indulatjának 
Korán  lett  áldozatja; 

Mert  élete  tavaszában, 

Ifjúsága  virágában 
Emésztő  tűzzel  szerete, 

De  szerelmet  nem  nyerhete. 

Hasztalan  vallották  szemei 
Erős  s  ritka  szerelmét, 

Hiába  hirdették  könnyei 
Fájdalmát  s  nagy  sérelmét; 
Csak  hasztalan  töprenkedett, 
Esdeklett  és  reménykedett, 

Lina  őtet  nem  szerette, 

Áldozatit  megvetette. 

Remények  közt  és  félelmében 
Két  tavasz  már  távozott, 

De  boldogtalan  szerelmében 
Sorsa  még  se  változott 
Végre  tartandó  Ínsége, 

Lina  makacs  keménysége 
Erejétől  megfosztotta, 

Bágyadt  testét  hervasztotta. 

Csak  még  egyszer  kívánta  látni 
Imádott  ellenségét. 

Szakadó  melléhez  szorítni 
Elvesztett  üdvösségét. 

Eljött  Lina  —  de  az  a  szív, 
Mely  hozzá  volt  halálig  hív, 
Már  kigyötrődött,  már  nem  vert, 
Csak  hideg  hamvában  hevert. 


Olt  fekszik  kegyetlen  prédája 
Lina  álnok  szivének, 

A  hűség  oly  ritka  példája 
Virágában  éltének; 

Mellette  zokogó  atyja 
És  ősz  hajait  szakgatja 
Kétséggel  tele  szüntelen, 

Átkot  kér  gyilkosa  ellen. 

Ott  áll  Lina  és  borzadozva 
Néz  bús  áldozatjára  — 

Vérző  szívvel  és  sóhajtozva 
A  szenvedő  atyjára; 

r 

Erzeménye  felgerjedett 
S  mit  az  élő  nem  nyerhetett, 
A  holtnak  nem  tagadhatá 
És  könnyét  érte  folyatá. 

Mert  a  szerelem  istenének 
Büntető  szilaj  lángja, 

A  bánat  emésztő  mérgének 
Boszuálló  fulánkja, 

Behatott  Lina  mellébe 
S  oly  sebet  ütött  szivébe’, 
Mely  az  életen  rágódott 
S  enyhülésre  nem  juthatott. 

És  így  elvonva  a  világtól, 
Számlálva  fájdalmait, 

Messze  minden  boldogságtól 
Folytató  bús  napjait. 

Magát  búnak  felszentelte, 

Hív  kedvesét  így  kérlelte, 
Sírját  virággal  födözte 
Es  könnyeivel  öntözte. 

Végre  egy  klastrom  magányában 
Nem  sokára  meghala, 

Midőn  még  végső  órájában 
Leót  említett  vala. 


Egy  sirhalom  födi  őket, 
Ama  ritka  szeretőket, 
Kik  élve  nem  egyesültek 
Es  halva  öszvekerültek. 


VÉGSŐ  ÓHAJTÁS. 

Sok  gondolatokat  szül  s  futtat  az  emberi  elme, 

Az  örökségbe  kapkod  s  fent  a  levegőben, 

Túl  az  emberiség  határán  keres  örömöt 
Szívének  és  száguldva  képzelete  édes 
Szülöttjét  nyomozza  s  az  egeket  ostromolja 
Vad  vágyódása.  Bátran  a  jövendőnek  indúl 
És  a  halhatatlanság  csillagkoszorúját 
Homloka  ívére  kívánja  elragadni. 

De  megjelen  a  sors !  és  egyszerre  hiú  álma 
Tetszetős  árnyékká  s  tündér  képpé  eloszlik. 
Mélyen  illetődve  nézi  fellengző  reményét 
A  semmiség  örök  éjjelében  enyészni. 

Csendesen  alászáll  s  visszatér  a  magasról, 

De  a  föld  többé  nyugalmat  néki  nem  adhat 
S  bánatos  érzéssel  szemlélgeti  élte  virágát  — 
Váltig  elszáradva  s  a  porba  tiporva  előtte; 
Könnyei  hasztalan  folynak,  fel  soha  nem  éled. 
Sokszor  így  az  élet  javát  méltatlan  elveszszük, 
Nem  ügyelvén  a  szív  csendesebb  ösztönére. 

Magas  czélokat  hajhászva  elveszszük  magunktól 
Legszebb  adományit  életünk  rózsa-korának.  — 
Nem  örök  nevet,  se  nagy  hírt  kívánok  a  sorstól, 
Csak  eleget  tenni  engedjen  a  kor  istenének, 

Csak  szívemet  tisztán  tarthassam,  én  megelégszem, 
Nagyságot  nem,  nem  hatalmat  kérek  a  sorstól, 
Melyek  az  érző  szívet  hidegen  letapodják, 

Nem  mosolyog  nékik  a  barátság  isteni  képe, 

És  fényök  körűi  táboroz  fekete  felleg, 

—  Q  — 


Mely  örökös  veszélyt  hordoz  keblében  irántuk. 
Ama  maczedóni  vitéz  mit  nyert  a  világgal  ? 
Fáradságos  élte  hány  valódi  örömöt 
Mutathat?  Még  élte  virágában  el  kellett 
Néki  költözni  s  kora  sírjába  ezer  átok 
Követte.  —  A  lenyomott  népek  könnyei  voltak 
Jelei  nagy  hatalmának  s  minden  nyeresége. 
Csendes  magányban  és  elvonva  a  világtól, 
Környűlvéve  résztvevő  szívekkel  akarok 
Élni.  A  sors  akármit  ad,  csak  az  az  égi 
Bizodalom  el  ne  hagyjon  s  forró  kebelemben 
Lakozzék  s  játékát  a  forgandó  szerencse 
Bármint  intézze,  soha  nem  háborít  engem ! 

Egy  öszvehangzó  szívnek  bájoló  körében 
A  barátság  hív  karjától  általölelve 
Önmagában  élni  legszebb  égi  jutalom; 

Boldog  a  ki  érzi  s  használja  mennyei  javát. 
Elmés  munka  között  folyjanak  éltem  órái ; 

Az  emlékezet  szárnyán  vizsgálni  a  régi 
Elmúlt  időnek  erős  embereit  és  nagy 
Tetteket :  mint  ront  és  szül  a  repülő  idő. 

S  lelkesedve  legyen  szabad  szittyái  lantom 
Csendes  húrjai  által  visszahangzani  a  szív 
Titkos  érzését  és  a  szent  lelkesedésnek 
Legszebb  óráit  élnem.  A  szerelem  egyedül 
Törülje  le  a  fáradság  cseppjeit  és  báj- 
Kebelén  hervadjon  életem !  s  az  örökség 
Adóját  engedd  végeznem  csendes  ölében. 


t  f 


ELVÁLÁS. 


Rózsaláncza  szerelmünknek, 
Sok  örömmel  telt  frigyünknek, 
Boldog  életünknek, 


Hervadoz  és  elválással 
Fenyeget,  nagy  változással 
S  búsitó  múlással. 

Hallod-e !  az  óra  üt  már ! 

Itt  az  elválasztó  határ, 

Mely  szivedtől  elzár: 

Ha  igaz,  mit  szívem  érez, 
Meglátlak  1  Jöjj  hát  melyemhez, 
Szerető  szivemhez  1 


Itt  egy  köny,  mely  sérelmemből 
Reád  hull  s  nedves  szememből 
Hő  szivedre  gördül : 

Kér,  hogy  drága  szerelmeddel 
A  távolt  is  emlékeddel 
Ihlesd,  s  ne  feledd  el. 


THEMISTOKLES. 

Vissza  bős  melyembe,  ti  vérsohajtások ! 

Egy  lépés  még  —  s  marad  hazámnak  határa. 
Hol  eltörlettek  a  nemzeti  szokások, 

Nem  füstölög  már  a  szabadság  oltára. 

Oda  minden  erő  a  görög  honába’ ; 

A  kinek  már  nem  forr  szabadságért  vére, 

S  önkényt  bedőle  a  puhaság  karjába  : 
Rabláncz  lesz  jutalma,  szolgaság  a  bére. 


A  BARÁTSÁGHOZ. 


Eged  legszebb  szüleménye, 
Csak  jobb  lelkek  érzeménye, 
Oh  drága  hív  barátság  ! 
Nálad  nélkül  gyászos  éltünk, 
Soha  nem  teljes  örömünk, 
Nem  édes  a  boldogság. 

A  szív  nehéz  gyötrelmének, 
Búvának  és  sérelmének 
Föllegét  elszéleszted ! 

És  az  élet  boldogságát, 

Már  hervadozó  virágát 
Gyámolítva  éleszted. 


Minden  nemes,  magas,  jó,  szép 
/ 

Általad  csak  egészen  ép, 

Mert  az  érzést  neveled, 

És  az  élet  fogházán  túl 
A  sors  nehéz  vaskarjábül 
A  lelket  fölemeled. 

Az  ember  minden  érdemét, 
Neked  köszöni  kellemét; 

S  mint  a  hajnal  harmatja 
A  száraz  földet  virítja, 

A  lelket  is  úgy  indítja 
A  barátság  malasztja. 

Ha  ifjúban  a  szerelem, 

Ez  ártatlan  gerjedelem 
Legelőször  lángot  vet, 

Kétszer  boldog,  midőn  látja : 
Vele  érez  hű  barátja, 

S  szerencséjén  részt  vehet. 

Lenyomva  a  sors  kezétől, 
Megbántva  az  emberektől 
A  jobb  ember  sanyarog ; 
Átkozza  bús  születését, 

Kínos  számkivettetésct, 

Léte  alatt  csikorog; 

Könnye  kenyerét  áztatja, 
Villám  éjjelét  mutatja, 
Már-már  bedől  sírjába : 

De  rá  talál  barátjára, 
Felejtkezik  fájdalmára, 
Felvidul  hív  karjába’. 

Boldog  kiben  uralkodik, 
Kebelébe  bezáródik, 

E  szent  s  tiszta  indulat  1 
Ballagjon  ő  a  sors  jobbján, 
Vagy  szerencse  kínzó  balján, 
Végre  talál  nyugalmat. 


Az  élet  nagy  örvényében, 
Ezerféle  veszélyében 
A  barátság  maga  áll, 

Mint  a  habzó  tengerekben, 
Az  ordító  fergetegben 
Egy  erős  magas  kőszál. 

Örömének  virágai, 

E  szent  frigynek  szép  napjai 
Soha  el  nem  hervadnak, 
Rózsaláncza  s  kötelei, 

Két  szép  szívnek  bilincsei 
Soha  el  nem  szakadnak. 

Sem  az  idő  vasfogával, 
Mindent  dúló  hatalmával 
Változást  benn’  nem  tehet , 
Sem  a  hideg  sír  félelme, 
Rettenetes  ijedelme 
Akadálya  nem  lehet. 

Boldog,  a  kit  életében, 

E  világ  nagy  tengerében 
Az  örökös  végezet  — 

Hogy  életét  szerethesse, 
Rendült  sorsát  kedvelhesse 
Egy  rokon  szívhez  vezet. 


ELTÖKÉLET. 

Végezd,  Sors !  a  mit  reám  kimértél, 
öntsd  le  mérged  életem  kelyhébe, 
Vedd  vissza,  a  mit  egykor  Ígértél 
Az  ifjúság  aranyidejébe’  ; 

Végy  vissza  mindent,  a  mit  csak  szeretek, 
Vezess  egy  új  tövises  pályára, 

A  földi  ínség  legfőbb  pontjára: 

A  nagy  megtörtént:  többet  nem  veszthetek. 


Nem  rettegek,  az  idő  bármit  ád  1 
Mert  az  erőszak  erőmet  neveli : 
Lenyomja  a  gyönge  szív  fájdalmát, 

És  a  lelket  sorsán  fölűlemeli : 

Habár  méltatlan  s  nehéz  üldözések 
Irgalmatlan  megfosztnak  mindentől, 

Ha  mind  addig,  míg  létem  sírba  dől 
Körülfognak  vad  s  kínos  szenvedések. 


Egy  tárgyért  hevűlt  vala  kebelem, 
Körűle  forgának  minden  reményim , 
Oh  hányszor  fölemelkedtek  velem 
Az  egekig  annyi  tűzérzeményim ! 
Áldott  lélek  I  egy  szerencsés  órában 
Elfogadád  ajánlott  szívemet, 

Rózsás  útra  vezetted  éltemet, 

És  most  ott  fekszel  a  halál  karjában. 


Mit  adhat,  mit  vehet  a  jövendő, 

Mit  ezután  a  szerencse  játéka? 

A  megsértett  szívből  eredendő 
Tökélet  az  ég  legszebb  ajándéka; 
Vigasztalást  csak  enmagamtól  várok, 
Ha  mindjárt  elhagyva,  számkivetve, 
Nem  ismerve  s  élve  elfeledve 
Magán  s  egyedül  a  világban  járok. 

A  KEDVES  SÍRJÁNÁL. 


Te  is,  drága  1  kifej töztél 
Az  élet  fogházábúl, 

És  szebb  országba  költöztél 
Ott  a  néma  síron  túl ! 

Hol  az  angyalok  sorában, 
Az  örökség  nyugalmában 
Várod  hű  barátodat: 

Ki  elhagyva  mindenektől 
Némán  kora  sírodon  ül, 

S  zokogva  halálodat. 


Míglen  éltél,  számkivetett, 
Honom  sehol  nem  vala : 

Hű  szerelmem  átokká  lett  — 
Remény  imígy  megcsala. 
Meghaltál  1  és  a  végezet 
Vissza  sírhalmodhoz  vezet ! 
Hol  szivem  fájdalmába’ 
Hozzád  rakom  örömimet, 
Csalogató  reményi met 
A  föld  hideg  gyomrába. 


Itt  állok,  és  borzadással 
Szemlélem  hűs  boltodat, 

S  kívánkozó  sóhajtással 
Ölelem  szent  porodat, 

Hogy  még  egyszer  felolvadnál, 
Csak  egy  gyenge  reményt  adnál 
Hátra  levő  éltemnek. 

Hasztalan !  nem  jő  sírodból, 
Nem  jő  világos  honodból 
Vígasztalás  szívemnek. 

Nyugodj’  tehát  szent  békében 
Az  élet  csendes  partján, 

A  boldogok  seregében 
Annyi  fergeteg  után! 

Míg  én  is  elköltözhetem 
És  szabadon  elvethetem 
Az  élet  porruháját, 

Míg  a  halálnak  adózva 
És  a  lélek  színváltozva 
Keresi  vég  hazáját 

ÉJJELI  MENYEKZŐ. 

„Megállj,  fiam,  megállj !  légyen  elég 
Mai  utunk,  úgy  is  barnúl  az  ég, 

S  mindenfelől  felhő  tornyosodik; 

Itt  egy  hajlék !  ide  szállhatunk, 
vS  míg  a  kelő  vihar  mordonkodik, 

Mi  addig  békében  nyughatunk : 

Mert  a  sötétségben, 

E  nagy  sűrűségben 
Könnyen  elbódulhatunk." 

„„Mit  nekem  itt  ?  nem  mulatok,  atyám 
Édes  öröm  vár  az  éjjel  még  rám 
Egy  kegyes  szépnek  forró  kebelén, 
Kinek  lángot  gyújték  szivében : 

Hozzá,  a  kedveshez  sietek  én, 

Vígan  kéjelgni  bájkörében, 

S  új  lángra  hevűlni, 

Váltig  elmerülni 
Kényei  özönében. ““ 

„Hallod,  fiam,  a  szél  ordítását, 

A  tolongó  zivatar  zúgását? 

Mindjárt  reánk  szakad!  még  van  idő, 
Térj  vissza !  vad  bátorságodat 
Bú  fogja  érni ;  oltsd  el  emésztő 
Zabolátlan  indulatodat ! 

Végy  erőt  szíveden, 

Buja  szerelmeden. 

Hadd  el  bűnös  czélodatl" 


„„Nem,  atyám !  míg  bennem  a  lélek  él, 
Nem  rettent  el  semmiféle  veszély ; 
Megyek,  habár  a  vihar  eltemet, 

Habár  enmagam  károsítom ; 

Ez  éjjel  még  gyönyörű  hívemet 
Dagadó  szívemhez  szorítom. 

Zúgjanak  a  szelek, 

Nem  gondolok  velek, 

Szándékom  nem  másítom. ““ 

„Hallod,  fiam,  a  sziklák  ropognak, 

A  zápor  hullámi  mint  locsognak! 
Elhúnyt  az  égi  fény,  a  villám  nyújt 
Csak  világot  sárga  füzével, 

Csattogva  hull,  s  hegyekbe,  fákba  sújt 
Földrázó  rettentő  dölyf éveli 
Oh  mért  nem  mulattál, 

Vesztedbe  indúltál: 

Higy  nekem,  ez  nem  jó  jel.“ 

,,„S  habár  eged  még  inkább  morogna, 
Villámival  körűlem  harczolna, 

Nem  hagynám  el  édesded  czélomat; 
Ezen  szív  nem  ismer  félelmet. 

Vígan,  atyám !  fogadd  el  karomat, 

Jer  s  ne  oltsd  e  tűzszenvedelmet ! 


—  ifi 


Nem  messze  vagyon  már 
Azon  óhajtott  vár, 

Hol  adnak  s  vesznek  szerelmet."" 


„Mi  az,  fiam,  mi  ott  oly  magosán 
A  hegytetőn  áll,  s  oly  magányosan 
Fényűk  közűi  az  ég  felé  mereng  ? 
Mély  borzanást  tenyészt  látása, 

Vég  enyészetet  hirdetve  körűlzeng 
A  halálmadár  kiáltása  1 
Fiam,  igen  félek, 

Hogy  az  nem  jó  lélek, 

Hanem  gonosz  lakása  1“ 


„„Félénk  öreg!  légy  egyszer  nyugodtan, 
Csak  egy  puszta  kápolna  áll  ottan, 

Hol  szép  hívem  reám  várni  szokott, 
Midőn  őt  látogatni  jöttem. 

Nekem  drága  és  jeles  hely,  mert  ott 
Sok  édes  perczeket  töltöttem, 

Midőn  elvonulva 
Szív  szívhez  hajúivá 
Kedvesem  ölelgettem."" 


„Az  óra  éjfélt  üt!  Fiam,  állj  meg: 
Nézd  csak  minő  fejér  árnyék  lebeg 
A  bérczeken !  szememmel  játszik  — 
Ei-eltünik  s  megint  közelget; 

Hol  inteni,  hol  fenyegetni  látszik, 

S  égő  szövétneket  emelget. 

Az  egész  kápolna, 

Mintha  tűzben  volna, 

Reánk  halvány  sugárt  vet." 


Kisfaludy  Károly  munkái  I. 

„„Hah,  atyám!  ő  az,  a  reg  szeretett! 
ím  mely  híven  elémbe  sietett, 

És  elhagyá  puha  nyoszolyáját ! 

Érettem  a  szabadban  mulat; 

Itt  virrasztja  a  lelkek  óráját, 

Felkölté  a  belső  szorulat. 

Atyám !  maradj  magad, 

Engem  hozzá  ragad 
Egy  hatalmas  indulat 

„Fiam !  ne  menj,  hallgasd  bús  atyádat, 
Még  lesz  idő  ölelni  mátkádat. 

Oh  ne  szaladj  bizonyos  vesztedbe, 

Mert  ama  csalóka  kisértet 
Örök  kárt  tesz  ártatlan  szivedbe’, 

S  letöri  virágzó  létedet. 

Maradj,  fiam,  maradj ! 

Kétségben  itt  ne  hagyj ! 

Szabadítsd  meg  lelkedet.** 

De  az  ifjú  tüzes  indulatját 
Követvén,  elhagyja  kérő  atyját; 
Egyedül  csak  váró  mátkájához 
Száguldva  lépésit  sietteti; 

S  mentői  közelebb  jön  czéljához, 
Erejét  annál  jobban  készteti. 

Végre  vad  mozgással 
És  örömkiáltással 
Magát  karjába  veti. 

És  háborgó  szívének  hevében 
Bűnös  kívánat  égvén  mellében, 

Kénybe  elmerülve,  tüzesen 
Üdvezli  s  öleli  mátkáját, 

S  tele  kívánattal,  édesen 

Csókokkal  födözi  arczáját. 

A  mátka  hallgatva 
Magát  odaadva 
Még  neveli  vad  lángját. 

És  hogy  egyszer  meghűlt  meleg  vére, 
Minekután’  kedvesét  kényére 
Ölelte  —  kifej  tőzik  karjából ; 

S  felmegy  a  puszta  kápolnába, 

Mely  ékesen  sok  ezer  fáklyától 
Tündöklik  ünnepi  pompába’; 

S  énekzaj,  dobzódás, 

Táncz,  lárma  s  riadás 
Hallék  romladékába’. 

„„Szép  mátkám,  szólj !  minő  mulatságra 
Jövünk  oda  a  magányosságra  ?““ 

„„„Ott  vannak  a  hivatalosok 
Egy  holt  s  élő  menyekzőjére : 

Ott  vigadnak  a  lakodalmasok 
E  ritka  párnak  örömére. 

Szép  ifjú  I  siessünk, 

Hogy  oda  érhessünk 
A  boldogok  helyére.""" 

„„„Rajta,  vendégeim!  múlassatok, 

Jelen  nagymesterünk,  vigadjatok! 

Míg  a  végzés  sírunkat  bezárja 
S  visszahajt  a  kakas  szólása, 

Addig  kiki  holti  tánczát  járja, 

S  az  éjnek  rezgő  harsogása 
A  földet  rengesse, 

S  az  eget  keresse: 

Úgy  a  lelkek  szokása.""" 


A  LELKEK  ÉNEKE. 


„Mély  gödörben  eltemetve 
Por  fedi  csontjainkat, 

Míg  az  éjfél  új  életre 
Feloldja  lánczainkat; 

S  míg  az  élő  álomba  dől, 
Kizúdulva  üreginkből 
A  föld  színén  tévelygőnk; 

S  homályos  dalt  zengve, 
Sírok  körűi  lengve 
A  sötétben  enyelgünk. 

Temetőkben  forgó  szélként 
Tartjuk  víg  tánczainkat; 

Fél  az  utas,  midőn  hallja 
Recsegő  tagjainkat, 

S  beterítve  lepedőkkel 
Völgyeken  le  s  hegyeken  fel 
Szíriről  szirtre  lépdezünk; 

S  a  tenger  habjain, 

Felhők  hullámain 
Zajogva  örvendezünk. 

Nevetve  a  föld  fiait, 

Kik  ébren  tépelődnek, 

S  hiú  gőggel,  ezer  bajjal 
A  világgal  vesződnek; 

Az  eszmélőt  kis  mécsétől, 

A  fösvényt  rejtett  kincsétől 
Elrezzenti  játékunk; 

Az  öröm  szépére, 

Szerelem  ölére 
Halálszínt  vont  árnyékunk.0 

#  *  # 

így  zeng  a  menyekzősök  rémdalja, 
Az  ifjú  azt  borzadozva  hallja ; 

De  a  mátka  ötét  karon  fogva 
A  vendégek  sorjába  vezeti, 

r 

Es  a  csodálkozót  mosolyogva 

Nyájasan  a  tánczhoz  készteti ; 

/ 

Es  vele  sebesen 
Csak  ketten,  kedvesen, 

A  rendeket  követi. 

És  hogy  az  ifjú  már  elfáradott, 

S  rég  bedőlt  oltáron  nyugodott, 
Egyszerre  a  kápolna  körében 
Halotti  csendesség  támadott. 

Csak  a  mátka,  egy  pohár  kezében, 
Az  ifjúhoz  fordul,  s  így  szólott: 
„„„Kedves  1  igyál  ebből 
Az  élet  kelyhéből, 

A  melyet  sorsod  adott.“u“ 

És  ő  a  kelyhet  kezébe  veszi, 

Már  irtózva  ajakához  teszi  — 
Már-már  iszik  —  hogy  kívülről  atyja 
Kérő  szava :  „Fiam,  ne  igyál !“ 

Az  ifjúnak  füleit  meghatja. 
Megdermedve  s  kétségben  ott  áll, 
Nem  tudván,  mit  tégyen, 

Hogy  kimentve  légyen 
A  megbántott  atyjánál. 

Hasztalan!  a  szép  hizelkedése 
Többet  nyoma,  mint  atyja  kérése, 

S  az  ifjú  a  kelyhet  kiüríti 
A  vendégek  egészségére  : 

De  a  tűzital  őt  megszéditi, 

S  oda  dől  az  oltár  szélére ; 

Mátkáját  kialtja, 

És  gyűrűjét  váltja 
A  menyckző  jelére. 

f 

Es  azonnal  az  óra  egyet  üt, 

És  mindjárt  sötétség  lesz  mindenütt; 
A  táncz  zaja  s  dobzódás  megszűnik, 
Az  egész  kápolna  megrendül, 

A  társaság  egyszerre  eltűnik, 

S  csörögve  egy  csonthalomba  dűl; 
Végtére  békesség, 

Halotti  csendesség, 

Uralkodik  egyedül. 


Ott  az  ifjú  szörnyű  ijedtségben 
Maga  lévén  a  nagy  sötétségben ; 
Bűbánat  szorúlván  keblébe, 

Lappangva  keresi  mátkáját, 

Végre  lelke  kínos  kétségében 
Átkozza  létének  óráját. 

Élve  eltemetve, 

Keresi  reszketve 
A  kápolna  ajtaját. 

S  a  csontpályán  egy  gödörbe  lépe  — 
S  előtte  áll  kedvesének  képe : 

„„Te  vagy,  drága  ?  oh  mint  kerestelek 
Itt  a  gonoszok  lakásába’; 

Jőj,  hogy  többé  el  ne  veszesselek, 
Csak  gyorsan  férjed  hű  karjába ! 

Szép  mátka !  siessünk, 

Hogy  innen  mehessünk 
Fel  atyádnak  várába. ““ 

De  a  mátka  hosszan  sóhajtozva, 
És  előtte  csontvázzá  változva 
Az  ifjúhoz  így  szól  fel  sírjából : 
„„„Ifjú !  kit  kéréséi,  hamuvá  vált, 
Szülői  átkával  a  sírba  szállt; 
Megfosztva  a  lelkek  nyugalmától, 
Erőszakos  halált  szenvedett. 
Számkivetve  a  jóknak  sorából 
Eldúlva  tovább  nem  élhetett, 

S  szilaj  kétségébe’ 

Tőrt  ütvén  mellébe 
Önnön  gyilkosává  lett. 


S  te,  ki  hűtelenül  feláldoztad, 

S  indúlatoddal  vesztét  okoztad, 

Itt  mátkád  menyekzős  nyoszolyája, 
Minden  kivánatja  szívednek! 

Itt  végződik  létednek  pályája: 

Szép  ifjú  !  vége  életednek  ! 

Az  úr,  a  hatalmas, 

Legyen  hát  irgalmas 
Szegény  bűnös  lekednek.“““ 


A  VÁNDOR. 


Fellengző  szabad  lélekkel 
Elhagytam. én  honomat; 
Égig  ható  reményekkel, 
Tünemény  álomképekkel 
Kezdém  vándorlásomat. 

Az  ifjúság  kellemekkel, 

A  világ  szép  örömekkel 

f 

Énnekem  kedveskedett ; 
Elmém,  még  szabad  voltába’, 


A  csillagok  országába 
Könnyen  fölemelkedett. 

Az  igazság  oltárához, 

A  bölcseség  thronusához 
Lépésim  siettetém ; 

A  szerencse  változásit, 

A  világ  hiú  szokásit 
Mosolyogva  megvetém. 
Gyűlölvén  a  különbséget, 

Széles  e  föld  tyrannját: 

Csak  magát  az  egyességet 
3  a  jótevő  békességet, 

Mint  éltünk  legszebb  javát 
Szívdobogva  óhajtottam  ; 

Sfagy  dolgokról  gondolkodtam ; 
Tündér  ábrándozásim 
Az  egek  felé  ragadtak, 

És  mellemben  gyarapodtak 
Kívánó  sohajtásim. 

De  soha  meg  nem  érhettek 
Ajtatos  reményeim ; 

Valóságot  nem  nyerhettek, 
Gyümölcsöket  nem  szedhettek 
Arany  feltételeim. 

Mert  csak  hasztalan  törődtem, 
Homályban  maradt  előttem 
Az  igazság  sugára: 

Csak  a  reménység  követett, 

S  néha  bágyadt  napfényt  vetett 
Pályám  sötét  útjára. 

Láttam  laurust  zöldelleni 
A  köz  félénk  homlokán; 
Dicsőséget  tündökleni, 

r 

Erdemcsillagot  fényleni 
Méltatlannak  oldalán. 

Láttam  az  embert  voltában : 
A  hazafit  országában 
Egy  Hetaera  ölében 
Elfajulni,  elpártulni, 

Végre  más  idegent  dúlni 
Ősei  törvényében. 

Láttam  a  nagyobb  világot, 
Titkait  kikémleltem, 

És  azon  nagv  igazságot, 


Hogy  a  tündér  boldogságot, 

Melyet  egykor  képzeltem, 

Az  ifjúság  maga  kéri, 

S  senki  soha  nem  isméri, 

Neki  bármely  sorsa  lön ; 

S  hogy  az  élet  békesége, 

Ember  legszebb  nyeresége 

Egyedül  a  szívből  jön. 

A  mit  a  szív  buzgón  imád 

Fenlángoló  hevében; 

A  mit  a  tűzképzelet  ád, 

A  mit  a  szem  magasnak  lát 

Az  ifjúság  évében : 

Ah  be  hamar  meghódítja 

S  keskeny  körébe  szorítja 

A  valóság  bilincse, 

Hogy  az  embernek  semmi  más 

Csak  maga  a  tapasztalás 

Marad  legdrágább  kincse. 

/ 

így  a  lélek  visszatérvén 
Csendesen  önmagába; 

De  új  élelmet  keresvén, 
Ártatlanúl  bedőltem  én 
A  szerelem  karjába. 

A  szívnek  várt  nyugodalmát. 
Az  erkölcs  égi  jutalmát 
Ott  véltem  hogy  meglelem ; 

Oh  de  nyájas  eredete 
Új  sebeknek  lön  kezdete, 

S  üres  maradt  kebelem. 

Végre  tehát  búcsút  vettem 
A  nagy  világ  zajától; 

Boldog  én  hogy  menekedtem, 
Még  ép  szívvel  kijöhettem 
ízetlen  pompájától. 

Amott  látom  hajlékomat, 
Csörgedező  patakomat 
A  napnál  tündökleni ; 

Szép  honom  erdős  hegyeit, 
Felhőkig  meredt  bérczeit 
Előttem  kékelleni.  — 

Itt  hol  sok  szép  reményekkel 
Pályámat  elkezdettem, 

Es  kiterjesztett  kezekkel 
Számtalan  örömkönnyekkel 
E  tájtól  búcsút  vettem  : 

Itt  állok  most  aggott  ember, 

S  szívem  megint  örömmel  ver, 
Hogy  újra  megláthatom, 


S  hogy  magányos  csendességben 
Munkálkodó  békességben 
Éltem  itt  folytathatom. 

S  míg  létemnek  vég  adóját 
Az  örökség  kívánja : 

A  jövendő  akármit  ád, 

Itt  éltemnek  kis  hajóját 
A  fergeteg  nem  hányja. 

A  természet  anyamellén, 

A  barátság  hű  kebelén 
Megnyugszik  a  jobb  lélek  : 

Itt  tiszta  szép  szabadságban 
Csendes  házi  boldogságban 
Megelégedve  élek. 


A  KÍSÉRTÉT. 


VENDÉG. 

Ott  a  kertben,  a  mint  látom, 
Egy  szoba  vagyon  még : 

Oda  szállni,  jó  barátom, 

Már  óhajtottam  rég. 

GAZDA. 

Nem,  nem  !  azt  nem  tehetem. 
Kedves  vendégem ! 

Mert  lelkiösméretem 
Megtiltja  nékem. 

S  mi  okból  kívánnám 
Veszedelmedet  ? 

Sőt  felette  bánnám 
Ifjú  éltedet; 

Mert  abban  a  szobában 
M’óta  épült  már, 


Az  éjféli  órában 
Egy  kisértet  jár. 

VENDÉG. 

És  hogy’  támadhatott 
Az  a  gondolat, 

Hogy  éjfelenként  ott 
Egy  lélek  mulat? 

GAZDA. 

Midőn  a  szoba  épült, 

A  gerenda  összedőlt, 

S  egy  szegény  munkásra  esett, 
Ki  benn  dolgozott  vala, 

Úgy  hogy  mindjárt  meghala. 
De  tudjál  mit  cselekedett, 
Hogy  az  Isten  őt  bünteti, 

r 

Es  elkövetett  vétkéért, 

Valami  nagy  titkos  bűnért 
Sírjából  ki-kikergeti ! 

Hányszor  láttam  ötét  már, 

Ha  a  kakas  kiált, 

Szép  estvéken  kivált, 

Hogy  a  szoba  körűi  járl 

VENDÉG- 

Engedj  hát  oda  szállnom 
Házadnak  a  hasznára, 

És  ma  éjjel  ott  hálnom 
Tán  a  lélek  javára; 

Mert  vagy  ötét  megmenthetem, 
Vagy  a  titkot  fölfedhetem. 

GAZDA. 

Mentsen  Isten!  jó  ifjú! 

Hogy  utóbb  is  késő  bú 
Téged  ne  találjon, 

S  hogy  szörnyű  kivánságod 
És  bűnös  bátorságod 
Károdra  ne  váljon; 

Mert  ily  halottakkal, 

Kivált  kárhoztakkal 
Nem  tanácsos  tréfálni  s 
Sót,  hidd  el,  félelmes, 

Nagyon  veszedelmes 

t r 

Ovelök  szembe  szállni. 

Ennen  magamról  tudom  én, 
Mely  kelepczébe  estem, 

Hogy  lelkemre  nem  ügyelvén 

tr 

Otet  egyszer  meglestem, 

S  véle  szólni  kerestem. 


VENDÉG. 

Kérlek  tehát,  beszéld  el, 

Mint  voltál  a  lélekkel  ? 

GAZDA. 

A  gonosz  szegény  lelkeinet 
Mindaddig  kerülgette, 

Míglen  csalárdúl  szívemet 
Arra  is  reá  vette, 

Hogy  a  lelket  lessem  meg; 
Huh !  most  is  még  rettegek, 

Ha  eszembe  jut. 

Gondold,  nem  rég  hogy  járok. 

Egy  szép  estve,  holdvilágnál 
Éjfélig  fen  maradok, 

És  a  kertben  egy  agg  fánál 
Magamat  elröjtöttem. 

Senkivel  sem  közlöttem 
Vétkes  föltételemet; 

S  ámbár  a  titkos  félelem 
Meg-megrázta  szívemet, 

Még  is  az  a  hiedelem, 

Hogy  a  lelket  megláthatom, 
Vagy  talán  meg  is  válthatom, 
Bátoríta  engemet. 

Az  óra  éjfélt  üt, 

S  a  lélek  csendesen 
A  kertben  megjelent, 

r 

Es  csak  egyenesen 
A  szoba  felé  ment. 

r 

En  lassan  mindenütt 
A  lélek  nyomában; 

Minden  már  elhallgatott; 

Még  benn  a  szobában 
Sem  hallék  semmi  neszt ; 

Csak  a  bagoly  huhogott 
A  templom  tornyában. 

De  egyszerre  elkezd 
A  kisértet  odaben 
A  szoba  sötétiben 
Titkosan  susogni 
S  magában  morogni; 
Némelykor  nevetett, 

Hol  megint  elhallgatott, 

S  mintha  nem  maga  lett 
Volna  a  magányban  ott 
Nékem  többször  úgy  látszott, 
Majd  oly  mélyen  sóhajtott 
Az  a  szegény  kárhozott  1 
Én  félre  elvonulva, 

Egy  szögletbe  szorulva 
Mozdulatlan  állottam, 

S  csak  félve  vizsgálódtam ! 
De  ő  még  észre  vett, 

S  komor  helyhezetben, 

Holti  öltözetben 
Az  ajtóból  kilépett: 

Már-már  utánam  nyúla, 

Hogy  szívem  meglágyúla; 
Mert  valóban  láttam 
Halovány  képét, 

De  ki  nem  állhattam 
Kínos  tekintetét. 
Öszveborzadtam, 

S  tettemet  megbánva, 
Kereszteket  hányva 
Visszaszaladtam. 

VENDÉG. 

Már  ha  annyira  jöhettél, 
Vissza  ugyan  mért  siettél  ? 


GAZDA. 

Én  is  úgy  vélekedtem ; 

De  betekintvén  szemébe, 
Haragos  sárga  képébe, 
Bátortalan  lettem ! 

VENDÉG. 

Hiszem,  károdra  vál, 

Hogy  abban  a  szép  szobában 
Soha  senki  nem  hál, 

Ámbár  házad  tájékában 
Legszebb  helyen  áll. 

GAZDA. 

Az  még  mind  tűrhető  kár ; 

De  az  nagy  ínségem, 

Hogy  szegény  feleségem 
Az  időtől  fogva  már, 

M’óta  a  lélek  visszatér, 

Oly  nyughatatlan, 

S  maradhatatlan, 

Hogy  a  házban  hálni  sem  mér. 
0  szinte  megérzi 
A  lélek  jövetelét, 

És  úgy  szívéhez  vészi, 

Hogy  mihelyt  csak  közelít, 
Egyedül  hágy  magamat, 

A  szomszédba  szalad, 

S  bárhogy  ejtem  szavamat, 
Mellettem  nem  marad. 

Megjön  ugyan  hajnaltáj ba’, 

De  egyenest  be  az  ágyba; 

Mert  többnyire  oly  fáradt, 

És  annyira  elbágyadt, 


27 


Hogy  míg  magát  kinyugoszsza, 
Messze  föld  a  naptól ; 

S  néha  úgy  is  fordűl, 

Hogy  a  délt  is  elaluszsza. 

A  jó  asszonyt  sajnálom ! 

Mert  igen  igen  fél, 

Ámbár  tudja,  hogy  nálom 
A  lélek  —  nem  jár  s  kél. 

VENDÉG. 

Már  ez  nehéz  dolog, 

Siralomra  méltó  ok. 

De  szólj !  hogy  lehetsz  nyugodtan, 
Míg  feleséged  máshol  van, 

S  ha  a  kisértet  csatáz  ? 

GAZDA. 

Én  azalatt  imádkozom 
És  velem  az  egész  ház, 

Az  ég  urának  áldozom, 

Hogy  rajtunk  könyörüljön, 

És  amaz  ijesztő  váz 
Bennünket  elkerüljön. 

Míg  az  óra  egyet  üt, 

S  elhallgatnak  mindenütt; 

A  kisértet  eltűnik, 

Félelmem  is  megszűnik. 

VENDÉG. 

A  lélekkel  megjáratnád, 

Ha  a  szobát  lerontatnád ! 

Gazda,  mit  gondolsz? 

GAZDA. 

Ifjú,  a  mit  szólsz, 

Azt  már  rég  meggondoltam, 


Sőt  meg  is  parancsoltam, 

Hogy  a  szobát  rontsák  el. 

De  igaz  szívességgel, 

Deákunk,  egy  tudós  ember. 
Fejemből  kibeszélte, 

S  hogy  az  által  semmit  sem  nyer 
Házam,  ő  azt  Ítélte : 

Csak  hogy  épen  vendéget 
Oda  ne  szállítsak, 

S  minden  nemű  ijedtséget 
Mástól  elhárítsak : 

Az  volt  neki  bö^.s  szólása, 

S  barátságos  javaslása. 

*  #  * 

Míg  imígy  vetélkedtek 
A  kerti  szálláson, 

De  nem  egyesülhettek 
A  kívánt  háláson; 

A  háziasszony  belép, 

Egy  mosolygó  vidám  kép. 

Nyájas  kellemei, 

f 

Es  fekete  szemének 
Szikrázó  tüzei 
Szerelmet  igérének. 

Nyílt  s  bátor  tekintete, 

Szeszélyes  viselete 
A  szerelem  kedvelőjét 

f 

Es  tapasztalt  mesternéjét 
Nyilván  elárulta. 

A  tűzre  pattant  vendég 
Könnyen  kitanulta, 

Hogy  dönthetetlen  hűség 
E  fürge  menyecskében 
Alig  talált  lakhelyet, 

S  hogy  öreg  ura  mellett 
A  szerelem  kertében 
Még  más  is  ültethet, 

S  gyümölcsöket  szedhet. 
Azért,  mihelyt  kifordítá 
A  gazda  lépésit, 

Az  ifjú  tüstént  ujítá 
Előbbi  kérésit. 

A  menyecske  tűz-szemekkel 
Az  ifjút  jól  megméri, 

S  sokat  ígérő  jelekkel 


Várakozásra  kéri : 

S  azzal  tőle  elfordulván, 

Egy  rejteket  felzára, 

S  kezében  egy  ruhát  tartván 
Közelget  nem  sokára. 

Piros  arczczal  egy  lepedőt 
Vet  az  ifjú  nyakára, 

S  melyéhez  szorítván  őt 
Egy  csókot  nyom  ajkára: 
„Légy  te  ma  a  kisértet: 
Hiszem,  ifjú,  elérted." 


SZERELEM. 


Félni,  vágyni,  leskelődni, 
Múlton  és  jövőn  tűnődni, 

Míg  a  jelen  elillant ; 

S  ha  szép  álmod  el  is  éred, 
Hőn  várt  s  vajmi  könnyű  béred 
Nem  más,  csak  egy  kopott  lant; 
Egy  kisértő  ijesztő  váz, 

Szépen  festett  omladó  ház : 

Egy  dörmögő  agg  tündér, 

Ki  bár  csak  ismertet  áldoz 
S  kegyével  is  unalmat  hoz, 

Még  is  mind  új  adót  kér. 

A  szerelem,  e  csalfa  szer, 

Előbb  czirőgat,  aztán  ver; 

A  midőn  táplál,  emészt. 
Mosolyogva  eget  ígér, 

De  ha  meghűl  egyszer  a  vér, 
Késő  bánatot  tenyészt. 


REJTETT  SZÓ. 

Hat  betűből  állok,  házi  eszköz  vagyok, 

S  használtatva  semmit  egészen  nem  hagyok  ; 
Láthatsz  kezében  is  sok  mesterembernek, 
Ámbár  nem  árthatok  a  keményebb  szernek. 
Első  két  betűmnek  örűJ  gazda  és  nyáj, 
Általa  vidám  lesz  a  mező  és  a  táj ; 

Nagy  város  utczáin  élve  nem  nézheted, 

De  hervadtan  annál  drágábban  fizeted. 
Három  első  tagom  hangos  torkú  madár, 
Rengő  vetés  közt  a  vadász  utána  jár; 

Fogva  sötét  házban  akasztja  falára, 

Halva  jó  izűen  teszi  asztalára. 

Végső  négy  tagom  nem  tesz  soha  egészet, 
De  a  végső  három  annál  többre  vezet: 

Ez  ura  mindennek,  jót,  szépet,  dicsőt  szül, 
Csillagot  mér  s  bátran  világokat  kerül. 


A  FŰZFA  POÉTA  GRATULÁL 

ŐTET  MELLŐZÖTT  EGYKORI  MAECÉnÁSÁNAK. 

Köszöntő  köszöntést  kell  ma  készíteni, 

Mert  készet  késő  lesz  a  sajtostul  venni, 

Mely  ez  esztendőben  görbén  nyomtattatott, 

S  harmincz  évek  óta  a  ponyván  hányatott: 
Hogy  születésnapod  azzal  ünnepeljem, 

S  vastag  érdemedet  oszlopra  emeljem. 
Abrincsra  fogok  ma  egy  koszorút  fűzni, 

S  fonnyadt  repkény  közé  borcsapokat  tűzni. 
Sánta  Pegasusom  hegyre  akart  vinni, 

Vinne  bár  Neszmélyre,  hol  bort  lehet  inni, 
Mert  utálom  Castal  vízizű  forrását, 

Az  hamar  elcsapja  az  embernek  h  .  .  .  t. 
Bibas  vinum,  fráter,  in  te  nunc  est  ordó : 

Csak  legjobb  forrás  az  óval  teljes  hordó. 

Collégám  Apolló !  tégy  ma  hamar  csodát, 

Hold  szarvára  akaszsz  egy  sivító  dudát, 

Hogy  elfújjam  rajta  köszöntő  nótámat, 

S  érdemed  hirdetni  feltátsam  a  számat: 

Adjon  Isten  áldást,  egészséget,  —  jajjal, 
Szerencsés  napokat  teli  —  gonddal,  bajjal; 

Üres  kamarádnak  —  még  több  ürességet, 
Pinczédnek  jó  —  vizet,  de  borban  szükséget. 
Kemenczédnek  fűtőt,  de  sustorgó  fát  —  nem, 
Bundául  szolgáljon  —  százszor  lyukas  selyem; 
Egyéb  ruhát  a  sors  oly  bőséggel  adjon, 

Hogy,  ha  kimész,  otthon  —  semmi  se  maradjon ; 
Pénzed  annyi  légyen,  mennyi  —  szőr  talpadon, 
Legmérgesb  ellened  üljön  az  orrodon. 

Ha  nem  lesz  kenyered,  a  szükségtől  ne  félj, 
Dínom-dánom  között  mindenkor  —  sírva  élj  .  .  . 
De  már  több  verseket  nem  tudok  csinálni, 

Engem  úgyse!  ezt  is  sok  baj  volt  firkálni; 

Ez  ünnepre  hát  csak  kiáltok  egy  hujját, 

És  ha  eltemetnek  —  boldog  allelúját! 

JELIGE. 

A  „SZÉPLITERATURAI  AJÁNDÉKÁHOZ. 

A  kezdő  mindent  jónak  tart,  könnyen  elégszik; 

A  bölcs  tudja,  minő  fáradozásba  kerül. 

A  művészi  tökély  gőgszemmel  nem  szók  ítélni: 
Keskeny  hézagokat  csak  szoros  elme  vadász. 

A  HAZAFI. 

A  ki  tehetségét  idegen  földekre  pazarlá, 

Méltóságra  mehet,  nyerhet  aranyt,  híreket. 

Oh  de  múló  fény  az,  minden  balesetben  eloszlik, 
Mély  gyökeret  nem  hajt,  véle  enyész  neve  is. 
A  haza  oltárán  örökön  ragyog  a  nemes  élet, 

Mely  szentelve  magát,  néki  javára  hevült; 

Es  ha  magas  bért  nem  lelsz  is  mindjárt,  ha  korodnak 
Irigy  lő  nyelvén  érdemed  alkonyodik, 

Mátra  ne  lépj,  inkább  kettőztesd  minden  erődet, 

S  egy  buzgóbb  maradék  áldja  hideg  porodat. 

DALFORRÁS. 

Minden  öröm  hangot  szül,  a  bú  s  fájdalom  ismét : 

A  kikelet  zöldjén  zeng  philomela  panaszt. 

Ott,  ly>l  erő  s  szerelem  párul,  nincs  messze  az  ének : 
A  nyelv  dalra  fakad,  hogyha  vezérli  szived. 

AZ  ÉLET  KORAI. 

Gyöngén  ringatva  jó  anyánk  ölében 
Vigan  kezdjük  létünk  szép  hajnalát : 

A  játszi  gyermekség  bájos  körében 
Csókoljuk  a  jelenlét  angyalát; 

A  kétes  távolnak  sötét  űrében 

Hiú  fényt  ködbe  vont  szemünk  nem  lát; 

S  könnyű  habok  között  lebegve  létünk, 
Minden  bájképnek  oltárt  díszesítünk. 

Minden  kelő  nap  üdvezlő  sugára 
Akkor  vidám  örömre  integet, 

S  ártatlan  lépteink  minden  nyomára 
Édes  megnyugvás  rózsát  hinteget; 

A  játékhely  fő  vágyaink  határa, 

Csalárdul  egy  remény  se’  hiteget : 

Mély  sírok  halmain  mosolygva  állunk, 

S  legkisebb  tárgyban  nyílt  eget  találunk. 

*  *  * 

A  bimbó  fejledez,  s  reményvirága 
Egy  új  élet  meleg  karjába  dűl, 

A  zsenge  kornak  tiszta  boldogsága 
Szép  álmok  özönébe  szenderűl, 

Szorult  melyünknek  ébredő  világa 
Fenlángol,  s  új  világokat  kerül; 

A  hős  hajdankor  telt  szivünk  felé  leng, 
S  a  nagy-  s  dicsőre  lelkesülten  éleng. 


Szűk  már  az  ősi  ház,  tovább  repülni 
Vágytan  vágy  a  fellengző  ifjú  tűz, 

Kiesb  virány  látszik  felénk  derülni, 

Hol  majd  egy  szép  tündér  jobbjára  fűz, 
Kivel  dühös  vihar  közé  merülni 
Feszül  keblünk,  a  gerjedő,  a  szűz  ; 

Mienk  a  föld,  mienk  egész  teremtmény, 

S  tettekre  szólít  egy  hízelkedő  fény. 

Künn  a  zavarban  küzdő  szenvedélyek 
Gyújtják  szivünk  magas  czélokra  már. 
Bizonytalan  tárgyért  hévül  a  lélek, 

A  forró  képzelet  csapongva  jár, 

S  míg  szúnyadoznak  a  nemesb  tökélyek, 
S  a  lángerő  tisztább  formára  vár, 

A  föld  határin  túl  szállong  az  elme, 

S  ábrándvilágba  kél  öröm-  s  gyötrelme. 

S  bíbor  felhőkön  mint  a  szép  Auróra, 
Jön  egy  istenné,  s  kéjmalasztjait 
Lehelve  a  szőrűit  ábrándozóra, 

Intézi  a  vad  tűznek  árjait. 

Nem  földi  kényeket  nyújt  minden  óra, 

S  egy  bájalakra  fűzi  álmait ; 

r 

Es  Pharusként  a  vándor  éjjelében 
Szelíden  fénylik  hullámzó  melyében. 
Kisfaludy  Károly  munkái  I. 

Ott  áll  az  ifjú  !  s  tiszta  hódolatja 
Szerelmet  vall  s  érzése  olvadoz, 

A  viszonláng  őt  istenné  avatja, 

Midőn  a  hív  karjába’  ringadoz; 

Egy  pontra  gyűlt  az  élet  foglalatja, 

Az  ösztönzaj  csak  élvre  lobbadoz ; 
Míg  összefort  lényök  Hymen  szavára 
Egész  édengyönyört  egy  perczbe  zára, 


Kedves  lánczokra  fűzve  a  siriglan 
Korunk  repül  s  a  szív  magába  tér, 

Az  ifjúság  szeszélyes  álma  illan, 

S  a  gondpályán  lassúdan  hűl  a  vér; 
Férfjúlt  erőnk  valót  ölel  busítlan, 

S  a  hulladó  virág  gyümölcsöt  ér; 

Szent  tartozások  tenni  kényszerűnek, 

S  a  férjnek  szűk,  de  szebb  határt  kerítnek. 

Midőn  hazáját  rabbilincs  fenyíti, 

Bőszűlt  érzéssel  harczmezőre  száll ; 

A  szép  szabadság  hőslánggal  hevíti, 
Körűldörögje  bár  ezer  halál. 

Nem  csügged  s  honvéd  tisztét  teljesíti, 

Míg  győz,  vagy  testhalmok  közt  sírt  talál ; 
A  jobb  utókortól  reményivé  bérét, 

A  nyert  borostyánon  kiontja  vérét. 

Mint  a  szírt,  megvíván  a  vész  dühével, 
Elzúzza  óceán  dagályait, 

A  férfi  érczpajzsként  erős  melyével 
Enyelgi  a  sors  csapdozásait. 

Épít,  munkál,  gyűjt,  koczkáz  életével, 

S  a  közjóért  áldozza  napjait; 

Szép  hölgyén,  magzatin,  s  baráti  szíven 
Függ  boldogsága  s  léti  czélja  híven. 

Most  a  lángész  teremtő  ihletése 
Ösvényt  lobbant  sötét  homályokon; 

Min  eddig  jós  lelkünk  csak  sejtve  kése, 
Fénynyé  villant  a  büszke  homlokon; 
Mindenható  elménk  istenkedése 
Eg-  s  földbe  hat,  mint  az,  kivel  rokon, 

S  bűvárnyilai  e  lét  titkába  vágnak, 
Vezér-szövétnekűl  az  ész-  s  világnak. 

*  *  * 

E  pályán  lep  meg  éltünk  alkony atja, 
Halántékunk  télszínbe  öltözik, 

A  gyors  idő  tüzünket  oltogatja, 

Világunk  bús  homályba  költözik; 

Kiélt  keblünk  a  múlt  hamvát  mutatja, 
Komoly  szemünk  csak  sírba  ütközik, 

S  mit  egykor  a  szív  oly  imádva  kére, 
Most  dísztelen  hull  a  való  jegére. 

Kivál  az  elme  bolygó  képzetéből, 

S  a  fáradtnak  magány  nyújt  gyámkezet, 
Mely  a  világnak  zajló  tengeréből 
A  béke  csendes  partjához  vezet; 

S  szelíd  malaszttal  a  távol  ködéből 
Sugárzik  át  a  szép  emlékezet: 

S  mint  hold  csillámai  a  folyón  remegnek, 
Lelkén  úgy  reszket  a  borúit  öregnek. 

Csendes  hajléka  árnyékos  körében 
Elandalog,  mint  élte  reggelén; 

Szebb  lét  reménye  hitté  vál  szivében, 

Győz  a  múlandóság  vad  éjjelén, 

Es  megnyugodva  sorsa  végzetében 
Elalszik  békén  a  szereim  ölén ; 

Kidől;  s  más  vándor  lép  üres  nyomára, 

S  az  esti  szellő  játszva  leng  porára. 


A  NYUGTATÓ. 


Leszállsz  te  is,  kecsegtető  sugár! 

Ki  rég  borúit  egemre  feltünél, 
vS  újonnan  a  remény  lágy  karjain 
Biztatva  szép  álmokba  ringatál! 

S  habár  csak  messziről  mosolygtanak 
Felém  búszenderítő  bájaid, 

Bátran  megvívtam  a  jelen  hiányait, 

Magas  bért  sejtve  kebleden. 

Örömszínben,  vezércsillag  gyanánt 
Lebegdelt  képed  napjaim  körül, 

S  bájképzetim  fellengve  bolygtanak 
Jövendőmnek  derengő  tájain. 

„Elég,  merész  szív!  véghatárod  a  remény, 
Ezen  túl  a  szegénynek  nincs  java; 

A  szépség  felhőtlen  tetőre  vágy, 

Birtokhoz  csak  szerencsés  juthat  el. 
Némulj  meg,  és  tanulj  lemondani. 
Nyugasztalódj’  belső  világodon  : 

Örökségül  tündéri  álmokat, 

Nem  földi  jót  adának  istenid." 
így  dörge  rám  küzdőre  egy  hideg, 

Egy  vak  szokáson  szentesült  erő ; 
Erczkormányát  vadon  zajogtatá, 

S  habok  közé  sülyeszti  partomat; 

Mély  örvényt  vág  frigyes  pályánk  között, 
S  kinézteim  homályba  oszlanak. 

S  te  még  egyszer  ragyogsz  felém,  kegyes ! 
Gyötrelmem  titka  lángol  könnyeden: 

r 

„Áldozz!  ez  élet  a  földé;  a  rény 
Pálmája  vad  tövis  között  virul. 

Győzz  tűrve!"  így  vigasztalál,  s  azon 

Kinos  perczben  víszonszerelmed 
Vallása  reszket  bíbor  ajkidon; 

S  mit  a  boldog  nem  nyerhete, 

A  szenvedő  áléit  szivén  remeg.  — 
Elválsz;  s  utánad  ah  haszontalan 
Nyilong  karom;  tompán  zug  el  szavam 
A  puszta  téreken :  letűnt  az  égi  kép, 
Csak  könnye  reng  keblem  hullámain: 

A  múltnak  bús,  komoly  emlékjele. 

S  míglen  borúivá  veszteségemen 
A  távolt  méri  lankadó  szemem, 

Szelíd  fény  leng  körűi ;  lágy  hangzatok, 
Mint  a  lantnak  homályos  zengzeti, 
Gyöngén  ihletve  szerteömlenek ; 

S  egy  bájalak  világos  szárnyakon 
Csendes  méltósággal  lebeg  felém. 

Nem  földi  kényt  lövel  tekintete, 

Szent  béke  ül  felséges  homlokán, 

S  a  merre  lép,  az  ég  malasztja  kél. 


„Te  hív  valál,  s  vesztél ;  fel,  csüggedő  ! 
Sorsod  csak  a  mulót  ragadta  el; 
Lángzók  maradnak  a  rokon  tüzek, 

S  a  por  felett  buzogva  érlelik 
Tisztult  lényök  nemesb  tökélyeit. 

S  ha  a  világ,  ha  vad  korod  szilaj 
Dagálya  éltedet  zavarja,  jer 
Berkembe;  myrtusim  hús  árnyai 
Ölelnek  ott,  s  az  éjnek  szelletin 
A  hív  körébe  szállva,  részvevő 
Érzelmin  enyhülsz."  így  a  mennyei 
S  míg  dalra  ébredt  lantom  húrjain 
Bús  hangok  rezgenek,  lelkem  vidúl, 

S  a  szív  zajongó  habja  csendesül. 


ÉLET  ÉS  PHANTASIA. 


Sötét  homályban 
Intézik  és  szövik 
Komor  hatalmak 
A  földi  kétes 
Pályák  irányait; 

S  némán,  szivetlenűl, 
Tüskéket  hintve 
Rejtélyes  útra, 

Hideg  karokkal 
A  puszta  élet 
Háborgó  tengerére 

Taszítanak. 

/ 

Es  duzzadó  habok, 
Ellenkező  szelek 
Forgatják  életünk 
Keskeny  hajóját; 
Fel-felröpítve 
Hullámtetőkön 
A  fellegig  mereng, 

S  alá  sodorva 
Halálos  örvény 
Tátong  alatta. 

S  kínos  zavarban 
Ott  küzd  az  ember 
A  vészözönnek 
Gátlan  dühével, 

S  dagadt  kebellel 
Partnak  törekszik, 

Mely  biztatón  leng 
A  távol  elnyúló 
Reményköd  árjain  : 

Ott  szebb  élet  derűi, 

S  a  csendes  nyugalom 


Forrása  csörgedez. 

De  nem  talál  nyomot 
Esdett  fokszirtjain ; 
Fáradtan  visszadől 
Zajló  habok  közé, 

S  a  lankadt  szomjuzó 
Egy  tiszta  cseppet 
Se’  nyerhet. 

Kigyók  övedzik  át 
Baráti  kéz  helyett, 

S  fájló  botlásait 
Kaczagják  ördögül; 

A  váltó  nap  leszáll, 
Kétségek  ostroma 
Körűldöbörgi, 

S  kiélve  jobb  hitét 
A  jó-  s  igazhoz, 
Fagylalt  melyére 
Rohannak. 

Meredve  néz 
A  holt  világra, 
Sülyedte  árnyai 
Kisérve  rezgetik. 
Gyászszín  borítja 
Zordon  vidékeit ; 

Csak  egy  villámsugár 
Dereng  le  néha 
Bús  éjjelébe, 

S  reménye  sírjait, 

A  véghetetlen  űrt, 
Mutatja  könnyes 
Szemének. 

#  *  # 

Honvágy. 


Kisfaludy  Károly.  I 


39.  lap 


ím  a  környék  derűi, 
S  arany  felhői  közt 
Terjengő  szárnyakon 
Egy  istenné  közéig! 
Int,  s  fénye  számtalan 
Alakban  úszik 
Kies  virányokon. 
Varázs  tündökletin 
Az  ég  harmatja  reng, 

S  szelíd  fuvalma 
Serkentő  bájt  leheli; 

r 

Edenné  változik 
A  dísztelen  vadon; 
Lágy  szellők  nyájasan 
Suttognak  a  mezőn, 

S  himes  virágok 
Nyílt  kelyheikből 

f 

Edesded  álmokat 
Lihegzenek. 

A  természet  virít, 

És  sírokon  keresztül 
Örök  tavasz  mosolyg. 

Az  ember  istenűlve 
Az  égre  feltekint; 


S  éltét,  a  zsengedőt, 
Az  ifjút,  a  virágzót, 
Mint  hölgyét,  olvadó 
Melyére  vonva, 

A  halhatatlanok 
Sorsában  osztozik. 
Nem  járatlan  tovább 
Ösvénye  titkain, 

S  teremtő  lángjait 
Öröklét  hirdeti. 

A  por  nem  lelkesül, 
Ha  égi  szellemek 
Nem  oldják  lánczait, 
Alant  hever  s  letűn; 
A  Phantasia, 

Az  ész  hív  kedvese, 
Bátran  kivívja 
Mély  tömlöczéből, 

S  a  látkörön  túl 
Fenten  lebegteti 
Világokat 
Körűlsugárzó 
Bájos  szövétnekét. 


HON  VAGY. 

Sötét  olajfák  illatos  hősében 
Ül  a  bús  vándor,  köny  ragyog  szemében, 
S  mélyen  sóhajtva  vissza-visszanéz ! 
Kedves  hazája  tűn  fel  képzetében, 
Hajlékát  véli  a  távol  ködében, 

S  örömreszketve  nyúl  felé  a  kéz. 


Az  esti  szellő  honnyelvét  sugalja, 
Szerető  nyájas  üdvezlésit  hallja 

A  szép  csalódás  szellemajkain ; 

Újulva  kél  a  múltnak  égi  kéje, 

S  vidám  alakként  lengedez  feléje 
A  boldog  sejtés  fellegszárnyain. 

Szülőföldéig  terjed  láthatára, 

S  békén  mosolygva  csendes  alkonyára 
Édes  felejtés  karján  ringadoz ; 

S  mint  egykor  ősi  háza  szűk  körében, 

Első  vágyási  lobbadó  hevében 
Könnyűit  kebellel  ifjan  álmád oz. 

De  ah  !  sietve  tündérképe  illan, 

Midőn  a  déli  nap  halmára  villan, 

S  dicső  felséggel  a  nagy  térre  száll ; 
Fennérzi  most,  mily  messze  szép  hazája ! 

S  bár  itt  szelídebb  ég  leheli  reája, 

A  sínlő  szív  nyugpontra  nem  talál. 

Örök  tavasz  bár  zöldell  itt  körűle, 

Ott  a  természet  téli  gyászra  dűle, 

S  hegy-völgyet  zord  fagy,  zúz,  köd,  hó  tetéz 
De  ott  szabad !  s  a  gazdaglét  öléből, 

A  földi  szépnek  büszke  lakhelyéből 
Vadon  berkére  vissza-visszanéz ! 

Megy  a  bús  vándor  sorsa  végzetében; 

De  él  hazája  bánatos  melyében, 

S  andalgva  meg-megáll  minden  fokon; 
Keservit  tördelt  hangokon  kiönti, 

Keletről  térő  felhőket  köszönti 
S  elszenderűl  moh-lepte  sírokon. 

Borongva  járdái  kérkedő  vidékin, 

A  régi  nagy  kor  roppant  omladékin, 

Hol  minden  honni  hőst  előidéz : 

Kik  tettikért  bár  nem  nyertek  magas  bért, 

Szem  hatalma. 


Kisfaludy  Károly 


41.  lap 


Bér  nélkül  tudtak  halni  a  hazáért: 

Azon  dicsőkre  vissza-visszanéz. 

Az  élet  telje  bár  gyönyörre  inti, 

S  biztatva  útját  fris  rózsákkal  hinti, 
Kényén  röpítve  ösztönárjait: 

De  túllebegve  hont  esdő  reménye, 

A  külföld  minden  bájos  tüneménye 
Nem  oltja  lelke  csendes  vágyait 

vSzakaszt  is  néha  kellemes  virágot : 

Csak  félig  érez  minden  boldogságot, 
Nyiltában  hervad  minden  élemény; 

Szelíd  hűségért  lángol  indulatja: 

Mi  itt  magát  lágy  készséggel  mutatja, 
Múló  hab,  színlett  kegy,  csalóka  fény. 

S  tovább-tovább  megj'-,  míg  a  czélhoz  éré, 
Hol  mind  az,  mit  hajdan  fellengve  kére, 

r 

Édes  valóra  létesülni  kész; 

Bár  a  szerencse  nyílt  ölébe  zárja, 

S  körűltiindökli  a  hír  csillagárja, 

Míg  szíve  ver,  csak  vissza-visszanéz. 


SZEM  HATALMA. 

Midőn  bájos  szemed  reám  tekint, 
Egész  létem  gyönyörben  olvadoz; 

S  bár  rettegek,  ha  más  szerelmet  int, 
S  tömjént  hódolva  kellemidre  hint: 
Midőn  bájos  szemed  reám  tekint, 
Szivem  biztos  reményre  lobbadoz, 

S  ég  föld  ezer  kéjben  ringat  megint: 
így  boldog  én !  nem  érzek  semmi  kínt, 
Midőn  bájos  szemed  reám  tekint, 

S  egész  létem  gyönyörben  olvadoz. 

EPIGRAMMÁK. 

1. 

Zúg,  morog  a  zivatar,  zajog  a  zord  északi  szélvész : 

Néz  a  lyányka,  remeg,  s  félve  karomba  omol. 

Vívjatok  égi  tüzek!  nem  retteg  tőletek  a  hív, 

Sőt  vadon  árjaitok  partra  segítik  utóbb ! 

/ 

így  szólék;  azalatt  kiderül,  a  lyányka  elillan: 

Fény  lepi  a  berket,  szívemet  éji  vihar. 

2. 

Mily  szép  s  tiszta  öröm,  nyájas  szemeidbe  tekintnem, 
Menny,  föld,  s  enmagam  is,  bájgyürüjökbe  vegyül; 
Kéjökön  életerőm  gyöngéd  hullámban  özönlik, 

Bennök  halnia  kész,  általok  élni  buzog. 

3. 

Csendes  unalmat  szül  mindennek  többszöri  nézte : 
Untalan,  édes  alak  1  téged  imádni  öröm. 

4. 

Többé  nem  szeretek ;  minek  a  sok  néma  vesződés  ? 

Mit  tegyek  ?  a  kegyes  int :  élni,  szeretni  csak  egy. 

5. 

Nem  szólál :  s  bájos  szemeidnek  rabja  levék  már; 

Szólál :  hív  rabod  én  s  rab  magad  istenülénk. 

6. 

Tudni  kívánod:  mért  epigrammám  tárgya  szerelmes  ? 

Hát  maga  a  szerelem  mért  epigrammi  tünet? 

7. 

A  ki  művészpályát  óhajt,  tövisit  ne  tekintse, 

Bátran  törjön  elő,  s  tűnnek  az  éji  ködök. 

Síkos  az  út  s  meredek,  szűk  az  élet :  szökni  tanúlj,  mert 
Gyors  az  idő,  megelőz,  s  hasztalan  áldozatod. 

8. 


A  késő  szerelem  kétes  láng,  téli  virágként 
Védő  kézre  szorul  s  fázik  az,  a  ki  szedi. 

9. 

A  tudományt  szereted,  hírt  lángolsz  általa  nyerni  ? 

Kis  jutalom,  nagy  erő  annak  alapja,  vigyázz. 

10. 

Kis  dolog  is  gyakran  nagy  czélt  okoz  a  sokaságnál, 
Melyet  utóbb  tetté  érlel  az  egyes  erő. 

Kezdeni  többnek  kell;  de  valódira  hatni  csak  egy  tud, 
Ebbe  vegyül  a  sok,  s  általa  mindenik  él. 

11. 

A  boldog  szerelem  hallgat,  s  titkon  szedi  bérét; 

Szép  szavak  árjai  közt  néma  halálra  siet. 

12. 

Ah  I  az  idő  rövid :  így  sóhajt  fel  számtalan  ember. 

S  mint  ölhesse  el  azt  többnyire  arra  ügyel, 
Elmeszorúltságát  hány  ember  leplezi  azzal, 

Kit  gőgfénye  gyötör,  bár  feje  s  keble  üres. 

Gyors  röptét  egyedül  maga  érezi  gyenge  szerelmünk: 
Mert  kéjpillanatit  búba  meríti  korán. 

13. 

Ah  s  Oh  fő  nyereség  a  versben  mint  szerelemben: 

Itt  érzést  jelel,  ott  tiszta  metrumra  segít. 

A  bölcs,  szót  ha  felejt,  bátran  folyamodjon  ezekhez, 
És  ha  az  Ah  nem  elég,  bízza  az  Ohra  ügyét. 

Büszke  tudósokat  is  gyakran  pártul  veszik,  és  mint 
Gondolatok  szöknek  a  csoda  semmi  közé. 

A  lobogó  szerető,  szintúgy  ki  szeretni  megúnt  már, 
Keblök  ürességét  általok  elfedezik. 

Hangúi  szolgálnak  bú-,  fájdalom-,  álom-,  örömnek, 
Minden  szép  s  nagy  előtt,  s  félszegü  versek  után. 

14. 

Kis  hang  a  szerelem :  ha  kiejted,  milliomozva 
Zengedez  élted  víg  hajnali  álma  körűi. 

15. 

Kétes  harczok  után  az  az  ember  fő  nyeresége, 
Hogy  szűk  léte  körén  tűrni  s  felejtni  tanúi. 

16. 

A  szerelem  titkába  nehéz  béhatni ;  mi  okból  ? 
Távoz  eszünktől,  s  vak  hitre  simítja  szivünk. 

17. 

Férfiba’  több  az  erő,  lágy  érzés  asszonyi  birtok, 
Ez  jó  szívre,  amaz  bátor  eszére  kevély. 
így  külön  ösvényen  változnak  létök  irányi : 

Míg  a  tölt  erszény  frigyes  igára  fűzi. 

18. 

Változat  átka  alatt  nyög  minden  földi  teremtmény 
Lassú  szokás  egyedül  ellene  védpaizsunk. 

19. 

Ámor  számkivetett,  még  is  szabadonta  tilosban 
Édes  kínos  adót  lopva  szed  és  mosolyog. 

20. 

Pislog  az  éjjeli  mécs,  eszmélve  tűnődik  az  ember, 
Partra  miként  szálljon,  mint  alapítsa  ügyét; 
Hajnalt  vágy,  s  örvend  a  sejtett  békesugárnak: 
Feltün  az  ah !  s  hidegen  néma  porára  ragyog. 

21. 

Büszke  vitéz  hamvát  márvány  fedi  tetti  jutalmul: 

A  hív  sírja  felett  dalt  rebeg  a  szerelem, 

S  messze  időkön  míg  gyöngéd  érzelme  elárad, 
Hány  szobrot  letipor  vak  diadalmi  erő  1 

22. 


Múltra  jövőre  tekints,  ha  magas  bért  nyerni  törekszel : 

A  jelen  áldásit  lágy  kebel  érzi  maga. 

23. 

Törpe!  nagyot  nem  lépsz!  ne  erőlködj’!  kár  az  időért: 
Fenn  csügg  a  koszorú:  nagyra  nagy  elme  mehet. 

24. 

Hány  ezer  évek  előtt  írtak  már  a  szerelemről, 

S  mindenik  annyi  gyönyört  bájola  s  hinte  reá ; 

Én  nem !  sőt  makacsúl  tagadom  jótéte  malasztit : 

Mert  tüze  lángjától  reszket  az  életerő. 

25. 

Küzd  az  erős,  de  halad ;  gyöngébb  őt  lesve  nyomozza, 
És  ha  nem  érheti  el,  régi  szokásra  kevély. 

Az,  ki  akar  s  nem  tud,  kész  mindig  gúnynyal  Ítélni ; 

A  tehetős  hallgat;  tette  mutassa,  mit  ér. 

26. 

Álmod  az  ifjú  meleg  karjával  ölelve  világát, 

S  a  szent  lelkesülés  szárnyain  égbe  röpül; 

Tiszti  bilincsben  utóbb  csalfénye  nem  önti  sugárit, 

Élte  szűkén  küzdell  a  hideg  élet  után. 

27. 

Messze  halad,  ki  tanul,  messzébb  jut  mézes  ajakkal, 
Legmesszébb,  ki  örök  görnyedezésre  szokott. 

28. 

A  ki  sokat  kíván,  az  többnyire  csak  keveset  nyer, 

Játszi  szerencse  vakon  szokta  eladni  javát. 

Oh  ne  esengj  kincsért,  fényes  gond  annak  az  ára; 

Hogyha  szegény  vagy  is,  élsz,  s  szebb  örömekre  találsz 
A  szerelem  kelyhén  s  őszinte  baráti  kebelben, 

Mint  a  dús,  ki  penész-lepte  aranynak  örül. 

Hogyha  hívem  karomon  csügg  s  szép  szeme  rámlövi  lángját 
És  dagadó  keblén  szívem  is  újra  hévül, 

Oh  te  szegény  gazdag,  számlálgasd  pénzedet  akkor: 
Édes  öröm  közt  én  édeni  bérre  jutok. 

29. 

Nincs  sors,  nincs  hatalom,  ha  erőd  van  küzdni  magaddal : 
Légy  szabad,  állhatatos,  s  mennyei  pálma  tiéd. 

LANTOS  SZERELME. 

Nem  földi  ösztön,  mely  magát  emészti, 

S  czélnál  is  kétkedő  homályba  dől, 

A  szívet  birtok  közt  új  vágyra  készti, 

S  mérget  ráz  ön-virági  kelyhiből, 

A  bút  komordan  akkor  is  tenyészti, 

Ha  rég  kivált  kisértő  fényiből, 

S  nem  hű  karral,  mint  egykor  fenn  igére, 
Mirigy  tűzzel  sújt  a  küzdő  sebére ; 

Nem  játszi  kény,  mely  a  port  vonzogatja 
S  hiú  gőzén  vakon  csügg  a  köziét: 

A  szép-  s  nagynak  felséges  hódolatja 
Érinti  a  lantos  meleg  keblét: 

Dicsőn  mereng  jós  lelke  villanatja, 

S  áttörve  a  jelen  ködéjjelét, 

Az  égi  szűz  bájtegzét  nyújtja  néki, 

S  tavaszt  lihegnek  lelkesült  vidéki. 

Mosolygva  tűn  fel  kedves  ideálja, 

S  érzelmi  lágy  körében  szentesül; 

Szelíd  néztén  az  ég  nyiltát  csodálja, 

S  édes  titkának  jegyzi  frigyesül, 

Tisztább  tetőkre  nyúl  a  rózsapálya, 

S  ezer  vidám  alakkal  népesül. 

S  imádtan  a  hívet,  kiért  hevűle, 

Kiesb  virányokon  lebdes  körűle. 

Örömhitté  vált  gyermek  bizodalma 
Szívét  örök  malaszttal  élteti. 

Szeret:  habár  a  sors  kemény  tilalma 
A  drága  lényt  kerülni  kényteti. 
Önáldozása  lesz  csendes  jutalma, 

Melyet  forrón  ahítva  képzeti 

Minden  kis  tárgyra  tündérszínt  fuvalnak, 

S  dicsét  vallják  a  lelki  diadalnak. 

S  mit  a  kebel  mély  rejtekébe  zára, 
Reszketve  kél  a  lantnak  húrjain  ; 

Szent  lángban  tévedez  reménysugára 
Az  érzemény  titkos  hullámain. 

Andalgva  néz  fel  távol  csillagára 
S  felleng  a  dal  kéjelgő  szárnyain, 

S  míg  erdőt  berket  tölt  zengése  bája, 
Édes  megnyugvás  ömledez  reája. 


Egy  kép  körül  édelg  a  biztos  ének, 

S  rokon  szívhez  simulva  hangjai, 
Szerény  tanúit  gyöngéd  érzetének 
Viszonzva  lengetik  honpartjai ! 

S  felette  bár  sötét  felhők  gyülének, 
Lezúgni  a  vad  kor  viharjai, 

Merészen  áll  a  fergeteg  dühében: 
Kezébe’  lant,  szerelme  lángmelyében. 

S  a  mit  teremtve-áradó  hevére 
Kegy  aj  kin  a  képzés  lehelt  vala, 

Merész  iránya  érdemczélhoz  éré, 

S  vígan  dereng  a  szépnek  hajnala: 
Nem  vágy  azért  fénykoszorút  fejére; 
Nem  ő,  a  kedves  éljen  általa, 

Mint  istennéje  a  késő  időnek: 

Felejtett  sírján  bár  moh  s  tüske  nőnek. 

AZ  ÉLET. 


Míg  tavaszunk  zöldell,  ezer  indulat  edzi  fulánkját; 
Megbékít  az  idő :  akkor  az  élet  iramt. 

ÉLETÖRÖM. 

Ilyen  az  életöröm :  míg  sejtjük,  eget  mosolyog  le 
Bírni  alig  kezdjük,  bája  enyészten  enyész. 


ÍRÓI  tanács. 

Már  ha  tudós  lettél,  illik  tudnod,  mi  különzi 

tr 

Ot  a  köz  néptől  s  hírre  mi  fűzi  nevét: 

Lassú  menés,  halavány  szín,  terjengő  kar,  izetlen 
Kedv,  rejtélyes  szó,  nyugtalan  elmefutás, 

Félénk  nyíltszivüség,  szánó,  mély  titku  mosolygás, 
Gőgös  alázottság,  jégmelyü  andalodás, 

Sokra  törő  unalom,  leverő  kegy,  könnyű  Ítélet, 

S  édes  hűledezés  puszta  dicséret  után. 

Ez  még  mind  nem  elég ;  házadra  is  illik  ügyelned, 
Hogy  mindenki  hamar  lássa  csodálva,  ki  vagy  ? 
Barna  szobád  falait  pókháló  lepje,  s  halálfő 
Sárguljon  komoran  nőtelen  ágyad  előtt; 

Régi  szakállos  urak  koszorúzott  szobrai  mellett 
Szörnyű  irószerszám  asztalod  éke  legyen ; 
Ritka-sikállt  padlón  elszórva  heverjen  Írásod, 

S  minden  szöglet  úrén  szú  egye  könyveidet; 

S  hogy  bölcs  mondását  Salamonnak  igaziam  tessél  * 
„Csak  hiúság  s  álom  mindened  a  nap  alatt" 
Büszke  lemondással  tűrd  e  lét  annyi  hiányit  — 
És  üres  erszénykét  nyersz  czimeredbe,  dicső ! 

A  SZEGÉNY  UTAS. 

MAJLÁTH  JÁNOS  UTÁN  NÉMETBŐL. 


Leszáll  az  éj.  —  Szegény  gyalog 
Vándor  telt  szívvel  andalog; 
Ballag  s  néz,  hol  lesz  nyughelye, 
De  nyílt  ajtóra  nem  lele. 

„Ha  szállást  senki  más  nem  ad, 
Atyám  örökje  felfogad  ; 

Hajléka  nagy  s  kiterjedett, 
Lakója  sok,  ki  szenvedett. 

Ha  nézed  ősi  házamat, 
vSzivedre  csendes  bája  , hat. 
Tűröd,  ha  sorsod  balja  sért, 

S  nem  érzed  tűzforrtán  a  vért. 


Egy  kis  szobája  oh  be  szép! 
Boldog  ki  hűs  enyhébe  lép  ! 
Szűk  ez,  szelíd  nyugalma  is, 
Minden  bű,  gond  ellen  paizs. 

Csendét  nem  dúlja  semmi  nesz, 
Bár  künn  özönvész  dörgedez; 
Fedi  hó  vagy  virágpalást, 

S  mindennek  nyújt  vigasztalást. 

Csókolja  napfény  s  csillagok; 
Felé  örömmel  ballagok. 

Sír  e  kies  hajlék  neve  : 

Atyám !  hívó  szavad  jön-e 


Kegy  jobbja  rá  sátort  vona, 
Melyet  vihar  nem  bont  soha; 
Kék  csillogó  boltszőnyege, 
Láttán  enyész  búd  fellege. 


A  vándor  ily  érzés  között 
Aranyálomba  költözött, 

S  midőn  a  nap  felvirradott, 
Szegény !  holtan  találtatott 


VISEGRAD. 

A  ,  t 

Bús  döledék  1  mily  csendesen  állsz  ködlepte  tetődön, 
Nézve  komordan  alá  a  Duna  habja  közé  1 
Lakja  királyinknak,  Visegrád !  hajdanti  virágod 
Porba  omolt,  s  élted  nemzeti  gyászba  vegyült. 
Barna  falad  roppant  vázként  mered  a  levegőnek, 
Mintha  kivágyna  korunk  mostoha  terhe  alól. 
Hasztalan  !  elhúnytál ;  az  enyészet  vas  keze  rajtad 
Vad  diadalmi  jelűi  hamvadon  edzi  dühét 
Kisfaludy  Károly  munkái  1. 

Küzdél  bár,  de  magas  díszeidnek  hullani  kelle, 
Míg  pártolt  fiaid  oszlopa,  sírja  levél. 

A  múlt  századokat  látom  feltűnni  körűled, 

S  lengve  vonulni  az  est  sűrű  homálya  felé : 

S  mint  a  hon-vesztett  lángképzeti  visszaröpűlnek, 
Lelkem  is  úgy  felleng  a  kegyes  árnyak  után. 
Tornyaidat  látom  büszkén  csillogni  az  éghez, 

S  játszi  habok  tükrén  képedet  úszni  alant; 
Épületid  sorait  látom - — 


VIGASZTALÓ  DAL. 

IMPROMPTU. 


„Mindent  fontolva  tégy, 
Kevésből  sokat  végy": 

A  bölcsek  ezt  hirdetik. 

De  ha  mind  e  mellett 
Szándékod  füstté  lett, 

Még  több,  ügyed  nevetik: 
Mit  tészsz  boldogtalan  ? 
Zokogni  untalan 
Az  erőshöz  nem  illik. 

Az  ember  egyszer  él, 

Ki  tudja,  mit  cserél, 

Ha  szűk  hantja  megnyílik  ? 
Itt  a  pohár!  itt  ív  bor! 
Vígasztal  ez  mindenkor, 

Ez  megvívja  sorsodot: 
Igyál  s  felejtsd  gondodat. 

„A  szerelem  vad  tűz, 
Súlyos  igára  fűz“  : 

V 

Ősz  tudósok  így  szólnak. 
De  ha  mind  e  mellett 
Szív  s  lélek  rabbá  lett, 


S  egy  kedvesnek  hódolnak 
Mit  tészsz  reménytelen  ? 

Ha  széped  kegytelen 
S  szíved  el  nem  fogadja  ? 
Vagy  ha  szeret  is  bár, 

De  sors  tőle  elzár, 

S  messze  földre  ragadja  ? 

Itt  a  pohár !  itt  a  bor ! 
Vígasztal  ez  mindenkor, 
Igyál  s  nyugtasd  szívedet, 

S  éltesd  buzgón  hívedet. 

„Tanúlj  gazdálkodni, 

És  fogsz  gyarapodni  : 
így  kérkedik  a  gazdag. 

De  ha  mind  e  mellett 
Erszényed  üres  lett 
S  nem  kél  ki  a  vetett  mag : 
Mit  tészsz  boldogtalan  ? 
Fáradni  hasztalan, 

Kínnal  teljes  mulatság. 

Pénz  a  kor  istene, 

Ki  törhet  ellene? 

így  volt,  így  lesz  a  világ. 

Itt  a  pohár !  itt  a  bor ! 
Vígasztal  ez  mindenkor, 
Igyál  s  tágul  kebeled ! 

Ezt  kincsesei  föl  nem  leled. 

„Légy  bátor,  győzni  fogsz, 
S  dicsőségben  ragyogsz": 

r 

író  s  vitéz  így  kiált. 

De  ha  mind  e  mellett 
Koszorúd  másé  lett, 


S  édes  Múzsád  tovább  szállt 
Mit  tészsz  ?  bús  panaszlás, 
Köny,  kérelem  nem  más ! 

Ezt  jobb  lélek  megveti; 

Mint  félénk  csatázót, 
Gondolat- vadászót 
Minden  szél  eltemeti. 

Itt  a  pohár!  itt  a  bor! 
Vígasztal  ez  mindenkor, 

Igyál  míg  tüze  meghat, 

S  lesz  bátorság  s  gondolat. 


TŰNŐ  ÉLETKOR. 

Hová  tűnél,  éltem  víg  hajnala  ? 
Derülted  annyi  szép-  s  dicsőt  igére, 
Míg  rózsafénynyel  a  boldog  körére 
Mosolygva  egy  édent  hímzél  vala. 

De  lassudan  bájfényed  elhala ; 
Pályám  mindég  sötétb  magányra  téré, 
S  a  küzdő  sokba  telt,  de  könnyű  bére, 
Emléked  csak  s  e  lant  komoly  dala. 

Ha  távozál,  taníts  felejteni ! 

Kidúlva  e  kebel  hajdanti  kéje ; 
Remény-sugalva  mit  ragyogsz  feléje  ? 

Az  ifjú  kornak  nyájas  isteni 
Búcsúzva  néznek  a  szív  lángzatára, 
Ha  már  a  létnek  alkonyúl  határa. 


VÉGPART. 

A  szenvedő  néz  messze  part  felé ; 
Néz  :  hol  derülne  sülyedő  világa  ? 

Hol  enyhül  a  seb,  melyet  sorsa  vága? 

Mi  érező  szivét  kínnal  télé. 

Oh  hányszor  véli  már  hogy  fölleié  I 
De  a  reményfok,  melyre  bízva  hága, 
Homokhant,  szétomol,  s  várt  boldogsága 
El-eltüntén  kétség  szakad  belé. 

S  mit  fenn  a  fénytetőn  nem  nyerhete, 

Alant  megadja  egy  kis  part  homálya, 

S  vég  csendre  száll  a  vész-környezte  pálya. 

A  fülmiiének  esti  zengzete 

Gyöngén  reszket  le  a  mély  szunyádéra, 

De  ő  nem  ébred  semmi  földi  szóra. 


A  MAGÁNYOS  SÍR. 


Keskeny  völgye  rej tekében, 

Egy  magányos  sír  tövében 
Ül  s  andalg  a  remete ; 

Barna  felhők  tornyosulnak, 

S  halk  morajjal  felvonulnak ; 

A  nap  búcsufényt  vete. 

Távolt  mérő  lángszemekkel 
Egy  utas  jő  gyors  léptekkel; 
„Merre  utas  ?“  „„Messze  még  ! 
A  sötétlő  fenyvesen  túl 
Utam  a  kék  hegyfokig  nyúl, 
Azt  elérni  szívem  ég."“ 

„Utas  !  utas  !  fergeteg  kél ; 
Hallod,  mint  zúg  s  ordít  a  szél, 
Szállj  meg  kis  hajlékomban ; 
Vészre  gyűlt  a  földi  pára, 
Elhúnyt  már  a  nap  sugára; 
Nyúgodj  édes  álomban." 


„„Boldogé  az  édes  álom, 

En  e  völgyben  nem  találom , 
Messzebb  vágy  hű  kebelem  1 
Túl  az  erdőn,  túl  a  berken 
Lelkem  új  életre  serken, 
Hívemet  ha  föllelem."" 

„Borzasztó  az  éji  pálya, 

Vészt  lappangtat  bús  homálya, 
S  fendöbörgő  fellegek 
Tűzözönben  vívnak  immár, 

Sújt  a  villám,  végveszély  vár: 

r 

Utas  !  útas  1  rettegek." 

,,„A  veszélytől  csak  boldog  tart : 
Reszket  s  néz,  hol  a  biztos  part ; 
Jámbor  ősz  1  nem  félek  én. 
Rendületlen  hiedelmem, 

Küzdve  győzök,  s  lángszerelmem 
Megjutalmaz  lágy  ölén."" 

„Utas  !  utas !  nézd  ezen  sírt : 
tíennalvó  is  lángszivet  bírt, 
Kéjre  termett  lyányka  bár; 

O  is  hű  kebelre  vagya; 

Most  kemény  föld  szűzi  ágya, 
Nem  szeret,  nem  érez  már. 

Hány  rabot  tőn  szép  alakja  1 
Dús  kérőktől  fórra  lakja, 

S  ő  csak  egyben  egynek  élt; 

S  bár  az  messze  harczba  téré 
Honja  hősi  védletére, 

Hív  maradt,  várt  és  remélt 

Hajnalfényben  és  napeste 
Kedvesét  könyezve  leste 
Állva  e  szirtek  felett: 

Egykor  így  —  vész  dúl  körűle, 
Reng,  szédül  s  a  mélybe  dűle  — 
Szíve  áldozatja  lett. 


vS  a  mint  a  vadonba’  jártam, 
Föltelém  s  e  sírba  zártam ; 
Orma  zöld !  itt  hamvad  ő  ! 

S  az,  kit  oly  sóhajtva  vára, 
Nem  sóhajt  hideg  porára ! 
Gyula,  Gyula  még  se’  jő.“ 

tr 

„„0  az !  ő  az  !  Hunyj  el  éltem 
A  mit  vágytam  és  reméltem, 

E  szűk  hant  már  elnyelé ; 
Szórd  villámid,  rettentő  ég  ! 
Ordíts  szélvész,  mit  vehetsz  még 
Létem  a  bú  éjjelé. 

Vissza  hát  a  harczba !  viszsza 
Majd  a  told  ha  vérem  issza, 
Lelkem  ottfenn  nála  lesz. 

Isten  hozzád,  jó  öreg  te  !  — 
Tördelt  hangon  ezt  rebegte 
Gyula  tőled  búcsút  vesz.““ 


l 


S  ment.  A  felhők  szétvonúlnak, 
Víg  tavaszszínben  virulnak 
Erdők,  berkek  mindenütt : 
Benne  zajlik,  s  nem  sokára 
A  nap  feltűnő  sugára 
Néma  sírhalmára  süt. 


EPISTOLA. 

TÖREDÉK. 

Nézd  csak,  barátom,  a  fejér  mezőn 
Hazát  kiáltva  hány  vitéz  tűnik  fel ! 
Agg  s  ifjú  kor,  sőt  a  szelíd  nem  is, 
Külön  zászló  s  paizs  mellé  szegődve, 

Harczforrón  állnak  s^gőgösen  pörög 
Kezökben  a  lud-hordta  dárda.  Nagy 
Árpád  s  dicsőség!  jelszavok.  Mi  lesz 
Ebből  ?  kevés  ugyan,  de  épen 
Elég  a  czélt  bagolyének  között 
Elásni.  —  Nem,  nem !  ez  kaján  Ítélet. 
Hősvérökhöz  hívek  maradtak  ők : 
Egymásra  törnek,  és  mily  lelkesen 
Tudják  a  hajdant  a  mostannal  összeszőni 
Nem  szembe  küzdnek,  szív  szív  ellenébe, 
Hanem  csak  messziről,  mosolygva,  sőt 
Dicsérve  egymást  holtig  csipdezik. 

Kivűl  nevetnek  —  benn  busán  zokog 
Az  árva  nyelv:  védőktől  tipratik. 

Boldog  végzés  !  mikint  előmenénk ! 

Pedig  rossz  lábbal  mesterség  haladni. 
Nézz  szerte,  vak  barátom;  mennyi  szép 
Virág  tenyész !  s  alig  kél  koszorú 
Még  rajta;  légyen  bár  minden  levél 
Más  országból,  annál  szebb  s  tetszetősb. 
Hamar  csodás  mű  lesz,  ha  ismerik 
A  kertészt;  szinte  úgy,  ha  sejtik, 

Hogy  egy  választott  izzadott  felette. 
Sonetteket  láthatsz  csigás  tagokkal, 

Érzést  ne  várj :  elég,  ha  láthatod ; 
Stanczák  röcsögnek,  és  ódák  sziszegnek, 
Drámák  kelnek,  hol  a  magyart  dicsérik, 
De  nem  festik.  „Ne  vádold:  jó  az,  a  mi 
Tetszik .“  Hát  még  az  ének  árjai 
Hány  andalgó  szivet  rettentnek  el ! 

Szép  a  művészi  pálya,  mindenütt 
Rokon  szivet  talál,  csak  egy  szelíd 
Hang  süljön  el,  már  ezreket  hevít, 

S  érzésre,  mint  utánozásra  vonz. 

Ha  kérdezem  :  mutassatok  művészt  ? 

„Honáruló !  fuss  iskolába*  —  szólnak  — 

S  tanulj  addálni ;  már  ha  egy  megye 
Hatvant  ád,  egy  ország  mennyit  nevel ! 

Néhány  emberkét  látánk  a  görög 
Földön,  nálunk  minden  Tekintetes  tudós." 

A  nagy  Horáczot  hányán  tisztelik, 

Tudván,  hogy  a  farkas  sem  ette  meg, 

Mikor  —  nem  volt  ehes.  Latánt,  latánt 

Kövesd ;  dicsőbb  a  régi,  légy  majom ! 

/ 

így  zúg  egyik  rend,  s  nem  hiába ; 

Tudják  miért:  a  leczke  régi, 

Új  a  világ.  —  De  hála  tisztuló 
Korunknak,  vannak  emberink,  a  kik 
—  —  minden  halmon  művészt 
Látnak,  s  azért  is  annyi  tömjént 
Hintnek  fejökre,  hogy  már  szédelegni 
Kezdnek,  s  jaj  a  szegény  fülnek,  ki  minden 
Hideg  könyvben  nem  hall  kész  fülmiiét. 

Fellép  a  dictator  s  azzal  ledörgi : 

„Mért  nincs  füled  ?“  körülnéz,  s  toll- ragadva 
Egyet  vonít  —  s  utána  számtalan 
Torok  kiált :  Be  szép  !  vagy :  Mily  gonosz ! 

O  mondja,  nem  kell  ok  — 

EPIGRAMM. 

Öszvezavart  hangok,  nap,  hold,  láng,  fergeteg,  ég- föld, 
Bú,  panasz  és  új  szók  a  költőt  nem  teszik  ám  még; 
Benned  hogy  ha  nem  él  a  nagy  s  szép  érzete,  hagyj  fel. 
Sasnak  szárnyaival,  ha  erőd  nincs,  szinte  alant  jársz. 

MOHÁCS. 

Hősvértől  pirosúlt  gyásztér,  sóhajtva  köszöntlek, 

Nemzeti  nagylétünk  nagy  temetője  Mohácsi 

Ilollószárnyaival  lebegett  a  zordon  enyészet, 

S  pusztító  erejét  rád  viharozta  dühe, 

S  vak  diadalma  jelét  robogó  villámival  itten 
Honni  vitéz  seregink  holttetemikre  süté. 

Tömöri!  büszke  vezér!  mért  hagytad  el  érseki  széked? 

Nem  halt  volna  hazánk  dísze,  virága  veled. 

Harcz  tüze  lángítá  bizton  viadalra  kikelted’, 

S  érted  mennyi  dicsők  estenek  áldozatul! 

Szűk  vala  egy  ország !  be  kicsiny  most  néma  lakásod ; 

Tárogatód  megszűnt,  rozsda  emészti  vasad. 

Nyugodj’ !  rajtad  üzé  dölyfét  a  csalfa  szerencse ; 

A  békítő  sír  enyhe  takarja  porod. 

Hány  fiatal  szívet,  tele  sok  szép  földi  reménynyel, 

Sujta  le  kegytelen  itt  a  riadó  csatavész  ! 

Élte  kies  tavaszán  kora  sírt  hány  ifjú  talála, 

Kit  nem  rég  az  öröm  lágy  öle  ringata  még! 

Dísztelen  itt  fekszik,  deli  termete  összerutítva, 

Száguldó  paripák  vasszegü  körmök  alatt. 

Szög  haja  fürteivel  nem  játszik  kedvese  többé, 

Vér-  s  tapadó  portól  elmerevedtek  azok. 

Hasztalan  áll  az  utón  váró  híve  fris  koszorúval, 

Nem  jön-e  bajnoka  még,  félve,  reményivé  vigyáz: 
Hogyha  levél  zördűl,  őt  sejteti  véle  szerelme, 

Néz,  piheg,  arcza  tüzel  s  keble  feszülve  haboz. 

Ah !  de  hiába  tekint  a  távol  lenge  ködébe ; 

Elmarad  a  kedvelt  s  érzete  búnak  ered. 

Végre  megérti  Mohács  veszedelmét;  gyönge  virágként 
Hervad  el  a  szép  szúz  néma  keserve  között. 

Sírja  felett  enyeleg  suttogva  az  alkonyi  szellő 
S  a  húség  csendes  angyala  őrzi  porát. 

Mennyi  nemes  bajnok,  méltó  sok  századot  élni, 
Fénytelen  itt  szunyád  s  kő  se’  mutatja  helyét  1 

$r 

Ősi  szabadságért  harczolt  bár  férfikarokkal, 

Rendzavaró  hévvel  vérbe  füresztve  vasát. 

Ámde  hol  olyan  erős,  kit  meg  nem  dönt  sok  ezer  kar  ? 


Testhalmok  közepeit  küzd,  noha  élte  szakad. 

Sínli  szokott  terhét  tűzménje,  nyikogva  kapar,  vág, 
Rugdal,  rázza  fejét,  hosszú  sörénye  lobog; 

Elszáguld,  haza  tér,  s  így  hírli  vitéz  ura  húnytát, 

Kit  repedő  szívvel  hölgye  zokogva  sirat; 

Míg  sürü  könnye  apad,  s  ő  is  hű  férje  után  hal, 

S  a  kiürült  háznak  csak  döledéke  marad. 

A  tölgy,  mely  zivatar  közt  annyiszor  álla  kevélyen, 
Dőltében  viruló  ágait  így  temeti. 

Hány  bajnok  hala  így,  de  csak  a  boldog  leli  bérét: 

A  meggyőzöttnek  csillaga  véle  tűnik, 
így  hamvadtak  el  ők  alacsony  moh-lepte  gödörben, 

S  a  feledékenység  éje  borítja  nevök’. 

Hantra  dűl  a  pásztor  s  fütyörészve  legelteti  nyáját; 

r 

Es  nem  tudja,  kinek  hőspora  nyugszik  alatt; 

Titkon  még  is  eped,  szomorú  dalt  zengedez  ajka: 

A  hősárnyékok  csendesen  ihletik  őt. 

A  csatasíkon  mély  borulattal  ballag  az  utas, 

Elgondolva,  minő  kétes  az  emberi  sors; 

Néz,  és  elkomorul  s  lesütött  szemmel  halad  ismét: 

Felpattant  sebeit  belseje  érzi  maga. 

Ott,  hol  az  esti  sugár  gőzfátyolt  úsztat  az  éren, 

Mintha  fedezgetné,  hogy  ne  tekintse  szemünk: 

Ott  vergőde  Lajos,  rettentő  sorsú  királyunk, 

Sűlyedező  lova  érez  hímzetü  terhe  alatt. 

Hasztalanúl  terjeszti  kezét ;  nincs,  nincs,  ki  segítse  I 
Bajnoki  elhulltak,  nincs,  ki  feloldja  szegényt ! 

Tátogat  a  mélység,  aranyos  pánczélja  fakó  lesz, 

S  összezúzott  testét  hab  fedi  s  barna  iszap. 

Ekként  halni  kinos !  s  kegyalak  I  neked  életed  így  tűnt ! 

Veszteden  a  magyar  ég  napja  sokára  leszállt, 
ífju  valál,  örvényt  nem  sejtvén,  szörnyen  adózál; 

Szendergő  porodat  béke  lebegje  körűi! 

Hajh!  s  ezt  visszavonás  okozá  mind  s  durva  irigység, 
Egységünk  törten  törve,  hanyatla  erőnk. 

A  sorvasztó  láncz  így  készüle  árva  hazánkra ; 

Nem !  nem  az  ellenség,  ön  fia  vágta  sebét. 
Gyászemlékü  vidék !  mi  sok  Ínség  kútfeje  lettél : 

Párolgó  mezeid  bánatos  oszlopa  ez. 

Nagygyá  lett  Szolimán  gőgét  Buda  ormai  nyögték, 

S  kénye  vadon  dúltán  annyi  viszályra  jutánk. 

Hány  szűz  fonnyada  el  zsarlónk  buja  karjain  ekkor, 

S  a  Duna  szőke  vizén  hány  rabok  úsztak  alá! 

Birtok  nem  vala  már,  idegen  lett  a  magyar  otthon ; 

Félhold  kérkede  szét  városi  tornyairól  — 

El !  ti  komoly  képek !  ti  sötétség  rajzati,  félre ! 

Új  nap  fényle  reánk  annyi  veszélyek  után. 

Él  magyar,  áll  Buda  még !  a  múlt  csak  példa  legyen  most, 
S  égve  honért  bizton  nézzen  előre  szemünk. 

És  te  virúlj,  gyásztér!  a  béke  malasztos  ölében, 

Nemzeti  nagylétünk  hajdani  sírja  Mohács ! 


HŰSÉG. 


Bár  a  sors  tőled  messzezára, 

Míg  e  szív  ver,  csak  érted  ég. 

Édes  szerelmed  bájsugára 
/ 

Altalhat  éltem  alkonyára, 

S  bár  a  sors  tőled  messzezára. 


Szent  kéjre  int  emléke  még; 

S  ha  ébredsz  lantom  hangzatára, 
Egy  köny  legyen  hűségem  ára, 
Hogy  bár  a  sors  oly  messzezára, 
E  szív  még  is  csak  érted  ég. 


A  JÖVEVÉNY. 


„Röpülj  vigan,  kis  csolnakom, 
A  part  nem  messze  már  1 
Amott  fejérlik  hús  lakom, 

Hol  édes  béke  vár ; 

S  ott  egy  hajlék,  ott  él  a  hív, 
Kiért  lángol  tisztán  e  szív. 


Kincset  hozok,  gyöngyöt  hozok, 
Küzdésim  díjait, 

Mind  ezzel  néki  áldozok, 
Emelni  bájait." 
így  a  hajós;  evez  s  örül; 
Vidám  képek  lengik  körűi. 

Örül,  evez,  s  a  parthoz  ér : 
Hő  keble  mint  dagad ! 
Erében  forr,  szökell  a  vér, 
Szemébe’  köny  fakad. 

Kiszáll  és  néz  mindenfelé, 
Honnan  röpül  a  hív  elé. 

De  nem  röpül  a  hív  elé, 

S  a  jámbor  érkező 
Andalgva  tér  a  ház  felé, 
Vélvén,  ott  rejtez  ő ! 

Ott  rejtez  ő  hűs  árnyain  — 
De  más  boldognak  karjain. 

Néz  a  hajós,  mélyen  sóhajt, 
Keblét  bü  tépdeli ; 

Kiért  megvívott  annyi  bajt, 
El  pártoknak  leli. 

Elszörnyed,  bús  haragra  kél, 
S  kezén  villog  halál-aczél. 


Boszűt  lövell  tekintete, 

A  míg  egy  gondolat, 

Nagy  és  erős,  mint  érzete, 
Elszánt  keblére  hat: 

Vészpályán  nyert  kincsét  veszi, 
vS  a  szépnek  lábához  teszi. 

„Fogadd  ezt  vég  emlékjelül 
Új  mátkádnak  melyén ; 
Frigyünk  örök  homályba  dűl  — 
Légy  boldogabb  mint  én  1“ 
Kezet  nyújt,  és  eltávozik, 

A  kedves  bár  siránkozik. 

Sír  a  kedves,  de  hasztalan, 
Késő  bánatja  már; 

A  parton  áll  minduntalan, 

S  a  hív  jöttére  vár. 

Ott  áll,  remény  kecsegteti : 

De  már  azt  hullámsír  fedi. 


ÓHAJTÁS. 


Volna  szárnyam !  elröpülnék 
Egy  kies  vidék  felé, 

S  ott  pihennék,  hol  madárhan 
Éled  s  a  víg  csermelyé, 

Míg  a  hívnek  gyönge  karja 
Édes  lángra  költené, 

És  az  álmok  szép  honából 
Szebb  valóra  intene. 

Ott  a  berki  alkonyaiban 
Csak  mi  ketten  kedvesen, 
Tudva:  senki  el  nem  árúi 
S  nem  lappang  irigy  lesen; 


Andalogva  hű  szerelmünk 
Szent  malasztit  érzenők, 

S  hosszú  verseny  áldozatban 
Bájkelyhét  ürítenők. 

Lepje  bár  fagy  a  vidéket, 

Nem  sóhajtom  a  tavaszt ; 

Egy  varázslat,  bár  havaz  künn, 
Visszahímzi  nékem  azt : 

A  derűit  ég  tiszta  képe 
Hívem  kék  szemében  él, 

S  nyájas  arczin  olvadozva 
Liliommal  rózsa  kél. 

Zsenge  szállt  a  pagonynak 
Latom  karcsú  termetén, 

S  a  virágok  illatárját 
Részivom  lehelletén. 

Könnye  harmat,  mely  vidítva 
Titkos  búmon  ringadoz  ; 
Lelke  napfény,  s  tőle  minden 
Kletkéjre  lobbadoz. 


Ott  vidám  kedv  és  szerencse 
Tűn  fel  minden  kényivei ; 

Ott  az  élet  ifjan  aggul 
S  szép  álomként  lebben  el. 
Édes  emlék  !  drága  képek  I 
Bájitok  ha  átfutom, 

Mily  örömmel  elröpűlnék ! 
Merre  ?  —  azt  csak  én  tudom. 


ERZSÉBET. 

Gyászravatal  készül,  a  nép  gyűl,  tompa  harangszó 
Zúg,  s  keseregve  hazánk  bérczei  visszanyögik. 
Megholt  Endre  király  1  vele  Árpád  törzsöké  dóit  ki, 
Melynek  négy  század  látta,  csodálta  díszét ; 

Mely  rab-utált  szívvel  hinté  törvényi  malasztit, 

A  szabados  népnek  nagyra  emelve  hírét; 

Es  ellenhadakat  tapodó  fejedelmi  erőben 
Büszke  hatalma  jelét  messze  időkre  fűzé. 

Elhúnyt  a  hősvér!  de  miként  a  bús  döledék  közt 
Néha  tenyész  egy  bájillatozásu  virág; 

S  nyitva  szerény  kelyhét  az  örömlét  harmatit  iszsza, 
Míg  a  fergeteg  őt  kegytelen  összetöri : 
így  maradott  egyedül  Erzsébet,  puszta  tetőjén, 

Pártos  lelkű  felek  durva  csapatja  között, 

S  atyjának  vesztén  siratá  a  nemzet  ügyét  is, 

Mely  önnön  fiain  edzi  dühödve  vasat, 
így  leve  tömlöczczé  eldődei  fénypalotája : 

tr 

O  maga  árva,  szegény :  párthive  nincsen  azért. 
Otalmára  hevűlt  idegen  bár,  ah  de  magyar  nem, 

Nem  kele,  nem  buzgott  védeni  szent  igazát. 

S  elhidegűlve  hagyá  nagy  hőse  szelíd  unokáját 
Válni  örökjétől,  mely  nem  örökje  tovább. 

„Hunnia, légy  boldog!  s  bár  nincs  maradásom  öledben, 

Míg  piheg  e  szív,  csak  —  csak  teutánad  eped. 

Hív  leszek  én  hozzád,  ha  te  bár  elhagyva  feledtél : 
Csak  te  lehess  boldog,  szép  haza  !  szenvedek  én.*4 

Ezt  rebegé  a  szűz,  nemzője  porára  borulva, 

Nagy  koronázottink  hajdani  békehelyén; 

És  ott,  hol  komoran  bámulták  az  ősi  koporsók, 
Honjától  ott  vön  szív-szakadozva  búcsút. 

Érzi,  miként  hasad  el  bús  élete  minden  örömtől 
S  könnyén  népének  lassú  halála  remeg. 

Elvált!  s  kit  nem  rég  ezerek  tömjéné  magasztalt, 
Most  távol  rejtek  néma  homálya  fedi. 

A  vigadók  zajait  s  a  kény  szabad  ömledezésit 
Most  halavány  színnel  váltja  monostori  csend. 

Rettentő  csere !  mily  türelem  múlhatja  fel  e  súlyt, 
Mely  a  vétlen  szűz  lágy  kebelére  rohant  l 

Távol  kedvesitől,  részvétlenül,  élve  temetten : 

Léte  kies  tavaszát  zárja  halotti  magány. 

Síkra  kiszállani  már  nem  látja  vitézei  rendét, 
Harsány  tárogatók  nyers  riadalmi  között, 

S  bajnoki  játékban  diadalra  hévül  ve  szemétől, 
Csengni  aczélon  aczélt,  vívni  erővel  erőt. 

Nem,  nem  a  délczeg  inú  paripák  nyílröptü  szökésit 
Párduczos  ifjaknak  verseny  iramtok  alatt: 

Nem,  soha  nem  többé  I  mindennek  vége  szakadt  már, 
A  gyönyörű  létnek  kelleme,  szépe,  oda! 

A  győztes  seregek  dalait  most  váltja  karének, 

Mely  remegő  ajkin  hosszú  fohászba  vegyül; 

Vagy  komor  árnyékként  lépdelve  sötét  teremében, 
Gyúladozó  vérrel  küzdve  emészti  magát. 

Nem  mosolyog  neki  a  viszonérzés  égi  sugára, 
Mely  lágy  vonzattal  hű  szerelemre  hevít; 

S  hintve  reánk  a  lét  bájlóbb  tartalmú  világát, 
Minden  földi  öröm  kéjözönébe  merít. 

A  gyöngéd  anyanév,  deli  férjnek  tiszta  szerelme, 
És  rokonúlt  lélek  őt  nem  enyelgi  körűi. 

Sejti  malasztit  bár,  de  lemondás  átka  felette  1 
vS  álma  derültében  képe  áléivá  letün. 

Így  hervad  szomorún  örökös  gyászkörbe  szorulva, 
így  a  forró  szív  a  hideg  élet  alatt. 

Mindenek  elhagyták:  egyedül  fájdalma  maradt  hív, 
Nyújtva  töviskoszorút  bíbora  éke  helyett. 

Vér  gőzölg  azalatt  Magyarország  téréin:  a  vak 
Pártosság  szabadon  gyűjti  halálra  tüzét ; 

Míg  Rozgony  mezején  Károlynak  fegyvere  győzvén, 
Méreg-,  tőr-  s  cseleken  nyert  urasága  megállt : 

S  míglen  az  új  fénynek  hódolt  s  örvendeze  a  nép  — 
Messze  vidéken  szép  csillaga  éjbe  borúit. 

Mint  a  nyári  lebel  sivatag  közt,  húnyt  el  ez  élet; 
Vég  jele  áldás  volt,  vég  rebegése :  haza! 

így  hala  Erzsébet,  nagy  szerzőnk  hív  unokája  ; 

Es  hidegűlt  hamvát  nem  fedi  honni  virág. 

Nyúgodj’,  áldott  szív  !  emlékedet  élteti  a  köny, 
Melyet  drága  hazánk  egykori  képe  fakaszt. 


ELTE. 

ROMÁNOS  KÖLTEMÉNY  ELSŐ  ÉNEKÉBŐL. 

1. 


A  sötétlő  véres  kard 
Síkra  inti  a  magyart, 

S  a  királynak  jelszavára 
Száguld  honja  oltalmára. 
Mindenütt  már  fegyver  csillog, 
Pánczél,  dárda,  láncsa  villog; 
A  nemesség  lóra  pattan, 

S  bátran  a  törökre  csattan, 

A  ki,  dúlva  telkeit, 

Lánczra  fűzi  híveit. 


Hol  Moravnak  szőke  árja 
Nissza  téréit  bejárja, 

Ott  tanyáz  az  ellenhad ; 

Onnan  csap  be  népzsarolva, 
Szüzet,  ífjat  elrabolva  — 

Arra  robban  el  Hunyad. 

2. 

Büszkén  fénylik  már  a  félhold 
A  magyar  sereg  felé, 

Mely  a  tarral  vívni  lángolt, 

S  bosszuczélját  föllelé; 

Készen  áll  az  vak  dühében 
Elbizottan  erejében, 

S  mint  közelgő  vész  morajjá, 
Mindég  rettentőbb  robajjá. 

Néz  Hunyad,  s  komoly  tüzében 
Harczra  inti  táborát, 

S  végig  futva  érez  sorát, 
Győzelem  kél  nagy  lelkében. 

Nem  rettenti  őt  a  nagy  szám  : 
Kürtöt  harsant,  pajzsa  dörren, 
Harcz  jelére  kardja  zörren, 

S  elzudúlva  mint  a  villám, 

Tör  Murát  rab  nemzetére, 

S  dől,  kit  egyszer  karja  éré. 

Hős  nyomán  röpül  magyarja 
S  a  pogány  rendét  zavarja. 

Mint  terhes  két  fellegek 
A  forgó  széltől  zaklatva, 

Vívnak  most  a  seregek, 

Bús  haraggal,  vért  izzadva- 
Elbámul  a  nap  sugára 
A  fakón  kelő  portul, 

S  a  csatázok  vad  zajára 
Minden  szikla  elmordúl. 

Száz  irányban  forganak, 

Fel  s  alá  hullámzanak, 

Láncsa  pattog,  nyílözön  hull, 

A  ló  horkant,  ember  jajdul ; 

Száz  alakban  sújt  a  vész, 

Itt  fő  pördül,  ottan  kéz. 

Vág,  öl,  ront,  tör  mii  deni 
Testhalommá  nő  a  sík, 

S  az  enyészet  zordon  váza 


Sorsokat  gúnyolva  rázza. 
Forrton  forr  a  harcz  dühében, 
Messze  csöng  az  éles  vas, 

S  elbámulva  fellengtében 
Néz  alá  a  büszke  sas. 


3. 

Hév  dultán  a  két  baj  hadnak 
Hat  nehéz  órák  haladnak, 

S  még  vitézség  és  erő 
Nem  lön  egymáson  nyerő. 
Elborul  Hunyadnak  arcza, 

Ily  soká  hogy  kétes  harcza ; 
Lángszemébül  bosszuszikra 
Szétlövell  a  csatasikra, 

„Győzni  kiszt  hazánk  reménye, 
Itt  ne  hunyjon  hősi  fénye ! 

Fel,  vitézek,  új  vívásra, 

Most  utánam  vég  csapásra !“ 
így  dörög,  s  zászló  kezébe’ 
Vágtat  a  tar  sűrűjébe. 

Elszánt  népe  lelkesítve 
Új  erőre  s  tűzre  gyűl, 

S  kard-suhintva,  nyíl-röpítve 
A  vezér  után  zudúl. 

S  elbőszülve,  sort  szakasztva, 
Vérit  ontva,  vért  fakasztva, 
Testhantokra  testet  hány, 

Míg  nem  tágul  a  pogány  ! 

Ez  gyéren  fut  nem  sokára, 

Éltét  bízva  gyors  lovára, 

Merre  csak  nyílást  talál ; 

S  zászlóit  fenlobogtatva. 


S  diadalmat  harsogtatva, 

A  győző  utána  száll. 

Elfoglalva  Nissza  vára, 
Lángözönben  mindenütt, 

S  a  pogány  ok  vérútjára 
Borzasztó  világgal  süt. 

4. 

Mindég  távol-  s  távolabb  hat 
A  futamló  és  űző  had, 

S  mint  nyáresti  villanások 
Hévség-szülte  kék  felhőkön, 
Játszadoznak  a  tetőkön 
Szerte  fegyvercsillogások. 
Elhangzott  a  had  dörgése, 

A  bajtéren  csendesség, 

Csak  a  haldoklók  nyögése 
Kél  remegve  néha  még, 

Kik  az  édes  léttül  válnak, 
Jégkeblén  a  zord  halálnak. 

Kora  váltát  szülejétiil, 

Váltát  édes  kedvesétül 
Itten  sínli  egy  vitéz ; 

Még  utolsó  pillanattal 
Ama  drága  földre  néz, 

Hol  szerelmes  indulattal 
Rengve  hű  karok  között 
Kéjrül  kéjre  röpdözött. 
Hasztalan  vív  ifjúsága, 
Megragadja  a  halál, 

És  emléke  s  boldogsága 
Nem  múlandó  éjbe  száll. 

Ott  egy  bajnok  a  fövényen. 
És  magát  sebzett  agyában 
Vélve  még  a  büszke  ménen, 


Levegőt  vág,  s  elhúnytában 
Tág  kebellel,  szív-feszűlten, 

Vérkedvébe  elmerűlten 

Felszökik,  s  örömkaczajjal 

„Győztünk  !  győztünk  1“  harsog, *s  meghal. 

Itt  egy  durva  harcz-magzatja 
Hörgő  ellenét  szaggatja, 

Vég  erővel  kardot  kap, 

S  még  annak  szivéhez  csap ; 

Most  imádság,  majd  szitok  dűl 
Sebtől  tátogó  melyébül, 

Míg  elhúny  lélekzete, 

S  vérbe  fúlad  élete. 

Honja  bátor  védletében, 

Vég  perczén  ott  áll  egy  hős; 

De  a  hit  szelíd  ölében 
Lelke  most  is  még  erős : 

Tetteit  keresztülfutja, 

Tisztét  teljesítve  tudja, 

S  így  nyugott  szent  végzetén ; 

S  mint  a  szálló  nap  sugára, 

Lebben  szét  a  földi  pára 
A  dicsőnek  életén. 

Mély  porágyon  elterülve 
Látni  igy  a  hősöket 
Üldözésök  lángja  hűlve, 

Most  örökre  békesűlve 
Egy  föld  iszsza  véreket. 

5. 

Merre  Haemusz  kék  ormával 
S  köd-leplezte  homlokával 
A  magas  felhőkbe  nyűi, 

S  néztit  messze  földre  hányja, 

Arra  száll  a  harcz  iránya 

S  mindég  távolabb  vonul. 

S  most  az  erdők  sűrűjébe, 

A  barlangok  éjjelébe 
Rejtezett  bolgári  nép 
Ismét  a  szabadba  lép ; 

S  részint  visszatér  lakába, 
Melyet  épen  hagya  el, 

S  most  pusztán  s  hamvadva  lel ; 
Sok  tódúl  a  had  nyomába, 

Hol  piroslik  még  a  vér, 

S  földet  vagy  segédet  kér, 

Kit  szelídebb  érezet 
S  embertársa  szenvedése, 

Kit  méltatlan  díj  nyerése, 
Zsákmány  s  martalék  vezet. 

6. 

Közepén  a*bús  piarcznak, 
Legdühösb  helyén  a  harcznak, 
Hintve  annyi  hűlt  tetemmel, 
Tarkán  egy  halom  tűnik  fel, 
Hol  a  nap  sorsát  intézve, 
Harczistenként  szertenézve, 
Félvilágot  tartva  válla, 

Nagy  Hunyad  nem  régen  álla; 
Most  felül  a  holtakon, 

Kikre  mérge  csattogott, 

Egy  szép  ifjú  fekszik  ott, 

Mint  vitézi  hamvakon 
A  leroskadt  emlékkő, 

Még  dőltében  is  dicső. 

Nyílt  sebén  patakzik  vére, 

Köd  borúit  vidám  szemére, 

Kisfaludy  Károly  munkái  I. 


Elzsibbadt  érzéke  már 

/ 

Ifjú  lelke  késik  bár; 

Még  liheg  mélyen,  halkan, 

Meg  erében  élet  van. 

Torda  ez,  kit  a  dicsőség 
S  halhatatlan  hősi  tett, 

Melyért  a  nagy  szív  s  erős  ég, 
Harczveszélybe  kisztetett ; 

S  mint  zászlósa  a  vezérnek 
Megfelelt  a  bajnokvérnek, 
Melyből  fényre  szármozott, 
Melyre  új  díszt  bokrozott. 

Ott  a  halmon  hű  melyével 
A  hegyes  tőrt  ő  fogá  fel, 
Melyet  őrző  gyilkos  kéz 
Oldalast  Hunyadra  sujta, 

A  midőn  az  ostromvész 
Mindent  vég  csapásra  gyújta, 

r 

S  Izsabég  dölyfös  tüzének, 

Vad  rohantu  fegyverének 
Győzni  a  szerencse  ott 
Csak  múló  reményt  adott. 

A  roppant  Egész,  szemében, 
Elmerülve  nagy  tisztében, 

A  vezér  nem  látja  őt, 

A  miatta  vérezőt; 

S  néma  bár,  de  szép  tettével 
Torda  holt  gyanánt  maradt  el. 

Messze  téren  tétova 
Száll  s  nyerít  délczeg  lova, 
Majd  megáll  s  néz  fül-hegy ezve, 
Kedves  terhit  kémledezve, 

S  őt  nem  hallva  szózatán 
Száguld  a  küzdők  után. 

5 

7. 

Esti  bíbortűzben  égnek 

Erdős  bérezi  a  vidéknek, 

S  a  nap  válva  nagy  körétől 

Csendes  felségben  leszáll, 

S  hegy-völgy  fosztva  lángszinétől 

Kékellő  homályban  áll. 

Édes  illattal  tele 

Kél  az  alkony  hűs  szele 
/ 

Es  enyhítő  lengzetében 
Reszket  a  lomb  és  zörög, 

S  a  patak  sebes  lejttében 
Most  vidámabban  csörög. 
Harmatgyöngyök  fényledeznek 
Rengő  zöld  fűszálokon ; 
Csüggedt  bimbók  éledeznek 
A  kisült  virányokon. 

Most  a  rekkenő  melegtől 
Eltikkadt  virágkebel 
Csókolgatva  langy  szelektől 
Kelyhét  szebben  nyitja  fel ; 
Mint  a  szem,  mely  könnyűjében 

r 

Érző  szív  után  tekint, 

És  a  részvét  lágy  ölében 
Édes  nyugtot  lel  megint. 

8. 

Holttestek  mellől  kivéve, 

Ékes  nyoszolyára  téve, 

Egy  magányos  lak  hüsében 
Hol  csendes  nyugalma  lön, 
Torda  eszméletre  jön; 

S  mindjárt  első  érzetében 


Kardhoz  kap,  —  de  hő  kezet  fog, 
Mely  gyöngén  ápolva  hajlog 
Vasterhét  feloldani, 

S  nyílt  erét  elfojtani. 

S  ím  a  bágyadt  lámpafénynél, 
All  egy  szép  alak  fejénél, 

Egy  alak,  mely  bájvonzattal, 
Egyszer  látva  mint  az  ég, 
Képzetünkben  él  mindég, 

r 

Es  derengő  arczulattal 
Lesve  mozdulásait, 

Szívja  bé  vonásait. 

Barna  fürtje  omladozva 
Lengedez  hóvállain, 

S  leple  félig  bontakozva 
Reng  a  szív  hullámain. 

Egy  fejér  sugárnak  látszik 
Deli,  karcsú  termete, 

Melyen  kéj-lehellve  játszik 
A  tavasz  víg  szellete. 

S  a  teremnek  ajtajánál 
Egy  komor,  de  tisztes  ősz  áll, 

S  hárfát  tartva  karjain, 

E  dal  reszket  ajkain : 

*  *  * 

„Kies  gyöpön  ki  fekszik  ott, 
Homályba  tört  szemekkel? 

Te  vagy  bajnok?  már  elzugott 
A  harcz,  s  te  még  se  kelsz  fel  ? 
Nincs  koszorúd  szép  tettekért  ? 
Tőlem  ne  várj  szerelmi  bért; 
Nyugodj’  akkor  vitézem'. 
Inkább  halálod  nézem ; 

S  hullámként, melyet  hajt  a  vész" 
Te  is  majd  úgy  felejtve  lészsz. 

„„Van  koszorúm  szép  tettekért, 
Mely  fényt  övez  fejemre; 

De  tőled  várok  édes  bért, 

És  írt  égő  sebemre. 

Szép  szűz,  ne  félj  :  a  bajnokvér, 
Földet  mos  bár,  de  égig  ér  ; 

A  szerelem  e  színben 
Lobog  a  hősi  szívben, 

S  habár  felejtett  sírba  kél, 
Szerelme  mint  szép  tette  él.““ 

9. 

Mintha  álom  lepte  volna, 
Hosszú  álom  és  nehéz, 

S  most  az  ég  reá  hajolna, 
Torda  a  szép  szűzre  néz* 


S  a  csatának  mord  dühében 
Fendörgött  tüzes  kebel 
A  kegyesnek  báj  körében 
Most  lekötve  szót  nem  lel. 

Néz  —  de  mint  a  lét  reménye 
Benne  újra  éledez, 

Akként  minden  érzeménye 
Szent  hálára  gerjedez ; 

S  bár  utóbbi  sorsa  kétes, 

Mert  kevés  bolgári  szí  * 

Volt  itt  a  magyarhoz  hív, 
Sebje  mégis  kétszer  édes : 

Él  Hunyad  még  s  általa ! 

S  mint  a  földet-ébresztette 
Hajnalcsillag  áll  felette 
A  vidék  szép  angyala. 


VAD  ES  TETT. 

Míg  más  érdemit  a  köz  lélek  alázni  törekszik, 

Fényre  derítői  azt  a  nemes  elme  buzog. 

Míglen  epés  vádat  nyomoz  a  tehetetlen  irigység, 

Nyújtani  szebb  példát  a  nemes  elme  buzog. 

TITOKTARTÁS. 

% 

Mondják:  asszonyaink  csevegők;  pedig  él-e  csak  egy,  ki 
Férje  előtt  titkot  sírba  ne  vinne  vele? 

PONTYI  SZERELME 

PARÓDIA  „LANTOS  SZERELMÉRE". 

Csak  földi  kény,  mely  az  időt  emészti, 
Tükörben  él,  s  a  hold  szarvára  ül, 

Hős  Pontyi  nagy  szivét  gyors  lángra  készti, 
Ha  jót  hörpent  a  kancsó  öblibül; 

De  a  késő  bút  csak  akkor  tenyészti, 

Ha  lelke  fogyni  kezd  erszény ibül, 

S  a  szép,  ki  oly  sokat,  szépet  igére, 

Hitetlen  simul  gazdagabb  melyére. 

Furcsa  kény  az,  mely  Ponty it  húzza-vonja, 
S  gőzzel  hizlalja  sovány  életét ; 

Minduntalan  más  szépnek  pillanatja 
Vágyakra  költi  kitömött  keblét. 

Mi  szépet  tud,  sebten  elmondogatja, 

Bár  annak  maga  sem  hiszi  felét; 

S  ha  erre  a  kedves  csókot  ád  néki, 
Meghallják  azt  Pestnek  minden  vidéki. 

Minden  utczában  jár  egy  ideálja, 

De  vágyása  mindenütt  el  nem  sül, 

Azért  ő  azt  csak  messziről  csodálja, 

S  pápaszemmel  módissan  frigyesül. 

A  szép  házáig  nyúl  akkor  a  pálya, 

S  ha  elfárad,  egy  szegletkőre  ül, 

S  mint  a  kis  macska  tejfeles  fazéknál, 
Ólálkodik  a  szépnek  ablakánál. 

Édes  magához  tartott  bizodalma, 

Szivét  csapongó  gőggel  élteti, 

Szeret,  ha  bár  atya  vagy  férj  tilalma, 
Kakastűzzel  odábbra  döngeti. 

E  bús  emléknek  az  marad  jutalma, 

Ha  sorsát  bús  rímekbe  öntheti, 

S  a  recensensek  bármiként  lármáznak, 
Versében  a  szív  s  az  indulat  fáznak. 

így  sok  kosárt,  melyet  buzgón  elzára, 

Dallá  farag  kobozza  húrjain. 

Sóhajtva  néz  a  kedves  birtokára, 

Mosolygja  bár  az  másnak  karjain. 

Nem  csügged  ő,  sőt  írt  lel  fájdalmára 
Ölesó  nyelvek  magasztalásain, 

S  míg  a  fület  sérti  zengése  bája, 

Bús  hitelezők  morognak  reája. 

S  imé!  segédet  hoz  alkalmi  ének, 

Mert  sok  erkölcsöt  hintnek  hangjai, 

S  mint  annyi  pillangóit  érdemének 
Tovább  adják  a  gyávák  szavai. 

Tágasabb  útat  nyit  már  szerelmének, 

Ha  nőttön  nőnek  földi  javai. 

Hízelkedve  lép  nagyok  küszöbére, 

S  büszkén  magának  repkényt  csap  fejére. 

S  a  mit  teremtve  mások  munkáiból 
Nagy  készséggel  összelopott  vala, 

Valóság  lészen  részeg  álmaiból, 

S  megnyílt  neki  a  hírnek  hajnala  ; 

Előlép,  mint  denevér  lyukaiból, 

Hogy  más  érdem  sülyedjen  általa, 

És  választott  kedvesse  a  dicsőnek 
Lenne  siralma  minden  ismerősnek. 

XÉNIÁK. 

1.  Tudom.  Gyűjtemény,  1817.  III.  8S. 

Sok  nálunk  az  iró,  örvendj  haza !  mennyire  törtél ! 
Egy  megye  hatvant  ád :  mennyi  tud  írni,  csodáld 

A  ki  tekintetes  úr,  méltán  az  bölcs  nevet  óhajt : 

Tudja,  mi  a  szép  s  jó:  ló,  pipa,  puska,  1  .  .  .  ó. 

2.  „Tatárok  Magyarországban/* 

Sok  haza-puffogatás,  ok  semmi,  de  szörnyű  magyarság, 
Bundás  indulatok :  oh  be  tatári  müv  ez ! 

3.  „Ilka." 

Jambus-e,  próza-e,  vagy  micsodás  mű  ?  —  Dráma,  pedig  szép 
Szép  ?  —  Hm  !  Győz  a  magyar :  s  tapsra  az  ottfen  elég. 

4.  „Szécsi  Mária. “ 

Szécsi  Marinka  dörög  s  hőst  szöktet  az  özvegyi  várba, 
Ablakból  kapu  lesz:  szép  dolog  és  nem  is  új. 

Hogy  sereg  is  mene  át  a  lyukon,  már  kell  ide  sok  hit: 

Több  mint  Thalia  kér,  bár  leleménye  szegény. 

5.  Ossianisták. 

Nagy  feszesen  neki  áll  a  majomsereg,  és  a  vak  ősznek 
Vészben  úszó  leplét  lopva  nyakába  veti, 

S  nem  bírván  kobzát,  prózában  pengeti  hőseit, 

Míg  orrára  bukik  nagy  buzogánya  alatt. 

6.  Alkalmi  versek. 

Megholt :  Músa,  zokogj !  —  De  különb  jön  utána :  mosolygj  már! 
Tűzre  koboz !  van  már  kis  hivatalra  remény. 

7.  „Márévára.“ 

Oh  Máré,  Máré!  tetemes  bűn,  szörnye  korunknak! 

Gőg  szüle,  ámbátor  életed  árva,  sovány. 

r 

Mátra  nem  oly  sziklás,  mint  stílusod.  Es  mi  szövésed  ? 
Mostani  kor  pityereg  hajdani  pletyka  miatt. 

8.  „Hősregék. “ 

Sallangos  machinák  hősid.  Sors-csípve  kidőlnek, 

S  hamvaikon  czifrán  pöffedez  a  szerelem. 

9.  „Zsebtükör.“ 

Pusztáról  jövök  én  ízlést  terjeszteni  köztünk : 

Tükröt  adok:  Músám  nála  zsírozta  haját. 

10.  Magyar  Müllner. 

A  tüzelő  sorsot  nyakon  öntéd  prózavizeddel : 

Még  te  a  sorsot  is  így  mostoha  sorsra  hozád. 

11.  A  Haramiák  fordítójához. 

Messze  ménéit  Músád  ;  magyarul  is  németet  írtál 
Ach  tán  szellemi  lágy  flőte  derengni  csinált  ? 

12.  M.  Szegeden. 

Vígjátékot  irál,  s  szomorú  a  Músa  felette : 

Mást  ütnél,  s  botorul,  kába,  velődet  ütöd. 

13.  Sz . 

Kezdve  hatál,  mi  sokat*  váránk,  de  te  visszafelé  szállsz : 
így  „Pillangódban"  szinte  ten  élted  irád. 

14.  Egy  nyomorult,  de  tolakodó  poétához. 

Szólj,  mit  akarsz?  „Nagy  hírt."  Igenis,  lészsz  példa  bizonynyal, 
Mely  csúnya  s  émelygős  képzet  hiával  a  vers. 

15.  Érzékeny  drámairó. 

Drámád  érzelgős,  ha  vig ;  és  ha  komoly,  csupa  könnyár: 

Víz,  mely  ürge  gyanánt  végre  kiönti  híred. 

16.  Szabadelmű,  de  csak  magának. 

A  rostát  kitüzéd,  s  magad  ájulsz  a  kritikától: 

Új  oldalt  mutogatsz  —  kár,  hogy  a  színe  kopott. 

17.  Intés. 

Sajnállak,  te  szegény  I  a  sok  tömjén  neked  átok  I 
Füstét  szívod  csak  s  összezavarja  fejed’. 

18.  Egy  hiúhoz. 

Képedet  annyi  helyen  láthatni.  Talán  igen  olcsó  ? 

Balga  dicsőség  ez :  kótyavetyére  vezet. 

19.  Péczeli  Múzsa. 

Kotlik  bár  eleget,  zajt  ütne,  de  költeni  nem  tud, 
Könyvet  irál  mégis,  sok  szakaszokkal  ürest. 

20.  P.  Vigyorihoz. 

Egy  drámát  írtál,  az  is  eldőlt,  sírba  fütyülték ; 

így  hala  újságod;  semmi!  te  fényre  kapál, 
írtál  aesthetikát,  oly  szép  az,  mint  a  ködös  nap ; 

Nincs  lelked,  sem  erőd ;  semmi  1  te  fényre  kapál. 
Bárhova  néz  a  szem,  téged  lát,  pletyka-titoknok, 
Félszegü  mindenben ;  semmi !  te  fényre  kapál. 
Fényre  kapál!  Hogy -hogy?  Görnyedtél  és  vigyorogtál, 
Lesz  is  fűzkoszorúd,  melyre  Hanakli  segít. 


21.  Nádi. 

Ipsilonossággal,  püffedten  szellemet  űztél. 

Rajta  csak!  a  szellem  távoz  a  nagy  fül  előtt. 

Nyelvről  szólsz  kocza  hős  s  magyarul  írsz  „kremniczi  erkölcs" 
Szél  lelked,  látom,  s  nyelved  utána  mekeg. 


22.  Házi  jegyzetek. 

Pali  urambátyám  gyűjté,  neki  hála,  nekem  pénz ! 
Ilyen  poétával  házi  poéta  lehetsz. 

23.  Muzárion. 

Bájba  takart  első  szerződ,  most  foltokat  árulsz, 

S  gyáva  imádódat  vízre,  ricsetre  hívod. 

24.  Szemeréhez. 

Míg  fejtörve  feszül  más  újakat  adni,  találni, 

Új  könyvben  te  szerény,  régi  sonetteket  adsz. 

25.  Bátoriak. 

Koczebue  forgácsán  épült  kis  Bátori,  és  most 
Hárfával  duda  zeng,  köztük  az  astrologus. 

26.  Élet  és  Litteratúra. 

Sok  füge  köntös  alatt,  Júdás  csók,  csalfa  dicséret. 

r 

Elet :  vajmi  pulya !  Litteratúra :  piha  1 

27.  Egy  tehetetlen  poétához. 

Akarni  s  nem  tudni  írni, 

Egek,  minő  gyötrelem  I 
Izzadni,  s  képet  nem  lelni, 

r 

0  kába  szenvedelem  ! 

De  ha  nem  tudsz,  mért  kapsz  bele: 

Véled,  hogy  hazádnak  élsz  ? 

Ó  ne  hidd,  bár  gőggel  tele 
Dolgozol,  mégis  henyélsz. 

Kiben  versgyártás  szom  ja  ég. 

És  lelkében  nincs  ügyesség, 

Annak  élte  szomorú, 

Bére  töviskoszoru. 

28.  Náray  és 

„Állj  meg,  Himfy,  szemlélgessük 
Kedves  „Márévár“-omnak 
Kellemeit,  s  fejtegessük 

Érdemét  ,,  románomnak. “ 

A  tetemes  románszerző 

Himfyhez  ily  kérést  tett. 

Himfy  megsajnálva  szegényt, 

Neki  imígy  versezett: 

„„Munkád  oly  bő  kellemekben, 

S  gazdag  a  szép  erkölcsben, 
Mint  a  zordon  tél  füvekben, 

S  a  száraz  fa  gyümölcsben. 

Baja  elűz  mindeneket, 

Könnyűsége  hűz,  von,  ránt, 

Ha  lelni  is  benn  köveket, 

Másoké  a  szép  gyémánt. 

A  munkának  intézete, 

A  tárgyak  felfogása, 

A  stílusnak  gördülete, 

Tartása  és  folyása, 

A  néhány  vers  lebegése, 

Mely  verseng  a  prózával, 

A  személyek  bélyegzése : 

Minden  jobb  Ízlést  megcsal. 

Mily  zokogó  érzeménye, 

Indulati  hidegek, 

Régi  újság  leleménye, 

Rendelési  ridegek. 

Hőse  csupa  sympathia, 

Vakon  ugrik  érzése ; 

Szava  csupa  melódia  — 

Ittas  bakter  zengése. 


Himfy. 

A  sok  panasz  pityergéssel 
Ölelkezik  képében, 

A  betyárság  gyöngédséggel 
Egymást  váltja  e  mívben. 

r 

O  szép  román,  kedves  román, 
Szegény  elme  sugára ! 

Ennél  felebb  nem  is  megy  tán 
A  rósz  költés  határa. 

Készülete  hideglelős 
Musának  az  íhlése ; 

Tanulsága  egy  érzelgős 
Vén  dada  csevegése. 

Bajnokinak  leirása 

Parókás  váz  festése ; 

A  beszédnek  lágy  folyása 
Társzekérnek  pörgése. 

Olvasása  ásitozást 

És  unalmat  osztogat, 

Minden  kedvet  és  andalgást 
A  szívben  elfojtogat, 

A  mit  a  szem  a  munkán  lát, 

S  a  mit  benne  az  ész  lel : 

Ily  rémitő,  ily  vad  csodát, 

Más  bajjal  tüntetne  fel. 

Mély  álomba  varázslaná 
A  legvígabb  szíveket, 

Jé0gé  fagygyá  változtatná 
Az  ifjúi  heveket ; 

A  recensenst  engesztelné, 

Ha  gőgös  előszava 

Fenhéjázva  nem  hirdetné, 

Milyen  dicsőt  alkota - “ 

„Megállj,  Himfy  fejtegetném 
Porba  ejtett  ügyemet  — 
De  nem,  inkább  megtérek  én, 
S  elégetem  könyvemet/* 


29.  Egy  jó 

Ha  úgy  nézed  költésedet, 

Rímkovács!  mint  fő  javad, 
Szánlak,  gyarló,  én  tégedet, 

Mert  megcsalod  magadat. 
Hidd  el,  kevés  ez  magában: 
Törött  fazék  zörgzete, 


Monda,  s  szivén  ül  a  nagy  gond : 

Himfy  fennen  tapsola: 

„„így  kell,  ezt  akarám““  úgy  mond, 
Felkaczag  s  elnémula. 


rímelőhöz. 

Üres,  feszes  tartalmában. 

Azért  nincsen  kelete. 
Gondolj  szívvel  és  lélekkel 
Többet,  mint  a  jó  rímekkel, 

Mert  rímed  bár  minő  cp, 
Hidd  el,  versed  még  sem  szép. 


30.  Egy  rossz  versi róhoz. 


Metrum  és  rím  külön  kalauz 
A  poéta  versében : 

Boldog,  a  kit  egyfelé  húz 
Mind  a  kettő  röptében. 

De  tenálad  ellenkeznek: 

Ez  jobbra,  az  balra  megy; 


S  ha  néha  meg  is  egyeznek, 
Olvasódnak  már  mindegy. 
A  mit  a  recensens  óhajt, 

Arra  füled  nem  igen  hajt, 

Sőt  tudós  haragra  gyúlsz, 
Pedig  nem  árt,  ha  tanúlsz 


31.  Egy  majmolóhoz. 


Miket,  szíved  ömledezvén, 

Mást  utánolt  hangokban 
Énekeltél  —  szánlak  szegény ! 

Nem  nagy  ész  szól  azokban. 
Pillongásnak  szüleményi 

Versbe  nyomott  szavaid, 


Vevőnek  rossz  szerzeményi 
Álomhozó  dalaid. 

Ha  tehetség  nincs  eredben, 

A  lant  doromb  lesz  kezedben 
S  élelmed  a  nap  alatt 

Csak  agyagból  sült  falat. 

32.  Egy  hiú 

Ha  dicső  név  hallatára 

A  szív  benned  habot  vet, 

Ne  hajts  sokat  kis  habjára, 

Ne  marczangold  eszedet. 

Óh  mert  a  vágy  nem  tehetség, 
Csak  csalóka  érzemény, 


tehetetlenhez. 

Bére  többször  csak  nevetség. 

S  habként  eltűnő  remény. 
A  dicsőség  fényutjára, 

Költői  név  nagyságára 
Hat  sonetke  nem  elég, 

Egy  kötet  kell  ehhez  még. 


PIPADAL. 


Gyűlöljön  bár  sok  finnyás  orr, 
Édes  pipám  1  tégedet, 

Hű  vitézed  én  mindenkor 
Pártul  fogom  ügyedet. 

Te  vagy  éltem  kísérője, 
Egészségem  hévmérője, 

S  játszi  bodor  füstöddel 
Búmat  vígan  űzöd  el. 

Ha  látom  a  porlelkeket 
Ezer  kínnal  mozogni, 

S  büszkén  rázva  bilincseket 
Üres  fényben  ragyogni; 

Reád  gyújtok  s  azt  gondolom  ; 
Szánandó,  kit  ily  átok  nyom  ! 
Lepje  bár  arany  ezüst, 

Léte  mégis  hiú  füst. 

Hány  bajlódik  szerelmével, 

Néz,  szalad,  int,  áldozik, 

Hévül,  fázik,  nyugtot  nem  lel, 
Hold  felé  sohaitozik. 

<j 

r 

En  rád  gyújtok,  s  azt  gondolom  : 
Szánandó,  kit  ön  szive  nyom, 
Mert  a  szép  szó  s  leánykegy 
Vajmi  hamar  füstbe  megy. 


Ha  valaki  tág  tüdővel 
Magát  hírbe  kürtöli, 

Fényleni  vágy  nagy  erővel, 

S  más  érdemit  elöli ; 

Én  rád  gyújtok,  s  azt  gondolom  : 
Itt  legtöbbet  az  idő  nyom, 

S  koszorúdat  neveddel 
Füst  gyanánt  oszlatja  el. 

Ha  egy  úrfi,  pézsmán  hízott, 
Felfürtözött  üres  kép, 

Szűk  elméjű,  de  elbízott, 

Nagy  gőgösen  hozzám  lép ; 
Magát,  javát  fitogtatja, 

Drága  időm  elragadja: 

Fegyver  leszen  pipámból, 
Kifüstölöm  szobámból. 

De  ha  jő  egy  lelkes  magyar, 
Szívcserére  kész  velem, 

Szembe  nem  méz,  hátul  nem  mar 
Nyíltan  leli  kebelem ; 

Sokat  ugyan  nem  adhatok, 
Legfelebb  egy  dalt  mondhatok 
De  felcsapván  jobbjával, 
Megkínálom  pipával. 


Alkonyi  dal. 


Kisfaludy  Károly.  I. 


77.  lap. 


Némely  szépek,  idegenhez 
Máskép  nem  idegenek, 

Csak  a  szegény  pipafüsthez 
Oly  igen  kegyetlenek : 


Pedig  mennyi  gazt  táplálunk  1 
Én  úgy  vélem  :  dohány  nálunk, 
Bárki  mit  állítana, 

A  legjobb  indigena. 


ALKONYI  DAL. 

lm  kedvesem  édes  1  kék  hegyeken  túl 
A  nap  remegő  súgára  leszáll, 

És  tiszta  gyepágyon  lágy  pihenésre 
Oly  biztosan  int  a  berki  homály. 

Ott  gyenge  fuvalmak  játszva  susognak, 
S  hű  párja  körűi  a  fülmile  zeng, 

És  illatözönben  zöld  koszorúkkal 
A  boldog  aranykor  képe  dereng. 

Ott  messze  irígylő  vizsga  szemektől 
A  földi  szokás  rabféke  szakad : 

Csak  a  szerelemnek  égi  hatalma 
Vesz  kényeket  és  új  kénybe  ragad. 

S  mint  parti  virággal  víg  ölelésben 
A  feldagadó  hab  habba  vegyül, 

Úgy  kéjledez  éltünk  egybe  ömölve, 

Míg  a  gyönyörűség  mélyibe  dűl. 

S  mint  a  füzes  ingó  lombjain  által 
A  holdnak  ezüst  világa  ragyog: 

A  teljesülés  szép  álma  felettünk 
Még  bájos  alakban  lengeni  fog. 

Jer,  kedvesem  édes  1  a  tavasz  illan, 

S  a  fülmile  nyájas  zengzete  múl, 

Majd  éji  lehelltén  a  komor  ősznek 
A  csermelye  fagy,  a  rózsa  lehull. 

Míg  bátor  erőben  kérkedik  a  lét, 

És  a  liget  ernyős  rejteket  ad, 

Most  éljük  az  éltet,  hervad  is  az  bár, 
A  múltnak  azért  emléke  marad. 

Nézd  a  magas  égnek  csillagirását, 
Mely  érzeni  és  szeretni  tanít! 

Oh  hadd  szemeidben  visszaragyogni, 
Mit  lelkem  epedve  s  égve  gyanít. 


KEDVES  TÁJAMHOZ. 


Édes  titkom  hű  tanúja, 

Hívem  rejtő  szép  vidék ! 

Mint  hajós  a  part  felé  vágy, 
Lelkem  úgy  utánad  ég. 

Ah  de  messze  messze  tőled 
Zajlik  árva  életem, 

S  ködbe  szálló  nézteimben 
Búra  fordul  érzetem. 

Bár  a  fák  itt  is  virúlnak, 

S  tiszta  forrás  csörgedez, 

A  madár  zeng  és  azon  nap 
Fénysugára  ömledez : 

De  komor  csak  és  szinetlen, 
Hévre  nem  gerjeszthető : 

Ott,  hol  ő  van,  kél  napom  csak, 
Éj  borong,  hol  nincsen  ő. 


Szép  vidék  !  mi  boldogabb  vagy  • 

u 

Ot  te  bátran  nézheted, 

S  rózsa  közt  hüs  berkeidben 
Tagjait  pihenteted ; 

Míg  kívánat  s  hosszú  küzdés 
A  forró  s  hű  szívbe  vág, 

Ott  egy  néma  és  lelketlen 
Szikla  lenni  boldogság. 

Búsan  kérdem  a  felhőket: 

All-e  még  a  drága  hely, 

Hol  szerelme  bájos  ajkin 
Legelőször  lcbbent  el  ? 

Ah  de  zúgva  megy  felettem 
S  összedül  a  fellegvár, 

S  vad  dörgéssel  vallja  sorsom : 
Boldog  többé  nem  lészsz  már  I 

EMLÉKSOROK. 

(LÓ  VERSEN  YDI  JAKRA.) 

1.  Pest  város  bilikomán. 

Mely  szép  nemzet  előtt  érdemleni  pályaborostyánt  1 

2.  Károlyi-Széchenyi-bilikomon. 

Félve  a  gyönge  kiáll :  versenyt  fut  sorssal  a  bátor. 

3.  Kiadatlan. 

Emlékűi  ragyogok  :  mint  küzd  s  győz  a  nemesebb  vér. 

4.  Kiadatlan. 

Tettre-nemes  verseny  nagyot  alkot,  s  edzi  erőnket. 

5.  Sándor-bilikomon. 

Hol  nincs  versenezés,  nincs  küzdhelye  bátor  erőnek. 

6.  Kiadatlan. 

Küzdve  nyerél,  s  nevedet  diadalban  visszasugárzom. 

7.  Vagy: 

Értem  küzdni  keléi :  s  diadalmadat  hirdetem  én  most. 

8.  Széchenyi-kardon. 

Engem  erő  szüle,  nyer,  s  egyedül  az  bírhat.  Azért  győzz! 


9.  Női  díj.  Kiadatlan. 

Pálya  futása  után  szépség  nyújt  díjt  az  erőnek. 

10.  Más. 

Győztes  lenni  dicső :  s  lehet-é  szebb  czélja  magyarnak  ? 

11.  Más. 


Verseny  pályáján  tűnik  fel  a  férfias  érdem. 

12.  Más. 

Küzdve  haladva  nyeré  az  erős  e  szép  diadalmat. 

13.  Károlyi-Széchenyi-bilikomon. 
•Nemzeti  dísznek  ürítsd  e  diadalmi  pohárt. 

14.  Kiadatlan. 

Bármi  nehéz  pályát  sem  retteg  a  tiszta  nemes  vér. 

15.  Pest  város  serlegén. 

Lóra,  magyar  1  szép  pálya  ragyog,  ha  előre  törekszel. 

16.  Kiadatlan. 

Messze  időbe  ragyog  emléke  a  nyert  diadalnak. 

17.  Kiadatlan. 

Lóra,  magyar !  versengve  közéig  nagy  pályái  czélod. 

18.  Nők  bilikomán. 

Küzdve  lehet  nagygyá  az  erő  és  férfi  tehetség. 

19.  Kiadatlan. 

Bennem  szép  diadal  s  nem  díj  emléke  sajátod. 

20.  Széchenyi-bilikomon. 

A  kétes  pályán  nemesen  megvíni  dicsőség. 

A  KÉT  HAJÓS. 

Allegóriái  költemény. 

VÖRÖS  MARTYNAK. 


Kék  lepelbe  nyugszik  a  föld. 
Csendre  szállt  a  léti  zaj ; 

És  az  estnek  langy  öléből, 

Mint  az  álmák  szép  világa, 

A  hold  rezgő  fénye  tűn  fel 
A  felhők  ezüstje  közt. 

Válva  most  szelíd  alakká, 

Köd  borúi  a  szirloromra ; 

Mint  a  csillapítlan  érzet, 

Mely  lebelgő  fátyolában 
A  sírok  közt  éj  jelez. 

Sziklaparton  áll  az  ifjú 
S  a  sötét  tengerbe  néz, 

Mely  végetlen,  mint  a  lélek, 
Elterül  hullámival. 

„Víg  habok !  ti  merre  szálltok 
Lágy  fuvalmak  szárnyain  ? 

Mily  országon  visz  keresztül 
A  szabad  kéj  szelleme  ? 

Véletek  mi  szép  röpülni 
Egy  rzelídebb  hon  felé ! 

S  ott  élhetni  képzetének, 

Mint  az  elmúlt  szép  időnek 
Fentebb  lelkű  emberi  ! 

Szebb  életnek  kell  virulni : 

Sejti  keblem,  bár  valóia 
Még  homályban  rejtezik." 
így  az  ifjú  ;  s  kis  madárként, 
Mely  kinézve  messze  térre, 

S  meg-megrázva  szárnyait 

Kisfaludy  Károly  munkái  I. 


Fészkéből  kiszállni  vágy, 

A  nem-ismeitet  kívánva 
Ő  is  szebb  körért  eped. 

S  míglen  így  áll  elmerűlten 
Álma  édes  titkain, 

Bájos  ének  hat  feléje ; 

S  mindég  édesb  ömledéssel. 

És  mind  jobban  teljesülve 
A  viszonzó  partra  zeng. 

Hall  az  ifjú,  keble  tágul 
A  varázsló  zengzeten  : 

Ily  hangokban  olvadozni 
Vágyna  minden  érzete ! 

S  ím,  lebegve  mint  a  hattyú 
Jő  keletről  egy  hajó, 

S  könnyüded  habcsókdosás  közt 
Víg  futtában  ringadoz. 

A  hajónak  ormozatján 
Áll  egy  férfi,  lant  kezében; 

És  a  hangok  hullámárja 
Most  szerelmi  suttogással 
Mint  a  csermely  violák  közt. 
Majd  az  indulat  hevével 
Mint  az  orkán  vad  zúgása; 

És  a  nagy  kor  hősalakja, 

S  a  jelennek  nyájas  arcza. 
Fellengő  képekbe  öntve, 

Tőle  harsog,  tőle  zeng. 

„Állj  meg, állj  meg,  boldog  utas, 
Bizton  vár  e  nyílt  öböl ; 

Jer  pihenni,  jer  lakomba: 

Hol  barátság  karja  ápol, 

S  földi  jókat  osztva  véled, 

Kéri  díjul  éneked  1“ 

Mond  a  férfi :  „Életemnek 
Távolabb  hat  czélja  még; 
Szebb  tökélyre  vágyva,  lelkem 
Nem  szenved  leköttetést. 
Forrást  nékem  ád  a  szikla: 
Lánczot  a  magas  fedél ; 

És  a  lant  és  a  szabadság, 

Egy  dicső  mag  két  virága, 
Együtt  kelhet  nagyra  csak.“ 
Mond  az  ifjú :  „Merre,  utas, 
A  czél,  mely  után  epedsz  ? 

Mily  hatalmas  ösztön  izgat, 
Mely  édes  remény  vezet  ?“ 
Mond  a  férfi  :  „Hosszas  utam, 
S  azt  elszánva  folytatom. 

Még  éltemnek  hajnalában, 

Mint  az  ég  vidám  sugára 
A  szegény  vak  éjjelére, 

Tűnt  elém  egy  fényalak: 
Bájszínnel  körűlövezve, 

Fenség  ülte  homlokát, 

S  messze  minden  földiségtől, 
vSzép,  kegyes,  menynyel  rokon. 
Es  gyöngéded  ihletére 
Almaim  holt  képei 
Látható  valók  gyanánt, 

Életet,  színt  nyertének. 

Még  nem  érzett  lángozattal 
Üdvezlém  az  égi  lényt, 

És  az  első  hálaszó 

r 

Énekké  vált  ajkimon. 


„„Pályatársul  s  hű  vezérül 
Engem  küldtek  istenid, 

De  szerelmem  koszorúja 
Csak  tövis  között  virul, 

Szállj  hő  szívvel  s  bízva  bennem 
E  világ  zajtengerére ; 

S  egy  virágos  partfokon, 

Szebb  dicsőség  birtokában 
Föllelsz  majd  nyűgöt  felé  !““ 
így  az  égi,  s  rám  hajolva, 
Erzém  szellemajkait 
Égni  homlokom  felett. 

Telt  szívvel  dőlék  elébe, 

De  a  tünemény  helyett 
Nyílt  karom  felhőt  ölelt. 

Ám  miként  a  szerelemnek 
Első  édes  villanása, 

Leng  körűlem  képe  még. 

Igv  evezve,  küzdők,  élek, 
Birtokom  remény  s  a  lant.“ 
Mond  az  ifjú :  „Boldog  sors  1 
Keblem  titka  nyitva  áll: 
Hattyuélted  bájszövése 
Volt  a  m’ért  epedt  szivem. 
Túlemelve  szolgaléten, 
Önszabott  nemes  határ  közt 
Bátran  elfellengeni, 

Mindent  felmuló  gyönyör  1 
Hadd  kövessem  nyomdokod !“ 
Mond  a  férfi :  „Élj  körödnek, 
Szedve  a  jelen  gyümölcsét, 
Mely  önkényt  kebledbe  hull. 
Fellegszárnya  képzetidnek 
Mennyi  szirtbe  ütközik ! 

S  törve,  már  a  föld  sem  kegyli 

Tőle  pártolt  gyermekit." 

De  az  ifjú,  ingerében 
Szép  reményektől  ölelve, 

Indul  a  hajós  után. 

A  kelő  nap  lángsugári 
Szétlebbentik  a  homályt, 

S  hölgye,  melynek  kelt  öléből, 
Tűzre  lobbanó  szemekkel 
Néz  fel  a  dicső  után. 

A  hajósok  már  haladnak; 

S  míg  az  ifjú  büszke  szemmel 
A  nagy  téren  andalog, 

S  minden  fénytől  elkapatva, 

A  nagy  hullámtorlatokkal 
Versenyt  habzik  kebele : 

Egy  irányon  csügg  a  férfi, 

És  egy  pontra  gyűlt  erővel 
Biztosan  továbbra  hat. 

Mond  az  ifjú :  „Nézd  hajós, 
A  szép  partot  dél  felől ! 

Melyre  a  tavasz  mosolygva 
Vonta  rózsaszőnyegét. 

Mely  Vidám  színekbe’  játszik, 
Egy  tündérvilág  gyanánt, 

Hol  csak  kéj  s  öröm  mulat  1" 
Mond  a  férfi:  „Csak  múló  fény, 
A  mi  téged  arra  vonz. 

Ott  kopár  szirtről  viz  omlik, 

S  napsugár  annak  porára 
Vet  szivárványszíneket. 

Bármi  játszi  lengetegre, 

Délibáb  tündérzetekként 
Lebben  szét  a  habvirág; 

S  minden  bájos  himzetével 
Hiú  gőzzé  változik." 


Most  az  ifjú  arra  fordűl, 

És  csodálva  látja  tűnni 
A  vidám  part  kellemit; 

S  égő  arczczal  és  borűltan 
Visszatér  a  férfihoz. 

De  hevűlt  érzéki  játszva, 
Győztek  lelki  erején: 

S  így  tündöklő  czélt  nyomozva, 
Lepkeszárnyakon  csapongva 
A  pillantat  rabja  lön. 

f 

Es  éjszak  felé  tekintve, 

Szól  megint  a  férfihoz : 

„Nézd,  minő  magas  fok  áll  ott 
Felségében  egyszerűn, 

Mintha  megvetné  a  földnek 
Minden  külső  csillogásit, 

Oly  komoly,  mégis  dicső. 

Arra  fordulj  ;  ott  az  élet 
Nemesebben  rajzik  el, 

És  közelb  a  tiszta  éghez 
Szebb  valókkal  párosul." 

Mond  a  férfi :  „Állj  meg,  ifjú  l 
Köd  csak  az,  mely  tornyosúlva 
Örvények  felett  mereng. 

És  csalárd  dagálylyal  rejti 
A  kerengő  éj  utat. 

Onnan  ösvény  nincs  a  fényre, 
Ott  örök  homály  borong." 

De  az  ifjú  őt  nem  hallja, 

Es  a  part  felé  evez; 

Mindég  kisebb  lesz  hajója  — 
Végre  köd  borítja  el. 

„Eltünél,  forró  kebel ! 

S  vágyaidnak  édes  honja 
Egy  betegnek  álma  volt, 

0* 


83 


Létre  nem  virulható. 

Fényre  törtél,  s  tenn  erőd 
Lön  legelső  pártosod." 
így  a  férfi,  s  egyedül  csak 
Küzdel  ő  a  messze  pályán. 
Mint  az  ember  sorsa,  váltva 
Kelnek  tűnnek  a  napok, 

Es  a  kornak  rém  alakj  a, 

Majd  hódolva,  majd  fenyítve 
Őt  leszáll  kisérteni. 

Vész  üvölt,  s  zúgtán  hajóját 
Környezik  hullámhegyek, 
Villám  csattog,  s  vad  szelek 

r 

Arboczát  recsegtetik; 

Mérges  fúlánkot  lövelve 
.Száz  torok  tátog  megette : 

De  miként  hős  a  veszélyben, 
Rendületlen  és  merészen, 
.Szent  tűz  égve  kebelében, 

A  hideg  kor  ellenére, 

A  nagy  czél  felé  halad. 

S  ím  a  távolnak  ködéből 
Vál  ki  egy  part,  esti  fényben : 
Csendes,  mint  a  békehon. 

És  az  égi  Tünemény, 

Mely  ifjonti  életével 
Már  jegyesként  frigyesük: 
Csillag-koszorúzta  fővel 


A  virágos  halmon  áll. 

A  hajós  néz  szív-dobogva. 

És  ifjúivá  nyűi  a  lanthoz, 

A  magast  üdvezleni. 

A  mit  szép-  s  dicsőnek  tart  a. 
Létesülve  ilt  leié  1 

„„Jer,  te  hív  küzdő  1  keblemre, 
Pályabéred  itt  virul: 

Széphez  adván  a  nagyot, 
Fényben  élni  fog  neved/'" 

*  t 

így  az  Égi,  s  napsugárként 
Lángoló  karjába  inti. 

Hű  lantját  mellére  zárva 
A  hajós  borúi  elébe; 

Egyszer  még  tekint  reája, 

S  elhuny  szeme,  szíve  áll. 

„„Földbe  száll,  mi  tőle  sarjadt, 
De  az  érdem  szép  jutalma 
Innen  szebb  malaszttal  ébred  ; 

S  a  jelen  megőszül  bár, 

Itt  megifjul  a  világ."" 
így  zeng  fellegek  között ; 

És  az  égi  Tünemény, 

Ragyogó  csillaggá  válva, 

A  hajós  sírjára  száll, 

Es  örök  sugárral  onnan 
Leng  a  késő  kor  felé. 


CSALÓDÁS. 


Lakja  zárva  kedvesemnél 
Szómra  nem  jő  felelet : 
Tán  szabadba  csalta  őtet 
A  virágos  kikelet; 


Szép  pihenni,  álmadozni 
A  liget  hüs  árnyain  : 

Arra  szállók,  ott  lesem  meg 
Titkos  andalgásain. 

S  ím  zöldjébül  a  bokornak 
Reszkető  tűz  ég  elém  ; 

O  az,  ő  az!  lángszeméből 
Hű  szerelme  int  felém ! 
Kéjlobogva  szállók  arra  — 
Ah  de  játszi  fénye  múl, 

A  midőn  a  nap  sugára 
Kék  hegyek  közé  vonul. 


Ének  ébred  bús  panaszszaí, 
Oly  szelíd,  oly  szelleti ! 

O  az,  ő  az  1  engem  hívnak 
Bájhatalmu  zengzeti. 
Szívdobogva  szállók  arra, 
Ah  de  léptem  zajlatán. 
Némul  a  dal,  és  felettem  — 
Elröpűl  a  csalogány. 


Félig  rejtve,  illat-ajkkal 
Rám  mosolyg  egy  gyönge  kép ! 
O  az,  ő  az !  nyájas  arcza 
Mint  pirul,  mi  égi  szép  ! 

Őt  ölelni  szállók  arra, 

Ah  de  vérzik  hő  kezem  — 
Rózsa  volt,  és  képzetimnek 
Csak  tüskéit  érezem. 


NÉPDALOK. 


RÁKOSI  SZÁNTÓ 

Miről  apám  nagy  busán  szólt 
Hogy  itt  hajdan  szebb  élet  volt, 
Érzi  szívem  s  felsohajtok, 

A  mint  Rákos  térén  szántok. 

Hol  Mátyás  az  igazságos  ? 

Te  láttad  őt  boldog  Rákos  ! 

Tán  itt  nyargalt  hajdanában, 

Hol  én  szántok  mostanában. 


A  TÖRÖK  ALATT. 

Mondják,  itten  vitéz  urak 
Összegyűltek,  tanakodtak 
S  ha  csatára  trombitáltak, 
Mint  a  sasok  víni  szálltak. 

Eltűntek  ők;  Rákos,  te  állsz, 
Meződön  hány  embert  tápláls 
Hej  de  magyart  alig  látok, 

S  nehéz  szívv  tovább  szántok. 

Pest-Budárul  sok  nép  kijár, 

S  alig  érti  nyelvünket  már: 
Hej!  maholnap  a  magyar  szó 
Ritka,  mint  a  fejér  holló. 

Hűs  szél  támad  onnan  felül, 
Zúgó  szárnyán  sötét  köd  ül ; 
Tán  a  por  is  e  szép  mezőn 
Nemes  szívek  hamvábul  jön. 


Husvét  után  két  hete  már, 
A  szép  leány  a  kertbe  jár. 
Jöszte,  Rózsám,  jöszte 
Hamar  ki  ! 

A  bokorban  lelsz  te 
Odaki. 


Barna  leány  a  falubul ! 

Hej  ne  igyál  a  Rákosbul ! 
Magyar  csonton  foly  a  vize, 
Könyektűl  sós  annak  ize. 

Rákos  !  Rákos  !  hová  lettél  ? 
Szép  híredből  de  kiestél ! 

Fáj  szivem,  fáj,  ha  ezt  látom, 
S  hazám  földét  sírva  szántom. 


Zöld  a  levél,  hűs  az  árnyék, 
Játszanak  ott  hív  gerliczék. 
Jöszte,  Rózsám,  arra 
Szaporán  I 

Jobban  megy  a  munka 
Csók  után. 


„Tüske  van  ott,  csalfa  legény, 
A  sűrűbe  nem  megyek  én. 
Van  szeretőm  nekem 
Odabe’, 

Ki  majd  elvesz  engem 
Pünkösdre." 


3. 


Hej  violám,  szép  violám, 

Te  csak  nem  is  tekintesz  rám, 
Pedig  ha  rám  tekintenél, 

Kék  szememben  szívet  lelnél. 

Barna  hajad  simítsd  hátra, 
Hadd  nézzek  én  szép  arczádra, 
Hadd  nézzek  rá  utoljára, 

Búm  eltemet  nem  sokára. 


Bár  csak  piros  rózsa  volnék, 
Kebled  felett  elhervadnék ; 

De  szived  nagy  keménységen 
Fejér  rózsa  lettem  már  én. 

Hej  ki  ne  menj  a  mezőre, 
Sokat  sírtam  a  zöld  fűre, 

Majd  szememnek  bús  harmatja 
Lábaidat  megáztatja. 

Isten  hozzád  édes  kincsem  ! 
Tovább  immár  nem  tűrhetem, 
A  faluban  muzsikálnak, 
Elmegyek  én  katonának. 


4. 

Nézd  a  hegyek  pipáznak, 
A  kaszások  megáznak  ; 

Ha  szeretőm  megázik, 
Nálam  azért  nem  fázik, 
Van  nekem  jó  tűzhelyem  : 
Meleg  tűzhely  kebelem. 


A  Tiszának  kies  partján 
Járok  én  szép  rózsám  után. 
Tisza!  Tisza!  mondd  meg  nekem . 
Szép  rózsámat  hol  keressem  ? 

Tisza!  habod  azért  vidám, 

Mert  tebenned  fürdött  Rózsám, 
M’óta  rózsám  vizedbe  szállt, 
Barna  színed  fejérré  vált. 


Vedd  sarlódat,  édes  kincsem, 
Aratni  jer  most  énvelem, 
Temelletted,  édes  Rózsám, 
Mindjárt  jobban  megy  a  munkám. 

Danolj  rózsám,  a  nótában, 

Mint  szivünkben,  szerelem  van. 
Szép  is  a  dal,  ha  szerelmes, 

Bús  legyen  bár,  még  is  kedves. 


kiöl  szép  rózsám  ?  mondd  meg  Tisza  ! 
Válj  mézzé,  ha  vized  iszsza ; 
Mondd  meg,  hogyha  értem  sóhajt, 
Kebelemre  visszaohajt.  — 

Irigy  Tisza,  te  csak  nem  szólsz, 
Szigetek  közt  némán  lefolysz : 

En  is  puszta  sziget  lettem, 

Búmnak  árja  foly  körültem. 

6. 

Kösd  be  fejed  a  kendővel, 

De  szép  orczád  ne  takard  el, 
Virágos  kert  az  énnekem, 

Örömimet  onnan  szedem. 

Nagyon  süt  a  nap  dél  felé, 

Pihenj  le  a  kereszt  mellé, 

Dűlj  szűrömre  édes  Rózsám ! 

Enni  majd  hoz  édes  anyám. 

En  addig  a  kútra  megyek, 

Hogy  fris  vízzel  enyhítselek, 

Ha  csókot  adsz  érte,  Rózsám, 
Hárommal  megköszöni  szám. 

4  . 

Messze  fénylik  a  Balaton, 

És  engemet  partjához  von ; 

Immár  tudom,  miért  fény  lett, 

Mert  szép  Rózsám  bele  nézett. 

8. 

Az  én  kincsem  noha  szegény, 

Még  is  szívbül  szeretem  én ; 

* 

Sok  legény  van  a  faluban, 

De  mint  Palim  egy  sincs  olyan. 

Édes  anyám  neheztel  rám, 

Ha  durrogat  az  én  rózsám, 

Mikor  házunk  előtt  korán 
Kiballag  szép  nyája  után. 

Ne  durrogass,  jó  galambom ! 

Félbe  szakad  édes  álmom: 

Jól  esik  bár,  ha  nézhetlek, 

De  álmomban  megölellek. 

0. 

Hej  csicsergő  kis  madár, 

A  szép  leány  csapodár. 

Ha  csapodár,  jól  teszi, 

A  legény  úgy  keresi. 

Hej  a  rózsa  tövises, 

A  szép  legény  negédes. 

Ha  negédes,  jól  teszi, 

A  leány  úgy  szereti. 


Aratgassunk  aztán  megint, 

Élig  az  este  álomra  int ; 

Ád  az  Isten  így  kenyeret, 

Így  veszlek  el  én  tégedet. 

Hej  szép  Rózsám  !  tekints  rám  isi 
Hadd  derüljön  bús  szívem  is  : 
Olyan  az  mint  a  Balaton, 

Ha  felette  szélvész  vagyon. 

Fris  bokrétát  kötöttem  én, 

Neked  adom,  barna  legény ! 

Tűzd  a  hűsön  kalapodra, 

S  emlékezz’  meg  galambodra. 

Vedd  elő  kis  furulyádat, 

Fújd  el  rajta  bús  nótádat, 

Tán  a  szellő  erre  kapja, 

Hogy  rám  gondolsz,  megsusogja. 

S  én  a  kertben,  ha  gyomlálok, 
Szép  nótádra  visszadallok, 
Eldallom,  hogy  te  lészsz  kincsem, 
Míg  utolsót  ver  a  szívem. 

Hej  be  csipős  a  csalány. 

Kesereg  a  szép  leány ; 

Ha  kesereg,  jól  teszi, 

A  mint  főzte,  úgy  eszi. 

Hej  savanyú  a  kökény, 

Házasodik  a  legény ! 

Ha  azt  teszi,  jól  teszi, 

Majd  utóbb  megérezi. 

10. 


Szülőföldem  szép  határa  ! 
Meglátlak-e  valahára  ? 

A  hol  állok,  a  hol  megyek, 
Mindenkor  csak  feléd  nézek. 

Ha  madár  jön,  tőle  kérdem  : 
Virulsz-e  még  szülőföldem  i 
Azt  kérdezem  a  felhőktül, 

Azt  a  suttogó  szellőktől. 

Szomszéd  asszony  udvarába 
Két  galamb  szállt  minapába’ ; 
Bár  elmémet  mint  futtatom, 
Melyik  szebb?  azt  nem  tudhatom. 

Egyik  fürge  mint  a  kis  hal, 
Arcza  piros  mint  a  hajnal, 

Nem  is  csoda,  két  nap  süti, 
Bogár  szemét  ha  felüti. 

Nappal  is  éj  látszik  haján, 
Rózsa  virít  kerek  száján, 

Ha  ez  csókra  tüzesednék, 

A  méreg  is  mézesednék. 

Mély  a  Duna  közepén, 

Át  nem  mehet  a  legény, 

A  parton  áll  hiában, 

Sóhajtozik  bújában. 

Mért  jöttem  át  a  Dunán, 

Csalfa  szerencse  után  ? 

Túl  a  Dunán  is  szegény, 

Innen  is  az  vagyok  én. 


De  azok  nem  vigasztalnak, 

Bús  szivemmel  árván  hagynak  ; 
Árván  élek  bús  szivemmel, 
Mint  a  fű,  mely  a  sziklán  kel. 

Kisded  hajlék,  hol  születtem, 
Hej  tőled  be  távol  estem ! 
Távol  estem  mint  a  levél, 
Melyet  elkap  a  forgószél. 

11. 

Mint  a  hattyú  szép  a  másik, 
Mikor  rózsák  között  játszik 
S  mintha  búzavirág  kelne 
A  fris  havon,  olyan  szeme. 

Liliomból  szőtt  arczáján, 
Gyöngybe  foglalt  édes  száján 
Szelíd  öröm  múlatozik, 

Onnan  más  szivébe  szökik. 

Hej  csak  ide  röpülnének  1 
Be  örülnék  a  szőkének ; 

De  a  barnát  is  szeretném, 

Szint  oly  kedvvel  ölelgetném. 

12. 

Hej  pedig  túl  a  Dunán 
Vár  engem  a  szép  leány, 

Ott  áll  és  int  hiában, 

Siránkozik  bújában. 

Volna  hajóm  a  Dunán  ! 

Érte  mennék  szaporán. 

Volnék  hab !  be  örömest 
Átölelném  a  kedvest. 

De  sem  most,  sem  azután 
Révet  nem  lel  a  Dunán ; 
Egymásé  nem  lehetnek, 

Hej !  azért,  hogy  szegények. 


13. 

Túl  az  erdőn  lakik  rózsám, 

De  az  álnok  nem  jön  hozzám, 
Búcsú  óta  nem  láthattam, 

Azóta  nem  is  alhattam. 


Daru  megjön  és  a  gólya, 

De  nem  az  én  kedvem  soha ; 
Bús  leszek  én,  míg  az  nem  jön, 
Ki  ott  lakik  túl  az  erdőn. 


Nem  alhattam  szerelmemben, 
Úgy  befészkelt  az  szivemben, 
Kitépném,  de  mint  a  madár 
Kedves  helyre  csak  visszajár. 


Holnap  reggel  virradóra 
Elmegyek  én  a  halomra, 
Onnan  nézek  a  szép  tájra, 
Kincsem  fejér  hajlékára. 


Haj !  de  ott  csak  füstöt  látok, 
S  eltűnik  az,  mint  az  álnok, 
Mint  az  álnok,  ki  elhagyott, 

S  öröm  helyett  könnyet  adott. 
14. 


Rózsa  1  Rózsa  !  mit  csinálsz 
Egyedül  a  kertben  ? 

Ha  szebb  örömre  találsz 
Ne  élj  ott  ridegben. 

Az  élet  ha  nem  páros, 

Téli  virág,  nem  szagos. 

15. 

Ha  én  tiszta  patak  volnék, 
Galambom  kertjében  folynék, 

Tán  hattyúként  nyári  este, 

Fris  vizemben  megfürödne. 

Ha  én  zöldellő  fa  volnék, 

Galambom  kertjében  állnék, 
Föltartanám  a  nap  hevét, 

Hogy  ne  süsse  szelíd  képét. 


Harmat  csillog  kelyhedcn  ; 

Ne  sírj  édes  Rózsám  ! 

Ha  bú  fekszik  élteden, 
Átültetlek  hozzám : 

Kelyhed  legyen  ajkamé, 
Gyökered  a  szívemé. 

Ha  illatos  virág  volnék, 
Galambom  kertjében  nyílnék, 
Tán  víg  kedvvel  leszakasztna, 
S  keble  havával  itatna. 

Ha  én  gyönge  szellő  volnék, 
Galambomra  legyezgetnék, 

S  míg  édesden  álmadozna, 
Ajkam  ezer  csókot  lopna. 

Ha  én  fülemile  volnék, 
Galambom  kertjébe  szállnék, 
Búmat  talán  meghallgatná, 

S  szívért  szívét  odaadná. 


16. 


A  ki  szeretőjét 
Igazán  szereti, 
Legyen  bármi  sötét, 
Még  is  felkeresi. 


Sötét  van  az  erdőn 
Ha  búcsúzik  a  nap, 
Kincsem  még  is  eljön, 
Ha  édes  csókot  kap. 


Nincs  virág  a  mezőn 
A  nagy  téli  fagyban, 
De  ha  kincsem  eljön, 
Akkor  melegem  van. 


A  konyha  füstölög: 
Fergeteg  lesz  talán  ; 
Galambom  könyörög, 
Ne  nézzek  más  után. 


Nem  nézek  én  másra, 
Habár  szeretne  is. 

Csak  szép  galambomra 
Elég  baj  az  egy  is. 


17. 


Hej  ti  fényes  csillagok, 
Volnék  ott,  hol  ti  vagytok ! 
Nem  néznék  én  a  vízbe, 
Hanem  Rózsám  szemébe. 


Hej  ti  fényes  csillagok, 
Onnan  ti  messze  láttok, 

Hol  van  Rózsám,  merre  jár, 
Karjaimba  jön-e  már  ? 


Hej  ti  fényes  csillagok, 

Ha  jön,  csak  ragyogjatok : 

Ha  máshoz  megy,  hunyjatok  cl, 
A  hamis  hadd  bóduljon  el. 


A  bimbóbul  virág  lesz, 
Kincsem  mondta,  hogy  elvesz, 
Hogy  piros  kendő  lován, 

f 

Értem  jön  szüret  után. 

De  vége  a  szüretnek, 
Leánytársim  nevetnek; 

Volt  hetyke  szép  szeretőm, 

Hej  de  még  sincs  fejkötőm. 


18. 

Az  ágon  szarka  csörög, 
Az  ablakhoz  röpülök, 
Kinézek  az  utczára, 

Nem  jön-e  valahára  ? 

De  csak  halad  az  idő, 
Elmarad  a  szerető. 

Ó  leányok !  higyjétek, 
Hamisak  a  legények. 

19. 


Most  jer  hozzám 
Édes  Rózsám  ! 

Nincsen  itthon 
Néném  asszony, 

Darálni  van 
A  faluban ; 

Mert  ha  itt  lel 
Agyon  perel. 

Én  is  voltam  szegény  legény, 
A  míg  nem  szerettem, 

De  azóta  gazdag  vagyok, 
M’óta  rabbá  lettem. 

Ha  pénzem  nincs,  rátekintek, 
S  mindjárt  kincset  látok; 

Ha  megölel,  bú,  baj,  gondok ! 
Nevetek  reálok. 


Most  jer  kedves, 
Senki  nem  les ; 
Adok  csókot, 
Akár  hatot, 

Aztán  tágulj, 

S  el  ne  árulj ; 

De  elvégy  ám, 
Édes  Rózsám  ! 

Szépen  zeng  a  kis  pacsirta 
Ha  tavasz  kifejlett, 

Szebben  danol  édes  Rózsám 
Pergő  rokka  mellett. 

Arcza  milyen,  keble  milyen 
De  azt  meg  nem  mondom, 
Mert  többen  is  megszeretnék, 
Lenne  akkor  gondom  ! 


Dörög  morog, 
Ireg,  forog, 
Nyelve  pereg 
Mint  a  kerek, 
Pitteg  pattog, 
Csitteg  csattog, 
Szót  nem  enged 
Míg  elreked. 

20. 


21. 

A  Dunába  sok  a  viz, 

Jaj !  ki  a  leánynak  hisz ! 
Mint  a  víz  a  Dunábul, 
Nem  fogy  az  ki  bajábul. 


09 

Gyöngyvirág  és  lilomszál ! 

Szép  szeretőm  mellettem  áll ; 

Mint  a  téjben  úszó  rózsa, 

Olyan  az  ö  nyájas  arcza. 

Hollószárnyak  szemöldöki, 

Es  alúlok  tűz  ragyog  ki, 

Tűz  ragyog,  mely  noha  éget, 

Lángja  után  von  engeinet. 


Gömbölyű  kis  piros  sajka 
Mézforráson  az  ő  ajka, 
Gyöngygyei  rakva  szagos  öble, 
S  fúlmile  szól  ki  belőle. 

Tajtékhalom  az  ő  keble, 
Rubintbimbó  áll  felette, 

És  alatta  az  a  nagy  kincs, 
Milyer  +<ibb  e  világon  nincs. 


_  o> 


Mint  reggel  a  játszi  lepke 
Szép  galambom  olyan  fürge, 

Két  ujjammal  átfoghatom, 

Ha  víg  tánczban  megforgatom. 

23. 

Vígan  foly  a  csermelye, 

Hej  rózsám  ne  nézz  bele ! 

Mert  ha  bele  tekintesz, 

Vidám  kedve  oda  lesz  : 

Majd  úgy  jár  mint  én  szegény, 
Zokogva  foly  ligetén ; 

Zokogva  foly  éltem  is, 

Reggel,  délben,  este  is. 


Szeretem  is  én  a  Rózsát, 

S  ha  úgy  rám  néz  és  csókot  ád, 
Tudja  Isten,  mit  nem  érzek, 
Szívem  ugrál  s  alig  élek. 

A  Bakonyban  sok  a  fa, 

Több  könnyeket  sírtam  ma. 
Azért  oly  zöldek  a  fák, 

Mert  könnyeim  áztatják  : 

De  meghalok  azért  is, 

Tudom,  akkor  sírsz  te  is  — 

De  Rózsám,  ha  szeretnél, 
Csakugyan  jobban  tennél. 


24. 


Legény  szökött  kertembe, 
Ott  szívét  elvesztette, 

A  szívét  én  megleltem 
S  kendő  alá  rejtettem. 

Jaj  be  kínzott  engemet, 

r 

Úgy  furdalta  keblemet ! 
Utóbb  el  is  foglalta, 

Saját  szívem  kitolta. 


25. 


Az  én  babám  durczás  leány, 

A  legénynek  csak  fittyet  hány  • 
Be  haragszik,  ha  azt  mondom : 
Addsza  csókot  szép  galambom  ! 

Igaz !  sánta  I  de  az  hagyján  1 
Csak  czipó  ne  volna  hátán ! 
Még  azt  is  eltűrném  benne, 

Csak  fél  szemre  vak  ne  lenne. 


Otthon  ülő,  serény,  dolgos, 
Nappal  nyugszik,  este  álmos, 
Gombóczot  főz,  mint  az  öklöm. 
Ettem  egyet,  most  is  nyögöm. 

Bárki  mit  mond,  én  elveszem, 
Hív  lesz  hozzám,  azt  elhiszem ; 
Nem  féltem  a  katonáktul, 

Sem  magátul  a  háláltuk 

EPRÉSZLEÁNY. 


Halld  édes  anyám,  melegen  süt  a  nap, 
Forr  szinte  a  vér  az  erekben ; 

Meghűteni  kis  kosaramba  megint 

Epret  szedek  ott  a  berekben. 

így  szól  deli  Ilma  s  a  völgybe  röpül, 

Kis  lába  nyomának  a  fű  is  örül. 

S  ott  a  mogyorós  sürü  lombja  között 
Eprét  szedi  gyönge  kezekkel ; 

Hollóhaja  hattyunyakára  omol 
Habkönnyű  lebegtin  alá-fel. 

A  csintalan  ág  le-lehajtva  magát, 
Fölleplezi  gömbölyű  keble  havát. 

Majd  állva  a  tó  sima  tükre  felett, 

Andalg :  mi  tűz  ég  fel  a  vízből  ? 

Bár  ön  szeme  lángja  belőle  ragyog, 

Mint  égi  sugár  a  sötétből. 

S  míg  karcsú  alakja  virágra  borúi, 
Csillagtalan  a  viz  is  elkomorűl. 

Most  víg  dalolással  a  gyepre  pihen, 

És  illatozó  koszorút  fűz. 

Egyszerre  kopó  riad,  ing  a  bokor, 
Döbbenve  szökik  fel  a  szép  szűz, 

S  míglen  hüledezve  a  zajra  vigyáz, 

Elébe  kizörren  egy  ifjú  vadász. 

Néz  Ilma,  s  zavartan  iramni  akar; 

Oly  édesen  esdik  az  ifjú ; 

Oh  lyányka!  szemed  nyila  szívbe  talált, 
Kéj  rengeti  habjait  és  bú  1 
Adj  bút,  de  maradj !  nyerek  azzal  is  én, 
A  bút  is  ölelve  körödnek  egén. 

Eprészleány. 


Kisfaludy  Károly.  I 


94.  lap 


Szép  Ilma  pirul,  de  iramni  felejt, 

Leszögzi  a  feldagadó  szív : 

Oly  nyájas  az  ifjú,  alakja  nemes, 
Tekintete  oly  meleg,  oly  hív. 

S  mint  két  tűzi  lángozat  egybe  vegyül, 

A  két  rokonérzet  is  összehevűl. 

S  hús  árnyon  a  fülmiie  lágy  dala  közt 
Oly  édes-enyelgve  bolyongnak, 

Míg  a  hegyeken  remeg  alkonyi  fény, 

S  a  vá^torony  érczi  lekongnak. 

Elválnak  epedve  s  a  vég  búcsúszó 
Csókvillanat,  mélyen  a  létbe  ható. 

Felrajzik  az  élet  az  ifjú  felé 
S  kéjt  űzget  a  lyányka  hevével. 

•  Mily  rózsavilágba  nem  álmodozók, 

Eltelve  a  műit  gyönyörével  I 

1/ 

Ot  látja  szünetlen,  az  ő  szeme  int, 

Ha  bizton  a  csillagos  égre  tekint. 

Ködszárnyakon  illan  a  rémletes  éj, 

Báj színben  özönlik  az  új  fény  ; 

Berkébe  repül  deli  Ilma  viszont, 

Hol  megjelen  a  szeretett  lény, 

r 

Úgy  képzi :  s  ha  lomb  zörög,  őzfi  szalad, 
Oly  szűk  leszen,  oly  teli,  keble  alatt. 

Ott  várja  lesengve,  sóhajtva  nevét, 
Elhangzik  az  illati  lebbel. 

S  mint  kémli  habozva,  lel  öblös  edényt, 
Megtöltve  aranynyal  ezüsttel: 

„Oh  csalfa  szerencse !  kegyednek  ölén 
Csak  néma  keservre  szegényülök  én," 


-  95  - 


így  búsan  a  lyányka;  de  anyja  örül, 
S  fenhirdeti  magzata  sorsát : 

A  hír  repes,  és  gyalog  és  lovakon 
Agg  és  fiatal  lepi  házát. 

Pór  és  nemes  hódolatára  kele, 
Vágyók  frigyesűlni  örökre  vele. 


Szép  lyányka  I  mi  báj  lebeg  arczaidon  ? 
Nem  földi  az:  égi  lehellet; 

A  szegfű  szagatlan,  a  rózsa  komor 
Valód  magas  ékei  mellett! 

A  liliom  éjszin,  a  viola  vad : 

Tőled  csak  a  keliemek  árja  fakad! 

így  zengi  sok  ifjú  a  lyányka  diszét, 
Zengtébe  lihegve  szerelmét. 

De  Ilma  szivében  a  berki  vadász, 

Nem  tünteti  másra  figyelmét. 

S  bár  nem  leli,  érte,  csak  őneki  él, 
Kínjára  mosolygva  hiv  érzetinéi. 


Egy  tél  halad  így ,  kiesűlve  megint 
Zöldéinek  a  barna  virányok, 
Eprészve  sürögnek  a  lenge  hüsön 
Sugár  tagú  fürge  leányok, 

S  mint  a  tavasz  angyala  tűnve  elé, 
Száll  Ilma  is  édeni  völgye  felé. 

S  ím  harsog  a  kürt,  a  kopó  riadoz, 
Több  férfi  tűn  a  sűrűn  által. 

S  egy  termetes  ősz,  a  vidéknek  ura 
Lep  Ilma  felé  komoly  arczczal, 

S  szemlélve  sokáig  az  elpirulót, 
így  ejti  a  büszke  határzatu  szót: 

„Berkembe  te  kincset  emelni  szőkéi, 
ím  mostan  elére  hatalmam, 

Ismérd  uradat;  de  szelíd  leszek  én, 

S  inkább  megelőz  bizodalmám, 

Sors  kincseket,  én  deli  férjet  adok, 

Kit  szíved  is  áldva  elégleni  fog. 

Önvérem  az  ősi  nevére  dicső, 

Szédelghet-e  álmád  ezen  túl  ? 

Nézd  ott  a  tetőn  ama  büszke  falat, 

Az  jut  neked  hölgyi  lakásul  1“ 

Azt  mondva  egy  ífjat  elébe  vezet, 

Uj  frigyre  hogy  annak  Ígérne  kezet. 

„Vedd  tőlem  a  kincset,  a  bánatadót  I 
Gyöngygyei  fizet  érte  szemem  csak ; 
Véredhez  emeld  fel  a  névre  dicsőt, 

Hagyj  engem  a  berki  vadásznak/4 
így  ömlik  a  szűz  nemes  érzetiből, 

S  elillan  az  agg  s  köre  nézti  elől. 

„Szép  völgyi  te  kínom-  s  örömimbe  szövött, 
Ah  !  tőled  is  elszakadok  már ! 

Bút  zeng  a  madár,  s  kies  árnyaidon 
Önkény  s  nem  a  hű  szerelem  vár, 

Zöldellj  vigan !  elhal  az  égi  remény, 

Hűs  fáid  alá  soha  nem  megyek  én.“ 

Míg  küzdve  imígy  a  leányka  borong, 
Ellepve  az  út  lovagokkal; 

Mint  ünnepi  czélra,  közelgnek  azok 
Szép  nászi  selyemlobogókkal. 

S  egy  karcsú  vitéz  aranyos  paripán 
Lejt  kéjre  derülten  a  nászok  után. 


Kisfaludy  Károly  munkái  I. 

A  vár  ura  jő,  s  gyűrűt,  ékes  övét, 

S  több  nagy  becsű  mátkaruhát  hoz. 

Ncz  Ilma,  csodálja  himes  javait, 

S  így  válaszol  a  kegyes  agghoz : 

„Fénylő  ugyan,  ah !  de  hideg  jutalom : 
Pártám  csak  a  hű  szerelemnek  adom." 

„Annak  jut  az,  Ilma!  viszonz  az  öreg, 
lm  kedvesed  atyja  ölel  meg. 

Gondom  vete  cselt,  kitanulni  szived : 
Győztél  híven  élve  hívednek.* 

Int,  s  míg  deli  Ilma  varázslata  múl, 
vSzép  berki  vadásza  szivére  simul, 

LEÁNYBÚ. 

Szép  lyányka  1  az  estve  leszállt,  s  egyedül 
Jársz  itt  epekedve  s  örömtelenűl  ? 

Nincs  szebb  honod,  mint  e  komor  sivatag, 
Hol  zúgva  szakad  le  a  szirti  patak  ? 

S  a  fülmile  zengzeti  bája  helyett, 

Búsan  huhog  a  bagoly  odva  felett  ? 

Nem  hallod  az  éjszaki  dur/a  szelet, 

Mint  szórja  utadra  a  hárslevelet  ? 

Borzadva  keres  menedéket  a  vad, 
vS  csörtetve  a  bokrot  űrébe  szalad. 

Míg  csendül  az  óra  s  a  föld  pora  kél, 
Megnyílnak  a  sírok,  az  élet  áléi. 

Jer  lyányka,  lakomba  vezetlek  el  én, 

Nem  messze  fejérlik  a  sík  közepén ! 

„Hadd  zúgni  az  éjszaki  duiva  szelet, 
Jámbor  fiú,  nem  megyek  én  teveled ! 

Búm  képe  a  fergeteg,  a  sivatag, 

Könnyim  sűrű  árja  e  szirti  patak. 

Hadd  folyni,  zokogni,  ha  szívem  eláll, 
Szebb  fényre  kel  a  komor  éji  homály. 

Nem  messze  a  völgyi  sötét  temető  : 

Ott  hamvadoz  a  deli  hív  szerető ; 

S  bár  szép  szeme  zártan  előmbe  nem  ég, 

Él  bánatom  és  szivem  érzete  még. 

Hadd  zúgni  üvöltni  a  durva  szelet, 

Elhallgat  a  hív  kora  sírja  felett." 

Szép  lyányka !  nem  hallod,  a  hárs  csikorog. 
Vész  dörg  le  s  a  szikla  utána  morog? 
Felkárog  a  varjú,  röpös  denevér, 

S  a  lég  hideg  szelletin  elfagy  a  vér! 

Jer!  jer  deli  lyányka,  lakomba  velem, 

Árt  kellemeidnek  e  késedelem ; 

Majd  hókebeledre  a  lég  hűvé  hat, 

Megvérzi  tövis  liliomkarodat ; 

Villáma  szemidnek  homályba  borúi, 

Szép  arczaid  éke,  virága  lehull. 

Rózsás  nyoszolyára  vezetlek  el  én  ; 

S  szebb  létre  virúlsz  fel  az  álom  ölén. 

így  esdik  az  ifjú,  a  lyány  ka  zokog : 

„Haj  a  tövis,  a  hideg  ártani  fog !“ 

Rettegve  az  ifjú  szivére  simúl, 

És  útnak  eredve  lakába  vonúl. 

A  felleg  eloszlik,  a  hold  letekint, 

A  vig  lebel  illatit  hordja  megint, 

S  a  vad  zivatar  rivadalmi  után 
Bájkellemü  dalt  rebeg  a  csalogány ; 

S  a  nap  mire  hajnali  fényre  kigyúlt, 

Szép  lyányka  felejti,  hogy  este  busúlt. 

EGY  SZÓ. 


Lyány  ka  édes !  csak  egy  szóra, 
Nyisd  meg  illat- aj kidat, 
vS  mint  egy  hang  az  üdvösségből, 
Ifjuló  szivemre  hat. 

Csak  kis  szó,  a  m’ért  esengek, 
Még  is  oly  nagy,  oly  dicső, 

S  szebb  világba  lobban  által 
Lelkem,  a  rég  csüggedő. 


Kérded,  mily  szó  ?  Nézd,  a  rózsa 
Hajnalcsókban  mint  pirul; 

Szűz  vonzat-  s  örömnyiltában 
Keble  ily  szent  jelre  gyűl. 
Ibolyákon  azt  susogja 
A  nyáresti  víg  lebel, 

Rengve  fészkén  báj  cserében 
A  madár  azt  zengi  el. 


Csillagában  a  teremtő 
Azt  irá  mint  kegyjelét, 

Hogy  küzdési  szép  jutalmát 
Sejtse  ott  az  árva  lét. 
Lyányka  édes !  szép  jutalmat 
Adhatsz  még  te  idelenn : 
Mondd  a  hívség-lelte  kis  szót, 
Érted  égek,  mondd :  igen ! 


KÉSŐ  BÚ. 


Rejtsd  előlem  kéjre  lobbant 
Szép  szemed  sugárait ! 
Rejtsd  előlem  édes  arczod 
S  lelked  annyi  bájait! 
Ennyi  kellem  édenébe 
Jobb  nem  is  föllengeni, 
Mint  utána  forró  vágygyal 
S  csillapítlan  érzeni. 


Ah  de  késő !  a  mit  láttam 
Olthatatlan  bennem  ég: 

Eget  lelni  s  el  nem  érni 
Hosszú  kínra  már  elég. 

Mit  használ  az  édes  álom 
A  forró  szív  lángival ! 

Szebb  valóra  ha  nem  ébred  — 
A  szegény  szív  kétszer  hal. 

ÚJABB  NÉPDALOK. 

1. 

MOHÁCSI  DAL 


Suhogva  mint  az  esti  szél 
Mély  gödréből  a  vitéz  kél, 

S  mint  halvány  köd  holdvilágnál 
Mohács  térén  tétova  száll. 

Néz  a  pásztor  s  keresztet  hány, 
Kiált  a  hív  kuvasz  után, 

A  tűz  mellé  heveredik, 

S  múlt  időrül  töprenkedik. 

„Hej  itt  egykor  e  gyep  felett 
Sötétpiros  harmat  esett ; 

Fű,  virág  búsan  lehajlott, 

S  magyar  szívből  fris  vért  ivott. 

Sok  legény  jött  nyalka  lovon 
Győzni  a  vad  büszke  taron, 
Lova  eldűlt,  maga  fejér, 

Néma,  hideg,  mint  őszi  dér. 

Az  ér  mellett  áll  egy  fa, 

Szép  Rózsám  eljár  oda : 

r 

En  is  ha  zöld  fa  volnék, 

A  kedves  helyen  állnék. 

Ágimat  lehajtanám, 

Hogy  más  ne  lássa  Rózsám, 

Ha  lepihen  s  hűtözik, 

Vagy  az  érben  megfürdik. 


De  a  mátka  honn  könnyezett, 
Víg  dal  között  kört  nem  lejtett, 
Várja,  de  csak  halál  madár 
Hozza  hírét,  hogy  nem  él  már. 

Csele  patak !  iszapodban 
Királyi  nagy  temető  van, 

Azért  is  oly  sárga  vized, 
Oszlopod  gőz,  átkos  neved. 

Csontba  akad  s  hortyog  a  ló, 
Meg-megcsorbul  kasza,  sarló, 

A  leány  fél,  s  bármi  begyes, 
Oltalmára  legényt  keres.  — 

Ne  félj  Rózsám  1  szebb  idő  jár, 
Dunánk  rabot  nem  hord  immár, 
S  újra  díszük  Mohács  táján 
Magyar  legény,  magyar  leány." 

Ne  lássa  szép  alakját, 

Arany  háló  szög  haját, 

Villámló  tűzszemeit, 

Fejér  galambtetemit. 

Ne  lássál  mert  magamkint 
Örömet  nem  lel  megint : 

Én  is  láttam  s  víg  napom 

r 

Érte  búban  folytatom. 

Kalapomon  virága, 
Melyre  kis  lába  hága, 

S  a  violát  kebelén 
Könnyekkel  neveltem  én. 


Fogy  már  a  nap  melege, 
Kertünkben  a  czinege, 
Csípős  szél  fúj  a  mezőn, 
Farkas  kullog  az  erdőn. 

Hadd  fújjon  a  csípős  szél, 
Galambom  attól  nem  fél, 
Reá  veszi  bundáját 
S  felkeresi  Rózsáját. 


3. 

S  ha  galambom  betoppan, 
.Szívem  oly  nagyot  dobban ! 
Pergő  rokkám  megakad, 

S  fonalom  is  elszakad. 

S  ha  nyájasan  mellém  ül, 

Mi  nem  néz  ki  szemébül ! 
Szép  szemek,  barna  szemek, 
Öröm  nézni  belétek. 


Es  ha  a  mécs  elalszik, 
Ajkaimhoz  lopódzik, 
Megcsókol,  én  .haragszom, 
S  a  csókot  —  visszaadom. 


4. 

Messze  tőled,  édes  kincsem, 

Komor  búban  fogy  életem ; 

Küldj  messzirül  vigasztalást, 

Hogy  te  még  most  sem  szeretsz  mást. 

Ha  megvirrad  napkeletiül, 

Emlékezem  szép  szemedrül, 

Az  is,  napom  míg  boldog  volt, 

Oly  szép  tűzzel  felém  lángolt. 

Bár  itt  is  a  nap  melegít, 

Mint  szemed  úgy  még  sem  hevít, 
Kívül  égek,  belül  fázom, 

Mert  te  messze  vagy  galambom  1 


102 


Mit  nem  adnék,  mit  nem  tennék  ? 

A  villámra  is  felülnék, 

Hogy  csak  egyszer  láthatnálak, 
/ 

Es  szívemhez  zárhatnálak. 


Piros  leány  !  barna  leány ! 
Megkérlek  én  szüret  után, 

Van  szekerem,  két  pej  csikóm, 
Azon  viszlek  szép  galambom. 


De  mit  tegyek  ?  nincsen  mentség 
Tudja  isten  látlak-e  még! 

E  gondolat  csak  könnyet  ád, 
Szép  galambom,  isten  hozzád ! 

5. 

Van  kis  házam  és  kertecském, 
Búzát  termő  jó  földecském, 

De  mind  ennél  tán  többet  ér 
Szívem,  mely  csak  éretted  vér. 


Csapj  fel  Rózsám  s  foglalóra 
Süss  egy  csókot  ajakimra, 
Meghálálom  én  ezerrel, 
Csipkés  szélű  fejkötővel. 


Monddsza  nekem,  rózsám-adta, 
Van-e  kezed  olyan, 

A  mely  nem  csak  ölelni  tud, 
De  jártas  dologban  ? 

„Van  kezem,  mely  a  ház  körül 
Tud  munkát  találni, 

Jól  tud  varrni,  sütni,  főzni 
S  beteget  táplálni." 


Monddsza  nekem,  kincsem-adta. 
Van-e  lábad  olyan, 

A  mely  nem  csak  sétálni  tud, 
De  honn  is  talpon  van  ? 

„Van  lábam,  mely  jó  utón  jár 
S  nem  botlik  oly  könnyen, 

A  nappal  kél,  sürögve  jár 
A  háznak  körében." 


Monddsza  nekem,  lelkem-adta, 
Van-e  szíved  olyan, 

Mely  szeret  ?  Ha  van,  elveszlek 
Még  ezen  farsangban. 

„Van  szívem,  mely  híven  szeret 
S  ezt  tartom  fő  jómnak : 

De  másért  ég,  nyalka  legény  1 
Tiéd  kosaram  csak." 

7. 


Sárga  levél,  sárga  levél, 

Bús  utamra  miért  estél  ? 

„Azért  estem,  mert  nincs  ágom, 
Nincs  a  mi  tart,  nincs  világom." 

Hej  nekem  is  az  a  sorsom, 

Hideg  a  föld,  fázva  járom. 

Van  hazám,  de  nincsen  benne 
Egy  kis  hajlék,  mely  fölvenne. 

Harmat,  harmat,  hol  termettéi  ? 

Bús  szememre  miért  estél? 

„Azért  estem  a  felhőbül, 

Mert  víg  napom  már  nem  derül." 

Rezgő  harmat !  te  könynyé  válsz, 
Szememben  jó  forrást  találsz. 
Leszállt  nekem  is  szép  napom, 
Szegény  magyar  1  azt  siratom. 

Fülemile,  te  kis  madár  I 

Szép  dalod  mért  nem  zenged  már  ? 

„Azért  nem  zengem  dalomat, 

Mert  elvesztém  hív  páromat." 

Hej  fülmile,  te  kis  madár ! 
Elnémúlok  én  is  immár. 

Mért  mondanám  keservemet, 

Ha  nincs  szív,  mely  ért  engemet. 


KARÁCSONÉJ. 


„Nossza  hajdú !  jer  vadászni, 
Hajtsd  ki  a  jobbágyokat, 

S  vendégimnek  hozz  estére 
Tánczra  víg  leányokat!" 

„„Úrfi,  úrfi  1  a  harang  szól, 


Szent  karácson  napja  int, 

A  jó  lélek  térdre  hullva 
Most  az  Istenhez  tekint."" 
„Szent  nap  ide,  szent  nap  oda, 
Tedd  parancsom  gyáva  szolga." 

Hajdú  elmegy,  hajtok  jönnek, 
Bús  szemökben  köny  remeg. 
„Rajta,  rajta!"  s  száz  hahótúl 
Harsog,  zúg  a  rengeteg. 

A  sas  víjog,  farkas  ordít, 

Vad  kan  röffen  s  csattogat, 
Szarvas  dobban  és  ropogva 
Szaggat,  tördel  ágokat ; 

De  üres  zaj,  vad  nem  tűn  ki, 

r 

Es  haragban  ég  az  úrfi. 

„Rossz  hajtás  ez,  kezdjük  újra, 
Rajta,  rajta  !  lomha  nép  ! 

Lesre  hajdú,  börtön  annak 
A  ki  csügged  s  hátra  lép  !" 

S  át  hegy-völgyön,  bokron  árkon 
Zajlik  a  hajtó  sereg. 

Nincs  oly  rejtek,  nincs  oly  sűrű, 
A  melyet  ne  szállna  meg. 

De  hiában,  vad  nem  tűn  ki, 

S  dühben  ég,  dúl-fúl  az  úrfi. 

r 

Es  a  mint  zúg,  és  a  mint  néz, 
Völgyben  majd  patakra  lel, 
Partján  hajlék  és  előtte 
Biztosan  egy  őz  legel, 

S  angyalképü  kisded  lyányka 
Úgy  simítja,  úgy  örül, 

Eletet  hoz  s  oly  vígan  lejt 
A  szelíd  állat  körűi. 

A  ki  látja  mind  megindúl, 

De  az  úrfi  fegyverhez  nyúl. 

Térdin  esdik  a  kis  angyal : 
„„Oh  ne  bántsd  jó  őzemet! 
Téjjel  tartja  bús  anyámat, 

Ölj  meg  inkább  engemet. 

Nincs  apám,  megölte  ura, 


Hadd  anyámat  élni  még!"" 
így  a  lyányka,  s  két  szemében 
Ártatlan  szép  lelke  ég, 

Es  mint  rózsagyöngy  a  szírihez, 
Reng  fel  könnye  a  vad  szívhez. 

De  fölötte  villan  a  cső, 

S  a  hív  állat  porba  dűl : 

„Kis  galamb  te  !  végy  anyádnak 
Téj  helyett  most  véribűi!" 
így  az  úrfi,  és  kaczagva 
Martalékján  elrobog, 

És  utána  vérlángokban 
A  hajlék  is  feliobog; 
Borzasztón  süt  rémutjára, 

S  a  rezgő  fák  sudarára. 

Ködbe  sűlyed  a  nap  fénye, 
Egy  szép  csillag  sem  tekint, 

S  vissza-vissza  téren  halmon 
Száguld  a  vadász  megint. 

Fel- felröppen  a  sok  varjú 
S  őt  károgva  követi ; 

Fél  a  pásztor  s  n}ráját  haza 
Más  utón  terelgeti ; 

Majd  egy  puszta  templom  alján 
Ily  gúnyszó  kel  szitkos  ajkán : 

„Oly  fejéren  mi  kacsingat 
Ott  felém  a  fű  között  ?“ 

„„Úrfi,  úrfi  !  a  halálfő, 

Ember  egykor  s  üldözött; 
Tömlöczödbül  itt  tettük  le, 

r 

Eve  lesz,  mint  öngyilkost."" 
„Haha!  így  nem  félti  hölgyét, 

S  itt  hevét  lefázza  most,  — 

S  hetykén  rúg  a  koponyához,  — 
Nossza  csont,  jer  vacsorámhoz." 

Megy,  s  utána  a  gödörbül 
Tompa,  hosszú  jaj  mordúl, 

És  a  mint  megy,  a  kereszt  is 
Tőle  búsan  elfordul. 

S  mint  közelget  dús  lakához, 

A  kopó  mind  úgy  vonít, 

Lova  rugdal  s  vas  kakassa 
Háromszor  lekukorít, 

De  pezseg  benn  a  vendég  már, 
S  a  vidám  kedv  csak  reá  vár. 

„Föl  barátim  !  csókra,  tánczra, 
Hadd  perdüljön  a  leány; 

Víg  dalunk  az  égig  hasson, 

Van  borunk  1  húzd  rá  czigány  !" 
,„Úrfi,  úrfi!  szent  misére 
Csendül  ismét  a  harang  !““ 
„Hadd  konogjon,  sokkal  édesb 
A  pohár*  s  szerelmi  hang." 

S  a  ház  sarki  szinte  rengnek, 
Nyalka  tánczban  úgy  kerengnek. 

Majd  leülnek  vacsorához, 
Bujdosik  a  tölt  pohár, 

És  szilaj  kedv-  s  tombolásban 
Nincs  sem  mérték,  sem  határ. 

S  ím  !  éjfélt  üt,  szörnyet  csatta 


A  szobának  ajtaján, 

S  a  halálfő  hempelyeg  be, 

Még  sírföld  mered  haján; 

Kígyó  ül  sötét  szemében, 

S  a  vendég  fut  rémültében. 

„„Még  a  sírban  sincs  nyugalmam, 
A  nová  kétség  vetett ! 

Gyilkosom  te !  fölriasztál, 

Halld  tőlem  hát  végzeted  ! 

Durva  ösztön-  s  kénynek  éltél, 

Térj  magadba!""  „Nem, nem  én!" 
„„Istent,  embert  megvetettél, 

Térj  magadba!""  „Nem, nem  én!" 
„„Jer  tehát,  int  a  vég  óra, 

Sírbul  e  csók  foglalóra."" 

S  undok  szörnynyé  duzzadozva 
Kénköves  lángot  lövel, 

Egy-egy  mennykő  csontütése 
S  így  tátogva  rálehel; 

A  bűn  fia  összeomlik, 

Száz  forgó  szél  csap  bele, 

És  üvöltve  szórja  hamvát, 
Baglyoké  lesz  lakhelye ; 

S  ott  huhogják  minden  éjjel, 

A  mi  történt  a  vad  szívvel. 


A  VÁLASZTÁS. 


/ 

Útközben  ül  egy  szép  leány 
Pihenve  a  fa  árnyékán, 

Olyan  szelíd  kökény  szeme, 

S  rózsánál  is  több  kelleme. 
Hová,  hová  te  szép  leány  ? 
„Ah  én  szegény,  jobb  sors  után  ! 


Az  úrfi  mond :  jer  énhozzám, 
Van  énnekem  selyem  párnám; 
Pihenj  vígan  kertem  hüsén, 
Szellőtől  is  megóvlak  én. 

De  a  leány  hallgat,  hallgat, 

Az  édes  szó  reá  nem  hat. 

A  gróf  így  szól :  jer  énhozzám, 
Van  énnekem  nagy  palotám, 
Vannak  benn  száz  tükrös  szobák, 
Számodra  száz  aranyruhák. 

De  a  leány  hallgat,  hallgat, 

A  büszke  szó  reá  nem  hat. 


A  herczeg  mond  :  jer  énhozzám, 
Van  énnekem  ezer  szolgám, 
Főhajtva  mind  neked  hódol, 

S  rubintszéken  kezet  csókol. 

De  a  leány  hallgat,  hallgat, 

A  méltóság  reá  nem  hat. 


Mond  a  legény :  édes  rózsám  1 
Nincs  aranyom,  sem  palotám, 
De  van  szivem,  mely  tégedet 
Minden  sorsban  híven  szeret. 
Útközben  nincs  már  a  leány, 
Hanem  a  szép  legény  karján. 


BANDI. 


Útnak  indűl  szőke  Bandi, 
Bunda  vállán,  s  bús  fején 
Pántlikás  új  báránysapka, 
Piros  rózsa  tetején; 
vSüvegét  jó  anyja  vette, 

Rá  a  rózsát  Örzsi  tűzte, 

Ott  viríta  kebelén. 

Szőke  Bandi  meg-megállva 
A  hajlék  felé  tekint, 

Tán  szép  Örzsi  a  padlásról 
Lopva  még  utána  int. 

Tegnap  volt  hogy  őt  megkérte, 
De  csak  ezt  a  választ  nyérte: 
Jőj,  ha  gazdag  lészsz,  megint. 

Bandi  jár  a  Dunaparton, 
Mély  sóhajtás  csak  szava, 

f 

Es  tűnődik,  küzd  magával, 
Szomorún  néz  tétova, 

Zúg  a  szél,  a  Duna  habzik, 


Bandi  szíve  szintúgy  zajlik ; 
Menne,  menne  —  nincs  hova. 

így  találja  őt  az  este, 
így  találja  őt  a  vész, 

És  előtte  és  utána 
A  vidék  homályba  vész. 

Menne,  menne,  de  alig  lát, 
Megfordítja  hát  a  bundát. 

S  fűz  mögé  leheverész. 

A  vész  csattog,  Bandit  rázza, 
S  rajta  tölti  vad  dühét, 

Néki  sújt  egy  forgószél  is, 

S  elragadja  süvegét; 

Ezzel  annyit  nem  gondolna, 
Csak  rózsája  mentve  volna, 

Ez  furdalja  csak  szivét. 

S  ím  a  hajnal  szebb  időt  hoz, 
S  szőke  Bandi  talpra  kél, 
Széttekinget,  hol  süvegje, 

Merre  vitte  azt  a  szél  ? 

S  mint  lenéz  a  víz  tükrébe, 
Szint  egy  rózsa  tűn  szemébe ; 
Kis  homokhant  szélinél. 

„Szép  virág  te  !  árva  mint  én, 
Elszakadva  itt  virulsz, 

Csók  után  mint  Örzsim  arcza, 
Oly  szépen  felém  pirulsz ! 

Jer  bujdosni,  légy  te  párom, 
Míg  a  földet  összejárom, 

Míg  velem  majd  sírba  hullsz." 

Így  szól  Bandi  a  rózsának, 
Mely  víg  hab  közt  ringadoz; 
Érte  is  megy,  érte  is  nyúl, 

S  keble  mint  feldagadoz : 
Süvegét  is  ottan  leli, 

Szép  aranyfövénynyel  teli 
Vésziül  mosva  a  parthoz. 

„Nékem  a  szél  is  barátom, 
Jól  kifújt,  de  jót  miveit, 
vS  a  szép  rózsa,  Örzsim  képe, 
Aula  rá  az  édes  jelt. 

Majd  én  szerzek  házat,  kertet, 


Pár  lovat,  kis  szántóföldet 
S  ehhez  még  egy  hű  kebelt." 

r 

így  örülve  csak  szívatja 
A  szerencse-süveget, 

Harmadik  nap  megrakodva 
Bizton  Örzsihez  siet. 

„Rózsám  !  rózsád  tön  gazdaggá, 
Tégy  te  engem  most  boldoggá! 
Vedd  pártádért  kezemet." 

Örzsi  képe  fölhajnallik, 

S  hű  melyéhez  zárja  őt, 

Atyja  is  megáldja  Bandit, 

Mostan  már  a  gazdag  vöt, 

És  a  nászok  és  vendégek 
Víg  robajjal  összegyűlnek, 

Ülni  a  nagy  menyekzőt. 
így  lett  boldog  szőke  Bandi, 

/ 

Es  hol  ő  kincshez  jutott, 

Kies  partján  a  Dunának 
Majdan  falu  támadott; 

Most  is  Aranyosnak  hívják, 

S  szép  menyecskék,  fürge  lyány kák 
Még  aranyport  mosnak  ott. 


ZÜÁRD. 

Nyargal  Zuárd  az  éjben, 
Tajtékzó  paripán, 

S  szelíd  érzet  szemében, 
Reng  a  vitéz  ölében 
Egy  karcsú  szép  leány. 
Szél  kapkod  szög  hajába, 
Ág  és  szirt  fátyolába. 

Vitéz!  mi  zaj  mögöttünk? 

Bú  tépi  keblemet. 

„Bátyád  zudúl  mögöttünk 
Gátolni  hű  szerelmünk, 

S  hí  küzdni  engemet." 

Ah  mély  börtön  lesz  sorsom  I 
„Ne  félj !  segít  jó  kardom. “ 

S  fölcseng  a  kard,  s  nyugszik  majd. 
A  lyány  zokog  s  fülel: 

Vitéz,  legyőzted  a  bajt  ? 

A  fák  között  ki  sóhajt  ? 

„Bátyád,  jer,  hagyjuk  el  1“ 

S  tovább-tovább  vad  kéjben 
Nyargal  Zuárd  az  éjben. 

Vitéz !  mi  zúg  mögöttünk  ? 

Fagy  rázza  keblemet. 

„Atyád  zudúl  mögöttünk, 

Atkozza  hű  szerelmünk, 

S  hí  küzdni  engemet.“ 

Ah,  most  halál  a  sorsom  I 
„Ne  félj !  segít  jó  kardom. “ 

S  fölcseng  a  kard,  s  nyugszik  majd. 
A  lyányt  kétség  űzi: 

Vitéz,  vitézi  ne  vívj  bajt, 

Atyám  a  sírba  sóhajt, 

S  ott  lelkem  üldözi. 

S  hóként  a  barna  sziklán 
Csügg  szótían  hőse  karján. 

„A  nap  kel,  mátka,  nézz  föl ! 
Megnyílt  az  ősi  vár  1“ 

De  a  sötét  szemekből 
Zuárdra  nem  ragyog  föl 
Szerelmi  bájsugár. 

Hideg  s  holt  a  szép  mátka: 

Lesujtá  atyja  átka. 

AZ  ÁLMATLAN  KIRÁLY. 


Sötét  az  éj,  sötét  a  vár, 

Szép  álmok  közt  a  lét  enyhül; 
Aranyszékén  gonddal  tele 
Csak  a  király  álmatlan  ül. 

Előtte  a  nyert  korona, 

Melyért  eladta  álmait, 

S  véres  tetőn  felesküvé 
Az  éj  undok  hatalmait. 

Komor  mint  a  sír  szelleme, 
Gyorsítaná  a  rest  időt; 

Erőn  bízik,  veszélyt  gúnyol, 

S  víg  lehlek  is  rettentik  őt. 

S  tűnődve  míg  a  zord  király 
Belső  vésztől  így  hányatik, 

.Szelíd  hangon  s  mindég  közelb 
Föl  a  kertből  szó  hallatik. 

Irigy  sorsként  néz  a  király! 
Jelenni  ott  ki  merhete  ? 

Vigyáz,  sötét  gyanún  eped, 

S  haragra  gyűl  vad  érzete. 

S  mint  éjjel  hüs  csermelyt  keres 
Az  öz,  a  nappal  üldözött, 

Oly  bizton  egy  szerelmes  párt 
Andalgni  lát  virág  között. 

„Hah!  minden  kény  csak  a  poré, 
S  az  én  párnám  gyémánttövis  ? 

A  legs  cbb  álmot  élik  ott, 

Ha  engem  fut,  szűnjék  az  is.“ 

» 

Az  álmatlan  király. 


Kisfaludy  Károly.  I. 


1 10.  lap. 


Mond,  ívet  és  nyilat  ragad. 

A  nyíl  suhan,  szűz  melybe  hat. 
Végsőt  nyög  az  s  a  gyepre  dűl, 

Halványon  mint  a  hófuvat. 

• 

De  a  kedves  fölötte  áll, 

Merőn,  némán  a  gyász  cserén  ; 
Emléke  nincs,  csak  kínja  ég, 

S  enyészet  dűl  lázadt  erén. 

l 

S  karjára  fűzve  szép  hivét 
Eltér,  nyomán  vért  hagyva  csak, 
S  a  vár  fölött  a  csend  közé 
Baglyok,  varjűk  sivítanak.  — 

*  *  * 

Éjfélt  üt,  és  tört  hangokon 
Dal  reszket  így  jajjal  vegyest : 
„Alugy,  alugy  jó  kedvesem, 

Ne  könnyezz  vért,  pirosra  fest ! 

Oh  szép  kebel,  fejér  kebel ! 

Hol  bájoló  hullámaid  ? 

Karom  ringat  s  te  most  pihensz, 
S  nekem  hagyád  fájdalmaid !“ 

Vérszomjusan  kel  a  király ! 
Midőn  hozzá  egy  őr  rohan : 
„Uram  segíts !  vad  rém  kisért, 
Átok,  halál  szemlángibanA 

S  alig  mondá,  halkan  belép, 
Holttestet  hozva  karjain, 

Egy  ifjú,  szép,  de  őrülés 
Borong  szétdűlt  vonásain. 

„Szelíd  lantom  szivet  nyere: 

Nézd  csak,  mi  szép,  minő  hideg! 

Rejtsd  a  nyilat  titkon  hamar: 
Sír  a  Halál,  nem  sérti  meg.“ 

Az  ifjú  így,  de  a.  király 
Reng,  fölriad  ;  fagy,  láng  teli : 
Ön  lyánya  a  kedves  halott, 

S  lelkét  ezer  kín  tépdeli. 

A  két  hű  szív  rég  hamvad  már, 
De  él  a  zord  király  buja: 
ínsége  új,  bár  fürte  ősz : 

S  ez  a  nagy  ég  nagy  bosszúja. 


REMENY. 

Bájszíneket  tetéz  reád, 

Mindent  igér,  semmit  sem  ád ; 
Hálóból  varrt  köntös  hidegben, 
Szomjat  gerjesztő  nedv  melegben  ; 
De  enni  nem  kér : 

Az  mennyit  ér  ! 

BAJNOKDÍJ. 

Három  ifjú  bajnok  égé 
Egy  szép  szűzért  hajdanán, 

Már  is  érte  kardra  kelnek, 

De  imígy  szól  a  leány: 

„Ily  küzdés  csak  búra  kisztet, 

Más  adót  kíván  e  szív; 

Künn  az  ellen,  kardot  annak, 

Hon,  szabadság  arra  hív! 

S  a  ki  nékem  onnan  hozza 
Majd  a  legszebb  hősi  jelt, 

Még  ha  keble  értem  érez, 

Bírja  ezt  a  hű  kebelt." 

f 

Es  az  ifjak  vészbe  szállnak 
Nyerni  kettős  koszorút, 

S  vívnak,  míg  a  tört  ellenhad 
Futva  végez  háborút. 

Büszke  Tódor  jő  először, 

Lova  szinte  roskadoz, 

Annyi  boglár  csillog  rajta, 
Annyi  gyöngyöt,  kincset  hoz. 

A  vad  Ákos  jő  nyomában, 

Bús  rabok  kisérik  őt, 

Hoz  fegyvert,  hoz  paripákat, 

És  egy  izmos  basafőt. 

Későn  érkezik  jó  Béda ; 

Nyájas  arcza  haló  vány, 

S  mint  hó  közt  a  rózsa  kelyhc, 
Ég  seb  mellén,  homlokán. 

„Halvány  bajnok!  érzetemnek 
Titkos  vágya  ím  betelt, 

Mély  sebet  hozsz,  hősvirágot, 
Tettben  dús  szerelmi  jelt." 

így  a  szúz;  de  büszke  Tódor 
Porba  sújtva  kincseit, 

„A  seb,  szol,  még  nem  elég  jel, 
Mondja  kiki  tetteit. 

Én  az  ellenvárba  dúlva, 
Vérpatakhoz  ontva  vért, 

Kisfaludy  Károly  munkái  I. 

A  vezértől  küzdve  nyertem 
Ezt  a  kedves  csalfa  bért." 

r  / 

„En  magat  ölém,  mond  Ákos, 
Bár  hires  volt  ereje, 

S  minthogy  népe  véle  dőlt  le, 
Kincsinéi  nagyobb  feje." 

„Én  törék  mind  erre  utat, 

Én  első  a  vár  falán : 
így  levétek  győztesekké 
Elszánt  tettem  vérnyomán." 

így  szól  Béda,  s  nem  vitatja 
Senki  már  a  hősi  jelt, 

És  ő  nyerte  és  ölelte 
A  kéjhabzó  szűz  kebelt. 


A  SZERETŐK  SÍRJA 


A  Bakonyban  hűs  patak  foly, 
Kis  halom  virít  partján ; 
vS  a  kis  halmon  andalg  egy  szűz 
Oly  szelíd,  oly  halovány. 

Egy  vadász  jön  a  patakhoz. 
Képe  vidám  és  tüzes, 

S  még  szivén  is  új  tűz  lobban, 
A  midőn  enyhet  keres. 

Édes  vágygyal  csügg  a  szűzön 
S  bizton  andalog  vele  ; 
Nyugszik  a  vad,  nyugszik  a  nyíl, 
A  patak  lesz  kéj  helye. 

S  bár  a  földön  túllebegni 
Látszik  a  mély  titku  lény, 

Keble  készti,  el  nem  válhat 
Annyi  csendes  báj  körén. 


f 

így  remény  közt  s  lelki  frigyben 
Sok  kedves  nap,  este  múl, 

Múl  tavasz,  nyár,  hervad  a  szűz, 
Mint  halmán  a  rózsa  hull. 

S  őszi  völgyben  menyekzőre 
Fűz  magának  koszorút: 

„Isten  hozzád,  jó  vadászom ! 

Int  az  ég  1“  —  így  vesz  búcsút. 

Nem  sokára  bús  harang  szól, 
Száz  szövétnek  tűn  elé; 

S  le  a  várból  gyászkiséret 
Indul  a  patak  felé. 

// 

Otet  hozzák,  a  kegyes  jót, 
Minden  arczon  néma  bú; 

A  koporsón  rengedez  még 
A  menyekzős  koszorú. 

„Édes  álmát  a  hív  mellett, 

A  ki  oly  vitéz  vala, 

S  vad  pogánynyal  küzdve,  győzve, 

f 

Érted,  értünk  itt  hala. 

Édes  álmát !  áldott  lélek  ! 

Már  ez  élet  nem  rendít !" 
így  sóhajt  a  nép,  s  hamvára 
Földet  és  könyet  gördít. 


Két  kis  halmot  egy  kereszttel 
Lát  a  vándor  és  remeg, 
Rémet  képez,  mely  felette 
A  viharban  szendereg : 

A  vadász  az,  ott  mereng  ő 
Elhunyt  élte  csillagán  ; 

Zúg  az  erdő,  keble  zajlik, 
Képe  zordon  s  halovány. 


A  LANTOS. 


„Lantos,  lantos!  mi  baj  talált, 

Mért  hallgat  éneked  ? 

Jer  énhozzám,  majd  én  adok 
Sok  szép  aranyt  neked." 

Kevélyen  így  szól  a  király, 

De  a  lantos  csak  szótlan  áll. 

„Vagy  tán  magasb  fény  ösztönöz  ? 
Vedd  hősi  kardomat. 

Te  lészsz  első  vitézim  közt, 

Bírd  legszebb  várómat." 

De  a  lantos  csak  szótlan  áll, 

S  haragban  így  zúg  a  király  : 

„Hah!  szolgavér,  csekély  kegyem  ? 
Börtönbe  hát  veled  ; 

Hol  éj  s  ínség  ölelkezik, 

Ott  légyen  lakhelyed  ! 

Ha  ennyi  díj  reád  nem  hat, 
Rettegd,  érezd  hatalmamat." 

S  Zenő  esd,  a  királyi  szűz : 

„Ne  fűzd  vad  lánczra  őt, 

Hideg  díj  nem  hevítheti 


A  forró  éneklőt; 

Adj  érzetet,  s  gyűl  kebele, 
így  zeng,  így  él  a  fülmile." 

De  nem  hall  a  sötét  király, 

S  dölyfös  boszút  dörög, 

A  szép  Zenő  eped,  könyez, 

S  a  zár  midőn  zörög, 

Sóhajt  Zenő,  szűz  arcza  vér : 
„Szegény  lantos,  szivem  kisér !" 

Halálcsend  a  lantos  körűi 
S  komor  dohos  falak ; 

De  szép  csillag  dereng  felé 
S  egy  kedves  fényalak, 

S  míg  érzetén  a  dal  hévül, 

A  bú,  a  sors  elszenderűl. 

Zenő,  Zenő  hangzik  mindég, 
Éltének  színt  ez  ad ; 

Szerelmet,  könnyet  énekel, 

Míg  szíve  megszakad  : 

De  lantja  él  s  kiért  nevűit, 

A  vad  király  mély  ködbe  dűlt. 

TABÁN 


lóvá,  hová,  te  szép  leár.y, 
ily  későn,  ily  magányosan  ? 
„Hol  Vezekény,  addig  megyek, 
A  kedves  ott  temetve  van.“ 

Itt  Vezekény,  itt  a  halom, 

Mely  sok  nemes  hamvát  fedi; 
De  hagyd  e  helyt,  a  holtakat, 
Sem  köny,  sem  bú  nem  költheti ! 

„Vitéz,  vitéz!  az  eskü  szent, 
Hiába  küzd  a  zord  halál: 

Ha  majd  éjfélt  üt  a  harang, 
Ébred  Tabán  s  karomba  száll. 


S  hervadjak  bár  hűs  ajkain, 
Hős  mellett  szép  álom  lebeg, 

S  hűségem  e  szelíd  hitét 
A  zordon  éj  sem  rázza  meg.w 

Nem  úgy,  nem  úgy,  te  szép  leány, 
Hűségednek  szebb  sors  virúl, 
Majd  a  kedves  meleg  karján 
Szíved  megint  új  létre  gyűl. 

Tabán  még  él  s  esküje  szent, 
Habár  vesztett  sok  vért,  időt ; 
Hajdan  szivén,  hajdan  szaván, 
A  hol  győzött,  ismerd  meg  őt. 


Tabán  vagyok  s  utón  feléd, 
Ébredj  lelked  merűltiből.  — 
S  egy  pillanat  s  kéjrezzenés, 
A  két  hű  szív  egymásra  dől. 


AZ  ÁLOM 


Búsan  zeng  egy  ifjú  dalnok, 

r  » 

Es  fölnéz  a  sziklavárra, 

Mely  szép  Eldát  fogva  rejti 
Hű  szerelmük  gátlatára. 

Hasztalan  zeng,  őt  nem  látja; 
Angyalképe  nem  mosolyg  le. 
Búsan  tér  el  a  ligetbe, 

Hol  párján  nyög  a  fülmile. 


Majd  leszáll  az  est  homálya, 
Hárs  alá  dől  a  ligetben. 

Ez  tanúja  szebb  időnek, 

És  elandalg  képzeletben. 

És  sötét  lesz  és  sötétebb, 

Csak  a  vári  csarnok  fénylik. 
Nyugszik  minden,  csak  a  várban 
Bús  harang,  bús  ének  zajlik. 


11G 


„Mi  fejérlik  a  nyíláson, 

Mint  a  holdnak  bájsugára? 
Mint  homályos  ének  reszket  ? 
Olvad  a  szív  hallatára. 

Elda,  Elda !  —  hol  rózsáid, 

Hol  villáma  szép  szemednek  ? 
Fázol,  kedves?  oly  hideg  vagy, 
Csókja  még  is  öl  hevednek." 

„„Édes  dalnok !  a  kakas  szól, 
Hívja  nőjét  a  fülmile, 
Zengzetére  esküm  ébred, 

Sírból  szállók  én  hozzád  le. 


Nincs  atyámnak  már  hatalma, 
Vilii  lettem,  vágyam  telve, 
Lejtsd  el  vélem  a  menyekzőt, 

S  hunyj  el  itt  forrón  ölelve.' ““ 

És  a  dalnok  keble  rendűi, 

Jéggé  vál’  az  éj  fölötte  — 

Míg  egy  hő  csók  létre  gyújtja, 
Fölnéz,  s  Elda  áll  mögötte. 

„Édes  zengő,  mint  kereslek  ! 
Álmodám  hát  s  nem  vagy  lélek  ?“ 
„„Megkérlelve  már  atyámat 
Élek,  és  mint  hölgyed  élek."" 


S  mint  a  nászok  serge  gyérül, 

S  kit  jó  bor,  kit  fáradság  nyom  ; 
Hölgye  keblén  esd  a  dalnok: 
„Hagyj,  égi  holtig  így  álmodnom." 


A  SASTOLL 


A  királyi  palotában 
Már  elhagyva,  ősz  fürtökkel 
Áll  hős  Toldi.  Ifjak  körzik 
S  egy  közűlök  gúnyra  is  kel, 
Egy  új  sarkantyús  vitéz, 

Ki  hegykén  mindent  lenéz. 

„Ej,  te  vén  sas,  de  kopott  vagy  ! 
Volt  erőd  be  rút  hamvvá  lettl 
Nyom  ruhád  is,  hadd  e  fénykort, 
Már  neked  jobb  kályha  mellett, 
Ott  forgasd  az  olvasót, 

Hadd  nekünk  a  földi  jót." 


Toldi  méri :  „„Úgy  van,  úrfi, 

A  vén  sasnak  tolla  is  súly ; 
Érzem  azt,  azért  segíts  te, 
Köntösöm  vedd,  s  keblem  tágul. 
Azt  ne  bánd,  hogy  éktelen, 

Sok  csatán  volt  már  jelen."" 

A  király  jön,  hall,  s  parancsol. 
És  az  úrfi  bár  mint  szörnyed, 
Köntösét  rá  adja  Toldi; 

De  alatta  már  is  görnyed, 

S  addig  nyomja  kétfelől, 

Míglen  hamvként  összedől. 

„Ez  varázs  !“  zúg,  s  a  király  int ; 
De  nyugtán  mosolyg  hős  Toldi, 
És  ujjából  köntösének 
Vastekéket  s  buzgányt  húz  ki  : 
„Ősz  van,  itt  hús  szél  legyint, 
Megbéleltem  egy  kicsint." 

A  BÁNKÓDÓ  FÉRJ. 


Szatmárban  egy  kis  csárda  van, 
Trézsi  asszony  lakott  ottan. 
Éjfél  haján,  bogárszemű, 

Kerek  tagú,  őz  termetű; 

De  jaj,  mi  szép  oly  csintalan, 
Rózsás  ajkin  pör  úntalan. 

Most  kezde  csak  honn  kis  vitát, 
Csőről,  pöröl,  ver,  a  mit  lát. 
Férjén  a  sor,  ki  zugban  ül, 
Midőn  ily  szó  harsog  kivül : 
„Jön  a  tatár  1“ 

Rémül,  sír,  fut,  bujkál  a  nép ; 
De  szép  Trézsi  hegykén  kilép : 

f/ 

O  férfitól  hamar  nem  fél, 

Kivált  az  ügy  ha  nyelvre  kél. 


Még  harcztól  lángzók  arczai, 
Lejtnek  hókeble  halmai, 

Midőn  jön  egy  zömök  tatár, 
Szivén  zsákmány,  szemén  tüzár. 
A  szép  Trézsi  kényére  hat, 

Nem  kér  soká,  felé  ugrat, 
Derékban  őt  átöleli,  . 

Magához  lóra  emeli, 

Eltér  s  öröm-lobbantában 
Rá-rá  pislog  nyargaltában. 
Búsúl  a  férj  szép  asszonyán, 
Utána  néz  —  mint  vész  után ; 
S  a  mint  eltűn,  köny  könyet  hajt, 
Sajnálná  őt,  és  felsohajt : 
„Szegény  tatár!" 

A  bánkódó  férj. 


Kisfaludy  Károly.  I 

A  TATÁROK  MAGYARORSZÁGBAN. 


EGY  EREDETI  HAZAI  KÖLTEMÉNY  ÖT  FELVONÁSBAN. 


(Először  adatott  Székesfehérvárt,  1ö19.  április  18.) 


(1811.) 


SZEMÉLYEK, 

KAJUK,  tatárok  fővezére. 

ZELMIRA,  leánya. 

BEBEK  ZSIGMOND,  Szádvárnak  ura. 
EMELKA,  a  leánya. 

HIMFÍ  ELEK,  Zsigmond  nevelt  fia. 
BÁLINT,  várhadnagy. 

ORBÁN,  zászlós. 

ORANGZEB,  egy  tatár  osztályvezető. 
BALÁZS,  Zsigmond  szolgája. 

KOBUT )  , 

BATU  5  kunok* 

Tatár  népek,  szádvári  katonaság. 

PROLOG. 

Azon  alkalmatossággal  mondatott,  mikor  a  pesti  városi  theatrumban  a 
Székesfejér  vármegyei  színjátszó  társaság  ezen  darabot  először  adta 

(Május  3.  18 19.) 

A  múlt  századoknak  komor  geniusa  a  magyart  is  egyedül 
Bellona  véres  pályáján  vezette,  és  így  elfordulván  az  életnek  annyi 
csendes  örömétől,  szittyái  szíve  egyedül  csak  harczokat  kedvelle ; 
s  eltökélve  ott  halt,  tudván :  hogy  épen  marad  jól  védett  hazájában 
nemzete  s  királya  dicső  méltósága. 

-De  bármely  erős  vala  a  vérengző  csatában  lelki  tehetsége: 
még  is  alattan  marada;  a  szép  és  szelíd  érzések,  melyek  az  életet 
kedveltetik,  a  lelket  elragadják  és  a  mennyei  rokonságot  oly  nyilván 
hirdetik,  ezek  az  ég  legszebb  adományi  be  nem  hathattak  pánczélos 
mellébe. 

Most,  midőn  a  köz  világosodás  csendes  ihletése  a  régi  vadságot 
lefosztá  szívünkről,  és  a  szelíd  Múzsáknak  már  tündöklő  oltárt 
emelhetünk ;  most,  midőn  a  tudományok  kedvellése,  a  magyar  nyelv 
tenyésző  érdeme  Hunniának  szerencsés  lakosit  egy  boldog  nemzet¬ 
séggé  teremti,  most  érezzük  a  józanabb  élet  boldogító  malasztját. 

Itt,  Thalia  pompás  templomában,  hol  a  múlt  idő  újra  megjelenik; 
itt,  hol  eldődinknek  nemes  tetteik  a  halandóság  örök  éjjeléből 
kiragadtatván,  a  jövendőnek  elevenítve  általadatnak ;  itt,  és  ma 
legelőször  mi  is,  bár  gyenge  erővel,  Melpomene  oltárán  áldozunk, 
és  a  hallgatóknak,  kiket  egy  nemes  tárgy  e  helyre  vezetett,  drága 

hazánkat  leggyászosabb  állapotában  mutatjuk;  midőn,  megrázatva 
gyökerében,  alig  hogy  örök  romlásba  nem  dőle.  Ily  veszélyes  időben 
a  költés  egy  férfiút  rajzolt,  ki  királyához  és  kedves  hazájához  hív, 
mint  bajnok  életét  végzi.  Az  erkölcsöt  látjuk  ma  szenvedni,  végre 
önmaga  hamvából  fölemelkedni,  és  édes  jutalmat  nyerni. 

r 

Es  ha  csekély  mesterségünk  fel  nem  éri  a  külföldnek  régibb 
remekeit,  engedelmet  várunk,  mert  az  igaz  igyekezet  legelső  kezdete 
a  szebb  tökéletesedésnek. 

De  ha  azt,  a  mit  mindegyikünk  szív-emelkedve  óhajt,  hogy 
honi  Múzsánk  a  hazafit  újra  felébreszti  és  fentebb  érzésre  bírhatja; 
ha  azt  érhetjük,  hogy  minden  jó  magyar  ezen  képekben  magát  fel¬ 
találja,  akkor  ez  a  tárgy,  mely  bennünket  lelkesít,  elérte  végső  czélját, 
érdemét,  jutalmát. 

ELSŐ  FELVONÁS. 


ELSŐ  JELENÉS. 

SZÁDVÁRBAN. 

EMELKA  az  ablaknál. 

Emelka.  Mely  szépen  nyugszik  ott  le  a  nap !  mely  gyönyörű 
kilátás  az  annak,  kit  még  szép  remények  táplálnak!  Engem  nem 
kecsegtet ;  a  természet  édes  képe  kihalt  már  mellemből ;  üres  és 
komor  minden  körülöttem,  és  minden  tekintet  felborzasztja  szívemet. 

MÁSODIK  JELENÉS. 

ZSIGMOND  és  az  előbbi. 

Zsigmond.  Ismét  csak  könnyeket  látok.  Emelka,  mondd,  hová 
vezet  végre  téged  nagy  szomorúságod? 

Emelka  ( megilletödve ).  Kedves  atyám  I 

Zsigmond.  Nem,  Emelka  I  kedves  nem  lehetek,  mert  szíveden 
egy  tünemény  árnyék  több  erőt  vehet,  mint  szerető  atyád.  \  érzik 
szívem,  ha  látlak  életed  legszebb  tavaszában  hervadni,  és  hogy  ősz 
atyádnak  nincs  annyi  tehetsége  téged  vigasztalni.  Emelka!  a  vélt 
holton  az  élőt  elfelejted,  és  bút  szerzesz  végső  napjaimnak. 


123 


Emelka  (lágyan).  Oh  drága  atyám !  messze  legyen  tőlem  oly 
szándék,  inkább  repedjen  meg  ezen  szív,  mint  neked  bút  szerezzen; 
bocsáss  meg,  ha  a  fájdalom  erőt  vett  jobb  tehetségemen,  s  ha  szemeim 
nem  akarva  ez  elmúlt  idő  örömit  siratják ;  bocsáss  meg,  mert  azon 
tárgy,  mely  engem  keserít,  neked  is  kedves  vala. 

Zsigmond.  Megvallom  igaz  lelkemből,  szerettem  Eleket  úgy, 
mint  saját  fiamat.  Emelka !  tiszta  szerelmetek  engem  boldogított : 
de  a  végezet  úgy  rendelte,  melylyel  a  halandó  hasztalan  küszködik ; 
azon  felül  még  minden  remény  el  nem  hagyott ;  talán  megtartá 
őt  az  igazat  védlő  ég;  még  visszajöhet  mind  a  kettőnk  vigaszta¬ 
lására. 

Emelka.  Nem  hallottad,  atyám !  hogy  a  pogányok  foglyaikat 
mind  öszvegyilkolták  ? 

Zsigmond.  Nem  következés,  hogy  Elek  is  áldozatjok  lett; 
valamely  szerencsés  környülállás  könnyen  megmenthette. 

Emelka.  Mely  édesen  folynak  szavaid  mellembe  és  utat  nyitnak 
enyhítő  reményeknek.  Drága  atyám  !  többé  könnyeket  ne  láss,  csendes 
békével  elvárom  sorsomat. 

Zsigmond.  Hányszor  fogadtad  1  de  elhallgatom;  csak  azt  tartsd 
szívedben,  hogy  a  bizodalom  ritkán  csalatkozik,  s  a  méltó  gyötrelmet 
boldogság  követi ;  a  kétség  fellege  nagy  fergeteggel  jár,  fel  ne  vedd 
szívedbe,  bízzál  a  Mindenhatóban,  légy  erős;  lelked  önnön  magát 
vigasztalja,  melyet,  reményiem,  a  bal  sors  letörhet  ugyan:  de  meg 
nem  szédíthet. 

Emelka.  Örökös  vonásokkal  beásom  szavaidat  mellembe,  és 
ha  lehet,  magas  lelkedet  követem ;  de  ne  felejtsd  el,  hogy  az  erős 
férfiú  tud  így  gondolkodni ;  bátor  mint  egy  kőszál  a  veszélyek 
között,  midőn  csendes  könnyek  nemem  tulajdona  s  egyetlen  fegy¬ 
vere. 

Zsigmond.  Mit  látok !  nem  Bálint  az,  a  ki  itt  közelget  ? 

Emelka.  Szokatlan  háborgást  mutat  komor  képe,  én  rettegek  új 
Veszedelmektől. 

Zsigmond.  Légy  békén,  Emelka,  mi  oly  időben  élünk,  melyben 
egy  óra  sem  szabad  a  rossz  hírektől,  azért  a  nevelkedő  veszedelem 
józan  észt  és  bátor  szívet  kivan. 

HARMADIK  JELENÉS. 

BÁLINT,  BALÁZS  és  az  előbbiek. 

Zsigmond.  Köszöntlek,  barátom !  nem  jó  híreket  olvasok 
szemedben. 

Bálint  (tűzzel).  Rakd  be  a  sírba  öreg  csontjaidat,  nincs  már 
neked  hazád !  Oda  Hunnia !  oda  a  király  !  hah  I  és  mi  még  élünk ! 

Zsigmond.  Mit  szólasz  itt? 

Bálint.  Hallgasd  csak,  már  a  Dunán  túl  is  a  tatár  parancsol. 

Zsigmond.  Oh  haza  1  —  Ki  hozta  megint  ezen  szerencsétlen  hírt  ? 

Bálint.  Mindjárt  elbeszélem,  csak  széket  adass  előbb,  vén 
lábaim  alig  tartanak.  (Balázs  széket  ad  neki,  Bálint  leül)  Úgy,  barátom, 
de  bort,  bort  is  adj,  hadd  olvadjon  föl  öregségem  jege ;  a  torkom  oly 
száraz,  szívem  oly  tele,  hogy  élni  se  kívánok.  (Balázs  elmegy  borért.) 

Zsigmond.  Senkit  sem  találtál  ? 

Bálint.  Öszvejártam  a  ligeti  hegynek  túlsó  völgyeit,  mert  tudod, 
a  váraljai  erdőt  csak  minap  kerestem  ki ;  már  vissza  akarék  térni, 
midőn  egy  szikla  öblében  sóhajtozni  hallottam ;  nézek :  s  hát  egy 
ember  tűnik  szemembe,  ruhája  magyarnak  mutatta,  megszólítom 
s  felel,  hogy  ő  is  magyar  nemes  a  Duna  túlsó  vidékéről;  ott  is, 
úgy  mond,  Kádán  mongol  vezér  tűzzel-vassal  mindent  lerontott,  és 
Béla  királyunk  országát  elhagyni  és  idegen  tartományban  segédet 
keresni  kényteleníttetett. 

Zsigmond.  Hát  ennyire  jöhetett  a  magyarok  sorsai  —  Tovább! 
tovább ! 

Bálint.  Még  több  kell  ?  Nem  elég  ez  is  már  a  szívet  felgyulasztani 
és  a  szendergő  haragot  sírjából  felordítni  ?  Ördög  pokol  I  Több  kell-e 
még?  Add  fogaim  közé  a  világot,  és  addig  zúzom,  töröm,  rágom,  míg 
olyan  leszen  mint  fájdalmam.  Hah !  gyilkos  gondolat,  a  magyar  egy 
pogány  rabja !  Oda  veszett  minden,  Hunnia  egy  tátott  sír,  mi  hibázunk 
még,  és  örökre  bezáródik. 

Zsigmond  (tűzzel).  Nem,  barátom  1  Hunnia  oly  mélyen  nem 
eshetik,  még  vágynak  hazafiak,  még  él  Béla,  és  vele  reményünk.  De 
hol  maradott  szomorú  hírmondód  ? 

Bálint.  Odalenn  hagytam  a  várkapu  alatt,  mert  tovább  menni 

nem  tudott,  az  éhségtől  annyira  elbágyadt.  ( Balázs  bort  hoz  cs  elejökbt 
teszi.) 

Zsigmond  ( Emelkához ).  Menj,  kedves  leányom,  legyen  gondod 
reája.  ( Emelka  és  Balázs  el.) 

Bálint.  Ha  felerősödik,  tudom,  többeket  is  beszél,  különben  az 
egész  ember  nekem  nem  tetszik :  képe  oly  idegen,  minden  szívesség 
s  kinyiltság  nélkül,  egy  csepp  nemesi  vért  sem  tapasztaltam  benne  ; 
mely  szolgai  alázatossággal  köszönte  meg  fáradságomat,  holott  arra 
mindegyikünket  az  emberiség  kötelez.  Ki  tudja  micsoda  keveret ! 

Zsigmond.  Talán  csak  a  félelem,  vagy  bágyadtság  — 

Bálint.  Mit  ?  félelem !  Melyik  magyar  tudna  ily  szomorú  állapot¬ 
ban  a  haláltól  félni  ?  Ezer  életet  adnék  egy  dicső  halálért,  ha  vele 
hazámnak  használnék. 

Zsigmond.  A  vér  mezein  halni,  éles  kardját  a  vitéz  markába 
szorítva,  hah !  barátom,  ily  halál  kívánatos !  De  midőn  az  éhség 
mérges  fogaival  lassanként  rágódik  az  életen,  és  kék  ajakával 
cseppenként  szíja  a  vért  az  erekből,  midőn  a  lelket  csak  úgy  csalogatja 
keskeny  csontházából ;  nem,  Bálint !  te  nem  értettél ;  oly  halál 
rettenetes  és  az  ember  méltán  retteg  tőle. 

Bálint.  Inkább  úgy  halok,  mint  tatárt  szolgáljak.  (Iszik.)  Ah !  új 
erő  tenyészik  mellemben,  az  öregség  múlik  — 

Zsigmond.  Bálint !  rossz  újságot  hoztál,  de  míg  Szádvár  fenn 
áll,  még  szabadok  vagyunk,  és  esküszöm  a  magyarok  istenére,  hogy 
ezen  szabadság  csak  éltemmel  múlik  el. 

Bálint.  Éljen  a  szabadság ! 

Zsigmond  (poharát  felemeli).  Éljen,  míg  egy  magyar  lehel. 

Bálint.  Ha  a  múlt  időkre  visszagondolkodom,  Zsigmond !  az 
egekkel  porolnék,  hogy  eddig  nyújtották  éltemet;  valahányszor  a 
ligeti  hegyre  megyek,  annyiszor  égő  könnyek  állanak  szememben 
a  nagy  változásnál !  A  szép  táj,  mely  csendes,  mely  komor  most, 
a  mező  sárga  és  dísztelen,  megfosztva  gyönyörű  ékétől.  Ott,  hol 
előbb  a  munkás  gazda  danolva  ekéit  vezette,  ott  most  néha  egy 
farkas  lappang  és  magyar  csonton  rágódik.  A  legelő  nyáj  vidám 
koloinpolását  holti  csendesség  váltá  fel,  és  a  lakosok  örömet  zengő 
dalait  a  setét  sír  nyeli  el.  A  népes  faluk,  a  csinos  tanyák  eltűntének, 


a  szőke  gulyák,  a  büszke  ménesek  az  ellenség  prédái,  a  magyarnak 
minden  értéke  elenyészett,  haza  nélkül  a  külföldet  futja;  csak  a 
megölettek  lelkei  látszanak  az  erdők  setét  homályában  bujdosni,  és 
boszuért  esedezni.  Zsigmond !  ily  pillanatban  a  vér  forr  ereimben,  és 
kezem  nem  akarva  ököllé  válik;  ekkor  egész  táborral  harczolnék, 
és  szinte  óhajtom  őket  még  egyszer  Szádvár  falaihoz. 

Zsigmond.  Én  nem,  sőt  retteg  szívem  ezen  gondolatnál,  nem 
magamért,  mert  érett  vagyok  a  halálra,  de  Emelka !  Széles  e  világon 
nincs  menedékhelye,  hová  vonulhatna  az  ellenség  dühétől,  és  kezeik 
között  —  hah!  ezen  gondolat  maga  a  pokollal  határos. 

Bálint.  Boldog,  a  kit  a  jótét  atyja  férfinak  alkotott,  mert  bátran 
néz  ő  a  jövendőbe;  dicsőséges  véget  mindenhol  találhat. 

Zsigmond.  Es  a  kit  a  természet  ily  veszélyek  között  örök 
kötelekkel  más  szívhez  nem  kapcsola,  könnyen  viseli  az  az  élet 
terheit;  de  én  érzem  kedves  leányom  fájdalmát  és  az  ő  szerencsél- 
tetése  bájolva  a  világhoz  vonszon ;  te  boldogabb  vagy,  mert  fiad 
megelőzött. 

Bálint.  Mire  emlékeztetsz  !  ( Gondolatba  merül ,  egyszerre  foltiizesül.) 
Nemde  derék  vitéz  vala  ?  most  is  látom,  mint  harczolt,  és  mennyi 
pogány  hullott  súlyos  karja  által.  Zsigmond!  ha  te  láttad  volna, 
örömkönnyeket  sírnál  kora  halálának.  (Felien  gezve.)  Mindenfelől  már 
vesztenek  társai,  de  ő  állott ;  egy  mérges  nyíl  akadt  mellébe,  ő  állott ; 
és  végre  mire  a  segéddel  oda  érkeztem,  azt  a  tatárt,  ki  először  a 
falra  hágott,  látván  bizonyos  vesztét,  utolsó  erejével  megragadó  s 
magával  együtt  a  mélységbe  rántá.  (Szomorúan.)  Oda  van  ő !  az  ifjú : 
én  öreg  még  élek. 

Zsigmond.  Csendes  nyúgodalom  neki,  ő  már  elvégzé  pályáját. 
De  Elek,  ki  szívemet  Emelkával  oly  híven  felosztó,  ki  tudja,  mely 
nehéz  rabságban  sanyarog?  véle  egy  szép  reményem  eltűnt,  Tudod 
azt,  hogy  Elek  atyja  nekem  hív  barátom  vala  ? 

Bálint.  És  oly  vitéz,  melyhez  hasonlót  nem  egy  könnyen  szül 
a  letiprott  Hunnia. 

Zsigmond.  Himfi  László,  az  a  magyar  bajnok,  végső  órájában 
nekem  általadta  Eleket :  neveld,  úgy  mond,  a  haza  dicsőségére,  mint 
saját  fiadat!  s  ezek  után  kimúlt.  Elek  megfelelt  vitéz  atyja  vérének, 

igaz  és  deli  vitéz  vált  belőle,  titkos  örömmel  láttam  Emelkának  iránta 
való  hajlandóságát,  ártatlan  szerelmük  szinte  felifjított ;  —  oda  van 
ő,  és  vele  erősebb  gyámola  éltemnek. 

Bálint.  Hadd  nyugodni  a  holtakat!  Ha  igaz,  a  mit  szivem  érez, 
szebb  tökéletességben  őket  feltaláljuk. 


NEGYEDIK  JELENES. 


Zászlós,  az  előbbiek. 

Zászlós  (sietséggel).  Uram !  készülj  a  csatához.  Az  őrálló  jelenti, 
hogy  a  váraljai  erdőben  tüzet  és  népeket  látl  ügy  látszik,  hogy  a 
tatárok  ismét  felénk  fordultak. 

Zsigmond.  Váratlan  támadás  !  de  a  vár  jó  állapotban  vagyon. 

Bálint  (vad  örömmel).  Ez  kell  nekem !  szinte  tánczol  a  szív 
kebelemben,  hogy  a  tatárral  még  egyszer  szembe  szállhatok. 

Zsigmond  (a  zászlóshoz).  Te  Orbán!  járd  sorra  a  bástyákat,  és 
a  legények  mind  talpon  legyenek.  (Zászlós  el.) 

r 

Bálint.  En  is  a  kapuhoz  sietek  öszveszedni  a  vitézeket.  Zsig¬ 
mond  !  közelget  öldöklő  angyalom.  (El.) 

Zsigmond  (leveszi  kardját).  Jer  tehát  oldalomhoz,  végső  segélyem  ! 
talán  utolsó  szolgálatot  tészsz  most  uradnak,  s  ha  most  ki  nem 
segítesz,  eleget  éltem.  Fekete  kétségek,  kínos  aggodalmak  és  nehéz 
sóhajtások  tolongnak  mellembe.  Emelka !  a  sors  vesztünket  eltökéli ! 
(Magával  húzkodni  látszik,  végre  bátor  eltökéltséggel.)  Félre  csalárd 
érzemény,  a  haza  kiált,  karomat  kívánja,  ez  a  gondolat  megnyugtat. 

(El.) 

ÖTÖDIK  JELENÉS. 


TATÁR  TÁBOR. 

RAJUK,  KOBUT,  ORAMGZEB  és  több  talárok. 

Ivajuk.  Ez  az  utolsó  harcz,  melybe  vezetlek  benneteket.  Tatárok! 
még  csak  ehhez  kölcsönözzétek  erős  karjaitokat.  Holnap,  mire  a  nap 
első  sugárit  a  földre  terjeszti,  a  vár  felé  indulunk,  és  azt  ostromoljuk ; 
esküszöm  az  istenekre,  hogy  mire  lenyugszik,  egy  kő  sem  marad 

helyén;  az  egész  várat  nektek  prédára  bocsátom,  legyen  minden 
kincse  tiétek,  nekem  elég  a  rajta  vett  boszú. 

Orangzeb.  Szabad  hív  szolgádnak  az  okát  kérdeni,  hogy  miért 
lövelnek  szemeid  oly  emésztő  tüzet  ?  mi  ingerel  haragra  ?  Sok  nagyobb 
helyeket  láttalak  megvenni,  de  ily  indulatot  még  benned  soha  nem 
tapasztaltam. 

Kajuk.  E  várnak  látása  gyulasztja  újra  fel  boszúmat,  ez  az  oka, 
barátom !  hogy  e  várt  még  egyszer  felkerestem.  Már  több  esztendeje, 
hogy  falait  víttam,  de  lakói  kétséges  védelme  győzni  nem  engedett ; 
hasztalan  újítottam  háromszor  a  csatát,  be  nem  vehettem;,  negyedszer 
bajnok  fiam  vezérlése  alatt  már  közel  volt  estéhez,  hogy  egyszerre, 
midőn  már  a  győzedelem  kezében  vala,  már  zászlóink  a  falakon  lebeg¬ 
tek,  ő  elesett.  Ott  nyugszik  teteme.  A  környülállás  azonban  nem 
sokára  elhúzott  e  vártól,  és  a  hadi  állapotok  jelenlétemet  másfelé 
kívánták,  de  mellemben  hordoztam  forró  boszúmat,  melynek  mind¬ 
addig  böjtölni  kellett.  Most  az  idő,  és  azt  mondom;  hogy  a  ki 
leggyilkosabban  öl,  az  tőlem  királyi  jutalmat  várhat.  Hah!  mely 
szégyen  volna,  tatárok,  ha  ez  a  maroknyi  nép  győzhetetlen  maradna, 
midőn  az  egész  országot  fegyverem  meghódítá.  Nem,  a  dicső  napnál ! 
vérökkel  fizessék  meg  hajdani  káromat.  Most  menjetek,  készítsétek 
el  a  népet  a  holnapi  viadalra,  mely  addig  magát  az  erdőben  tartsa, 
hogy  a  magyarok  ittlétünket  oly  hamar  ne  sejdítsék.  ( Int  s  a  tatárok 
elmennek .) 

HATODIK  JELENÉS. 


KAJUK,  KOBUT. 

Kajuk.  így,  barátom!  holnap  váratlan  reájok  ütök,  és  forró 
boszúmat  vérökben  enyhítem. 

Kobut.  Méltán  bünteti  haragod  e  büszke  nemzetet;  de  engedd, 
hogy  meggondolt  tanácsomat  veled  közöljem. 

Kajuk.  Szólj;  csak  azt  az  öldöklő  érzeményt  ne  kívánd  kioltani 
mellemből;  egyetlen  egy  fiam  halála  áldozatot  kíván. 

Kobut.  Mely  neki  meglegyen,  de  az  én  szívem  más  gondokat 
táplál,  melyek  egyedül  dicsőségedre  czéloznak. 

Kajuk.  Hadd  halljam. 


Kisfaludy  Károly  munkái  I. 

Kobut.  Tudod,  győzedelmes  vezér,  hogy  nemzeted  honába  készül, 
és  már  több  része  népednek  haza  takarodott.  Ez  a  puszta  ország 
neked  többé  eledelt  nem  adhat  —  mit  is  ott  egy  bajnoknak,  hol 
a  dicsőség  kelyhét  úgy  is  már  fogytig  kiüríté.  — 

Kajuk.  Értem,  de  mire  czéloz  beszéded  ? 

Kobut.  A  szerencse  neked  szebb  pályát  készített;  itt  tovább 
nincs  maradásod.  {Fontosán)  Oktaj  fejedelem  halála  a  trónust  üresen 
hagyá ;  vájjon  ki  ülhet  méltóbban  belé  ?  ki  teheti  több  igazsággal  a 
mongol  koronát  fejére  mint  te  ?  kiben  az  egész  nemzet  egy  hatalmas 
vezért  tisztel !  egy  szó  tőled,  és  a  nép  lábaidhoz  borúi.  De  vannak, 
mint  magadtól  hallám,  ellenségeid  is,  kik  hátráltatni  fogják  igaz 
vágyódásod ;  azért  hatalom  szükséges,  mely  őket  tiszteletben  tartsa ; 
vitéz  katonáid  imádnak,  soha  el  nem  hagynak.  Vezesd  haza  őket,  és 
ki  azután  szeretni  nem  tud,  az  rettegjen  tőled. 

Kajuk.  Sok  igazat  látok  szavadban,  de  még  nem  látom,  mi 
hátráltatna  a  vár  ostromától. 

Kobut  {félre).  Rövidlátó !  {Rajukhoz)  Én  nem  javaslom  az 
os  romot,  mert  mutatok  egy  útat,  melyen  egjr  csepp  vér  nélkül  eléred 
szándékodat;  de  különben  is,  ha  valaha,  most  van  okod  népedet 
kímélni ;  mert  láttad  több  ízben  mint  harczol  a  magyar.  Igaz,  ők 
sokáig  számos  seregnek  ellent  nem  állhatnak,  de  kétséges  erővel 
harczolnak,  és  életűket  drágán  adják  fel,  oda  vész,  hidd  el,  népednek 
fele,  kipótolhatatlan  károdra.  Ismerem  én  azt  a  magyar  nemest :  vele 
mértekezni  nem  mindennapi  dolog,  sőt  neked  veszteség,  mert  mind¬ 
egyik  bátor  férfiú,  ki  itt  elhull,  egy  elvesztett  drágakő  koronádból, 
és  visszataszít  fényes  reményedtől. 

Kajuk.  Mit  szüle  csalárd  elméd  ?  ha  lehet  — 

Kobut.  Én  mint  követ  felmegyek  a  várba  nevedben,  és  ama 
nemesnek  békességet,  kegyelmet  viszek ;  neki  ígérem  az  ország 
kormányát,  ha  hozzád  lejön  és  meghódol.  Ily  nagy  Ígéretek,  remény¬ 
iem,  szívét  meghódítják ;  s  ha  egyszer  táborodban  lesz,  tégy  vele, 
a  mi  tetszik.  Hogy  pedig  több  hitelt  adjon  szavamnak,  felviszem 
magammal  azon  foglyot,  kit  már  jó  ideje  körülötted  tartasz ;  bízd 
reám,  és  ha  követségemnek  más  haszna  nem  lenne,  legalább  kikém¬ 
lelem  a  vár  állapotját. 

Kajuk.  De  mit  gondol  felőlem  ama  magyar  nemes,  ha  a  tatár 
vezért  oly  számos  sereggel  csalárdsághoz  látja  folyamodni;  méltán 
dicsekedhetnék  ő,  hogy  Kajukot  egyedül  csak  maga  győzte  meg. 
Nem!  dicsőségem  azt  nem  engedi.  Ily  diadalmat  rajtam  ő  ne  vegyen, 
én  harczolok  s  győzök:  ez  legyen  Magyarországban  végső  diadal- 
inam,  és  minden  magyar  rettegve  emlegesse  Kajukot,  a  nagy  tatár 
vezért.  {El.) 

Kobut  {maga).  Menj  csak  a  dicsőség  szép  gondolataival,  te  vak 
eszköze  fontos  végzésimnek !  Mely  gyarló  az  ember,  a  halhatatlan¬ 
ságról  álmadoz,  s  rövid  szeme  nem  látja  a  lelket,  mely  általa 
dolgozik.  Álmodjál  békén,  tápláljon  a  nagy  név,  engem  csak 
aranyod  kecsegtet.  { Gondolkodva ).  A  holnapi  ostromot  hátráltatnom 
kell;  bár  mibe  kerüljön,  mindent  reá  fordítok,  hogy  előbb  a  várba 
mehessek.  Emelka!  a  sebes  emlékezet  újra  felgyulasztja  szívemet, 
és  felszakasztja  a  régi  seb  hártyáját-  Már  három  nyár  múlt  cl,  hogy 
nem  láttam,  mely  angyali  szépség  lehet  ő  most !  És  te  büszke  Bebek ! 
Neked  is  közelít  mérges  ellenséged  !  egykor  a  Rákoson  csak  csendes 
átkokkal  feleltem  mérges  szavaidra,  most  már  itt  van  a  boszú  véres 
napja,  és  nyilván  elnyel  tehetős  haragom.  El  van  végezve,  előbb  a 
várba  megyek,  elvégzem  a  nagy  remeket,  mely  nekem  szép  jövendőt 
igér.  Most  Kaj ükhöz. 


(A  kárpit  lefordul.) 


A 

MÁSODIK  FELVONÁS. 


ELSŐ  JELENÉS. 

A  sálor  előtt  ELEK,  hosszú  lánczon, 

Elek.  Hát  még  láthatlak,  kedvelt  Szádvárom  1  s  téged,  felséges 
tájék!  az  ifjúság  gyönyörű  képei  kápráznak  előttem,  és  szívemet 
édes  felejtésbe  merítik.  ( Fellengezve .)  Itt,  hol  most  vérző  szívvel  állok, 
hányszor  itt  ültem  Emelka  mellett,  ki  nekem  koszorút  font  víg 
homlokomra !  Az  azon  erdő,  melynek  sűrűiben  vadakat  nyomoztam 
nevelő  atyámmal,  elfáradván,  egy  vén  tölgy  alá  dőlve  kezdé  akkor 
ama  buzgó  hazafi  harczait  beszélni,  őseimnek  s  a  hajdani  vitézek 
tetteit  leírni.  Minden  árnyékban  látám  olyankor  Scipio  és  Hannibál 
lelkeit  felém  mosolyogni,  s  égő  szívem  dicsőség  után  vágyott ! 
minden  térség  Arbelának  tetszett,  és  szívemet  elragadd  a  régi  görögök 
honjába.  Hiú  remények,  arany  feltételek  !  a  hideg  valóság  kiszakaszta 
a  képzelet  csendes  köréből,  és  ide  vetett  a  fájdalom  sanyarú  markába. 
Itt  állok  mint  rab,  magammal  tehetetlen,  vadaktól  környülvéve ! 
sorsomat  vádolom,  s  bágyadt  kezekkel  lánczomat  emelgetem.  Hah ! 
ez  az  élet  nehezebb  ezer  halálnál,  és  ki  nékem  e  szívet  átszúrja, 
legyen  ő  angyal  vagy  ördög,  én  ötét  áldani  fogom. 


MÁSODIK  JELENÉS. 

ZELMÍRA,  az  előbbi. 

Zelmíra.  Megbocsáss,  Elek !  hogy  háborgatlak,  de  az  atyám  ma 
oly  komor  és  haragos,  hogy  jelenlétét  szinte  kerülnöm  kelletik. 

Elek: .  .  .  Hah  !  ez  az  élet  nehezebb  ezer  halálnál  .  .  . 

A  tatárok  Magyarországban,  II.  felv.,  1.  jel. 
Kisfaludy  Károly.  I.  132.  lap. 


A  te  látásod  újra  felvidít,  de  mely  szomorúság  fekszik  képeden ! 
Szólj, Elekl  talán  segíthetek;  vagy  legalább  veled  osztom  fájdalmadat, 
ha  az  enyhülést  egy  sebes  szívnek  adhat. 

Elek.  Áldott  lélek ! 

Zelmira.  Nem  illik  a  visszatartás  irántam;  a  szavak  által,  a 
mint  mondád,  megkönnyűl  a  szív  nehéz  terhe,  azért  — 

Elek.  Nem,  jó  teremtés !  nem  terhelem  ártatlan  melledet  nehéz 
panaszimmal;  bár  soha  ne  érezd  azt,  a  mi  most  szaggatja  haldokló 
szívemet.  Hagyj  el,  Zelmira !  A  magányosság  erőt  ad,  mely  nekem 
oly  szükséges. 

Zelmira  (mély  érzéssel).  Miért  tanítottál  érzeni,  ha  ily  kegyetlen 
visszataszítasz.  (Szomorúan  el  akar  menni.)  Légy  boldog  ! 

Elek.  Ne  Ítélj  balul  barátod  felől  1  Ha  szívem  titkait  előtted 
takartam,  ezt  a  visszatartást  igaz  barátságom  szülte ;  ismerem  érző 
szívedet,  azért  kímélem.  De  te  voltál  pártfogóm,  te  enyhitéd  rabsá¬ 
gomat,  azért  neked  bizodalommal  tartozom ;  ülj  le  mellém,  és  hallgasd 
okát  méltó  fájdalmimnak. 

Zelmira.  Én  akarom  hallani,  legyen  bármely  rettenetes  (leüt)  és 
ha  nehéz  sorsodon  könnyeim  hullanak,  ne  ügyelj  reájok,  mert  éretted 
folynak,  és  nekem  édesek. 

Elek.  Látod-e  azt  a  várat  napnyugat  felé  a  hegytetőn? 

Zelmira.  Látom,  és  a  mint  hallám,  az  atyám  ostromoltatni 
akarja,  szörnyű  boszút  esküdött  lakosainak,  mert  már  egyszer  hiába 
vitta  meg,  és  falai  alatt  egyetlen  testvérem  elesett. 

Elek.  Ez  a  hír  hasítja  szívemet!  Oh  Zelmira!  ha  tudnád  —  az 
a  vár  születésem  helye. 

Zelmira  (ijedve).  Szerencsétlen  !  Most  értelek. 

Elek.  Midőn  atyád  vérszomjuhozó  népével  Hunniát  ellepte  — 

Zelmira  (képét  eltakarja).  Ne  nézz  reám,  Elek,  én  is  tatár  vagyok. 

Elek.  És  éltem  védangyala !  De  hallgass  tovább.  Alig  hallám 
hazám  veszedelmét,  felkészültem  annak  védelmére.  Akkor  itt  hagytam 
egy  jó  atyát,  és  egy  leányt,  —  egy  leányt,  oly  szépet  s  jót  mint  te  — 

Zelmira.  Tovább !  tovább !  öntsd  keblembe  szíved  gyötrelmeit, 
van  erőm  hordozni. 

Elek.  Nem  kérődzőm  vissza  régi  örömimet,  csak  azt  vallom. 


133 


hogy  szerencsés  voltam.  Jelen  voltál  ama  véres  harczban,  melyben 
atyád  népe  győzött,  melyben  a  sokaság  a  vitézséget  lenyomta  és  oda 
veszett  Hunnia  virága;  Sajó  habjait  magyar  vér  festette,  és  a  szittya 
szabadságért  sok  ezer  bele  dőlt  a  halál  karjába. 

Zelmíra.  Született  vadságomban  akkor  annak  örültem,  mitol 
most  irtózom. 

Elek.  A  keresett  halál  engemet  elkerülvén,  balsorsom  kezetekbe 
vetett;  te  tartád  fel  éltemet,  midőn  egy  tatár  mérges  nyilát  már 
mellemnek  szegezte:  egy  életet,  megbocsáss  Zelmíra,  melyet  lelkem 
átkoz,  nem  hogy  rabláncz  terheli  kezemet,  hanem  hogy  bizonyságává 
kelle  lennem  hazám  romlásának,  és  most,  hah  fene  sors  !  kedveseim 
ily  szomorú  végének. 

Zelmíra  (felkel,  magában).  Drága  ifjú !  sorsodat  könnyebbíteni 
igyekszem.  (Elekhez.)  Ha  boldogíthat  egy  remény  sugára,  légy  békén 
s  bízzál  Zelmírában.  Az  atyám  kegyetlen  ugyan,  de  nincs  minden 
emberiség  nélkül,  és  engem  szeret ;  még  ma  lábához  borulok,  neked 
szabadságot  és  a  vár  lakosinak  kegyelmet  kérek. 

Elek,  Míg  az  atyám  harczolni  tud,  kegyelemért  nem  esdeklik; 
békességet  hasztalan  remélsz,  mert  atyád  kemény  szíve  boszú  után 
lángol. 

Zelmíra.  Első  kérésem  életemben,  ő  meg  fogja  hallgatni.  Mely 
üdvösség !  mely  gyönyörű  gondolat !  ha  én  lehetnék  a  te  szabadítod, 
és  feloldozhatnám  rablánczodat.  Oh  te  felséges  nap !  ki  szent  tüzet 
gyújtasz  az  élők  keblében,  légy  hatalmas  segédem,  és  titkos  szó¬ 
szólóm  ;  segítsd  azt  végeznem,  a  mire  az  emberiség  s  a  szerelem 
késztet.  (Nagy  indulattal.)  Elek  1  El  ;k !  te  azután  szabad  lészsz  és 
boldog,  szerettebbed  karjában.  (Könnyes  szemmel.)  Én  elhagylak 
(Karjába  dől.)  Légy  boldog!  (Elszalad.) 

Elek  (maga).  Mely  isteni  szív!  kár  ott  neked  érzeni,  hol  mását 
soha  fel  nem  találod.  Mit  akar  a  sors,  hogy  ezt  az  ártatlan  lelket 


tr 

életem  tövises  útjára  veti  ?  O  volna  kiválasztva  engem  megmenteni 
a  kétség  vas  karjából ;  ha  Kajuk  —  nem,  nem !  bár  merre  fordítom 
elmémet,  reményt  nem  találok,  tornyozva  áll  előttem  a  lehetetlenség 
hideg  óriása,  és  gyilkos  fájdalom  emészti  életemet. 

HARMADIK  JELENÉS. 

KOBUT  egy  tatárral.  ELEK. 

Kobut  {Elekhez).  A  tatár  vezér  veled  szólni  akar,  sátorában 
várakozik  reád. 

Elek  {megvetéssel).  Mit  kívánhat  tőlem,  hogy  téged  küld  hozzám  ? 

Kobut.  Meg  fogod  hallani ;  használd  a  szerencsés  órát,  melyet 
készíték,  s  magadra  vess,  ha  hiába  elillant.  {Tatárhoz.)  Te  oda  fogod 
ötét  kísérni. 

Elek.  Megyek,  hogy  gyűlölt  jelenlétedtől  magam  elhúzhassam. 

Kobut.  Ügyedet  megszántam !  barátoddá  lettem. 

Elek.  Te  az  én  barátom  ?  inkább  a  mérges  hyénát  szorítom 
mellemhez ;  a  te  kezedben  az  öröm  is  méreggé  válik.  Gonosz  fejedet 
e  lánczczal  töröm  be,  ha  még  egyszer  nyelved  e  szent  nevet  említi. 
{El  a  tatárral.) 

Kobut  {maga).  Nevetem  tüzedet,  nem  soká  dühödök  Örülj,  Kobut, 
munkád  jól  kezdődik.  {Gondolkodva.)  De  mégis  veszedelmes  játékba 
kaptam.  Kajuk  büszke  feltételét  egy  ígért  leányért  feláldozta,  de  ha 
én  nem  teljesítem  ?  akkor  könnyen  általlátja  titkomat  és  én  leszek 
az  áldozat.  Kobut!  Kobut!  itt  egy  örvény,  mely  hogy  engem  el  ne 
nyeljen,  Kajukot  kell  bele  taszítnom.  Ki  jön  itt?  Orangzeb !  épen 
jókor;  most  segíts  képmutatás! 

NEGYEDIK  JELENÉS. 

KOBUT,  ORANGZEB. 

Kobut.  Hová  oly  sietséggel,  barátom  ? 

Orangzeb.  A  vezér  parancsolatját  hirdetem  ki  a  népnek!  ezen 
pillanatban  monda  le  az  ostromról. 

Kobut.  Mit  tartasz  ezek  felől? 

Orangzeb.  Csodálom  a  vezér  oly  sebes  változását,  különben 
állandóbb  feltételeiben. 

Kobut.  Ez  az  én  munkám  1  láthatod,  hogy  nem  kevés  tehetségem 

Orangzeb.  Valóban  ?  így  hát  te  messze  vitted ! 

Kobut.  Reményiem,  hogy  ezek  után  nagyobbakat  hallasz.  De 

elég  erről,  mást  akarok  neked  kinyilatkoztatni.  (Enyelegve.)  Gondold 
csodálkozásom;  most  hogy  idejöttem,  Zelmírát  a  magyar  ifjú  karjai  közt 
láttam.  (Orangzeb  haragját  hídban  akarja  titkolni.)  Ez  a  nyughatatlanság, 
ez  a  bizonytalan  tekintet  különös  érzésre  mutat !  Valid  meg,  Orangzeb, 
te  szereted  Zelmírát. 

Orangzeb  (tűzzel).  A  dicső  napnál!  ez  olvas  a  szívekben.  Kobut ! 
ezen  hírért  meg  tudnálak  ölni.  Szólj,  ki  fedezte  fel  előtted  titkomat? 

Kobut  (édesen).  A  barátság.  {Átöleli.)  De  vigasztalódjál,  beteg 
szív !  bízzál  bennem,  én  leszek  orvosod. 

Orangzeb.  Most  világos  előttem  Zelmírának  irántam  való  bánása, 
de  boszűt  állok  magamért. 

Kobut.  A  magyar  foglyot  szereti. 

Orangzeb.  Ezer  átok  reá !  én  őt  porrá  töröm. 

Kobut.  Légy  nyugodt;  azt  a  magyart  Zelmíra  ma  utolszor  látta, 
én  örökre  elrejtem  előle.  De  minekelőtte  titkomba  beiktatlak,  szólj : 
vannak-e  a  nép  között  hív  barátid  ? 

Orangzeb.  Egy  egész  osztály  kész  szolgálatomra. 

Kobut  (titkos  örömmel).  Több  mint  elegendő ;  engedd,  hadd 
öleljelek,  barátom !  A  vezérhez  sietek,  azután  felkereslek,  és  még  az 
éjjel  kinyilatkoztatom,  mit  készített  csendes  iparkodásom  barátom 
javára. 

Orangzeb.  Elvárlak.  [Jobbra  balra  elmennek.) 

ÖTÖDIK  JELENÉS. 

KAJUK  SÁTORA. 

KAJUK,  ZELMÍRA. 

Zelmíra  (Rajuk  lábai  előtt).  Még  egyszer,  kedves  atyám  I  ne 
tagadd  meg  gyermeked  legelső  kérését;  tekintsd  könnyeimet;  én 
boldogtalan  leszek,  ha  ő  oda  vész.  Óh  drága  atyám !  a  dicső  napra 
kérlek,  hallgasd  meg  esedezésemet. 

Kajuk.  Állj  el  kérésedtől,  Zelmíra;  kérj  akármit,  csak  azt  ne 
kívánjad. 

Zelmíra.  Add  nekem  az  egész  világ  kincsét:  Elek  nélkül  nincs 
érdeme  előttem. 

Rajuk  (keményen).  Nem  reményiem,  hogy  őt  hiú  reménynyel 
biztattad,  melyet  én  soha  nem  teljesítek. 

Zelmíra.  Csak  arra  biztatám,  a  mire  az  emberiség  tanít. 

Kajuk.  Elég,  tudod,  mit  végeztem.  Én  mint  egy  félénk  e  várat 
elhagyjam  ?  ezt  a  tájt,  mely  fiam  hamvait  elzárja  ?  Nem,  ha  e  várat 
úgy  által  nem  adják,  ostrommal  veszem  be ;  dicsőségem  és  fiam 
kiontott  vére  azt  kívánja  és  ezeket  egy  leány  könnyeiért  fel  nem 
áldozom.  Menj  !  (Zelmíra  el.) 

Kajuk  (maga.)  Az  ifjú  éljen  és  legyen  szabad. 

HATODIK  JELENÉS. 

ELEK  s  több  tatárok,  az  előbbi. 

Elek  (bátran  Kajuk  elébe  áll).  Miért  hivatál  ? 

Kajuk  (a  talárokhoz).  Szabad  férfiúval  akarok  szólani.  Vegyétek 
le  lánczait.  (Lánczait  leveszik  és  el) 

Elek.  Add  vissza  fegyvereimet  is,  akkor  leszen  szabadságom 
teljes. 

Kajuk.  Az  is  megleszen,  de  viszont-szolgálatot  kívánok  tőled. 
Minekelőtte  győzedelmes  seregemet  honomba  vezetném,  akarom  ezt 
az  országot,  melyet  karom  meghódított,  egy  érdemesnek  adni,  ki 
mint  helytartó  itt  országolna. 

Elek.  Él  Béla  királyunk,  néki  helytartó  nem  szükséges. 

Kajuk.  Bélát  lenyomta  fegyverem  ereje;  ő  elhagyd  trónusát  és 
országát. 

Elek.  El  nem  hagyja  a  magyar  jó  fejedelmét,  bármely  sors 
találja.  Győztél  ugyan  eddig,  vezér,  de  ne  kérkedjél  vele,  mert  a  hadi 
szerencse  változó  és  az  igazat  védlő  ég  a  magyar  fegyvert  újra  föl¬ 
emeli. 

Kajuk.  Hiú  reménység!  ezen  várnak  csekély  népe  áll  egyedül 
seregeim  előtt,  ha  akarom,  az  is  széjjel  oszlik ;  nincs  oly  része 
országtoknak,  mely  ne  rettegne  nevemtől,  de  elég  a  diadalom,  mar 
több  vért  ontani  nem  akarok.  Menj  azért  a  várba  és  mondd  annak 
a  nemesnek :  hogy  Kajuk  tatár  vezér  becsülni  tudja  az  igaz  vitézséget 
és  őtet  tiszteli  mint  elsőt  nemzete  közt;  mondd  neki,  hogy  nyissa 


meg  kapuit  és  vegye  által  barátságban  azt  a  nagy  hivatalt,  melyért 
nékem  csak  esztendőnként  adózik. 

Elek.  Csalatol,  vezér!  midőn  ily  ajánlást  tészsz  a  magyarnak  s 
országot  osztogatsz,  melynek  bírásától  sok  éles  kard  visszatartóztat. 
Hogy  általam  ama  ritka  vitézt  hitszegésre  mered  bírni,  azt  csak 
fegyvertelen  fogságom  engedi. 

Rajuk.  Hogy  a  magyar  fegyver  nekem  nem  árthat,  azt  meg¬ 
mutattam  ;  hogy  te  nemzeted  sorsát  takarni  akarod,  azt  szeretem : 
bátor  szívre  mutat  és  tüzedet  dicsérem.  Gondold  meg,  ifjú,  hogy 
kegyelmem  éltedet  fentartá  s  alkalmatosságot  nyújta  hazádnak 
szolgálni. 

Elek  (eltökélve.)  Add  vissza  lánczomat. 

Rajuk.  Menj  fel  a  várba,  és  ha  ama  nemes  lábaimhoz  borul, 
elfelejtem  neki,  a.  mit  itt  vesztettem. 

Elek.  Egy  magyar  a  te  lábaidhoz  ?  —  de  ezekre  haláloddal 

felelnék. 

Rajuk.  Vígy  néki  békességet. 

Elek.  Hogy  az  által  könnyebben  lest  készíthess  neki. 

Rajuk.  Ifjú,  tudd  meg,  hogy  csak  a  gyenge  csal,  az  erős  pa¬ 
rancsol. 

Elek.  Mely  igazsággal  ? 

Rajuk.  Győzedelme  által. 

Elek.  A  magyarok  titeket  soha  meg  nem  sértettek,  itt  nektek 
semmi  igaz  keresménytek  nem  volt;  nem  rendes  harczczal,  hanem 
vad  rablással  öntéd  el  hazám  szép  környékét  és  éhezve  a  prédára 
estetek ;  dicsőséget  attól  soha  ne  várj. 

Rajuk.  Mérsékeld  tüzedet  s  kegyelmemet  haragra  ne  gerjeszd  ! 
tudod,  kivel  beszélsz;  kit  illet  ez  a  merész  bátorság?  Rettegj  ifjú: 
egy  tekintet  tőlem  és  a  porban  heversz. 

Elek  (érdemmel).  Látom  véres  kezeid  közt  az  erőszak  vas 
kormányát,  de  halni  tudok,  megvetem  hatalmad. 

r 

Rajuk  (félre).  így  szeretem  az  ifjút,  akaratom  ellen  tiszteletre 
buzdít.  (Elekhez.)  Most  még  jóakaród  vagyok,  menj  fel  a  várba  és 
mondd  ama  vitéznek,  hogy  érdemes  arra,  hogy  Kajukot  megismerje 
s  engedjen  a  szükségnek  és  önnön  hasznának. 

HETEDIK  JELENÉS. 

ORANGZEB,  KOBUT,  az  előbbiek. 

Orangzeb.  Győzedelmes  vezér!  véghez  vittem,  a  mit  paran¬ 
csoltál,  a  nép  örül,  hogy  holnap  nyughatik. 

Kajuk.  ím  hallod,  ifjú,  hogy  az  ostromot  halasztóm  és  a  békes¬ 
séget  valóban  kívánom ;  azért  holnap  követemmel  felmégy  a  várba, 
a  kelendő  nap  már  ott  találjon,  különben  örökös  rabság  leszen 
makacsságod  bére.  ( Kobutlioz .)  Te  vedd  követségem  jeleit  s  paran¬ 
csolatomban  eljársz.  ( Kajuk  a  többiekkel  el  a  sátor  jobb  felén.) 

Elek  (maga).  Oh  mennyei  igazság,  világítsd  elmémet!  Két  út 
van  előttem,  melyre  ez  a  pogány  késztet,  és  mindegyik  kedves 
szívemnek :  Emelka  áll  az  egyikén  angyali  képével  és  örök  egyesülést 
igér ;  a  másikán  a  haza  gyámolangyala  áll  és  borostyánkoszorút 
tart  kezében,  de  csak  a  síron  túl  adja  meg  jutalmát.  ( Nagy  érzemény- 
nyel.)  Emelka !  téged  látni,  e  szívhez  szorítni  —  nem,  azt  a  boldogságot 
magamtól  meg  nem  tagadhatom.  Felmegyek  és  elkészítem  arra  a  nagy  s 
örökös  útra  :  lássa  ő,  hogy  híve  maradtam  mind  halálig  hazámnak 
és  szerelmemnek ;  lássa  Zsigmond,  hogy  érdemes  voltam  fiának 
hivatni.  (Felháborodva.)  Félre  gyászos  képek!  ti  ijesztő  kétségek! 
által  ne  lépjétek  éltem  keskeny  körét,  melyben  egy  uj  Éden  tenyészik ; 
ne  keserítsd,  gyilkos  fájdalom,  a  jelenlét  örömét  és  vond  ki  mérgedet 
üdvösségem  kelyhéből;  egészen  hadd  érezzem  még  egyszer  azt  a 
boldogságot,  melyet  a  szerelem  édes  bája  keblemben  gerjesztett, 
azután  —  azután  engedj  meghalni. 

NYOLCZADIK  JELENÉS. 

HAJUK,  KOBUT,  ORANGZEB,  több  tatárok  és  az  előbbi.  ZELMIRA  egy  más 

sátornál  hallgatódzik. 

Kajuk  ( Robidhoz  a  sátorból  kijővén.)  Ezer  arany  leszen  jutalmad, 
ha  azt  végbe  viszed,  a  mit  fogadtál.  (Elekhez  fordul.)  És  te  mit 
végeztél  ? 

Elek.  Felmegyek  a  várba,  de  ha  azt  véled,  vezér,  hogy  a  haláltól 
való  félelmem  hazaárulóvá  tehet,  inkább  öless  meg  azonnal. 

Kajuk.  Hazád  hasznát  akarom,  különben  nekem  mindegy  — 
de  minden  esetre  visszavárlak;  ezer  szemekkel  vigyáztatok  reád,  és 
kínos  sors  fog  követni,  ha  vissza  nem  térnél. 

Elek  (érdemmel).  Kíméld  szavadat.  Hogy  visszatérek,  azt  hitemmel 
bizonyítom  ;  de  hogy  a  várnak  ura  az  utolsó  csepp  vérig  harczolni  fog, 
azt  is  fogadom ;  légyen  ez  elég.  ( Elmegy ,  Kobut  utána) 

Kajuk.  Büszke  magyar!  Ha  az  ország  romladékai  ittlétemet 
s  győzedelmimet  nem  hirdetnék,  azt  vélném,  hogy  győzhetetlen. 
A  dicső  napnál I  az  emberek  számát  mint  eddig  gyűlöltem;  ezen  ifjú 
kényszerít  az  erkölcs  érdemét  tisztelni.  (El) 


KILENCZEDIK  JELENÉS. 

ZELMÍRÁ  más  felöl  előjön. 

Zelmíra.  Elek  visszatér,  őt  még  látom,  ez  már  elegendő  vigasz¬ 
talásomra.  (Gondolkodva)  Minden  körülöttem  nyugodalomnak  készül, 
maga  a  természet  szendergésnek  ered,  csak  engem  kerül  a  nyugodalom. 
Lelkem  fellengez  és  hasonlítást  keres  mostani  s  régi  életem  közt. 
Illendőbb  ugyan  mostani  életem,  és  az  emberhez  jobban  vagyon 
alkalmaztatva,  de  csendes  könnyek  folynak  mégis  régi  vadságomért 
és  sokszor  azt  kívánom  —  megbocsáss  Elek  —  hogy  bár  soha  ne 
láttalak  volna.  (Indulattal)  Szelidebb  érzésekre  bírta  ő  szívemet  és 
sokért,  a  mi  voltam,  nem  lennék,  de  az  egész  világ  kincsét  oda 
adnám,  ha,  a  mi  most  vagyok,  nem  lettem  volna.  (Lágyan.)  Egykor 
csak  örömek  tölték  óráimat,  a  kelő  nap  látása,  az  atyám  mosolygása 
már  boldoggá  tehetett;  rószaszínben  állott  előttem  a  világ,  s  minden 
tárgy  vidám  kedvre  ingerle  s  felém  örömet  lehelle,  az  egész  teremt¬ 
ményben  legboldogabb  valék  —  most,  számtalan  tűzkivánatok  terhelik 
mellemet,  a  lehetség  határit  elhaladja  elmém,  ámbár  tudom,  hogy 
vagyon  határa;  a  szerencsés  kábaság  elhagyott,  világos  lön  keb¬ 
lemben,  de  szivem  szüntelen  susogja,  hogy  nem  vagyok  szerencsés. 
Elek !  Elek !  nem  vádollak,  de  tanításid  elragadták  nyugodalmát 
éltemnek. 

TIZEDIK  JELENÉS. 

ORANGZEB,  az  előbbi. 

Orangzeb.  Ily  magányosan  és  búba  merülve  ? 

Zelmíra.  Nyugodjál  meg  rajta,  megvallom,  te  nem  vagy  az  oka. 

Orangzeb.  Nem  is  volt  szándékom  néked  bút  szerezni. 

Zelmíra.  Valóban,  Orangzeb  ?  annyi  érzeményt  nálad  nem 
kerestem. 

Orangzeb.  Mit  nem  tehet  a  hatalmas  szerelem !  Zelmíra,  tovább 
nem  titkolom,  hogy  a  te  bírásod  éltem  legszebb  kívánsága ;  az  atyád, 
reményiem,  nem  fogja  hátráltatni,  minthogy  nemzetségem  a  tiedhez 
hasonló,  és  értékem  is  annyi,  hogy  bőségben  táplálhat ;  mihely 
elérjük  a  hazai  földet,  felosztom  véled  csendes  hajlékomat. 

Zelmíra.  Ne  oly  hirtelen,  Orangzeb ;  én  érzésedet  sajnálom, 
mert  nem  viszontagolhatom. 

Orangzeb.  Nem  lészsz  szerencsétlen !  Emlékezzél  vissza,  hogy 
már  mint  gyermekek  egymáshoz  köttettünk,  s  hogy  még  a  honi 
földön  legszebb  prédámat  neked  Ígértem.  {Kihúz  egy  gyűrűt.)  Nézd  ezt 
a  drágakövet. 

Zelmíra.  Mint  gyermek  örültem  volna  neki,  most  nem  kecsegtet; 
tartsd  meg  ajándékod. 

Orangzeb.  Vedd  Ígéretem  s  tiszta  szerelmem  jeléül. 

Zelmíra.  Hag}rj  ell  őrizd  vezéred  drága  életét  és  engem  ily 
ajánlással  ezután  megkímélj. 

Orangzeb.  Élesek  szavaid  —  hiszem,  nem  jönnek  szívedből. 

Zelmíra  (félre).  Nem,  a  dicső  napnál!  te  őt  el  nem  törlőd. 
{Orangzebhez.)  Hagyj  el. 

Orangzeb.  Nem,  Zelmíra,  szavaid  el  nem  ijesztenek,  tőled  cl 
nem  állok,  bármibe  kerüljön  —  jön  az  idő  s  tőlem  rettegsz. 

Zelmíra.  Idétlen  dorgálás !  Légy  férfi,  Orangzeb,  és  ne  tedd 
nevetségessé  magad  egy  gyenge  leány  előtt. 

Orangzeb  (felháborodva).  Hah,  nékem  ezt! 

Zelmíra.  Elfelejtem,  a  mit  tőled  hallottam,  oltsd  el  szíved  lá.igj át 
és  tedd  tovább  is  érdemessé  magad  az  atyám  kegyelmére.  (El  akar 
menni.) 

Orangzcb  (visszatartja).  Maradj,  Zelmíra!  Szólj,  mely  reményt 
vihetek  magammal  ? 

Zelmíra.  Légyen  elég  a  mit  szóltam. 

Orangzcb  (titkolt  méreggel).  A  szerencse  többé  így  öszve  nem 
vezet,  mit  reményihetek  ? 

Zelmíra.  (megvetve)  Hogy  atyámat  kérni  fogom,  mentsen  meg 
utóbbi  üldözésedtől.  (El.) 

Orangzeb  (maga).  Elég,  Zelmíra !  a  mit  a  szerelem  nem  eszközlött, 
végezze  az  erő,  de  soha  el  nem  felejtem,  hogy  egy  alacsony  rabnak 
áldoztál  fel.  Kobut !  most  téged  követlek. 


(A  kár  fit  lefordul) 


"  4 

HARMADIK  FELVONÁS. 

ELSŐ  JELENÉS. 


SZÁDVÁRBAN. 

KOBUT.  BATU. 

Kobut.  Mely  szerencse,  barátom !  Téged  ezen  a  földön  látni 
nem  reményltem. 

Batu.  Változó  csillagom  sokfelé  hányt-vetett  s  végre  tegnap  e 
várba  hozott,  a  mint  látod,  nem  a  legjobb  állapotban.  Veled,  mint 
látom,  a  szerencse  jobban  gazdálkodott. 

Kobut.  A  mint  veszed ;  én  ugyan  magam  koholtam  sorsom 
talpkövét,  ama  vak  istennére  nem  sokat  bízok:  a  ki  mint  vet,  úgy 
arat;  nekem  jól  mennek  dolgaim,  kivált  hogy  reád  akadtam.  Beszéld 
el  rövideden  sorsodat,  mert  nem  sokára  a  várt  elhagyom ;  itt,  gondo¬ 
lom,  senki  nem  háborgat. 

Batu.  Mind  oda  lent  vannak  az  ifjú  körül,  kit  magaddal  hoztál ; 
az  úr  neki  a  vár  falait  mutatja,  én  elhagytam  őket. 

Kobut.  És  reám  találtál.  A  mint  látszik,  ez  ifjú  itt  nagyon 
ismeretes. 

Batu.  Mint  hallám,  a  vár  urának  nevelt  fia  s  Emelka  jegyese. 

Kobut.  Szerencsés  követség  1  —  Beszéld  el  éltedet. 

Batu.  Kúten  királyunk  halála  után  azon  titkos  gyülekezetben,  a 
mint  emlékezem,  te  is  jelen  voltál,  melyben  véres  boszút  esküdtünk 

a  magyarok  ellen,  hogy  nagyobb  részét  nemzetünknek  megölték. 

Akkor  én  elváltam  és  Tugut  vezérhez  adtam  magamat,  kit  mindenfelé 

az  országban  vezettem  és  nékie  rablani  segíték;  végre  Frangepán 

ötét  meggyőzte ;  seregét  elszéleszté  és  kincseit  elfoglalta ;  maga  Tugut 

a  csatában  elveszett,  egy  része  népének  Kádán  vezérhez  szalada,  de 

/ 

nagyobb  részét  a  győző  elfogta.  En  elillanték,  soká  elhagyva  téve- 
lyegtem,  ezen  ruha  mentett  meg  több  ízben  a  haláltól ;  míg  ezen 
tájra  jutottam,  hol  az  éhség  s  a  bágyadtság  annyira  elértek,  hogy 
már  magamat  a  halálnak  szántam ;  de  véletlen  tegnap  egy  magyar 
a  kősziklák  között  előttem  termett  s  földijének  tartván,  e  várba 
hozott.  Itt  van  egész  életem  s  több  esztendei  vándorlások  után  nem 
maradt  más,  mint  törődött  testem  s  azon  hiedelem,  hogy  esküvésemet 
híven  megtartám. 

Kobut  {átöleli).  Kuten  megbántott  lelke  !  tekints  le  hív  szolgáidra. 

Batu.  És  te  barátom  ? 

Kobut.  Értelek,  Batu.  Bátran  kezet  foghatok  veled,  mert  én  is 
szorosan  hitem  után  jártam.  Eleintén  Kádán  vezérnél  voltam  útmutató 
s  én  voltam  az,  a  ki  az  erdőkbe  elrejtett  magyarokat  egy  hamis 
levéllel  ki  tudtam  csalni  s  a  halálnak  áldozni.  Most  Kajuk  első 
titkosa  vagyok,  ki  ide  küldött  mint  követet ;  azonnal  visszatérek  és  a 
várt  ostromoltatom. 


r 

Batu  {megijedve).  Es  én  ? 

Kobut.  Téged  oly  bátor  férfiúnak  ismerlek,  ki  egy-két  könnyön 
meg  nem  indul,  hulljanak  bár  a  legszebb  szemekből. 

Batu.  Már  azon  túl  vagyok,  most  már  csak  nyugodalmat  és 
könnyű  életet  kívánok. 

Kobut.  Mely  teljes  mértékkel  meglegyen;  de  előbb  én  is  egy 
csekély  szolgálatot  várok  tőled. 

Batu.  Ha  tehetségemben  áll. 

Kobut.  Láttad  ama  magyar  nemesnek  leányát? 

Batu.  Igen. 

Kobut.  Én  annak  a  magyarnak  esküdt  ellensége  vagyok ;  halála 
elkerülhetetlen.  0  nemzetünknek  mindig  ellensége  volt  s  azt  velem 
az  utolsó  országgyűlésen  mélyen  éreztette,  s  gondolom,  ő  volt  egyik 
Kuten  király  gyilkosai  közül  is ;  de  leánya  már  akkor  magához 


144 


vonta  szívemet,  mostani  látása  szerelmemet  újra  felgerjeszté ;  ezt  a 
kincset  a  tatároknak  prédául  nem  adhatom. 

Batu.  Az  pedig  a  várnak  bevételével  elkerülhetetlen. 

Kobut.  Én  találok  benne  módot,  ha  segédkezeidet  nékem 
nyújtod.  A  csatától  gyenge  egészséged  miatt  magadat  könnyen 
elhúzhatod,  az  alatt  tartsd  szemmel  Emelkát,  s  ha  a  vár  közelít 
estéhez,  akkor  — 

Batu.  Hát  ha  ellenkező  történik  ? 

Kobut.  Ötszáz  ember  ötvenezernek ! 

Batu.  Hát  mit  tegyek  vele  ? 

Kobut.  Ha  már  látod,  hogy  a  félelem  elfogta  szívét,  akkor 
könnyen  bírhatsz  vele  s  bevezeted  ama  kőszikla  alatt  lévő  barlang 
belső  rejtekébe ;  én  azalatt  elvégzem  a  több  szükségeseket  s  utánad 
sietek  a  barlangba. 

Batu.  Arról  bizonyos  lehetsz. 

Kobut.  Számot  tarthatsz  köszönetemre. 

Batu.  Itt  kezem. 

Kobut.  Kedves  barátom!  Ezután  sorsod  az  enyémhez  lészen 
kapcsolva.  De  most  hagyj  el,  hogy  valaki  együtt  ne  találjon.  Légy 
boldog  s  teljesítsd  kérésem. 

Batu.  Bizonyosan.  (El.) 

MÁSODIK  JELENÉS. 

KOBUT. 

Kobut  (maga).  Ez  nekem  bizonyos,  nem  hiszek  ugyan  szavaidnak, 
de  a  szükség  kényszeríti  nekem  használni.  Valóban  úgy  látszik, 
mintha  valami  hatalmas  lélek  lépett  volna  vélem  szövetségbe,  ki 
látatlanul  körülöttem  jár  és  mágusi  erővel  minden  környülállást 
hasznomra  fordít.  Emelka!  mely  édes  név,  de  még  ezerszer  édesebb 
s  kívánatosabb  bírása.  Mely  szép  ő,  arra  alkotva,  hogy  szerelmet 
gyújtson  az  emberi  szívekben.  —  Szerelmet?  de  akarja-e  ő  azt 
viszontagolni  ?  nem  hallám-e, hogy  már  választott?  Együgyű  okoskodás  ! 
melyre  egy  idétlen  elme  fakad ;  nem  kell  nékem  szíve,  én  benne 
egyedül  nemét  csodálom.  (Magát  elfelejtve.)  Ha  ezek  a  karok  ötét 
Kisfaludy  Károly  munkái.  I.  10 

általszorítják,  ha  gyönyörű  ékei  előttem  állanak  —  mit  akkor  a  szív, 
ha  egész  létem  testesült  öröme  karjai  között  olvad  el,  s  az  ő  könnyei, 
szűz  vergődései,  lassú  elhalása  ölelgetésimet  édesítik.  Ezt  az  üdvösséget 
el  kell  érnem,  bár  mibe  teljék  is  az. 


HARMADIK  JELENES. 

ZSIGMOND,  ELEK,  BÁLINT,  BALÁZS,  zászlós ,  több  szádvári  katonaság  é 

az  előbbi. 

Zsigmond.  És  semmi  módon  sem  lehetne  visszatérésedet 
hátráltatni  ?  Kedves  fiam  1  minden  értékemet  oda  adom  váltságodért. 

Elek.  Noha  az  aranyat  a  pogány  imádja,  Kajuk  mégis  szavát 
annál  nagyobbra  becsüli.  Dicsőség  s  nagyravágyás  az,  a  mi  vad 
szívét  vezérli. 

Zsigmond.  Mely  keserves  fordulat!  Te,  ki  után  atyai  szívvel 
sóhajtoztam,  végre  megjősz,  új  erőt,  új  életet  öntesz  keblembe  — 
és  egy  óráig  tartó  boldogság  után  készülsz  örökre  elválni !  Emelka ! 
szegény  leányom !  ez  a  hír  letöri  létedet. 

Elek.  Kit  neveztél,  atyám !  Mindent  a  világon  el  akarok  szenvedni, 
szólj  a  leggyilkosabb  kínokról,  csak  ezt  a  nevet  többé  ne  említsd, 
ez  a  név  aláveri  lelkemnek  erejét. 

Balázs.  Csendes  szunnyadásban  hagyám  el  ötét,  melyre  sok 
szívreható  érzeményi  késztették ;  szép  álmok  kápráznak  előtte,  azt 
angyali  mosolygása  mutatja,  s  édes  sóhajtások  között  többször 
Eleket  kiáltott. 

Elek.  Kíméld,  oh  kíméld  szívemet!  érzem,  szakadozni  kezd. 
Emelka !  Emelka !  az  élet  még  is  szép. 

Bálint.  Maradj  nálunk,  jőjön  a  pogány  egész  népével  éretted, 
§s  mi  győzünk. 

Zsigmond.  Ha  pedig  a  sors  úgy  végezte  — 

Elek.  Ne  tovább,  atyám  1  Te  voltál  tanítóm,  te  vezettél  az  erkölcs 
útjára ;  nem  érdemelném  fiadnak  hivatni,  e  szent  nevet  hordozni, 
ha  valaha  kitérnék  fényes  nyomdokából.  Visszatérek  hát  s  szavamat 
megtartom.  Lássa  Kajuk  Önnön  kicsinységét  s  tanuljon  emberséget, 
hűséget. 

Zsigmond.  Felséges  ifjú !  tündöklő  szemeid  erős  lelket  hirdetnek. 

Zászlós.  Könnyen  elválsz  te  életedtől. 

Bálint.  Reményiem,  még  öszvetalálkozunk. 

Elek.  Ott,  hol  rózsaláncza  szerelmünknek  soha  el  nem  szakad. 
Barátim !  a  halál  nem  félelmes  és  ily  állapotban  az  élet  remekje. 

Kobut  {előlép).  Bebek  Zsigmondi  hallgasd  általam  mit  izén 
Ivajuk,  a  tatárok  hatalmas  vezére. 

Zsigmond.  Mit  akarhat  ő  vélem  ?  A  mit  hirdetni  akarsz,  azt 
előre  láttam ;  mondd  neki,  hogy  készen  állok. 

Kobut.  Ne  ítélj  hirtelen;  nem  jött  Kajuk  e  tájra  ismét  magyar 
vért  ontani,  sőt  veled  szövetségre  lépni  eltökélett  szándéka.  Ötven¬ 
ezer  győzni  tanult  népével  áll  Kajuk  a  falak  alatt,  és  ha  az  ész 
szavára  nem  hajiasz,  váradat  lerontja ;  egy  tekintet  tőle  és  egy  kő 
sem  marad  meg  helyén;  fontold  meg  hatalmát.  0,  ama  dicsőséges 
vezér,  néked  békességet  s  kegyelmet  igér;  nyisd  meg  nékie  váradat 
cs  minden  károd  nélkül  honába  visszatér. 

Zsigmond.  Végeztél? 

Kobut.  S  minthogy  ő  reá  a  mongol  korona  vár,  neked  átadja 
Magyarország  kormányát,  melyért  te  neki  csak  esztendőnként  adózol. 

Zsigmond.  Mondd  vezérednek,  hogy  Bebek  még  szabad  s 
kegyelmére  nem  szorult ;  mondd  neki,  hogy  hazám  ellensége  előtt 
váram  zárva  marad,  és  hogy  csak  holttestemen  keresztül  jöhet 
bírásához.  Hogy  harczolni  tudok,  ő  azt  már  érzette,  és  ha  az  ég  úgy 
rendelte,  hogy  esnem  kell,  itt  állnak  védjeim  I  bizonyítást  olvasok 
szemökben  :  ha  esnünk  kell,  dicsőségben  esünk.  Hogy  pedig  hasztalan 
ne  essék  jöveteled,  mondd  vezérednek,  hogy  e  magyar  fogoly  váltságáért 
kész  vagyok. 

Elek.  Atyám!  esküvésem  leköt,  vissza  kell  térnem. 

Zsigmond.  Oh  Elek !  nem  tűrhetem  tovább,  el  nem  ereszthetlek. 
{Félre.)  Egy  titkos  út  a  föld  alatt  elvezet  a  várból,  azon  mentsd  meg 
Emelkát,  és  habár  a  szerencse  mostohán  szolgálna,  ti  ketten  mentek 
lennétek,  és  én  könnyebben  harczoiok. 

Elek.  Zsigmond,  hová  ragad  az  atyai  szerelemi  vissza  kell 
térnem,  ha  mindjárt  előttem  a  pokol  megnyílik. 

Kobut.  így  hát  tovább  itt  nekem  nincsen  keresetem. 

Bálint.  Most  adj  erőt  e  karnak  égi  hatalom,  s  engedj  végez¬ 
nem  ! 

Zsigmond.  Nem  tartalak.  Elek !  menj,  én  is  követlek.  (Rolniihoz.) 
Te  pedig  mondd  meg  vezérednek,  mit  láttál. 

Kobut.  Még  egyszer  kérdem,  nem  kell  békesség  ? 

Zsigmond.  Békességet  kötni  nincs  hatalmamban.  Béla  él,  ha 
urad  azt  óhajt,  hozzá  folyamodjék.  Barátja  nem  lehetek,  mert  nagy 
a  seb,  melyet  hazámon  ejtett;  de  ha  igaz  szándéka  a  további  vér¬ 
ontást  kerülni  s  velem  értekezni  akar,  jöjjön  fel  a  várba,  néki 
magának  megnyitom.  Itt,  fogadom,  oly  szabad  lészen,  mint  maga 
népe  között. 

Kobut  (félre).  Ezt  elhallgatom.  ( Zsigmondhoz .)  Tehozzád  illik 
a  megalázódás. 

Zsigmond.  Azt  nem  fogom. 

Kobut.  Akkor  sem,  ha  ennek  az  ifjúnak  véres  fejét  zászlóul 
előttünk  hordozzuk  ? 

Zsigmond  ( fájdalommal ).  Halj  meg,  fiam  !  ( Szava  eláll.) 

Elek  ( indulattal ).  Drága  atyám !  a  te  áldásodat.  (Zsigmond  hezét 
fejére  teszi  s  nedves  szemeit  az  égre  mereszti.)  Légy  boldog,  vigasztald 
Emelkát ! 

Egy  katona  (előáll).  Mi  nem  eresztünk,  Elek  I  együtt  harczoljunk, 
de  ez  a  vad  pogány,  míg  mi  élünk,  oly  könnyen  véredben  nem 
gázol. 

Elek.  Mit  tartana  Ivajuk  felőlem,  ha  adott  szavamat  megszegném? 
Nem,  barátom,  ezt  a  diadalmat  rajtam  ne  vegye.  Két  esztendeig  hor¬ 
dozom  e  lánczot,  ezer  képekben  láttam  a  halált  körülöttem  és  ez  a 
lélek  soha  nem  csüggedett,  most  pályám  véginél  mint  egy  köz  félénk 
éltemet  sajnálnám  ?  Nem  !  nem  !  elvégzem  sorsom  rendelését.  (Zúgolódás 
a  halónak  közölt.) 

Zászlós.  Maradj  közöttünk,  s  ha  a  sors  úgy  mérte,  halj  mint 
egy  bajnok  a  csata  vérengző  piaczán. 

Elek.  Ez  a  kar  gyenge,  fegyvert  már  alig  emelhet;  a  rabság 
kiszítta  cseppcnként  testemnek  erejét ;  vérem  elszáradt,  csak  lelkem 
maradt  épen  ;  ez  az  árnyéktest  egyedül  a  sírba  tartozik.  Váljunk  tehát, 
vitéz  társaim,  békén  el  egymástól,  a  ti  nemes  lelketek  végső  órámat 

nem  fogja  keserítni.  Ott  az  örökség  éjjelében,  melyet  erkölcsünk 
világít,  feltaláljuk  egymást. 

Kobut  (Zsigmondhoz).  Követségemet  elvégeztem,  de  minekelőtte 
elválnék,  tudd  meg,  Bebek  Zsigmond  1  hogy  Kobut,  ama  szabad  szájú 
ügyész  áll  előtted,  kit  hajdan  üldöztél  —  most  már  rajtam  a  sor. 

Zsigmond.  Hah ! 

Bálint.  Elek,  rósz  kezekbe  estél  1 

Elek.  Légy  békén,  ily  alacsony  lélek,  mint  ez,  nekem  nem  félelmes, 
nevetséges  mérgét  más  karjába  önti,  félénk  szíve  egy  tekintettől  retteg. 

Kobut  (titkolt  méreggel).  Ezt  nékem?  reszkess,  fogoly. 

Zászlós.  Köszönd,  hogy  itt  talállak  először. 

Elek.  Ki  jön  itt?  Oh  égi  irgalom,  Emelka! 

NEGYEDIK  JELENÉS. 

EMELKA,  az  előbbiek. 

Emelka  (nagy  háborodással  Elek  karjába  szalad).  Mely  szomorú 
hír  támad!  Elek!  nemde  hazug  költemény,  a  mit  hallottam?  Újra 
elhagynál  ?  Nem  !  nem  !  most,  midőn  szerelem,  öröm,  boldogság  reánk 
vár  —  nem !  Elek  azt  nem  teheti. 

Elek.  És  neked  kellett  jönni,  ezt  a  szívet,  mely  bátran  a  sírba 
nézett,  újra  felkölteni  ?  ( Indulattal  átöleli .)  Oh  elvesztett  üdvösségem  ! 
nálad  hagyom  az  élet  érdemét;  lelketlen  s  erőtlen  szállók  a  mély 
sírba.  Légy  erős  és  tanulj  veszteni. 

Emelka.  Az  élet  csak  egy  rövid  perczenet,  engedd  karjaid  közt 
elérnem  múlását.  Oh  légy  szánakozással :  a  kétség,  érzem,  öleli 
szivemet. 

Elek.  Vigasztald  magadat,  rövid  az  elválás,  szerelmünk  örökös. 

Zsigmond.  Tűrni  tanultam,  de  ha  ezt  látom,  lelkem  akkor  méltán 
a  síron  túl  jutalmát  keresi,  mert  ezt  pótolni  egy  élet  nem  elég. 

Bálint.  Itt  állok  s  nem  tudom,  sirassam  vagy  csodáljam-e  őket  ? 
Szerencsétlen  ifjú !  kettős  halállal  halsz  te  meg. 

Kobut.  Meddig  várakozzam? 

Elek.  Nincs  mit  tennem,  a  hideg  kötelesség  elragad  szívedtől. 
Emelka!  légy  boldog. 

Emelka  (Elek  karjába  dől),  ölj  meg!  elébb,  míg  éltem  el  nem 
hágy,  el  nem  válók  tőled. 

Elek.  Szerencsétlen !  ha  tudnád  mennyire  szenvedek. 

Emelka.  Szerencsétlennek  mondasz  s  mégis,  mégis  elhagysz  I 
oh  mely  kínos  gyötrelem.  ( Nagy  fájdalommal .)  Elek!  Elek!  soha  sem 
szerettél.  ( Atyja  karjába  dől.) 

Elek.  Légy  boldog,  drága  lélek!  ez  a  fájdalom  vigyen  örök 
üdvösségre.  (Nagy  érzeménynyel.)  Atyám  !  a  mit  rajtam  tettél  —  nem, 
szívem  ellágyul  —  (Zsigmond  nyakán).  Légy  boldog,  atyám!  Bálint! 
és  ti!  Nékem  nem  lehet.  (Kirohan  az  ajtón,  utána  Kobut  és  a  többiek.) 

ÖTÖDIK  JELENÉS. 

ZSIGMOND,  EMELKA. 

Zsigmond  ( Emelkát  ápolgatja ,  csendes  érzéssel).  Tekints  le  mennyei 
jóság!  és  ne  hadd  ez  ártatlan  szívet  a  kétség  markában!  és  te, 
reménység !  te,  az  élet  legszebb  virága  s  az  ember  hív  barátnéja,  térj 
vissza  mellébe,  hogy  kiállhassa  e  rettenetes  próbát  Szerencsétlen  ! 
csak  rövid  idő  múlva  mind  elhagyunk,  a  kiket  szerettél. 

Emelka  (szakadó  szavakkal).  Atyám !  Elek  — 

Zsigmond.  Emelka  ! 

Emelka  (feléledez).  Láttam  őt  véresen  elesni,  végső  pillantása 
még  engem  keresett .  . . 

Zsigmond.  Ez  csak  a  képzelet  tüneményképe,  vesd  ki  fejedből; 
nem  így  kell  ezen  erős  ifjút  tisztelni,  hanem  légy  hasonló  hozzá;  én 
is  elvesztem  őt. 

Emelka.  Ily  sebes  fordulat,  így  visszataszíttatni !  ez  az,  atyám, 
a  mi  engem  keserít. 

Zsigmond.  Légy  erős  és  szenvedd  eltökélve  sorsodat,  még  más 
felleg  is  támadhat  fejünkre.  Emelka!  meg  kell  vallanom:  a  tatárok 
bizonyára  várunkat  ostromolják ;  ha  a  sors  könyvében  éltem  ki 
vagyon  törölve  — 

Emelka.  Oh  akkor,  atyám,  téged  s  Eleket  követlek. 

Zsigmond.  Nem,  kedves  leányom  1  éltünknek  urai  nem  vagyunk ; 
és  az  ég  keményen  bünteti  meg  az  erőszakos  halált;  hallgasd  hát, 

Elek:  Légy  boldog,  drága  lélek! 

a  mit  mondok :  történhetik,  hogy  én  elveszek  —  mert  a  dicső  oltalom¬ 
hoz  életet  kell  kötni. 

Emelka.  Veled  éltem,  engedj  veled  halnom. 

Zsigmond.  Fogadd  meg  atyád  előtt,  hogy  éltedet  kíméled. 

Emelka  {magával  küszködik ,  végre  atyjára  borulván,  mély  érze- 
ménynyel).  Fogadom. 

Zsigmond  (melléhez  szorítja).  Jó  lélek!  mely  szépen  jutalmazod 
atyai  gondviselésemet;  új  erőt  adsz  lelkemnek  e  fogadás  által. 
Édes  szorgalmimnak  eddig  adósa  valál,  ezzel  lefizetted,  a  mivel 
tartoztál. 

Emelka  (indulattal).  Oh  engedj  örökös  adósodnak  maradni  ! 

Zsigmond.  Ha  a  tatárok  győznének  és  én  —  Te  sírsz? 

Emelka.  Hadd  mossák  könnyeim  atyai  melledet,  égi  vigasztalást 
tenyésztnek  szívemben. 

Zsigmond.  Ha  én  nem  leszek,  Emelka,  siess  azután  azon  titkos 
úton,  melyet  csak  neked  mutattam,  siess  ki  a  várból  és  így  meg¬ 
szabadulsz  a  nehéz  rabságtól ;  Balázs  fog  kísérni,  áldásom  s  az 
ártatlanság  védangyala  tovább  vezérelni. 

HATODIK  JELENÉS. 

BÁLINT,  az  előbbiek. 

Bálint.  Eltűnt  már  szemem  elől,  s  ím  visszatérek  hailani,  mit 
rendelsz. 

Zsigmond.  Bálint,  vitéz  bajtársam !  az  óra  közelget,  mely 
minket  vagy  elválaszt,  vagy  szorosabban  öszveköt.  Én  megbékéltem 
a  világgal  s  nyugodtan  várom  halálomat,  azt  pedig  ezen  áldott 
léleknek  köszönöm. 

Bálint.  Azt  vártam  Emelkától ;  nagy  lelke  atyjának  lakozik 
benne,  és  Hunnia  szülte,  a  magyar  szűz  nem  retteg  az  áldozattól, 
ha  a  haza  s  a  dicsőség  kívánják.  Zsigmond !  a  katonaság  együtt 
van,  akarsz  velők  szólni  ? 

Zsigmond.  Vezesd  fel  őket.  (Bálint  el.  Emelkához.)  Te  Emelka  I 
menj  szobádba  s  ott  várakozzál  reám.  ( Emelka  el.) 

HETEDIK  JELENÉS. 

ZSIGMOND,  BALÁZS. 


Zsigmond.  Hív  szolga,  ki  ifjúságodban  velem  osztád  sorsomat, 
s  kit  szívem  örömmel  barátjának  fogadott  —  még  egy,  talán  utolsó 
szolgálatot  kér  tőled  nem  urad,  de  egy  aggott  atya  s  barátod. 

Balázs.  A  mit  eddig  tettem,  arra  a  kötelesség  vitt,  kegyelmed 
legszebb  bérem  vala ;  de  mutass  utat,  legyen  bármely  félelmes,  legyen 
magában  a  hosszú  örökségben,  ha  neked  békét  szerezhetek,  bátran 
elkezdem.  Az  idő  megfehéríté  ugyan  hajainkat,  de  ifjúságot  érzek 
tagjaimban,  ha  neked  szolgálok. 

Zsigmond.  Mondja  bár  valaki,  hogy  szerencsétlen  vagyok  1  a  ki 


ily  emberektől  környűlvéve  élhet,  annak  sorsa  mindig  örvendetes  marad 

Balázs.  Keskeny  hajlék  vala  születésem  helye,  de  mellem  elég 
tágas  azt  megtartani,  a  mire  tanítottál;  és  én  mint  a  te  szolgád 
senkit  sem  irígylek. 

Zsigmond.  Balázs !  nekünk  ei  kell  válni ;  a  tatárok  holnap  a 
várat  ostromolják,  a  csata  kimenetele  bizonytalan,  s  ha  én  oda 
veszek,  legyen  legalább  Emelka  megmentve.  Mely  sors  vár  reája, 
ha  őt  a  tatárok  elfogják !  Bús  tekinteted,  látom,  megértett,  téged 
választottalak,  szabadítsd  meg  őtet. 

Balázs.  De  már  késő,  mert  a  tatárok  a  várat  körültáborozzák. 

Zsigmond.  Egy  titkos  út  váramból  a  ligeti  hegynek  lábához  és 
a  sűrűség  közt  a  nagy  erdőbe  vezet;  addig  Emelka  az  útat  tudja’ 


odáig  vezesd  és  onnan  a  merre  az  ész,  szerencse  és  az  isteni 
sugárlás.  A  tatárok,  ha  mindjárt  beveszik  is  a  várat,  elhagyják  ezen 
vidéket,  mely  eledelt  nekik  nem  adhat. 

Balázs.  Nehezen  esik  téged  ily  szükségben  elhagyni  1  de  Emelka 
gyermeked,  az  elég.  De  nem  volna  jobb  Emelkát  arra  a  jövevény 
magyarra  bízni  ?  ő  bágyadt  és  a  csatában  keveset  használhat. 

Zsigmond.  Egy  idegenre? 

Balázs.  Elég,  hogy  magyar!  Ő  az  útakat  tudja  s  Emelkát 
Hollóvárig  elvezetheti;  a  mint  állítá,  a  tatárok  hónukba  készülnek; 
Béla  királyunk  is  új  sereggel  közelít,  a  ki  Bebek  Zsigmond  leányát 
pártul  fogja. 

Zsigmond.  Vezesd  hozzám  utóbb  őtet,  de  minden  esetre  te  is 
készülj  az  útra;  nemsokára  követlek.  (Balázs  elmegy.) 


NYOLCZADIK  JELENES. 

ZSIGMOND,  BÁLINT,  ZÁSZLÓS,  a  katonaság. 

Bálint.  Itt  állnak  Szádvárnak  védjei,  a  haza  buzgó  szeretete 
lángol  szívükben  és  általam  régi  hűségöket  irántad  újítják. 

Zsigmond.  Köszöntlek  bennetek,  vitézek!  A  haza  és  a  szabadság 
újra  erős  karjaitokat  kéri.  Kajuk  nagy  táborával  várunkat  már  körül¬ 
vette  és  azt  általadni  kívánta.  Én  régi  vitézségtekben  bízván,  követjét 
visszaküldőm  és  eltökélém  magamat  inkább  váram  falai  alá  temettetni, 
mint  rablánczot  hordozni. 

Bálint.  Azt  merem  én  is  mondani  magamról;  míg  csak  élek, 
egy  tatár  sem  szegezi  zászlóját  Szádvárnak  falára. 

Zsigmond.  A  csata,  barátim,  egyenetlen  lesz,  a  sokaság  ellen 
egyedül  vitézségünket  állíthatjuk,  azért  rend  s  okvetetlen  szófogadás 
szükséges.  Ha  valaki  volna  közietek,  ki  hazáját  el  tudná  árulni  és 
a  viadal  alatt  a  vár  feladását  említni,  azt  én  önnön  kezemmel 
kitörlöm  az  élők  rendéből.  Ha  valaki  életét  oly  igen  szeretvén,  inkább 
hordozza  a  szolgaság  jármát,  az  álljon  elő,  hagyja  el  váramat  és 
boruljon  a  pogány  lábához !  —  Ti  hallgattok  ?  Jó,  esküdjék  nékem 
kiki  hűséget  mind  halálig.  (Kardját  kihúzza,  közéjök  megy.) 


{Az  egész  katonaság  kardot  húz  s  valamennyin  kardjaikat  Zsigmond 

kardjához  értetik.) 

Esküszünk ! 

Zsigmond.  Köszönöm,  vitézek,  a  haza  s  királyunk  nevében. 

Zászlós.  Most  már  jöhet  Kajuk,  mi  valamennyen  egyért !  nem 
félünk  dühétől. 

Bálint.  A  szabadság  legyen  csatakiáltásunk;  az  a  szó,  mely 
eddig  a  magyart  annyi  győzedelemre  vezette,  annak  legyen  szentelve 
egy  jó  magyar  élete  s  halála. 

Zsigmond.  És  ha  bár  éltünkkel  áldozunk  e  nagy  czélnak, 
a  történet,  a  világ  legigazabb  bírája,  nevünket  fentartja  és  tartandó 

érdemoszlopot  emelünk  maradékink  szívében.  Ha  a  jövendő  telteinket 
csodálja  és  laurust  ültet  füves  sírhalmunkra,  akkor  ez  a  vér,  melyet 
most  szívünk  ont,  rajta  fog  ragyogni  és  éleszti  dicsőségünk  halhatatlan 
virágát.  Ha  egy  magyar  hívtelen  kezd  lenni  dicsőült  véréhez,  ha 
elfajulva  őseitől  a  szabadság  már  szívét  nem  emeli,  ha  oly  magyar 
e  romladék  alatt  elmegy,  lelke  felébred  és  talán  visszatér  elei  dicső 
nyomdokába.  Rajta  tehát,  vitézek !  harczoljunk  a  királyért  és  szeretett 
hazánkért.  Most  a  vár  falára  ! 


(yl  kárpit  lefordul.) 

NEGYEDIK  EELVONAS. 


ELSŐ  JELENES. 

SÁTOR  ELŐTT. 

RAJUK,  ORANGZEB,  ZELMÍRA  5  több  tatáról. 

Zelmíra.  Jó  reggelt  kedves  atyám  !  a  kelő  nap  új  örömet  készítsen 
szívednek. 

Kajuk  (hegyesen).  Miért  kerülöd  atyádat,  Zelmíra!  tegnap  csak 
alig  láttalak.  Különben  tele  arczád  a  hajnallal  vetélkedett,  most  oly 
halovány  és  a  fentöltött  éjszakát  nyilván  hirdetik  beesett  szemeid. 
Zelmíra!  mely  sokat  változtál,  mióta  a  sajói  ütközet  után  tőlem 
elmaradtál ! 

Zelmíra  (félre).  Rettegek,  hogy  titkomat  tudja.  (Atyjához)  Álom- 
talanság  és  a  nyughatatlan  élet,  más  semmi. 

Kajuk.  Orangzeb  most  vallá,  hogy  értékét  veled  osztani  akarja 

Zelmíra  (Atyja  mellére  borul).  Nem,  csak  most  ne. 

Kajuk.  Értelek  —  és  soha. 

Orangzeb  (félre).  A  méreg  megemészt;  ezer  átok  reátok  ! 

Kajuk.  És  erről,  akarom,  többé  köztünk  szó  ne  legyen.  De  hol 
marad  Kobut  ?  még  tegnap  estvére  vártam,  és  egész  éjjel  oda  marad, 
nem  legjobb  jel.  (A  tatárokhoz.)  Minden  esetre  a  nép  készen  legyen, 
mert  az  első  kürtszóra  a  várt  ostromoljuk.  (Egynéhány  tatár  elmegy.) 

Orangzeb.  Talán  a  magyar  nemes  őt  megfogva  tartja,  vagy 
amaz  ifjú  — 


Kajuk.  El  nem  hihetem;  ama  vitéz  magyarban  több  erkölcsöt 
gondolok,  mint  hogy  azt  cselekedhetné,  nem  fér  ily  alacsonyság 
szívéhez ;  ő  nekem  tisztelt  ellenségem,  s  ha  őt  nagynak  nem  tartanám* 
nem  kívánnék  vele  mértekezni. 

Zelmíra.  Az  ifjúban  is  nagy  lélek  lakik. 

Orangzeb  [fontosán).  Mely  kész  szószólója  lett  Zelmíra  annak 
a  fogolynak ! 

Zelmíra.  És  méltán.  Tudod,  kedves  atyám,  hogy  kérésemre  őt 
életben  hagytad  és  velem  visszaküldötted  az  ország  szélire.  Mely 
állhatatosnak  s  nagylelkűnek  mutatta  ő  magát,  mely  csendes  erővel 
hordozta  lánczait  és  békén  nézett  nehéz  rabságába;  egy  rab  sem 
volt  hozzá  hasonló. 

Kajuk.  Megvallom,  az  én  szívemet  is  meg  tudta  indítani. 

Orangzeb.  Kobut  közelget. 

MÁSODIK  JELENÉS. 

KOBUT,  az  előbbiek. 

Kobut  (Elek  véres  ruhájával).  Győzedelmes  vezér  I  ama  nemes 
makacssága  azt  teljesíteni  nem  engedte,  a  mit  fogadtam ;  nyúlj  azért 
fegyveredhez  és  áldozd  fel  őket  kemény  haragodnak.  Bebek  Zsigmond 
nevetve  fogadta  követedet  és  azt  izeni,  hogy  gondolkodjál  vissza  s  ha 
még  egy  fiad  volna,  küldd  az  ostromhoz. 

Kajuk.  Hah !  ezért  véreddel  adózol.  Orangzeb !  fuvasd  meg  a 
kürtöt !  ( Orangzeb  el.)  Magam  vezetem  az  ostromot. 

Kobut.  Soká  ellent  nem  áll,  csak  ötszázan  őrzik  Szádvárnak 
falait.  (Az  (gesz  táborban  kiirt  harsog.  Orangzeb  vissza  jő.) 

Kajuk.  Harmad  része  tehát  népemnek  elég,  sőt  sok  is.  (Orang- 
zebhez.)  Te  további  parancsolatomig  a  táborban  maradsz. 

Kobut  (félre).  A  szerencse  ismét  részemre  dolgozik.  (Rajukhoz.) 
Nem  volt  oly  ocsmány  név,  melylyel  nem  illette  felséges  személyedet. 

Kajuk.  Elengedem  további  mesédet;  hol  a  magyar  ifjú? 

Kobut.  Ő  elesett  az  én  karom  által;  itt  véres  ruhája  szóló 
bizonyságom. 


lőö 


Zelmíra  ( nagy  indulattal .  Setétcdj  el,  oh  nap !  hunyj  el  éltem 
csillaga  1  Oda  Elek  I  oda  nyugta  életemnek.  {Elmegy) 

Kobut.  Megbocsáss,  hatalmas  vezér!  én  őt  megölni  kénytelen 
valék.  A  falakon  kívül  engem  megtámadott,  egy  elrejtett  tőrrel  akarta 
mellemet  keresztül  szúrni,  és  csak  a  jó  szerencse  mentett  meg  a 
haláltól;  látván  vesztemet,  kardot  húztam  s  mivel  már  a  várból 
segédje  közelített,  gonosz  fejét  ketté  hasítottam. 

Kajuk  {kihúz  egy  zacskó  aranyat  és  megvetve  neki  veti).  Annyi 
vitézséget  nálad  nem  kerestem.  {Merőn  szemébe  néz)  Kobut,  keresztül¬ 
látom  lelkedet;  rettegj  haragomtól,  ha  nem  igaz,  a  miket  szólottái. 
{Elmegy,  Orangzeb  követi) 

Kobut  {maga).  Valóban?  tehát  csak  annyira  vihettem,  hogy  ez 
a  pogány  is  keresztül  láthat  ?  De  mely  halandó  tudja  a  történet 
kormányát  vezetni  ?  Hibázni  az  ő  sorsa,  de  az  okosé  a  hibát  helyre 
hozni.  Egy  véletlen  gondolat  ütött  fejébe,  mely  szavaimat  előtte 
kétségesekké  tette,  ez  nem  gátol  semmit,  sőt  feltételem  inkább 
erősödik,  melyre  maga  Kajuk  ösztönöz,  Egy  lépés  van  már  téve ;  nagy 
lépés,  mert  Emelkát  karjaim  közé  vezeti;  a  másikat  Orangzeb 
könnyebbítse.  Kajuk  vesztével  új  világ  nyílik  meg  előttem. 

HARMADIK  JELENÉS. 

Az  előbbi,  ORANGZEB. 

Orangzeb  {sietve).  Jó  hogy  talállak,  barátom,  segíts,  tanácsolj, 
kérlek.  A  szégyen  és  a  méreg  szüntelen  üldöznek. 

Kobut.  Mely  háborodás  !  mi  történt? 

Orangzeb.  Zelmíra  nekem  el  vagyon  veszve;  Kajuk,  kiben 
minden  bizodalmám  vala,  nekem  maga  megtagadd. 

Kobut.  És  te  ? 

Orangzeb.  Mit  tegyek  ?  az  övé  a  hatalom,  legkisebb  mozdulás 
életembe  kerül. 

Kobut.  Szegény  ember!  oly  könnyen  elveszti  lelked  erejét?  oly 
namar  lemondasz  egy  szép  reményről  ?  A  porba  véletek,  alacsony 
törpék !  alig  érdemli  meg  a  fáradságot  véletek  vesződni.  Köszönd 
igaz  hajlandóságomnak,  hogy  még  szeretlek  és  szerencsédet  kívánom. 

Orangzeb.  Az  az  egy  remény  táplál,  hogy  a  magyar  fogoly  halála 
után  az  idő  Zelmírát  megkérleli  és  otthoni  földön  még  hozzám 
kapcsolja. 

Kobut.  Egy  szó  tőlem  minden  reményedet  a  porba  dönti.  Az 
ifjú  él  és  gúnyolva  neveti  hasztalan  tüzedet. 

Orangzeb.  Mit?  hát  nem  esett  el  a  te  kardod  alatt? 

Kobut.  Él,  mondom,  és  csak  tőled  függ.  —  Elrejtém  őt  a  barlangba, 
addig  ott  legyen,  míg  vére  jobb  hasznunkra  folyhat.  Ruháját  lehúztam, 
Kajukot  vele  hitetni ;  ez  a  vér  (Elek  ruháját  elébe  tartja ),  —  nézd, 
mit  tettem  éretted !  —  tulajdon  vérem.  De  mi  haszna,  veled  nincs 
mihez  kezdeni. 

Orangzeb.  Van  erőm,  Kobut,  csak  tanácsolj,  mitevő  legyek;  ez 
a  kéz  tanúit  az  ölésben,  a  boszúállás  elfelejteti  velem,  a  mit  eddig 
szerettem. 

Kobut.  Orangzeb !  te  nagyot  szóltál,  én  többet  felelek.  Rajuknak 
meg  kell  halni  I  (Hallgatás.)  Mit,  te  elfordulsz  ?  Irtózol  1  Szegény  ember ! 
te  csak  szenvedni  születtél.  Most  értelek  már,  Rajuk !  Zelmírát  bátrabb 
szív  nyerje  el,  értem  mire  czéloztál. 

Orangzeb.  0  velem  sok  jót  tett,  a  nap  elhúzná  sugárait  tőlem, 
ha  ötét  megölném. 

Kobut.  Vagy  te,  vagy  Rajuk  1  egyítek  áldozattá  lesz.  Dolgunk 
már  annyira  mene,  hogy  hátralépést  nem  szenved.  A  nép  el  van 
készítve  és  téged  örömmel  vezérének  választ;  akkor  Zelmíra  is 
önként  karjaidba  repül.  Félre  ily  asszonyi  gyengeséggel !  a  férfi 
dicsőség  után  vágyjék,  arra  van  ő  teremtve;  vérengzzen  bár  annyi 
szív,  arra  ő  nem  ügyel  és  bátran  czéljához  siet. 

Orangzeb.  Nem,  én  eloltom  azt  a  tüzet,  mely  bennem  dobzódik. 

Kobut.  És  az  a  magyar  nevetve  áldja  félénkségedet  Zelmíra 
kebelén.  Jó,  az  ostrom  után  mindjárt  Rajukhoz  megyek;  vallást 
teszek  neki  mindenről;  ö  nekem  meg  fogja  bocsátni,  hogy  a  barátság 
irántad  annyira  bírhatott.  Azt  sem  hallgatom  el,  hogy  azt  a  magyar 
ifjút  is  a  te  segítségeddel  rejtém  el;  mert  tudd  meg,  hogy  ama  biztos 
társaidat  arra  fordítottam  —  én  mindjárt  — 

Orangzeb  ( felhevülve ).  Megállj  !  (Magával  küszködve.)  A  szerelem 
és  a  gyűlölség  dobzódnak  mellemben.  (Eltökélve)  Kobut  1  im  eltökélve 

látsz :  ó  engem  megbántott,  a  boszúállás  győzzön.  De  mint  lehet 
végbevinni  ?  a  nép  őt  szereti  és  a  legkisebb  gyanú  bennünket  feláldoz. 

Kobut.  Bízd  reám !  a  gyanút  magunkról  könnyen  másra  hárítom. 

Orangzeb.  Légy  rövid ;  az  ostrom  kezdődik,  nekem  mennem  kell. 

Kobut.  Hallgasd  tehát;  ha  a  nép  Kajukkal  együtt  visszatér  a 
táborba  a  harczot  kinyugodni,  mert  nem  könnyű  munka  leszen  a 
vár  bevétele ;  és  ha  Rajuk  sátorában  édesen  aluszik,  akkor  te  éjfél 
tájban  add  őtet  által  az  örök  álomnak.  Légy  férfiú,  Orangzeb,  egy 
bátor  szívnek  ez  csak  játék. 

Orangzeb.  De  a  játék  kimenetele,  Kobut!  Kobut! 

Kobut.  Te  mint  első  Kajuk  után,  ki  sátorába  szabadon  ki-  s 
bejársz,  kit  a  nép  tisztel,  ki  merné  benned  keresni  a  vezér  gyilkosát  ? 
Sőt  halála  után  helyébe  emelnek,  és  a  hol  most  kértél,  ott  akkor 
parancsolhatsz!  De  hogy  a  népnek  kétsége  ne  legyen,  azt  a  magyar 
foglyot  titkon  ide  hozom,  ruháját  Kajuk  vérébe  mártsuk,  te  arra 
lármát  üss  és  a  nép  majd  nem  hallgatván  az  ifjú  mentségére,  úgy 
is  mint  gyűlölt  ellenségét,  mérgének  áldozza. 

Orangzeb.  A  harcz,  hiszem,  nem  soká  tart,  azután  erről  még 
többet  beszélünk.  {Kezét  nyújtja  neki.)  Kobut!  te  győztél,  a  tied 
vagyok  minden  esetre. 

Kobut.  (Örömmel).  Menj  kedves  barátom!  és  ne  felejtsd  el  mint 
vezér,  hogy  én  valék  egyik  eszköze  fényes  nagyságodnak. 

Orangzeb.  Számot  tarthatsz  érdemes  jutalomra.  (El.) 

NEGYEDIK  JELENÉS. 

KOBUT  maga. 

Kobut.  Fáradozásaim  gyümölcsei  gyönyörűen  érnek,  már  nem 
vagyok  messze  czélomtól.  Kajuk !  Igazán  mondád,  hogy  ez  lészen 
Magyarországban  utolsó  harczod  ;  jól  jövendöltél,  mert  a  kürt  hangja 
többé  fel  nem  ébreszt.  Zelmíra  éljen,  ő  nekem  nem  ártalmas.  ( Hallga - 
tódzik .)  Ott  harczolnak  és  az  ég  visszahangzik  dühös  lármáj októl ; 
az  a  szerencsés,  a  ki  jobban  gyilkolhat,  és  ha  az  ész  világánál 
nézzük,  egyik  sem  tudja,  miért:  ezt  az  a  tünemény  láng,  a  hazai 
szeretet,  azt  amaz  emésztő  fúria,  a  nagyravágyás  és  rablás  ösztönözi 

De  nekem  mindegy,  sőt  ily  tekintet  nevetségre  csiklandoz.  Közelebbről 
nézem  ezen  öldöklő  játékot,  hogy  azután  annál  könnyebben  a  várban 
teremhessek.  (El.) 


ÖTÖDIK  JELENÉS. 


Szádvár  előtt.  A  csata  közelgőt,  a  verekedők  előre  nyomulnak .  ZSIGMON 
a  magyarokkal  hátra  nyomait alik ,  azonban  BÁLINT  egy  osztálylyal  a 
talárok  derekára  rohan ,  kik  azután  visszaszaladnak ;  a  csata  között  Zsi el¬ 
mond  megsebesedik,  a  zászlós  ötét  védelmezi ,  az  ütközet  eltávozik ,  csak  a 
zászlós  marad  cs  Zsigmondol  egy  kőpadra  segíti. 


Zsigmond.  Itt  engedj  nyugodni,  Orbán !  Sebeim  égetnek ;  itt  az 
árnyékban  talán  könnyebbül  fájdalmam  ;  leginkább  az  szomorít,  hogy 
oly  hamar  tehetetlen  lettem.  Menj  Emelkához,  mondd  neki,  hogy 
hagyja  el  sietve  kísérőivel  a  várat,  siess  és  vidd  neki  utolsó  áldásomat. 
(Zászlós  el.)  Az  a  remény,  hogy  gyermekem  megmenekedik  a  fogságtól, 
édesíti  végső  órámat.  Nem  soká  még  és  visszaadom  a  földnek  a  lélek 
porruháját,  elvégzem  pályámat ;  ez  a  virág,  melyet  a  haza  leszakaszt, 
az  örök  tökéletességben  újra  feléled. 


HATODIK  JELENÉS. 

Egy  katona,  az  előbbi. 

Katona  (sietve).  Uram !  Bálint  az  ostromot  visszaverte,  és  mint¬ 
hogy  téged  nem  talált,  engem  küldött  állapotod  iránt  kérdeni. 

Zsigmond.  Mondd  vitéz  barátomnak,  hogy  még  élek,  de  két 
nehéz  seb  erőmtől  megfosztott ;  mondd  neki,  hogy  Szádvárnak  szabad¬ 
ságát,  védelmét  az  ő  kezére  bízom ;  és  ha  a  vár  mentve  marad, 
legyen  ő  Emelka  atyja,  ha  én  elköltözöm. 

Katona.  Légy  boldog,  Zsigmond!  én  visszatérek  a  csatába: 
győzni,  vagy  halálba  megyek.  (El.) 

Zsigmond  (maga).  Vitéz  Bálint !  vissza  nézek  életem  útjára  és 
téged  mindenütt  híven  mellettem  látlak,  jót  és  rosszat  velem  fel¬ 
osztani. 

HETEDIK  JELENÉS. 

Zászlós ,  az  előbbiek. 

Zászlós.  Emelkával  szóltam,  átadtam  Balázsnak,  és  amaz  idegen 
magyarnak ;  csodáltam  őt  oly  nyugodtan  látni ;  nehéz  sebeidet 
eltitkolám  előtte,  hogy  még  szép  reményt  vigyen  el  Szádvárról.  — 
De  minő  zaj  ez  I  Uj  támadás ! 

Zsigmond.  Menj  fel  a  falfokra,  onnan  kilátsz  a  szabadba. 

Zászlós  {felmegy).  Valóban  új  ostrom,  három  csoporton  rohannak 
a  várra. 

Zsigmond.  Hol  harczol  Bálint? 

Zászlós.  A  várkapu  felett ;  már  a  falaknál  vannak,  mint  a  felhő, 
úgy  repül  a  nyíl  felfelé  —  vitéz  népünk  kiállá  —  most  lajtorjákat 
tesznek  a  falakra;  a  mieink  egyre  harczolnak,  Bálint  legelői  —  a 
tatárok  hullanak  —  már  szaladnak  —  Bálint  győz !  győz !  Oh 
Zsigmond !  hogy  ott  nem  lehetsz ! 

Zsigmond.  Oh  égi  igazsági 

Zászlós.  Kajuk  új  népeket  küld,  az  egész  hegyet  belepi  sokasága; 
új  ostrom,  —  a  kaput  feszegetik  — -  Bálint  visszaveri  őket  —  szörnyű 
vérontás  —  több-több  tatár  hull  —  ismét  új  osztály  közelít,  a  mieink 
ritkulnak  —  új  ostrom  a  falakon  —  Bálint  mindenfelől  vitézeinket 
gerjeszti  —  a  tatárok  a  holttetemeken  a  falakra  másznak.  Hah 
Zsigmond !  Bálint  elesik  —  fejét  egy  karóra  függesztik,  a  tatár  zászló 
—  nem,  nem,  ez  a  tekintet  megöl.  {Sebesen  leszáll.) 

Zsigmond  {nagy  maga-megerőltetésével  kardot  húz).  Hah !  nagy 
Isten !  most  adj  még  erőt !  {A  várkapu  felé  megy.)  Szabadság  vagy 
halál !  {Azon  közben  a  tatárok  berohannak.  Orbán  és  Zsigmond  egy  ideig 
velők  harczolnak ,  végre  a  zászlós  levágatik  és  Zsigmond  a  gyengeségtő ' 
lenyomatván ,  megfogatik.  A  tatárok  felül  a  falakra  másznak.  Szádvár  égi 
e  lárma  alatt  lefordul  a  kárpit.) 


Kisfaludy  Károly  munkái.  I. 

ÓTÓDIK  FELVONÁS. 


ELSŐ  JELENES. 


SÖTÉT  BARLANG. 

KOBUT  több  tatárokkal ,  fáklyákkal ,  EMELKAT  bevezeti. 

Kobut.  Itt  e  rejtek  barlangban  tanuld  tehát  megismerni,  hogy 
Kobut  arra  kényszeríthet,  a  miért  előbb  esdeklett.  Itt  panaszold  e 
kemény  szikláknak  sorsodat,  hallgasd  a  szelek  ordítását,  önnön 
nyögésed  visszhangzását,  a  kígyók  sivítását  és  a  halál  lassú  lépését, 
ha  édes  szavaim  terhedre  vannak.  ( Egy  ideig  hallgat.)  Emelka !  még 
szeretlek,  még  csak  magadon  áll  —  {Lábához  esik).  Nézd,  térdemen  — 

Emelka  (érdemmel).  Vissza  szörnyeteg!  te,  kit  a  természet  vad 
haragjában  szüle,  hagyj  el ;  jelenjen  bár  meg  előttem  a  legmérgesebb 
állat,  nekem  könnyebb  leszen,  mint  gyűlölt  képed  előtt. 

Kobut.  Vedd  hát  jutalmadat.  (Elfordul  és  egynéhány  hátul  álló 
tatároknak  jelt  ád.  Magában.)  Előbb  ismerje  meg  kedvesét;  az  a 
tekintet  lefosztja  a  szív  kemény  kérgét  és  közelebb  viszen  az  ő 
bírásához.  Az  a  halaványság  és  az  a  bús  tekintet  gyönyörű  képén, 
a  félelem  hagyományi  neki  még  új  kellemet  adnak ;  én  ötét  nem 
szeretem,  de  annyi  szépség  mást  ne  boldogítson,  inkább  kebelemen 
hervadjon  el.  ( Elek  bevezettetik  kísérőivel ,  Kobut  a  fáklyásokkal  elvonul .) 

MÁSODIK  JELENÉS. 

ELEK,  EMELKA. 

Elek.  Mire  élek  még,  kegyetlen  végezet!  Oh  engedd  ezt  utols4 
órámnak  lenni! 

Emelka.  Hála  az  egeknek!  újra  szabadon  lehellek. 

Elek.  Egy  fogoly  társ?! 

Emelka.  Mely  ismeretes  szavak !  mely  mélyen  behatnak  szívembe. 

Elek.  Mely  ömledező  hang,  akárki,  én  ötét  megszólítom. 

Emelka.  Talán  ő  is  szenved,  vagy  hasonló  áldozatot  és  vigasz¬ 
talást  óhajt,  én  megkérdem. 

Elek.  Ki  vagy  ?  felelj !  Mely  baltörténet  hozott  e  helyre  ? 

Emelka.  Oh  égi  irgalom,  mely  szózat ! 

Elek.  Mit  hallok!  ez  Emelka  szava!  Emelka!  Emelka! 

Emelka.  Te  vagy,  kedvesem  ?  és  eljöttél  a  síron  túl  is  híven 
Emelkát  vigasztalni.  Óh  áldott  lélek!  még  visszatart  a  sors,  nem 
követhetlek.  Ne  hagyj  el,  vigasztaló  lélek,  mint  az  életben  elhagytál ! 
járulj  körülöttem  és  erősítsd  lelkemct. 

Elek  ( nagy  indulattal).  Emelka  itt,  hah!  mely  rettenetes  eset. 

Emelka.  Vagy  ha  az  égi  igazság  egy  titkos  bűnért  kizárt  az 
örök  üdvösségből,  szólj,  mit  tehetek  váltságodért  ? 

Elek.  Emelka !  még  élek,  oh  egy  szerencsétlen  életet. 

Emelka.  Elek,  Elek,  te  élsz !  Oh  egek !  adjatok  erőt  ez  örömet 
viselnem.  De  hol  vagy  ?  szemeim  hasztalan  keresnek. 

Elek.  Oly  közel  hozzád;  de  szólj,  hogy  jöttél  ide?  rettegek,  ha 
Kobut  kezébe  estél. 

Emelka.  És  méltán,  hallgasd  csak.  Minekelőtte  a  várat  elhagytam 
volna,  az  a  földink,  kit  Bálint  a  várba  hozott  és  az  at3^ám  kísérőmnek 
rendelt,  Balázst,  azt  a  hív  szolgát,  orozva  megölte.  Én  az  atyámhoz 
akartam  folyamodni,  de  ő  megragadott  és  kardját  mellemnek  szegezte 
—  a  többit  nem  tudom,  de  mire  életbe  jöttem,  itt  e  barlang  bemene¬ 
telénél  Kobutra  találtam,  ki  czinkosának  épen  akkor  egy  tőrt  döfe 
mellébe ;  vedd,  így  ordíta,  szolgaságod  bérét ;  és  az  ezer  átkok  között 
lábaimnál  lelkét  kiadta. 

HARMADIK  JELENÉS. 

IíOBUT,  tatárokkal^  az  előbbiek, 

Emelka.  Elek,  téged  látlak !  mely  boldogság  t 

Elek.  Emelka! 

a* 

Kobut  (Eleihez).  Te  magyar  ifjú,  te  már  a  halálnak  voltál 
szentelve,  im  én  fentarlottam  éltedet. 

Elek.  Félre  veled,  nincs  szólásom. 

Kobut.  Hogy  is  jöhetne  gyilkoló  gondolat  fejembe,  midőn  egyedül 
a  szerelem  lelkesít.  ( Emelkához .)  Ezt  egyedül  a  te  kedvedért  csele¬ 
kedtem  —  te  elfordulsz?  Tudd  meg  tehát,  hogy  gyűlölni  is  tudok 
és  hogy  haragom  oly  nagy,  valamint  szerelmem,  azért  nézd,  itt  szemed 
előtt  haljon  meg.  ( Elehet  megtámadja.) 

r 

Emelka.  Megállj,  gyilkos !  En  —  nem,  nem,  vedd  el  éltemet. 

Elek.  Engedd  az  én  véremen  dühödni.  (Kobut  újra  megtámadja) 

Emelka.  (felháborodva).  Hadd  el,  nem  bírhatom  tovább ;  itt,  itt 
vagyok. 

NEGYEDIK  JELENÉS. 

ORANGZEB  kívülről,  az  előbbiek. 

Orangzeb.  Itt  ezen  barlangban  kell  nekiök  elrejtve  lenni,  itt 
vigyázzatok.  (Bejön) 

Kobut.  Hah!  ez  Orangzeb!  Váljon  mit  akar  ő? 

Orangzeb.  Kobut,  mit  mívelsz? 

Kobut.  Azt  én  kérdezhetem  tőled,  mi  hozott  téged  ide  ? 

Orangzeb.  Megvesztegelted  ugyan  szívemet,  de  a  jobb  erkölcs 
felébredt  mellemben,  és  tudd  meg,  hogy  vezéremnek  igaz  vallást 
tettem:  e  helyre  pedig  azért  jöttem,  hogy  gonoszságod  áldozatait 
tőled  elragadhassam.  ( [Emelkát  meglátván)  Még  egy  fogoly  ? 

Emelka.  Elek!  közelget  a  szabadulás  órája! 

Kobut.  Barátom !  térj  eszedre,  most  fő  pontján  czélunknak, 
és  te  —  Orangzeb,  mit  fogadtál? 

Orangzeb.  Félre  minden  megbizottsággal,  szégyenlem,  hogy 
veled  valaha  csak  szóba  is  állottam. 

Kobut.  Tudd  meg  tehát,  hogy  te  is  elveszesz  velem  együtt. 

Orangzeb  ( a  tatárokhoz).  Ezt  a  két  foglyot  vezessétek  a  fővezér¬ 
hez  minden  tisztelettel,  és  ezt  ( Kobutra  mutat)  kötözzétek  meg. 

Kobut.  Hah!  nékem  ezt?  ismersz  te  engemet? 

Orangzeb.  Vess  számot  a  világgal,  többet  nem  dühödök 

Kobut.  Hah!  menj  tehát  —  {Kardot  ránt  és  Orangzebct  meg- 

lámadja ,  a  ki  vele  öszvecsap  és  levágja.)  Átkozott  légy  örökké 
( Meghal. ) 

Orangzeb.  Vedd  jutalmadat !  ( A  tatárokhoz).  Ezt  a  testet  vigyétek 
és  vessétek  a  barlang  gödrébe,  hagyjátok  temetetlen,  és  a  vadállatok 
lakozzanak  vele ;  aztat  érdemiette.  ( A  tatárok  elviszik  Kobutot.) 

ÖTÖDIK  JELENÉS. 

ZELMIRA,  az  előbbiek. 

Zelmíra  ( örömmel  Elekhez  szalad).  Elek  !  Elek  I  Te  élsz  ?  ( Emelkái 
meglátja).  Ki  vagy  te  ?  Elek!  hogy  jösz  ily  társaságba? 

Elek.  Emelka,  Bebek  Zsigmond  leánya,  ő  az,  kiről  oly  sokszor 
szólottám. 

Emelka.  Kobut  ide  e  barlangba  zára  ( Orangzebre  mulat),  míg 
ez  az  ifjú  meg  nem  szabadított. 

Zelmíra  (Orangzebhez).  Orangzeb !  ez  elfelejteti  velem  a  múlt  időt, 
te  hibáztál,  az  atyám  megbocsátott  {kezét  nyújtja  neki),  légy  nekem  is 
barátom ! 

Orangzeb.  Zelmíra!  mely  szépen  jutalmazol,  én  megyek  és  a 
fővezért  mindenekről  tudósítom  ;  addig  maradjanak  a  te  oltalmad¬ 
ban.  (El.) 

Elek.  Zelmíra !  mennyi  köszönettel  tartozom.  {Emelkához  fordul.) 
Emelka  1  ebben  a  jó  teremtésben  nézd  éltem  megmentőjét,  biztatóját 
és  angyalát. 

Zelmíra.  A  te  szerencséd  legszebb  jutalmam ! 

Emelka.  Ki  vagy  te,  angyali  jóság  ?  vedd  buzgó  könnyeimet ! 
Ezek  áldanak  téged,  mást  Emelka  nem  adhat  —  de  te  elfordúlsz, 
szemeid  kerülnek.  {Gondolkodva.)  Talán  Eleket  szereted  ?  Hah  I  ki  ne 
is  szeresse.  {Oda  vezeti  Elekhez .)  Nagylelkű  leány !  légy  te  az  övé 
neked  hozzá  több  igazságod  vagyon,  légy  szerencsés. 

Zelmíra  (Ömledezve).  És  te  ? 

Emelka.  Én  nálatok  maradok  és  boldog  bizonysága  leszek 
szép  szerencséteknek. 

Zelmíra.  Nem,  a  dicső  napnál!  e  szent  frigyet  soha  el  nem 

szakasztom.  (Emelkához.)  Te  meggyőzted  utolsó  kétségemet,  ily  nemes 
szív  megérdemli  Eleket.  Legyetek  boldogoki 

Elek  (nagy  érzéssel).  És  Zelmíra  ? 

Zelmíra.  Én  atyámat  honába  követem  és  téged  először  teljes 

% 

igazsággal  mellemhez  szorítlak  avval  a  szép  hiedelemmel,  hogy 
Zelmíra  élni  fog  szívetekben. 

Elek  és  Emelka  (őt  általfogják).  Míg  porrá  nem  leszünk. 

Zelmíra.  Kedveseim!  most  siessünk  az  atyámhoz;  és  nektek 
szabadságot  kérek;  jertek.  (El.) 

HATODIK  JELENÉS. 

Szádváron  udvar ,  KAJUK  a  tatár  sereggel,  mely  őt  pajzsokon  előhozza. 

Kajuk  (leszáll).  Vitéz  tatárok!  segítségtek  és  erős  karjaitok  által 
elértem  czélomat,  a  vár  hatalmamban  vagyon  és  kezem  közt  a 
várnak  ura;  most  már  diadalmasan  hazánkba  indulhatunk.  De 
azelőtt  még  elesett  fiamnak  áldozatot  hozok  és  felszentelem  ama 
büszke  magyar  életét,  a  ki  népemben  és  önnön  szívemben  oly  nagy 
károkat  tett.  Hozzátok  elő  Bebek  Zsigmondot.  (Négy  tatár  el.)  Meg¬ 
vallom,  nem  kis  munkánkba  került  a  vár  bevétele,  méltó  dicséret 
illik  az  igaz  vitézséghez,  ellenségeink  emberül  harczoltak;  magam 
is  csak  alig  menekedtem  fiamnak  sorsától:  mert  egy  ősz  bajnok  ke¬ 
resztül  vágván  seregem  derekán,  nagy  veszedelembe  hozott,  melyből 
Orangzeb  vitézsége  szabadított  ki. 

HETEDIK  JELENÉS. 

ORANGZEB,  az  előbbiek . 

Orangzeb.  Győzedelmes  vezér,  elvégeztem  híven,  a  mit  paran¬ 
csoltál,  a  barlangban  azt  az  ifjút  feltaláltam  és  vele  Bebek  Zsigmond- 
nak  leányát. 

Kajuk.  Hah!  Bebek!  ez  a  hír  szívedet  érdekli. 

Orangzeb.  Kobut,  midőn  titkait  felfedezve  látta,  ellenem  kardot 
•áriíoct,  én  vele  összecsaptam  és  kiontám  gonosz  vérét.  A  foglyokat 
Zelmíra  kíséri  lábaidhoz,  itt  jön  — 

NYOLCZADIK  JELENÉS. 

ZELMÍRA,  ELEK,  EMELKA,  az  előbbiek. 

Zelmíra.  Atyám !  drága  atyám !  itt  Elek  — 

Elek.  Köszöntlek  tatár  vezér !  Hogy  a  várból  vissza  nem  tértem  — 

Kajuk.  Mindent  tudok,  és  hogy  te  is  lásd,  ifjú,  hogy  a  tatár  is 
udja  az  erkölcsöt  becsülni,  tehát  ez  órától  fogva  szabad  vagy,  menj, 
a  hová  tetszik. 

Elek.  Érzem  ajándékod  teljes  érdemét,  de  még  egy  kérést  teszek 
szivedhez :  én  ama  nemesnek  nevelt  fia  vagyok,  itt  áll  egyetlen  egy 
leánya,  tarts  meg  engem  foglyodnak,  Emelka  legyen  szabad. 

Emelka.  Nem,  tatár  vezér !  az  atyám  ellenséged  vala,  én  rabod 
maradok. 

Elek.  A  gyenge  leány  neked  nem  ártott,  én  a  csata  vérmezején 
elfogatván,  igaz  foglyod  vagyok,  áldozz  fel  engem,  Emelkát  tedd 
szabaddá. 


KILENCZEDIK  JELENÉS. 

Tatárok  bevezetik  ZSIGMONDOT  ;  az  előbbiek. 

Kajuk.  Hah!  büszke  magyar!  erre,  tudom,  számot  nem  tartottál. 

Egy  tatár.  Vezér!  ez  a  magyar  még  most  is  makacskodik,  mert 
sebkötőjét  maga  leszakasztván,  önhalálát  sietteti. 

Emelka.  Atyám !  atyám !  hát  így  látlak  meg  megint  ? 

Zelmíra  ( Emelkához ).  Légy  erős,  ez  az  utolsó  fájdalmad. 

Zsigmond.  Ti  is,  kedvesim,  itt  az  ellenségnél?  Oh  ez  sok! 

Kajuk  ( Zsigmondhoz ).  Bebek  Zsigmond!  tudod  ki  előtt  állasz? 

Zsigmond.  Öless  meg  és  áldani  foglak.  Gyermekim !  nekem  a 
halál  int,  viseljétek  békén  sanyarú  sorsotokat.  ( Leeresztik  a  földre.) 

Zelmíra.  Atyám !  te  az  erkölcsöt  becsülöd,  kegyelmed  legyen 
hasonló  lelkedhez :  add  gyermekit  szabadon !  ez  legyen  Magyar- 
országban  legszebb  diadalmad. 

Kajuk.  Te  győztél,  vitéz  Bebek,  tekints  fel  megbékélt  ellensé¬ 
gedre.  Vitéz  férfiú  !  az  életben  egymást  gyűlöltük,  vedd  halálod  óráján 
igaz  tiszteletemet.  A  szívet  csiklandó  győzedelmi  fény  és  a  fiam 

haláláért  való  boszúállás  váradba  hozta  számos  seregemet ;  de  ez  a 
végső  harcz :  nyújtsd  kezedet  hosszas  békességre. 

Emelka.  Nagy  Isten  !  szemei  homályosodnak  -  atyám  1 

Elek.  Zsigmond !  ne  hadd  el  gj^ermekeidet. 

r 

Kajuk.  Es  hogy  példáját  adjam  barátságomnak,  im  halljad  még, 
hogy  szeretett  gyermekidnek  szabadságot  adok. 

Zelmíra  (az  atyja  mellén).  Atyám  !  ezt  vártam  telkedtől. 

Zsigmond  (kezét  nyújtja).  Légy  boldog,  tatár !  ( Elhaló  szavakkal .) 
Emelka  !  Elek!  áldásom  reátok.  Dicsőség,  békesség  hazámnak.  {Meghal.) 

Kajuk.  Tatárok!  ide  nézzetek,  így  hal  a  magyar,  így  hal  meg 
az  igaz  bajnok. 

Emelka  és  Elek  (Zsigmondra  borulva).  Atyám !  Atyám  I 

Kajuk.  Fedjétek  be  ötét  a  vitézség  czímjével  (a  tatárok  zászlókat 
tartanak  Zsigmond  felett),  azután  temessétek  el  tulajdon  várában ; 
megérdemli  ez  a  nemes,  hogy  azon  a  helyen  nyugodjék  teteme,  a 
melyet  oly  vitézül  védett.  ( Hozzája  áll  kiterjesztett  kezekkel ,  hangos  szóval.) 
Sírköve  legyen :  örök  dicsősége. 


(/I  kárpit  lefordul.) 


163 


Zelmira:  Attyám !  ezt  vártam  lelkedtől. 

A  tatárok  Magyarországban',  5.  felv.  9.  jel. 


A  KÉRŐK. 


EREDETI  VÍGJÁTÉK  HÁROM  FELVONÁSBAN. 


(Először  adatott  Pest  városa  színházában,  1819.  szeptember  21 


(1819.) 

SZEMÉLYEK. 


HOSVARY,  ezredes. 

BALTAFY,  kapitány. 

/ 

MALI,  ennek  leánya. 

KÁROLY  ) 

1  íDI  (  f°£adott  gyermekei. 

BÁRÓ  SZÉLHÁZY. 

PERFÖLD Y,  ügyész. 

MARGIT,  Baltafy  testvérnénje. 
FERENCZ,  öreg  káplár. 

TAMÁS,  Perföldy  inasa. 

JÁNOS,  Baltafy  inasa. 
VILHELM,  Szélházy  inasa. 
KERTÉSZEK. 


ELSŐ  FELVONÁS. 


ELSŐ  JELENÉS. 

BALTAFY  LAKÁSA. 

MÁLI  {egyedül,  az  asztalnál  ül,  olvas.) 

„ Szerelem-e  az,  avagy  nem, 

A  mit  érzek  kehiemben  ? 

Avagy  ha  az  nem  szerelem , 

Hát  mi  lakik  szivemben  ? 

Ha  jó,  hál  mért  oly  bánatos , 

Annyi  kínba  mért  tellő  ? 

Ha  rossz,  mért  oly  kívánatos , 

Mért  oly  édes  és  kellő  ?“ 

Én  is  így  tűnődöm  magamban  és  nem  tudom,  mely  titkos  érzés 
játszik  szívemmel,  melyben  hol  kívánat,  hol  fájdalom  dobzódnak.  Félek, 
igen  félek,  hogy  az  a  testvéri  hajlandóság  Károly  iránt  forró  szere¬ 
lemmé  vál  és  annak  mirigy  tüze  lángol  keblemben.  És  ő  —  nem  —  ő  nem 
szeret  —  nem  —  úgy  látszik,  meghidegült  szíve  irántam,  azért  kerül* 

MÁSODIK  JELENÉS. 

KÁROLY,  az  előbbi. 

Károly  ( lassan  belép,  magában).  Hogy  gondolkodik!  ki  lehet 
tárgya  ezen  csendes  búsongásnak  ? 

Mali  ( Károlyt  észreveszi).  Te  vagy!  nem  is  hallottalak  jönni. 

Károly.  A  kit  az  ember  nem  óhajt,  azt  nem  is  látja. 

Máli.  A  kit  az  ember  megvet,  azt  kerülni  szokta. 

Károly.  Talán  háborgatlak,  inkább  —  (El  akar  menüié) 

Máli  ( hirtelen )  Maradj !  (Félre)  Szívtelen  ember.  (Károlyhoz.) 
Maradj,  ha  épen  jobbat  nem  tudnál  cselekedni;  úgy  is  csak  elvétve 
láthatlak. 

Károly.  Némelykor  a  kevés  is  sokká  lesz. 

Máli.  Azt  nyilván  magadról  tudod. 

Károly.  Legalább  érzem. 

Máli.  Miért  van  a  legjobb  ember  is  változás  alá  vetve? 

Károly.  Miért  kell  a  szegénynek  mindig  megvetést  szenvedni? 

Máli.  Sokszor  ellenkezőt  mutat  a  képzelem. 

Károly.  Többször  a  szív  méltatlanért  eped. 

Máli  Károly!  ez  sok,  ezt  nem  érdemlettem. 

Károly  (mcgillctödve).  Bocsásd  meg  vad  indulatomnak  ezen 
megbántást.  Máli,  hallgasd,  miért  jöttem  —  én  —  én  elhagylak. 

Máli  (megijedve).  Mit  hallok !  mi  ösztönöz  arra  ?  tudja  már  atyám  ? 

Károly.  Még  senki  sem  tudja;  te  vagy  az  első,  kinek  meg¬ 
nyitom  keblemet. 

Máli.  Ha  szebb  bizodalmát  nem  tudtál  benne  találni,  inkább 
hagytad  volna  örökre  bezárva. 

Károly.  És  érdekelne  elválásom  ?  Máli ! 

Máli.  Ha  szebb  pályára  vezet,  akkor  megnyugszom. 

Károly  (indulattal).  Máli!  Máli!  (Félre.)  Nem!  félre  csalárd 
remény !  többé  nem  kecsegtetsz. 

Máli.  Mi  ingerel,  barátom  ? 

Károly.  Barátom  !  mely  száraz  szó  ! 

Máli.  Mi  ád  okot  ezen  sebes  szándékra? 

Károly.  A  felébredt  lélek  és  ama  belső  büszkeség,  mely  megvetést 
nem  szenved. 

Máli.  Igazságtalan !  nyúlj  szívedhez  és  azt  nem  mondhatod ! 

Károly.  Nem  akarok  tovább  visszaélni  atyádnak  jóvoltával. 
0  eddig  felnevelt,  taníttatott,  úgy  mint  saját  fiát,  és  csak  azért,  hogy 
atyámnak  jó  barátja  volt. 

Mali.  Jótételének  önmaga  érzi  jutalmát. 

Károly.  Már  kiléptem  a  gyermekség  korából  és  magam  eltartá¬ 
sáról  illik  gondoskodnom.  Lidi  még  ezután  is  itt  marad  atyai  oltal¬ 
mában,  én  hálaadó  szívvel  tovább  költözöm. 

/ 

Máli.  Érzéketlenségedet  mely  szép  szavakba  takarod.  Károly  !  más 
a  te  vezérlőd. 

Károly.  Mit  gondolsz  —  nem  — 

HARMADIK  JELENÉS. 

LIDI,  az  előbbiek. 

Lidi  (sietve).  Az  öreg  úr  megjött  a  városból.  —  Te  itt,  bátyám  ! 
a  szobádban  kerestelek.  Mit  látok  ?  mi  történt  ?  Ez  a  szegletbe  néz, 
ez  az  ujját  számlálja  —  valóban  szép  társalkodás.  ( A  könyvet  felveszi 
az  asztalról.)  Himfy  Szerelmei  1  most  tudom  már  1 

Károly.  Én  — 

Máli.  Én  épen  — 

Lidi.  Nehéz  a  szó !  legyen  tehát,  elengedem. 

Máli.  Gondold  csak !  ő  el  akar  menni. 

Lidi.  Vadászni? 

Máli.  Örökre  —  örökre. 

Lidi.  Úgy  1  már  az  más  —  és  hová  ? 

Máli.  Messze  —  messze  a  világba. 

Lidi.  Nagy  dologi  és  mindjárt,  ha  merem  kérdezni? 

Máli.  Már  búcsúzni  jött. 

Lidi.  Es  nekem,  testvérhugának  nem  is  szól  —  ezt  én  méltán 
rossz  néven  vehetem. 

Károly.  Lidi! 

Lidi.  Es  mikor  lesz  reményünk  megint  tisztelni  ? 

Károly.  Soká  nem  —  talán  soha  sem  —  én  katona  leszek. 

Máli.  Hallod !  hallod  1 

Lidi.  Megbocsáss,  bátyám,  de  szemeid  egészen  mást  vallanak; 
alig  hiszem,  hogy  el  tudnál  válni;  erősebb  azon  láncz,  mely  lekötve 
tart,  mint  az  akaratod. 

Károly.  Ne  gondold !  az  a  láncz  elszakadt  és  véle  minden 

szerencsém  1 

Lidi.  Az  igaz  szerelem  láncza  nem  oly  romlékony. 

Károly.  En  is  úgy  véltem  szép  álmomban ;  de  megnyíltak 
szemeim. 

Máli.  És  tulajdon  érzéketlen  szívedet  látják.  • 

Károly.  Magáról  szokott  az  ember  mást  is  megítélni. 

Lidi.  Látom  már,  igazságot  kell  közietek  tennem  —  tehát  én 
vagyok  a  bíró !  Adjátok  elő  ügyeiteket. 

Károly.  Hogy  tudsz  most  cnyelegni,  midőn  bátyád  minden 
földi  szerencséje  koczkán  áll,  midőn  legszebb  reményimet  letiporva 
látod. 

Máli.  Midőn  hidegen  elhágy  és  magával  viszi  éltem  nyugalmát ; 
midőn  engemet  vádol  és  maga  vétett ,  midőn  ő  haragszik  és  nékem 
volna  méltó  okom  reá. 

Károly.  Midőn  már  napok-számra  sem  szól  velem. 

Máli.  Midőn  ha  meglát,  elfordul,  még  rám  sem  tekint. 

Károly.  Midőn  —  eh  jobb  elhallgatom  és  megyek,  a  merre 
lábam  visz. 

Máli.  Midőn  —  nem  szólok  —  mert  úgy  is  hasztalan. 

Lidi.  Midőn  —  midőn  nincs  eszetek,  egyik  sem  tudja,  mi  a  baja 

—  utóbb  még  majd  engem  is  bele  kevernétek. 

Károly  ( félre  Lidihez).  Nem  hallottad  tegnap  estve  bátyánkat, 

—  férjhez  akarja  adni. 

Máli  ( félre  Lidihez).  Nem  hallottad,  hogyan  ellenkeztem  az 
atyámmal,  és  ő  mégis  ellenem  dúl. 

Károly.  Én  azt  nem  tűrhetem. 

Máli.  Az  fáj ! 

Lidi.  Most  legyetek  békével. 

Károly.  Nehéz  így  megvettetni. 

Máli.  Ártatlan  így  szenvedni. 

Lidi.  Elég!  ( Károlyhoz .)  Te  itt  maradsz  —  és  bízzál  mind  addig, 
míg  több  okod  nem  lesz  a  kétségre.  (Malihoz.)  Te  maradj  az,  a  mi 
eddig  voltál,  és  a  béke  fenmarad  közietek. 

Máli.  Lidi !  kedves  Lidi ! 


Károly.  Kedves  édes  hugom  ! 

Lidi  ( Károlyhoz ).  Nem  kedves,  mert  velem  lesz  dolgod ;  csak 
készülj  a  viadalra.  Mit  írtál  az  asszonyok  felől  ?  (Malihoz.)  Gondold 
el,  mely  rútul  festé  ő  le  szegény  nemünket  — 

Károly.  Lidi !  ez  nem  szép ! 

Lidi.  Hiában  mented  magadat,  hasztalan  integetsz  1  megmutatom, 
mint  ítélsz  mirólunk.  Máli !  csak  hallgasd  ;  előbb  bemegyek  szobájába 
és  ezen  töredék  dal  az  asztalán  fekszik.  (Elővesz  egy  papirost  és  olvas.) 

„ Szép  az  asszony  !  de  könnyen  változik , 

5  egyedül  kényének  áldozik ;  — 

A  szíve  ritkán  jó. 

Csalárd  és  kártékony , 

Soha  nem  állandó  ; 

Erkölcse  botlékony , 

Ereje  romlékony “  —  és  a  többi. 

Mely  fekete  leírás !  Mit  tudsz  mentségedre  szólni  ? 

Károly.  Egy  komor  kedvnek  szülöttje  —  ne  fegyelmezz  reá. 

Lidi.  Máli !  mit  érdemel  ily  gonosztevő  ? 

Máli.  Minthogy  bennem  képzelte  az  egész  asszonyi  nemet, 
tehát  —  megbocsátok. 

Lidi.  Most  az  egyszer  büntetlen  megszabadulsz  ;  de  reményiem, 
hogy  ezen  hibát  helyre  hozod  és  szebben  fogod  festeni  nemünket. 

Károly.  Máli!  ha  megbántottalak  — 

Máli.  Nem  —  nem;  mindent  elfelejtek;  csak  vígabb  lennél! 

Károly.  Hogy  lehetnék  víg,  midőn  minden  órában  kell  tartanom 
a  legrosszabb,  legutálatosabb,  leggyűlöletesebb  hírtől ;  nem,  vidám 
nem  lehetek,  mert  elégedetlen  vagyok  magammal,  mással  és  az  egész 
világgal.  Hogy  legyek  nyugodt  szívvel,  midőn  látnom,  hallanom  kell 
az  atyád  szándékát  ? 

Máli.  Mit  tegyek  ellene  ? 

Károly.  Az  epeszt,  hogy  nem  is  akarsz  ellene  tenni  — 

Máli.  Ismered  atyámat;  a  régi  katona-természet  most  is  benne 
van  és  mindenen  keresztül  akar  vágni.  Légy  békével,  ez  is  elmúlik. 

Lidi.  Lassan !  az  öreg  úr  jön  —  Károly,  mérsékeld  tűzeted, 
mert  ha  a  rántás  megég,  kozmás  lesz  az  étel. 

NEGYEDIK  JELENÉS. 

BALTAFY  és  az  előbbiek. 

Máli  ( elébe  megy ,  kezét  megcsókolja).  Hamar  megjött,  édes  atyám. 

Baltafy.  Meg  is  izzadtak  a  szürkék !  de  hála  az  Istennek, 
általestem  legnagyobb  gondomon.  Máli !  semmi  újságot  se  látsz  rajtam  ? 

Károly.  Háború  lesz  ? 

Baltafy.  Elég  zavar  volt  a  világban,  már  békesség  legyen  — 
aztán  úgy  is  rossz  a  kezem  — 

Lidi.  .Szép  paripát  vett  a  bácsi  ? 

Baltafy.  Azt  magam  nevelek  —  feljebb ! 

Máli.  Karját  jobban  érzi  ? 

Baltafy.  Igaz — azóta  az  sem  fáj  —  megmondom  tehát!  Lako¬ 
dalom  lesz !  Mennydörgő-rázta !  Mennyasszony  van  a  háznál. 

Lidi.  Kit  vesz  el  édes  bácsi  ? 

Baltafy.  Van-e  eszed?  én  — 

Lidi.  Igen  — 

Baltafy.  En  a  hatvan  esztendőmmel?  mit  gondolsz?  ( Malira 
mulat.)  Itt  áll  a  menyasszony! 

Károly  ( magában  tűzzel).  Hah!  ezt  hallani!  — 

Baltafy.  Máli!  te  még  nem  is  örülsz? 

Máli.  Örülök  uramatyám  jó  kedvén! 

Baltafy.  Igazán  !  nem  tréfa,  a  mit  mondottam ;  te  férjhez  mégy. 

Máli.  Nekem  is  csak  kellene  arról  tudnom. 

Baltafy.  Megtudod  nem  sokára. 

Máli.  Egy  kis  időt  még  is  enged,  édes  atyám  ? 

Baltafy.  Egy  pillanatot  sem ;  mindig  válogatni !  Egyik  sem 
tetszik.  Még  utóbb  úgy  jársz,  mint  a  mesében  az  ember,  a  ki  egy 
kertben  pálezát  akarván  vágni,  addig  keresgélt  és  válogatott,  míg 
Agy  görcsös  bottal  meg  kellett  elégedni. 

Máli.  Talán  csak  nem  fog  kényszeríteni,  édes  atyám ! 

Baltafy.  Ha  már  magad  által  nem  látod  szerencsédet,  tehát 
köteles  vagyok,  mint  jó  atya,  arra  kényszeríteni. 

Mali.  De  ha  boldogtalan  1  szék  az  által? 

Baltafy.  Eh!  minden  a  szokástól  függ.  Mikor  én  pipázni  tanul¬ 
tam,  eleinte  émelygős  és  keserű  volt  a  pipa,  most  már  el  sem  lehetek 
nála  nélkül. 

Lidi.  Szép  hasonlítás! 

Mali.  És  már  annyira  terhére  volnék,  kedves  atyám,  hogy  erővel 
ki  akarna  rajtam  adni  ? 

Baltafy.  Egy  szó  annyi  mint  száz !  férjhez  kell  menned ;  tovább 
veled  nem  bajlódom.  Soha  sincs  nyugtom,  a  kérők  szünetlen  ostro¬ 
molnak.  Most  is  a  városban  minden  ember  azt  kérdezte :  „És  a 
kisasszony  férjhez  ment-e  már  ?“  és  hogy  kit  választottál  ?  Mennydörgő¬ 
rázta!  pedig  magam  is  csak  annyit  tudok,  mint  más.  Nem!  többet 
nem  engedek,  férjhez  kell  menned. 

Máli.  Mégis  —  nemde  azt  fogadta  édes  atyám,  hogy  szabad 
választást  enged  ? 

Baltafy.  Válaszsz!  de  menj  — 

Máli  (i hirtelen ).  Szabad  hát  szívemet  követnem  ?  oh  édes,  drága, 
kedves  atyám ! 

Baltafy.  Válaszsz  bátran,  édes  leányom,  válaszsz  a  kettő  közül. 

Máli.  Kettő  közül  ?  —  nem  értem. 

Baltafy.  A  kérők  közül  — 

Lidi.  De  nekem  csak  soha  sem  hoz  újságot,  édes  bácsi. 

Baltafy.  Reád  is  jön  a  sor  — 

Máli.  A  kérők  közül? 

Baltafy.  Igen  —  minden  órában  vendégeket  várok.  Báró  Szél* 
házy  űr  fölkeresett  a  városban  és  téged  megkért,  még  ma  eljön 
háztűzt  nézni. 

Károly  {félre).  Én  őt  porrá  töröm  —  kihívom  —  öszvevágom. 

Lidi.  Lesz  füst  a  konyhában. 

Máli.  És  hogy  jövök  ily  szerencséhez? 

Baltafy.  Kérdezd  magát  —  nekem  csak  azt  mondotta,  hogy  el 
akar  venni. 

Lidi.  Az  nem  sok  —  és  bácsi  mit  felelt? 

Kisfaludy  Károly  munkái.  I.  12 

Baltafy.  Hogy  vegyen  bízvást. 

Máli.  Még  nem  is  láttam. 

Baltafy.  Meglátod  most. 

Máli.  Nem  is  ismérem. 

Baltafy.  Megismered,  ha  férjed  lesz. 

Máli.  Akkor  már  késő !  hátha  öszve  se  ülünk  ? 

Baltafy.  Miért  nem  ?  a  mértéket  megüti  —  huszár  is  lehetne. 

Máli.  De  ha  nem  tudom  szeretni. 

Baltafy.  Az  legkevesebb ;  az  megjön  utóbb.  Hány  szegény 
legény  fél  a  katonaságtól  és  utóbb  mégis  örömmel  szolgál. 

Lidi.  Az  egyiket  tudjuk  —  hát  a  másik? 

Baltafy.  Igaz  —  menny dörgő-rázta !  a  másik  még  a  zsebemben 
;an  {Zsebjét  keresi .) 

Lidi.  Mely  könnyen  hordozza  bácsi  a  kérőket. 

Baltafy  {kihúz  egy  levelei).  Itt  van,  olvassátok. 

Lidi  {elkapja).  Én,  én  olvasom !  {Olvas.)  „Minthogy  a  házi 
clrcumstanczlik  —  úgy  hoz  — 

Baltafy.  Hohó !  mint  van  az  ?  Károly,  olvasd  te ! 

Károly  {félre).  Még  ezt  is !  {Elveszi  a  levelet  és  olvas.)  „Spectabilis 
kapitány  úr!  Minthogy  a  házi  circumstantiák  úgy  hozzák  magokkal, 
hogy  a  házassági  vinculumba  lépjek,  tehát  voluntarie  szemeimet  a 
spectabilis  úr  kisasszonyára  vetettem ;  és  véle  az  élet  tengerén 
keresztül  navigálni  eltökélém.  Azért  humillime  jelentem,  hogy  első 
septemberre  praefigáltam  a  terminust,  a  melyben  in  persona  udvar¬ 
lására  leszek  az  egész  úri  háznak ;  és  legottan  az  oculátát  elvégezvén, 
a  matrimoniális  documentumokat  mindjárt  solemnisálni  és  authen- 
ticálni  fogom.  Különben  úri  fávoriba  magamat  recommendálván, 
vagyok  Spectabilis  úrnak  alázatos  szolgája  Perföldy  Tóbiás  Jakab, 
Juris  utriusque  et  Philosophiae  Doctor  és  felesküdt  ügyész.* 

Baltafy.  Hallod,  leány? 

Lidi.  Már  ez  bájos  ömledező  levél,  mely  heves,  mely  forro 
szerelem  lehel  ki  belőle !  Valóban,  Máli,  ezen  meg  kell  indulnod. 

Baltafy.  Hányadik  van  ma? 

Károly.  Első  szeptember. 

Baltafy.  Mennydörgő-rázta !  hát  ez  is  eljön  —  annál  jobb  — 

Baltafy :  Itt  van,  olvassátok. 


egyszerre  mindent  elvégezünk.  (Károlykoz.)  Öcsém,  mit  gondolsz  ? 
nemde  szerencse,  ha  ily  okos  ember  jelenti  magát? 

Károly.  Igen  —  én  —  én  örvendek  —  de  mégis  úgy  vélem, 
hogy  sem  tudomány,  sem  érték  nem  elegendő  mindenkor  a  szeren¬ 
csére  —  különben  —  én  (ákadoz). 

Lidi  (félre).  Kisegítem  —  (Baltafyhoz).  Azt  véli  bátyám,  hogy 
Máli  minderről  legigazabb  Ítéletet  hozhat. 

Máli.  Úgy  —  úgy  van,  édes  atyám ! 

Baltafy.  Ily  embert  megvetni  nem  tanácsos  —  tudd  meg, 
minálunk  én  egy  pertől  jobban  félek,  mint  egy  ágyúgolyóbistól  — 
ez  egyszerre  öl,  az  lassanként  emészt. 

Lidi.  A  kosárért  pert  nem  indít  senki,  avval  hallgatnak  leginkább 
a  férfiak. 

Baltafy.  Már  a  leányom  férjhez  megy;  ha  most  nem  —  tehát 
soha  —  mert  tudd  meg,  hogy  az  én  udvaromba  több  kérő  nem  jön. 

Károly  (hirtelen).  Ne  is  jöjjön,  csak  reám  bízza,  bátyám,  én 
mind  eligazítom. 

Lidi.  De  ha  már  benne  is  van  — 

Károly.  Lidi ! 

Baltafy.  Szeretném  én  azt  látni !  hiszen  az  egész  háznál  csak 
hárman  vagyunk  férfiak,  én,  Ferkó  és  Károly.  Mi  ketten  a  Ferkóval, 
mennydörgő-rázta  !  már  mi  általestünk  a  határhalmon,  már  mi  kosarat 
kapnánk,  és  ez  (Károlyra  mutat),  ez  a  levegőben  keres  magának 
hölgyet,  könyveket  forgat  és  verseket  firkál. 

Lidi.  De  némelykor  a  földre  is  leszáll. 

Károly.  Lidi ! 

Baltafy.  Aztán  szegény  legény!  pedig  a  lcgfelségesebb  óda  sem 
tartja  ki  a  házat. 

Károly.  Az  igaz,  szegény  vagyok;  szívemnél  nincs  egyéb 
értékem,  mást  nem  hagytak  szüleim;  de  van  akaratom  tanulni  és 
dolgozni. 

Baltafy.  Az  mind  szép  —  de  mégis  csak  jó  akarat. 

Máli.  Minek  ő  neki  —  elég  van  minekünk. 

Károly  ( indulattal ).  Máli !  Máli ! 

Baltafy.  Jól  van,  édes  leányom  —  míg  én  élek,  el  nem  felejtem, 

hogy  ezeknek  az  atyjok  leghívebb  barátom  volt,  a  ki  velem  is  jót 
tett  és  éltemet  megmentette.  Mennydörgő-rázta !  gyermek!  az  volt 
ám  a  derék  magyar  ember!  —  Midőn  kezemet  ellőtték,  és  én 
tehetetlen  a  földön  hevertem,  már  az  ellenség  körülvett,  már  vezetni 
akart  —  mikor  ő  mint  egy  nyíl  felém  vágtatott;  „Rajta  1  legények!  — 
így  kiáltá  —  ne  hagyjuk  pajtásunkat;"  és  egy  pillanat  múlva  hűit 
helye  volt  az  ellenségnek  —  azután  tulajdon  lován  hátra  vezetett  és 
sebemre  vigyázott.  Nem,  fiam,  míg  én  élek,  azt  el  nem  felejtem. 

Károly  {megillet  ödvc).  Kedves  bátyám !  azt  a  szolgálatot  már 
kétszerezve  meghálálta  rajtunk;  fiúi  szívvel  azt  megismerjük. 

Baltafy.  Megelégszem  veletek,  édes  gyermekeim  —  én  szeren¬ 
csés  vagyok ;  csak  az  boszant,  hogy  leányom  nem  akar  férjhez 
menni  — 

Mali.  Hiszen  még  reá  érek. 

Baltafy.  A  mi  ma  meglehet,  ne  halaszd  holnapra.  Akarom  tudni, 
kinek  a  kezére  jutsz,  ha  én  a  másvilágra  költözök. 

Máli.  Mely  gondolati 

Baltafy.  Hallod-e,  öreg  a  legény!  ma-holnap  kiszólítnak,  leg¬ 
alább  a  mars  jó  rendben  találjon. 

Máli.  Atyai  szorgalma  arról  gondoskodott,  hogy  utóbb  is 
semmiben  ne  fogyatkozzam. 

Baltafy.  Mind  nem  elég  —  az  igaz,  van  miből  élned,  szép 
jószágod ;  de  a  leánygazda  a  háznál  olyan,  mint  a  kard  markolat 
nélkül.  Aztán  minő  kifogásod  lehet  kérőid  ellen?  Szélházy  szép 
ember,  jó  nemzetségből  és  világra  való.  Perföldy  pedig  egy  érdemes, 
tudós  és  vagyonos  úr. 

Máli.  Már  úgy  ismeri  őket  édes  atyám  ? 

Baltafy,  Az  egyiket  híréről,  nevéről ;  Szélházyt  magát  most 
a  városban  láttam. 

Máli.  És  oly  igen  megtetszett? 

Baltafy  {megszorulva).  Hm!  úgy  —  úgy  —  mennydörgő-rázta, 
biz  én  érette  nem  hazudok  —  nekem  nem  tetszik  —  azonban  más 
a  fiatalság  ízlése. 

Bidi.  Épen  azért  mi  jobban  megválogatjuk. 

Károly.  Újra  lehellek  —  ez  már  nem  félelmes. 

Mali.  De  én  egyiket  sem  láttam,  sem  ismerem,  sem  hallottam 
és  mégis  — 

Baltafy.  Meglátod,  megismered,  meghallod,  férjhez  mégy  és 
punktum. 

Lidi.  Ebből  semmi  sem  lesz,  punclus. 

ÖTÖDIK  JELENÉS. 

FERENCZ  és  az  előbbiek. 

Ferencz.  Uram,  kapitány  uram!  vendég  jön! 

Baltafy.  Kicsoda? 

Ferencz.  Nem  ismerem,  soha  sem  láttam,  ily  ember  nem  szokott 
mihozzánk  járni. 

Baltafy.  Hát  miért  nem  kérdezted  ? 

Ferencz.  Egy  embere  sem  tud  magyarul. 

Lidi.  Hogy  néz  ki? 

Ferencz.  Tarkás,  fején  egy  kis  csúcsos  kalap,  az  orrán  egy 
pár  téli  ablak,  kíficzamlott  dereka  és  igen  bő  vászon  nadrágja  van. 

Baltafy.  Ez  Szélházy!  be  nagyon  sietett! 

Ferencz.  Siet  is  az,  engem  úgy  segéljen !  mert  majd  eldöntött; 
úgy  forgolódott  a  kocsija  körül.  Sürgetős  dolga  lehet. 

Lidi.  Hol  a  férfiak  pengői  éreznek,  oda  sietve  tolongnak. 

Károly  (Jelre).  Kezdődik  a  fergeteg. 

Baltafy.  Máii!  tehát  készülj. 

HATODIK  JELENÉS. 

JÁNOS,  TAMÁS  és  az  előbbiek. 

János  (Baltafyra  mutál).  Itt  a  mi  urunk! 

Tamás.  Az  én  uram  grátiát  kommandéroz  —  és  — 

Baltafy.  Mit  kommandéroz  ? 

Tamás  (magában).  Nem  tud  ám  deákul.  (Ballafyhoz.)  Az  annyil 
tesz,  mint  az  én  uram  magát  az  úr  kegyelmébe  ajánlja  és  udvar¬ 
lására  jött. 

Baltafy.  Ki  az  urad? 

Tamás.  Tekintetes  nemzetes  Perföldy  Tóbiás  Jakab  úr,  több 
nemes  vármegyének  comitatussa  és  engem  úgy  se !  porokátor. 
Baltafy.  Minek  esküszöl?  elhiszszük. 

Tamás.  Mert  ő  is  felesküdt. 

Baltafy.  Helyesen  !  hol  van  ? 

Tamás.  Az  utczán  megállóit. 

Baltafy.  Mennydörgő-rázta !  nem  tudja  azt  urad,  hogy  a  magyarnál 
mindig  nyitva  a  kapu ;  az  annyit  tesz,  hogy  szivesen  lát  vendéget. 
Jancsi  járasd  be.  (János,  Tamás  el.) 

Lidi.  Lesz  zűrzavar  a  háznál! 

Baltafy.  Most  megyek.  Máli !  te  is  soká  ne  késsél  —  {el  akar 
menni ,  egyszerre  visszafordul )  vagy  csak  maradj  -  ide  vezetem  őket. 
Ne  búsulj,  édes  leányom,  egyszer  meg  kell  lennie,  vagy  előbb, 
vagy  utóbb  —  de  ne  makacskodjál !  hallod-e,  ne  makacskodjál ! 

(Elmegyen.) 

Károly.  Én  kardomért  megyek  —  (Málihoz).  Máli !  hát  csak  el 
kell  válnunk. 

Máli.  Légy  nyugodtan  1 

Károly.  Ha  érzenéd,  mi  (szívére  mutat)  itt  szorongat,  oly  könnyen 
nem  vennéd  a  dolgot- 

Máli.  Bízzál  hív  szerelmemben. 

Lidi.  Most  menj. 

Károly.  Máli!  Máli!  tőled  el  nem  állok  —  teljék  bár  éltembe  — 
és  jaj  annak,  a  ki  tőlem  el  akar  ragadni.  (El.) 

Ferencz  (Málihoz).  Hehehe !  a  mint  látom,  a  kisasszonyért 
jönnek !  ej,  ej,  nem  is  szólt. 

Lidi.NFerencz  !  abból  a  jó  somlyaiból  hozok  fel  — 

Ferencz.  Csintalan!  szinte  meglátja,  mi  esik  jól  az  embernek. 
Lidi.  Kérők  vannak  a  háznál! 

Ferencz.  Hát  lagzi  lesz!  tehát  magam  is  eljárom  —  örvendek. 
Lidi.  De  az  a  bökkenő  —  egyik  sem  tetszik. 

Ferencz.  Hát  nem  örvendek. 

Lidi.  Meg  kell  őket  csalnunk  —  kend  segítsen. 

Ferencz.  Hogy -hogy  ? 

Lidi.  Csak  menjen  kend  bátyám  szobájába,  mindjárt  én  is 

eljövök  és  elvégezzük.  Addig  is,  ha  valaki  kérdést  tesz  irántunk, 
csak  azt  mondja  kend,  hogy  én  vagyok  a  kapitány  leánya. 

Ferencz.  Ej  be  hamis  a  kisasszony,  maga  akarna  férjhez 
menni. 

Lidi  (hízelkedve).  Ferencz!  úgy-e  megteszi  kend?  dupla  portiól 
hozok. 

Ferencz.  No-no  —  csak  a  kapitány  úr  ne  haragudjék. 

Lidi.  Nevetni  fogja. 

Ferencz.  Ha  úgy  van!  nem  bánom  —  hehehel  az  öreg  Ferkó 
megteszi  a  magáét.  (El) 

Lidi  (utána).  Ferencz!  számot  tartok  kendre  — 

Máli.  Lidi !  mit  akarsz  ? 

Lidi.  Csak  bízd  reám  —  mindent  magamra  vállalok. 

HETEDIK  JELENÉS. 

MARGIT,  az  előbbiek. 

Margit  (sietve).  Ah  gyermekek!  az  Istenért!  vendégek  jönnek  — 
pedig  két  kocsival  —  ah  mit  tegyek  ?  mihez  nyúljak  ?  merre  forduljak  ? 
hová  rejtsem  magamat  ?  így  nem  mutathatom  magamat.  Nagy  Isten ! 
mit  míveljek?  még  a  reggeli  öltözetben  vagyok,  pedig  majd  mind 
rám  néz,  én  vagyok  a  legöregebb  a  háznál,  ah  én  meghalok  — 

Lidi.  Hát  menjen  a  szobájába,  édes  néném ! 

Margit.  Nem  —  nem  —  én  akarom  őket  látni,  mit  hoztak,  miért 
jöttek,  mit  visznek,  minő  emberek  — 

Máli.  Azt  utóbb  is  megtudja  asszonyom  néném. 

Margit.  Az  nem  lehet,  nekem  kell  velők  szólnom  —  én  tudom 
legjobban  az  egész  ház  állapotját.  Istenem !  mely  nagy  szorultságban 
vagyok !  a  merre  tekintek,  mindenhol  rendetlenség  —  ezek  a  katona 
emberek!  Isten  bocsáj !  mindent  széjjel  hánynak!  Minek  ez  a  könyv 
itt  ?  vagy  imádságos  könyv  ?  (Felteszi  pápaszemét)  Mit  ?  (Olvas)  Himfy 
Szerelmei !  szörnyűség !  Isten  bocsáj !  mely  eretnek  könyv ! 
tűzbe  vele! 

Lidi.  Azért  hoztam !  mindjárt  bevetem  —  (Elrejti.)  Az  agg  szívben 
nem  gyújt  tüzet. 

Margit.  Mely  romlott  az  ifjúság!  „Rózsás  Kert"  való  nektek! 
Isten  bocsáj !  szerelmes  könyvet  olvasni !  Mely  undok,  rettenetes 
vétek !  Vegyetek  tőlem  példát,  én  böcsülettel  megöregedtem  és  a 
Genovéva  históriáján  kívül  semmit  sem  olvastam.  Isten  bocsáj !  a 
sátán  van  a  könyvekben,  az  kandikál  ki  minden  betűből.  —  Már 
jönnek !  ( Forgolódik .)  Nem  tudom,  mit  tegyek  —  szaladni  akarnék,  de 
lábaim  nem  bírnak.  Ah  már  itt  vannak ! 

NYOLCZADIK  JELENÉS. 

SZÉLHÁZY,  PERFÖLDY,  BALTAFY  és  az  előbbiek. 

Szélházy,  Perföldy,  Baltafy  (az  ajtón  kívül  megállnak  és  compli- 
mentiroznak.) 

Baltafy.  Tessék! 

Szélházy.  Kérem  — 

Perföldy.  Rogo  humillime  — 

Baltafy.  Menjenek  az  urak! 

Szélházy  (kér  eszi  ül  futva  a  szobán ,  vizsgálja  mind  őket).  Bon  jour! 
örvendek,  hogy  szerencsém  vagyon  tisztelni  ezen  űri  familiát. 

Perföldy.  Különös  szerencsémnek  tartom  megismerkedni  ily 
érdemes  úri  házzal. 

Baltafy  (Margitra  mutat).  Ez  Margit,  az  öreg  néném !  (Malira.) 
egyetlen  leányom !  (Lidire)  kedves  kis  húgom. 

Margit  (magában).  Öreg  —  öreg  —  mintha  nálamnál  nem  volna 
öregebb.  (A  vendégekhez.)  Alázatos  szolgálója  az  uraknak !  én  boldogult 
tekintetes  nemes  nemzetes  és  vitézlő  Kukoróczy  úrnak,  több  nemes 
vármegyéknek  az  elsők  közül  való  táblabírájának  hátra  maradt  özvegye 
vagyok.  Tessék  leülni,  mindjárt  elbeszélem  egész  életünket.  Én 
születtem  — 

Baltafy  ( titkon  Margithoz).  A  fejkötőd  félre  áll  —  igazítsd  helyre. 

Margit  (megijedve).  Mit  szólasz !  az  Isten  bocsáj!  Kegyes  urak! 
egy  kis  házi  foglalatosság  miatt  el  kell  távoznom,  mindjárt  megjelenek 
—  oh  érdemes  azt  kihallgatni  —  valóban  igen  példás  életet  viseltünk 
mi  szegény  urammal  —  most  megyek,  de  tüstént  meg  fogok  jelenni 

—  majd  azt  is  elbeszélem,  hogyan  halt  meg  —  hogyan  sirattuk,  ah ! 
az  volt  a  szomorúság  — 

Baltafy.  Margit! 

Margit.  Megyek  —  hát  addig  is  alázatos  szolgálója  —  mindjárt 
ezen  pillantatban  jövök.  (El.) 

Baltafy.  Szegény  öreg  néném  jó  asszony,  de  kevéssé  sokat 
beszél.  Kedves  uraim !  tessék  házamat  úgy  tekinteni,  mint  önnön  ma¬ 
gokét  és  mindenben  kényök  szerint  élni. 

Perföldy.  Agnoscálom  grátiáját  spectábilis  úrnak  és  mindjáitis 
az  után  cselekszem. 

Szélházy.  Vous  me  pardonnez,  monsieur ! 

Baltafy.  Tessék  velem  magyarul  szólani,  én  eleget  küszködem  a 
francziákkal,  de  nyelvűket  nem  tudom. 

Szélházy.  Sok  nyelveket  tudok,  nem  akarva  is  kiejtem  az  idegen 
szókat. 

Lidi  (félre  Malihoz).  Ezen  kiadunk. 

Baltafy.  Szép  és  dicséretes  az  idegen  nyelvek  tanulása,  de  tudja 
előbb  az  ember  hazai  nyelvét. 

Perföldy.  Azt  én  is  affirmálom,  mert  me^y  ember  az  idegen 
nyelvet  cultiválja  és  negligálja  a  magáét,  az  hasonló  azon  kertészhez, 
ki  tulajdon  gyümölcsét  elrohasztja  és  az  idegentől  drága  pénzen  a 
rosszabbat  megveszi. 

Szélházy.  Igaz,  de  a  nagy  világ  úgy  akarja. 

Baltafy.  A  magyarnak  világa  a  haza ! 

Szélházy.  A  bon  tón  úgy  hozza  magával  —  már  magyarul  nem 
is  szól  az  ember! 

Perföldy.  Nyelv  teszi  a  nemzetet ;  ki  usuálja  szabad  jussát,  húzza 
termékeny  földjének  hasznát,  az  tudja  honni  nyelvét  is  —  sat  est  — 

Baltafy.  Nagy  zűrzavar  hányta-vetette  a  világot;  mi  bátran 
néztük  a  veszélyeket,  törvényünk,  nemzetünk  megmaradt  jó  királyunk 
alatt.  Elég  erről  —  ha  tetszik,  menjünk  a  kertbe  — 

Perföldj''.  Miként  parancsolja  — 

Szélházy  (félre).  A  eh !  mely  hátra  vagyunk! 


(El  mindnyájan.) 

MÁSODIK  FELVONÁS. 

ELSŐ  JELENÉS. 

SZOBA. 

FERENCZ,  TAMÁS. 

Ferencz.  Az  a  te  urad  hát  csak  híres  ember  ? 

Tamás.  Nagyon,  csak  úgy  nyeri  a  falukat  és  pusztákat,  tele  van 
perekkel,  még  az  ágy  alatt  is  azok  hevernek. 

Ferencz.  Kinek  nyer  annyit? 

Tamás.  A  Princis  Pálnak. 

Ferencz.  Ki  az  a  Princis  Pál  ? 

Tamás.  Már  én  azt  nem  tudom,  több  testvéreknek  kell  lenni; 
mert  minden  úntalan  más-más  jön  hozzá,  kit  annak  nevez. 

Ferencz.  Hát  jól  bírja  magát? 

Tamás.  Hogyne !  midőn  egy  replicáért  ötven  aranyat  is  fizetnek. 

Ferencz.  Mi  az  a  replica? 

Tamás.  A  replica  nálunk  tudósoknál  oly  írás,  melyet  zsinórral 
öszvekötünk  és  a  kuriaárkába  teszünk. 

Ferencz.  Nem  romlik  meg  az  árokban  ? 

Tamás.  Tudatlan  ember!  nem  árok  az,  mint  nálatok  a  Csűrszárka, 
hanem  egy  nagy  szála,  mely  tele  van  fiókokkal,  melyekben  a  kauzsák 
tartatnak. 

Ferencz.  Úgy !  te,  mint  látom,  deákul  is  tudsz,  már  te  a  pappal  is 
beszélhetnél. 

Tamás.  Az  embernek  csak  van  esze,  csak  tanul  valamit,  ha 
mindennap  tudósokkal  van  dolga. 

Ferencz.  És  mi  dolgod  van  ? 

Tamás.  Sok  —  kimondhatatlan  sok;  én  a  processusokat  hordo¬ 
zom,  azokra  vigyázok,  leporozom  és  az  uramat  a  paróka  torjába 
kísérem. 

Ferencz.  Már  parókát  hordoz? 

Tamás.  Ej  de  keveset  tud  kend  bátyám!  paróka  torja  magyarul 
az  a  hely,  hol  ezek  az  urak  öszvejönnek,  pedig  magyar  könlösben. 
De  hogy  el  ne  felejtsem,  tudja-e  kend,  miért  jöttünk  mi  ide  ? 

Ferencz.  Gondolom,  per  miatt. 

Tamás  {fontosán).  Házasodni ! 

Ferencz.  Lehetetlen  ! 

Tamás.  Már  otthon  elgondoltam,  mert  az  uram  szokatlan  gálába 
vetette  magát,  arany  piksist  tett  zsebébe,  aztán  szent  Mihály  napra 
nagyobb  szállást  fogadott. 

Ferencz.  Már  így^bizonyos. 

Tamás.  A  kapitány,  hallom,  gazdag. 

Ferencz.  Még  a  török  háborúból  vannak  aranyai. 

Tamás.  Azért  kacsingatott  az  én  uram  arra  a  barna  kisasszonyra 
—  nemde  az  a  kapitány  leánya? 

Ferencz.  Nem,  az  a  fogadott  leánya. 

Tamás.  Hiszen  uramtól  haliám. 

Ferencz.  Megcsalnak ;  a  szőke  az  igazi  —  ej !  elárultam,  pedig 
meg  volt  tiltva.  Földi,  most  tudod  —  de  ne  szólj !  hallod,  tovább  ne 
mondd  1  (Félre.)  Elsült ! 

Tamás.  En  uramnak  mindjárt  referendálom.  (El.) 


MÁSODIK  JELENÉS. 
VILHELM,  FERENCZ. 


Vilhelm.  Huszár!  háj  kell  — 
Ferencz.  A  kulcsárnétól  kérj. 
Vilhelm.  Mit  rossz  eszik  — 

Fercncz.  Ha  rossz,  nem  tehetek  róla. 

Vilhehn.  Ah!  nem  érteni  1  szenet  — 

Ferencz.  Úgy!  talán  szénát  —  mindjárt  megyek. 

HARMADIK  JELENÉS. 

MARGIT,  az  előbbiek. 

Margit.  Jó,  hogy  találom  kendet,  Ferencz!  mondja  meg  nekem  — 

Ferencz.  Ha  elvégeztem  dolgomat.  (El.) 

Margit.  Keserű  ember!  nem  is  lehet  vele  szólani.  Ez  a  vendég 
inasa.  —  Hej  jó  barátom  !  Mi  újság  van  a  városban  ?  Micsoda  ember 
a  kend  ura  ?  hogy  bírja  magát  ?  mi  a  hivatala  ?  mikor  megy  ?  hová 
megy  ? 

Vilhelm  (vállat  vonít).  Nem  tud  — 

Margit.  Nem  tudja  kend?  hát  kend  hová  való?  régen  szolgálja 
urát  ?  kik  voltak  szülei  ?  micsoda  vallást  tart  ? 

Vilhelm.  Magyar  peszít,  nehez  emper.  (El.) 

Margit  (egyedül).  Minden  oly  titokban  megyen  ezen  háznál,  senki 
sem  felel,  mint  illik,  már  a  lakodalomról  kellene  gondoskodni,  sütni, 
főzni,  és  semmi  — 


NEGYEDIK  JELENÉS. 

MALI,  KÁROLY,  MARGIT. 

Margit.  Ti  vagytok  ?  mondd  meg,  édes  leányom,  hol  vannak 
vendégeink  ?  mint  mulatják  magokat  ?  mint  tetszik  nekik  szegény 
aázunk  ? 

Mali.  Nem  tudok  semmit.  (Félre  Károlyhoz.)  Itt  nem  szólhatunk. 

Margit.  Valid  meg  nekem,  melyik  tetszik  inkább  ?  az  egyik  igen 
fürgencz  emberke;  emlékezem,  míg  fiatalabb  voltam,  nekem  is  volt 
—  Isten  bocsáj !  Ah !  most  is  könnybe  úszik  szemem,  szívem  sóhajtoz, 
mindjárt  elbeszélem  — 

Mali.  Édes  asszonyom  néném !  (Félre)  Be  rosszkor  jöttünk  1 

Károly.  Kedves  néném!  én  tudok  valamit. 

Vilhelm  (vállat  von)  :  Nem  tud  — 

A  kérők,  II.  felv.  3.  jel. 

Margit.  Mit?  mit?  szólj,  édes  öcsém,  hallom,  siess! 

Károly.  A  kérők  most  alkusznak  az  öreggel. 

Margit.  Lássa  az  ember  —  nem  is  hívnak!  nem  is  szólnak  1 
nem,  ez  égbe  kiáltó,  ily  nagy  dolgot  nálam  nélkül  véghez  vinni. 
Most  sietek,  szörnyűség,  ha  már  végeztek  volnál  Máli!  tudod  ?  aztán 
sírj,  érted  ?  zokogj,  mert  szokás ;  ha  mindjárt  örülnél  is,  ne  mutasd, 
érted  ?  Mikor  engem  szegény  boldogult  uram  elvitt,  tizenkétszer  el¬ 
ájultam,  többször  is  elestem  volna,  de  jó  helyet  nem  találtam  és  a 
szép  ruhámat  féltettem ;  no  most  sietek.  Máli,  az  volt  ám  a  szép  ruha, 
mindjárt  elbeszélem  —  liliomszál  —  ncfelejts  —  kék  — 

Károly.  Későn  fog  jönni. 

Margit.  Igaz,  Isten  bocsáj !  az  az  én  öcsém  mindenben  úgy  siet.  (El.) 

Károly.  Máli!  most  állok  éltemnek  fő  pontján,  most  esik 
koczkája  sorsomnak. 

Máli.  Mindent  elkövetek,  hogy  a  dolgot  hátráltassam,  hiszen 
önnön  szerencsémre  válik. 

Károly.  Bízom  szívedhez,  bocsáss  meg,  hogy  eddig  is  kételkedni 
tudtam  és  indulatosságom  annyi  szép  óráktól  megfosztott. 

Máli.  De  az  atyám  1  mit  fog  szólni  szerelmünkhöz  ?  nem  fog 
haragra  lobbani,  ha  magát  megcsal attatva  látja? 

Károly.  Nem  mérkőzhetem  ugyan  sokakban  a  kérőkkel,  de  érzem, 
nem  vagyok  méltatlan  atyai  áldására,  és  a  mitől  a  szerencse  foigandó 
játéka  megfosztott,  kipótolja  hív,  tiszta  szerelmem.  Reményiem, 
atyádnál  többet  nyom  a  jobb  érzés  az  arany  múlandó  fényénél. 

Máli.  Igaz,  ő  mindezekre  nem  sokat  tart,  de  szereti  az  egyenes 
utat,  és  azért  méltán  fog  neheztelni  reánk. 

Károly.  Nem  titkolom  tovább,  bátran  megvallom,  hogy  téged 
szeretlek,  úgy  is  terhemre  van  titkos  érzésem.  Én  mindjárt  —  (El 
akar  menni.) 

Máli.  Megállj !  hirtelen !  most  rosszkor  esnék  vallásod ;  hadd 
múljék  el  ez  a  fergeteg.  Szélházy,  mint  látom,  neki  sem  tetszik. 

Károly.  Kinek  is  tetszhetnék? 

Máli.  De  Perföldy! 

Károly.  Én  őt  porrá  zúzom!  Máli!  nem,  más  karjában  nem 
gondolhatlak,  én  — 

Máli.  Megint  égsz !  lángolsz !  mi  végre  ?  légy  nyugodt ;  talán 
valami  környűlállás  segít  rajtunk. 

Károly.  Szomorú  vígasztalás  I 

Máli.  Hol  marad  Lidi  ? 

Károly.  A  vendégeket  mulatja  a  kertben. 

Máli.  Valamin  mesterkél !  előbb  igen  elmerülve  láttam  őt  Szélházy- 
val  beszélgetni,  ki  több  ízben  neki  lábához  borúit. 

Károly.  Itt  jön,  álljunk  hátra.  ( Visszavonulnak .) 

ÖTÖDIK  JELENÉS. 

SZÉL  HÁZ  Y,  az  előbbiek. 

Szélházy  {magában).  Hahaha  !  csak  igaz !  a  szép  embernek  min¬ 
denkor  kedvez  a  szerencse.  Szegény  szerelmes  leány  !  atyjának  titkát 
elárulja,  hogy  részesüljön  szerelemben.  Soha  sem  véltem,  hogy  ezen 
öreg  katonában  annyi  finom  érzés  szorult,  hogy  a  kérőket  ily  próbára 
tegye ;  ha  leánya  elragadtatva  szívétől  igaz  vallást  nem  tesz,  a  másikat 
választom. 

Károly  (titkon  Malihoz).  Ez  Lidi  munkája. 

Szélházy.  A  másik  jobban  tetszik,  de  nekem  pénz  kell,  sok 
pénz  kell. 

Máli.  Mely  szerencse  1 

Szélházy.  Haha  !  mely  aventure  !  meglát,  belém  szeret  és  megvallja, 
hogy  a  kapitány  leánya,  de  nem  is  csodálom.  (Kihúz  egy  tükröt 
zsebéből.)  Ah !  hogy  áll  a  hajam,  mon  Dieu  1  minden  fürtök  deran- 
girozva  vannak  1  he  Vilhelm!  Vilhelm !  (Ki  akar  menni ,  észreveszi 
Károlyt  és  Málit.)  Kisasszony !  örvendek.  {Félre.)  Mint  sajnálom  a 
szegényt ! 

Máli.  Örvendek,  hogy  szerencsém  van  I 

Szélházy.  Részemről.  Mint  áll  a  szív  környéke  ?  sajnálom,  hogy 
ily  szomorúságot  okozok  a  kisasszonynak,  komor  tekintete  nyilván 
elárulja  csendes  sérelmét,  de  ne  tulajdonítsa  nekem,  oh  ne  az  én  jó 
szívemnek,  én  tisztelem,  becsülöm,  sőt  szeretem  is  a  kisasszonyt; 
hanem  a  sors !  a  környűlállás !  Ach ! 

Máli.  Nem  értem  báró  uratl 

Károly  (félre).  Maga  sem  érti  ez  magát  Oh  párduczos  Árpád ! 
ha  ilyen  az  unokád ! 

Szélházy.  Ne  is  értsen,  nem  is  akarom,  oh  szegény  kisasszony, 
ne  is  értsen.  Nem  vagyok  én  barbár,  nem  tyrannus,  még  hagyok  kis 
reményt,  egyszerre  boldogtalanná  nem  teszem,  nem,  ismerem  én 
fájdalmit  a  megvetett  szerelemnek.  (Félre.)  Lassanként  tudja  meg, 
hogy  szememet  másra  vetettem.  (Malihoz.)  Hol  a  kapitány  úr? 

Máli.  Az  atyám  ?  szobájában  leszen. 

Szélházy  (hirtelen).  Az  atyja !  (Félre.)  Szegény !  erővel  atyjának 
fogadja,  hogy  engemet  elnyerjen.  (Malihoz)  Ezen  úrhoz  ugyan  volt 
már  szerencsém,  de  nevét  nem  tudom. 

Máli.  Várhalmai  Károly  !  atyánkfia,  jó  barátunk,  Lidi  testvér- 
bátyja. 

Szélházy  (félre).  Tulajdon  bátyja!  ezt  is  megtagadja.  (Károlyhoz.) 
Hm,  úgy !  haha !  örvendek.  (Csengetés  haitik.) 

Máli.  Az  atyám  csenget,  nekem  mennem  kell.  (Mentében  titkon 
Károlyhoz)  Légy  nyugodt!  én  változhatatlan  maradok.  (El) 

Szélházy.  Ez  is  bizonyosan  egyet  ért  az  öreggel. 

Károly.  Mely  kevélyen  tekint  reám  a  képzelt  magasságról. 

Szélházy.  Apropos  !  én  hasonló  képet  láttam  valahol  a  világban. 

Károly.  Nem  lehetetlen. 

Szélházy.  Nem  volt  az  úr  külföldön  ? 

Károly.  Nem,  hazámat  kívántam  előbb  megismerni. 

Szélházy.  Pauvre  diable!  kár,  nagy  kár;  csak  az  utazás  adja 
meg  az  embernek  igaz  érdemét. 

Károly.  Ki  tudatlan  kimegy,  többnyire  úgy  is  jön  vissza,  avval 
a  különbséggel,  hogy  a  kevés  jót  is  elhagyja,  mit  kivitt  magával. 
Talán  báró  úr  is  sokat  járt  ? 

Szélházy.  Igen.  Öszvejártam  Olaszországot  és  Francziaországnak 
nagyobb  részét. 

Károly.  így  szép  tapasztalásokat  tetszett  hozni  magával? 

Szélházy.  Mely  kérdés! 

Károly.  Ez  által  hazánkban  a  szépmesterségek  új  ápolót  nyertek. 

Szélházy.  Én  kedvelem  a  szépet  és  értek  is  hozzá. 

Károly.  Azt  az  első  pillantat  mutatja.  Mely  szerencse  annyi 

szép-  s  nagyot  látni,  csudálni.  Nem  lehetnék  oly  szerencsés  valamit 
hallani  ? 

Szélházy.  Ahhoz  napok  kellenek.  Ach !  sok  fátum  ért  engem, 
de  a  nagy  lélek  nem  retteg. 

Károly.  Példának  okáért? 

Szélházy.  Gondolta  az  úr !  Olaszország  szélén  .  .  .  hah,  rettentő 
eset ! 

Károly.  Megtámadtatok  ? 

Szélházy.  Kocsim  felfordult,  eltörött,  és  nekem  egy  egész 
félóráig  gyalogolnom  kellett. 

Károly.  Ezt  a  tapasztalást  magyar  utakon  is  igen  könnyű 
megtenni ;  különben  mely  városokban  tetszett  mulatni  ? 

Szélházy.  Velenczében,  Rómában,  Párizsban  —  sokat,  sokat 
láttam. 

Károly.  Mely  ritkaság  ébreszté  leginkább  figyelmét? 

Szélházy.  Velenczében  egy  gyönyörű  leányt  láttam!  ach! 
egészen  elbájolt;  az  után  egy  Pierrót  a  theátrumon,  uram  — 

Károly.  Megelégszem.  Hát  Rómában  ?  ott  a  régi  nagyság  és  hata¬ 
lom  sírjában  ?  hol  a  szép  mesterségek  örök  dicsőségben  kérkednek, 
ott,  hol  a  bedűlt  omladékok  is  a  régi  világ  urát  nyilván  hirdetik. 


nemde  égi  gyönyörűség  lehet  az  ott  való  lakás  ? 

Szélházy.  Szép,  szép  !  emlékezem,  hogy  igen  jól  mulattam  magam, 
kivált  igen  édesen  aludtam. 

Károly.  Kár  volt  a  költségért,  aludni  otthon  is  lehet.  Es 

Párizsban  ? 

Szélházy.  Oly  ebédet  sehol  sem  ettem. 

Károly.  A  magyar  élelemért  nem  megy  külföldre. 

Szélházy.  Mely  vad  gondolkodás!  a  jobb  ízlés  mindenkor  az 
ebédnél  kezdődik,  az  a  világosodásnak  legelső  lépcsője;  barátom! 
ott  én  oly  étkeket  láttam,  melyekről  mi  szegények  nem  is  álmodunk. 
Ach !  mely  hátra  vagyunk  még  1 

Károly.  Bár  abban  maradtunk  volna  hátra!  de  alig  hiszem;  a 
hívságban  versenyt  futunk  minden  nemzettel.  Ki  hasának  él,  ritkán 
él  nemzetének. 

Szélházy.  Szívesen  tanítanám  az  urat,  de  mennem  kell,  egy 

lehajíó  ág  minden  fürtjeimet  lerontá.  Nem,  nem,  kedves  űr!  nem 
mulathatok  tovább,  azt  maga  átalláthatja.  He  Vilhelm !  Azonban 
jóbarátok  maradunk,  ha  mindjárt  atyafiságos  szövetségbe  nem  léphe¬ 
tünk  is.  Nekem  az  űr  hűga,  Máli  kisasszony  tetszik,  felette  tetszik, 
jobban  mint  a  kapitány  leánya,  de  a  sors  —  ach  legyen  elég.  He 
Vilhelm,  Vilhelm!  ( Eltánczol .) 

Károly  {egyedül).  Ki  érti  ezt !  és  még  is  ő  a  szerencsés !  gond¬ 
talan  éli  világát,  minden  szavát  aranynyal  fontolja,  külsejét  a  község 
báműlja  és  a  majmolásban  számos  követőket  talál ;  nemesebb  érze- 
ményt  nem  ismer,  az  állatok  életét  éli  csak.  Valóban  !  ha  a  gazdagság 
ily  útra  vezet,  akkor  a  józan  ész  azt  méltán  megveti.  Nem,  ettől  nem 
rettegek !  De  az  ügyész !  igaz,  az  is  egyetlen  nemében,  de  tisztelni 
kell  sok  szép  tulajdonit.  Most  megyek  kikémlelni  a  dolgot;  mire  a 
nap  leszáll,  megtudom  mi  zárja  fel  inkább  az  emberi  szívet,  az 
arany-e,  vagy  a  hív  szerelem.  {El.) 

HATODIK  JELENÉS. 

PERFÖLD Y,  LIDI. 

Perföldy.  Assccurálom  a  kisasszonyt,  hogy  szívemet  mindeddig 
conserváltam,  egy  kis  kutyácskán  kívül  et  sic  porro,  nem  is  emlé¬ 
kezem,  hogy  valamit  sincere  szerettem  volna. 

Lidi.  Igen  tetszetős !  hát  jövendő  hölgyének  avval  kell  szívét 
felosztani  ? 

Pelföldy.  Rogo,  nem  úgy  van,  szegényt  ellopták  a  szolgám 
negligentiája  miatt. 

Lidi.  Es  így  hat  szíve  üres? 

Perföldy.  Nem;  újra  megtölt  szerelemmel  és  annak  egész 
masszája  a  kisasszonyra  szállá,  minthogy  ily  bona  fide  mindent 
kivallott.  Az  felséges  princípium  a  kapitány  úrtól,  hogy  csak  a  tiszta 
szerelem  nyerje  el  leányát,  és  elváltoztatá  ékes  személy  őket ;  mert  igaz 
marad  az,  vett  portékának  nincs  annyi  érdeme,  mint  az  ajándéknak. 

Lidi.  Nagyobb  lelket  gondoltam  Perföldy  úrban,  mint  hogy 
alacsony  nyereség  vezérelhetné;  azért  igaz  vallást  tettem. 

Perföldy.  Ez  a  motívum  nekem  tetszik!  derogál  is  az  igaz 

szívű  embernek.  Fn  már  régen  azt  decicláltam  magamban,  hogy 
ebben  a  dologban  egyedül  szívemből  procedálok,  praemittálván  azt, 
ha  a  meritumban  megegyezhetek. 

Lidi.  De  leszem  azt:  ha  én  szegény  árva  és  nem  a  gazdag 
Baltafy  leánya  volnék? 

Perföldy.  Akkor  is  leobligálnám  magamat  avval  a  conditióval, 
ha  a  szegénységgel  primo  ennyi  virtus,  secundo  ennyi  szépség 
egyesülve  volnának. 

Lidi.  Nemes  érzés!  szinte  óhajtanám  — 

Perföldy.  Nem  is  recedálnék,  sőt  recapitulálom  azt,  a  mit  a  kertben 
demonstráltam,  hogy  tudniillik  a  pénz  nem  mindenkor  elegendő  a  házi 

boldogságra;  de  ha  ez  a  punctum  is  existál,  már  akkor  ugyan  jobb. 

/ 

Lidi.  En  is  úgy  tartom ;  én  nagyon  örvendek,  hogy  oly  férfiúra 
akadtam,  ki  egyenes  szívvel  s  minden  haszonkeresés  nélkül  lép  a 
Hymen  oltárához. 

Perföldy.  Én  pedig  gratulálok,  hogy  fortuitó  ily  kincsre  akadtam, 
melyre  fundálhatom  szerencsémet.  Én  íme  duplicálván  kérésemet, 
még  egyszer  submittálom  szívemet  a  kisasszony  kegyes  judiciuma  alá, 
reménylvén,  hogy  favorábilis  sententiát  nyerek  és  elvégzem  szívemnek 
involutus  perét  et  sic  porro  — 

Lidi.  Tehát  a  mennyit  az  egész  dologból  értek  — 

Perföldy.  Örökre  kívánnám  lekötni  magamat  et  sic  porro  — 

Lidi.  Tudom  becsülni,  de  előbb  meg  kell  fontolnom. 

Perföldy.  Optimel  ily  dolgokban  sok  dubium  fordul  elő;  azért 
jókor  praemoneálom  a  kisasszonyt,  nehogy  egyik  pars  megcsalódjék: 
deliberálja  a  kisasszony  még  egyszer  a  dolgot,  confrontálja  szívét  az 
eszével,  azután  tessék  velem  közleni  resultátumát,  és  én  a  competens 
fórum  előtt  publicálni  fogom,  et  sic  porro. 

HETEDIK  JELENÉS. 

TAMÁS,  előbbiek , 

Tamás  ( borzasán  besiet).  Tekintetes  uram  1  oda  vagyunk  1 

Lidi.  Mi  történt? 

Tamás  Tessék  kijönni,  legyen  bíró  közöttünk. 

Perföldy.  Ki  citáltat?  minek  ez  a  sietség? 

Tamás.  A  vendég-inast  megvertem. 

Perföldy.  Micsoda  violentia !  és  az  ? 

Tamás.  Visszavert  engem. 

Perföldy.  Hát  minek  az  arbiter  ? 

Tamás.  Még  is  instálom,  a  másik  űr  is  ott  van. 

Perföldy.  Mindjárt  megvizsgálom  a  dolgot.  Kisasszony,  addig 
is  recomtnendálom  magamat,  tüstént  compareálok.  (El  Tamással.) 

Lidi  (egyedül).  Veszedelmes  játékba  kaptam !  Maiit  akarnám  meg¬ 
menteni  ;  utóbb  önnön  szívemet  kell  őriznem  ;  mást  akartam  csalni  és 
magamat  csaltam  meg.  Ez  a  Perföldy  minden  szegletessége  mellett 
szerelemre  méltó,  mert  ritka  embersége  s  nemes  tulajdoni  elfelejtetik 
azon  hiányosságokat,  melyeket  egy  tárgyban  való  munkálódása 
reá  bélyegzett.  Különös!  mást  akartam  kinevetni  és  majd  engem 
nevetnek. 


NYOLCZADIK  JELENÉS. 

MALI,  LIDI. 

Mali.  Mindenhol  kereslek,  szólj,  segíts,  tanácsolj  kérlek !  az 
atyám  most  parancsolt  reám,  hogy  kezemet  Perföldynek  nyújtsam. 
Szólj !  mit  tegyek  ? 

Lidi.  Engedelmeskedjél. 

f 

Mali.  En  Károlyt  szeretem,  másé  nem  lehetek.  Lidi!  beszéld  le 
rólam  valahogy  kérőimet,  mondj  minden  rosszat  felőlem,  gondolj  ki 
ezer  hibákat,  csak  hogy  elálljanak  tőlem. 

Lidi.  Ne  félj !  úgy  sem  kellesz  nekik. 

Mali  (örömmel).  Hála  Isten !  Lidi !  mely  angyal  szóla  belőled ? 
igaz  ?  valóban  igaz  ?  nem  kellek  nekik  ?  szólottái  velők  ? 

Lidi.  Nem  még,  de  a  férfiak  változók. 

Máli.  Ha  nincsenek  igazabb  jeleid:  menj!  soha  se  szerettél.  Ily 
szorultságban  elhágy  barátságod. 

Lidi.  Ezért  adózol!  megmutatom,  engemet  kérnek  meg. 

KILENCZEDIK  JELENÉS. 

KÁROLY,  az  előbbiek. 

Károly.  Édes  kedves  húgom,  mit  végeztél? 

Lidi.  Édes  kedves  bátyám  !  én  hallgató  . 

Máli.  Kedvesem,  már  csak  magunkban  bízhatunk,  Lidi  is  elle¬ 
nünkre  dolgozik. 

Károly.  Mindenen  keresztül  török;  míg  karomat  bírom,  el  nem 
ragadnak  tőlem. 

TIZEDIK  JELENÉS. 

FERENCZ,  az  előbbiek. 

Fercncz.  Csak  igaz  marad,  egy  leány  több  zavart  okoz  a  háznál, 
mint  száz  férfiú. 

Károly.  Úgy  van,  Ferencz !  előbb  csendesség,  békesség  volt  a 
háznál. 

Fercncz.  Most  az  emberek  nem  is  értik  egymást,  mégis  vere¬ 
kednek. 

Lidi.  Es  kik  verekednek? 

Ferencz.  A  vendég-inasok;  azon  vesztek  öszve,  hogy  melyik 
visz  haza  menyasszonyt  és  öklökkel  mutatták  meg  egymásnak  jussai¬ 
kat.  Én  tettem  mankómmal  igazságot  köztök.  ( Titkon  Lidihez.)  Ivisasz- 
szony,  én  elvégeztem. 

Lidi.  Köszönöm,  lesz  áldomás ! 

Ferencz.  Szabad  tehát  igazságot  szólnom  ?  megúntam  már 
hazudni. 

Lidi.  Csak  rövid  ideig  hallgass. 

TIZENEGYEDIK  JELENÉS. 

BALTAFY,  az  előbbiek. 

Baltafy.  Alig  várom,  hogy  megmenekedjem.  Máli !  fogado  n,  nem 
lesz  több  kérőd. 

Máli.  Nem  is  óhajtok. 

Baltafy.  Tulajdon  házában  felforgatják  az  embert ;  olyan  az 

udvarom,  mint  táborban  a  markotányos  tanyája,  hol  a  legények  előre 
megiszszák  a  nyerendő  préda  árát,  aztán  se  pénz,  se  bor. 

Ferencz.  Kapitány  uram!  ha  én  kisasszony  volnék,  mind  a  ketten 
kosarat  kapnának;  majd  jön  egy  szép  huszár  — 

Balta fy.  Nem  értesz  ahhoz,  agglegény  vagy. 

Ferencz.  Semmi  az,  tudom  én  most  is,  mi  a  jó. 

Baltafy  (Károlyhoz).  Hát  te  min  gondolkodói  ?  talán  menyekzős 
verseket  csinálsz  ? 

Károly.  Azon  gondolkodom,  hogy  mindnyájan  széjjel  megyünk 
Máli,  én  — 

Máli.  Károly! 

Károly.  Valamely  regementhez  megyek. 

Lidi.  Elválik. 

Baltafy.  Menj !  nem  tartóztatlak ;  azt  kívántam  ugyan,  hogy 
segédem  maradnál  végső  napjaimban,  de  ha  kedved  van,  menj ! 
A  magyar  szereti  hazáját  szolgálni  és  tudja  is  miért.  Mennydörgő-rázta  ! 
szép  huszár  lesz  belőled. 


TIZENKETTEDIK  JELENÉS. 

MARGIT,  az  előbbiek. 

Margit.  Az  Istenért!  tudjátok-e  már?  csata  volt  a  háznál !  ember- 
halál  történt!  az  egész  falu  zendülésben  van. 

Baltafy.  Mit  szólasz? 

Margit.  A  vendégek  duelláltak !  Máli !  ez  igen  nagy  jele  a  szere¬ 
lemnek.  Értem  is  viaskodtak  sokat  a  férfiak,  ki  pisztolylyal,  ki 
karddal,  ki  ököllel  harczolt ;  Isten  bocsáj !  egynek  az  orra  hegyét  lőtték 
el,  egynek  a  fejét,  mindjárt  elbeszélem  — 

Baltafy.  Már  ezzel  is  megelégszünk. 

Margit.  Az  egyik  kérő  nem  tetszik,  igen  sokat  beszél,  pedig  én 
gyűlölöm  a  sok  beszédű  embert!  Ah!  már  a  másik,  az  kihallgatott; 
elbeszéltem  neki  egész  életemet,  és  csak  harminczkétszer  ásítozott ; 
már  az  boldog  — 

Baltafy  {szavába  esik).  A  ki  süket  és  téged  nem  kénytelen  hallgatni 


TIZENHARMADIK  JELENÉS. 

SZÉLHÁZY,  PERFÖLDY,  és  az  előbbiek. 

Perföldy  ( Szélházyhoz ).  A  mint  mondám  !  a  kölcsönös  kék 
foltokat  kell  nekik  büntetésül  imputálni ;  mert  ha  a  dolgot  megpon- 
deráljuk  és  investigáljuk,  tehát  azon  fundamentomot  találjuk  benne, 
hogy  a  szolgák  űrökhöz  való  hűségöket  demonstrálni  akarván,  egymást 
aggrediáiták  et  sic  porro. 

Szélházy.  Az  én  emberem  hív,  meghal  értem,  érzékeny  jó  lélek. 

Perföldy.  Az  enyém  nagy  asinus,  de  jó  ember ;  minden  esetre 
jó  volt  a  dolgot  complanálni.  ( Baltafyhoz .)  Engedjen  meg  domine 
spectabilis,  hogy  a  famulusok  excessusok  miatt  űri  házát  turbálták, 
már  conciliáltuk. 

Baltafy.  Semmi  az. 

Perföld}7.  Minthogy  szándékommal  praeveniáltam  a  spectabilis 
urat,  tehát  most  minden  praefatio  nélkül  azon  objectumra  inviálom, 
mely  engem  űri  házába  hozott. 

Szélházy  {félre).  Még  szólani  mer,  holott  tudja  szándékomat. 
[Baltafyhoz.)  Mon  capitaine  1  tehát  én  is  — 

Baltafy.  Tessék  szobámba  jönni,  ott  végezzük;  de  azt  előre  bo¬ 
csátom,  hogy  minekutána  leányomat  az  urak  közűi  csak  egyik  veheti 
el,  és  neki  szabad  választást  engedtem,  harag  ne  legyen  közöttünk. 

Perföldy.  Sine  dubio !  egyik  parsnak  hátra  kell  állni,  már  azt  a 
kisasszony  decidálja ;  nekem  már  van  securitásom  et  sic  porro. 

Szélházy.  Nyugodtan  várom. 

Baltafy.  Ha  úgy  tetszik.  ( Perföldyvel  el.) 

Szélházy  {Lidihez).  Nemsokára  üt  az  óra,  mely  szerencsémet 
zengi.  {Malihoz.)  Sajnálom !  vigasztalja  magát.  {El.) 

Margit.  Mennek,  nem  is  szólnak,  pedig  jelen  keli  lennem  I  Máli, 
mondd  meg  szándékodat,  majd  én  beszélek  helyetted,  tudod,  majd 
én  ékesen  adom  elő.  {El.) 

Károly.  Máli,  légy  hát  boldog! 

Máli.  Híved  maradok,  bármi  történjék. 

Ferencz.  Mi  lesz  mind  ebből?  {El  mindnyájan.) 


—  ÍOS 

HARMADIK  FELVONÁS. 

ELSŐ  JELENÉS. 

LIDI,  PEREN  CZ. 

Lidi.  Mindenre  reá  állott  Károly  ? 

Ferencz.  Nagy  nehezen  vettem  reá,  majd  hogy  magam  is  nem 
pityeregtem,  midőn  elbúcsúzott  a  Máli  kisasszonytól,  de  még  is 
kitett  magán.  És  csak  azon  boszankodom,  hogy  előbb  észre  nem 
vettem  szerelmüket,  pedig  megszoktam  én  látni,  ha  valami  történik 
a  háznál. 

Lidi  Senki  sem  látta,  hogy  elment  Károly? 

Ferencz,  Senki,  csak  mi  hárman,  úgyszólván  mi  kelten,  mert 
Máli  azt  gondolja,  hogy  örökre  búcsút  vett.  Hehe !  majd  néz  az  öreg, 
elgondolom,  miként  mennydörgöttéz. 

Lidi.  Ferencz!  ha  jól  végződik  dolgunk,  megháláljuk  a  kend 
segítségét. 

Ferencz.  Szívesen  cselekedtem,  ha  mindjárt  orrot  kapok  is  a 
kapitány  úrtól. 

MÁSODIK  JELENÉS. 

MÁLI,  az  előbbiek. 

Máli  (magában).  Mely  szomorú  a  mi  sorsunk,  ha  a  durvább 
férfiúi  ész  intézi  e  földi  pályánkat,  ha  hideg  feltételek  letiporják  a 
szív  édes  gerjedelmét,  nincs  akkor  támasza  éltünknek,  nincs  semmi 

malasztja.  Mit  ór  a  magában  élő  asszony i  érzésnek  a  méltóság,  mit 
a  dicsőség,  ha  annak  szíves  rabjává  nem  lehetünk,  kit  igazán  szere¬ 
tünk.  Atyám  !  megismerem  jóakaratodat,  de  máskép  rajzolja  szemembe 
magát  a  szerencse. 

Lidi.  Mely  búsongás  1  Máli,  mi  bajod  ? 

Mali.  Kérdezheted  ?  Lidi !  te  azon  szép  frigyet,  melyet  öszve- 
nangzó  szívünk  mind  eddig  táplált,  hidegen  elszakasztád.  Te  tudtad 
Károly  szándékát  és  titkoltad ;  te  is,  ő  is  megcsaltatok ;  kire  bízhat¬ 
nám  ezután  magamat?  kinek  hihetnék  többé  e  földön?  Csak  egy 
nyomorult  szót  sem  kérésemre!  jég  szívvel  búcsúzott. 

Ferencz  {félre).  Én  nem  nézhetem,  mint  szomorog,  mindent 
megvallok. 

Lidi.  Ferencz !  férfiú  kend  ? 

Fercncz.  Eh,  megállóm  én  a  sarat,  bátran  benézek  az  ágyú 
torkába,  de  egy  szép  szemnek  a  könnyeit  —  (hirtelen  Lidihez).  Szabad 
szólanom  ?  nem  ? 

Lidi.  Nem,  nem,  még  nincs  idő  1 

Ferencz.  Hát  megyek.  {El.) 

Máli.  Legalább  azt  mondd  meg,  mi  vitte  őt  ily  gyors  eltökéltségre  ? 
nem  hallád,  hogy  hívséget  fogadtam  neki? 

Lidi.  Atyádat  nem  akará  felgerjeszteni,  nem  akart  háladatlannak 
látszani  szemében. 

Máli.  Az  atyám  jó,  végtére  engedett  volna.  Nem,  ez  nem  mentség, 
ő  nem  is  szóla  atyámmal,  nem,  nem,  ő  nem  szeretett. 

Lidi.  Légy  nyugodt,  jobb  búval  kezdeni  s  örömmel  végezni. 

HARMADIK  JELENÉS. 

MARGIT,  az  előbbiek. 

Margit  {nagy  bokrétával).  Megvan,  estvére  kézfogás,  öröm,  vígság, 
táncz  —  mindent  elintéztem.  Máli,  az  atyád  valamit  akar,  a  kertbe 
zárta  el  magát;  de  én  a  kis  ajtón  beszöktem,  meglesém,  ahl  nem 
szabad  szólanom,  nagy  ünnep  lesz.  ím !  vedd  ezt  a  szép  bokrétát, 
tulajdon  kezemmel  szakasztám,  nézd,  menyasszonynak  való!  Mit? 
et  szotnorkodol?  jól  van,  jól,  ha  a  szív  tánczol,  a  szem  sírjon.  Oh 

édes  leányom !  hát  én,  én  voltam  aláverve,  csak  gondold  el,  háron 
egész  esztendeig  sirattam  pártámat,  azon  nap,  hogy  Kukorócziva 
megesküdtem,  tizenkét  kendőt  sírtam  tele.  ( A  bokrélál  Malinak  nyáj l ja. 
lm,  tűzd  melledre. 

Máli.  Köszönöm  fáradságát,  édes  néném,  de  nem  használhatom, 
nem  vagyok  menyasszony. 

Margit.  Szinte  úgy  vagy  mint  én,  magam  is  utolsó  pillanatig 
tagadtam,  már  asszony  voltam,  mégis  tagadtam;  azonban  nekem 
megvallhatod.  Szólj,  édesem,  melyiket  választod  ? 

Máli.  Egyiket  sem. 

Lidi.  Mi  hajadon  maradunk,  valamennyi  férfiaknak  gyűlölséget 
esküdtünk. 

Margit.  Én  is  olyast  érzek,  senki  többé  ne  kérkedjék  szerelmem¬ 
mel,  nem,  örökre  bezárom  mellemet  —  de  majd  elfelejtem,  Máli !  még 
fel  sem  vagy  öltözve,  mint  illik  a  menyasszonynak,  Isten  bocsáj !  pe¬ 
dig  az  a  legelső,  jer,  siess ! 

Máli  (félre).  Sehol  sincs  nyugtom.  ( Margithoz .)  Mindjárt  megyek. 

Margit.  A  szép  ruha  az  embert  ajánlja,  kedvelted,  én  arra  sokai 
tartok. 

NEGYEDIK  JELENÉS. 

SZÉLIIÁZY,  az  előbbiek. 

Szélházy.  Mely  kellemetes  társaság! 

Margit.  Alázatos  szolgálója. 

Máli  (félre).  így  megmenekszem.  (El). 

Szélházy.  Én  jövök  — 

Margit.  Mint  van  báró  űr?  épen  most  küszködöm  húgommá 
(hátra  néz).  Máli !  elment  —  bocsánatot,  kedves  űr !  de  tovább  nerr 
lehet  szerencsém,  oh !  annyi  a  bajom.  Lidi !  mulasd  e  drága  urat 
sajnálom  —  Máli !  gonosz  leány.  (El.) 

Szélházy.  Tehát  nemsokára  a  szerencse  beszáll  ezen  házba. 

Lidi  ( ásílozva ).  Mely  boldogsági 

Szélházy.  Ezen  édes  ajaktól  kívánnám  hallani  a  szív  vallását 
Ah  kedves !  az  én  szívem  mint  ver,  mint  rugdalódzik ! 

Lidi.  Ach  1  (félre)  az  enyém  hallgat. 

Szélházy.  Értem  ezen  kívánatos  sóhajtást,  oh!  értem  ezen  bájos 
ömledezést,  látom  szép  szemének  égi  mosolygását,  mely  engem  az 
idvességre  ragad.  Ach !  miért  nem  tud  a  kisasszony  francziáúl,  hogy 
forró  szerelmemet  jobban  le  tudnám  festeni,  előadni,  magasztalni, 
emelni  — 

Lidi.  Én  hív  szerelmet  óhajtanék,  nem  üres  szavakat. 

Szélházy.  Hívség,  hívség,  mely  közönséges  szó;  én  az  vagyok, 
az  leszek,  még  a  síron  tűi  sem  nézek  másra. 

Lidi.  Valóban  egészen  el  vagyok  ragadtatva.  (Ásilozik) 
Szélházy.  Es  méltán,  mert  kérkedés  nélkül  szólván,  én  nagy 
ember  vagyok,  személyemet  nem  is  említem. 

Lidi.  Hogy  érti  azt  báró  úr,  mit  tart  nagynak? 

Szélházy.  Mely  kérdés,  nem  hiába  nem  ismeri  a  nagy  világot. 
Kinek  van  szebb  lova?  kocsija  — 

Lidi.  Akkor  csak  az  erszény  nagy. 

Szélházy.  Nálam  forr  az  ember;  játék,  öröm  uralkodik  házamban 
Lidi.  Minden  szép,  de  tudom  szebb  tulajdonságok  ékesítik  báró 
urat,  nagylelkűség,  hazafiúság  — 

Szélházy.  Megavúlt  szó !  tempi  passati. 

Lidi.  Tudom,  hogy  egy  részét  annak,  mit  a  szerencse  adott, 
nemzete  dicsőségére,  méltóságára  fordítja. 

Szélházy.  Szóljunk  szerelmünkről. 

Lidi.  Kivált  én  nagy  mértékben  érzem  — 

Szélházy.  Én  az  érzés  tengerében  úszom,  melyben  elmerülnék, 
ha  a  kisasszony  szívébe  nem  kapaszkodhatnánk  Hah !  mellem  csatázik, 
fejem  tétováz,  elmém  szaladgál !  Hah!  tőrt  döfnék  mellembe,  hanem 
szeretne  és  piros  vérem  ezt  a  helyet  mosná.  —  Íme !  lábához  borulok 
—  (hibáim  esik). 


ÖTÖDIK  JELENES. 

PERFÖLDY,  az  előbbiek. 

Perföldy  (az  ajtónál  megáll).  Mit  látok !  mit  hallok !  levátát 
tartanak  — 

Szélházy.  Alkalmatlan  emberi 

Perföldy.  Minő  locatitásban  találtam  a  bárót,  talán  de  causa 
sanguinis  tractáltl  liquidálji  nekem  ezt  a  kisasszony  1 

Lidi.  A  báró  nekem  örök  hívséget  ígért. 

Perföldy.  Protestálok,  vagy  más  törvényszékhez  relegálom. 

Szélházy.  Itt  a  kisasszony  bíró ;  közöttünk,  ügy  vélem,  £ 
választás  nem  nehéz. 

Lidi.  Már  az  igaz. 

Perföldy.  Ez  laesió !  azonban  a  kisasszony  legyen  mediatoi 
közöttünk,  kénye  szerint,  de  ne  praecipitanter  manipulálja  a  dolgot 
úgy  megelégszem.  Reményiem,  nem  fogja  revocálni  az  előbb  Ígértet 

Lidi.  Semmi  esetre;  az  egész  dolog  állapotja  csak  cgyber 
változik  — 

Perföldy.  Rogo  !  micsoda  az? 

Lidi.  Még  nincs  idő,  talán  korán  is  fog  jönni  az  igazság. 

Perföldy.  Mely  peremptoria  exceptio !  szívem  perplexitásba  jön 

Szélházy  {felre).  Nem  érti?  nem  kell  a  leánynak.  (Perföldyhez.^ 
Ezen  dologban  talán  — 

Perföldy.  Instálom,  itt  nincs  helye  az  ingessiónak. 

Lidi.  Minden  esetre  azt  előre  bocsátom,  hogy  nem  magam  dolgál 
viseltem. 

Szélházy.  Már  ez  kosár,  valóságos  kosár! 

Perföldy.  Inconsulte  nem  szoktam  cselekedni,  ha  bővebben 
informálni  fog  a  kisasszony,  tehát  elállók  az  institutumtól. 

Lidi.  Én  pedig  örülni  fogok,  ha  szíves  szándékomat  islátnát 
megismerni  fogja. 


HATODIK  JELENÉS. 

JÁNOS,  az  előbbiek. 

János.  Kisasszony  1  kapitány  űr  a  kertbe  kéri  a  vendég  urakat. 
Lidi.  Jövünk. 

Szélházy.  Sietve  jön  már  a  szerencsés  idő,  szívem  már  azt 
mélyen  érzi,  hogy  nem  vagyok  ember,  hanem  az  ég  lakosa,  már 
fel-,  fel-,  felemelkedem. 

Lidi  (Perföldyhez).  Ha  ügy  tetszik. 

Pcrföldy.  Méltóztassék.  ( Elvezeti  Lidit.) 

Szélházy.  Oh  mely  édes  az  a  gondolat I  az  ég  nyitva  áll,  hol  a 
karja,  kedves  ?  {Megfogja  az  inas  karját.)  Ott  ott,  látod  ?  látod  ? 

János.  Semmit  sem  látok. 

Szélházy.  Hah !  engem  elragad,  jer  karjaimba !  mely  szép 
kezecske !  (VI  mint  szájához  viszi  János  kezét ,  megfordul.)  Parbleu !  mi 
volt  ez?  menjünk.  {El.) 

János  {homlokára  mutál).  Itt  hibázik  1  (El.) 

HETEDIK  JELENÉS. 

KORT,  EGY  LÚGOSBAN  HÁROM  ÜLÉS. 

BALTAFY,  FERENCZ,  kertészek. 

Baltafy  {a  kertészekhez ,  kik  a  lúgost  virágokkal  ékesítik).  így !  kész 
minden.  Ferkó  1  ládd,  az  embernek  öreg  napjaira  is  marad  öröm 
hátra;  én  oly  szerencsés  vagyok,  mint  ha  az  ellenséget  megszalasz- 
tottuk  volna. 

Ferencz.  Örülök,  csak  azért,  hogy  kapitány  úrnak  jó  kedve 

van. 

Baltafy.  Aztán,  Ferkó,  ha  egyet  rikkantok,  süsd  el  a  mozsara¬ 
kat,  érted  ?  egy  salve  végezze  ezen  örömnapot. 

Ferencz.  Már  kész  minden. 

Baltafy.  Most  csak  török  muzsika  hibázik.  Ej  Ferkó!  a  nagy 
sietségben  elfelejtettük  Hősváry  óbestert  meghívni.  Ej !  be  sajnálom  ! 
de  az  esküvés  után  mindjárt  küldj  lovas  postát,  érted? 

r 

Ferencz.  Értem. 

Baltafy  (a  kertészekhez).  Ti  most  elmehettek.  {Kertészek  el.) 

NYOLCZADIK  JELENÉS. 

MARGIT,  MALI,  az  előbbiek. 

Margit.  Én  úgy  boszankodom  Málira ;  semmikép  nem  akar  cz-ir 
rán  öltözni,  pedig  a  menyasszony  — 

Baltafy.  Hadd  kedvére  1 

Máli.  Édes  atyám  !  fájdalom,  de  kívánságát  betöltenem  lehetetlen 
cn  ezekhez  a  kérőkhöz  nem  mehetek. 


Szélházy 

Kisfaludy  Károly.  I. 


Mely  szép  kezecske! 

A  kérők,  111.  felv.  6.  jel. 

204.  lap. 


Balíafy.  Mali !  mit  mondottam  ?  ne  keserítsd  öreg  atyádat,  ki  té¬ 
gedet  úgy  szeret. 

Máli.  Oh  drága  atyám !  éltemet  feláldozom,  csak  ezt  ne  kívánja. 

Baltafy.  És  mi  okból  gyűlölöd  őket?  Ha  Szélházy  nem  tetszik, 
válaszd  Perföldyt,  az  egy  talpig  derék  ember. 

Máli.  Mind  igaz,  de  én  már . .  .  ( ákadoz )  én  szeretek. 

Baltafy.  Mitszólasz? 

Margit.  Az  átkozott  könyvek !  úgy  van,  megmondottam  —  Isten 
bocsáj !  ha  a  sátán  máskép  nem  tud  incselkedni,  tehát  szerelmes 
verset  ír. 

Baltafy.  És  kit  szeretsz? 

Máli.  Károlyt,  már  ifjúságomtól  fogva. 


Baltafy.  Mennydörgő-rázta !  annak  magam  vagyok  oka,  azért  volt 
oly  különös  az  a  gyermek. 

Margit.  Lássa  az  ember!  mi  nem  történik  nálam  nélkül  a  háznál. 

Baltafy.  Nem,  abból  semmi  sem  lesz,  Ferkó !  küldd  hozzám 
Károlyt. 

Ferencz.  Lovára  ült  és  elment. 

Máli.  Örökre  elbúcsúzott. 

Baltafy.  Eh!  megmosom,  ha  megjön,  rossz  gyermek! 

Máli.  Atyám  !  Atyám  1 

Baltafy.  Nem,  már  késő,  kérők  a  háznál,  kihíresítenek !  már  alá 
mit  csinálsz,  férjhez  kell  menned. 

Margit.  Úgy  van,  édes  leányom  !  az  a  czélja  létünknek.  Nézd,  én 
már  megérett  asszony  vagyok,  még  is  ha  valaki  igen  szépen  kérne, 
feláldoznám  magamat. 

Máli.  Atyám!  kész  vagyok  mindenre,  oh  de  ne  tegye  koczkára 
földi  szerencsémet. 

Ferencz.  Kapitány  uram !  én  a  jobb  karomat  teszem  rá,  hogy  az 
egyik  kérő  pénzért  jött  hozzánk,  különben  alig  ha  messzebb  nem 
keresett  volna  hölgyet,  bocsánatot  —  de  . .  . 

Baltafy.  Nincs  gondod  arra,  meg  kell  lenni.  Máli,  szót  fogadj. 

Margit.  Minek  ezek  az  ülések? 

Baltafy.  Mi  hárman  fogunk  leülni !  rendet  kell  mindenben  tartani. 

Margit.  Jönnek  márl 

Baltafy  (Ferencihez).  Menj  a  mozsarakhoz. 

Ferencz.  Nem  jól  megy  a  dolog!  Szegény  kisasszony!  (Fejcsó¬ 
válva  cl.) 

Baltafy  (Malihoz).  Leány!  még  egyszer  mondom,  ne  ingerelj. 


KILENCZEDIK  JELENÉS. 

LIDI,  SZÉLHÁZY,  PERFÖLDY,  JÁNOS,  az  előbbiek. 

Baltafy.  Köszöntőm  az  urakat. 

Margit.  Nagyon  örvendek  !  tessék  leülni. 

Baltafy  (Margithoz).  Hallgass !  állva  szokás  kérni.  (Malihoz.)  Jer, 
Máli.  (Leülnek.)  Itt  űl  mellettem  leányom  !  a  mint  értém,  az  urak  közül 
mindegyik  óhajtja  őt  feleségűi ;  én  neki  szabad  választást  engedtem, 
azért,  ha  egyik  hátra  marad,  harag  ne  legyen  köztünk. 

Szél házy  (félre).  Jól  játszik  az  öreg,  de  okosabb  emberekre  talált. 
Baltafy.  Mi  az  értékemet  illeti,  mint  látták  uraságtok,  annyi  van, 

hogy  bőségben  táplálhat ;  nemesi  jószágom  minden  készülettel  halálom 

/ 

után  egyetlen  leányomra  száll.  így  tehát  a  kérőké  az  első  szó,  tessék 
kinyilatkoztatni  magokat. 

Szélházjr.  Megvallom,  ez  a  kisasszony  a  tökéletesség  remeke,  de 
a  szívem  máshoz  vonszon.  (Lidire  mutat.)  Itt  áll,  a  kit  válaszlék. 
Baltafy.  Jól  van,  jól,  Lidi  is  az  én  leányom,  örvendek. 
Szélházy.  Triumphl 

Perföldy.  Én  a  dolgot  resummálván,  úgy  conveniáltam  magam¬ 
mal,  hogy  csakugyan  a  házasság  szerelem  nélkül  rózsákat  nem  terem, 
azért  Lidi  kisasszonynak  nyújtom  a  kezemet. 

Máli  (felugrik).  Hála  Isteni 

Baltafy  (hevesen).  Hah  !  mely  szégyen!  jól  van,  jól,  találok  én 
férjet  leányomnak.  Mennydörgő-rázta !  mely  megvetés!  Jól  van.  Hé! 
Ferkó!  Ferkó  1  —  Még  nagy  a  világ  —  még  —  (mozsár  durran). 
Margit.  Ah!  mint  ijesztgetik  az  embert. 

Baltafy  (integet).  Megállj!  Jancsi!  fuss,  ne  lőjenek  többé!  for¬ 
dítsd  fel  a  mozsarakat.  ( Jancsi  el.)  Mennydörgő-rázta !  a  méreg  meg¬ 
emészt,  minden  visszára  megy. 

Lidi.  Édes  bácsi !  urak !  tessék  meghallgatni. 

Ferencz  {előjön).  Mi  történt? 

Baltafy.  Szegezd  be  a  mozsarakat. 

Lidi.  Először  is  bátyámhoz  fordulok,  kit  mint  atyámat  tisztelek 
és  megvallom,  hogy  ezeket  az  urakat  megcsaltuk. 

Ferencz.  Úgy  van  bíz  az,  megcsaltuk. 

Lidi.  Nem  tudom,  haszonkeresés  vagy  tisztább  akarat  hozta-e 
ezen  érdemes  urakat  házunkba,  de  azt  tudtam,  hogy  bácsi  Málit  férjhez 
adni  eltökélő,  azt  is  tudtam,  hogy  Máli  bátyámat  szereti ;  azért  bácsit 
késő  bánattól,  Málit  szerencsétlen  házasságtól  megmenteni  akarván, 
Baltafy  gazdag  leányának  adtam  ki  magamat  és  ezen  urakat  avval 
hitettem,  hogy  bácsi  tudni  óhajtaná,  melyik  szeret  igazán. 

Perföldy.  Jól  allegál! 

Szélházy.  Szörnyű  fátuml 

Lidi.  Ferenczet  magát  iktattam  frigyembe,  és  híven  segített.  lm 
ez  vala  hálóm,  az  urak  beakadtak. 

Máli  {Lidi  karjába).  Lidi!  kedves  barátnőm! 

Baltafy  {megszorulva^.  Hm,  mennydörgő-rázta !  mit  tegyek!  Ha 
meggondolom  —  valóban  —  Lidi!  jer  mellemhez!  több  eszed  volt, 
mint  nekem. 

Máli.  Édes  atyám! 

Baltafy.  Nem  haragszom,  és  hogy  lásd  —  mely  robajt  hallok! 
a  kertajtó  nyílik,  Jancsi  nézd  meg.  {Jancsi  el.) 

Szélházy.  Könyörgök!  kit  mondottam  én  csak? 

Baltafy.  Lidi  húgomat. 

Szélházy.  Hát  igen  rosszul  mondottam,  Máli  kisasszonyt  értettem. 

Baltafy.  Sajnálom!  már  késő;  tessék  máshol  házasodni. 

Szélházy  {félre).  Hah!  keserű  sors! 

Perföldy  {félre).  Hogy  consequens  maradjak,  és  collegáim  ne 
vexáljanak  —  {Lidire  tekinthet.)  a  leány  szép,  a  nagyobb  szállás  meg¬ 
van,  ergo  meg  kell  lenni.  {Baltafyhoz.)  Spectabilis !  én  szavamnak  ura 
vagyok,  Lidi  kisasszonyt  kérem  házastársűl. 

János.  Hősváry  óbester! 

Baltafy.  Az  én  barátom. 

TIZEDIK  JELENÉS. 

HŐSVÁRY,  az  előbbiek. 

Baltafy.  Hozott  Isten,  barátom ! 

Hősváry.  Baltafy!  van-e  még  leányod?  tudd  meg,  én  is  kérő 
sragyok. 

Margit.  Különösen  örvendek,  hogy  láthatom  óbester  urat,  már 
régen  nem  volt  szerencsém. 

Hősváry.  Jó  napot,  anyám !  la  !  mint  fel  van  virágozva. 

Margit.  Anyám  !  minő  megbántás,  ily  öreg  fiam  még  sem  lehetne. 

Hősváry.  Barátom !  hallom,  megint  heveskedtél  és  leányodat 
erővel  férjhez  akartad  adni. 

Baltafy.  Vége  már ;  itt  gondolom  lesz  egy  pár  !  ( Perföldyre  és  Lidire 
mulat.) 

Perföldy.  Ha  nem  prohibeálja  spectabilis. 

Baltafy.  Legjobb  áldásomat! 

Hősváry.  Most  én  szólok,  de  előbb  is  ( Malihoz )  édes  kisasszony, 
én  szívéért  esdeklek,  egy  szép  huszár  nevében  megkérem. 

Máli.  Az  atyám  felel  helyettem. 

Hősváry.  Oly  hamar  el  nem  állok.  He  öcsém ! 

Fcrcncz.  Durrongás  lesz  ennek  a  vége.  {El.) 

Hősváry.  Talán  több  sikere  lesz,  ha  maga  megjelen. 


TIZENEGYEDIK  JELENÉS. 

KÁROLY,  az  előbbiek. 

Károly  {huszárrtihában ).  Atyám  ! 

Baltafy.  Mcnnydörgő-rázta  !  gyermek  1  mi  lett  belőled  ! 

Máli.  Gonosz  Károlyi  mely  szorultságba  hoztál. 

Hősváry.  Hozzám  jött,  megvallott  mindent;  én  visszahoztam  és 
hív  szerelmöknek  szószólója  vagyok. 

Baltafy.  Köszönöm,  barátom  1  hogy  többé  el  ne  szökjék,  tehát 
örökre  lelánczolom.  {Malit  Károlyhoz  vezeti.)  Legyetek  szerencsések. 
Perföldy.  Öcsém  uram,  gratulálok! 

Szélházy  (félre).  Mely  unalmas  érzékenységek  I  ( Baltafylioz ).  Ma¬ 
gamat  ajánlom,  köszönöm  barátságát. 

Baltafy.  Nincs  mit. 

Szélházy.  Ach !  mely  hátra  vagyunk.  (El.) 

Baltafy.  Elhiszem ;  kiben  a  nemzetiség  kihalt,  az  nem  találja  fel 
magát  hazájában.  (Lidihez).  Mint  látom  — 

Lidi.  Ha  jobban  megismerjük  egymást  — 

Perföldy.  Reményiem  nem  ellenzi  szerencsémet  et  sic  porro. 
Baltafy.  Barátim  és  ti  kedvesim,  ez  a  nap  tehát  gyönyörűen 
végződött.  (Mozsarak  durrognak.)  Vegyétek  egymást  és  éljetek  a  haza 
javára,  díszére,  dicsőségére.  ( Károly  s  Mali  az  öreg  mellére  lóridnak; 
a  kárpit  lefordul.) 


Kisratudy  Károly  tmickál.  I. 

A  PÁRTÜTŐK. 

EREDETI  VÍGJÁTÉK  HÁROM  FELVONÁSBAN. 


(Először  adatott  Székes-Fehérvártt,  1819.  november  23.) 


(1819.) 


SZEMÉLYEK. 

HAJNALÉI  LÁSZLÓ,  gazdag  kereskedő. 
ELEK  J 

MILI  >  testvére  gyermekei. 

ROZI  \ 

ELŐSDY,  hadnagy. 

TÓHÁZY  KÁROLY. 

KÖRMÖSDY,  táblabíró. 

ÖREGBÍRÓ. 

BÍRÓNÉ. 

NÓTÁRIUS. 

PALKÓ,  a  fia. 

KÁNTOR. 

TÖRVÉNYBÍRÓ. 

A  helység  kovácsa. 

JAKAB,  Elősdy  inasa. 

Hajnali!  inasa. 

Hajnali!  vendégei,  tanácsbeliek,  helység  lakói. 


A  dolog  történik  egy  szabad  helységben. 


ELSŐ  FELVONÁS. 


ELSŐ  JELENES. 

HAJNALFX  LAKÁSA. 

Hajnali!  ( egyedül  lelép).  Hát  igaz  még  is,  hogy  az  ember  teljes 
nyugalmat  nem  talál,  bár  mely  szegletébe  vonúljon  e  földnek!  Ezen 
helységben  gondolám  minden  zavar  nélkül  folytatni  éltemet,  és  ím 
itt  is  háborgatnak  szomszédim ;  rontják,  rabolják  értékemet ;  pedig 
azt  sem  tudják,  mely  szenvedély  készteti  őket.  Valóban  türelmemet 
igen  megkísértik. 

MÁSODIK  JELENÉS. 

INAS,  az  előbbi. 

Inas  (leveleket  hoz).  A  posta  megérkezett,  itt  az  újság  több 
levelekkel.  (Altaladja  és  elmegyen.) 

Hajnali!  ( egyedül ,  a  leveleket  felbontja.)  Üdvözlő  levelek  nevem 
napjára,  sok  szerencse-kívánás.  (Félre  teszi.)  Eh!  elévült  szokás,  nem 
kapok  rajta.  A  jóakaróm  úgy  is  mindenkor  jót  kíván,  a  rossznak 
csak  puszta  szokás.  (Mas  írást  vesz  fel.)  Újság !  váljon  mi  történik 
a  világban  ?  Mióta  elvonúltam  tőle,  csak  hazám  érdekel.  (Olvas.) 
„A  nemzeti  színjátszó-társaság  több  helyeken  már  tartós  lábra  kapott 
és  avval  a  reménynyel  kecsegtet,  hagy  e  hasznos  igyekezet  hazámban 
elterjedvén,  ezen  nemesebb  részét  a  szépmesterségeknek  nemzetünk 

is  méltányolni  fogja."  Hála  az  ég  urának!  Hát  azt  is  megértem,  hogy 
édes  honi  nyelvünk  újra  feldíszlik  s  a  magyar  is  szelídebb  élemények- 
nek  helyt  adván,  befogadja  az  örömet  lehelő  Helikon  szüzeit.  Ez 
a  hír  egészen  felvidámít. 

HARMADIK  JELENÉS. 

ELEK,  az  előbbiek. 

Elek.  Kedves  bátyám !  oly  magányosan  ?  Örvendek,  hogy  sze¬ 
méből  valami  titkos  öröm  szikrázik. 

Hajnalfi.  Ki  ne  örülne,  ha  hazáját  szereti,  a  kiben  ez  a  szent 
érzés  még  ki  nem  halt?  Olvasd.  (Általad ja  az  újságot  Eleknek ,  ki  azt 
általfulja.)  Nemde,  méltó  ok  az  örömre  ? 

Elek.  Kellemetes  újság ! 

Hajnalfi.  Öcsém  1  előmegyünk!  akármit  kiáltoznak  ellenségink, 
előmegyünk,  ellenére  a  sok  elfajúltaknak. 

Elek.  A  világosodásnak  és  a  nyelv  tisztulásának  legelső  lépése, 
hála  azon  jó  hazafiaknak,  kik  fáradhatatlan  dolgoznak. 

Hajnalfi.  Nem  az  unalom,  nem  az  idő  elölése  végett  örvendek 
ezen  intézetnek,  mert  a  lelkes  ember  úgy  is  mindenkor  elég  magának, 
és  az  üres  szívót  a  legszebb  theatrum  sem  mulatja ;  de  a  nemzetnek 
csínosodása,  a  nyelvnek  pallérozása  terjed  el  általa.  Minden  nemzet 
megörökíti  hőseit  és  az  utóbbi  világnak  telteiket  előadja,  csak  mi 
maradnánk  hátra  ?  Hány  nagy  királyokkal,  hány  világismerte  vité¬ 
zekkel  bővelkedik  történetünk,  nem  volna  ecsetünk  azokat  festeni  ? 
nem  volna  elég  erőnk  azokat  sirjokból  felszólítni? 

Elek.  Mint  elragadtaíik  édes  bátyám. 

Hajnalfi.  A  szív  lángol,  és  szemem  vígan  nézi  a  jövendőség 
idomjait,  már  bátran  merem  kiáltani:  előmegyünk,  öcsém!  Ma  nevem 
napján  szebb  öröm  nem  érhetett  volna;  szinte  elfelejtem,  hogy  hátra 
maradt  ifjúságom,  és  ezen  napot  már  ötvenkétszer  számlálom.  Add 

t 

ide  az  újságot.  ( Elek  néki  adja.)  így,  ha  rossz  kedvem  lesz,  ha  az 
irigység,  rágalmazás  nevemet  tapossa,  akkor  ezt  olvasom  és  fel- 
vidúlok.  Oh  ha  minden  ember  úgy  tekintené  azon  intézetet,  ha  becsét, 
érdemét  úgy  általlátná,  ( sóhajtozva )  eddig  — 


214 


Elek.  Eddig  nem  kellene  titkos  irigységgel  másokra  néznünk  és 
hátramaradásunkat  pirulva  vallanunk.  Én  is  majd  a  kettős  öröm 
között  elfelejtém,  miért  jöttem.  Édes  bátyám,  én  — 

Hajnalik  Elég,  fiam;  tudom, ^mindenkor  jót  kívánsz. 

Elek.  És  igaz  hálával  vagyok  annyi  jótéteményéért. 

Hajnalik  Mind  eddig  érdemes  voltál  reá,  sőt  áldom  a  szerencsét, 
mely  engemet  azon  karba  helyeztetett,  hogy  jót  tehettem  veletek. 

Elek  {ér ze  mény  nyel).  Jó  bátyám! 

NEGYEDIK  JELENÉS. 

MILI,  ROZI  és  a  többiek. 

Mili.  Édes  bácsi!  minthogy  — 

Rozi.  Neve  napját  szerencsésen  elérte  — 

Mili.  Tehát  mi  is  hálaadó  szívvel  — 

Hajnalik  Jól  van,  kedves  leányaim,  köszönöm.  Hát  semmi 
kérésiek  sincs  ? 

Elek.  Atyai  szorgalommal  mindenről  gondoskodott,  a  mi  csak 
szükséges. 

Hajnalik  A  mai  napot  vígan  szeretném  tölteni ;  kit  hozassak 
ki  a  városból  ?  Ti  hallgattok,  leányok  ? 

Rozi.  A  kit  tetszik. 

Hajnali!.  Hát  Mili? 

Mili.  Én?  én  nem  tudom. 

Hajnali!.  Az  öreg  majort  ? 

Mili  {félre).  Az  öreget? 

Hajnali!.  Vagy  a  doctort? 

Rozi  {félre).  A  doctort! 

Hajnali!.  Látom,  nem  akartok  szólni,  tehát  hozassatok  ki  a  kit 
akartok. 

Mili.  Édes  kedves  bácsi ! 

Rozi.  Mely  felséges  gondolat ! 

Hajnali!.  Most  a  kertbe  megyek,  hallom,  a  szomszédok  megint 
minden  oitoványimat  lerontották. 

Mili.  Azok  a  rossz  emberek  I 


21  fi 


Elek.  Én  lesre  megyek  és  ha  valamelyiket  rajta  kapom,  tehát  — 

Hajnalik  Legyünk  békén,  majd  megunják  azt  is,  ha  látják, 
hogy  nem  boszankodom  érte;  majd  megmásúlnak,  ha  egyszer  meg¬ 
ismernek. 

Elek.  Bátyám  jóságával  új  fegyvert  ád  kezökbe. 

Hajnalik  En  a  békét  szeretem,  gyűlölöm  a  perlekedést.  Édes 
gyermekeim !  a  mai  nap  tehát  egészen  kényetekre  van  bízva  — 
kiki  úgy  és  avval  mulassa  magát,  a  kivel  és  hogyan  tetszik.  (El.) 

Elek.  Mely  kegyes  irántunk!  Én  előre  örvendek,  hogy  mi  is 
neki  ma  kis  váratlan  örömet  csinálhatunk.  Miül  Rozi!  tudjátok-e 
már  rollétokat? 

Mili.  Én  tudom. 

Róza.  Minden  hiba  nélkül. 

Elek.  Az  jó,  de  meg  nem  foghatom,  hogy  barátim  még  most 
sem  írtak. 

Mili.  Magok  jönnek  levél  helyett. 

Rozi.  Okosabb  is. 

Elek.  De  némely  okokra  nézve  szerettem  volna  tudni  szándékodat, 
hogy  ma  estve  fel  ne  akadnánk,  a  hadnagy  — 

Mili  (hirlel en.)  Az  eljön,  bizonyosan  eljön,  ha  törik  szakad. 

Rozi.  Károly  el  nem  marad,  ha  mindjárt  a  világ  felfordúl. 

/ 

Elek.  Úgy?  látom,  a  szív  igm  kész  a  jövendölésre.  Hát  meg- 
nyughatom  ? 

Mili.  Teljesen. 

Elek.  Azt  írtam  nekik,  hogy  estve  felé  jőjenek,  és  a  kertfalon 
szökjenek  házunkba,  nehogy  bátyánk  őket  megsejdítse.  Ti  várjátok 
őket  és  egyenesen  a  nagy  szobába  vezessétek. 

Mili.  Előre  örülök  mint  néz,  mint  mosolyog  majd  a  bácsi. 

Elek  (enyelegve).  Mili !  mit  gondolsz  ?  a  hadnagy  igen  termé¬ 
szetesen  játszsza  majd  a  szerelmest. 

Mili  (elfordúl).  Bátyám! 


Elek.  Semmi  az,  mind  szegény  bűnösök  vagyunk;  de  most 
jertek,  készítsük  a  játékszínt,  hogy  utóbb  ne  kelljen  bajlódni ;  de 
okosan,  leányok!  senki  észre  ne  vegyen. 

ÖTÖDIK  JELENÉS. 


HAJNALFI,  az  előbbiek. 

Hajnalfi.  Gyermekek!  hol  van  a  nagy  szoba  kulcsa?  nem 
találom  sehol,  az  ablaktáblák  is  be  vannak  zárva. 

Mili  {félre).  Szépen  vagyunk. 

Elek  {félre).  De  rosszkor  jött  ez  a  kérdés.  {Hajnalfhoz).  Nem 
tudom,  én  nem  láttam,  nem  hallottam  — 

Hajnalfi.  A  kertből  akarnék  némely  virágokat  más  egyéb  szer¬ 
számokkal  együtt  berakatni,  nehogy  azt  is  ellopják,  hiszen  a  szoba 
üres  — 

Mili.  Édes  bátyám !  megvallom,  de  ne  haragudjék,  én  a  kulcsot 
elvesztettem. 

Hajnalfi.  Semmi  az,  édes  leányom!  a  lakatos  majd  felzárja. 

Mili.  Úgy,  de  a  lakatos  nincs  itt. 

Hajnalfi.  Hová  ment? 

Mili  {megszorulva).  Meghalt. 

Hajnalfi.  Úgy?  már  akkor  csakugyan  nem  jöhet,  sajnálom 
a  szegényt,  jó  ember  volt. 

Elek.  Talán  a  kertházban  is  elállhatnának  a  virágok  egy-két 
napig,  míg,  míg  — 

Mili.  Míg  a  lakatos  megjön. 

Hajnalfi.  Előbb  mondtad,  hogy  meghalt. 

Mili.  Ah!  ha  más  lakatos  jön,  azt  akarám  mondani. 

Hajnalfi.  Nem  bánom,  tehát  ott  is  elállhat. 

Mili  {félre).  Hála  Istennek. 

Hajnalfi.  Jer  Elek,  rakjuk  el  a  virágokat. 

Elek.  Szívesen.  {Elmennek.) 

Mili.  Szükségből  szabad  hazudni. 

Rozi.  Csak  használjon,  és  a  lakatos  addig  fel  ne  támadjon.  {El 
mind  a  kelten .) 

HATODIK  JELENÉS. 

Az  'úr cgbír ö  háza  előtt.  Jobbra  egy  fekete  tábla ,  melyre  mindenféle  czcdulák 
vannak  ragasztva ,  balra  a  kaloda  áll. 

Kisbíró  ( egyedül ,  egy  czédnlát  ragaszt  a  táblára,  kevéssé  tántorog). 
Ez  is  megvan.  Nehéz  hivatal  az  a  bíróság,  magára  sem  tud  az  ember 
vigyázni  és  másra  vigyázzon.  Hehe !  be  jó  bora  van  annak  az  öreg¬ 
bírónak!  nem  hiában,  könnyen  jut  hozzá.  Köztünk  szólván,  csak 
egy  pintet  ittam  meg,  kicsit  még  is  a  fejembe  ment. 


HETEDIK  JELENÉS. 


KOVÁCS,  az  előbbi. 

Kovács.  Jó  napot  kisbíró. 

Kisbíró.  Servus  komám ! 

Kovács.  Mit  csinál  kend  itt? 

Kisbíró.  Hivatalomba’  járok  el. 

Kovács.  Látom  az  egyenes  állásról.  Komám !  egészségére  váljék. 
Kisbíró.  Köszönöm,  servus.  De  igazán,  olvassa  kend,  ha  nem 
hiszi,  oda  akasztottam  a  táblára. 


Kovács.  Könnyű  olvasni,  ha  az  ember  a  betűket  ismeri.  Mi 
van  benne? 

Kisbíró  {fontosán).  Az  egyik  czédulán  az  van:  a  mai  naptól 
fogva  egy  polgár  se  merje  magát  leinni. 

Kovács.  Ki  tilthatja  azt  meg? 

Kisbíró.  Négy  garas  büntetés  alatt. 

Kovács.  Különös. 


Kisbíró.  Komám!  nincs  pénz  a  helység  cassájában. 

Kovács.  És  arra  kend  fog  vigyázni  ? 

Kisbíró.  A  másikon  a  limitatio  van. 

Kovács.  Mindig  limitálnak  kendtek,  és  mindig  drágább  lesz. 
Kisbíró.  Nem  is  azért  van  az,  hogy  megtartsák,  csak  hogy  ott 
függjön.  Az  ördög  lenne  bíró,  ha  mindent  az  írás  után  kellene  csele¬ 
kedni. 

Kisbiró :  Az  egyik  czédulán  az  van  .  .  . 

A  pártiitők,  I.  felv.,  7.  jel. 

Kisfaludy  Károly.  1.  218.  lap. 

NYOLCZADIK  JELENÉS. 

B ÍRÓNÉ,  az  előbbiek. 

Bíróné  (a  Msbiróhoz).  Volt  kend  komámasszonynál  ?  • 

Kisbíró.  Most  sietek. 

Bíróné.  Mely  restség,  mely  tunyaság !  Azért  fizeti  kendet  a  helység, 
hogy  engemet  szolgáljon ;  tüstént  menjen  kend,  s  egyszersmind  a 
kisebbik  asszonyomat  is  tisztelem  és  egy  kis  lúdtorra  szívesen  látom. 

Kisbíró.  Sietek.  ( Lassan  el.) 

Bíróné.  Sok  baja  van  az  embernek,  mindig  perelni  kell ;  kendre 
is  panaszom  van,  kovácsmester;  már  mióta  kértem  szenet,  és  még 
most  se  küldött  kend. 

Kovács.  Mikor  magamnak  sincs. 

Bíróné.  Semmi  az,  a  becsülettudó  ember  mindig  az  elöljárót  te¬ 
kinti  először,  azután  magát,  érti  kend  ? 

Kovács.  Ha  lesz,  adok,  de  most  se  szén,  se  munka,  se  pénz; 
olyan  az  erszényem  mint  a  fúvóm,  egyikbe  sincs  szusz.  Isten  kend¬ 
del.  (El.) 

Bíróné  (egyedül).  Mint  romlik  a  világ !  ezelőtt  ha  az  öregbíró 
valamire  pillantott,  már  avval  megkínálták  az  emberek,  most  a  ké¬ 
résre  is  alig  adnak. 


KILENCZEDIK  JELENÉS. 

ÖREGBÍRÓ,  az  előbbi. 

Bíróné.  Megjött  kend?  soká  oda  maradt. 

Öregbíró.  Az  ember  mulat,  de  végez. 

Bíróné.  Hát  csak  keresztülvitte  kend  a  tanácsban,  hogy  a  helység 
majorját  bírhatjuk  ? 

Öregbíró.  Szerencsésen,  a  tanács  úgy  végezte;  minthogy  én  a 
helység  javára  fáradhatatlan  dolgoztam  és  ezen  veszélyes  időkben  az 
öregbíróságot  okosan  viseltem,  tehát  hálaadatosság  jeléül  a  majort 
holtomig  bírhatom  és  használhatom.  De  Sári !  más  újság  is  van,  bíró 
maradtam  megint. 


Bíróné.  Senki  sem  volt  ellene  ? 

Öregbíró.  A  templomatya  sokat  beszélt,  és  a  mint  mások  mon¬ 
dották,  igaza  is  volt;  de  lenyomtuk.  Hanem  a  nótáriusnak  is  kell 
valamit  adnunk,  érted  ?  mert  —  no,  hiszen  tudod,  egyik  kéz  a  mási¬ 
kat  mossa. 

Bíróné.  Hiszen  neki  is  valamit  majd  csak  találunk.  No  most 
megelégszem  kenddel. 

Öregbíró.  Aztán  Sári  lelkem,  egynéhány  tanácsbélinek  áldomást 
Ígértem,  talán  csak  meg  kellene  adni. 

Bíróné.  Majd  estvére,  legalább  ha  valamelyik  leiszsza  magát,  a 
köznép  ne  lássa;  elkészítek  én  mindent.  ( Be  a  házba.) 

Öregbíró  {egyedül).  Akárki  mit  mond,  ez  az  én  feleségem  derék 
egy  asszony ;  csintalan  ugyan,  többször  jól  lehord,  de  esze  van  — 
majd  több  mint  nekem.  Mióta  elvettem,  mely  jói  megy  bíróságom  I 
azelőtt  minden  úntalan  megkardlapoztak  a  katona  urak. 


TIZEDIK  JELENÉS. 

NÓTÁRIUS,  az  előbbi. 

Nótárius.  Öregbíró  uram !  etiamque  kedves  komám  uram,  hogy 
van  kend  ? 

Öregbíró.  Jól,  jól,  csak  a  sok  gondok  —  tudja  kend,  a  helység 
rajtam  fekszik. 

Nótárius.  Hát  csak  tűrhető, de  nálam  ad  animam,  a  miseria  beszállt. 

Öregbíró.  Hogyhogy  ? 

Nótárius.  Az  a  rossz  fiam  ezer  galibát  okoz. 

Öregbíró.  Pedig  tudós  fiú,  már  verseket  is  csinált,  aztán  fél  tuczat 
iskolát  eljárt. 

Nótárius.  Feje  jó  van,  csak  az  atyjára  ütött !  Aztán  aphilosophia 
mellett  ugrált,  maholnap  doctor  lett  volna;  de  korhely  —  gondolja 
el  komám  uram,  már  szerelmes. 

Öregbíró.  Ne  beszéljen. 

Nótárius.  Ad  animam,  szerelmes. 

TIZENEGYEDIK  JELENÉS. 

BÍRÓNK,  az  előbbiek. 

Bíróné  (már  ezelőtt  liallgatódzott,  erre  kiszalad).  Kibe,  kibe  komám  ? 

Nótárius.  Szolgája  az  asszonynak,  humillimus  komám  asszony. 

Bíróné.  Kibe  szerelmes  ? 

Nótárius.  Instálom,  én  nem,  hanem  a  ham. 

Bíróné.  Szóljon  már  komám  uram,  alig  várom. 

Nótárius.  Annak  az  úrnak  abban  a  kőházban  a  leányába  - 
nem  is  —  tudja  Isten  micsodájába. 

Bíróné.  Mentsen  Isten !  azok  rossz  emberek. 

Öregbíró.  Ej,  ej,  Sári,  ládd,  ezt  még  nem  tudtuk. 

Nótárius.  Ad  animam  úgy  van,  mindennap  a  kert  alá  jár  fütyölni 
és  furulyázni;  most  kaptam  rajta. 

Bíróné.  Az  nem  jó,  azt  ne  engedje  komám  uram. 

Nótárius.  Nem  is  szenvedem,  most  vettem  a  dolgot  kérdésre,  és 
a  gyermek  mindent  megvallott. 

Bíróné.  És  melyik  tetszik  neki  ? 

Nótárius.  Maga  se  tudja,  úgy  tartom  mindenik.  De  megmond¬ 
tam  neki,  hogy  ha  még  egyszer  oda  megy,  tehát  kitöröm  a  nyakát, 
aztán  elűzöm  házamból. 

Öregbíró.  Jól  cselekszi  komám  uram,  az  ifjúságot  meg  kell  za¬ 
bolázni. 

Bíróné.  És  szívesen  látják,  hallják  őtet  ? 

Nótárius.  Úgy  vallja,  hogy  igen  szeretik,  mert  ha  meglátják,  fe¬ 
lette  nevetnek;  el  is  hiszem,  az  ifjú  szép,  hozzám  hasonlít;  de  sem¬ 
mikép  nem  engedem  —  különben  a  Hajnalfi  gazdag  ember. 

Bíróné.  Az  ám,  de  hogy  lett  gazdag? 

Öregbíró.  Sári  I  ez  nagy  kérdés,  valóban  egy  öregbíróhoz  beillenék. 

Bíróné.  Ő  hirdeti  ugyan,  hogy  a  háborúban  szerezte  értékét,  de 
nem  igaz,  mert  más  ember  ott  megszegényedik. 

Nótárius.  Optime !  jó  argumentum ! 

Öregbíró.  Aztán  az  a  tiszt,  a  ki  nála  meghalt,  komám !  abba’ 
titok  van. 

Bíróné.  Az  a  sok  vendég!  nem  ok  nélkül  járnak  hozzá. 

Nótárius.  Esznek,  isznak,  dobzódnak. 

Bíróné.  Hogy  fel  ne  ébredjen  a  lelkiismeret. 

Öregbíró.  Templomba  nem  jár. 

Bíróné.  Fél  az  Istentől. 

Nótárius.  A  kalapját  szemére  húzza,  senkire  sem  néz. 

Bíróné.  Retteg  az  emberek  szemétől. 

Öregbíró.  Aztán  minden  kárt  elszenved,  pedig  az  ember  szól 
magáéért. 

Bíróné.  Rossz  emberek. 

Öregbíró.  Gonosztevők. 

Nótárius.  Ad  animam  1  vétekkel  tölt,  bűnökkel  terhelt  és  gonosz 
sággal  tetézett  az  egész  házok. 

Öregbíró.  Bár  csak  valami  titokra  jöhetnénk. 


TIZENKETTEDIK  JELENÉS. 

KÁNTOR,  az  előbbiek. 

Kántor.  Áldás  és  szerencse  szálljon  kendtekre ! 

Bíróné.  Isten  hozta  kántor  uramat ! 

Öregbíró.  Megjött  kend  a  városból  ? 

Kántor.  Igen,  most  szállók  le  a  kocsiról. 

Nótárius.  Mi  újság? 

Kántor.  A  collegámnak  torka  fáj,  egy  embert,  vesztettek  el,  a 
Dunán  egy  hajót  láttam  gőzből,  aztán  a  szüretbe  egy  tüzes  kígyót 
eresztettek  a  levegőbe,  én  kérdeztem  mi  lehet  az,  hát  az  emberek  azt 
Ráchelnek  nevezték. 

Öregbíró.  Hm  1  hm !  mi  nem  történik  a  világba’. 

Kántor.  Aztán  egy  ember  a  városon  kívül  hordóba  ült  és  elútazott 
a  levegőbe. 

Nótárius.  Mit  mond  kend?  és  merre  ment? 

Kántor.  Amerikába,  puskaport  vitt. 

Öregbíró. ..Bizony  messze  lehet,  a  Kistükör  szerint  majd  négy- 
százezer  mérföldnyire  van. 

Kántor.  De  én  is  hozok  ám  valamit. 

~  v  V 

Nótárius.  Űj  nótákat? 

Kántor.  Levelet. 

Bíróné.  Kinek,  kinek? 

Kántor.  Hajnali!  uramnak. 

Bíróné.  Hadd  lássam. 

Kántor  ( egy  levelet  vesz  elő  és  a  bírónénak  adja).  Itt  van.  Már  haza 
akartam  jönni,  hogy  egy  úr  megszólít  és  azt  kérdi,  hogy  hol  lakom ; 
én  megmondtam,  és  ő  mindjárt  ezt  a  levelet  nyomta  kezembe ;  adja 
be  kend,  úgymond,  Hajnalt!  úr  házába.  Igen  örülni  látszott.  ím  elhoztam. 
Bíróné  {félre).  Ebből  valamit  kitanúlhatnánk.  {A  levelet  forgatja ) 
Nótárius.  Mi  lehet  ebbe’  levélbe’? 


TIZENHARMADIK  JELENÉS. 

KISBÍRÓ,  az  előbbiek. 

Kisbíró.  Voltam  a  komáknál,  itt  lesznek  mindnyájan. 

Bíróné  {a  levelet  vizsgálja ).  Azt  szeretném  csak  tudni,  mit  írnak® 
{Egy  részét  felnyitja ) 

Öregbíró  {kisbíróhoz).  Te  megint  leittad  magadat  ? 

Kisbíró.  Engedelméból  egy  keveset. 

Öregbíró.  Nem  tudod,  hogy  tiltva  van  ? 

Kisbíró.  Hehehel  minket  nem  illet  —  mi  bírák  vagyunk. 
Bíróné  {a  levelet  egészen  felszakasztja  és  mintha  megijedne ,  a  földre 
tjli).  Jaj  nekem  1  a  pecsét  eltörött,  nyitva  a  levél ;  mit  csináljunk  ? 
Nótárius.  Ne  ijedjen  meg  komám  asszony,  megcsinálom  én  azt. 
Öregbíró.  Már  mondtam,  hogy  a  levél  tudós  portéka,  nem  asszony- 
kézbe  való. 

Bíróné.  Mit  gondolnak  kendtek,  nem  jó  volna  elolvasni  ?  talán  — 
Kántor.  Mond  valamit  öregbíróné  asszonyom.  Adja  kend  ide. 
Bíróné.  Itt  van,  csak  siessünk. 

Kántor  {a  levelet ,  az  öregbírónak  adja)  Öregbíró  uram,  tessék! 
Öregbíró.  Én  bíró  vagyok,  csak  ítélni  szoktam,  nem  olvasni. 
Kisbíró.  ítélni  szoktunk  mi,  a  közönséges  ember  olvasson. 
Nótárius.  Olvasom  én.  {A  levelet  elveszi)  No  vigyázzon  kiki 

(Olvas.)  „Kedves  barátom !  vettem  leveledet  és  nagyon  örülök  a;  cn 
plánumnak,  melyet  vélem  közlöttél  és  szívesen  abban  segítlek.  Mihelyst 
a  nap  hanyatlik,  kocsira  ülünk  és  hozzád  sietünk,  már  én  a  járást 
tudván,  társaimmal  látatlan  beszököm.1 “ 

Bíróné.  Hallják  kendtek,  már  jön :  szöknek. 

Nótárius  (olvas).  „Ha  a  dolog  jól  elsül,  és  a  major  Luizájával 
a  mérget  szerencsésen  megitta,  tehát  — 

Bíróné.  Nagy  Isten!  méreg!  (A  jelenvalók  mind  közelebb  mennek  a 
nótáriushoz.) 

Kántor.  Valóban  méreg. 

Nótárius  (olvas).  „Tehát  vígan  töltsük  az  estvét." 

Bíróné.  Sátánok!  még  vigadni  is  tudnak  a  gyilkosság  után. 

Nótárius  (olvas).  „A  praesidenst  megragadtam." 

Bíróné.  Oda  vagyunk! 

Öregbíró.  Ez  pártütés. 

Kántor.  Rebellió ! 

Nótárius  (olvas).  „Nem  akart  ugyan  oly  későn  jönni,  de  szép 
szavakkal  még  reá  vettem;  ő  csak  legyen  közöttünk,  majd  elfelejti 
gondját." 

Öregbíró.  Hallatlan,  égbe  kiáltó  bűn! 

Kántor.  A  ministert  megölik. 

Nótárius  (olvas).  „A  marsall  Kalb  — " 

Öregbíró.  Megálljon  kend  komám !  ezt  nem  értem. 

Nótárius.  Bíz  én  sem. 

Bíróné.  Magam  sem. 

Öregbíró  (tűnődve).  Kalb,  Kalb,  oly  ismeretes  szó.  Sári  lelkem, 
menj  be  a  szobába,  az  almáriom  felett  van  egy  vastag  könyv  a  Csí¬ 
zió  mellett;  hozd  ki  csak. 

Bíróné.  Megyek,  de  tovább  ne  olvassák  kendtek. 

Öregbíró.  Nem,  nem,  csak  siess.  (Bíróné  be  a  házba.)  No  mit 
mondanak  kendtek  ezekhez  ?  nem  mondtam,  hogy  azok  rossz  emberek  ? 
Ez  pártütés,  valóságos  pártütés. 

Nótárius.  Rettentő  merészség  I  itt  helységünk  közepén  gyilkolni. 

Kántor.  Az  embert  megétetni. 

Kisbíró.  Megjártuk,  nincs  katona  a  helységben. 

Bíróné  (kijön  a  házból).  Itt  a  könyv ! 

Öregbíró.  Ebben  mint  hallom  sok  szavak  vannak,  egy  utas  deák 
hagyta  nálam,  kántor  uram  kend  tudós,  nézze  meg. 

Kántor.  Szótár,  mindjárt  felkeresem. 

Nótárius.  Kalb  —  hallottam  én  azt  sokszor  a  heti  vásárban,  de 
kiment  az  eszemből. 

Kántor.  Ká,  ká,  megvan,  tehát  Kalb !  bornyú  — 

Valamennyen.  Bornyú ! 

Öregbíró.  Mely  gonoszság!  egy  főméltóságú  marsaik  bornyú- 
nak  nevezni. 

Nótárius.  Blasphemia! 

Bíróné.  Eretnekség ! 

Kántor.  Crimen  laesae !  halál  van  reá  téve. 

Nótárius.  Halljuk!  tovább  olvasom,  hogy  az  egész  conjurátiót 
pontok  szerint  tudjuk.  (Olvas.)  „Marsall  Kalb  —  alias  bornyú  —  me- 
diciniroz  ugyan,  de  a  pisztolyt  még  is  mellének  szegezem; “ 

Bíróné.  Pisztolyt,  mentsen  Isten ! 

Kántor.  Puska! 

Kisbíró.  Ágyú! 

Öregbíró.  Már  bizonyos,  rettentő  dolog !  mely  hadi  eszközökkel 
járnak ! 

Nótárius.  Silentium  !  (Olvas.)  „Szegezem  —  a  öreg  muzsikusnak 
készíts  jó  bort,  hogy  elfelejtse  leánya  halálát.^ 

Öregbíró.  Az  igaz,  sok  rossz  emberekhez  volt  szerencsém,  mióta 
öregbíró  vagyok,  de  ezekhez  hasonlót  nem  láttam. 

Bíróné.  Gyilkolni,  ölni,  rabolni !  muzsikussal  járnak. 

Kántor.  Valami  rossz  czigány  lesz. 

Nótárius  (olvas).  „Holnap  tüzelünk."  (Megijedve  elejti  a  levelet .! 
Incendium,  gyújtogatás ! 

Bíróné.  Oda  vagyunk !  felgyújtanak,  kirabolnak,  megölnek,  aztán 
még  —  oh  ezek  a  rossz  férfiak. 

Kántor.  Be  jó,  hogy  magamnak  nincs  házam;  a  mesterház  úgy 
is  rossz. 

Kisbíró.  No  most  bökje  kend  meg  a  homlokát  öregbíró  uram 
itt  az  ínség  la ! 


Kisfaludy  Károly  munkái.  I. 

Nótárius.  Háború. 

Kántor.  Döghalál. 

Ríróné.  Végső  ítélet! 

Kisbíró.  Én  azt  javaslom,  hogy  előre  hordozkodjunk  ki,  nehogy 
utóbb  későn  lenne;  mert  ezek  az  emberek  majd  szelet  is  csinálnak, 
hogy  a  tűznek  több  ereje  legyen. 

Bíróné.  Nagy  Isten,  elveszünk! 

Nótárius.  Ne  pityeregjen,  ne  sopánkodjék  kend  édes  komám 
asszony,  a  tanács  sok  fejből  áll,  és  annyi  caputban  csak  némely 
eszecske  is  találtatik. 

Kántor.  Nem  kell  mindjárt  reszketni,  ha  az  ember  fél  is ;  nótá¬ 
rius  uram  igen  bölcsen  beszél. 

Öregbírő.  Kisbíró  vedd  fel  a  levelet.  (Kisbíró  megteszi)  Komám 
uram,  nótárius  uram !  térjen  magához,  olvassa  tovább. 

Nótárius  (olvas).  „Tisztelem  Málit,  azt  üzenem,  hogy  ne  féljen, 
jól  fog  menni." 

Bíróné.  Az  a  kedvese,  már  bizonyos ! 

Kántor.  Kérem  szépen,  ki  van  aláírva? 

Nótárius.  N.  N. 

Öregbíró.  Már  a  név  sem  jó  I 

Nótárius.  Instálom,  a  két  N  csak  annyit  tesz,  hogy  nincs  név  alatta. 

Öregbíró.  Az  ország  boldogsága  mitőlünk  függ,  oda  az  egész 
uradalom,  ha  azt  nem  hátráltatjuk. 

Bíróné.  Most  jöttünk  nagy  nehezen  a  majorhoz  s  már  elégjen. 

Öregbíró.  Mit  dörmögsz  Sári  ? 

Bíróné.  A  major  megég. 

Nótárius.  Ej  komám  asszony !  az  a  major  nem  ház,  de  az  em¬ 
ber,  ad  animam,  az  ember! 

Kisbíró.  Katonaember  gyalog  jár,  de  lovon  űl. 

Öregbíró.  A  dolog  fontos. 

Nótárius.  Nem  oly  fontos,  mint  sürgetős. 

Kántor.  Nem  oly  sürgetős,  mint  veszedelmes. 

Öregbíró.  Ily  nehéz  állapotban  egy  okos  emberre  volna  szükség. 
Magamtól  az  igaz  sok  kitellik,  de  mégis,  —  no  tudják  kendtek,  az 
ember  nem  mindentudó. 

Bíróné.  Oh  fájdalom  !  az  egész  helységben  nincs  egy  okos  ember. 

Nótárius.  Instálom,  tessék  engemet  excipiálni. 

Kántor.  Én  ex  officio  bölcs  vagyok. 

Öregbíró.  Mint  mondám,  egy  bölcs  tanács  sokat  használna; 
mit  gondol  nótárius  uram  ? 

Nótárius.  Én  ha  a  dolgot  megtekintem,  megfontolom,  meg¬ 
vizsgálom  :  tehát  először  —  semmit  sem  gondolok ;  másodszor  — 
abba’  maradjunk  öregbíró  uram. 

Öregbíró.  Hej  kisbíró  ! 

Kisbíró.  Hallom  uram;  megyek  már.  (El  akar  menni.) 

Öregbíró.  Megállj  1  nem  is  tudod  mit  akarok. 

Kisbíró.  Vagy  úgy  I 

Öregbíró.  A  tanácsbelieket  hajtsd  összve:  mondd  meg  nekik, 
hogy  pártütés  van  a  helységben,  a  ministert  hozzák,  siess,  de  titkon 
tartsd  a  dolgot,  érted  ? 

Kisbíró.  Értem,  megyek,  sietek.  (. Lassan  el). 

Bíróné.  Én  a  tiszteletesnével  addig  tanácskozom.  (El.) 

Kisbíró  (visszajön).  A  bort  rovásra  hozzam  ?  vagy  pénzt  ád 
öregbíró  uram  ? 

Öregbíró.  Rovásra,  csak  siess  — 

Kisbíró.  Szaladok.  ( Lassan  el.) 

Öregbíró.  Akár  hogy  forgatom,  hányom,  vetem  elmémet,  tehát 
úgy  rémlik,  hogy  valami  tudós  úrra  még  is  szükségünk  volna,  mert 
szerencsétlenségünkre  még  helységünkbe’  pártütés  se  volt. 

Nótárius.  Hiszen  ha  csak  tudós  ember  szükséges,  én  és  kántor 
uram  csakugyan  olvastunk  valamit. 

Kántor.  Kádár  históriáját  szó  nélkül  tudom. 

Öregbíró.  A  járásbeli  szolgabírák  szederivárban  vannak  — 

Nótárius.  Instálom,  talán  sedrián  — 

Öregbíró.  Mindegy  az,  tehát  azokért  késő  lesz  menni,  a  város 
messze,  mire  kijöhetnek,  egy  követ  sem  találnak  helyén  — 

Kántor.  En  azt  javaslom  —  más  semmit  — 

Nótárius.  Az  nem  sok,  komám  uram. 

Öregbíró.  Talán  tekintetes  Körmösdy  táblabíró  urat  otthon 
találnók  ? 

15* 

Nótárius.  Igaz,  ez  a  jó  úr  ért  az  ilyesekhez,  a  statáriumnál  is 
assessor!  őt  kellene  segítségül  meghívni. 

Öregbíró.  Hát  nótárius  uram  I  a  helység  lovain  csak  siessen  — • 
kit  mondtam  is  csak  ? 

Nótárius.  Körmösdy  táblabíró  uramat. 

Öregbiró.  Ez  a  jó  úr  különös  kegyességgel  viseltetik  hozzánk, 
őt  kérje  meg  komám,  hogy  bölcs  tanácsával  mentse  meg  kedves 
hazáját. 

Nótárius.  A  diurnum  iránt  mit  — 

Öregbíró.  Megteszszük  a  magunkét,  ily  állapotba  nem  lehet 
fösvénykedni. 

Kántor.  Helyesen !  csudálom  öregbíró  uram  magaslelkű  szívét. 

Öregbíró.  Kántor  uram  addig  mellettem  paradérozhat  a  tanácsba’. 
Most  rajta  a  gyűlésbe  !  (El  mindnyájan.) 

MÁSODIK  FELVONÁS. 


ELSŐ  JELENES. 

{Tanácsszoba,  közepén  egy  nagy  asztal ,  körül  padok ,  jobbra  egy  más 

asztalon  boros  korsók.) 

BÍRÓNÉ,  KISBÍRÓ. 

Kisbíró  {rakosgat).  Úgy !  minden  kész,  jöhet  a  tanács.  Bíróné 
asszonyom,  kend  nem  férfi,  ki  a  tanácsházból ! 

Bíróné.  Én  az  ablakhoz  állok,  onnan  hallgatom. 

Kisbíró.  Hm !  meg  van  ám  tiltva. 

Bíróné.  Semmi  az,  az  asszonyoknak,  kivált  a  bírónéknak 
a  dolgokba  több  befolyása  van,  mint  némely  tanácsbélieknek. 

Kisbíró.  Nem  hiába,  többször  nem  úgy  történik,  a  mint 
végezünk.  {Körülnéz.)  No  nézze  kend  meg  az  asztalt,  nemde  érten, 
hivatalomat?  Mely  rend;  itt  ül  öregbíró  uram,  itt  nótárius  uram  éj 
a  többi. 

Bíróné.  Hibázik  valami,  hol  a  tinta,  penna,  kalamáris  ? 

Kisbíró.  Ej  biz  elfelejtettem,  mindjárt  hozok.  {El  a  mellékszobába.) 

Bíróné  (egyedül).  Pártütés !  már  ki  gondolta  volna  azt !  majd 
bámul  az  egész  ország,  ha  megtudják,  hogy  egy  asszony  által  jött 
ki,  még  pedig  egy  öregbíróné  által.  És  úgy  van ;  mert  ha  én  fel  nem 
töröm  a  levelet,  a  kántor  beadja  és  estvére  megbomlik  a  világ. 

Akárki  mit  mond,  de  jó,  ha  az  ember  mindent  meg  akar  tudni, 
látni,  hallani.  Látom,  mint  fog  irigykedni  a  tiszteletesné,  hogy  én  oly 
nagy  hírre,  névre  kapok;  majd  ő  se  lesz  különb,  mint  én. 

MÁSODIK  JELENÉS. 

KISBÍRÓ,  az  előbbi. 

Kisbíró  {visszajön  kalamárissal),  itt  vagyok.  ( A  mint  az  ajtón 
belép ,  megbotlik  és  a  tintát  kiönti.)  Ej !  de  pórul  jártam. 

Bíróné.  Semmi  az,  csak  tedd  oda  üresen  !  úgy  is  csak  formának 
áll  ott.  Úgy  jár  az  ember,  ha  sokat  iszik,  elkábul  a  feje. 

Kisbíró.  Én  egy  öreg  katonával  tartok :  ő  azt  mondta,  ha  az 
ember  iszik,  legalább  valami  jön  a  fejébe,  sok  ember  úgy  van  —  mit? 

Bíróné.  Jönnek  már,  én  helyemre  megyek.  {El.) 

Kisbíró  (a  korsókhoz  szalad ,  iszik).  Szeget-szeggel  1  jó  magyar 
közmondás.  Majd  meglátom,  megáll-e  tanácsom. 

HARMADIK  JELENÉS. 

ÖREGBÍRÓ,  KÁNTOR,  TÖRVÉNYBÍRÓ,  HAT  TANÁCSBELI,  az  ELŐBBI  és 
a  BÍRÓNÉ  {az  ablakon  fejét  bedugja). 

öregbíró.  Isten  hozta  kendteket  barátim  I  (A  korsóhoz  megy  és 
a  jelenvalókra  köszön).  Sok  észt,  bölcs  tanácsot  és  friss  egészséget 
kívánok. 

Bíróné  (az  ablaknál).  Az  igaz,  ez  az  én  uram  bírónak  termett. 

Kántor.  Egészségire  bíró  uramnak. 

Öregbíró.  Ha  tetszik,  hát  fogjunk  hozzá.  (Mindnyájan  a  székek¬ 
hez  mennek.)  Egy  kis  hallgatást  kérek. 

Valamennyen.  Halljuk!  halljuk! 

Öregbíró  (feláll).  Érdemes  tanács!  erős  köoszlopi  helyiségünk¬ 
nek!  öszvejöttünk,  itt  vagyunk,  tudják-e  kendtek  miérc? 

Törvénybíró.  Nekem  mindegy,  csak  pénzt  ne  kérjen  öreg¬ 
bíró  uram. 

Más  tanácsbéli.  Vagy  valami  munkát. 

Öregbíró.  Se  pénzt,  se  munkát,  de  jó  tanácsot. 

Az  egész  tanács.  Avval  szolgálunk. 

Öregbíró.  Emlékeznek  kendtek,  hogy  három  esztendő  előtt  egy 
kereskedő  nálunk  földet,  réteket  vett  és  a  szép  egyenlőséget  hely¬ 
ségünkben  elrontá,  mert  templomunknál  nagyobb  házat  épített. 

Kántor.  Ki  ne  emlékeznék! 

Öregbíró.  Hogy  azóta  mindenféle  emberek  tapossák  utczáinkat, 
melyeket  előbb  csak  marháink,  mi  és  gyermekeink  nyomtunk. 

Bíróné.  Mely  szépen  adja  elő,  egészen  felbuzdít. 

Öregbíró.  Hogy  magának  él,  se  hozzánk,  se  templomba 
nem  jár. 

Kántor.  Eretnek! 

Öregbíró.  Hát  azt  tudják-e  kendtek,  hogy  az  az  ember  gyilkos  ? 

Egy  tanácsbéli.  Gyilkos? 

Öregbíró.  Hogy  pártütő  ? 

Törvénybíró.  Nem  tréfál  kend? 

Öregbíró.  Ma  estvére  eljönnek  czínkosai,  mérget,  pisztolyt, 
puskát  és  más  dörgő  szerszámokat  hoznak  magokkal,  holnap  tüzelnek, 
holnapután  meghalunk,  aztán  mind  elűznek  bennünket. 

Törvénybíró.  Ej!  ej!  soha  se  hallottam,  és  hogy  tudja  kend? 

öregbíró  ( levelet  mutat  fel).  Levél  által:  itt;  ezt  felfogtam. 

Kántor.  Kérem  szépen,  én  hoztam. 

Bíróné  (bekiált).  Én,  én  nyitottam  fel,  nálam  nélkül  oda 
vesztünk  volna. 

Kántor.  Könyörgök,  én  hoztam  a  városból,  máskép  nem  tudta 
vo!na  kend  felnyitni. 

Bíróné.  Egy  szóval,  én  vagyok  a  kútfeje  mindennek. 

Kántor.  Nem  engedem,  én  vagyok. 

Öregbíró.  Lassan. 

Bíróné.  Azért  se !  én  tudom,  mit  tettem. 

Kántor.  Nekem  van  igazságom. 

Öregbíró  ( feleségéhez ).  Sári  lelkem,  gondold  meg,  a  gyűlésben 
vagyunk. 

Bíróné.  Nem  bánom,  az  a  kántor  szólni  sem  tud  és  ő  akarja 
a  pártütőket  felfedezni. 

Kántor  {hirtelen).  Mordózom,  azt  nekem  ne  mondja  senki.  ( Vala - 
mennyen  felkelnek.) 

Öregbíró.  Sári !  légy  nyugodt. 

Törvénybíró.  Kántor  komám  1  az  okos  enged. 

Kántor.  Nem,  én  nem  akarok  okos  lenni. 

Törvénybíró.  No  én  teszek  igazságot. 

Valamennyen.  Halljuk  I  halljuk  1 

Törvénybíró.  Minthogy  kántor  komám  hozta  a  levelet,  de  öreg- 
bíróné  asszonyom  azt  felnyitotta,  tehát  az  igazság  egyforma;  de 
különbség  még  is  van  közöttük,  de  mi  —  azt  nem  tudom. 

Bíróné.  Kend  is  akart  ám  csak  valamit  mondani. 

Öregbíró.  Csendesség!  én  szólok. 

Valamennyen.  Halljuk!  halljuk! 

Öregbíró.  Mind  kántor  uramnak,  mind  Sári  feleségemnek  igaza 
van,  de  különbség  közöltök  csakugyan  még  is  — 

Törvénybíró.  Hiszen  az  volt  az  én  beszédem  is. 

Öregbíró.  Kérem,  kérem  —  de  ezt  meghatározni  nem  tudom. 

Törvénybíró.  Hát  mit  szóltam  én? 

Öregbíró.  Kérem,  kérem  —  hanem  nem  sokára  egy  tanult  ember 
jön  hozzánk,  tekintetes  Körmösdy  úr,  arra  bízzuk  a  dolgot. 

Valamenn}Ten.  Helyesen,  okosan! 

Kántor.  Jól  van,  én  megelégszem,  egyik  tudós  segít  a  másikon. 

Bíróné  {félre).  Hozzánk  száll,  csak  nekem  tesz  igazságot. 

Öregbíró.  No  menjünk  tovább.  Kisbíró !  hol  maradtunk  ? 

Kisbíró.  A  levélbe’  vagyunk. 

Öregbíró.  Úgy,  no  nézzék  kendtek,  ez  a  levél  mindent  elárult, 
ma  estve  itt  lesznek,  mit  míveljünk  ?  {Zúgás  a  tanács  közt.) 

Törvénybíró.  Talán  jó  volna  két  ékesen  szóló  embert  eleikbe 
küldeni,  és  megkéretni,  hogy  elmaradjanak. 

Kántor.  Deputatiót  ? 

Kisbíró.  Rossz  embereknek  a  kérés  nem  használ;  talán  meg¬ 
alkudni  velők,  a  helység  fizessen  — 

Törvénybíró.  Vagy  jelentést  tenni. 

Öregbíró.  Legjobb  lesz  őket  megfogni,  de  hogyan? 

Kántor.  Hajnali!  uram  házát  megtámadni. 

Öregbíró.  Veszedelmes,  az  ablakon  kilőnek,  hanem  kinn  a  sza¬ 
badban  váratlan  reájok  ütni  — 

Valamennyen.  Helyesen,  bölcsen! 

Öregbíró.  Ha  volna  közöttünk  egy  bátor  szívű  ember,  a  kire 
a  dolgot  bízhatnánk.  Én  az  igaz,  oly  könnyen  meg  nem  ijedek,  de 
egy  az,  a  fegyvertől  elszoktam,  más  az,  nekem,  mint  öregbírónak 
a  tanácsháznál  kell  maradnom  és  messziről  a  dolgot  intéznem. 

Valamennyen.  Helyesen  5 

Kisbíró.  A  kovács  komám  táborkocsis  volt,  vitézforma  ember, 
már  ő  ágyú  körül  is  forgott. 

Öregbíró.  Hozd  ide  színünk  eleibe.  ( Kisbíró  el.)  De  több  ember 
is  kell  melléje,  gyalog  és  lovas;  a  gyalogság  ijeszsze  meg  őket,  ha 
már  szaladnak,  a  lovasság  fogja  el. 

Valamennyen.  Helyesen! 

Öregbíró.  Ha  meg  lesznek  fogva,  a  harangot  félre  verjük,  Haj- 
nalfit  is  elfogjuk ;  de  ki  fogja  a  lovasságot  vezérelni  ? 

Kántor.  Ha  lovam  volna,  magam  is  elszánnám  magamat  a 
közjóért. 

Valamennyen.  Éljen  vitéz  kántorunk! 

Öregbíró.  Lovat  én  adok,  egy  tapasztalt  jószívű  paripát;  nem  lát 
ugyan,  de  annál  jobb,  mert  oly  könnyen  meg  nem  ijed  a  lövéstől. 

Kántor.  Meg  is  ülöm  én,  csak  tessék  többeket  mellém  rendelni. 

Öregbíró.  Meglesz. 

Bíróné.  Már  haza  mehetek.  ( El  az  ablaktól.) 

Öregbíró.  így  fog  menni  —  és  az  egész  világ  csudálja  a  jó  rend¬ 
tartást  és  a  bölcs  tanácsot. 

NEGYEDIK  JELENÉS. 

KOVÁCS,  KISBÍRű,  és  az  előbbiek. 

Kisbíró  (< előlép  és  a  kovácsra  mutat).  Itt  a  kovácsmester. 

Öregbíró.  Köszöntőm  kendet  bajnok  ember. 

Kovács.  Nagy  becsület. 

Öregbíró.  Bizonyos  embereket  ma  el  akarunk  fogni,  kendbe  van 
bizodalmunk.  Kend  vezesse  embereinket  teljes  hatalommal,  kend  le- 

gyen  vczérok ;  dicsőség  vár  kendre,  mert  ez  által  megmenti  kend  az 
egész  országot  végső  romlástól. 

Kovács.  Szívesen !  ha  csak  ily  csekélység,  az  meglehet ;  én  tu¬ 
dom,  hogy  szokták. 

Öregbíró.  De  otthon  ne  hagyja  kend  az  eszét,  mert  azok  furcsa 
emberek,  fegyverrel  járnak. 

Kovács.  Megmutatom  ki  vagyok;  de  miről  ismerem  meg  őket? 

Öregbíró.  Azt  magunk  se  tudjuk,  az  nincs  meg  a  levélbe ;  csak 
a  kertek  alatt  vigyázzon  kend,  ott  megfordulnak. 

Kovács.  Értem. 

Öregbíró.  Hogy  bátor  legyen  kend,  hát  a  helység  rovására  egy 
meszely  pálinkát  megihatik. 

Kántor.  Aztán  nem  ártana  a  képét  még  feketébbre  festeni,  talán 
megijednek,  azt  gondolják,  hogy  valami  kis  diabolus. 

Kovács.  Csak  reám  bízzák  kendtek,  tudom  én,  hogy  kell. 

Öregbíró.  Vége  a  gyűlésnek,  kiki  elmehet  dolgára.  (A  tanács  cl 
akar  menni.)  Hej!  Hallják  kendtek!  estvére  megint  gyűlés  lesz.  (.4 
tanácsbeliek  a  kis  asztalhoz  mennek  és  rendjében  isznak.) 

Valamennyen.  Éljen  a  bíró! 

Öregbíró.  Az  igaz  volt  és  marad,  az  okos  embert  a  világ  tiszteli, 
szinte  megindulok  annyi  becsületen.  (A  tanácshoz.)  Isten  kendtekkel. 
{A  tanács  el.) 

Kisbíró  (a  kovácscsal  a  kis  asztalhoz  megy)  A  tanács  jó  torokkal 
jelent  meg,  a  korsó  kiürült. 

Kovács.  Nem  csudálom,  a  sok  beszéd  kiszárítja  az  embert. 

Öregbíró  {magában).  Már  holnap  ilyenkor  az  egész  világ  rólam 
beszél ;  majd  ha  a  király  meghallja,  mely  veszedelemben  forgott  az 
ország,  és  én  mely  okosan  mellőztem  el  azt,  magához  hívat ;  én  bagó 
süvegemben,  rókaprémes  mentémben  és  egy  veres  aranycsíkos  purusz- 
libán  előtte  megjelenek,  bátran  megállók.  0  környülvéve  az  ország 
nagyjaitól  nékem  kegyesen  int,  így  szól  hozzám :  Öregbíró  uram ! 
tessék  hozzám  jönni,  csak  közelebb  —  én  lassú  lépésekkel  eleibe  já¬ 
rulok  és  magamat  térdre  eresztem  —  {Letérdel) 

Kovács.  Nézd!  nézd  a  bírót! 

Kisbíró.  Talán  imádkozik? 

Oregbíró.  Azután  így  szol :  keljen  kend  fel  drága  öregbíró  uram 
én  feleli e  meg  vagyok  kenddel  elégedve.  Én  azzal  felkelek  ....  ( Felkel .) 
Kisbíró.  Magába  beszél. 

Kovács.  Úgy  szoktak  az  okos  emberek. 

Kisbíró.  Uram !  dolgunk  van. 


•• 

Oregbíró.  Ki  vagy?  hah!  hogy  mersz  háborgatni? 

Kisbíró.  Menjünk  embereket  kiparancsolni. 

Öregbíró.  Úgy !  hát  jertek.  {Kovácshoz.)  Kovácsmester !  ha  a  do¬ 
log  elsül,  komája  leszek  kendnek. 

Kovács.  Könyörgök,  nincs  feleségem.  {El  mind  a  hárman.') 


ÖTÖDIK  JELENÉS. 

Szabad  táj ,  jobbra  Hajnalft  kert  fala  végződik,  hátul  erdő  látszik,  a  nap 

hanyatlik. 

MILI  ÉS  ROZI  {a  falon  általnéznek). 

Mili.  Már  alkonyodik,  jönnek  nem  sokára. 

Rozi.  Mely  szép  a  napest  I  a  szálló  nap  sugára  mely  szépen  csil* 
lámlik  a  csermelye  tükrében. 

Mili.  Bár  elhunyna  már! 

Rozi.  Máskor  mindig  örömmel  vizsgálod  a  szép  kilátást,  miért 
épen  ma  nem? 

Mili.  Más  kilátás  kecsegtet;  talán  az  egyesülés  égi  boldogsága. 
Rozi !  ma  estvére  bátyámnak  megvallom  szerelmemet. 

Rozi.  O  oly  igen  jó,  nem  fogja  hátráltatni.  Te  szerencsés  lészsz ; 

de  én  — 

Mili.  És  te,  miért  ne  lennél  te  is  szerencsés? 

Rozi.  A  hadnagy  gazdag,  szabad  magával,  semmi  bal  környül- 
állás  nem  ellenzi  egyesülésieket;  de  én  — 

Mili.  Bízzál  jó  bátyánkban. 

Rozi.  Károly  szegény,  árva;  jó  szíve,  szerelme  minden  értéke. 
Mili.  Oly  gazdagság,  melynél  a  szerető  szív  többet  nem  kívánhat. 
Légy  nyugodt  és  reményld  a  jobbat.  —  Hallod!  zörgés,  lépések;  ta¬ 
lán  jönnek  már. 

HATODIK  JELENÉS. 

PALKÓ,  az  előbbiek . 

Palkó  ( előlappang  és  vizsgálódik).  Talán  itt  találom. 

Mili.  Ah!  a  nótárius  fia;  jer  szálljunk  le,  hogy  ne  láthasson. 

Rózi.  Mindig  alkalmatlankodik.  ( Visszavonulnak .) 

Palkó  {egyedül).  Ti  bús  sóhajtásoki  repüljetek  ama  szép  kis¬ 
asszonyokhoz  és  hirdessétek  ügyefogyott  szerelmemet.  Te  epesztő 
gyötrelem,  zárd  fel  tömlöczödet  és  ereszd  ki  érzékeny  szívemet,  hogy 
számlálhasson  már  egyszer  gyönyörű  órákat. 

Ragadj  oda  melléhez , 

Kökény  egy  pár  szeméhez , 

Hogy  lássa  Palkóját , 

Szegény  imádóját. 

(Körülnéz).  Váljon  hallják-e?  ha  már  ezen  meg  nem  indulnak,  hát 
kétségbe  esem.  (4  kertben  nevetés  haitiké)  Ah,  megszólalsz!  hallom 
ajakodnak  isteni  zengzetit,  a  szív  ugrándoz  ily  bájoló  hangon.  {Elő¬ 
vesz  egy  sípot  és  egy  keserves  nótát  fű.) 

Tekints  ide  édes  rózsám , 

Csak  még  egyszer  pillants  reátn  / 

Meghallgat  szép  angyalom , 

Immár  szavadat  hallom. 

{Nevetés  a  kertben.) 

HETEDIK  JELENÉS. 

KOVÁCS,  KISBÍRÓ  {több  emberekkel  előjönnek,  kinek  kasza,  kinek 
villa,  ásó  van  kezében),  az  előbbiek. 

Kovács.  Vigyázz !  itt  az  ellenség. 

Palkó  (fel  a  falnak). 

Csak  még  egy  hangot  édes  jó! 

Mert  elnyel  a  koporsó. 

Kovács :  Ki  vagy?  Add  meg  magadat! 

A  pártiitők,  II.  felv.,  7.  jel. 

Kisfaludy  Károly.  1.  237.  lap. 


Kovács  (5 megragadja ).  Ki  vagy  ?  add  meg  magadat  í 
Kisbíró.  Vigyázz,  pisztoly  van  nála! 

Palkó  {megijed).  Hé  !  hé  ! 

Kovács.  Meg  nem  szabadulsz. 

Kisbíró.  Készülj  a  halálra. 

Palkó.  Kend  kisbíró  ?  majd  megijesztett  kend ! 

Kovács.  Te  vagy  Palkó?  mit  keressz  itt? 

Palkó.  Talán  meg  se  mondom. 

Kisbíró.  Szólj ! 

Palkó.  Itt  fújom  el  búmat. 

Kovács.  Menj  haza,  mert  itt  csata  lesz!  a  pártütőkkel  itt  meg¬ 
ütközünk. 

Palkó.  Ha  megengedi  kend,  itt  maradok. 

Kovács.  Jer  tehát,  húzzuk  a  falhoz  magunkat.  {Elvonulnak.) 

NYOLCZADIK  JELENÉS. 

HADNAGY,  KÁROLY. 

Hadnagy.  Eddig  szerencsésen  eljöttünk. 

Károly.  Már  talán  várnak  is  bennünket. 

Hadnagy.  A  kocsit  haza“küldöttem,  egy  néhány  nap  itt  fogunk 
mulatni. 

Károly.  Ily  szép  társaságban  szívesen.  A  pisztoly  nálad  van  ? 
Hadnagy.  Igen,  de  az  inasom  maradt  el.  Héj  1  Jakab !  Jakab ! 
Nem  szól  — 


KILENCZEDIK  JELENÉS. 

MILl,  ROZI,  az  előbbiek. 

Mili  (a  falon  keresztül).  Pszt!  Erre  vagyunk. 

Hadnagy.  Mely  szózat!  Mili!  Mili! 

Mili.  Erre  tessék  jönni,  csak  gyorsan,  most  hallottam  a  bíróktól, 
hogy  itt  csata  !asz,  valami  rossz  emberekre  várnak. 

Károly.  Minket  az  nem  illet. 

Rozi.  Csak  által  a  falon. 

Hadnagy.  Az  inasom  elmaradt,  azt  várom,  mert  majd  mindent 
elárul. 

Mili.  Inkább  eleibe  küldök  valakit,  csak  jőjenek. 

Hadnagy.  Megyünk  már.  (A  falhoz  mennek ,  akkor  kirohan.) 


TIZEDIK  JELENÉS. 

A  KOVÁCS,  KISBÍRÓ,  PALKÓ,  több  emberek  és  az  előbbiek. 

Kovács.  Megállj,  pártütő ! 

Kisbíró.  Gonosztévő! 

Hadnagy.  Kik  vagytok? 

Kisbíró.  A  hetység  emberei. 

Kovács.  Megfogunk  ám ! 

Hadnagy.  Uraim,  gondolják  meg!  én  — 

Mili.  Az  Istenért!  mi  ez? 

Kovács.  Rajta  legények!  kötözzük  meg. 

Hadnagy.  Vissza!  senki  ne  közelítsen. 

Kisbíró.  Meg  kell  lenni. 

Palkó.  Mely  rettentő  csata! 

Kovács  (. sürgeti  az  embereket.)  No  meglesz-e  ? 

Hadnagy.  A  ki  életét  szereti  — 

Károly.  Uraim,  mi  nem  vagyunk  — 

Kisbíró  {hirtelen).  Ismerünk  ! 

Hadnagy.  Sok  lesz  tréfának ! 

Kovács.  Akkor  lesz  tréfa,  ha  leütik  nyakadat!  Rajta  legények! 
* 

Hadnagy.  En  lövök !  {Kihúzza  pisztolyát.) 

Mili.  Segítség!  segítség! 

Kovács.  Fogjátok  meg!  —  de  ne  tartsa  erre  a  pisztolyt,  itt 
emberek  állnak. 

Hadnagy.  Félre  !  mondom  ! 

Kovács.  Előre !  mondom. 

Hadnagy.  Veszsz  tehát!  {A  pisztolyát  kilövi.) 

Palkó  {elesik).  Jaj !  engem  megtalált ! 

Kisbíró.  Komám!  menjünk?  még  itt  ember  halál  hs?.  (Élezz 
ladnak  mindnyájan.) 

Kovács.  Megálljatok.  (Elszalad,) 

Hadnagy.  Hahaha !  ezek  ám  a  vitézek  1 
Károly.  Meglőttél  valakit? 

Hadnagy.  Vaktöltés  volt  csak. 

Károly.  Itt  fekszik  egy. 

Hadnagy.  Megijeclett. 

Mili.  Élnek  még  az  urak?  csak  jőjenek  gyorsan. 

Hadnagy.  Csak  az  inasom  jönne. 

Károly.  Hallod,  megint  jönnek. 

Mili.  Erre!  csak  erre!  {Hadnagy  és  Károly  a  falon  álngranak  a 
kertbe.) 

Palkó  {egyedül).  Héj !  héj !  kisbíró  !  Az  embert  itt  hagyják  halva 
Mit  tegyek?  ha  felkelek,  még  egyszer  agyon  lőnek. 


TIZENEGYEDIK  JELENÉS.: 

KOVÁCS,  KISBÍRÓ,  TÖBB  EMBEREK  és  az  előbbiek. 

Kovács.  Az  igaz,  ugyan  fűzfa  katonák  kendtek,  mindjárt  sza 
ladnak. 

Kisbíró.  Nem  is  bolondság  itt  megállni!  (Palkóra  mutat)  Lássa 
kend;  ennek  megadták.  (Palkóhoz  megy.)  Szegény  ember! 

Palkó.  Kegyelmet  édes  uraim ! 

Kovács.  Palkó,  te  vagy  ?  eltaláltak  ? 

Palkó.  Aligha  nem ! 

Kisbíró.  Mid  fáj  Palkó  ? 

Palkó.  Tudja  Isten !  hát  kendtek  élnek  még?  (Felkel)  Jaj  én 
már  másvilágról  jövök. 

Kisbíró.  Palkó !  szaladj  haza,  mondd  öregbíró  uramnak,  hogy 
csata  foly,  küldjön  segítséget. 

Palkó.  Sietek.  (Elmegy) 

Kisbíró.  Ez  ugyan  meleg  nap,  mióta  kisbíró  vagyok,  ennyit 
nem  izzadtam. 

Kovács  (fülel).  Fülelj,  megint  jön  valaki. 

TIZENKETTEDIK  JELENÉS. 

JAKAB,  az  előbbiek. 

Jakab  ( czifra  libériában).  Itt  emberek  vannak,  talán  látták  az 
uramat. 

Kovács.  Ragadjuk  meg  hirtelen. 

Jakab.  Nem  láttak  kendtek  két  urat? 

Kovács  (megragadja).  Kezemben  van  a  gonosztévő. 

Jakab.  Lassan,  lassan,  mit  akarnak  kendtek? 

Kisbíró.  Majd  meghallod ! 

Jakab.  Én,  én  —  ereszszenek  kendtek;  az  uramat  keresem. 

Kovács.  A  tömlöczbe  vele. 

Jakab.  Miért  ?  én  ártatlan  vagyok,  az  urak  rám  parancsoltak. 

Kisbíró.  Rád  parancsoltak?  (A  kovácshoz.)  Komám  uram!  ez  a 
minister!  engem  úgy  segéljen  a  minister;  majd  én  szólok  vele. 
{Jakabhoz.)  Hát  csakugyan  erővel  hurczolták  ide  ? 

Jakab.  Igen,  rám  parancsoltak,  el  kellett  velők  jönnöm,  soha  se 
voltam  én  itt. 

Kisbíró.  A  minister!  szinte  úgy  volt  a  levélbe’;  csak  nézze 
kend,  uniformis  van  rajta  — 

Kovács  {az  emberhez).  Ereszszéíek  el. 

Kisbíró.  Kegyelmes  uram !  engedjen  meg,  hogy  ezen  illetlenség 
érte,  de  a  gonoszok  fel  vannak  fedezve,  meg  akarták  ölni. 

Jakab.  Huh!  engem  megölni,  mit  mond  kend? 

Kovács.  Valóban  nincs  máskép,  itt  excellentiádat  meggyilkol¬ 
tak  volna. 

Kisbíró.  Pedig  méreggel  ölték  volna  meg. 

Jakab.  Hiszen  ezek  az  urak  — 

Kisbíró.  Pártütők!  gyilkosok! 

Kovács.  Gyújtogatok !  az  országot  fel  akarják  zavarni. 

Kisbíró.  Tessék  excellentiádnak  velem  a  bíróhoz  jönni,  magát 
kinyugodni. 

Kovács.  Itt  veszedelmes. 

Jakab.  De  az  urak  — 

Kisbíró.  Tessék!  tessék!  {Elhúzza  magával). 

Kovács  (az  embereihez).  Látjátok  emberek,  mely  álnok  a  világ ! 
a  nagy  úr  is  többször  mely  kelepczébe  eshetik.  No  csak  hogy  ezt 
a  jó  urat  megmenthettük,  a  többit  csak  elvégezzük.  De  ne  fussatok 
mindjárt,  tőlem  vegyetek  példát;  megállók  én,  katona  koromba 
tanultam;  most  is  csak  azért  szaladtam,  mert  nem  szokás  egynek 
kettő  ellen  viaskodni.  Aztán  ha  én  elvesznék,  ki  vezetné  kendteket  ? 
—  Lassan!  lassan!  jönnek  megint,  tudják  kendtek  mit?  köpönyeget 
vessünk  fejökre,  hogy  ne  lássák,  hová  lőnek,  értik  kendtek? 


TIZENHARMADIK  JELENÉS. 

KÁNTOR,  az  előbbiek. 

Kántor,  (köhögve).  Jaj !  jaj  nekem  ! 

Kovács.  Ez  kántor  uram  I 

Kántor.  ( elösántikál ).  Jaj  !  oda  vagyok ! 

Kovács.  Mi  baja  kendnek  kántor  uram  ?  hiszen  lóháton  volt  kend  ? 
Kántor.  Oh  mordózom  a  lovát!  mikor  levetett  az  ármányos. 
Kovács.  Éj !  éj !  be  roszkor  esett. 

Kántor.  Az  egész  derekam  ketté  tört,  ördögök  azok  a  pártütők 
a  bíró  uram  lovával  együtt. 

Kovács.  Hogy  történt  ? 

Kántor.  Mikor  lőttek,  megijedt  és  két  ölnyire  elvetett  a  hátáról, 
aztán  kirúgott,  haza  szaladt. 

Kovács.  Hát  az  emberei? 

Kántor.  Azok  azt  gondolták,  hogy  golyóbis  ért,  mind  a  ló  után 
szaladtak. 

Kovács.  Én  jobban  viseltem  magamat! 

Kántor.  Hát  megvannak  ? 

Kovács.  A  minister  a  kezünkbe’  van. 

Kántor.  Lehetetlen  !  a  minister  ?  hogy  néz  ki  ?  Szegény  úr,  tu¬ 
dom  örül,  hogy  megszabadult. 

Kovács.  Alig  tudott  szólni. 

Kántor.  Én  most  kendnél  maradok,  de  csak  hátúi,  mert  a  de¬ 
rekam  nem  enged  vitézkednem. 

Kisfaludy  Károly  munkái.  I.  ^  ^  lü 


Kovács.  Neszt  hallok!  no  legények!  rejtőzzünk  el,  aztán  egy¬ 
szerre  kirohanunk  és  elviszszük  őket.  {Jobbra,  balra  el.) 

Kántor.  Csak  kilátszik  a  katona  ember.  {El.) 

TIZENNEGYEDIK  JELENÉS. 

KÖRMÖSDY,  NÓTÁRIUS. 

Nótárius.  Dignetur  spectabilis  !  itt  a  kertek  alatt  mindent  meg¬ 
látunk. 

Körmösdy.  Nótárius  uram!  én  csodálkozom,  azaz:  alig  jövök 
magamhoz  ezen  váratlan  hírtől.  Rebellió  az  országban !  Amice !  mely 
szerencse,  hogy  azt  felfedezték! 

Nótárius.  Az  ember  tudja  kötelességét!  de  az  utóbbi  procedúrát 
uram  spectabilis  uram  intézze. 

Körmösdy.  A  dolog  sürgetős,  azaz :  criminalis,  itt  csak  sum¬ 
mádé  vegyük  fel  a  dolgot,  azaz:  inquisitiót  tartsunk. 

Nótárius.  A  spectabilis  próbált  bölcsességében  bízunk. 

Körmösdy.  Megteszem,  azaz :  szívesen  nótárius  uram,  sőt 
örvendek,  azaz :  szükséges  is  volt,  hogy  ily  ponderosus  dologban 
hozzám  folyamodtak. 


TIZENÖTÖDIK  JELENÉS. 

KOVÁCS,  KÁNTOR,  több  emberek  és  az  előbbiek. 

Kovács,  {kirohan).  Ragadd  meg  őket ! 

Kántor.  Fogd  meg! 

Körmösdy.  Mely  violentia,  azaz:  szemtelenség!  (Mindenikre 
szűröket  vetnek.) 

Kovács.  Csak  el  velők!  fogd  be  a  szájokat! 

Kántor.  Győzödelem  !  {Nótárius  és  Körmösdy  elvezettetnek.) 

HARMADIK  FELVONÁS. 

ELSŐ  JELENÉS. 

HAJNALFI  LAKÁSA. 

ELEK,  HADNAGY  és  KÁROLY- 

Elek.  Mint  mondám,  kezemhez  nem  jött  levél. 

Hadnagy.  Meg  nem  foghatom !  pedig  egy  idevaló  embertől 
küldöttem. 

Elek.  Rossz  kézbe  adtad,  mert  ezek  az  emberek  mind  gyűlöl¬ 
nek,  a  hol  lehet  ellenkeznek  és  károsítnak. 

Károly.  És  miért? 

Elek.  Talán  magok  sem  tudják.  Ha  én  bátyám  volnék,  régen 
elköltöztem  volna  ezen  helységből. 

Hadnagy.  Valakire  vigyáznak,  mert  engem  is  megtámadtak; 
bizonyosan  félre  ismertek ;  alig  tudtam  megmenekedni. 

Károly.  A  lövés  elijesztette  őket. 

Elek.  Lőttetek  reájok  ?  Lesz  hát  zenebona !  csak  még  a  többi 
barátink  is  beszökhetnének. 

Hadnagy.  Az  inasomat  aligha  el  nem  fogták ;  kevéssé  együgyű, 
majd  nem  is  tud  magán  segíteni. 

Elek.  Sajnálnám,  ha  mulatságunk  semmivé  lenne. 

Hadnagy.  Nem  reményiem. 

Elek.  És  a  sok  tanulás,  dolgozás  hiába  esnék  !  Én  húgaimmal 
el  vagyok  készülve. 

10" 

Károly.  Ha  gyenge  mesterségünk  meg  nem  csal,  a  darab  jól 
íog  menni. 

Hadnagy.  Hiszen  a  kritika  igen  kegyes  lesz,  minthogy  első 
mutatványunk. 

Elek.  A  bátyám  örvendeni  fog,  mert  nagy  kedvelője  a  theát- 
rumnak;  mindig  az  volt  kívánsága,  hogy  honi  nyelven  láthasson 
valamit. 

Károly.  Csak  azok  az  emberek  zűrzavart  ne  tennének. 

Hadnagy.  Ha  az  inasomat  elfogták,  már  csak  nálok  hagyom, 
míg  elvégeztük  a  játékot,  nehogy  Hajnali!  megtudja  ittlétünket. 

MÁSODIK  JELENÉS. 

MILI,  az  előbbiek . 

Mili.  Örvendek,  urak ! 

Hadnagy.  Mili !  ím  én  szavamat  megtartám,  most  rajtad  lesz 
a  sor. 

Mili.  Bátyám  engedelmével  beteljesedik  legszebb  kívánságom, 
nem  titkolom  tovább  szerelmemet. 

Károly.  Hol  marad  Rozi  ? 

Mili.  A  bátyánkra  vigyáz. 

Hadnagy.  Barátom  Elek !  ezen  nap  engem  igen  szerencséssé 
tehet,  számot  tartok  barátságodra. 

Elek.  Húgom  szerencséje  az  enyém  is. 

Mili.  Kedves  bátyám! 

Károly.  Szerencsés !  bár  én  is  ezt  mondhatnám  !  Én  még  mesz- 
sze  vagyok  czélomtól. 


HARMADIK  JELENÉS. 

ROZI,  az  előbbiek. 

Rozi.  (sülve).  A  bácsi  jön. 

Elek.  Most  menjetek  a  szobába,  hogy  itt  ne  találjon. 
Hadnagy.  Öltözködnünk  is  kell. 

Elek.  Minden  készen  áll,  félóra  múlva  kezdődik  a  játék. 

Mili.  Bátyánkat  hallom ;  távozzatok. 

Károly.  (Műihez).  Nyitva  a  szoba? 

Mili.  Itt  a  kulcs.  {Kulcsol  ád  néki.) 

Károly.  {Rozihoz.)  Soká  ne  késsenek. 

Rozi.  Jövünk  mindjárt. 

Elek.  Jön  már ;  ezen  szobán  keresztül  siessetek  a  nagy  szo¬ 
bába.  {Károly  és  hadnagy  el  a  mellékajtón .) 

NEGYEDIK  JELENÉS. 

HAJNALFI,  ELEK,  MILI  és  RÓZA. 

Hajnali!.  Mely  sokat  vártam  ezen  naptól  és  senki  sem  jön!  A 
mai  estvét  szíves  barátok  közt  gondolám  tölteni  és  magunk  marad¬ 
tunk.  Gyermekek !  Ti  sem  tudtatok  hát  szert  tenni  egy  vendégre  ? 

Elek.  Még  nekem  van  reményem. 

Hajnalik  Már  nyolczra  jár  az  óra,  pedig  még  ebédre  vártán 
barátimat.  Altaljában  tik  is  ma  nekem  oly  különöseknek  tetsze¬ 
tek,  mintha  valami  titkot  rejtenétek  előttem. 

Mili.  Édes  bátyám! 

Hajnali!.  A  bírák  is  egész  nap  gyüléskednek !  a  nép  a  helység 
házához  tódul,  és  már  két  órája,  hogy  több  emberek  mindenféle 
szerszámokkal  kertem  alatt  lappangnak. 

Elek.  Talán  valami  haramiát  üldöznek. 

Hajnali!.  Előbb  egy  asszony  jön  udvaromba  nagy  sietséggel,  azt 
javasolja,  hogy  szökjem  el,  minthogy  a  pártütés  kitudódott. 

Elek.  Mit  ?  pártütés  ? 

Hajnali!.  Előbb  eligazítottam;  de  valami  van  a  dologban,  mert 
előbb  vittek  két  embert  kötözve  a  tanácsházhoz.  Kertem  végébe  fog¬ 
ták  el  őket. 

Elek  {félre.)  Ha  barátaink  volnának!  (Hajualfihoz.)  Nem  hal¬ 
lotta  őket  beszélni  bátyám  ? 

Hajnali!.  Nem  vehettem  ki  a  sötétben,  kik  lehettek,  Valami 
rossz  emberek.  De  többi  között,  Mili,  adj  számot,  te  előbb  hazudtál ; 
miért  mondtad,  hogy  a  lakatos  meghalt?  előbb  láttam  nagy  kala¬ 
pácscsal  a  haramiákra  menni. 

Rozi.  (félre.)  Megtudta  1 

Miii.  Édes  bácsi  — 

Hajnalíi.  Mili !  még  ezt  nálad  nem  tapasztaltam. 

Mili.  Tudom  meg  fogja  bocsátani  azt  az  ártatlan  hazugságot, 
ha  okát  megérti. 

Hajnalíi.  Nem  elegendő  semmi  ok  arra  — 

Elek.  (Milikez  félre)  Menj  öltözni,  mindjárt  lesz  jelenésed. 

Mili.  (titkon).  Szököm  mindjárt!  (El  akar  illanni.) 

Hajnalíi.  Hová  indúlsz  Mili? 

Mili.  Én  ?  kinézek,  igen,  ha  nem  jön-e  valaki ! 

Hajnalíi.  Csak  maradj  !  (Az  óra  nyo'lczat  üt.) 

Mili.  Nyolcz  az  óra,  édes  bácsi!  a  konyhában  van  dolgom. 

Hajnalíi.  Igazat  szólasz?  miért  vagy  oly  nyughatatlan? 

Mili.  ( szorultságban ).  Oh  édes  bátyám !  Ne  kérdezze,  mert  ha¬ 
zudnom  kellene;  inkább  engedjen  menni,  mindjárt  mindent  meg¬ 
tud.  (El.) 

Elek.  Egy  szép  kérésünk  van. 

Hajnalíi.  Szólj  1  ha  tehetségemben  áll  — 

Elek.  Egy  kis  fertály  óra  múlva  valamit  fog  látni  uram  bátyám, 
jó  szívvel  vegye. 

Mili.  (sietve  visszajön ,  Elekhez  titkon).  Itt  vannak  a  többiek,  már 
a  szobában  öltözködnek! 

Elek.  Hát  siess.  (Mili  el) 

Hajnalíi.  Mit  jelent  ez  a  suttogás? 

Elek.  (Hajnalfit  megöleli  örömmel)  Kedves  bátyám !  mindjárt 
megtudja. 


ÖTÖDIK  JELENÉS. 

INAS,  az  előbbiek. 

Inas.  Uram,  a  bírák  erővel  be  akarnak  jönni,  már  a  kaput  fe¬ 
szegetik.  (Harangozás  hallik.) 

Hajnalíi.  Mi  az?  házamba  erővel? 

Rozi.  Nagy  Isten  1  a  harangot  félreverik,  talán  tűz  van. 
Hajnalíi.  Mindjárt  megnézem.  (Ki  akar  menni.) 

HATODIK  JELENÉS* 

KISBÍrÓ  (több  emberekkel),  az  előbbiek. 

Kisbíró.  Megállj  pártütő  !  gonosztevő  !  gyilkos  ! 

Hajnalik  Uram! 

Kisbíró.  Jer  velem  a  tömlöczbe,  békóba,  halálba. 

Elek.  Hogy  mer  kend  az  én  bátyámnak  — 

Hajnalik  (Elekhez).  Légy  békén  fiam.  ( A  kisbíróhoz.)  Mit  akarnak 
kendtek  ? 

Kisbíró.  A  vétkest  büntetni. 

Rozi.  Az  Istenért,  mit  vétett  bátyánk  ? 

Kisbíró.  Ne  mulassunk:  a  tanácsházba  velem!  tudunk  ám 
mindent. 

Hajnalik  Mit  tegyek  ? 

Kisbíró.  Csak  minden  halasztás  nélkül,  máskép  erőszakos¬ 
kodunk. 

Hajnalik  Menjünk  tehát. 

Kisbíró.  Valamennyen. 

Hajnali!.  Gondolja  meg  kend,  én  — 

Kisbíró.  Én  nem  szoktam  gondolni,  csak  menjünk. 

Hajnali!.  Sokat  elnéztem  már,  de  ezt  nem  szenvedem.  Jertek 
kedvesim !  —  Ezért  kendtek  megadóznak,  azt  fogadom. 

Kisbíró.  Én  nem  szoktam  fogadni,  csak  menjünk,  (El  mind¬ 
nyájan). 

HETEDIK  JELENÉS. 

TANÁCSSZOBA  MEGVILÁGOSÍTVA. 

KÖRMÖSDY,  ÖREGBÍRÓ,  NÓTÁRIUS,  több  tanácsbeliek . 

Öregbíró.  Ezerszer  engedelmet  kérek,  tekintetes  uram  ezen 
balesetért:  de  a  setétség,  a  nagy  tűz,  csata,  harcz,  hazaszeretet  — 
aztán  a  tudatlan  kovács  — 

Körmösdy.  Nem  haragszom,  azaz :  már  megtörtént. 

Öregbíró  De  ha  a  kovács  elvégezte  kötelességét,  tüstént  kalo¬ 
dába  záratom. 

Nótárius.  Ad  animan,  az  emberrel  így  bánni !  minden  csontom  fáj. 

Öregbíró.  Véletlen  történt'  Vigasztalja  magát  komám  uram, 
nem  az  utolsó  nótárius  a  kit  megkötöztek :  nemde  tekintetes  uram ! 
derekabb  embereken  is  megtörtént  az  már. 

Körmösdy.  Megbocsátok,  azazl  nincs  idő  most  ily  gyermek¬ 
ségekről  consultálni. 

Nótárius.  Az  mind  igaz;  de  azért  adott  az  Isten  az  embernek 
két  fület,  hogy  lássa,  kit  fog  el !  Az  embert  így  kínozni ! 

Öregbíró.  Ej !  ej !  komám  uram  de  engeszthetetlen !  Ilyenkor  az 
embernek  sokat  át  kell  nézni. 

Körmösdy.  Tehát  minden  rendben  vagyon? 

Öregbíró.  Igen  I  kinn  a  kovácsmester  hajhászsza  a  pártütőket, 
Hajnali!  uramért  pedig  a  kisbírót  küldöttem. 

Körmösdy.  Nagy  dicsőségére  válik  a  helységnek,  azaz  a  tanács¬ 
nak,  hogy  vigyázások  által  megmentették  országunkat  a  polgári 
háborútól. 

Öregbíró.  Már  az  igaz,  nem  szoktam  dicsekedni,  de  sokat 
tettem. 

Körmösdy.  Mint  értem,  a  minister  is  jelen  van,  azaz:  meg¬ 
mentették  ? 

Öregbíró.  Szolgálatára ! 

Körmösdy.  Alig  várom,  hogy  tisztelhessem  ő  excellentiáját, 
azaz :  ővéle  ezen  dologról  értekezhessen!. 

Öregbíró.  Házamban  van,  a  mint  észrevettem,  ő  excellentiájának 
igen  jó  appetitusa  vagyon,  mert  hamarjában  tizenkét  gombóczot  és 
ugyan  annyi  pohár  ó  bort  a  hasába  nyomott,  azonfelül  még  egy 
kappant  is  emlegetni  méltóztatott. 

Körmösdy.  Sine  dubio  megkoplaltatták,  azaz:  ijedségében  nem 
tudott  enni. 

Öregbíró.  Bölcsen  szól  tekintetes  uram !  De  ez  a  levél  nálam  — 
most  mit  tegyünk  vele  ? 

Körmösdy.  Corpus  delicti,  azaz:  a  vallatásra  szolgáló  docu* 
mentu  m. 

NYOLCZADIK  JELENÉS. 

KISBÍRÓ,  az  előbbiek. 

Kisbíró.  Hozom  őket,  az  eszterhaj  alatt  állanak ! 

Öregbíró.  Jól  van.  ( Körmösdyhez )  Tekintetes  uram !  ha  tetszik, 
hát  fogjunk  hozzá.  Kit  parancsol  először  színe  eleibe  hozatni  ? 

Körmösdy.  Az  orgazdát,  azaz:  Hajnali!  uramat. 

•• 

Oregbíró.  Hallja  kend  kisbíró !  Hajnali!  uramat.  {Kisbíró  el , 
Körmösdyhez )  Tekintetes  uram  !  tessék  előülni,  valami  szépet  mondani, 
mert  a  tanács  hozzá  van  szokva  az  ékesszóláshoz.  {Leülnek  mind¬ 
nyájan) 

Körmösdy.  Országunk  javára  czéízó  gyülekezet,  azaz :  érdemes 
tanács  1 

Öregbíró.  Kérem !  kérem !  egy  szót  csak.  {A  tanácshoz)  Aztán 
ha  a  tekintetes  úr  valami  szépet  szól,  hát  lármázzanak  kendtek. 

Nótárius.  A  deák  terminusokat  majd  én  magyarázom. 

Öregbíró.  Most  csendesség  I  hallgatás  1  vigyázás  ! 

Körmösdy.  Ezen  hív  helységben  egy  hallatlan  gonoszság  szö¬ 
vődött,  azaz:  pártütés  — 

KILENCZEDIK  JELENÉS. 

KÁNTOR,  az  előbbiek. 

Kántor  {sietve).  A  seregnek  hía  van,  instálom,  én  is  tanács 
vagyok. 

Körmösdy.  Az  embert  minden  untalan  interrumpálják. 

Nótárius.  Ugy-e  nem  értik  kendtek?  Interrumpálni  annyit  tesz, 
mint  az  embert  turbálni. 

Kántor.  Ki  kérdezte  kendet? 

Öregbíró.  Csitt !  kántor  uram !  csendesség,  tovább  tessék 
tekintetes  uram! 

Körmösdy.  De  szerencsénkre  ezen  fertelmes  igyekezet  nap¬ 
világra  jött,  azaz :  ezen  levél  mindent  elárult,  a  pártütők  megfogva, 
már  csak  az  executió  hibázik.  De  mindazáltal  a  törvényes  forma¬ 
litást  — 

Valamennyen.  Éljen,  éjjen  a  formalitás! 

Nótárius.  Lassan !  most  nem  kellett  volna  kiáltozni. 
Körmösdy.  Megtartani  szükséges,  azaz:  az  exámenhez  kapjunk. 
Öregbíró.  Helyesen ! 

Körmösdy.  Hol  az  inquisitus !  hol  a  caput  conjurationis,  azaz : 
Hajnalt!  uram ! 

Őregbíró.  Az  eszterhaj  alatt.  {Kiált )  Héj  kisbíró !  be  a  párt¬ 
ütőkkel. 

Körmösdy.  Én  fogom  examinálni,  meglássák  kendtek,  mindent 
kiveszek  belőlük,  azaz  :  megvallatom. 


TIZEDIK  JELENÉS. 

HAJNALFI,  KISBÍRÓ  és  az  előbbiek. 

Körmösdy.  Hajnalt!  uram !  tudja-e  az  ur,  miért  áll  most  mi- 
előttiink  ? 

Hajnalt!.  Most  akarom  hallani,  azon  szándékkal,  hogy  ily 
méltatlan  bánásért,  törvénytelen  erőszakoskodásért  elégtételt  kívánjak. 

Körmösdy.  Az  úrnak  felelni  kell,  azaz:  nem  panaszt  tenni. 
Először  is  kérdem:  hogy  híják  Hajnalt!  uramat?  Megálljon  az  űr, 
ne  feleljen.  {Nótáriushoz.)  Nótárius  uram !  vegyen  kalamárist  kezébe 
és  írjon.  No  most  feleljen ! 

Haljnalfi.  Mire  feleljek? 

Körmösdy.  Neve? 

Hajnali!.  Hajnalt!  László. 

Körmösdy.  Hallom,  gazdag? 

Hajnalt!.  Annyi  van,  hogy  másra  nem  szorulok. 

Körmösdy.  Miként  szerezte? 

Hajnalt!.  Szerencsés  kereskedés  által. 

Körmösdy.  Micsoda  leányokat  tart  házában? 

Hajnalt!.  Testvérem  gyermekeit. 

Körmösdy.  Miért  nem  jár  templomba  ? 

Hajnalt!.  Mert  a  höbögő  kántort  eluntam  hallgatni,  a  szomszéd 
faluba  járok. 

Kántor.  Mordózom !  ez  megbántás !  Én  híres  kántor  vagyok, 
itt  a  próba.  (Énekelni  kezd.  Öreghír ó  integet ,  hogy  hallgasson.)  Szóljon 
öregbíró  uram  az  egész  tanácscsal,  hányszor  megríkattam  szívreható 
énekeim  által. 

•  •  r 

Oregbíró.  Úgy  van,  zokogtunk,  siránkoztunk. 

Körmösdy.  Miért  nyomja  kalapját  szemébe  ? 

Hajnali!.  Hogy  a  sok  rossz  embert  ne  lássam,  kik  ok  nélkül 
károsítnak. 

Körmösdy.  Kit  akart  megölni  ?  quis  ?  quid  ?  ubi  ?  quibus  auxiliis  ? 
cur  ?  quomodo  ?  quando  ? 

Hajnalt!.  Uram!  már  elég! 

Körmösdy.  A  levélben  méregről  szólanak;  mely  apotheká- 
ban  vette? 

Hajnali!.  Nem  méltó  a  feleletre. 

Körmösdy.  Miért  csúfolták  Kalbnak,  azaz  hornyának  orszá¬ 
gunk  fő  méltóságú  marsallját  ?  Miért  akarnak  pisztolyt  szegezni 
mellének  ? 

Hajnali!.  Nem  tudom,  nevessek-e  ?  vagy  bosszankodjam. 

Körmösdy.  Hát  ő  excellentiáját  a  praesidialis  ministert  miért 
kényszerítették  magokkal  eljönni  ? 

Hajnali!.  Bocsássanak  meg  az  urak,  de  ezen  kérdésekben  józan 
észt  nem  találok;  egy  szóval  megmondom,  hogy  semmit  sem  tudok. 

Körmösdy.  Contumácia,  azaz  ne  gondolja  az  űr,  hogy  oly 
könnyen  kiszabadul. 

Öregbíró.  Nem  bizony,  az  egész  helység  vigyáz. 

Körmösdy.  Mindjárt  confrontáljuk  a  többiekkel,  azaz  :  szorosabb 
connexiót  keresünk.  A  többi  társait  hozassa  be  bíró  uram. 

Öregbíró.  Hej  kisbíró  !  be  a  többiekkel.  {Kishíró  el.) 

Körmösdy.  (Hajnal fihoz.)  Amice !  azaz :  nem  kívánom  kárát, 
tegyen  igaz  vallást,  az  mitigálni  fogja  büntetését,  mert  e  dolog  fon¬ 
tos,  azaz:  életével  játszik. 

TIZENNEGYEDIK  JELENÉS. 


ELEK,  MILI,  RÓZSI,  HADNAGY  mint  major  öltözve ,  KÁROLY  mint  minis- 
ter ,  első  vendég  mint  marsall  Kalb,  második  mint  muzsikus.  MÜLLER, 

KIS  BÍRÓ,  KOVÁCS  és  az  előbbiek. 

Hajnali!.  Mit  látok? 

Kovács.  Érdemes  gyülekezet !  ezt  a  négy  pártütőt  én  fogtam 
el,  egy  szobában  öltöztek,  hogy  az  ajtót  reájok  törtem.  Védelmez¬ 
ték  magokat,  és  nagy  viadal  által,  melyben  embereim  vitézkedtek, 
hozhattuk  el  őket. 

Hajnali!.  Barátim!  nem  tudom  mit  gondoljak  — 

Körmösdy.  A  védelem  terheli  bűnöket.  Hallják,  azaz :  itt  már 
hasztalan  minden  tagadás ;  ez  a  levél  mindent  elárult,  a  feltalált 
fegyverek,  a  méreg  nyilván  hirdetik  vétkes  szándékukat. 

Valamennyen.  Pártütők  1  gyilkosok! 

Körmösdy.  Ki  írta  ezt  a  levelet? 

Hadnagy.  Haha!  ez  jól  megy,  hadd  nézzem! 

Károly.  Valóban  ez  a  levél,  haha !  (Nevet). 

Körmösdy.  Még  nevetnek,  azaz:  megátalkodva  vannak? 

Hadnagy.  (Elekhez),  Barátom !  ez  a  levél,  melyet  neked  írtam 
játékunk  végett  (körülnéz),  és  ha  jól  emlékezem,  (a  kántorra  mutat) 
ennek  a  becsületes  embernek  — 

Kántor.  Instálom!  én  nem  vagyok  becsületes,  hanem  kántor. 

Hadnagy.  Tehát  kántor  uramnak  adtam  azon  kéréssel,  hogy 
kezedhez  szolgáltassa.  A  mint  látom  —  hahaha ! 

Elek.  Ez  adott  okot  elfogatásunkra.  Édes  bátyám !  érdemes 
gyülekezet !  tehát  én  kifejtem  a  dolgot. 

Öregbíró.  Nem  kell  nekünk  fejtés. 

Nótárius.  Van  általlátásunk, 

Kántor.  Tanácsok  vagyunk. 

Körmösdy.  Hadd  szóljon,  azaz:  silentium! 

Elek.  Minthogy  ma  bátyánknak  nevenapja  vagyon,  tehát  őneki 
kedveskedni  és  egy  kis  mulatságot  szerezni  akarván,  megkértem  ba¬ 
rátaimat,  hogy  azon  halhatatlan  Schiller  — 

Körmösdy.  Rogo  !  azt  a  familiát  nem  ismerem,  azaz :  nem  magyar. 

Elek.  Nem,  mert  nálunk  ily  felséges  elme  ki  nem  fejlődhetik; 
már  zsengéiben  letiporja  a  komor  élet,  és  a  honi  nyelvét  már  nem 
kedvelő  elődeinknek  foganatlansága ;  ily  ember  nem  teremhet  —  nem 
is  kellő,  mert  érdemét  méltánylani  nem  tudjuk. 

Hajnalíi.  Elég  fiam,  itt  hasztalan  beszélsz. 

Elek.  így  tehát,  urak,  megkértem  barátaimat,  hogy  Schiller  szo¬ 
morújátékát  azon  nevezet  alatt  „Kabale  und  Liebe“,  melyet  én  ma¬ 
gyarra  fordítottam,  előadjuk.  Kedves  bátyám,  ezen  okból  a  hátulsó 
szobát  teátrumra  fordítottuk. 

Hajnalíi  (megilletödve).  Kedves  fiam! 

Mili.  Azért  vesztettem  el  a  szoba  kulcsát. 

Elek.  Hogy  bátyánk  őket  meg  ne  sajdítsa,  titkoltuk  feltételünket 

Hadnagy.  Ezen  levelet,  melyből  a  bölcs  tanács  pártütést  gya¬ 
nított,  én  írtam  és  a  személyeket  az  előadandó  játék  szerint  neveztem. 

Elek  (a  hadnagyra  mutat).  Itt  áll  major  Walter,  ( Károlyra )  itt  a 
praesidens,  ( első  vendégre)  itt  a  muzsikus  Müller,  (Milire)  itt  Luiza, 
annak  leánya,  (Rozira)  itt  Lady  Milfort,  magam  a  praesidens  secre- 
táriusa. 

Öregbíró.  De  a  méreg?  A  pisztoly? 

Elek.  A  darabban  fordulnak  elő. 

Körmösdy.  Nem  igaz!  Csak  koholt  az  egész  történet,  tudják 

meg  az  urak,  megdönthetetlen  bizonyságunk  vagyon  ellenök.  0  Exel- 
lentiája,  a  praesidiális  minister  — 

Öregbíró.  Itt  jön  maga. 

Körmösdy.  Bámuljanak,  azaz:  rettegjenek. 


TIZENKETTEDIK  JELENÉS, 

BÍRÓNÉ,  JAKAB  és  az  előbbiek. 

(Midőn  Jakab  belép,  az  egész  tanács  felkel) 

Körmösdy  (eleibe  megy).  Kegyelmes  uram !  Itt  állnak  szolgái 
tekintsen  ide  és  tegye  semmivé  ezen  gonosztevőket. 

Hadnagy.  Haha  Jakab !  mely  nagy  polezra  léptél,  valóban  szép 
minister  —  hol  maradtál  ? 


Jakab.  Bocsásson  meg  hadnagy  uram,  ezek  az  emberek  erővel 
a  bíróhoz  vezettek,  eleget  küszködtem. 

Hadnagy.  Az  inasom!  elmaradott  tőlem. 

Körmösdy.  Mely  szemtelenség!  ő  Exellentiájának  — 

Jakab.  Valóban  meg  kell  vallanom,  egy  szegény  inas  vagyok. 

Bíróné.  Ah !  meghalok,  még  kezet  is  csókoltam  neki. 

Jakab.  Bíróné  asszonyom!  Köszönöm  a  jó  tartást. 

Körmösdy.  Hát  nincs  máskép,  azaz:  inas  kend? 

Jakab  (a  hadnagyra  mutat).  Itt  áll  uram. 

Körmösdy.  Hm !  hm  1  azaz :  nem  tudom  mit  tegyek,  azaz :  a 
votum  elfogyott. 

Öregbíró.  Tekintetes  uram !  csak  beszélje  le  őket.  ( Egymásra 
néznek  bizonytalan.) 

Nótárius.  Ad  animam  megjártuk  1 

Kántor.  Úgy  van!  bakot  lőttünk. 

Bíróné.  így  jár  az  ember,  ha  egy  okos  fej  sincs  a  helységben. 

Nótárius.  Mely  szégyen! 

Kántor.  Nem  annyira  szégyen,  mint  nevetség! 

Nótárius.  Nem  annyira  nevetség,  mint  bosszúság! 

Öregbíró.  Ej,  ej !  de  már  miért  nem  pártütők,  hogy  legalább  az 
ember  becsülettel  végezhette  volna  dolgát. 

Körmösdy.  Öregbíró  uram  ?  mégis  egy  keveset  hirtelenkedett, 
azaz:  miért  küldött  értem  — 

Kántor.  Bíróné  asszonyom  mind  ennek  az  oka,  miért  nyitotta 
fel  a  levelet. 

Bíróné.  A  becsületes  ember  átadja  a  reá  bízott  jószágot. 

Törvény  bíró.  Soha,  míg  élek,  ezt  nem  hallottam. 

Öregbíró.  A  sok  költség,  gyertyák,  bor,  pálinka!  Héj  kovács¬ 
mester,  a  pálinka  árát  megadja  ám  kend ! 

Kovács.  Nem  én,  hiába  nem  fáradtam. 

Kisbíró.  Én  valamit  mondok,  {fontosán).  Talán  jó  volna  reájok 
parancsolni,  hogy  pártütést  kezdjenek  — 

Körmösdy.  Hallgasson  kend,  egy  bírótól  ily  tanácsot  hallani! 

Kisbíró.  Követem,  esak  kisbíró  vagyok. 

Körmösdy.  Mindjárt  sajdítottam,  hogy  vak  lárma  a  dolog, 

azaz :  esztelenség,  azért  siettem,  azaz :  igazságot  tettem,  nehogy  az 
ártatlan  szenvedjen. 

Nótárius.  Komám  uram!  bennmaradunk. 

Öregbíró.  Eh!  majd  csak  valahogyan  kivergődünk;  minek 
ment  el  kend  ? 

Nótárius.  Miért  parancsolta? 

Öregbíró.  Eh,  nem  szükséges  azt  mindjárt  követni. 

Nótárius.  Oh  mikor  azok  a  lovak  úgy  szaladtak. 

Körmösdy.  Különösen  örülök,  hogy  szerencsém  van  ily  érde¬ 
mes  urakkal  megismerkedni,  azaz:  Hajnalt!  uramnak  gratulálni. 


TIZENHARMADIK  JELENÉS. 

PALKÓ,  az  előbbiek. 

Palkó  (sírva  bejön).  Oh  fájdalom !  mit  hallok,  az  a  szép 
kisasszony  — 

Nótárius.  Megállj  Palkó  !  ne  szólj  többet,  úgyis  rosszúl  vagyunk 

Hajnali!.  Legyen  tehát  vége  mindennek,  én  megbocsátok. 

Bíróné.  Az  igaz,  egy  áldott  ember  az  a  Hajnali!  uram. 

Kántor.  Kegyelem  néz  ki  a  szeméből. 

Hajnali!.  Ti  kedves  barátaim  !  vegyétek  köszönetemet. 

Mili.  Édes  bátyám! 

Hajnali!  (Műihez).  A  te  szívedet  keresztűllátom,  ámbár  nem  szó¬ 
lottái,  szép  reményednek  betöltését  Ígérem.  Táblabíró  úr  és  ti  szom¬ 
szédok  !  jertek  házamba,  legyetek  vendégeim,  én  mindent  elfelejtek,  a 
mi  köztünk  történt;  ím,  békepohárral  kínállak  benneteket  avval  a 
reménynyel,  hogy  jövendőben  békességes,  szíves  szomszédok  fogunk 
maradni :  a  mi  a  költséget  illeti,  én  azt  magamra  vállalom. 

Valamennyen.  Helyesen!  bölcsen. 

Elek.  így  tehát  szomorújátékunk  vígságra  fordúla.  (A  nézők 
felé.)  Ha  egy  nyájas  pillantatot  szerezhettünk,  ha  édes  mosolygás 
jutalmaz  bennünket,  megelégszünk,  mert  a  jó  kedv  legszebb  virágáé 

komor  életnek. 

KEMÉNY  SIMON. 

EREDETI  HAZAI  DRÁMA  KÉT  FELVONÁSBAN. 


(Először  adatott  Pest  városa  színházában,  1820.  május  3 .) 


(1820.) 


Kisfaludy  Károly  munkái  I. 

SZEMÉLYEK: 


HUNYADI  JÁNOS,  erdélyi  vajda,  magyar  fővezér. 

ÖREG  KEMÉNY,  erdélyi  nemes. 

SIMON,  annak  fia  )  ,  ,  , 

’  >  alvezerek. 

MOHAI,  ) 

IDA,  Simon  hitvese. 

LAJOS,  fia,  4  esztendős. 

KERESZTI,  Simon  barátja. 

ELSŐ  ) 

MÁSODIK  }  ParaSZ‘- 

Alvezérek,  katonaság,  fölein  épe 


A  dolog  történik  1441.  esztendőben. 


ELSŐ  FELVONÁS. 


ELSŐ  JELENÉS. 

Magyar  tábor,  elül  Hunyadi  sátora ,  hátúi  a  népség  tüzel . 

ÖREG  KEMÉNY,  SIMON. 

Simon.  Estellik  már  az  idő,  atyám !  térj  vissza  házadba,  ősz  fe¬ 
jednek  a  hűs  levegő  megárt. 

Öreg  Kemény.  Ne  hidd,  fiam !  az  öregség  múlik  itt  a  fegyverek 
és  a  bátor  bajvívók  közt;  az  ifjúság  képei  ujúlnak,  és  a  múlt  idők 
tetteit  agg  szemem  elébe  rajzolják.  Itt  a  régi  tűz  hevíti  keblemet. 

Simon.  Te  már  eleget  tevéi  magadért,  munkás  élted  'csendes 
nyugalomra,  sebhelyekkel  borított  tested  lágy  pihenésre  vágy.  Minket 
illet  a  nehéz  munka;  a  szenvedő  haza  mitőlünk  várja  váltságát. 

Öreg  Kémény.  Igaz,  gyenge  erőm  nem  felel  meg  a  buzgó  aka¬ 
ratnak,  a  roncsolt  test  sir  felé  hanyatlik ;  de  a  láng,  mely  örökre 
elalszik,  végső  lobbanással  még  használni  akar  és  tüzet  gyulasztni 
a  rokon  kebelben. 

Simon.  Tetteid  szívemelő  példáúl  maradnak  közörökségül  s  kö¬ 
vetésűi  ;  nem  fénytelen  múlik  életed,  mert  nemes  igyekezet  volt  minden 
/ 

foglalatja.  lm  fiadat  is  dicsőén  járdáit  ösvényedre  vezetéd. 

Öreg  Kemény.  Melyen  híven  megmaradj.  Óh  fiam !  bár  engedte 
volna  a  végezet  megmutatnom,  mely  édes  halni  a  hazáért.  S  váljon 

mi  az  élet  ?  zokogva  indul  az  enyészetnek,  nem  virágzik  öröm  a  ho¬ 
mályos  úton;;  a  merre  tekintesz,  omladék,  pusztaság;  minden  hang 
sóhajtás,  panasz. 

Simon.  E  gyász  idő,  reményiem,  édes  örömre  derűi  még,  a  jelen¬ 
lét  ködét  egy  nap  eloszlatja.  Még  van  a  magyarnak  embere,  ki  nagy 
szívét  a  rontó  veszélynek  szegezvén,  erős  váltakkal  népét  fentartani 
tudja ;  még  él  Hunyadi ! 

Öreg  Kemény.  Dicső  ember !  O  a  kereszténység  pajzsa !  Isten 

és  Hunyadi  hangzik  minden  szájtól.  O  végső  reménye  haldokló  ha¬ 
zánknak. 

Simon.  Már  elérkeztek  a  vármegyék  segéd  népeikkel ;  itt  a  széke¬ 
lyek,  itt  a  szászok  táborunkban,  és  sok  magyar  nemes  utolsó  magzat¬ 
ját  Hunyadihoz  küldé,  hogy  itt  az  érdem  mezején  borostyánt  szed¬ 
essen. 

Öreg  Kemény.  Midőn  a  remény  mennyei  világa  haldoklik,  azon 
szürkületben  oroszlánná  változik  a  megkeseredett  szív  és  hideg  el- 
szánással  a  halálba  rohan.  Szólj,  fiam !  minő  kedv  uralkodik  a 
táborban  ? 

Simon.  Egy  szív,  egy  lélek  elevenít  mindent,  egy  tárgyért  hévül 
az  egész  sereg. 

Öreg  Kemény.  Hol  közös  a  veszély,  közös  az  érzés,  így  az 
egész  alkotmány  a  nagy  czélnak  könnyebben  megfelel. 

Simon.  Kereszti  közelít,  kit  a  vajda  kémlelni  küldött. 


MÁSODIK  JELENÉS. 

KERESZTI,  az  előbbiek. 

Kereszti  {töröli  ruhában).  Köszöntlek,  barátim!  ím  sietve  jövök, 
mint  halálos  nyíltól  megsebzett  vad.  Hol  találom  Hunyadit  ? 

Simon.  Gyorsan  megjártad  útadat !  mi  újság  a  török  táborban? 

Kereszti.  Szomorú  hírt  hozok !  oly  kelletlen  mondom  ki,  mint 
ha  csókolnom  kellene  az  ellenség"tőrét,  mely  szívemben  megakad. 

Simon.  Jót  már  rég  nem  haliánk.  Szólj  bátran!  az  eltökéltség 
fn  erőt  nyer  a  rossz  állapotban. 

Kereszti.  Ezen  ruhában  sok  veszélyek  között  Mezét  bég  sátoráig 
vergődtem,  ott  haliám,  miként  tanítgatá  népeit,  hogy  a  jövendő  csatá¬ 
ban  egyedül  Hunyadi  személyére  törjenek,  leírván  nekik  pánczélját, 
fegyverét  és  lovát;  ki  őt  elejti,  annak  királyi  jutalmat  ígért  és  vad 
örömkiáltás  hangzott  a  táborban.  Mohámét  sugallásának  hirdeté  a  ve¬ 
zér,  hogy  Hunyadinak  el  kell  esni  és  Stambulba  kísértetni  népének. 

Öreg  Kemény.  Azt  ne  engedje  az  isten !  különben  elesik  Erdély 
és  Magyarország  sírhalmán  zokogja  a  világ  elvesztett  szabadságát. 

Kereszti.  Szent-Imrénél  megerősített  táborában  várja  Mézét  bég 
a  magyar  sereget,  egyedül  a  vajdának  vesztét  forgatja  elméjében. 

Simon.  Jól  tudja  a  pogány,  hol  kell  a  lelket  keresni,  hogy 
tehetetlen  az  egész  test  porba  ömöljék.  Hunyadi  és  mi  valamennyünk 
közt  mérték  nem  állhat,  hasonlat  nem  lehet ;  embert  találunk,  ki  erős 
karjával  utat  vág  az  ellenség  rendében  és  vért  özönl,  halált  terjeszt 
minden  léptében ;  de  ily  vezért  csak  századok  érlelnek,  kit  minden 
tökélyek  ezen  magas  hivatalra  jegyeztek.  {Mély  gondolatba  merül.) 

Öreg  Kemény.  Mennyire  mehet  a  törökök  száma? 

Kereszti.  Negyven  ezeren  állnak  Sz.-Imrénél,  tíz  ezret  minden 
órában  várnak. 

Öreg  Kemény.  A  szám  nagy,  de  bátort  nem  rettent. 

Kereszti.  Kérkednek  is  sokaságokban  és  a  győzödelmet  bizo¬ 
nyosnak  tartják ;  már  fiát  Mézét  bég  előre  erdélyi  helytartónak  rendelte. 

Öreg  Kemény.  Megszédíté  őket  az  első  nyereség ;  annál  jobb ! 
elbízottságnak  kár  a  követője. 

Kereszti.  Alig  tudtam  bosszúmat  elfojtani,  midőn  érdemes  püs¬ 
pökünk  fejét  a  basa  sátorán  felszegezve  láttam ;  a  rejtett  gyilok  mel¬ 
lemen  megmozdult  és  nem  akarva  karom  öldöklésre  hajlott;  csak 
ezen  hír  tartott  meg  a  véráldozattól. 

Öreg  Kemény.  Dicséretes  mérséked;  a  közjó  többet  nyert 
visszajöveteleddel,  mint  ha  ezrek  estek  volna  el  vitéz  karod  által. 

Simon  (magában).  Égi  segítség!  neked  köszönöm  e  gondolatot. 
Mennyei  sugallás !  téged  használlak.  ( Keresztihez .)  Barátom  I  sokat 
tevéi,  hazánk  nevében  még  egyre  kérlek. 

Kereszti.  Ne  kérj,  Simon !  a  kész  hazafinak  egy  szó  is  elég.  Mit 
tegyek  ? 

Simon.  Tartsd  titokban  mind  azt,  mit  láttál,  hallottál ;  újságodat 
én  fogom  használni. 

Öreg  Kemény.  Fiam  1  mi  a  szándékod  ? 

Kereszti.  És  Hunyadi  ? 

Simon.  Mentve  lesz !  neki  elesni  nem  szabad,  hogy  mi  állhassunk. 
Barátom,  vonulj  félre,  ne  közöld  senkivel  híredet,  míg  én  végeztem. 
Mit  a  vezérnek  tudnia  szükséges,  tőlem  meghallja. 

Kereszti.  Tisztelem  szándékodat,  ámbár  értelmét  megfogni  nem 
tudom ;  de  bízván  hazafiságodban,  okvetetlen  engedek. 

Simon.  Nem  is  csalatkozol !  Haldokló  hazánk  áldozatot  kíván, 
hervadó  gyökerét  nemes  vér  élesztheti  csak  fel.  Ha  saját  földem, 
melyet  izzasztó  pályán  eleim  kerestek,  hamvamat  elzárja,  áldom 
sorsomat  és  létem  czélját  dicsőül  elértem.  Barátom  !  Hunyady  élni 
fog  és  ha  földrázó  villámai  dördülnek,  öszvedűl  a  félhold  hatalma, 
és  a  pogány  vér  nyögve  foly  vissza  a  török  völgyekre. 

Kereszti.  Szokatlan  tűz  lángítja  lényedet,  szavaidban  hallom 
a  török  jajgatást.  Legyen  tehát  1  én  hallgatok. 

Simon.  Nem  rossz  kebelbe  rakád  titkodat,  a  haza  gyámangyala 
őrzi  tartalékját. 

Kereszti.  Ismerlek,  Simon !  Most  megyek  ezen  gyűlölt  ruhát 
levetni  magamról  és  a  jövendő  csatára  erősítni  fáradt  tagjaimat.  Isten 
veled,  öreg  atyám  !  (El.) 

Öreg  Kemény.  Szólj,  fiam !  mit  jelent  ez  a  fellengző  tekintet  ? 

Simon.  Atyám!  felsőbb  ihlet  az  élők  keskeny  köréből  a  hal¬ 
hatatlanság  fényes  egébe  ragad  —  én  halni,  vagy  inkább  hosszú, 
elhalhatatlan  életnek  indúlok. 

Öreg  Kemény.  Eltökélett  lelket  ismerek  fiamban;  szólj!  mily 
nemes  feltétel  hevít  újra  téged? 

Simon.  A  vérmezőn  harczolni  közös  dicsőség,  egy  fényre  olvad¬ 
nak  a  bajvívók  tettei :  de  az  egyes  áldozat  tartandó  helyet  nyer 
a  haza  szívében,  mely  ha  bár  öszveomlik  is,  hív  fiát  el  nem  temeti, 
sőt  romjai  közt  is  ragyogtatja  nevét,  és  tette  kérkedve  gúnyolja  az 
idő  romboló  hatalmát.  E  dicsőséget  akarom  én  is  elnyerni  és 
Hunyadyért  vérzeni. 

*\  Öreg  Kemény.  Nem  értelek! 

Simon.  Emlékezz,  atyám !  hányszor,  ha  fegyverkezve  előtted 
állék,  tartál  Hunyadinak  és  édes  örömmel  másának  neveztél.  Ezen 
hasonlattal  akarnám  a  törököket  megcsalni,  elkérvén  tőle  hadi  szer¬ 
számait,  magamra  vonni  az  ellenség  figyelmét. 

Öreg  Kemény.  Fiam !  az  atyai  szeretet  retteg  ezen  gondolattól, 
bizonyos  vesztedet  megfogni  nem  képes. 

Simon.  Oh  de  a  haza !  mely  lelketlen  oda  dűl  és  mély  sötétségbe 
bukkan  ez  az  ország,  mely  eddig  szabadon  emelte  fejét,  Hunyadi 
estével  alacsony  rabigába  görbéd,  kies  viránya  pusztulásnak  ered  és 
a  jövendő  nem  is  tudja,  éltek-e  a  magyarok. 

Öreg  Kemény.  Igaz,  láncz  csörög  a  pogány  kezében,  közel 
a  rabság  örvénye,  mely  körűi  komor  nemzetek  lebegnek  és  ordítva 
visszaijesztgetnek.  Fiam !  kedves  fiam !  ne  nézz  a  szemre,  mely 
éretted  könnyez,  ne  ügyelj  a  gyenge  öreg  fájdalmára;  menj  dicső 
pályádon,  menj  halni  a  hazáért.  {Elgyengül.) 

Simon.  Atyám!  édes  atyám! 

Öreg  Kemény.  Miért  kell  az  embernek  elévülni,  miért  hullatni 
erejét,  tehetségét  ?  Az  ifjúság  langyuló  vérével  lankad  a  lélek  szárnya 
is.  Most,  most  érzem  aggvoltomat.  Téged  egy  mosolygó  fény  az 
egekbe  ragad,  évekre  ásod  nemes  tettedet ;  én  szegény  öreg  ősz  fejem 
reszketegve  rázom  és  örömtől,  fájdalomtól  csak  zokogni  tudok. 

Simon.  Mily  édes  szeretet,  mely  teljesen  visszafizetve  lángol 
a  halandó  kebelében !  Atyám !  az  ég  azzal  kedvelnének  vállalt,  hogy 
elmémnek  e  gondolatot  adá;  azon  szent  érzet,  melyet  az  ifjú  keb¬ 
lébe  oltottál,  mutassa  most  érdemét,  teremjen  nemes  gyümölcsöket 
—  Nem  megunt  napok  késztetnek  halálra,  nem,  a  föld  nekem  sok 
édest  nyújta,  mely  kívánatot  csendes  keblem  szült,  a  sors  valóvá 
tette ;  mint  atyja,  mint  férje  egy  áldott  léleknek  a  szerencse  fő  pontját 
elértem :  ezt  meghálálnom  csak  ily  nagy  áldozattal  lehet. 

Öreg  Kemény.  Beteljesedik  tehát  a  remény,  melyet  mint  gyer¬ 
mek  tápláltál.  Midőn  harczaimból  megjöttem  és  környülvéve  ked- 
vesimtől,  téged  kisdedet  térdemen  ringatálak,  akkor  ártatlanul  azt 
vallád :  Atyám  !  te  mindenkor  visszatérsz,  én  egykor  elmegyek,  messze, 
messze  tőletek  elmegyek,  de  soha  vissza  nem  térek;  hanem  egy 
egész  pogány  sereget  viszek  el  magammal. 

Simon.  Álmát  beszélsz,  atyám  ? 

Öreg  Kemény.  Álmát,  fiam !  örök  álmát,  mely  az  égből  alá 
száll,  hogy  a  legszebb  valóságot  érlelje  a  hazai  földön.  Te  elmégy, 
elmaradsz  —  atyád  még  most  is  él. 

Simon.  Él,  hogy  örüljön  egyetlen  fiának  és  a  sírnál  hív  szorgalma 
jutalmát  vehesse.  Atyám !  Hunyadi  vagy  én,  egyikünket  a  haza 
áldozatra  kiáltja.  Ha  vezéri  tehetségem  volna,  a  sorsot  kérdezném, 

melyiké  legyen  a  dicsőség,  de  így  a  választás  könnyű.  O  maga 
egy  sereg,  hazámnak  első  gyámola  —  bennem  csak  egy  közkatona 
rész  el. 

Öreg  Kemény.  Ily  áron  Hunyadi  éltedet  nem  fogadja  el. 

Simon.  Tudom,  hogy  nagy  szíve  mindenkor  kész  áldozatra. 
Mi  nehéz  ama  bátornak,  ki  tíz  véres  csatában  a  halállal  vívott? 
de  messzebb  van  még  az  ő  magas  czélja,  a  nagy  nagyon  tördelje 
erejét.  Engem  szakaszszon  itt  le  a  haza,  Hunyadi  karját  nagyobb 
régre  tartsa  fel.  Azért,  atyám,  titokban  tartom  szándékomat,  azután 
haldokló  testemből  omlandó  vérem  hirdesse  tettemet. 

Öreg  Kemény.  És  hitvesed  ?  gyermeked  ? 

Simon.  Azokat  hazám  oltalmába  ajánlom ;  békén  elválok,  mert 
szabadon  hagyom  őket  magam  után,  ne  átkozza  a  fiú  elfajult  aty¬ 
ját,  hogy  régi  örökét  oly  rútul  elveszté.  —  Atyám  !  Idát  látom  kö- 
zelítni,  ne  áruld  el  szándékomat,  a  kedves  könnyeit  békén  nem  néz- 
letem. 

Öreg  Kemény.  Elested  engem  is  maga  után  vonsz;  de  légyen, 
áldásom  kísérje  vég  sóhajtásodat. 


HARMADIK  JELENÉS. 

IDA,  LAJOS,  az  előbbiek. 

Ida  ( fiát  vezetvén).  Fegyver  közt  kell  férjemet  keresnem,  ha  egy 
pillanatot  véle  lenni  óhajtok. 

Simon.  Bocsáss  meg,  kedves  !  a  szolgálat  tart  messze  tőled  és 
ellenzi  a  szerencsét,  hogy  véled  lehetnék.  Tudod,  a  háború  ellensége 
i  házi  boldogságnak. 

Ida.  Míg  a  férfierő  azt  állandóvá  teszi.  Nem  panaszlom  ügye¬ 
met,  mert  fáradságod  tudom  híveidért  esik.  ( Fiát  hozzá  vezeti.)  Itt  egy 
gyenge  virág,  mely  hogy  látatlan  el  ne  hervadjon,  bajnok  szívednek 
vérétől  éleng;  ím  elhoztam,  vidám  tekintete  enyhítse  a  nap  súlyos 
terhét. 

Simon.  Köszönöm  !  a  jó  anya  mellett  nem  sínli  még  az  atya 
távollétét.  ( Fiát  felemeli.)  Kedves  fiam  ! 

Ida  {öreg  Keményhez).  Itt  vagy  te  is,  öreg  atyám  !  A  régi  szokás 
kitetszik ;  most  is  kedveled  a  fegyvert. 

Öreg  Kemény.  Kedves  leányom!  mi  oly  időben  élünk,  mely¬ 
ben  fegyverünket  leginkább  kell  becsülnünk,  mert  az  által  nyer¬ 
hetünk  életet. 

Lajos  ( atyja  bárján).  Atyám !  nézd  csak,  mi  csillámlik  ott  a 
hegyen  ? 

Simon.  Az  ellenség  tábortüze. 

Lajos.  Oh  azok  a  rossz  emberek  1  nem  űzöd  el  őket? 

Simon.  El,  fiam !  az  első  harcz  után,  reményiem,  megtisztúl 
vidékünk. 

Ida.  Megint  harczba  készülsz  ?  Mikor  jön  azon  szép  idő,  hogy 
téged  egészen  enyémnek  mondhatlak?  Eddig  hazádnak  éltél  és  azon 
kevés  órákat  is,  melyeket  nálam  töltél,  elválás  s  kétes  félelmek  vál- 
ták  fel  szüntelen. 

Simon.  Hogy  oltárom  szentségét  őrizzem,  harczra  szállók.  Férfi 
létem  nehéz  munkát  kíván,  nyugodtan  követtem  őseim  nyomdokát, 
mert  házamat  szorgos  kézben  tudtam  és  visszatérvén  hadaimból, 
édes  örömet  találtam  tiszta  kebleden.  Most  újra  mezőre  hív  a  ha¬ 
nyatló  szabadság;  ki  rablánczot  nem  akar  hordozni,  nem  vonhatja 
el  magát;  azért  meg  ne  rettenj,  ha  férjedet  veszélyek  közt  látod, 
ne  rettenj  meg  az  elválás  szomorú  jelétől.  Én  nyugodtan  megyek 
sorsom  elébe;  és  ha  a  setét  vihar,  mely  hazánkat  dúlja*  engem  a 
földre  terítend,  tudom  erős  szíved  magát  fölemeli  és  özvegy  sorso¬ 
dat  csendes  békével  viseled. 

Ida.  Oh,  vedd  vissza  ezen  ijesztő  szavad,  ne  költsd  fel  e  szo¬ 
morú  gondolatot,  nincs  elég  erőm  véle  egyesülni. 

Simon.  Mégis,  Ida!  ki  szabadon  élni  akar,  éltét  ne  szánja, 


Benned  is,  kedvesem!  bajnoki  vér  foly;  atyád,  testvéred  a  mezőn 
vesztek  el;  én,  férjed,  kit  az  ég  pajzsodnak  választott,  én  engedném 
rablánczra  veretni  nyakadat?  Téged  legfőbb,  legdrágább  javamat  egy 
vad  ellenségnek  martalékul  adnálak  ?  Nem !  végső  lehelteiig  védlek, 
oltalmazlak. 

Ida.  Nem  tartalak !  menj !  harczolj !  légy  az  ellenség  öldöklő 
angyala;  de  ne  felejtsd,  hogy  a  haza  után  én  vagyok  első,  kit  mél¬ 
tán  illet  jótévő  életed. 

Öreg  Kemény.  Nemes  pár !  a  mi  a  földön  szép  és  nagy,  a 
szívet  gerjeszti,  az  lángol  bennetek.  Én  öreg  hevülök  a  mennyei 
tűznél,  a  lélek  e  porvilág  felett  ünnepli  szent  diadalmát.  (Trombita 
harsog,  a  népség  rendbe  áll.) 

Lajos.  Atyám!  nézd,  a  vitézek  fegyvereikhez  nyúlnak. 

Simon.  Hunyadi  közelít ! 

Ida.  Itt  ne  találjon,  a  gyenge  asszonynak  nem  illik  fegyver  közt 
mulatni. 

Simon.  Maradj  még,  ez  a  föld  sajátunk,  békén  mulathatsz;  a 
bajnok  szív  dagadoz  a  szépség  körében. 


NEGYEDIK  JELENÉS. 

HUNYADI  pánczélosan.  MOHAI,  több  al vezérek,  az  előbbiek. 

Simon.  Üdvez  légy,  fővezér !  dicsőséges  vajda ! 

Hunyadi.  Kötelesség  útján  ha  járok,  téged,  Kemény !  már  ott 
lellek.  Mint  látom,  nemes  vendégek  gyűltek  öszve  nálad.  (Idához 
fordul.)  Köszöntlek,  nemes  asszony,  táboromban!  A  mi  a  bajnokot 
magas  tettekre  gerjeszti,  örömmel  szemléljük,  mert  jelenléted  tanítja 
miért  kell  harczolnunk ;  mélyen  illetődve  hazája  képét  tekinti  benned 
a  bajvívó,  mert  te  is,  mint  az,  szerelme  kedves  zálogát  kebleden  neve¬ 
led  ;  az  anya  szelíd  szózatja  mint  egy  édes  hang  az  ifjúkorból  lelkét 
ébreszti. 

Ida.  Nyugodtan  állok  környúlvéve  az  erősöktől,  szép  jövendőt 
ígér  nemes  bátorságok,  a  gyenge  szív  teljes  bizodalommal  a  hatalmas 
szárnyai  alá  vonul  és  megnyílik  édes  reményeknek.  lm,  itt  is  egy 

bajnok  vér  gyümölcse  érik  a  hazának;  nő  és  tanúi  igaz  férfiú 
lenni. 

Hunyadi  (Öreg  Keményhez).  Te  is  itt  vagy,  barátom!  Az  agg 
oroszlán  szeret  fiai  közt  lenni  és  hajdani  tetteit  azokban  újonari 
szemlélni.  (Kezét  nyújtja  neki.) 

Öreg  Kemény.  Ez  a  kar  engem  is  egykor  győzedelemre  veze¬ 
tett,  most  már  áldani  csak,  de  követni  nem  tudom.  Hunyadi !  látásod 


elűzi  öregségem  éjjelét,  a  régi  szabadságot  és  a  dicsőség  mennyei 
világát  látom  ereszkedni  szenvedő  hazámra. 

Hunyadi.  Lenne  bár  való  kívánatos  látványod,  és  igyekezetünkéi 
boldog  vég  érhetné !  Barátim !  hazánk  váltsága  egyiránt  érdekel, 
készüljön  kiki  megtenni  férfiúi  részét,  hogy  a  jövendő  és  a  szabad 
maradék  áldhassa  létünket.  Holnap  hajnal  hasadtával  támadjuk  meg 
az  ellenséget,  villogó  kardjaink  rémítsék  őket  vissza,  hogy  míg  vérük¬ 
ben  tapodó  paripáink  előszáguldnak,  a  haza  lerázhassa  lánczait  és  a 
szabadság  bájoló  napra  virítsa  földünket. 

Mohai.  Merre  zászlód  lobog,  hol  szavad  menydörög,  ott  lesznek 
híveid,  és  szélvészként  rohannak  a  pogányra. 

Simon.  Uram  vezér !  Kereszti  visszatért,  kikémlé  a  török  tábort, 
most  nyugalomra  ment;  én  vettem  által  újságát. 

Hunyadi.  Mit  hozott? 

Simon.  Mézét  bég  még  most  is  Szent-Imrénél  táboroz,  épen  nem 
másítá  előbbi  állását;  úgy  látszik,  megtámadtatni  akar,  minthogy 
mély  árokkal  vonta  be  magát. 

Hunyadi.  Jele,  nem  bízik  magában,  így  tehát  mi  kezdjük  a 
harczot. 

Simon.  Negyven  ezerre  mondotta  seregét,  azon  kívül  tíz  ezer 
segéd  népre  vár. 

Hunyadi.  Nagyobb  számú  népet  is  láttunk  már  szaladni.  Vité¬ 
zek  !  holttesteinkkel  töltsük  be  árkaikat,  hogy  a  fennmaradtak  ezer 
halállal  onthassák  ki  haragok  lángját  és  leronthassák  a  rablók  hatal¬ 
mát.  A  sereg  készen  legyen.  Barátim  I  még  az  éjjel  rendelem  el  a 
csatát,  jertek  azért  sátoromba  hadi  tanácsra ;  egyesült  erővel  üssünk 
reájok  és  holnap  vagy  elveszünk,  vagy  egész  Erdély  zengve  dicséri 
a  szabadító  istent.  (El  akar  menni.) 

Simon.  Vezér!  egy  szót  engedj  nekem.  (Atyjához.)  Atyám  I  ve¬ 
zesd  haza  Idát,  még  látlak  benneteket. 

Hunyadi  (int,  az  alvezérek  elmennek,  a  sereg  eloszlik,  azután  Idá¬ 
hoz  fordái).  Nemes  asszony !  nyugodtan  hallád  a  szót,  mely  férjedet 
csatába  hívja,  vedd  tiszteletemet!  Ily  nagylelkű  asszony  forró  kebe¬ 
lén  terem  a  vitéz,  ki  híven  megfelel  e  földi  kétes  pályának.  Szeren¬ 
csés  ország,  melynek  termékeny  földje  ily  bájos  virágot  nevel, 
mennyei  illatot,  édes  kényeket  osztogat  az  és  gyengédeden  egyen¬ 
geti  a  vándor  tövises  útját.  Kemény!  áldom  sorsodat;  érdemes 
szívre  talált  erkölcsöd. 

Ida.  A  leendő  veszély  háborít  ugyan,  de  férjem  kötelességét 
becsülni  tanultam;  a  bajnok  tűzét  oltani  nem  engedi  hazám  szere- 
tete,  én  is  érzem  a  szabadság  malasztját.  Harczolj,  kedves !  dicső¬ 
séged  méltánylani  én  is  tudom. 

Simon.  Ida  ! 

Öreg  Kemény.  Hunyadi!  légy  boldog!  harczolj,  győzz  és  atyai 
kezeddel  törüld  le  a  haza  könnyeit.  (Idához).  Jer,  kedves  leányom. 
(Ida,  öreg  Kemény ,  Lajos  el.) 

Hunyadi  Simon!  mit  kívánsz  tőlem? 

Simon.  Csekély  magában,  de  előttem  nagy  a  mit  kérek.  En¬ 
gedd  holnap  az  ütközet  alatt  formádat  viselnem,  hadd  tartson  az 
ellenség  engemet  Hunyadinak. 

Hunyadi.  Különös  kívánság!  mi  ösztönöz  arra? 

Simon.  Ne  kérdezd  most  okát,  megtudod  utóbb;  engem  a 
büszke  gondolat,  hogy  Hunyadi  voltam,  egekbe  ragad.  ( Fellengezve .) 
Te  voltál  dicső,  te  voltál  egyedül  az,  kit  elérni  törekedtem,  téged 
vevélek  például  hazám  annyi  nagy  emberei  közt,  a  kívánat  ösvé¬ 
nyeden  élni  és  halni  legfőbb  czélom  vala.  Benned  találtam  azon 
tökélyeket,  melyek  egyedül  nemesítik  a  férfit,  a  bajnokot 

Hunyadi.  A  barátság  szokta  kedveltjét  tökéletekkel  ékesítni, 
melyekkel  az  nem  bír;  te  is  némely  erkölcsöt  kebledből  veszesz  és 
nagylelkűen  barátod  szívébe  rakod  le. 

Simon.  Barátodnak  neveztél !  oh  e  szó  nagyra  lelkesít,  érde¬ 
memet  oly  méltán  emeli.  Engedd  által  nekem  holnap  fegyveredet, 
pánczélodat,  lovadat. 

Hunyadi.  Ez  az  a  nagy  kérés  ?  sajnálnám,  ha  most  hallanád 
először  Hunyadi  értékét  közösnek  barátaival.  Miért  tész  erre  ily 
nagy  árat?  ily  hazafiért  Hunyadi  vérét  se  kíméli. 

Simon.  Midőn  Szendrő  falai  alatt  megsebesítve,  tehetetlen,  bizo¬ 
nyos  halálnak  oda  adva  a  földön  hevertem,  midőn  egy  török  már 
lándzsáját  mellemnek  szegezte,  te  voltál  megmentőm.  Akkor  titkon 
éltemet  neked  szentelém,  ím  most  megtartom  esküvésem. 

Hunyadi.  Ezen  tettemet  vitézséged  eleget  meghálálta ;  hogy 
szerencsés  voltam  neked  egykor  szolgálni,  azért  jutalmazott  önérzésem, 
hiszen  Kemény  is  arra  mindenkor  kész  volna.  Valóban,  kérésed  oly 
csekély,  hogy  szinte  szégyenlem  azt  teljesíteni. 

Simon.  Ha  ezen  csatában  el  találnék  esni,  Idát,  fiamat  oltal¬ 
madba  ajánlom ;  neveld  fiamat  igaz  magyarnak,  általad  az  erkölcs 
magva  leginkább  tenyészik. 

Hunyadi.  Mely  kora  aggodalom,  mely  komor  képzetek !  Barátom, 
mit  jelent  ez  ömledezés  ?  Nincs  most  idő  ábrándozásba  merülni.  Mi 
ez?  Annyi  harczokat  kiálltunk  és  ebben  ellankadnál? 

Simon.  Nem  lankadás,  nem  csüggedés  vezeti  nyelvemet,  nem : 
tiszta  elégedés,  édes  megnyugvása  egy  boldog  léleknek,  a  szín¬ 
változott  szemnek  végső  tekintete  szeretett  földjére,  egy  szeren¬ 
csésnek  honától  való  végső  búcsuzása.  Tehát  számlálhatok  ado¬ 
mányodra? 

Hunyadi.  Végy  el  mindent,  csak  kardomat  hadd  meg;  az  ne¬ 
kem  elég.  A  hadi  tanács  után  mindjárt  átszolgáltatom  a  mit  kívánsz. 

Simon.  Köszönöm,  Hunyadi !  és  ha  pánczélod  véremtől  piroslik, 
akaszd  fel  azt  a  haza  oltárára,  mely  hogy  megálljon,  Hunyadinak  élni, 
nekem  halnom  kell.  Lássa  a  jövendő,  hogy  Kemény  szerette  hazáját, 
szerette  barátját. 

Hunyadi.  Kemény  !  te  ritka  virága  a  hazai  szeretetnek,  jer  mel¬ 
lemhez!  Ha  ily  szív  az  enyémhez  záródik,  ha  érdemeimet  ily  férfi 
megismeri,  tépje  bár  le  a  sors  a  borostyánt  fejemről,  én  megelég¬ 
szem.  Elvárlak  sátoromba.  (El ) 

Simon  (egyedül).  Áldalak,  mennyei  végezet !  hogy  erőt  nyújtasz 
és  kedvező  sugárt  vetsz  áldozatomra.  Éltem  adóját  ím  híven  lefize¬ 
tem  és  a  szerelem  karjából  első  anyámnak  szent  ölébe  dűlök.  Ta- 

Scard  el,  hazám,  hidegűlt  poromat  és  ha  tettem  által  újra  felvirágzasz 
nyújtsd  gyümölcsödet  a  búzgó  maradéknak,  hogy  lássa  és  érezze, 
mit  ér  a  haza.  Megyek  tehát  1  örömmel  a  halál  karjaiba  dűlök  és 
habár  az  idő  zavarja  lerontja  is  a  halmot,  mely  hamvamat  elzárja, 
ha  borostyán  helyett  tövisek  fedik  is  setét  lakhelyemet :  lesz  egy 
búzgó  fia  a  jövendőnek,  ki  köny-ejtve  feljegyzi  tettemet  és  csendes 
oltárt  emel  emlékemnek.  Legyen  hát  a  láncz  elszakasztva,  szebben 
nem  lehet  a  porból  kifejtődzni.  Hunyadi  él  és  vele  Magyarország! 
(Be  a  sátorba.) 


A 

*  & 

MÁSODIK  FELVONÁS. 

ELSŐ  JELENÉS. 

Öreg  Kemény  szobája. 

ÖREG  KEMÉNY,  SIMON,  KERESZTI. 

Simon  ( Hunyadi  pánczéljába  öltözve).  így,  barátom!  kész  vágyó 
az  áldozatra,  köszönöm  utolsó  szolgálatodat. 

Öreg  Kemény  ( fiának  nézésébe  elmerülve,  magában).  A  természet 
kettősen  adja  a  mi  legdrágább  ;  ha  egyik  elvész,  éljen  a  másik. 

Simon  ( Keresztihez ).  Ha  elestem  már,  mondd  meg  Hunyadinak 
mi  okból  kértem  el  ruháját;  vidd  köszöntését  elváló  barátjának. 

Kereszti.  Ha  fennmaradok,  de  nem  hiszem.  Melletted  szoktam 
mindenkor  harczolni,  most  se  válók  el  tőled,  a  végső  menetelt  híven 
veled  teszem :  veled  halni  kivánatosb  nekem  e  rövid  életnél. 

Simon.  Maradj  tehát !  oszd  fel  velem  a  halált,  ki  az  életben  min¬ 
dent  oly  híven  felosztál;  egyesült  vérünkben  tükrözze  magát  a  sza¬ 
badság  serdűlő  napja. 

Kereszti.  Mint  vagyon  a  csata  rendelve  ? 

Simon.  Az  előcsatát  én  kezdem  az  erdélyiekkel,  azalatt  Hunyadi 
a  nagy  sereggel  Ompoly  völgyén  az  ellenség  derekára  húzódik ;  ha 
velők  harezba  keveredett,  mi  hátat  fordítuhk,  hogy  engem  Hunyadi 
gyanánt  üldözzön  a  török ;  az  én  elestem  őket  zavarba  hozza  és  vélt 
győzedelmök  romlásokra  válik. 

Kereszti.  Es  holttetemünk  felett  ünnepli  Hunyadi  szép  győzedel- 
méí.  Hah  !  mi  az  élet  ily  dicső  halálért  ?  Simon !  a  hajnal  közelget, 
én  megyek  magamat  felvasalni.  ( Öreg  Keményhez.)  Isten  veled,  atyám 
a  síron  innen  többé  nem  látlak.  (El.) 

Simon.  Vigasztald  magadat,  atyám  !  a  halál  csak  annak  rettenetes, 
ki  soha  nem  élt;  hidd  el,  nem  nehéz  elválni,  ha  áldás  követi  jelené¬ 
sünket  ;  ily  pillantatban  látszik  leginkább  az  élet  becse  és  világos  lesz 
az  örökkévalóság  felséges  érzése.  Atyám !  én  elmúlok,  de  tettem  fenn¬ 
marad.  Tehát  hasonlónak  találsz  ? 

Öreg  Kemény.  Ha  ezek  a  szemek  nem  vesztegetett  bírák,  Hu¬ 
nyadit  képzelem  benned. 

u 

Simon.  O  lesz  ezután  fiad,  halálomban  annak  születik  és  így 
nem  marad  öregséged  árván. 

Öreg  Kemény.  Nem,  fiam!  nem  maradok  árván,  mert  élni  fog 
Erdély  és  azon  halál,  melylyel  megmented  azt,  neked  örök  életeddé 
válik.  Oh,  miért  nem  követhetlek !  Ott  a  falon  függ  kardom,  mely  haj¬ 
dan  a  zivatar  közt  villámlott,  és  ordítva  omlott  a  pogány  előtte,  ha  erős 
jobbom  azt  felemelte ;  most  lankadva  lehajlik  velőtlen  karom  és  mélyen 
hüvelyében  rozsdásodik  a  vas,  nem  villámlik  többé. 

Simon.  Te  akkor  hordozál  fegyvert,  midőn  én  nem  bírtam,  most 
mint  lelkednek  örököse  átveszem  tisztedet.  És  ha  saját  földem  vére¬ 
met  itta,  vidd  el  fiamat,  kedves  unokádat,  azon  helyre  hol  elestem, 
és  ha  kérdi  atyját,  mutass  síromra  cs  mondd :  itt  nyugszik  atyád,  élté¬ 
vel  védette  földjét,  hogy  te  szabad  lehess;  ott  ébreszd  lelkét  magas 
tettekre,  ott  tanuljon  valódi  férfiú  lenni.  Ünnepi  hely  légyen  nektek 
sírhalmom,  köny  ne  áztassa,  kedvesim,  szemeiteket :  csak  csendes 
áldást  mondjatok  a  megholt  hamvára,  ki  éltét  tinektek  szentelő.  Ida 
ültesse  a  szerelem  virágit. 

Öreg  Kemény  ( fájdalmasan ).  Fiam!  oh  fiam!  emberi  voltom 
áttör  a  szíven,  atyai  fájdalmam  könnyekre  olvaszt. 

Simon.  Örömkönnyek  azok,  a  hazának  folynak.  Ha  majd  zász¬ 
lóinkat  magasan  lobogni  látod,  ha  győzödelmi  kiáltás  az  eget  hasítja, 
ha  minden  szív  örömre  derül;  akkor,  akkor  atyám,  ez  a  fájdalom 
édes  boldogsággá  válik.  Nézd  meg,  atyám  !  nincs-e  hiba  öltözetemben  ? 
( Sisakját  felteszi.) 

Öreg  Kemény,  Úgy  tetszik,  sisakját  belebb  hordozza  Hunyadi. 
(. Igazítja  reszkető  kezekkel.)  Bocsáss  meg,  hazám,  e  reszkető  kezeknek ! 
bocsáss  meg  az  atyának,  hogy  szent  oltárodnál  az  áldozatot  vissza¬ 
tartóztatja,  hogy  az  istenség  színe  előtt  ő  földi  veszteségét  siratja.  — 
így,  fiam  !  (. Karjába  dűl  szakadozó  szavakkal.)  így !  Hunyadit  áldom. 

Simon.  Most  jer  Idához !  még  egyszer  akarom  őt  látni,  éltemnek 
annyi  örömet  készített,  még  egyszer  fiamat  dagadó  szívemhez  szorítni. 
Jer,  jer  1  hadd  ürítsem  ki  e  földi  érzésnek  legutolsó  kelyhét.  {Elmennek.) 


MÁSODIK  JELENÉS. 

Ida  szobája ,  az  asztalon  gyertyák  égnek. 


IDA  az  asztalnál  ül  és  kár  fán  játszik,  LAJOS  mellette  egy 


Szállj  alá,  te  édes  remény! 
Enyhítsd  zajló  keblemet , 
Ereszkedj  le  mennyei  fény  ! 
Éleszd ,  áj  old  szívemet! 

Te  vagy  híve  a  szegénynek 
Bármely  nehéz  sorsa  lön , 
Gyámola  komor  éltének 
S  barátnéja  e  földön. 

A  szenvedő  könnyeinek 
Forrását  elszárítod, 

A  kétség  vad  seregének 
Ostromát  elfordítod. 


karszéken  alszik. 

Édes  gondos  szorgalommal 
Apolgatod  az  embert , 

A  kit  a  sors  vas  karjával , 

Bár  méltatlan ,  alá  vert. 

Mert  elhagyva  a  világiul 
Azt  a  reményt  találja, 

Hogy  könnyeit  a  síron  túl 
Egy  jó  angyal  számlálja. 

Karjaid  közt  mosolyogja 
A  sors  forgó  játékát, 

S  édesdeden  ált  átfogj  a 
Boldogsága  árnyékát.  (Elhallgat  ) 


Múlandó  árnyék  e  földi  boldogság!  A  nap  leszáll  és  létünk 
setét  homályba  borúi.  (A  hárfát  félre  teszi.)  Hasztalan!  a  szelíd 
hangok  édes  zengzeti,  magányomnak  egykori  biztosi,  nem  vígasztalnak 
már.  Fekete  rémzetek  borzogatják  telkemet  s  megnémítják  a  remény 
kecsegtető  szavát.  Hol  marad  Kemény  ?  rettegek  éltéért.  Ha  ő  —  nem, 
nem,  a  szerencse  annyi  csatákban  megtartá  őt,  most  is,  —  de  álnok ! 

Kisfaludy  Károly  munkái  I.  18 

ki  bízhat  abban  ?  —  Egész  lénye  megváltozva,  nem  földi  tűz  ragyo¬ 
gott  szemében,  égő  tekintete  nagy  feltételt  és  örök  elválást  vallott, 
midőn  utólszor  forró  kebeléhez  zárt.  Hah !  én  öt  elvesztem.  Dicsőséget 
keres,  felejti  a  szerelem  könnyeit;  e  földi  boldogság  keskeny  vala 

r - 

neki,  a  halálban  keres  örök  életet !  Úgy  van,  én  öt  elvesztém  !  Fiam ! 
szegény  árva !  (Fiát  szemléli.)  Alszik !  mennyei  béke  rajzolja  magát 
angyali  képén,  édes  álmák  őt  az  égben  hordozzák,  nem  érzi  az 
anya  fájdalmát,  nem  élete  zordon  mivoltát !  ( Ömledezve .)  Nyugodj  tehát ! 
ártatlan  virága  hiv  szerelmünknek!  ne  zavarja  békédet  a  komor 
jövendő,  sem  a  jelenlét  szomorú  órája.  Boldog  életko-rlétünk  szép 
hajnala!  Körűlted  az  ég  üdvössége  lebeg,  a  gyermekség  rózsás 
ösvényén  virágzik  egyedül  az  öröm  tiszta  kelyhe,  mosolyogva  néz 
az  időbe,  csendes  partját  az  élet  habjai  nem  mossák,  nem  zavarja  a 
sors  csendes  nyugalmát.  Álmodj  a  mennyben!  Küldj  enyhítő  sugárt 
e  zajló  kebelbe ! 


HARMADIK  JELENÉS. 

ÖREG  KEMÉNY,  SIMON,  az  előbbiek. 

Simon.  Ida! 

Ida  {megijedve).  Nagy  Isten!  Hunyadi! 

Simon.  Ne  ijedj  meg,  kedves,  én  vagyok. 

Ida.  Mit  jelent  ez  az  öltözet?  Hunyadit  véltem  — 

Simon.  Légy  nyugodt !  a  seregek  ura  kettőztette  Hunyadit,  hogy 
az  egyik  lerontsa  a  török  holdat,  másik  felhozza  a  magyarok  napját ; 
egy  kis  szemfényvesztés  az  ellenség  ellen. 

Ida.  Félek,  hogy  az  engem  is  illet.  Kemény  !  ez  a  láng  szemed¬ 
ben  nem  földi  ragyogvány,  a  halál  gyújtá  azt,  az  enyészet  szülöttje. 

Öreg  Kemény  {félre).  Jó  lélek,  tanulj  veszteni !  Töviseket  fon 
a  sors  koszorúdba,  élted  szépét  immár  általélted. 

Ida.  Komor  kétségek  dobzódnak  belsőmben,  tenmagad  hívtad 
őket  fel  setét  helyökből.  Kemény !  nem  az  ellenség,  te,  te  vagy  nekem 
félelmes;  hidegen,  mint  egy  sír  lakosa  lépsz  az  életbe  s  megint 
visszakészülsz  setét  házadba.  Kemény !  te  halni  akarsz  I 

Simon.  Szabadon  választva  irányzóm  reptemet  váltságtokért  és 

a  szolgaság  fölé  teszem  a  halált,  ha  vesztünk  oda  fent  el  vagyon 
tökélve.  De  ne  félj,  kedves,  két  Hunyadi  védelmezi  Erdélyt. 

Ida.  Nem,  nem,  a  férji  hűséget  most  először  megszegted ; 
hirtelen  vágyak  frigy  törésre  késztetnek  és  visszataszítják  a  szívet, 
mely  egyedül  neked  ver;  egy  csalóka  fénynek  feláldozod  a  tieid 
boldogságát.  Oh,  hol  találok  igazságot  ?  hol  enyhelyet  ?  ha  ez  a  kebel 
is  már  bezáródott!  ha  keserűimet  e  szív  se  hallgatja! 

Simon.  Ott  a  nyugalom  csendes  országában,  hol  a  boldogok 
körűi  örök  nap  sugárzik;  hol  minden  erkölcs  jutalmát  elnyeri  és 
a  szív  örök  ifjúságra  virrad ;  hol  a  földi  ínség  lakhelyet  nem  talál, 
könny  nem  szakad  többé  az  éghez  fordult  szemből;  hol  a  sóhajtás 
szomorú  hangzatját  buzgó  áldások  zengzete  váltja  fel  és  a  szerelem 
nyugtató  öléből  semmi  idő,  se  változás  a  szívet  fel  nem  költi :  ott 
a  lélek  honában  elválás  nem  fenyeget,  ott  az  örökkévalóság  szárnya 
alatt  frigyünk  el  nem  szakad :  ott  Ida !  ott  örökre  bírhatlak. 

Ida.  Hasztalan  iparkodol  égi  szavakkal  nyugtatni,  elaludt  benned 
a  szerelem  lángja;  hideg,  érzéketlen,  mint  ez  a  pánczél  melleden, 
csak  dicsőséget  keressz,  ha  mindjárt  ez  a  szív  megreped  is. 

Simon.  Igazságtalanná  tesz  az  álomtalanság  és  a  szelíd  szerelem, 
mely  a  veszélytől  retteg. 

Ida.  Hány  éjjelt  tölték  ébren,  míg  te  oda  valál,  és  soha  se  hunyt 
el  a  remény  világa,  soha  a  viszontlátás  szép  bizodalma:  ez  más 
ellenséges  érzés.  Oh,  kíméld  éltedet. 

Simon.  És  szomoríthat  halálom,  a  szép  halál  hazámért  ?  eltéphet¬ 
néd  a  koszorút,  mely  oly  ritkán  zöldelik  ?  Nem,  nagy  lelked  szabad¬ 
ságát  jobb  szereti  nálamnál,  vesztemet  nem  siratod.  A  szerelem  enged 
a  bajnoknak,  hol  rablánczok  csörögnek.  (Karjába  veszi)  Áldott  lélek  ! 
a  mit  szépet  és  jót  e  földön  érzettem,  mind  neked  köszönöm,  de 
emeld  fel  magadat  ez  élet  keskeny  köréből,  a  jobb  lelkek  világos 
honába  —  oda,  oda  útasítlak. 

Ida.  Oh,  el  nem  érhetem  magas  reptedet,  nincs  elég  erőm  az  ég 
határit  mérni,  érez  kötelekkel  a  földhöz  csatolva,  téged  kiált  a  szív 
nyugtató  segélynek.  (Trombita  harsog.)  Hah !  mi  ez  ? 

Lajos  (felrettenve  anyjához  szalad ).  Anyám  I  anyám  ! 

Ida.  Jer  tehát  fiam  !  emeld  fel  ártatlan  szavadat,  talán  előbb 

béhat  atyádnak  mellébe.  JerI  kérd,  hogy  ezután  is  vezetőd  ma¬ 
radjon. 

Simon.  Ida,  mit  mívelsz  ?  Oh  haza  1 

Lajos.  Mely  szép  vagy,  atyám!  csatázni  mégy?  —  Engedd  őt 
menni,  anyám,  majd  elűzi  azokat  a  rút  embereket. 

Simon  (fiát  melléhez  ragadja).  Égi  követ!  A  szent  igazságot  hir¬ 
deted  atyádnak,  a  férfinak  kötelességét.  Idái  engedj,  minekelőtte 
elválok,  még  egyszer  melleden  függni,  még  egyszer  a  tiszta  szere¬ 


lemnek  szent  kelyhét  ürítni.  Oh,  légy  erős  és  fogadd  ezen  nagy 
pillanatban,  hogy  hasztalan  panasz,  emésztő  csüggedés  erőt  nem 
vesz  rajtad.  Itt  (Lajosra  mutat),  itt  szerelmem  záloga,  erre  szálljon 
ritka  hűséged  !  ( Trombita  harsog.) 

Ida.  Rettentő  hang !  halált  ordítja  fel  vad  riadása  ! 

Simon.  Fogadd  nekem,  hogy  le  nem  mondasz  az  élet  öröméről 
és  búval,  bánattal  élted  nem  emészted. 

Ida.  Kegyetlen!  mit  kívánsz? 

Simon.  Ida  !  ez  utolsó  kérésem. 

Ida  (nagy  küzdés  után  magát  karjába  veti).  Fiamnak  élek,  hogy 
hasonló  legyen  dicső  atyjához. 

Simon  ( elragadtatva ).  Harsogj  hát  érez  eszköz  !  vége  már  földi 
dolgaimnak.  Ida,  légy  boldog  !  röviden  éget  a  fájdalom,  de  szerel¬ 
mem  bére  örökké  tartandó  !  Engedd  lelkedet  a  por  gyengeségén 
győzni,  és  halálom  nem  lesz  rettenetes.  Vedd  köszönetemet  annyi 
sok  szép  órákért,  annyi  édes  örömökért.  lm,  a  szerelem  öszvekötött 
bennünket,  a  szerelem  elszakaszt.  Ida  !  atyám !  fiam  !  isten  véletek. 
(A  szemeit  törli,  gyenge  szózattal.)  Az  örökkévalóságból  még  ezen 
harmatot.  ( Trombita  harsog .)  A  haza  halni  kiált.  Legyetek  boldogok. 
(Hirtelen  kirohan.) 

Ida  (Öreg  Kemény  karjába  dűl).  Jaj !  a  sír  megnyílik,  vissza  nem 
tér  többé. 

Öreg  Kemény.  Menj,  dicső  !  menj  egedbe  !  lebegtesd  a  béke  pál¬ 
máját  áldó  hazád  felett,  gyengén  zárja  bé  szemedet  a  szerelem  angyala. 

Ida.  Oh,  irtóztató  szerelem !  ha  rövid  boldogságod  ily  nehéz  adót 
kíván.  Atyám !  kölcsönözz  szavakat  súlyos  fájdalmimnak !  ne  ezt  a 
rettentő  békét,  hideg  dermedésbe  hozza  a  lelket. 

Lajos.  Anyám!  mi  bajod?  légy  vidám!  az  atyám  megtartja  sza¬ 
vát;  ne  félj,  védelmez  bennünket. 

Ida.  Oda  létem  szépe !  ezen  üres  élet  mitől  félhetne  még  ?  {Fiát 
karjába  veszi.)  Te  kedves  alakja,  te  maradsz  csak  hátra,  tanítsd  tü¬ 
relemre  elhagyott  szülődet. 

•  • 

Öreg  Kemény.  Jer  a  szabadba,  leányom !  a  kelő  nap  szárnyain 
repül  felénk  a  régi  szabadság  és  enyhülést  csepegtet  fájló  sebedre. 

Ida.  Jer,  jer  a  szabad  ég  alá,  hadd  fogjam  fel  Kemény  végső 
lehelletét.  {Elmennek.) 


NEGYEDIK  JELENÉS. 

Szabad  táj ,  a  nap  épen  a  kék  hegyek  közül  felkel ,  jobbra  egy  domb,  melyen 
PARASZTOK  állnak  és  a  csatát  szemlélik. 

Első  paraszt.  Nézd  azok  a  kékek  a  mieink,  előre  nyomulnak. 

Másik  paraszt.  A  tarka  törökök  a  hegyre  vonultak. 

Első  paraszt.  A  könnyű  lovasság  előre  vágtat.  Mely  por  emel¬ 
kedik,  nézd !  egész  egy  osztály  az  őri  hegynek  indúl,  a  vezér  vezeti 
őket,  veres  zászló  kezében,  szürke  paripáján  ;  nézd  mint  vágtat  a 
hegynek,  szinte  hallom  lángító  szavait. 

Másik  paraszt.  Az  Hunyadi ! 

Első  paraszt.  Nem.  Kemény,  a  mi  urunk!  előbb  láttam  őt  a 
fővezér  pánczéljában.  Hah !  nézd,  már  öszveütköztek.  Oh,  miért 
vagyok  öreg,  miért  erőtlen  !  ? 

ÖTÖDIK  JELENÉS. 

ÖREG  KEMÉNY,  IDA,  LAJOS,  az  előbbiek. 

Másik  paraszt.  Itt  jön  az  öreg  úr  unokájával. 

Öreg  Kemény.  Ezen  dombról,  édes  leányom,  mindent  meg¬ 
láthatunk  ! 

Ida.  Nem,  nem  kívánom  látni.  Szemem  a  harcztól  irtózva  fór 
dúl  el. 

Öreg  Kemény.  Ida!  nyugodjál  meg  az  isten  végzésén!  vélünk 

az  ég  segédkeze,  rettegve  omlik  előtte  hitünk  ellensége.  ( Messziről 
az  ütközet  lármája  hullik.)  Villámok  szakadnak  a  setét  mezőre  és 
porrá  zúzzák  a  hitetleneket.  (A  parasztokhoz.)  Barátim !  mit  láttok  ? 

Első  paraszt.  Az  őri  hegyen  keményen  harczolnak ;  mint  kive- 
hetem,  a  székelyek. 

Öreg  Kemény.  Azokat  fiam  vezérli. 

Első  paraszt.  Keményen  nyomják  az  ellenséget.  Hah!  mely 
kevélyen  lobognak  zászlóink. 

Másik  paraszt.  Az  én  fiam  is  azok  között  vagyon. 

Öreg  Kemény  (tcrdre  esik).  Seregek  ura  !  segítsd  a  magyaro¬ 
kat  !  vezesd  híveidet,  hogy  letiporva  a  pogány,  érezze  örök  hatal¬ 
madat. 

Ida.  Oltalmazd  férjemet!  vezéreld  karját,  hogy  szabadon  áld¬ 


hassuk  menyei  dicsőséged. 

Első  paraszt.  Hah  !  a  székelyek  visszafordulnak,  minden  felől 
tolong  az  ellenség,  most  —  most  — 

Ida.  Nagy  isten !  elesik. 

Másik  paraszt.  A  völgyben  harczolnak,  új  török  osztályok 
szágúldnak  elő,  a  veres  zászló  körül  szörnyű  a  vérontás. 

Ida.  Mentsd  meg !  oh  mentsd  meg  uram,  őtet ! 

Másik  paraszt.  A  törökök  öszvecsoportosúlnak,  a  veres  zászló 
hajlik.  Hah !  a  vezér  —  uram  irgalmazz. 

Öreg  Kemény.  Vedd  magadhoz  örök  istenség!  vedd  fel  szent 
öledbe,  hozzád,  hozzád ! 


r/ 

Ida.  O  az,  ő  az  !  látom  mint  rohannak  reá,  sűrű  vágások  omla¬ 
nak  fejére,  ott  áll  mint  egy  vérző  szent!  szemei  az  eget  keresik, 
vére  a  hazai  földet.  Kemény  —  férjem  — 

Első  paraszt.  A  vezér  elesett,  a  törökök  diadalt  kiáltnak  — 
vége,  vége  mindennek,  most  halni  idő  lesz. 

Másik  paraszt.  A  csata  megújúl,  az  őri  hegy  tetején  magyar 
zászlók  lobognak,  a  székelyek  újítják  a  harezot,  a  török  közben 


van,  Nézd  mely  szörnyű  a  zavarodás  !  rajta  mag3mrok!  rajta  vitézek ! 

Első  paraszt.  A  törökök  rendetlen  szaladnak,  táborjok  ég  — 
hallod,  hallod  a  győzelemkiáltást  1  Úr  isten !  téged  áldunk ! 

Öreg  Kemény.  Oh  égi  igazság!  most  már  eleget  éltem. 

Ida.  Vége  tehát!  0  volt  a  győzelem  ára!  ezen  szellő  csendes 
lehellete  végső  óhajtását  hozta.  Kemény !  ég  felé  lebegve  nem 
ügyelsz  a  hátramaradtak  sűrű  könnyeire;  ott  az  örök  üdvösségben 
várod  csillagkoszorúdat. 

Lajos  Te  sírsz,  anyám  ?  jer,  kössünk  koszorút!  Atyám  ha  vissza 
tér,  megörül  neki,  én  szedek  virágokat.  {Elszalad.) 

Ida.  Elhervadt  a  virág,  ékes  fejét  a  föld  felé  hajtja,  a  mulandó- 
ság  keskeny  házát  már  nem  ékesíti. 

Öreg  Kemény.  Ida !  légy  erős,  könnyek  folynak  a  közhalálnak 
is.  Oh,  engedj  nagy  lelke  megisméretében  nyugalmat  tenyészni, 
higyj  vigasztaló  szavának ;  szerelem  adá  őt,  szerelem  vette  el ; 
légy  erős. 

Ida.  Erő !  mely  puszta  szó !  a  méltó  fájdalom  gúnyolja  értel¬ 
mét,  a  szegény  teremtés,  mely  mindent  elvesztett,  keservében  találja 
nyugalmát. 

Első  paraszt  Egy  osztály  székelyek  jönnek  élőnkbe,  valamit 
kísérnek. 

Másik  paraszt.  Hunyadit  is  velők  jönni  látom. 

Öreg  Kemény.  Fiam  meghalt  a  hazának,  meghalt  az  övéi 
szabadságáért !  Ida !  az  a  gondolat  enyhíthet,  hogy  századok  múlta 
után  is  nevetek  egy  fényre  olvadva,  a  jövendőségnél  dicsőül  fennma¬ 
rad  és  mint  egy  hívség  csillaga,  örökké  tündöklik. 

Ida.  Mi  a  dicsőség  a  szerető  szívnek !  csalárd  ragyogványa  be  nem 
hat  az  üres  kebelbe.  Atyám  1  ő  engem  nem  szeretett,  mert  hidegen 
halni  ment  és  nem  talált  méltónak  a  haza  titkára. 

Öreg  Kemény.  Könnyeidtől  tartván,  hallgatott,  az  által  lelkének 
örökösévé  tett. 

Lajos  (vissza  jön  virágokkal).  Hoztam  virágokat,  a  völgyben  szed¬ 
tem  azokat.  Ne  bűsúlj,  anyám  !  majd  én  most  koszorút  fonok,  meg 
látod  mint  illik  atyámra.  {Félre  ül  és  koszorúi  fon.) 

Öreg  Kemény.  Ezen  gyermek  által  a  természet  szól  hozzád, 
hallgass  ártatlan  szavára.  Én  is  elvesztém  őt,  de  gyászolni  hazám 
ünnepén  nem  tudok. 

HATODIK  JELENÉS. 


Szomorú  mars  hangzik,  katonaság  földhöz  eresztett  lándzsákkal  lassan  elöl¬ 
jön  és  meghalt  Keményt  pajzsokon  hozzák,  HUNYADI  és  néhány  alvezérek 

a  rendet  követik. 

HUNYADI,  több  katonaság ,  az  előbbiek. 

Ida.  Igaz,  hát  igaz,  ő  nincs  már!  a  legjobb,  ki  e  földön  élt! 
Kemény !  —  így  látlak  meg  téged. 

Hunyadi.  A  mi  halandó  volt  Keményben,  ím  itt  vagyon.  Nagy 
lelke  értem  és  a  hazáért  világos  honába  költözött.  Nemes  vérét  saját 
földje  itta,  hogy  szabadság  terjedjen  maradékára. 

Ida  {reá  borúi).  Oh  !  megismerlek,  kedves  !  Oh  csak  egy  tekintetet 
vess  e  nyomorult  földre. 

Hunyadi.  És  te  öreg  bajnok,  nyisd  meg  karjaidat  az  örök  álom¬ 
nak,  élted  legszebb  perczenetjét  ime  most  ünnepelheted.  Fiadé  a  mai 
dicsőség,  ő  volt  vezér,  ő  a  törökverö.  Itt  fekszik  a  szerelem  és  a  barát¬ 
ság  ritka  áldozatja,  a  hazáért  vert  nagy  szíve  megszakadt  és  vele 
a  szolgaság  láncza.  Nekem  volt  ez  a  halál  szánva,  ő  nagylelkűen  fel¬ 
váltott  ;  de  azzal  utat  mutatott  mint  kell  élni  és  halni. 

Ida.  Tekints  még  egyszer  azon  földre,  mely  tégedet  áld.  Hasztalan ! 
megnémúlt,  a  halál  vissza  nem  adja  prédáját. 

Hunyadi.  Szüntesd  könnyeidet,  emelkedjél  fel  hozzá,  nagyobb 
az  ő  tette  e  földi  fájdalomnál. 

Lajos  {anyjához).  ím  a  koszorú  kész.  Alszik  atyám  ? 

Ida.  Alszik.  (A  koszorúi  elveszi  Lajostól  és  lassan  fölemelkedik.) 
Nyugodj  tehát,  panasz  ne  háborítsa  szent  szunyadalmad,  mélyen  be¬ 
zárva  legyen  keservem.  {Hunyadihoz  fordul.)  Vedd  ezen  koszorút,  a  haza 
árvája  fonta  tenéked.  Hunyadi !  mint  ezen  koszorú  tavaszi  ruhában 
ékesen  zöldellik,  ügy  virítson  örök  fényben  nevetek  hazánk  egén, 
magas  példája  a  jövendő  időnek.  {Neki  nyújtja  a  koszorút .) 

tr 

Hunyadi.  Ot  illeti  ez,  a  győző  homlokára  fond  koszorúdat!  füröszd 
vérében,  hogy  lángszínben  ragyogjon  a  haza  oltárán ;  és  ha  mi  is  meg¬ 
szűnünk  harczolni,  ha  a  mezőn  elnémúl  szavunk  mennydörgése  ha 

Ida:  Igaz,  hát  igaz,  6  nincs  már! 

Kemény  Simon,  II.  felv.,  6.  jel. 

280.  lap. 


Kisfaludy  Károly.  I. 


hazánk  szabadságát  romlás  fenyegeti,  akkor  ennek  látására  a  jobb 
szív  ébredjen  fel  és  hasonló  tettekre  hevűljön. 

Ida  (a  koszorúi  Kemény  mellére  teszi  felhangzó  szavakkal).  Szerelem  1 
barátság  !  a  köz  hálaadás  így  áld  meg  tégedet.  ( Lelkesedve  fiát  felemeli.) 
Fiam  !  légy  ehez  hasonló. 

Hunyadi.  A  hol  elesett,  olt  legyen  sírja ;  márvány  ne  ékesítse 
halmát;  nevét  tette  örökké  hirdeti.  Félre  tehát  minden  búsongással ! 
{Kemény  zászlóját  ragadja.)  Barátim,  új  erővel  üldözzük  az  ellenséget ; 
gyözödelmi  hang  harsogjon  a  levegőben.  ( Diadalmars  hallatik.)  A  halál 
csak  a  porból  valót  ragadja  el,  Kemény  él,  él  míg  egy  magyar  lehel. 
(El  a  katonasággal.  Ida,  öreg  Kemény  Simonra  borúinak ,  a  földnép  letér¬ 
del ,  a  kárpit  lassan  lefordul.) 

BARÁTSÁG  ÉS  NAGYLELKŰSÉG 

C§> 

EREDETI  DRÁMA. 


(1820.) 


SZEMÉLYEK: 

KIRÁLY. 

REMETE. 

UDVARNOKOK. 

VADÁSZSZOLGÁK. 


Régi  gótikus  kápolna ,  a  közép  oszlop  előtt  egy  koporsó  vagyon  helyhez! elve, 
azon  felett  koszorúzott  lant  függ,'  a  koporsó  körül  virágos  csuprok  álla¬ 
nak.  Jobbra  régi  oltár,  melyhez  egy  hárfa  vagyon  támasztva.  Az  egész 
hely  az  ablakon  keresztül  ható  naj>  sugáritól  világosíltatik.  Csendesség. 

REMETE  (egyedül  jön). 

Csendes  magány,  köszöntlek  tégedet! 

r 

Es  titeket  barna  oszlopok,  mohos 
Falak,  keservim  egyetlen  tanúi  I 
Itn  bánatos  érzettel  jövök  megint 
Egy  kedves  árnyat  ölelni  s  félre 
Vonúlva  minden  földi  nesztől,  itt 
Hűs  rejtekedben  a  barátság 
Emlékét  ünnepelni.  Tégedet 
Köszöntlek  keskeny  háza  a  komor 
Enyészetnek !  téged  hideg  bolt, 

Mely  elzárod  kedveltem  hamvait. 

Reád  borúivá  veszteségem 
Fájdalma  könnyűi,  új  erő  tenyészik 
Keblemben,  s  az  örökkévalóság 
Szent  érzeménye  győz  a  meg- 
Indúlt  szivén.  Mosolygva  állnak 
Előttem  annyi  édes  képei 
A  múlt  időnek  és  vigasztaló 
Zengzettel  nyúgalomra  intenek. 

Jól  ismert  hangon  a  barátság 
Hív  angyala  e  sírból  felszól  hozzám, 
Csendes  türelemre  bír,  felfogja 
A  gördülő  könnyet,  gyengédeden 
Szelíd  keblére  von  s  békét  lehel 
vSzent  ihletése.  Oszlik  a  setét 
Homály!  az  egyesülés  nyugtató 
Reménye,  a  viszontlátásnak  égi 
Világa  itt  reám  sugárzik ;  itt 
Könnyebben  hordozom  létem  kínos 
Terhét  s  kietlen  partjain  is  az 
Emlékezet  virágait  szedem. 

{Messziről  harangozás  hallatik.) 

A  szomszéd  klastrombán  szól  a  harang, 
A  búcsúzó  napot  köszöntvén, 

Haza  hívja  a  fáradt  munkásokat 
És  ájtatos  vizsgálódásra, 

Mely  eszméletre  inti  a  szerény 
Atyákat,  a  szentegyház  fiait, 

Kik  önkényt  elhagyván  a  porvilág 
Kétes  dolgait,  az  égnek  szentelék 
Magányos  éltöket,  magokba  szállva, 

Az  áldozó  oltár  elé  borulva 
Dicsérik  a  mindenhatót, 

Templom  jók  csendében  magasztalván 

tr 

Otet,  buzgó  zsolozsmákat  repítnek 
Az  égbe;  ott  Seraphim  szárnyakon, 

Túl  a  világ  keskeny  határain 
Az  üdvösség  virányait  keresi 
Színváltozott  szemök.  —  Ti  boldogok! 

Az  indulat  tolongó  árjai 
Már  nem  zavarják  békepártotok, 

S  a  földi  életnek  csalóka  fénye 
Nem  ébreszt  bennetek  hiú 

Elérhetetlen  vágyakat.  Tinéktek 
Nem  rettentő  a  sír,  mert  tiszta  telketek 
Meggyőzi  a  por  gyengeségeit 
S  a  csillagok  felett  szebb  életet 
Keres.  En  is  egykor,  mig  ezen  tetemben 
Lélek  lakott,  hozzátok  költözém, 

A  tiszta  élet  s  a  lemondás 
Nehéz  törvényit  tőletek  tanulni. 
Hányszor  barátom  karján  andalogva, 

Ha  messziről  ez  a  harang  kongott, 

És  a  torony  keresztje  a  magas 
Tölgyek  közűi  élénkbe  csilloga, 

Dagadt  kebellel  leskelődve  áliánk 
És  elmerülve  a  természet  annyi 
Szépségein,  vidám  örömre 
Derültünk.  Oh  ti  édes  órák! 

Be  gyorsan  elrepültetek! 

Most  utamat  magam  járom,  hideg 
Az  már,  akit  e  szív  forrón  átölelt, 
Megnémúlt  a  szózat,  mely  lelkemet 
A  boldogok  honába  éneklé ; 

Mely  édes  hangjával  levonta 
Az  eget  e  szigorú  földnek  szinére 
S  mennye  igékkel  a  fellengező 
Lelket  az  örök  világossághoz 
Vezette. 

Mélyen  illetődve 

Szemlélem  lantodat,  mély  most  setét 
Lakásod  díszesíti;  nincs  ki 
Zengesse  húrjait;  nem  él  a  nagy 
Művész,  nemes  szerszáma  romladoz, 

És  a  szelíd  Múzsák,  az  ég  kedveltjei 
Hív  tisztelőjüket  zokogva 
Siratják.  Hervad  koszorúd  is, 


287 


Fonnyadton  hullanak  virágai, 

Minden  levél  a  bús  enyészet 
Jelét  hordozza  és  létünk  mivoltát 
Példázza.  Ily  múlandó,  ily  sebes 
Reptű  minden  fény,  melyet  a  világ 
Nyújt  a  szegény  halandónak !  csalárd 
Tünemény,  mely  édes  képekkel  kecsegíet, 
Hiú  vágyakkal  a  szivet  betölti, 

De  igaz  valóhoz  nem  vezet 
S  a  vég  határnál  hidegen 
Elhagy,  mint  estvénként  a  szaggatott 
Felhők  között  bujkáló  hold 
Szökő  árnyéka  és  egy  hajnali 
Álom  bájos  jelen  i  si.  Hervadt 
Ugyan  koszorúd,  de  édesen 
Még  most  is  illatoz,  mint  a  múlt 
Időnek  öröm  közt  átélt  napjai 
A  bús  órákba  általlengenek. 

( Virágokat  szed.) 

A  serdülő  tavasz  legelső 
Virágival  meghintem  lantodat. 

Nem  kérkedő  márvány  emelkedik 
Sírod  felett;  nem  tudja  a  világ, 

Nem  a  haza,  hol  nyugszik  jeles 
Költője,  kit  hajdan  csudáit 
S  hevétől  lelkesült.  Felejtve  van 
Nagy  érdemed ;  megszűntél  énekelni, 
Megszűnt  a  tisztelet,  csak  a  hív 
Barátság  őrzi  hamvadat  s  könnyek 
Között  ünnepli  jótevő  emlékedet. 

Tekints  le  üdvezűlt  lélek!  tekints 
Le  a  magasról  és  vedd  kedvezőleg 
Barátod  buzgó  áldozatját!  — 

(A  koporsót  virágokkal  meghinti.) 

Ily  friss  emlékben  zöldeljen 
S  éljen  neved  nagy  férfiú !  te  ki 
Legelső  a  szelíd  Múzsákat 
Hazánk  kies  vidékire  vezeted, 

Es  a  Helikon  szüzeit  velünk 
Is  megkedveltetéd  I  Örök 
Díszben  ragyogjon  híred  Hunnia 
Egén ;  éljen  s  maradjon  becsben  az 
Mindenkor  Árpád  nemzeténél. 

Te  hallasz,  boldogult !  árnyékodat 
Látom  felém  lebegni;  környűlvéve 
Erdemsugárokkal  jelensz  meg 
Szememnek  és  világot  gyújtasz 
Setét  keblemben.  Szebb  jövendőt 
Látok  tenyészni,  mely  megadja  azt, 

Mit  a  jelenlét  megtagad. 

A  mennyei  láng  tartandó  lakhelyet 
A  porban  nem  talál,  oda  siet 
A  honnan  eredetét  vévé. 

Nem  fájdalom  tehát  rövid 
Elválásod,  mert  lelkedet 
Örök  hazájában  tudom, 

Hol  minden  gyötrelem  magát  kisírta, 

e 

Es  erkölcsöd  jutalmát  elnyeré. 

(Vadászkürt  harsog.) 

Mely  zaj !  ( Hall  gatódzik .)  Vadászkürt  riadoz 
Az  erdőben ;  szokott  játék,  nem  háborít. 
Ezen  romlékony  rengeteg  magához 
Nem  vonja  a  világ  fiát,  kit  a  zavar 
Éltet  s  nyers  mulatság  örvend. 

(Az  oltárhoz  megyen  es  a  hárfát  kezébe  veszi.) 

Kisfaludy  Károly  munkái  I. 

Jer  rég  kedvelt,  drága  hagyomány, 
Barátomtól  reám  maradt  örökség  1 
Egykor  nagy  mester  égi  hangokat 
Báj  olt  ki  rajtad,  zengjed  most  nekem 
És  hirdesd  a  barátság  mennyei 
Malasztját;  míg  e  szent  magány 
Körében  a  vad  élet  bűnhődik. 

{Leül  az  oltár  lépcsőire  és  énekel) 


Te  létünk  kedvező  fénye , 
Csak  jobb  lelkek  érzeménye, 
Eg  szülöttje  barátság  ! 
Nélküled  komor  az  élet , 
Örömsugárt  soha  nem  vet, 
Nem  édes  a  boldogság. 

Létünk  annyi  Ínségeit , 

A  bú  setét  fellegeit 
Gyengéden  ciszéleszted , 

A  szenvedő  gyászvilágát 
Már  hervadozó  virágát 
Gyámolíiva  éleszted . 


Minden  nemes,  magas,  jó,  szép 
Általad  csak  egészen  ép, 

Mert  az  érzést  neveled ; 

S  a  tökélyek  templomába , 

Az  erkölcs  áldó  karjába 
A  lelket  felemeled. 

A  világ  forgó  zavarja, 

Az  irigy  sors  hosszú  karja 
Elránt  mindent  magával , 

De  bár  miként  csapkod  és  dúl, 
A  barátság  állandóid 
Megvív  nagy  hatalmával. 


(. Ezekre  a  király  belép  s  csendesen  vizsgálódva  a  remetét  hallgatja, 

a  nélkül,  hogy  az  észrevenné  öt.) 


A  barátság  hív  ölében 
Kedvet  lehelő  körében 
A  fájdalom  édes  lesz, 

A  búbánat  messze  kerül, 
Minden  óra  gyümölcsöt  szül, 
Örömöket  ád  és  vesz. 


Boldog  kinek  életében 
E  szent  tűz  lángol  keblében; 
S  a  mennyei  végezet . 

Hogy  éleiét  szerelhesse, 

Léte  javát  érezhesse, 

Egy  rokon  szívhez  vezet. 


{Elhallgat  és  mély  gondolatba  merül.) 

Király. 

Üdvöz  légy  jámbor  remete ! 

Remete. 

Hah  ?  ki  vagy  ? 

Uram !  váratlan  meglepél. 

Király. 

Bocsáss  meg  jó  ember,  hogy  ájtatos 
Munkádban  háborítlak !  Itt  ezen 
Tájon  vadászván,  lantod  édes 
Hangzatja  e  rejtek  magányba 
Vezérle.  Folytasd  éneked, 

Örömmel  hallgatom.  {Körülnéz.)  Valóban, 

A  merre  nézek,  a  barátság 
S  egy  lelkesült  elmének  nyomdokát 
Látom.  Te  félni  látszatol, 

Miért  tekintesz  oly  bizonytalan 
Reám  ? 

Remete. 

Uram  1  ki  vagy  ? 

Király. 

Vadász ;  különben 
Igazságot  szerető  ember,  ki  nem 
Foganatlan  jóért  s  a  szív  szelíd 
Érzéseit  méltánylani  tudja.  Szólj ! 

Kinek  hamvát  őrződ  ?  kit  illet 
E  buzgó  áldozat? 

Remete. 

Talán 

Eltévedél  ?  jer  ifjú  1  én  az  útra 
Vezetlek ;  itt  nem  lelsz  szivednek 
Világi  élelmet;  te  még  a  lét 
Tavaszkorát  éled,  nem  érdekel 
Magányos  eszmélet  s  a  bánatos 
Szívnek  bús  aggodalma.  Jer, 

Keressük  fel  vadász  társaidat,  éti 
Vezetlek;  estellik  már  úgy  is  az 
Idő,  itt  nem  mulathatunk. 

Te  ifjú  vagy,  nyájasb  örömre  vágy 
Szíved. 

Király. 

Ha  bár  nincs  ősz  hajam, 

Mégis  tudom  becsülni  a  valót. 

Az  ember  érdemét  nem  esztendők  teszik, 
Igaz  mértékűi  venni  azt  nem 
Lehet.  —  Kit  zár  el  e  koporsó  ?  mit  jelent 
Ez  a  lant?  s  e  hintett  virágok? 

Felelj  bátran  !  hidd  el,  nem  rossz  kebelbe 
Rakod  le  titkodat. 

Remete. 

Ne  kérdezz  1 

Ezen  csendes  hely  a  világ  fiát 
Miként  kedveltetné  ?  add  fel  kérésedet, 

Itt  földi  éleményt  haszontalan 
Keressz,  csak  a  múlandóság 
Lehelletét  szívod. 

Király. 

Nem  első 

Látványom  a  múlandóságban ;  azt 
Véres  csaták  között  ismerni  rég 
Tanúltam,  azért  a  kimélet 
Tart  vissza,  bátran  vallhatod ; 

Békén  erőmre  számlálhatsz. 

Remete. 

Engedd  el  titkomat,  fő  birtokom, 

Igaz  sajátom.  Hagyj  el  inkább. 

Király. 

Nem,  el  nem  hagyhatlak!  csendes  keserved 
Szívedhez  von.  Talán  segíthetek. 

Remete. 

.Szólítsd  fel  sirjokból  a  holtakat; 

Ha  azt  nem  érted,  úgy  szegény  vagy, 

És  hasztalan  segéded. 

Király, 

Könnyeden 

Felelsz  !  .Szólj !  ismersz  engemet  ? 

Remete. 

Nem.  E  magány  s  keskeny  hajlékomon 
Kívül  engem  már  semmi  sem  érdekel. 

Király. 

Királyodat  sem  ismered? 

Remete. 

Mint  serdülő 

Ifjút  láttam ;  hiszem  sok  változott 
Azolta  s  megvallom,  nem  is  kivánom 
Ismerni. 

Király. 

Gyűlölöd  királyodat? 

Avagy  csak  elvonúltságod  teszen 
Iránta  oly  hideggé  ? 

Remete. 

Hadd  el  azt. 

Magába  szók’  vonúlni  a  szegény, 

Ki  a  világtól  többé  nem  reményi. 

Király. 

Megnyitja  a  szivet  baráti  érzet, 

Előbb  énekléd  jótevő  malasztját. 

Remete. 

Nekem  kedves  fájdalmam ;  enyhülést 
Magában  lel. 

Király. 

Komor  tekinteted 
Tagadja  vallásod ;  makacs 
Ellenkezésed  ingerel. 

Remete. 


Miért 


Akarsz  erővel  részesülni 
Titkomban,  melyhez  engemet 
Nem  földi  indulat  csatol  ? 

Add  fel  kíváncsiságod,  itt 
Megszűnt  a  földi  gyengeség. 

Király. 

Lekötve  tart  egy  titkos  érzés 
Ezen  boltnál  s  valót  keres. 

Jó  ember !  nyisd  meg  kebledet ;  hiszem  ki 
így  tud  szeretni  és  a  holthoz  is 
Példátlan  hívséggel  viseltetik, 

Az  szívtelen  az  élőhöz  nem  lehet. 

Remete. 

Oh  ifjú !  ten  nyugalmadért 
Ne  óhajtsd  azt;  különben  higyj  nekem, 
Setét  homályba  dűl  minden  világi 
Ragyogvány,  melyet  oly  forrón  az  ifjúkor 
Ölel  s  mosolygó  fénye  semmivé 
Leszen.  Ne  kívánd,  hogy  felfedezzem  e 
Fátyolt,  mely  a  hideg  valót  fedi, 

Nehogy  képzeleted  tündér  alkotmányit 
Lerontsa  jégkezével.  Ezt  a  nagy 
Férfit,  kit  most  ezen  koporsó  el- 
Takar,  kit  a  búbánat  oly  korán 
A  sírba  fektetett ;  ezt  hajdanában 
Országok  ismerék  és  nemzetek 
Magasztalák.  Ivedveltje  egy  hatalmas 
Királynak,  a  sebes  hír  égig 
Hordozta  nagy  nevét.  Most  én  utolsó 
Barátai  közűi  e  rejtek  helyen 
Tartom  porát,  ezen  magányba 
Rakám  le  csontjait;  hogy  minekután 
Bal  sorsok  érték  őt,  az  ádáz 

Irigység  s  üldözés  a  holton 
Ne  bűnhődjék.  Leszállván  csillaga 
Szerencséjének,  számtalan  baráti 
Közűi  magam  maradtam  híve  s  most 
Halála  emlékét  ünneplem  itt. 

Nevét  ne  kérdezd,  áldozz  könnyeket 
A  számkivetettnek  és  távozz. 

Király. 

Hogy  élhetett  ily  férfi  köztünk, 

Kit  a  világ  csudáit  s  csak  énelőttem 
Maradt  titokban  ? 

Remete. 

Arra  nékem 

Felelni  nem  illik,  tennen  érzeted 
Bírálja  azt. 

Király. 

Nevezd  őt;  hadd  tanuljam, 

Ha  már  az  élet  öszve  nem  hozott 
Bennünk,  őt  sírjában  becsülni 
S  tisztelni  érdemit,  nemes  tulajdonit. 

Remete. 

Ha  a  világ  múlandó  birtokát 
Óhajtod  s  a  nagyok  kegyelme 
Után  vágyói,  kerüld  ezen  helyet; 

Ne  várj  magas  bért  résztvevő 
Jószívűségedért,  sőt  üldözést. 

Mert  tudd  meg :  a  királyi  szó 
Ezt  elkárhoztatá  s  mindnyájokat, 

Kik  véle  bármely  frigyben  voltának 

Király. 

Tehát  bűnös  volt,  mert  nem  üldöz 
/ 

Ártatlant  a  király  és  fénytelen 
Nem  hagyja  a  valódi  érdemet  — 

Remete. 

Ki  okvetlen  szolgál  és  vakon 
Bókol  minden  tetteinek,  légyenek 
Azok  bár  a  törvény  s  igazság  ellen. 
Ez  gyenge  kézzel  a  világ 
Forgó  kerekéhez  nyúlt  s  erővel  azt 
Forgatni  nem  tudván,  a  síkos  úton 
Vesztét  találta.  Egy  erősb 
Lélek  magas  röptének  gátokat 
Akarván  vetni  a  föld  dolgaihoz 
Szokatlan  éneklő,  s  azért  királyi 
Barátja  mérges  ellensége  lett 
S  tán  vétke  felett  is  bűnteté. 

Király. 

Ember!  te  a  királyt  vádolni  látszatol 
vS  igazságát  hanyatló  köz  laton 
Méred. 

Remete. 

Nem  vádolom,  habár 
Kemény  ítéletét  sínlem,  habár 
Hevétől  elragadva,  egy 
Létet  letört,  századja  csillagát. 

Király  {félre). 

Hah  1  mely  komor  képzet  tenyészik 
Fejemben;  félve  gondolom.  —  Ha  ez 

rr 

O  volna  —  ő,  kit  annyiszor 
Említ  szívem,  sóhajtásom  nevez. 

Nem,  nem !  csak  álom  ez,  hiú  álom. 

Remete. 

Oh  bár  ne  lépett  volna  ki 
Azon  szelíd  körből,  melyet  neki 
A  végezet  rendelt;  de  félre  tévén 
Lantját,  nagyok  küzdése  őt  is  el- 
Ragadván,  vont  határit  elhagyat 

Leszállóit  e  föld  örvényes  színére* 

Mely  többé  elpártolt  fiát 
Be  nem  fogadta  és  virágzó 
Létét  setét  üregébe  vonta. 

Nagyok  kegyelme  néki  átok 
Lett  és  a  kártékony  szerencse  rajta 
Példázta  hívtelenségét.  Legyen 
Ez  már  elég. 

Király. 

Nagyobb  titok  van  itt, 
Mint  gondolám.  Ki  fekszik  itt  ?  kit  illet 
Ezen  rejtékeny  rajzolat  ?  nevezd  ! 

r  r 

En  akarom  tudni,  sőt  parancsolom. 

Remete. 

Büszkén  dorgálva  kérdezel, 

Parancsoló  tekintetet  lövelsz 
Reám ;  de  légy  bár  a  király 
Küldöttje,  én  nem  rettegek. 

Ki  a  halálban  életet  keres, 

Az  félni  megszűnt,  annak 
Nem  árthat  a  világ  hatalma. 

Király. 

Ha  tiszta  érzeted,  miért 
Tartasz  az  emberek  szemétől  ? 

Miért  vonúlsz  setét  rejtekbe? 

Hahogy  barátod  áldozat, 

Mért  titkolod  nevét  ?  miért 
Nem  hirdeted  bátran  az  egész 
Világ  előtt  ártatlanságát  ?  úgy 
Cselekszik  a  valódi  férfiú. 

Remete. 

Én  külső  életéről  nem  merek 
ítélni;  más  volt  ő  nekem, 

Más  a  királynak.  Én  szívét, 

Belső  javát  kerestem  és  azt 
Már  éltünk  reggelén  el  is 
Nyerém ;  az  uralkodó  idomjait 
Kedvelte  csak  s  dicsőségének  egy 
Sugárát  képzelé  a  nagy,  világ¬ 
ismerte  férfiban,  s  azért  is  egyszeri 
Eltévedése  nem  talált  kegyelmet. 

Király. 

A  házi  élet  szűk  mivoltát 
Veszed  mértékűi ;  más  az  országló 
Nehéz  törvénye,  az  nem  hallgat 

r 

A  szív  kérő  szavára.  Ajtatos 
Szerelmed  a  királyt  veszi 
Tárgyúi  boszúdnak,  a  nélkül  hogy 
Szívét  ismernéd.  Tégy  igaz 
Vallást,  türelmem  már  szakadni  kezd. 

Remete. 

Nagy  titkokat  vélsz  felfedezni; 

Ne  gondold !  A  mi  itt  elzárva  van, 

Az  már  nem  a  világé,  nem  kormány  alá 
Való,  csak  a  barátság  birtoka. 

S  hogy  érdekelhet  úgy  ezen  tetem, 

Ha  elmulattad  életében 
Ismerni  azt,  kit  büszkén  emleget 
Hazánk  s  mindenkor  is  dicsőül 
Nevezni  fog ;  kinek  gazdag  mellébe 
A  költés  szent  tüzet  rakott  és  égi 
Sugárival  világitá  korát, 

Emelte  nemzetét.  Csudálta  benne 
Egész  világ  a  hangok  mesterét 
És  ömledezve  hallgató  szavát, 

Mely  édesen  találta  a  szívet 
S  kényén  játszadozott  gerjcdelinivel ; 

Ki  öszvekapcsolá  nagyot 

A  széppel  és  gyengédedeh 
A  képzelet  tündér  országát  megnyitá 

S  rózsákat  hintve  a  vándor  tövis- 

/ 

Útjára,  édes  megnyugvást  énekle 
A  szenvedő  komor  léleknek  — 

Király. 

Elég !  elég !  szomorú  emlékezet ! 

Ne  leoltsd  fel  éjéből  a  szunnyadó 
.Szívet,  legyen  felejtve. 

Remete. 

Fájlalod,  hogy 

Ily  ember  is  halandó  ?  Mit  jelent 
Ez  ?  Elfordulsz  ?  könnyek  szakadnak 
Szemedből?  ifjú,  ifjú  — 

Király. 

Már  tudom 

Ki  fekszik  itt.  Ne  kímélj,  ejtsd  ki  azt 
A  rettentő  nevet. 

Remete. 

Nem,  azt  ne  kérdd. 
Úgy  is  sokat  hallál.  Menj  ifjú !  és 
Ha  a  szerencse  kedvez,  el  ne  hadd 
Magad  ragadni  tőle,  mert  csalárd ; 

Mit  egynek  ád,  kegyetlen  azt 
Másoktól  elveszi. 

Király. 

Jó  atyám! 

Ha  tudnád,  engem  is  mint  érdekel 
Ezen  tetem.  —  {Félre.)  Kívánat  s  félelem 
Közt  hánykódom ;  hol  rá  borúlni, 

Hol  messze  tőle  futni  óhajtok. 

Remete. 

Szived  megindúlt  e  boldogtalan 
Barátomon,  jó  ifjúi  vedd 

Áldásomat.  S  ha  a  világba  lépsz, 

Ezen  hely  jusson  olykor  eszedbe, 

És  győzni  fogsz  a  csiklandó  szivén, 

Ha  felhevulve  vont  határit  át 
Akarja  szökni.  —  Légy  szerencsés! 

Király. 

Valid  meg  nevét,  vágjon  bármely  nehéz 
.Sebet  belsőmbe ;  tudni  akarom 
Nevét. 

Remete. 

Haszontalan  késztetsz; 

Egy  ember  él  csak,  a  kinek 
Megváltanám. 

Király. 

És  az  ? 

Remete. 

Mátyás  király. 

Király. 

itt  áll  előtted.  ( Megfúj  a  vadászkürtjét.)  Én  vagyok 
Mátyás,  magyarok  királya !  szólj ! 

Igazságot  várok  tőled, 

Uradnak  azzal  tartozol. 

Több  UDVARNOKOK  és  VADÁSZSZOLGAK  jönnek  és  fél  kerékben  hátul 

megállnak. 

Remete. 

Uram !  te  vagy  Mátyás  ?  —  hallgasd 
Tehát,  tovább  nem  titkolom : 

Egykori  kedvelted  hamvát  zárja  el 
Ezen  sír :  itt  Janus  Pannonius 
Fekszik! 

Király. 

Janus !  Boldogtalan  I 
Hát  így  talállak! 

Remete. 

Itt  nyugszik,  szabad 
Minden  királyok  üldözésitől. 

{Nagy  hallgatás.) 

Király  ( fájdalmasan  a  koporsóra  borúi). 
Janus !  hát  így  kellett  kimúlnod ! 

Remete. 

Elhagyva  a  világtól,  elszakadva 
Azoktól,  a  kiket  szeretett, 

Megfosztva  tisztétől,  kitiltva 
Kedves  hazájából,  a  fájdalom 
Naponként  rágódott  élte  gyökerén. 
Eloszlásának  érezvén  közéltét, 

Titkon  hozzám  jött,  hogy  legalább  szülő 
Földében  nyughassék,  s  baráti 
Kéz  zárja  bé  szemeit.  Utolsó 
Szavával  téged  áldott. 

Király. 

Oh  tekints 

Alá  nemes  lélek !  nézd  a  könnyet, 

Mely  szent  porodra  hull,  utat  keres 
Szívedhez  és  bocsánatot  kér. 

Megnémúlt  a  boszú  szózatja,  mely 
Elhagyni  kénytetett  édes  hazádat; 

A  régi  szép  barátság  visszatér 
S  egész  teljében  érzi  vesztedet. 

Remete, 

Uram  király !  ím  titkomat  tudod, 

Ezen  név  engem  is  vétkessé  tesz. 

Öless  meg:  itt  fejem,  ne  kímélj, 

Hozz  rám  ítéletet.  Bűnös  vagyok, 

Mert  megszegőm  parancsodat 
S  hajlékomat  felosztám  Janussal, 

Kit  számkivetésbe  küldöttéi. 

Bűnös  vagyok,  annak  ismerem  magam, 
ítélj. 

Király. 

Jer  szívemhez,  te  hív  barát ! 

Ezentúl  itt  legyen  helyed ; 

Ezen  sírnál  barátomnak  jegyezlek, 

És  ritka  hívséged  bérét  vegyed 
Királyod  tiszteletében ;  a  mi 
Valál  a  holtnak,  légy  az  élőnek, 

S  Janus  legyen  frigyünknek  őrző  angyala. 

Remete. 

Uram  királyom  1 

Király. 

Hadd  el  e  magányt, 

Térj  vissza  a  világba,  állj  közel 
Királyodhoz  s  baráti  szívvel 
Kövess  nehéz  ösvényemen. 

Remete. 

Uram !  kegyesé^ed  határt 
Nem  ismer;  engem  érdemetlent 
Mérték  felett  jutalmazol. 

Még  is  nagylelkűségedet 
El  nem  fogadhatom,  gyengének  érzem 
Magam  követni  téged  a  világi 
Síkos  pályán ;  engedj  itt  csendesen 
Folytatni  éltemet  s  tovább  is 
Barátom  sírjánál  maradva, 

Jóvoltodat  híven  fentartván, 

Csak  messziről  ölelni  tégedet 
Szívem  legdrágább  érzetével. 

Király. 

Maradj  te  jámbor!  békédet  zavarni  nem 
Kívánom ;  és  légy  bizonyos, 

Hogy  e  szép  óra  emlékét 
Én  is  híven  mellemben  éltetem. 

( A  jelenvoltakhoz  fordul.) 

Ti,  kik  körűlem  állatok  s  dagadt 
Szívvel  néztétek  a  barátság 
Szép  diadalmát,  hallgassatok 
Királyotok  szavára,  mely  ezen 
Nemes  férfit  nyilván  barátjának 
Fogadja.  Tiszteljétek  őt 
S  hirdessétek  nemes  tulajdonit, 

E  drága  hamvakat  pedig 
Temessük  el  teljes  pompával, 

A  mint  kívánja  méltósága; 

Fénylő  emlékjel  ékesítse  e  haza 
Költőjét,  hogy  Janus  Pannoniust, 

Mátyás  király  barátját,  a  világ 
Ismerje  és  hirdesse  érdemét. 

{Remetéhez.) 

Te  jámbor  remete !  vedd  ezennel 
Királyi  jobbomat,  jeléül 
Igaz  barátságomnak. 

Remete  {térdre  hajtja  magát). 

Oh  király ! 

Ezen  tetted  legyen  magas 
Telkednek  halhatatlan  záloga. 

Király. 

Janus  szebb  létbe  általköltözött,  de 
Vigasztaló  szent  ihletése  téged 
Örökségül  hagyott  szivemnek. 

Remete. 

S  nekem  nagylelkűségedet. 

{Térdre  borúi,  a  király  őt  melléhez  vonja.) 

(A  kárpit  lefordul.) 


303 


; 


IRÉNÉ. 


SZOMORÚJÁTÉK  ÖT  FELVONÁSBAN, 


(Először  adatott  Székes-Fehérvártt,  1821.  junius  25.) 


(1820.) 


Kisfaludy  Károly  munkái  í 

Ezen  tárgyát,  valamint  Kemény  Simont,  már  előttem  egy  lelkes 
hazafi  kidolgozta.  En  nem  vetélkedésből ,  hanem  egyedül  előadás  végett, 
a  nemzeti  színjáték  javára  újra  ezen  formába  önteni  hasznosnak  ítéltem . 

K.  K. 


AJÁNLÁS. 


Gaal  !  kit  szivünknek  édes  indulatja 
A  szép  barátság,  öszvefűz  velem, 

Ki  dísze  ágait  nékem  osztogatja, 

Kinél  ujúlva  önmagam  lelem; 
Múzsámnak  itt  áll  gyenge  áldozatja, 
Hálám  jeléül  NÉKED  szentelem  ! 

Fogadd  baráti  kedvező  szemekkel, 

S  mívem  ragyoglik  tiszta  érdemekkel. 

A  mit  teremtve  sűlyedő  titokban 
Reám  fuvalt  a  képzés,  báj  ölén, 

S  felém  derűlő  égi  lángzatokban 
Imádva  sejtheték,  oh  földi  én! 

Kiéli  lelkem  rezgő  hangzatokban 
Az  érzcmények  zajló  tengerén. 

S  ha  kik  szavamra  buzdulatba  kelnek, 
Jutalma  nyílik  e  szorult  kebelnek. 


SZEMÉLYEK: 


II.  MOHÁMMED,  török  császár. 

HALI  BASA,  nagyvezér. 

ZAGÁN  BASA,  második  vezér. 

FEREZ  BÉG,  jancsáraga. 

TELEGDI,  magyar  nemes. 

AGENOR,  görög  vitéz. 

IRÉNÉ,  annak  leánya. 

LEÓ,  görög  ifjú. 

LUGAS  NOTARAS,  volt  görög  vezér. 
IBRAHIM,  Hali  basa  titkosa. 

ABDUL,  Zagán  basa  biztosa. 

HASSZÁN,  jancsár. 

FATIME,  görög  rableány. 

ZULÍMA,  rableány  Iréné  mellett. 

GERONT,  görög  katona. 

Muftibasák,  rableányok,  jancsárscreg. 

A  dolog  történik  Konstantinápolyban,  1453.  esztendőben. 


ELSŐ  FELVONÁS. 


Templom  romiadéit,  hátúi  hereszt  látszik.  Lassanként  világosodik. 
AGENOR  ( lekötött  szemmel  egy  kövön  ni),  G ERONT  (a  földön  fekszik). 


Agenor. 

Hogy  áll  az  idő,  Geront  ? 

Geront. 

Most  kél  fel  a  nap. 


Agenor. 

Nekem  többé  nem  vet  sugárt, 


Elhunyt  örökre ! 


Aludtál  ? 


Geront  (felkel). 

Jó  öreg,  miként 

Agenor. 


Ébren  töltém  éjjelem 
A  holtak  társaságiban;  sok  ismert 
Árnyékok  megjelentek  és 
Körüllebegve  éneklék  az  ott 
Való  lakás  édességét. 


Geront. 

Kemény 

Volt  ágyad,  nyughatatlan  álmák 
Gyötrének.  Én  sok  szépet  álmodám, 

De  elfelejtettem ;  nem  is  bánod, 

Úgy  is  csak  álom  volt. 

Agenor. 

Az  álom 

Többször  felmúlja  a  valót,  Geront! 

Ki  most  örökre  nyughatik, 

Az  a  boldog.  Nemde  Lázár  templomában 
Tölténk  az  éjjelt  ? 

Geront. 

Itt,  uram! 

De  már  csak  romladék,  elégeték, 

Kirablák  a  pogányok. 

Agenor. 

Látd  barátom ! 

Ez  alatt  nyugodnak  őseim  — 

Most  romladék,  bedőlt  a  boltozat, 

Oh  hát  az  én  poromnak  helyt  nem  ád, 
Kizár  hű  csendiből. 


Geront. 

Békén  uram ! 

Agenor. 

A  béke  itt  alant  vagyon. 


Geront. 

Minek 

Ez  a  komolyság?  légy  nyugodt I 

Agenor. 

Bár  én  is  köztök  nyughatnám,  Geront  1 
Sötét  az  élet,  ott  szemem 
Örök  világosságra  megnyílik. 

Geront 

Álomtalanság  szól  belőled, 

Agenor!  félre  ily  komor 
Képekkel. 

Agenor. 

Édesen  mosolyg 
Élőmbe  a  halál  reménye ; 

Érzem,  soká  immár  nem  szenvedek. 
Sírhalmokon  repült  a  gyász  idő, 

Az  ifjúság  díszét,  hazám  nemes 
Bajvívóit  meredve  láttam, 

Csak  én  szegény  világtalan  vagyok 
Kihagyva  a  szerencsések  közűi. 

Geront. 

Szűntesd  keservidet!  ne  szaggasd 
Önkényt  szíved  vérző  sebét. 

Agenor. 

En  sorsomat  nem  vádolom, 

Agg  életem  búcsúzni  kész ;  de 
Leányom  ügyét  sínlem.  Oh  Iréné! 

Hová  lettél !  mely  fertelem  között 

r 

Elengsz  —  e  gondolat  dühös  boszúra 
Forraszt. 

Geront. 

Szemednek  árt  e  nagy  hév, 

Új  gyuladásba  jön. 

Agenor. 

Hadd  égjen,  úgy 
Is  életem  már  sepreire  jutott. 

Belső  gyötrelmem  a  külsőt  gúnyolja, 

Jer,  jer  te  hív  kalauz,  vezess 

Be  a  városba,  ott  meghallom  a  valót. 

Addig  kiáltok  ott,  míg  egy  keresztény 
Avagy  pogány  sorsáról  értesít. 

Jer,  jer,  siess ! 

Geront. 

Ne  tedd  ki  ősz  fejed 
Csúfjára  a  pogányoknak;  maradj 
Itt  csendesen,  talán  hírt  hallhatunk. 

Agenor. 

Tán  rettegsz  a  veszélytől  ?  éltedet 
Félted?  Menj,  menj!  hagyj  el!  találok  én 
Egy  sírra  mindenütt. 

Geront. 

Mit  veszthetek  még  ? 
Habár  ezer  halál  fényit, 

Nem  hagylak  el. 

Agenor. 

Te  jó  ember ! 

Hol  vagy  ?  hadd  fogjam  jobbodat  ( kezét  fogja). 
így  !  annyi  fájdalom  közé  nemes 
Feláldozásod  enyhülést  csöpögtet ; 

Oh  mint  hálálhatom  ? 

Geront. 

Rabod  valék, 

Nagylelkűen  szabadon  bocsátál, 

Most  rajtam  a  sor  tégedet  segitni. 

Agenor!  hadd  el  ezen  boldogtalan 
Vidéket,  jer  velem  Thessáliába, 

Ott  rokonim  vágynak,  elvonulva  ott 
Minden  világi  zajtól  csendesen 
Élhetsz  barátod  gyámkezén. 

Agenor. 

Nem,  innen  el  nem  válhatok, 

Lekötve  tart  Iréné  sorsa;  mondd 
Hogy  ő  nem  él,  s  nyugodtan  én  is 
Alunni  mégyek.  Bizonyost, 

Valót  kíván  az,  a  ki  megszűnő 
Remélni. 

Geront. 

Légy  hát  várakozással,  én 
Kikémlelem  az  utat,  sietni 
Fogok,  nyugosztald  szívedet.  (El) 


Agenor  {egyedül). 

A  lét  után  áhítozó  keressen 
Idegen  földet,  kolduljon  szemtelen 
Uj  lakhelyet  magának  —  én  hazám 
Határiból  ki  nem  viszem  fáradt 
Csontjaimat;  lelkemnek  fogháza  itt 
Omoljon  szerte,  veszszen  el 
Az  élet  is,  ha  minden  elveszett. 

Mely  boldogak  vagytok  ti,  kik 
E  romladék  alatt  nyugosztok! 

Nektek  nem  kellett  fenmaradni  és 
Hirdetni  a  világnak  estünket 
S  Görögország  gyásznapját  siratni. 
Engem  került  az  óhajtott  halál, 

Hogy  vérző  szívvel  e  bús  változásnak 
Tanúja  légyek.  Boldog  vagy  te  is 
Fiam  !  boldog,  mert  bajnokul 
Vesztél  a  falakon,  minekelőtt 
Azokon  keresztül  törve  a  pogányok 
Lerontanák  szentségeinket. 

S  Iréné !  —  Hah !  távozz  előlem 
Rettentő  képzet  I  Én  bízom 
Lelkében,  hogy  halált  választa  inkább 
Mint  ocsmány  életet.  Nem  1  ő  nem  él, 
Önkényt  és  tisztán  ment  egébe.  — 

Itt  állok  én  gyökértelen  törzs, 

Szabad  polgár  előbb,  bolyongó 

f 

Árnyék  most,  itt  az  omladék  között. 
Sötétség  mindenütt  körűlem, 

Kietlen  az  élet,  puszta  partjain 
Öröm  többé  soha  sem  virágzik; 

Mit  késem  hát  lerázni  lánczait  ? 

Mind  elvesztek,  kiket  szerettem, 

Magam  maradtam  e  sötét  világban. 
Sorsom  mérges  kelyhét  fogytig  kiittam, 

Ez  élet  már  a  földre  nem  való, 

Rabláncz  csörg,  ősz  fejem  már  görbedez, 
Hull  a  kereszt,  átkot  kiált 
Létemre  minden  perczenet  s  szivem 
Minden  verése  elválásra  késztet. 

Rejtsétek  el  tehát  dicső 
Oszlopok,  ékes  fejeiteket  sűrű 
Bokrok  közé !  tövisek  nőjenek 
E  nagy  város  helyén  1  sápadt  kígyók 
Lakozzanak  a  puszta  paloták  között! 

Mérges  lehelettel  a  levegőt  rontsák, 

Hogy  a  vándor  rettegve  e  helyet 
Kerülje  és  ne  számlálhassa  vesztünk 
Esztendeit  s  Konstantinápoly 
Gőz-lepte  halmain  az  enyészet 
Ülje  diadalma  ünnepét ! 

S  örök  éjjeledbe  engem  is  temess  el. 

GERONT,  LEÓ  {jönnek). 

Leó. 

Hol,  hol  találom  őt? 

Geront. 

Itt  áll  előtted  1 

Szegény  öreg!  fehér  haját 
Ingatja  a  szellő ;  az  ínség 
Prédája. 

Leó  {Agenor  karjában). 

Agenor !  élsz  ?  mely  boldog  óra, 

Nem  várt  öröm  1  téged  látlak  megint ! 

Agenor. 

Egy  édes  szózat  szebb  időkből ! 

Ki  vagy  ?  minő  forrón  ölelsz  1 
Oh  hadd  el  azt;  az  ölelkedés  szép 
Idejének  már  örökre  vége  van, 

Leó :  Hol,  hol  találom  őt  ? 

Iréné,  I.  felv. 

314.  lap. 


Kisfaludy  Károly.  I 


Halál,  gyilkosság,  ínség  s  fertelem: 

Ezek  nálunk  uralkodó  hatalmak. 

Leó. 

Nem  ismersz?  oly  hamar  elhangozott 
Szavam  szivedből? 

Agenor  {tapogatja). 

A  szemem  sötét  — 

Elhunyt  világa. 

Gcront. 

Oh  ezt  hallani! 

Leó. 

Nem  ismered  Leót? 

Agenor. 

Leó!  te  vagy? 

Te  fekszel  mellemen?  Oh  ifjú!  szólj, 
Honnan  jövel?  Nem,  azt  nem  kérdezem; 

Az  ég  vezérle  hozzám,  hogy  legyen 
Egy  szív,  mely  vesztcségimet  velem 
Erezze  s  a  szegény  világtalant 
Édes  szülőföldében  eltakarja. 

Fiam !  Leó !  miért  nem  láthatom 
Szelíd  vonásidat,  miért  nem  nézhetek 
Könnyes  szemedbe,  hogy  az  enyém 
Is  arra  olvadhatna.  Oh  fiam! 

Mire  jövél ! 

Geront. 

Látd  öreg,  nem  jártam  hasztalan, 

Az  útban  leltem  őt. 


Agenor. 

Nézz  csak  körűi, 

E  pusztaságon,  oh  Leó ! 

Ez  képe  most  hazádnak.  A  görög 
Kiirtva  már  a  nemzetek  sorából, 
Konstantinápoly  kőhalom  — 

Geront. 

Csoportosan,  rablánczra  fűzve 
Hordják  lakóit  át  a  tengeren 
Rút  szolgaságra. 

Leó. 

Oh  haza! 

Agenor. 

iiy  érez  igába  vettetett 
Az  elfajult  görög  nemzet! 

Ez  már  nem  a  mi  földünk,  csak 
Nagyságunk  bús  emlékjele. 

Leó. 

Rettegve  kérdem  :  hol  maradt  Iréné  ? 

Agenor,  szólj  !  mi  történt  ővele  ! 

Agenor. 

Az  úr  házában  hagytam  őt,  midőn 

Harczolni  költözők ;  utóbbi  sorsát 

Nem  tudhatom ;  reményiem,  ott  —  (az  égre  mutat.) 

Leó. 

Oh  mondd,  hogy  vérét  folyni,  hogy  szemét 
Szakadni  láttad,  hogy  hamvát  ezen 
.Szellő  viszi :  csak  azt  ne  mondd,  hogy  él  — 

S  én  új  erőt  nyerek. 

Geront. 

Boldogtalan 

Idők!  midőn  az  ember  annak  is 
Vesztét  kívánja,  kit  leginkább 
Szeret. 

Leó. 

Hahogy  még  élne,  szabadítását 
Véremmel  eszközlöm.  Barátim ! 

Minő  rejtékeny  a  sors  szövevénye, 

Mely  vakmerőn  játszik  küzdő  szivünk 
Legszebb  reményivel ;  hideg  porát 

Ölelni  jöttem  kedvesemnek  és 
Hol  minden  elhullott  — 

Agenor. 

Nem,  ő  sem  él, 
Szabadságát  felváltá  életével. 

Leó. 

Sorsát  kell  tudnom;  e  kívánat 
Tartott  életben. 

Agenor. 

Nem  véltem,  hogy  lássalak 
Többé,  hallván  Selymbria  elestét. 

Leó. 

A  mint  tudod,  Konstantin  császártól 
Selymbriába  küldetém  azon 
Erős  várt  védelmezni ;  én 
Fentartására  mindent  elkövettem, 

De  győzött  a  nagyobb  erő. 

Én  számtalan  veszélyek  közt  ide 
Vergődtem  és  hallom  hazánk  elestét. 
Atyám!  ha  Iréné  már  nem  él, 

Akkor  mint  egy  fiat  vesztett  tigris 
Berohanok  a  városba  s  egykori 
Boldogságom  helyén  kiontom  véremet. 

Mit  adhat  már  az  élet  ?  érdeme 
Leszálla,  sírba  vágy  a  jobb  görög. 

Agenor !  szólj  1  Konstantinápoly 
Romlása  mint  történt  ? 

Agenor. 

Oh  hol  vegyek 
Ecsetet,  leírni  ezt  a  rettenetes 
Órát!  Hallgasd  tehát.  Szentháromság- 
Vasárnap  estve  Konstantin 
Nagylelkű  császárunk  végső  tanácsra 
Hívatta  hőseit  s  azon  végzését, 


317 


Hogy  a  várost  utolsó  csepp  vérig 
Kész  védelmezni,  tudtunkra  bocsátá. 

Vitéz  halálra  mindegyik 
Elszánva,  őt  híven  követni  esküvénk. 
Isidor  cardinalis  ezek  után 
Liturgiát  tartván  Sophia 
Nagy  templomában,  lelkeinket 
A  hosszú  útra  elkészítő.  Ez  vala 
Dicső  megváltónk  végső  ünnepe 
Azon  felséges  templomban. 

Leó. 

Mi  a  világbirtok,  hogyha  oly 
Könnyen  tizenhét  esztendők  roppant 
Építményét  egy  nap  lcroníhatá  ? 

Tovább,  tovább  1 

Agenor. 

Alig  szürkült  az  ég, 
Mohammed  népével  mindenfelől 
Az  ostromot  kezdé,  rengettek  a  falak 
Az  ágyúk  menydörgésitől,  dühössen 
Rohantak  ők  reánk  s  holttesteikkel 
Tölték  az  árkokat.  Mohammed 
Személyesen  vezette  népeit 
És  fenhangzó  szavakkal  a  csatát 
Intézte.  Konstantin  mindenkor  ott, 

Hol  legnagyobb  volt  a  veszély, 

Az  ostro silókat  kétszer  visszaverte; 
Harmadszor  Karsia  kapút 
Ostromló  a  szultán  jancsárival, 

Melyet  Jusztinian,  olasz  segéd- 
Néppcl  védett;  keményen  harczolának 
A  mieinkj;  míg  Justinian,  kezén 
Könnyű  sebet  kapván,  elhagyta  a 
Reábizott  kapút;  haszontalan 
Kiáltja,  kéri  öt  maradni 

Konstantin,  nem  hall,  elöíftlad, 

Utana  az  olasz  nép.  Oda 
Lett  arra  minden  rend,  a  védelem 
Megszűnt,  lankadni  kezdenek 
A  harczolók,  és  végre  társaik 
Tetemin  keresztül  a  jancsárok 
Falainkra  mászván,  kapukon  által- 
Törvén,  elfoglalták  ezen 
Várost,  kereszténység  kulcsát. 
Konstantin  látván  nemzete 
Vesztét,  magát  halálnak  szentelé, 
Fivetve  császári  jeleit,  mint 
Közkatona  harczol  s  ismeretlen 
A  csata  zavarjában  elesik. 

Leó. 

Méltó  szebb  sorsra,  boldogabb 
Időkre ;  de  nagy  estében  is  — 
Mindenkor  élni  fog  dicső  neve. 

Agenor. 

Én  min  addig  Phenar  kapunál 
Harczoltam,  míg  az  ellenség  a  belső 
Város  felé  tódult;  már  égni  kezde  az, 
Hogy  visszafordulék  leányomat 
Megmenteni,  vagy  magammal  együtt 
A  láng  közé  temetni.  Oh  de 
Minő  borzasztó  rettenetre 
Jövék!  mindenfelől  zavar, 

Tolongás,  gyilkolás ;  a  harczolók 
Véres  csoportokban  hevertek  a 
Földön  s  mérges  dűhvel,  halál- 
Vonaglásai  közt  már  tünö  erővel 
Egymásnak  testeit  szaggatták ; 

Az  asszonyok  mezítelen  kebellel, 
Kétségbe  esve,  repkedő  hajakkal, 

Az  utczákon  szét  futkosának 

S  körmökkel  védették  gyermekeiket, 
Kiket  mellükről  elragadva 
A  vad  pogányok  öldöztek. 

Az  ablakokról  kisdedek  repültek 
Alá,  s  zúzott  agyvelejök  haldokló 
Szüleikre  frecscsent  és  pirosra 
Festé  azoknak  sárga  képöket. 

Leó. 

Rettentő  rajzolat !  legyen 
Elég,  vérfagyba  hozza  a  szívet. 

Agenor. 

Vad  lárma  közt  rabiák  ki  a  vadak 
Templomjainkat  s  a  szent  képeket, 
Kareszeteket  lovakkal  tipraták. 

Ezer  formában  dolgozott 
Mindenhol  a  halál ;  itt  fegyver  által 
Hullott  az  ember,  ott  tüzomlás 
Között  százanként  vesztenek;  patak 
Gyanánt,  hömpölygve  folyt  a  vér 
A  nagy  tengerbe  és  piros  sugárt 
Hagyott  maga  után.  Jajgatás,  sirás, 
Ropogás,  az  ágyuk  durranási, 

Az  öldöklő  pogányok  riadási,  egy 
Világ  bomlását  látszattanak 
Hirdetni. 

Leó. 

Oh  Iréné  1 

Agenor. 

r 

En  keresztül 

A  holtakon,  vérben  gázolva, 

Sophia  templomáig  vergődém, 

Irénét  ott  fellelni  gondolám; 

De  töltve  volt  immár  pogányokkal ; 

S  a  mint  nevét  kiáltva,  vagdalkozva  bc» 
Felé  tolongok,  egy  török 

Kiütötte  egy  csapással  mind  a  két 
Szememet.  Mi  történt  aztán,  nem  tudom. 
Mire  feleszmélkedém,  Geront 
Karján  valék. 

Geront, 

Hogy  a  pogányok 
Lecsendesűltek  s  a  sok  öldözésben 
Elfáradtak,  kimentem  én  is 
Szegény  atyámat  felkeresni,  kit 
A  harcz  között  elveszték  és  Agenort 
Vérében  leltem;  minthogy  életet 
Sejték  benn’,  elvittem  magammal  — 

Agenor. 

És  ápoló  kezén  új  életet  nyerék. 

Most  e  romok  között  tartózkodónk 
Leányom  sorsa  végett. 

Leó. 

Agenor!  én  most  a  városba  indulok, 

És  még  ma  vagy  megszűntem  lenni, 
Avagy  leányodról  igaz  valót 
Hozok.  {Hátul  mozgás  hallatik.) 

Mi  ez? 

Geront. 

Mozgást  hallok!  talán 
Török  rablók;  minduntalan 
Mászszák  az  omladékokat, 

Elásott  kincseket  keresnek. 

Vonúljunk  félre,  nem  mulatnak  ők  soká. 
{Félre  vonulnak.) 

ABDUL,  HASSZÁN,  több  törökök. 
Abdul  {a  falon  leugrik). 

Már  én  alatt  vagyok! 

Hasszán. 

Jövök 

Én  is ;  gonosz  járás  esik 

Kisfaludy  Károly  munkái. 

A  romladék  közt-  {Lejön) 

Itt  volnánk! 

{Több  törökök  lejönnek  és  vizsgálódnak) 

Abdul. 

Üres  bolt,  semmi  sincs  benn,  hasztalan 
Fáradtunk,  már  elhordták  a  javát. 

Hasszán. 

Pedig  templom  volt,  látod  a  keresztet? 

Abdul. 

Mi  haszna,  nincs  körében  semmi  is. 

Ma  rosszul  szolgál  a  szerencse  ; 

Se  drágaságokat,  se  embereket 
Nem  kaphatunk. 

Hasszán. 

Habár  lelnénk  is, 

Tudod  Mohammed  mely  keményen 
Megtiltó  a  rabfogdozást. 

Abdul. 

Azért 

Hogy  most  szerelmes  egy  görög  leányba! 

Az  semmi.  A  partnál  találhatsz 
Mindenkor  rabkereskedőket, 

Azok  jó  drágán  megveszik 
Az  ifjakat. 

Hasszán. 

Menjünk  tovább, 

Itt  semmi  sincs,  ne  töltsük  hasztalan 
Időnket. 

Abdul. 

Ott  a  kereszt  fenáll, 

Nem  nézhetem,  jer,  döntsük  el. 

( A  kereszthez  mennek ,  akkor  LEÓ  és  GERONT  kirohanndk ) 

Leó. 

Nem  !  inkább  meghalok,  de  ezt  szemem 
Előtt  ti  nem  cselekszitek  1 

Geront. 


Alacsony  latrok  1 

Agenor  {elöl  tétováz). 
Leó!  Geront! 


Abdul. 

Ragadjátok  meg  őket,  rajta  csak ! 

{Geront  megsebesíti  élik  s  megfogatik). 

Geront. 

Hah!  átkozott  sors!  öljetek  meg! 

Hasszán  {LeoJioz). 

Add  meg  magad  1 

Abdul. 

Ne  kíméld,  szúrd  keresztül. 


Agenor. 

Oh  égi  irgalom ! 

Leó  {lenyomattatik). 

Hah  ördögök ! 

Abdul. 

Lassan !  lassan !  meg  nem  menekszel. 
Még  ifjú  vagy,  szolgálni  fogsz  nekünk. 


Hasszán. 

Siessünk  a  tenger¬ 
parthoz  velők. 

Agenor. 

Leó  1  Geront !  Nagy  Isten  ! 

Végy,  végy  magadhoz! 

{Abdul  néhány  törökkel  a  keresztet  ledönti ,  mely  a  földre  esik.) 

Hol  vagyon 

Villámod !  oh  miért  engedheted 
Tiporni  így  fiadnak  szent  jelét ! 


Abdul  {Agenorra  mutat). 

Ezt  hagyjuk  itt!  öreg  s  vak,  úgy  se  adnak 
Érette  semmit  is.  Most  hát  siessünk. 

2M 

Leó. 

Agenor,  légy  boldog  ! 

Agenor  ( kifakadó  fájdalommal). 

Leó  fiam  1 

Iréné  !  oh  Iréné  ! 

Abdul. 

Hah  öreg! 

Tudod  kit  említél  most?  Szólj!  kitol 
Haliád  ezt  a  nevet  ?  valld  meg  nekünk. 

Agenor. 

Iréné  I  oh  az  én  boldogtalan 
Leányom  I 

Abdul. 

Mit  szólasz,  keresztény  ? 

Iréné,  szultánunk  kedveltje  a  te 
Leányod  ? 

Leó. 

Átkozott  legyen  nyelved  I 

Agenor  {nagy  félelemben). 

Iréné,  mondád,  szultántok  kezében  ? 

Hah !  rettentő  végzés  1  ha  ennyi  kínt 
Mértél  reám,  miért  nem  adtál  érez  szivet 
Viselni  e  fájdalmakat  I 

Abdul. 

Allah !  minő  szerencse  !  ( Leohoz .)  Ifjú  !  most 
Szabad  vagy. 

Hasszán  (Agenorhoz). 

Atyja  szultánnénknak !  ím 
Fejet  hajtunk,  parancsolhatsz  velünk. 

Leó. 

Te  szörnyű  hírmondó !  szólj !  hol  vagyon 
Iréné  ?  hol  találom  őt  ? 

Abdul. 

Mohammed 

Karjában;  a  nagyúr  meghódolt 

A  ritka  szépségnek  s  Irénét 
Magának  eljegyzé. 

Agenor. 

Halált  öleljen 

Őbenn’,  villám  legyen  tekintete, 

Mirigy  emésztő  tűz  lehellete, 

Éles  tőrt  szúrjon  teste  minden 
Mozgása  a  pogány  mellébe; 

A  levegő,  melyet  szí  körében, 
Gyulaszszon  rothadást,  s  a  merre  lép 
Ott  keljenek  rút  viperák 
Fel  a  sötétből  s  orvosolhatatlan 
Sebeket  égessenek  tüzes 
Fulánkjokkal !  Még  ezt  is  !  ősz 
Fejem  lángol,  kétség  kerülget. 

Abdul  ( félre  Hasszánhoz). 
Kisérjük  őket  a  basához, 

Meg  fogja  ő  szolgálatunkat 
Köszönni  s  tán  jutalmat  is  nyerünk. 
Kövessetek  bennünket  a  városba. 

Leó. 

Megyek.  —  Tűzlángra  lobban  bennem  az 
Erő ;  vagy  őt  megmentem,  vagy  pirítsa 
Szivemnek  vére  menyekzős  nyoszolyáját. 

Agenor. 

f 

Vezess  1  én  is  követlek.  Átkom 
Rengesse  ébren  a  boszú 
Öldöklő  angyalát,  hogy  a  pogány 
Fejére  az  ég  kemény  haragja 
Dördüljön.  Jer,  vezess !  {El  mindnyájan.) 

CSÁSZÁRI  PALOTA. 

ZAGÁN  hasa,  FEREZ  hég. 

Zagán. 

így  nem  maradhat ;  a  szultán  miénk. 
Vérünk  által  led  nagygyá,  élte  minden 

Napját  ezren  fizettük,  ily 
Méltatlan  ő  alá  ne  szálljon. 

Ferez. 

Képzelni  nem  tudom  természete 
Gyors  fordúlatját ;  ő  lemondana 
Most  a  jövendőről,  ki  annak  élt, 

S  magas  feltételei  határtalan 
Repkedtek?  ő,  kinek  keskeny  volt  a  világ, 
Busongva  most  egy  gyenge  lánynak 
Tekintetét  lesné  ? 

Zagán. 

Azon  magas 

Lélek,  mely  őt  előbb  vezérlé,  elhagyd, 

Már  nem  hévül  a  szép  dicsőségért, 

Vak  érzetek  lekötve  tartják  alkotó 
Erejét,  és  vért  özönlő  karja, 

Elég  erős  megrázni  egy  világot, 

Lankadva  most  ölelésre  hajladoz. 

Ferez. 

Mit  szól  a  nép  te  változáshoz  ? 

Zagán. 

Ez  a  fejetlen  gyűlevész  csoport 
ítéletében  ingadoz,  vakon 
Függ  a  pillantaton;  ki  örül 
Hogy  messze  a  veszély,  ki  csendes 
Búval  néz  a  lankadt  császárra  és  — 
Hallgat. 

Ferez. 

Nincs  egy  bátor,  ki  őt  serkentené? 
Zagán. 

Haszontalan!  nem  hallgat  már  baráti 
Szavára,  elhunytak  vitéz  tulajdoni, 

És  a  köz  élet  szűk  határiba 
Vonult.  Az  erős  bajvívó  most  szelíd 
Bárányként  irtózik,  ha  vért  lát. 

Ferez. 

A  trónus  első  őrjeit 

Illeti  hazánk  szorgalma.  Mit  szól 

Hali  fővezér  ? 

Zagán. 

tf 

Iréné  pártfogója.  0 
Nemcsak  nem  oltaná  tüzét, 

Sőt  táplálni  látszatik ;  de  nem 
Soká  tarthat  csalárd  játéka,  mert 
Egy  tettének  már  nyomdokán  vagyok, 
Mely  őt  vesztébe  dönti.  Bizonyos 
Tanúm  vagyon,  hogy  ő  Konstantinnal 
Szövetségben  vala ;  a  jövő  divánban 
Nyilván  fogom  vádolni. 

Ferez. 

Allah 

Segítsen  és  adjon  sikert 
Munkádnak. 

Zagán. 

En  legbelsőbb  gerjedelmét 
Megtámadom  Mohammednek 
S  felébredt  ösztönét  nagyobb 
Méreggel  orvoslom ;  szerelmes  vágyai 
Önnön  hevökben  szűnjenek. 

Ferez. 

Az  indulat  keltét,  a  forró 
Vér  lángjait  nehéz  lesz  oltani. 

Zagán. 

Azon  bálványt,  mélyet  buzgón  imád, 

A  testesült  valóság  kényei 
Lerontják.  Hallgasd  csak  mit  végezek: 
Albániából  egy  híres 
Szépségű  rableányt  hozattam, 

Annak  keblén  tompuljon  éle 
Küzdő  szivének. 

Ferez. 

Hát  ha  még  is  első 

Szerelmén  elszakad  hálód,  mit  akkor? 

Zagán. 

Akkor  nem  érdemes  kormányt  vezetni. 
Dűljön  sírjába  fénytelen,  ha  önkényt 
Leszáll  azon  magas  tetőről, 

Es  hallgatag,  múlandó  kényekért 
Eladja  nemzete  századit.  Midőn 
Rémülve  a  nép  ellenzé  az  ostromot, 

S  ezen  város  bevételét 
Feladni  kényszerítették,  magam 
Valék,  ki  őt  a  pártosok  dühétől 
Oltalmazó  s  Konstantinápoly  estét 
Eszközlé.  Most  legelső  én  leszek, 

Ki  a  lágy  férfi  ellen  kardot  ránt 
S  tehetetlen  létének  véget  szakasztok. 

Még  arra  juthatnánk,  hogy  a  görög 
Nép  rajtunk  büszkélkednék,  és  ezen 
Nyert  városban  mi  lennénk  a  rabok. 

Ferez. 

Reám  számlálhatsz,  kész  vagyok 
Mindenre. 

Zagán. 

Én  a  spáhikat 

Frigyünkbe  iktatom,  jancsárokat 
Reád  bízom. 

Ferez. 

Munkálkodj  csak  belül , 

A  külső  dolgokat  magamra  vállalom.  {El.) 

Zagán  {egye dili). 

Ha  a  kormány  csüggedez  zajos 
Habok  között,  más  ül  helyére,  ki 
A  villámok  között  tovább  evez 
És  a  magas  czélnál  ő  nyer  borostyánt. 


Ha  a  dicsőség  véradót  kíván, 

Az  egyes  életet  sajnálni  nem  lehet. 
Mohammed!  nagy  valál,  léted  korán 
Magába  éveket  foglalt,  erő 
S  tehetség  a  világ  urává 
Jegyeztek.  Most  fénykoronádat  sötét 
Homály  fedi,  s  Omárnak  nemzete 
Bámulva  látja  tűnni  csillagán, 

Mely  ékesen  fénylett  egünkön. 
Nagyságod  szép  emlékjelét 
Ezen  város  halmán  leraktad ; 

Aczélozd  szívedet  szerelmed  ellen, 

Győzd  meg  magadat ,  és  a  világ  csak  egy 
Uralkodót  ismer.  (El.) 


ÉKES  SZÁLA  A  CSÁSZÁRI  PALOTÁBAN. 

IRÉNÉ,  HALI  basa,  ZULÍMA,  több  rablcá nyak. 

Hali. 

Lépj  a  világosságra,  a  hatalmas 
Karján  derülj  nemesb  életre ! 

Ezen  fényes  palotában,  melynek  küszöbit 
Csak  a  választottak  járják,  veszed 
Lakásodat ;  hol  lábadhoz  borulva 
Országok,  nemzetek  magasztalják 
Benned  Mohammed  hölgyét  s  a  próféta 
Kedveltjét.  Mint  a  nap  magas 
Égről  alá  terjeszti  éltető 
Sugárit  és  virítja  földünket: 

Oly  tisztán  állj  magas  tetődön 
S  bájolj  szerencsét  híveidre. 

Zulíma  (minekután  mindnyájan  térdet  hajtanak)  t 
A  porban  itt  fekszünk  előtted ! 

Tekints  kegyelmesen  rabszolgálóidra 
És  méltass  megmutatnunk  a  mi 
Örök  hűségünket.  Parancsolj  ! 

Iréné  (félre ). 

Oh  én  szegény !  hol  veszek  erőt 

Ezen  szomorú  nagyságra !  (A  jelenvalókhoz.) 

Keljetek  fel  i 

Ha  éltem  folytában  szerencse  és 
Öröm  virágzik,  azt  egyedül 
Adhatja  a  ti  boldogságtok  és 
Egyedül  abban  fogom  keresni.  ( Felkelnek .) 
Legelső  tettem,  melyet  a  nagyúr 
Kegyelme  által  elkövetendek,  az 
Legyen,  hogy  nektek  itt  szabadságot 
Adok ,  szabad  lélek  tud  csak  szeretni, 

S  a  szerelem  által  csak  derülhet 
Boldogság.  {Int,  a  rableányok  elmennek.) 

Hali. 

Oh  Iréné  !  szabj  határt 
Magadnak ,  nem  minden  szív  érett 
Méltón  becsülni  a  jótéteményeket. 

Iréné. 

Engedd  a  szívnek  kényén  érzetét 
Követni,  egy  tárgyon  találjon 
Legalább  megnyugvást  és  egy  tartalék 
Legyen,  melyhez  ragaszkodjék.  Oda 
Belső  világom,  éltem  hajnala 
Édes  reményi ;  eltemetve, 

Lerontva,  eltiporva  éltem  sarkai. 

Oh  jó  öreg  1  ne  költsd  fel  a  szivet, 

Hogy  a  jótét  leplébe  béborúlva 
Ne  ébredjen  fel  e  szomorú  valóra. 

Hali. 

Ne  vádold  sorsodat  1  Te  egy  világ 
Gyámangyala  állasz  itt ;  imádd  az 
Örökkévalót,  ki  ide  helyheztetett  1 
Ezer  könnyes  szemek  reád  tekintenek, 

Ezer  sebes  keblek  hozzád  sóhajtanak, 
Enyhülést  várva  ölelnek  tégedet. 

Iréné  !  oh  mik  a  föld  Örömei 
E  szent  érzethez,  mely  kény  múlja  fel 
Ezen  malasztokat  ?  de  még  is 
Ki  ne  ürítsd  váltig  a  jóság  tegzét, 
Hogy  mindenkor  maradjon  hátra 
A  próbált  érdemesnek. 

Iréné. 

Érzem  e 

Nagy  igazságot,  de  szokatlan  elme, 

Mely  ekkorig  csak  házi  dolgokat 

Fontolt,  szédelg  ezen  síkos  tetőn. 

Erőm  van  áldozatra ;  népem,  édes 

Hazám  bal  sorsa  érdekel ;  de  én 

Egy  gyenge  lány  !  hogy  állhatok  meg 

E  kétes  ösvényen  ?  Magányos 
/ 

Életre  csendesen  nevelve,  a  világ 
Forgását,  a  nagyok  szokásait 
Ismerni  nem  tanultam  ;  mint  feleljek 
Meg  a  buzgó  akaratnak  ?  az 
Irigység  ostromát  miként  fordítsam? 

Hali. 

A  szépség  égi  hatalma  és 
Az  erkölcs  nyugtató  sugára : 

Ezek  gyengéden  átvezetnek 
Minden  veszélyeken.  Az  erős 
Bátran  az  erőssel  harczra  kél, 

Éltet  köt  a  diadalra  és 
Meghódol  a  szelídség  karjain. 

Ezen  tulajdonok  győztek  Mohammed 
Szivén,  ki  sasként  ama  tetőket 
Kereste,  melyeket  halál  emelt 
Véres  mezőkön.  Most  sajátod,  a  vad 
Erő  nemesb  formára  olvadoz 

És  kebleden  nyájasb  kedvet  talál, 

S  hazádnak  sorsa  könnyül  általad. 

Iréné. 

Mit  ősz  fejed,  bölcsességed,  magas 
Tiszted  nem  teljesíthetett,  reám 
Bízod  ?  Én  tartsam  gyenge  kézzel 
Az  éhező,  vért  szomjuzó  oroszlánt  ? 

Hali. 

Kit  a  dicsőség  vágya  meglepett, 

Annál  a  férfiszó,  a  szolga 
Kérése  s  a  barát  tanácsa 
Sikereden  elhangzik,  mert  nincs  neki 
Mit  adni  a  borostyánért ;  de  a 
Szerelem  elaltat  minden  vágyakat, 

Magában  él  és  a  laurus  helyett 
Rózsát  szakasztgat. 

Iréné. 

Hitszegésemért 

Miként  találsz  mentséget  ?  En  keresztény  — 
Nem,  inkább  meghalok  s  megmentem  telkemet. 

Hali. 

Az  vagy  s  maradj !  A  jótét  atyja  egyiránt 

r 

Ápolja  számtalan  világait; 

Éltesd  belsődben,  ott  vagyon 
Oltára,  onnan  szedj  erőt 
S  türelmet  életednek.  ím 
Én  is  vallásodat  tartom, 

Immár  húsz  évek  óta  istened’ 

Imádom  —  ím  szent  képe  mellemen  — 

{Kihúz  egy  feszületet.) 

Egy  jó  és  áldott  lélek,  mint  te,  egykor 
Szerelme  által  véle  ineg- 
Ismértetett. 

Iréné. 

Alig  hiszek  szememnek  I 
Te,  Hali,  egy  keresztény? 

Hali. 

Az  vagyok; 

Hív  tisztelője  a  keresztnek 

r 

Es  a  szelíd  megváltónak. 

Iréné. 

Nem,  nem !  te  istenünket  elhagyád, 

Mert  hívei  ellen  dúlva  a  pogány 
Népet  vezeted  s  a  félhold  jelét 
Konstantinápoly  omladéki 
Felett  diadalmaskodni  engedőd. 

Nem,  ősz  fejed,  felejtve  a 
Szerelem  törvényét,  árulóvá  lett; 

Keresztény  nem  vagy,  a  török  Mohammed 
Dölyfös  vezére. 

Hali. 

Öszvedőlt 

Konstantinápoly;  nem  mi  ~~  egy 
Felsőbb  erő  rontá  le  azt. 

Uralkodói  vétke  és  a  nép 
Vak  bódultsága  ily  nehéz 
Rabigába  hozta  elfajult  lakóit; 

Kik  félre  vetvén  minden  erkölcsöt, 

A  tiszta  vallás  első  talpkövét, 

Mohammed  büntető  ostora  alá 
Estek.  Haszontalan  küzdék 
S  iparkodám  ezen  veszélyen 
Fordítni;  megszegőm  hűségemet, 

Koczkára  hánytam  éltemet, 

Hogy  megmenthessem  a  kereszténység 
Kulcsát  —  a  végezet  nem  úgy  akarta. 

Iréné  1  most  te  állsz  az  új  trónus 
S  a  nép  között,  melletted  ím  Mohammed 
Szelídül  és  szebb  éleményre 
Fakad,  s  te  néped  áldásában  végre 
Nyugalmat,  szent  elégedést  találsz. 

ZULÍMA  (szentesén  gytr mellekkel  jön,  kik  minden  féle  drágaságokat  hoznak ). 
Mohammed,  a  hatalmas,  általam 
E  drágaságokat  küldé  s  ezekkel 
Téged  felékesítni  parancsolt; 

Maga  is  tüstént  meg  fog  jelenni. 

(A  drága  ruhákat  és  gyöngyöket  elejbe  rakják ,  azután  elmennek.) 

Hali. 

Iréné !  most  elhagylak.  Légy  erős  I 
Minden  pillantat  egy  élet ;  zsarold 
Rakásra  a  történet  kincseit, 

Fordítsd  javadra  és  néped  javára.  (El.) 

Iréné  (egyedül). 

Itt  állok  hát  egyedül  ezen 

Idegen  világban,  elhagyatva 

A  sok  között.  Uraság  s  hatalom  mosolyg 

Élőmbe  és  bizonytalan 

Létem  még  is  szünetlen  borzogat. 

A  mit  szorgos  dajkám  ágyam  felett 
Mesélt,  a  tündérek  gyémánt- 
Hegyeiről,  ím  valónak  látom  én; 

Ékes  ragyogvány  fog  körűi, 

A  merre  nézek,  fényre  száll  szemem. 

Én  egy  szegény  haza-vesztett  árva, 

Szultánná,  egy  világrész  asszonya  1 
Körűlem  kincsek,  ritka  drágaságok  — 

Hah  félre,  félre  átkozott  ragad mány  1 
Könnyek  csillognak  rajtatok, 

Halál  közt  halmozott  vad  birtokostoki 
Nem,  nem  !  csalóka  fény  nem  hat  szivembe  ; 

Előbbi  sorsomat  zokogva  fájlalom  — 

Atyám  !  Leó  1  (nagy  érzeménynyel)  Leó  !  Hah  !  vissza 
Mellembe  drága  kép  !  vonulj 
A  szív  mélyébe;  kedvesed  nem  él, 

Ki  él,  azt  könnyező  hazád  pogánynak 

Keresztelő.  —  Mohammed,  vedd  tehát 
Áldozatodat!  s  ha  tettem  által 
Kedves  hazám  ügyén  segíthetek 
Édes  megnyugvás  a  czélnál  jutalmaz. 

Mohammed  {hirtelen  jön). 

Itt  vagy  tehát !  s  Mohammed  még  reményiheti, 
Hogy  engedő  tekinteted 
Elé  jöhet.  Szólj,  mit  tegyek,  hogy  el- 
Oszoljon  e  bús  felleg  ?  szólj !  Mit  egy 
Halandó  elme  megfoghat,  mit  a 
Hatalom  tenyészthet,  megszerzem 
Kivánatidnak  és  kedvednek  áldozom  ! 

Iréné. 

Bocsáss  meg  a  gyenge  leánynak,  hogy  a 
Halál  körét  elhagyván,  hirtelen 
Legfényesebb  életre  nem  szokhat. 

Most  is  hallom  szavad  menydörgő  hangzatit, 
S  nem  akarva  a  szív  félve  vissza¬ 
vonul. 

Mohammed. 

Azon  sötét  időnek  vége  már ; 

Szelíd  tekinteted  nyájasb  világot 
Gyújtott  keblemben;  miolta  láttalak, 

A  harczoló  halált  kedvellő  homloka 
Símúl  és  a  mord  zivatar 
Virágos  partokon  tanúi 
Együtt  suttogni  a  csörgő  patakkal. 

Most  virrad  életem;  zajos 
Éjben  borongtam  én  előbb, 

Érez  karral  egy  világot  átölelni 
Kívánván,  s  íme  a  világ,  a  rég 
Keresett,  te  lettél. 

Iréné. 

Oh  Mohammed ! 

Ki  a  világról  álmodott,  nyugalmat  az 


335 


Nem  lelhet  a  szeretet  szelíd  ölében. 
Szűk  az  élet  a  fellengző  elmének. 

Mohammed. 

Véres  játék  a  föld  birása, 

Tűnő  árnyék,  csalóka  fény; 

A  szerelem  csak  maga  éltünk  csillaga. 
Miolta  érzek,  élek  —  s  a  világ 
Előbb  egy  éktelen  csata- 
Piacz,  virágos  Éden  most  előttem, 

S  te  egy  istenné  országiasz  egemben. 

Iréné. 

Pirulva  nézek  a  sötétből 
Magasra  tetődre,  e  gyors  változást 
Elmém  megfogni  nem  képes;  csak  egy 
Kivánatot  táplál  dagadt  szivem, 

Hogy  fellegetlen  lássam  homlokod, 

S  a  fegyverek  zörgési  szűnjenek. 

Mohammed. 

Szavaidra  megszelídül  a  halál, 

A  szívtelen  gyülölség  érzeni 
Tanul,  s  bámulva  a  vitéz 
Elejti  fegyverét.  Iréné ! 

Irtózva  nézek  vissza  most 
Előbbi  életemre,  a  midőn 
Halállal  frigyben  rettegés 
És  jajgatás  volt  éleményem. 

De  bármiként  imádva  a  raboktól 
Erővel  állék  nemzetek  nyakán, 
Szivemnek  ürességében  még  is  érzém 
Kinossan  emberi  voltomat; 

Most  meggyőzeivé  tőled,  isteni  tűz 
Lobog  keblemen. 

Iréné. 

Mint  hálálhatom 
Forró  szerelmedet?  hibáz  erőm 

Veled  röpülni,  visszatart  a  félelem, 

Hogy  harczokhoz  szokott  lelked 
Emésztő  játékát  próbálja  újra. 

Nézz  csak  körűi,  bús  romladék  között 
Jegyzél  hölgyednek,  és  a  templomok 
Üregéből  a  mindenható  súlyos 
Átkot  kiált  frigyünkre  —  rettegek ! 

Mohammed. 

Felépülnek  megint;  miolta 
Elnyertelek,  szent  a  kereszt, 

Szent  istened,  mert  legszebb  angyalát 

Hozzám  leküldé ;  ím  tebenned  őt  is 

Imádom.  Készülj,  kedves ;  nem  sokára 

Mint  szultánnét  tiszteljen  a  világ.  (/I  kincsekre  mutat.) 

Iréné !  itt  ezen  csekélység ;  nem 

Azért  küldém,  hogy  ékedet 

Emelhetnék;  de  hogy  mind  azt,  a  mit 

Az  ember  méltat,  egyesülve  lássa 

Tebenned. 

Iréné. 

Vajha  azon  hév,  mely  most 
Kicsapongva  árad,  el  ne  zárja 
A  szív  szelídebb  érzetét  I 
Mohammed !  éltemet  kezedbe 
Adom,  velem  hazám  sorsát.  Oh  engedj 
Áldást  tenyészni  elnyert  országunkra,  és 
Én,  egy  gyenge  virág,  forró  kebleden 
Örömmel  hervadok. 

Mohammed. 

Szerelmem 

Legyen  bírája  tetteimnek. 

Enyém  vagy!  ezen  szó  szent  békét  lehel, 

S  a  durva  élet  édesen  mosolyg 
Az  égiek  színére.  Mily  szerencsés 
Vagyok  !  Mi  a  világhódító  élete 

Kisfaludy  Károly  munkái  I.  .  22 

ily  üdvösséghez.  Oh  Iréné !  {Indulatosan  átfogja.) 
Kérkedjék  más  elnyert  országok  hantjain : 
Elnyert  világom  én  karom  között 
Tartom,  kivánatimnak  ez  határa. 

Most  érzem  istened  szent  ihletését, 

A  lelkesült  pornak  felemelkedését. 

Légy  boldog!  nem  sokára  látlak.  {El) 

Iréné. 

Boldogtalan  hölgy!  ünnepi 
Pompával  ékesítnek  áldozatra! 

Az  indulat  vezet,  fajló  szivem 
Jajdúl  tövispályáján.  Oh 
Mennyei  igazság,  adj  erőt! 

Hadd  győzzek  e  háborgó  érzeten. 

{Bús  gondolatba  merül,  a  kárpit  lefordul .) 

MÁSODIK  FELVONÁS. 


CSÁSZÁRI  PALOTA. 

MOHAMMED,  HALI. 

Mohammed. 

Szokatlan  dolgokat  csodál  a  nép, 

A  régiben  szeret  heverni ; 

Azért  kárhoztatják  el  a  basák 
Szándékomat.  Keresztény  vagy  török  — 

Kihez  szivem  szól,  azt  választom,  és 
Semmi  hatalom  nem  gátolhatja  azt. 

Hali. 

A  kedvező  szerencse  méltó 
Szívhez  csatolt  s  azt  balgatag, 

Idétlen  véleményekért  feladni 
Gyarlóság  lenne. 

Mohammed. 

A  szűk  elme, 

A  gyenge  lélek,  mely  szokás 
Jármában  vont  útját  elhagyni  fél, 

Az  a  szabad  választót  rettegi  — 

Én  végezék.  Iréné  a  török 
Trónusra  lép.  Az  ég  szülöttje  szépség, 

01* 

A  vak  történeten  boszúlja  meg  magát. 

Mely  őt  rabbá  tévé ;  hatalmam 
Fényét  hirdesse  ő  a  bámuló 
Világnak.  A  jövő  divánba  bé 
Fogom  vezetni,  és  azon 
Szó,  mely  előbb  ezreket  a  halált 
Megvetni  lángított,  elszánt  tökéletem 
Czélját  most  is  fenn  tudja  tartani. 

Hali. 

Ha  szorgalmam  szerencsédért  meg  nem 
Előzi  szolgádnak  tehetségét,  kívánt 
Véget  Ígérek. 

Mohammed. 

Hív  szolga !  szólj  1 
Mint  állnak  külső  dolgaink  ? 

Lecsendesűlt-e  a  görög  nép  ? 

Mit  mond  az  új  kormányhoz? 

Hali. 

Azt,  uram, 

Csak  a  következés  mutatja. 

A  félelem  most  hallgatást 
S  megnyugvást  szült  bár,  még  is  a 
Belső  bú  áttör  a  nedves  szemen 
S  váltságért  feltekint  az  égre. 

Meghódítád  ugyan,  nagy  szultán,  őket, 

De  a  sziveknek  nem  parancsolhatsz. 

Mohammed. 

Ezentúl  jóság  légyen  fegyverünk, 

S  minden  gyülölséget  kegyelmünk  öljön  el 
Ezen  város  keblében  nőtt  Iréné, 

Ezen  falak  közt  fejle  ki 
Szépsége,  szivet  igéző  égi  kelleme. 

Azért  kívánom,  hogy  lakóin 
Segíttessék  :  ' hadd  érezzék  ők  is 
Urok  szerelmét  és  hevűljenek 

Lángomnak  terjedő  sugáritól. 

A  jótétel  gondját  reád  bízom, 

A  szív  és  ősz  fejed  legyen  vezérlőd. 

Hali. 

Párán csidat  követnem  édes 
Kötelesség;  számlálhatsz  reám. 

Mohammed. 

A  külső  országiás  nehéz 
Terhét  kevés  időre  hív 
Válladra  fordítom;  mutasd 
Személyemet  teljes  hatalommal, 

Végezz,  ítélj ;  de  mindenek  előtt 
A  háború  komor  jelét  távoztasd ; 
Szerencsém  hajnalát  a  béke  csendes 
Karjában  hadd  éljem  s  távol  a  lét 
Zajos  neszétől  lelkem  hadd  legeljen 
Megnyílt  egem  boldog  vidékein. 

Most  hozzá,  hozzá,  a  kedvest  ölelni.  (El.) 


ZAGÁN  BASA  LAKÁSA. 

ZAGÁN  basa,  FEREZ  bég,  NŐTÁRAS. 

Zagán. 

Notaras !  most  is  habzol  ?  én 
Tebenned  férfilelket  gondolák 
S  azért  dicsőbb  pályára  szántalak. 
Mohammed  a  görög  trónust  lerontá, 
Hahogy  sötétben  nem  kívánsz  maradni, 
Őt  szolgáld,  én  utat  nyitok. 

Notaras. 

Köszönetem  — 

Zagán. 

Félre  ily  avult 

Szóval,  nem  illik  egy  bátor  vitézhez, 

Ki  az  esendőn  magát  fel  tudja 

Emelni ;  a  félénk  rebeg  hálát, 
Midőn  a  bátor  férfiú  cselekszik. 


Notaras. 

Uram,  szólj !  mit  tegyek  ?  parancsolj ! 

Zagán. 

Jövő  divánban  valld  meg  azt 

Nyilván,  hogy  Hali  nagyvezér  Konstantin 

Császároddal  szövetségben  vala. 


Uram ! 


Notaras. 


Zagán. 

Nincs  mentség,  életed  forog 
Fenn ;  mert  tudd  meg,  Mohammed 
Akaratját  hirdetem,  maga 
Kívánja  tőled  e  dolog  mivoltát 
Érteni.  Válaszsz  ;  vagy  jutalom,  vagy 
Halál. 


Notaras. 

Nem,  oh  uram !  ne  kényszeríts ! 


Ferez. 

A  mit  kész  nyelved  kéretlen  kiejtett, 

Azt  a  község  előtt  is  vallhatod. 

Zagán. 

És  kell;  mert  tudd  meg,  élve  a  helyet 
Többé  el  nem  hagyod. 

Notaras  (magában). 

Hah !  mit  miveltem 

Elárulám  jótévőmet. 


Zagán. 

Te  hallgatsz  ? 
Hé  strázsa  1  ( Néhány  török  bejön.) 


Notaras  ( megijedve ). 
Kíméld  éltemet ! 
Mindenre  kész  vagyok. 

Zagán. 

Jól  van  tehát. 

De  míg  kezdődik  a  díván, 

Nálam  maradsz. 

Notaras. 

Kezedben  sorsom ! 

Oh  vedd  szivedre  ügyemet 

S  felséges  úradnál  légy  szószólóm.  {El  a  $t  rúzsával.) 

Zagán. 

Menj !  néked  is  kár  volt  születni,  nem 
Dicsőíted  teremtődet. 

Ferez. 

Barátom,  a  szerencse  szolgál, 

A  nagyvezért  ezen  tanú  elejti. 

Zagán. 

Önéki  esni  kell,  a  nemzet  ügye 
S  a  trónus  méltósága  úgy  kívánja. 

Csalóka  színezéssel  ő 

Rontá  meg  a  szultán  fogékony 

Szivét,  ki  elragadva  most 

Vak  indulattól,  asszonynyá  leszen. 

Vérem  feszül,  ha  látom,  hogy  Mohammed, 

Kitől  országok  reszkettek,  ha  szórva 
Villámit  a  mezőre  lépett, 

Hogy  az  a  Mohammed  most  rabjának  rabja 
S  egy  gyenge  lány  gyarló  játéka ; 

S  hogy  végre  méltán  kezdetét  folytassa, 

Keresztény  rabnét  óhajt  a  trónusra 
Emelni. 

Ferez. 

A  törvény  ellen  ?  Nem  — ■  ;  zt 
A  mufti  s  a  basák  nem  engedik. 

Zagán. 

Azokra  nem  lehet  számlálni ;  kit 
Arany,  kit  félelem  meghódít. 

Ezen  dologban  a  sereg  szava 
Lesz  a  biró,  ahhoz  kell  tartanunk. 

Ferez. 

Mienk  a  nép  ;  a  táborban  nagy  az 
Elégtelenség,  hogy  Mohammed  oly 
Kegyelmes  a  görög  rabokhoz  és 
Azokat  szabott  áron  kiváltá. 

A  szikra  már  nő  és  előbb 
Mint  sem  gondoljuk,  lángba  mén 
És  zendülést  termeszt. 

Zagán. 

A  zendülést 

Mindaddig  gátoljuk,  míg  más  lehetséget 
Találhatunk  az  elgyengűlt  szultán 
Orvoslására,  mert  kiütve,  lángja 
A  jót,  a  rosszat  egyaránt  emészti 
S  határt  nem  lel  vad  terjedésiben  ;  de 
Ha  semmi  eszköz  nem  használ,  tovább 
A  gyenge  kormányt  akkor  nem  lehet 
Szenvedni,  más  uralkodót  keressünk. 

Erősebbet  kívánok  én  felettem,  hogy 
Parancsoló  kezén  forogjon  életem. 

Ferez. 

Ezen  trónus,  melyet  vérünkkel  itt  ezen 
Világ  részén  emeltünk,  tartsa  meg 
Mivoltát;  itt  is  mi  törökök 
Akarunk  maradni.  Én  megyek, 

S  ha  szükséged  lesz  rám,  a  táborban  találsz.  (El.) 

Zagán  (egyedül). 

A  fergeteg  kezdődik,  dúlva  indűl 
Fejünk  felett,  az  odvas  törzsököt 
Ledönti,  hogy  szebben  virítson  a 
Felséges  czedrus. 

( Abdul  jö.) 

Abdul,  várva  jösz! 

Szólj  ?  mely  választ  hozol,  mit  végezél 

Abdul. 

Azt  a  három  görög  foglyot,  kiket 
A  templomromladék  között  találtam, 
Parancsodként  elrejtém,  most  pedig 
Ibrahimtól  jövök. 

Zagán. 

Mit  szóla?  volt- 
E  haszna  a  küldött  ajándéknak  ? 

Abdul. 

A  félelem  leginkább  vallatá 
Meg  véle  azt,  hogy  Hali  nagyvezér 
Általa  izent  Konstantin  császárnak. 
Kegyelmedért  esdeklik  és 
Mindent  igér,  a  mit  kívánsz. 

Zagán. 

Legyen  gondod,  hogy  senkivel 
Ne  szóljon  Ibrahim,  kivált 
A  nagyvezér  embereivel. 

Abdul. 

A  szolgát  is  nálam  tartom,  ki  őket 
Elárulá;  megbánta  már  tettét 
S  előbbi  vallását  tagadni 
Akarja. 

Zagán. 

Késő  bánátit 

Fontolni  nincs  időm  ;  tartsd  zárva  őt, 
Míg  titkának  hasznát  veszem. 

Menj !  s  hadd  reám  méltó  jutalmadat. 

Abdul. 

Elvégzem.  (El.) 

Zagán  (egyedül). 

Hali !  élted  csillaga 
Elhunyt!  hol  a  nagy  történt,  ott  alá 
Száll  fényes  méltóságod.  Érdemed 

Ha  volt,  azt  hívtelen  tetted  homályba 
Dönté  ;  ki  földi  birtokot  keres, 

Ne  kérjen  az  tanácsot  a  megindult 
Szívtől.  Nem  ellenséges  indulat 
Vezérel:  a  dicsőség  és  haza. 

Azon  falak  közé,  hol  a 
Belső  országiás  gondjai 
Öszveseregelnek,  ott  helyén  vagyon 
Lassú  bölcsességed  s  őszült  fejednek 
Tapasztalásai ;  de  hol  a  magas 
Lélek  tökélve  a  világhoz 
Nyúl,  hátra  kell  ott  állnod,  egy 
Erősb  vas  karja  a  sötétbe 
Sodor.  Leszáll  napod,  Hali ! 

Az  újabb  kor  nem  kölcsönöz  világot, 

Vagy  én  is  ön-ásott  örvénybe  súlyedek.  (El.) 

CSÁSZÁRI  KERT,  JOBBRA  LÚGOS,  HÁTÚI.  ERNYŐS  UTAK. 

IRÉNÉ.  ZULIMA. 

Iréné. 

Végy  fel  hús  ernyő!  suttogó  patak! 

Csendes  lúgos !  ti  egykori  drága 
Helyek,  kedvelt  magányok!  ím  megint 
Nyugalmat  adtok  az  elhagyott 
Árvának.  Régi  boldogságom  édes 
Tanúi,  csendes  örömim  hajdani 
Tanyái,  bájos  látványok!  tenyészszetek 
Megint,  mint  létemnek  legelső  reggelén. 

Te  anyja  mindeneknek,  alkotó 
Természet!  oh  vedd  fel  leányodat 
Meleg  karodba  és  engedd  hevúlni 
Tápláló  melleden !  fordítsd  felém 
A  múlt  idők  bájos  szövétnekét ! 

Zulíma. 

Iréné!  mint  örvendek,  hogy  komor 
Tekinteted,  barátnőd  aggodalma, 


Iréné  : 


Itt  láttam  őt  először. 

Iréné ,  II.  felv. 

E  szép  helyen  vidám  kedvet  lövell ; 
Remélhetem  tehát,  hogy  az 
A  fojtott  bú,  titkos  könnyek 
Megszűnnek,  és  ezentúl  sorsodat 
Szebb  pontból  szemléled. 

Iréné. 

Szabadságom 

Emlékét  itt  ünnepli  most 
A  lélek.  Oh  Zulíma!  a  tavasz 
Mosolygó  fénye  ifjúságom 
Korába  helyheztet  s  vígan 
Elém  rajzolja  nyájas  képeit. 

A  régi  szellő  lengedez, 

r 

Ekés  virágok  illatit  szivom. 

És  a  megtért  fülemile  bús 
Panaszszót  hallom  ismét  zengeni 
Ezen  bokorban;  itt  leséin 
A  tarka  lepkéket  s  pihenve 
Ezen  fák  lombjai  alatt  hütözék ; 

Itt  sétált  ünneplő  ruhában  a 
Nép  s  mindenféle  játékkal 
Tölté  a  nyúgalom  napját; 

Itt  dolgozott  az  álmodó  művész 
S  dagadt  kebellel  a  költés 
Honába  fellengzett,  vagy  érzetét 
Bájos  hangokkal  zengvén,  édesen 
Ingerlé  a  csudáló  hallgatók 
Szivét.  Itt  láttam  őt  először  — 

Leó  —  Hagyj  el,  csalóka  képzeleti 

Zulíma. 

Felejtsd  a  múltakat,  szorítsd 
Melledhez  a  jelenvalót 
És  nyerni  fogsz,  csak  tudd  használni.  lm 
Tied  most  az,  miről  előbb 
Álmodni  sem  mertél;  azon  tetőre, 

Hová  ezren  hiába  fáradtak, 

Te  játszva  eljutál,  mi  kell 
Több  ? 

Iréné. 

Nem  volt  választásom,  sírokon 
Épült  szerencsém  1  Kincsek  közt  nyögő 
Arany  fogság  a  múltakért 
Epeszti  a  szabad  görögnét. 

Zulíma. 

Iréné  1  így  jutalmazod  Mohammed 
Szerelmét  ? 

Iréné. 

Érzem,  hogy  bűnös  vagyok ; 
De  a  bús  áldozó  méltó  könnyét 
Az  ég  sem  kárhoztatja.  Oh  Zulíma  1 
írt  a  szegény  csak  a  múltban  keres. 
Tekints  körűi  a  messzeségbe  és 
Irtózva  elfordúl  szemed. 

Itt  fekszik  e  város,  mely  dísztelen 
Áll  most,  az  enyészet  lakhelye; 

Soros  házai  rendetlen  kőhalommá 
Váltak,  s  a  templomok  magas 
Oszlopi  elszórva  fekszenek; 

A  porba  omlónak  sok  évek  művei ; 

A  népes  utczákon  mély  csendesség 
Borong,  s  a  tágas  piaczokon  görög 
Vér  gőzölg  még;  megnémúlt  a  harang, 
Mely  a  lakókat  szent  igékre  inté, 

Nem  hangzik  a  chórus  magányos 
Atyáktól,  és  a  szent  tűz  nem  lobog 
Az  ékes  oltáron.  Félhold  ragyog 
A  tornyokon,  ledőlt  a  szent  kereszt  — 
Ott  állt  házunk,  ott  gyermekeskedém ; 
Ott  folydogált  éltem  szülőm 
Hív  karján  —  Oh  gyönyörű  emlékezet 

Ne  hagyj  el,  ég  csendes  leánya ! 

Hogy  mellemhez  szorítva,  mostani 
Sorsom  mélyét  ne  lássam.  Oh  Zulíma ! 
Engedj  mulatnom  itt;  erőt  tenyészt 
Azon  nap  bennem  itt,  mely  szüntelen 
Romlásom  árnyékát  felém  lebegteti. 

Zulíma. 

Mulass  bátran,  ha  kedvet  ád  az  itt 
Való  létei,  csak  vond  el  szívedet 
A  hasztalan  bútól  s  ne  háborítsd 
Urad  szerencséjét,  ki  benned  él 
És  hölgyétől  hasonló  érzetet 
Kíván. 

Iréné. 

Lassan,  lassan !  ne  szólj  tovább  ? 

Ezen  szó  rabbá  tesz,  s  minek 
Az  áldozandónak  mutatni  azt 
A  kést  előre,  mely  elvágja  életét. 

Nem,  nem,  ne  hallgass  rám,  Zulíma  1 
Elvesztém  magam,  ezen  komor 
Kilátás  elmémet  zavarba  hozta. 

Felejtsd  el,  oh  felejtsd  el  jó  Zulíma, 

Miket  hallál;  én  a  szultán  igaz 
Birtoka  vagyok  s  kedvére  élni 
Legfőbb  kívánságom.  Hazám  neki 
Szentelt ;  ím  eltökélve  látsz. 

(ZAGÁN  basa  s  FATIME  jönnek  és  hátul  megállnak.) 

Jer,  jer!  siessünk  innen.  A  falak 
Között  megtompul  a  szív  gerjedelme. 

Ah  mit  használ  a  munkás  képzelet, 

Ha  mindenhol  csak  sírba  ütközik. 

Te  is  hagyj  el,  hiú  emlékezet! 

Villámként  csillogsz  éjjelembe, 

Elhúnysz  s  sötét  homály  marad  körűlem. 

Menj,  boldogot  ringass  lágy  karjaid  között, 
A  szenvedőnek  jobb,  ha  tud  felejteni. 

(El  Zulímával.) 

Zagán  (hirtelen  elöljön). 

v 

Hah !  0  volt,  ő  Iréné  !  most 
Látám  először,  és  boszúm  múlik, 

Keblem  dagad,  karom  gyengül,  erőm 
Hanyatlik.  Ez  nem  földi  test, 

Egy  mennyei  tünemény,  az  ég 
Szivindító  lehellete. 

Fatíme. 

Uram ! 

Zagán. 

Még  is,  nincs  mentség,  halnod  kell. 
Ragyogj  egedben,  itt  hálált  kiáltok 
Reád. 

Fatíme. 

Ezen  szépség,  mint  látom,  rajtad  is 
Erőt  vett;  engedj  visszatérnem, 

Kímélj  meg  ott  eszköznek  lennem,  hol 
Magad  lángolsz  és  czélod  eltüne; 

Vagy  csak  tanúnak  kény  tétéi  ide, 

Iréné  rajtad  vett  diadalmát 
Csudáim  ? 

Zagán. 

Én  kedvellem  a  valót, 
Ellenségemben  is  megvallom  azt. 

Fatíme. 

Iréné  széj>  — 

Zagán. 

Sokféle  a  szépség 
S  mind  egy  napnak  testvérsugári. 

Ki  a  szelíd  violát  kedveli,  ki 
A  büszke  liliomot  csudálja: 

Mind  egy  kertnek  tündöklő  ékei. 

Fatime. 

Ezen  hasonlat,  szólj,  kit  érdekel? 

Zagán. 

Esengő  pásztorok  mellére  illik 
A  kis  alacsony  virág,  mely  a  sötét 
Árnyékban  illatoz  s  hervad ; 

Egy  trónust  ékesít  a  büszke  liliom. 


Fatíme. 

Nem,  oly  magasra  nem  szédelge  még 
Elmém,  bár  hízelkedve  engem  arra 
Szántál.  Mohammed  választott;  ezen 
Dologban,  érzem,  hátra  kell 
Állnom. 


Zagán. 

Mohammed  a  tied : 


A  mesterség  bűbája  egyesülve 
Ily  kellemekkel  győzni  fog. 
Költsd  fel  háborgó  ösztönét, 


Hogy  bálványának  egyszinűségét 
Ismerve,  nálad  édesb  kényeket 
Találjon;  a  következést  reám 
Bízd. 


Fatíme. 

Kétes  útra  késztetsz,  irtózom 
Magamtól. 


Zagán. 

A  világ  legelső  trónusa, 
Egy  bajnok  és  szép  férfi,  ily 
Szeszélyes  játékot  talán 
Csak  érdemel;  mosolyg  az  alkalom. 
Szerencse  szárnyat  ád,  tanulj  repülni. 


Fatíme. 

Vezér  !  igen  könnyűnek  tartod  a 
Diadalt. 

Zagán. 

Bátorság  s  szépség  tartja  e 
Földet,  csak  ezek  határozzák 
A  földiek  sorsát. 

Fatíme. 

Ha  megvetés  - 

Zagán. 

A  czél  nagysága  nagy  próbát  kíván. 

Te  a  világot  ismered  Fatíme  1 
Első  tekinteted  nyilván  mutatta  azt; 

Az  elvonúlt  szeméremnek  helye 
Nincs  ott,  hol  minden  perczenet 
Titkát  kémlelni  kell  s  használni ,  mint 
Lehet.  Fatíme !  gondold  el  magad 
Azon  magas  tetőn,  Mohammed 
Karján,  dicsőn  ragyogni  véle,  ott 
Azon  fényes  ponton,  melynek  sugári 
A  földnek  két  részére  oszlanak; 
Milliomoktól  imádva  ott 
Éldelni  s  boldogítva,  boldogulva 
Az  élet  álmait  keresztülfutni 
És  a  világ  szépét,  javát 
Ölelni,  a  föld  minden  kincseit 
Kényedre  bírni :  ott  határa  a 
Halandóságnak. 

Fatíme. 

t 

Alnok  rajzoló  I 

Éggel  kínálsz ;  hogy  elvetvén  nememnek 
Méltóságát,  szerelmet  kolduljak. 

Zagán. 

Okát  tudod,  s  török  vér  foly  eredben. 

A  szultári  lássa,  hogy  közöttünk  is  terem 
Oly  szép  virág,  mint  a  görög  földön. 

Hah  !  itt  közelít  Mohammed  !  én 

Most  távozom.  Fatíme !  most  terítsd 
Hálódat,  ím  jó  csillagod  ragyog.  {Elvonul.) 

Fatíme. 

Mint  rettegem  szemét !  Ah  mely  kemény 
Harcz,  küzdő  indulat  —  Nem,  ily 
Zavarban  őt  nem  láthatom, 

Enyhülni  félre  kell  vonulnom.  {Be  a  lúgosba.) 

Mohammed  (jön). 

Itt  sincs  1  Iréné,  hol  maradsz  ? 

Téged  kiált  szivem  minden  verése. 

Repülj  lassú  idő,  ti  gyorstalan 

r 

Órák,  fussátok  el  pályátokat, 

Hogy  a  végalkonyat  tenyészsze 
Szerelmem  csillagát.  Jövel,  kívánt 
Nap,  iktass  bé  a  boldogok  közé, 

Hogy  míg  sebes  lelkem  csókolja  lánczaií, 

Emelje  fel  magát  az  égiek 

Sorába  1  A  dicsőség  oszlopit 

Feláldozám  a  lángoló 

Szívnek,  tüzes  pályámat  elhagyám 

És  a  csaták  halálos  síkjain 

Forró  szerelmemnek  virágait  szedem. 

Inkább  boldog,  mint  halhatlan  leszek! 
Országok  tűnnek,  s  bajnokok 
Sírhalmán  hervad  a  borostyán ; 

Egy  fény  leszáll,  másik  tenyészik, 

Egy  tengelyen  forognak  a  napok, 

Mint  emberek  múlandó  tettei; 

A  sorsé  minden,  egyiránt  hever 
Sötét  házában  a  félénk 
Mint  a  bátor,  ki  a  világot 
Ostromló  —  az  egyedül  mienk, 

Mit  a  hevűlt  szív  ád,  mely  kényeket 
A  szerelem  áldó  karja  nyújt,  midőn 


Kisfaludy  Károly  munkái  I. 


353 


Szikrát  lop  az  ég  örök  tüzéből. 

Végy  fel  hát  szent  öledbe  bájoló 
Szerelem!  hogy  a  világ  árnyékai 
Távozzanak,  s  létem  tavaszsza,  egy 
Magas  tűzláng,  Iréné  kebléhez 
Forrasztva  az  üdvösség  kelyhét  ürítse ! 

Fatíme  ( benn  a  lúgosban  énekel). 

A  mii  a  szív  buzgón  imád 
Fenn  lángoló  hevében, 

A  mit  a  tüzképzélet  ád, 

És  a  szem  oly  magasnak  lát 
Az  ifjúság  évében , 

Oh  be  hamar  meghódítja , 

Keskeny  körébe  szorítja 
A  valóság  bilincse; 

Hogy  az  embernek  semmi  más 
Csak  maga  a  tapasztalás 
Marad  legdrágább  kincse, 

Mohammed. 

Hah  !  mily  szózat !  minő  komor  jövendölés  I 
Ki  mer  sötét  fátyolt  egemre  vonni?  Ki 
Mer  engemet  köz  sorsra  Ítélni  ?  Szólj  ! 

Fatíme. 

Nagy  czélodtól  visszatértél 
A  lét  szűk  határába , 

5  ott  új  élelmet  kerestél , 

Ártatlanul  bele  dőltél 
A  szerelem  karjába ; 

Oh  de  szíved  várt  nyugalmát , 
Szerelmednek  széf  jutalmát 
Idegennél  nem  leled ; 

Sőt  gondatlan  eredete 
Új  sebeknek  lesz  kezdete 
S  üres  marad  kebeled. 

Ki  éried  ég ,  sajátod, 

Közel  van  és  nem  látod. 

Mohammed. 

Ki  vagy  ?  hadd  nézzelek  !  ( A  lúgos  felé  megy.) 

Hah  mily  jelenet! 

Fatíme. 

Hatalmas  szultán!  térdemen  köszöntlek. 
Bocsásd  meg  a  szerencsétlennek,  hogy 
Közel  téged  nem  sejtvén,  a  magány 
Kicsalta  titkait. 

Mohammed. 

Miként  jövél  ide  ? 

Mi  volt  értelme  rejtékeny  szavadnak  ? 

Fatíme. 

Mohammed !  ím  nagylelkűségedet 
Igényzem,  kímélj  a  valótól! 

Igaz  vallást  szorúltságom  nem  enged. 

Mohammed. 

Szemed  lángol  — 

Fatíme. 

S  arczám  pirul, 

Hogy  azt  hallád,  a  mit  magamnak  is  — 
Nem,  nem,  tovább  nem  szólhatok; 

Lábadnál  esdeklek  bocsánatot. 

Mohammed. 

Mi  a  neved  ? 

Fatíme. 

Fatíme ! 

Mohammed. 

Kelj  fel! 

Fatíme. 

Nem  addig,  míg  egy  kedvező  pillantatot 
Nem  vetsz  reám.  Óh  szállj  alá 
Magasságodról  és  Ígérd,  hogy  e  magát 

Epesztő  szívnek  érdemét  és  harczait 
Tudod  méltatni. 

Mohammed. 

Hah  !  mi  ez  ? 

Fatíme. 

Hogy  nem  tulajdonítod  véteknek 
Eltévedésemet,  habár  reményt 
Nem  várhatok.  Haragszik-e 
A  felleget  hasító  kőszál,  hogy 
Az  alacsony  moha  lábára 
Fonódik  és  menedékhelyet  keres? 

Mohammed. 

Fatíme !  értelek  — 

Fatíme. 

Valóban  ?  oh 

így  hát  az  ég  virányi  nyílnak ; 

Ha  értesz  — 

Mohammed  {megvetve). 

Menj  1  így  csak  rab  tud  szeretni ; 
Szemed  villámai  nem  találnak  engem. 

A  porba  száll,  mi  a  porból  eredt.  {Elfordul.) 

Iréné !  csak  te  vagy  mindenható, 

Te  tartod  életem  javát,  jutalmát.  {El.) 

Fatíme  {nagy  hallgatás  után). 

Hah  1  ezt  kellett  megérnem  !  így 
Megszégyenítve,  ily  rutúl  gyalázva! 

Fatíme !  húnyj  el  nap,  ne  süss 

Szemembe,  gyűlölöm  világodat.  {Betakarja  szemeit.) 

Zagán  {hirtelen  jő). 

Fatíme!  így  talállak?  szólj,  mi  történt? 

Te  hallgatsz?  fájdalom  s  harag 
Változnak  képeden. 

Fatíme. 

Csalárd  incselkedő 
Örülj  megvettetésemen.  Boszúra 
Taníts,  vagy  mélyebben  tiporj  alá! 

Zagán  ( kihúz  egy  tört). 

Vedd  ezt,  Iréné  mellének  vagyon 
Készítve. 

Fatíme. 

Hah !  Mohammed  1  ezzel, 
Ezzel  talállak  téged  is ;  örömid 
Nyiltában  csapjon  rád  boszúm.  (El.) 

Zagán  (mély  gondolatban). 

Iréné!  sír  a  szépség  angyala 
Feletted  s  visszaint  egébe. 

Távozz  tündér  alak,  rejtsd  el  virágidat, 

A  fegyverek  között  lehullnak  ékei. 

A  csendes  élet  nyugtató  ölébe  vedd 
Lakásodat,  hol  béke  és  öröm 
Szép  egyességben  andalogva  járnak. 

Itt  veszted  még  az  is  kívánja, 

Kinek  bírásodért  kebele  dagad. 

Ha  a  dicsőség  szól,  a  férfiszív 
Megnémúl  és  úgy  nézi  kényeit, 

Mint  egy  üres  gyöngyházat  a  szerencsés 
Búvár.  Iréné!  lettél  volna  csak 
Asszony,  nem  egy  engesztelő  s  halált 
Űző  lény,  élhetnél;  így  távoznod  kell, 

Ha  mindjárt  elviszed  magaddal 
Az  ozmánok  legelső  emberét.  (El.) 

(/I  kárpit  lefordul.) 

HARMADIK  FELVONÁS. 


ZAGÁN  BASA  LAKÁSA, 

Agenor  {egyedül). 

Mit  bal  történetek,  mit  a  nehéz 
Idők  veszélyei  hoznak,  azt 
Az  ember  kénytelen  szenvedni;  és 
Megnyugszik  a  sorson,  mely  egyaránt 
S  örök  végzés  szerint  lebeg  fejünk 
Felett  s  merész  kezekkel  életünkbe  nyúl. 
Oh  de  ha  az  erkölcs  egy  angyal 
Keblét  elhagyja,  akkor  méltán  vérkönnyet 
Hullajt  szemünk,  és  átokra  vonúl 
Az  atyai  szív.  Iréné  1  önkényt , 

Önkényt  dülél  Mohammed  —  Hah!  ezen 
Szó  poklot  zár  magába,  ez 
Lerágja  a  természet  lánczait. 

Te  egy  görögné  —  Hah !  Leányom ! 

Buja  vérnek  szolgálsz,  hogy  mosolygva 
Hazád  sírját  nézzed  s  annak  halmán 
Szégyenoszlop  maradj  az  élők 
Sorában. 


Leó  (jön). 
ím  Geront  utolsó 

Köszöntését  hozom,  most  zártam  bé  szemét, 
Meghalt  kapott  sebén ;  ő  a  szerencsés. 

Agenor. 

Az  ég  szerette  őt,  mi  nem  vagyunk 
Oly  kedvesek,  vergődnünk  kell  tovább 
E  puszta  földön,  melynek  sárga  partjain 
Csak  a  rosszak  s  az  elvetettek 
Alinak  s  nyomorult  létök  jelét 
Csörgő  lánczokkal  hirdetik. 

Jó  ifjú!  ám  te  is  csalatkozál; 

Egy  tiszta  angyalt  véltél  egykor  át¬ 
ölelni,  hív  szivet  melledhez  zárni  és  — 

Leó. 

Ne  szólj  tovább,  atyám!  Iréné 
Ártatlan. 

Agenor. 

Az?  midőn  hazánk 
Rablója  karjában  hever 
S  erkölcse  veszteségével  Mohám med 
Győzelmét  édesíti  ? 

Leó. 

Nem,  nem,  az 
Iréné  nem  lehet;  ha  ő 
Azzá  lehetne,  az  ég  maga 
Felszaggatná  hitünknek  zárait 
S  legszebb  remekjében  gúnyolná 
Szent  képét,  melyet  öndiszére  alkotott. 
Agenor!  oh  ne  adj  hitelt  ama 
Gőgös  pogány  szavának;  a  mit  az 
Mondott,  az  önleikének  rajzolatja  volt. 

De  légyen  bár,  mit  nem  tehet  az  erő  ? 

A  durva  kéz  hány  szép  virágot  tör, 

Mely  másképen  nem  tudja  megboszúlni 

Magát,  mint  hogy  fej-hajtva  hervad  oz, 

S  szagatlan  hullatja  levelét. 

Agenor. 

Mit  önkény  és  erő  tehet, 

Azt  állapotunk  nyilván  mutatja ! 

Míg  életünk  külső  mivolta  jön 
Kérdésbe,  addig  tűrni  szép : 

Békóban  is  szabad  vagy,  míg  veled 
Erkölcsöd;  oh  de  ezt  tagadni 
A  jobb  lélek  nem  szokta,  inkább 
A  sírba  lép  s  fenhagyja  jó  nevét. 

Leó. 

i/ 

Ot  hirtelen  vádolni  nem  merem. 

Agenor. 

Minthogy  jó  szived  mentséget  gondol. 

Leó. 

Ot  ismerem,  számlálhatok  reá. 

Agenor. 

Hiú  ragyogvány  erkölcsét  eloltá. 

Leó. 

Nagyságra  nem  vágyott  szelíd  természete. 

Agenor. 

Hogy  halni  nem  tudott,  azt  fájlalom. 

Leó. 

Élünk  mi  is,  bár  férfiak  vagyunk. 

Agenor. 

Létem  terhét  csak  érte  hordozom. 

Leó. 

Hogy  kedves  kéz  ápoljon  tégedet. 

Agenor. 

Pogánynyá  lett  I  az  ád  végső  sebet. 

Leó. 

Korán  Ítélsz,  én  áldom  bízodalmamat. 

Agenor. 

Szerencsés  vagy,  ha  még  reményt  találsz. 

Leó. 

Hirdesse  bár  ezer  nyelv  őt  bűnösnek,  én 
Nem  tartom  annak.  Számtalan  formák  között 
Szövődik  életünk;  ki  tudja  mint 
Került  a  szultánnak  kezére  és 
Mely  titkos  bú  rágódik  életén. 

Agenor!  Oh  miért  vagy  oly  kemény 
Saját  véredhez  és  hallgatlan  őt 
Miként  kárhoztatod  ?  Nem  !  ő 
Méltatlanságot  elkövetni  nem 
Képes,  különben  összvedűl 
Az  égi  rendtartás,  s  a  mélység  lelkei 
Uralkodnak  mennyország  angyalain. 

Atyám !  szerelmem  itt  igaz  biró, 

S  az  ártatlannak  vallja  őt,  és  egy  pogány 
Beszédje  bizodalmamat  meg  nem 
Szédíti.  Oh  atyám,  atyám !  sötét 
Homályba  dűlt  előtted  a  világ, 

Azért  feketére  fest  mindent  a  képzelet. 

Agenor. 

Jó  ifjú  I  hív  szerelmed  lángja  át¬ 
világít  éjjelembe,  és 
A  régi  érzetek  malasztja  ébredez. 

Leó !  semmit  sem  érzel  ?  szólj,  fiam  ! 

E  néma  hely  halálszagot  leheli ; 

Körűlem  annyi  ismert  testeket 
Látok  heverni  öszvezűzva  és 
Roncsolva  —  oh  mért  nincs  Iréné  is 
Ezek  között?  miért  nem  nyúlhatok 
Sebébe,  hogy,  ha  még  élet  mulatna 
A  testben,  útat  nyithatnék  neki. 

Leó. 

Agenor ! 

Agenor. 

Nézd,  mely  szépen  csörgedez 
A  vér,  minő  hamar  siet 
Az  élet  —  és  minő  soká  tart ! 

Némely  csak  egyet  fordul  s  vége  van; 
Más  számtalan  ki  nők  között 
Él  és  nem  tudja  lerázni  lánczait, 
Melyekkel  a  sors  e  földhöz  kötözte.  Vagy 
Azért  tártának  a  végzések, 

Hogy  szomorú  emlékjelnek  hátra 
Maradjak  itt  hazám  sírján, 

Melynél  számlálni  kezd  a  rabszolgaság 
Jármát  húzó  komor  századjait? 

Abdul  (Jön). 

Nekem  parancsom  van  titeket 
Innen  más  helyre  elkísérni. 

Kövessetek. 

Leó. 

Hová  akarsz  vezetni  ? 

Abdul. 

A  nagy  szultán  elé. 

Agenor. 

Hah  !  ezt  kívántam ! 
Lobbanj  utolszor  lángba  agg  szivem ! 
Hogy  minekelőtt  széjjelszakadsz, 
Villámidat  rettegje  a  pogány, 

S  az  a  rabok  bálványa  egy  szabad 
Ember  szaván  pirúljon  el, 

S  a  szent  igazság  láncz  alól 
Ordítsa  fel  nagysága  álmait. 

Leó  1  hol  van  karod  ?  jer,  jer,  vezess. 

(El  mindnyájan.) 

ékes  szAla  a  csAszári  palotában,  balra  trónus. 
ZAGÁN  basa,  FEREZ  bég. 

Ferez. 

Mohammed  a  basák  nagyobb  felét 
Részére  vonta. 

Zagán. 

Hali  estével 

Sok  változik,  néhánvan  csak  szokásból 
Függnek  szaván;  ha  megnémúl,  tehát 

tr 

Ok  más  támaszt  keresnek.  Az  nagyobb 
Újság,  hogy  a  szultán  mindenfelé 
Békét  köt ;  úgy  látszik,  hogy  e  falak 
Közül  kimenni  már  többé  nem  akar. 

Ferez. 

Iréné  fogva  tartja  őt. 

Zagán. 

Van  eszközöm 
Birását  újra  felzavarni. 

Iréné  atyja,  egy  vak  éltet-únt 
Öreg,  kezem  között  vagyon; 

Ez  dúl,  fúl  s  mint  szabad  görög 
Átkozza  gyermekét,  hogy  ellensége 
Karján  éleng;  ezt  is  ide  rendelém, 

Hogy  ily  hangokhoz  nem  szokott  fülét 
Csiklandja  a  részeg  szerelmesnek. 

Ferez. 

Zúgást  hallok!  jönnek  már  a  basák, 
Kezdődik  a  díván. 

Zagán. 

Sorompóm  megnyílik, 
Hatalmasabb  ellen  kelek 
Viadalra.  Én,  vagy  Hali,  egyikünk  ma 
Kidűl  helyéből.  —  Jönnek  már! 
(Hátravonúlnak,  azután  a  többiekhez  elegyednek.) 

MOHAMMED,  HALI,  mufti ,  több  hasúk  jönnek,  hátúi  jancsúrok,  ABDUL 
és  HASSZÁN  rendben  felállnak,  MOHAMMED  a  trónusra  lép. 

Hali. 

Mohammed,  üdvöz  légy,  dicső  szultán! 

Első  az  emberek  között ! 
lm  intésedre  öszvegyűltenek 
Hív  szolgáid,  végzésidet 
Hallgatni  s  búzgón  azokat  teljesítni. 

Erődet  és  nagyságodat 
Nevelje  mindenkor  szerencse  és 
Hatalmadat  rettegje  a  világ. 

Mohammed. 

Híveim!  Allah  segédkeze 
Ezen  rég  óhajtott  városba 
Vezérle,  seregeim  vitézkedése 
Lerontá  kérkedő  falait, 

Mely  annyi  évek  óta  őseimnek 
Elzárta  győzödelmi  útjokat : 

Dicső  czélunkat  ím  elértük ; 

Hitünk  terjed,  meghódolt  a  görög 
Nép,  és  Konstantinápoly  tornyain 
Kérkedve  a  félhold  tündöklik.  Én 
Ezen  városban  eltökélém 
Lerakni  trónusom  s  Stambul  legyen 
Ezután  ozmán  uralkodók  lakóhelye, 

Dicsőségünk  emlékjele 
És  a  török  birodalom  fényes 
S  legelső  városa. 

Zagán. 

A  hitetlenekre 
Innen  szórjad  villámidat 
És  ékesítsd  több  koronákkal 
Felséges  székedet,  hogy  még  ezon 

Világrész  is  hatalmadat  hirdesse  és 
Függjön  kormányodtól. 

Mohammed. 

Hány  bajnokot 
Veszték  ezen  falak  körűi, 

És  mennyi  vérbe  telt  elfoglalása: 

Ti  azt  tudjátok,  híveim  ! 

Azért  békességet  köték 
Szomszéd  hatalmakkal,  kik  év  szerint 
Adót  fizetnek  s  uraságomat 
Azzal  megismerik. 

Zagán  {előlép). 

Megállj 

Szultán  !  a  nemzet  méltósága  jön 
Itt  kérdésbe  s  azt  hív  szolgák  előtt 
Lehet  csak  fejteni :  köztünk  áruló 
Vagyon. 

Mohammed. 

Ki  az  ?  nevezd  őt  ?  hadd  vegye 
Érdemlett  büntetését. 

Zagán. 

Hali  nagyvezér  1 
{Zugás  a  basák  között.) 

Én,  Zagán  basa,  őt  nyilván  vádolom.  (Abdul  kimegy.) 

Mohammed  {hirtelen  elhagyja  trónusát ). 

Mi  ez?  szólj  vádoló,  mivel  tudod 
A  nagyvezér  vétkét  bizonyítani? 

Zagán. 

tr 

O  titkos  frigyben  élt  az  ellenséggel !  ím 
Itt  jönnek  a  tanúk,  hallgasd  magad. 

Hali  {félre). 

Örökkévaló !  te  láttad  szívemet ! 

Érted  történt;  az  áldozatra  kész  vagyok. 

Abdul ,  Notaras  és  Thrahitn  jönnek. 
Zagán. 

Lucas  Notaras !  újítsd  most  azon 
Vallást,  melyet  nekem  tevéi. 

Mohammed. 

Igazságot  felelj,  ha  éltedet 
Kedvelled. 

Notaras. 

Hali  nagyvezér 

Barátságban  lévén  Konstantin 
Császárral,  minden  mozdulásodról 
Tudósítá  őt  és  védelemre 
Biztatván,  azt  Ígérte,  hogy  mindent 
El  fog  követni  városunk 
Fentartására. 

Zagán. 

Ez  vala 

Az  indító  ok,  mely  neked,  nagyűr 
Az  ostromot  mindenkor  ellenzé. 

Szólj  Ibrahim. 

Ibrahim. 

Bocsánatot 

Felséges  szultán,  én  bűnös  vagyok  ; 
De  megtagadni  nem  merém  — 

Mohammed. 

Késő  mentséged,  szólj,  parancsolom. 

Ibrahim. 

Midőn  utolszor  a  várost 
Feladásra  kérted,  Hali  nagyvezér 
Mint  biztosát  felküldött  engem  is 
És  általam  tudósítá  Konstantint 
A  végső  ostromról  és  azt  izente : 
Hahogy  bátran  kiállja  azt, 
Mohammed  el  fog  állni  minden 
További  próbáktól. 

Hali  (félre). 

Oh,  ember !  emberi 
Ennek  most  oldozám  fel  lánczait! 

Ezt  mellemen  tápláltam,  és  elárul. 

Mohammed. 

Hah  !  erre  vitt  kegyelmem  ?  Hali  1  mit 
Felelsz  ezen  vádakra  ?  Szólj !  igaz 
Miről  vádoltatol  ?  mit  a 
Tanúk  felőled  vallanak? 

Hali. 

Igaz !  (Zúgolódás  a  basák  közt) 

Mohammed. 

Hogy  bízodalmamat 
Ily  rútul  megcsalád,  elengedem, 

Minthogy  csalárd  munkálkodásid 
Nem  gátolhatták  győződéi  mimet, 

Erőmben  fekszik  a  következés; 

De  megszegvén  az  esküvést, 

Melyhez  magas  tisztséged  lánczoía, 
Méltatlan  árúlásod  büntetést 
Kíván  !  Basák,  ítéljetek ! 

Basák. 

Halált !  szégyenhalált  neki ! 

Mohammed. 

Halált  kiáltnak  a  basák,  halált 
Mond  a  törvény ;  én  számkivetésbe 
Fordítom  azt.  Ezentúl  Adrinápoly 
Legyen  lakásod,  holtodig  kizárva 
Dicsőségünk  sugáritól. 

Vezessétek  el  1  (Hali  elvezettetik) 

Notaras, 

Nagy  szultán  Mohammed  t 
Kegyelmedet  megnyerni  óhajtván, 

Igaz  vallást  tevék;  vedd  szívesen 
Szolgádnak  — 


Mohammed. 

Vessetek  neki 
Aranyt,  azt  érdemlett. 

Notaras. 

Nagylelkű  szultán  1 

Mennyire  jutalmazsz ! 

Mohammed. 

Távozz  szemem 

Elől !  Menj  a  keresztényekhez  és 
Beszéld  el,  hogy  Mohammed  ily 
Alacsony  embert  be  nem  fogad  soha, 
Szolgáljon  bár  neki. 

Notaras. 

Uram ! 

Mohammed. 

Űzzétek 

Ki  őt  a  városból.  (Notaras  el.) 

Ibrahim. 

Kegyelmet, 

Dicső  szultán ! 

Mohammed. 

Vak  eszköz,  megvetlek, 
Haragomra  nem  vagy  érdemes. 

Töröljétek  ki  bajnokim  sorából. 

Menj  !  (Ibrahim  el.  Nagy  hallgatás.) 

Hali  elveszté  magát, 

Ezentúl  megszűnt  nagyvezér 
Lenni.  Ki  lesz  érdemes  tisztére  ? 

Zagán  basa,  lépj  elöl !  ím  tégedet 
Választalak  helyébe,  vedd  által 
Azt  a  nagy  hivatalt;  legyen  hűséged 
Mindenkor  oly  erős,  mint  a  karod, 

Úgy  engem  is  kegyelmesen  találsz. 

Zagán. 

Mohammed !  dönthetetlen  állok  én 
Fény  trónusod  mellett  és  létemet 
Egyedül  dicsőségedre  szentelem. 

Nagyságod  őrző  angyalát  tekintsd 
E  buzgó  szívben. 

Mohammed. 

Hali  áruló, 

Legyen  felejtve ;  ámbár  érzetem 
Csalattatását  sinli,  emberi 
Sors,  vélemény  a  földnek  istene, 

Annak  bókoltam  most  az  egyszer  én  is. 

A  szolgától  miért  vártam  hűséget  ? 

A  mely  ember  szeret,  csak  az  hív. 

Zagán. 

Nagyűr!  felejtsd  el  azt  az  árulót! 

Hiszen  maradtak  hátra  még  hívek, 

Kik  veszteségedet  pótolni  tudják. 

Mohammed  (büszkén). 

A  mit  veszték,  panaszra  nem  bocsátom; 

Saját  erőm  támaszsza  életemnek.  ( A  trónusra  lép.) 

Minthogy  békét  köték  s  a  háborút 

Kerülni  szándékom,  tehát  magam 

Felől  is  illik  gondoskodnom  és  azért 

Létem  belső  mivoltát  már  meg  is 

Határozám.  Halljátok  híveim : 

A  nagy  próféta  s  őseim 
Példáj okként,  önnön  érzésemet 
Követvén,  egy  hölgyet  választék, 

Ki  vélem  oszsza  fel  fényes  trónusomat, 

És  népeimnek  egy  lelkes 
Uralkodót  szüljön. 

Zagán. 

Szándékodat 

Tiszteljük,  ámbár  még  titok 
Kisfaludy  Károly  munkái  I. 

Előttünk,  mily  boldog  halandó 
Indítá  meg  Mohammed  nagy  szivét  ? 

Mohammed  {muftihoz). 

Főpap!  tedd  kötelességedet.  ( Mufti  el) 

Basák  I  régi  szokásként  színetek 
Elé  hozattatom  választott  hölgyemet. 

Kívánom,  hogy  felfátyolozván  őt 
Ismerjétek  szultántok  hitvesének 
És  törvényes  császárnénak. 

Zagán. 

Nevét 

Közöld  velünk,  örömkiáltás 
Fogadja  a  szerencsést,  szólj  uram! 

Mohammed. 

Iréné,  egy  görög  leány. 

Zagán. 

Keresztény  ?  példátlan  szövetség  ! 

Mohammed 

Az  volt,  ezentúl  nem  lesz.  Hah!  ki  mer 
Határ  közé  szorítni  ? 

Zagán  (bátran). 

A  törvény. 

Mohammed. 

Ti  zúgolódtok  ?  akaratom 
Legyen  törvényiek,  és  halált 
Annak,  ki  azt  gátolni  merné. 

A  nemzet  ereje  bennem  tükrözi 
Magát,  és  balgatag  szokások 
Nem  másítják  feltett  végzésemet. 

tRENE  gazdag  török  ruhában ,  mennyezet  alatt  a  mufti  által  bevezettetik , 
rableányok}  mindnyájan  befátyolozva  jönnek  utána  és  jobbra,  balra  megállnak. 

Iréné  ( a  mint  előlép,  öszveborzad ,  bizonytalan). 

Mily  szívtelen  képek,  minő  jeges 
Tekintetek.  Nagy  Isten  1  mit  miveltem  ! 

« 


Mohammed. 

írene  1  lépj  fel  a  magasra,  én 
Mohammed,  napkeletnek  ura. 

Önkényt  ezen  íényes  trónusra 
Emellek,  melynek  hathatós  sugára 
E  föld  tágas  szinére  terjed,  lm 
Tégedet  országom  minden  nagyjai 
Előtt  szultannénak  nevezlek, 

Uralkodjál  teljes  natalommmal  itt 

Es  légy  első  az  asszonyok  között.  ( Basákhoz .) 

Ti  pedig  vitézek  1  érdemes  basák! 

Ismerjétek  s  magasztaljátok  öt 
Országaim  s  a  nemzetek 
Előtt. 

(Írene  a  trónusra  vezettetik ,  Mohammed  fölemeli  fátyolul  ) 

Itt  áll  Mohammed  hitvese  1 
itt  áll  szultánnétok  i 

Basák. 

Nagyasszony! 

Udvözlégy!  Allah  szép  kedveltje! 

Zagán  (: indulatosan  magúban). 

Minő  szépség!  —  hunyj  el,  hunyj  el  szemem 
Nézd  inkább  a  halai  csikorgó 
Fogát,  vonagló  sárga  képeit, 

Csak  ezt  a  kísértő  tekintetei 
Kerüld,  megszégyeníti  férfivoltomat. 

( Kívül  larma  hallatik.) 

Mohammed. 

Minó  zaj  ez  ?  Strázsák  1 

Abdul  {jön). 

Hatalmas  úr!  két 
Görög  fogoly  erővei  bé  akar 
Az  ajtón  törni  és  írene 
Nevét  kiáltják  szüntelen. 

Mohammed. 

Vezesd  őket  színünk  elé.  ( Ab  dúl  el.) 

Te  rettegsz  kedves?  Könnyben  úszik 
Szemed  ?  halálszín  festi  képedet : 

E  fényes  ünnepen  mi  háborít? 

Oh  nyugtasd  szívedet,  Mohammed 
Emelt  fel  tégedet,  ki  egy  világ 
Ellen  hölgyét  meg  tudja  védeni. 

Abdul  (LF.OT  és  AGENORT  hévezeti). 

Agenor. 

Mit  látsz  Leó  ? 

Leó. 

Hah  1  átkozott 

Látvány !  igaz  tehát,  igaz  — 

Iréné  —  (Elfordul.) 

Iréné. 

Mit  látok,  Leó  1  Atyám  ! 

Atyám ! 

Agenor  ( kifakadó  érzéssel). 

Iréné  1  édes  gyermekem  ! 

Hol  vagy?  jer  karjaimba.  —  Oh  egek! 

Iréné  {atyja  karjába  szalad). 
Atyám !  oh  boldog  óra !  Most  végy 
Magadhoz,  ég! 

Agenor  {öt  tapogatja). 

Te  vagy  leányom  — 

Nem,  nem,  török  vagy.  {Eltaszítja.) 

Félre  elfajult 

Vér,  téged  nem  görög  nemzett. 

Mohammed. 

Hah  vakmerő !  hölgyemnek  ezt  ? 
Nyomorult !  tudod  hol  állsz  ? 

Agenor. 


Tudom. 


Merítsd  ki  bár  egész  hatalmadat, 

En  nem  félek,  szoríttasd  lánczodat 
Nyakamra  és  vezesd  szép  hölgyedet 
Keresztül  roncsolt  testemen,  hogy  átkom 
Teljes  legyen  s  végső  lehelletem 
Mérges  tüzével  oltsa  lángodat. 

Iréné. 

Atyám  1  atyám ! 

Agenor. 

Nem,  az  már  nem  vagyok, 
Kérkedj  gyalázatod  tetőin,  én  — 

Leó. 

Elég,  elég,  Agenor  I  nem,  tovább 
Nem  tűrhetem,  kíméld  leányodat. 

Iréné  I  oh  Iréné  !  mit  míveltél  ? 

Iréné. 

Atyám  !  atyám  !  én  ártatlan  vagyok.  ( Elalél .) 
Mohammed. 

Segítség !  meghal.  Oh  Iréné  1  térj 

Magadhoz,  és  te  ősz  ember,  nincs-e 

/ 

Érzet  jégmelledben  ? 

Agenor. 

Hálát  adok 
Te  rettentő  isten  !  vakságomért, 

Hálát,  hogy  nem  látom,  mitől 
Irtózik  a  szív  és  ezen  fene- 
Vadak  örömit  szilaj  fájdalmimon. 

Leó !  Fiam !  jer,  áss  egy  gödröt, 

Temess  el,  szívem  megreped.  {Elgyengíti) 

Mohammed. 

t/ 

Ősz  ember  !  én  megengedek,  tanuld 
Mohammedet  becsülni. 

Za?án-  ... ... 

Torokok 

A  trónus  meggyaláztatott !  halált 
Nekik. 

Valamennyen. 

Halált !  ( Kardot  húznak.) 

Mohammed. 

•  Megálljatok!  {Aqenor  elébe  áll.) 

En  védem  őt  —  lrene  atyja  — 

Békét  parancsolok.  Ki  mer  Mohammed 
Ellen  kikelni  ? 

(A  basák  visszavonulnak ,  rableanyok  Irénét  ápolják ,  a  kárpii  lefordul.) 

NEGYEDIK  FELVONÁS. 


CSÁSZÁRI  PALOTA. 

MOHAMMED,  AGENOR,  LEÓ,  STRÁZSA. 

Agenor. 

Hiába  szólsz  hozzám  ily  kedvező 
Hangon,  szeretni  nem  tudlak,  nem  is 
Akarlak  ;  ellenségem  vagy  s  maradsz, 
Megutált  tárgya  gyülölségemnek. 

Mohammed. 

Kemény  szivű  !  fogytán  van  életed ; 

Áléit  erődet  gyengébb  emberen 
Mutasd,  engem  csodálkozásra  nem 
Bírsz,  büszkeségedet  mosolygva  nézhetem. 
Megfosztva  a  lét  legdrágább  javától, 
Világtalan  napod  vígságra  nem 
Derülhet  oly  hamar,  s  azért 
Ircne  atyjával  kegyelmesen 
Bánok.  Te  ifjú  I  egykor  lángomat 
Osztád,  azért  kiméivé  lészsz. 

Leó. 

Veled  nem  osztok  mást,  egyéb  az  emberi 
Sors  változó  játékát,  mely  ma  tégedet 

Emel,  holnap  szintúgy  alá  tipor. 

Mutasd  vértől  eredt  hatalmadat, 

Verd  által  e  szivet,  mely  úgy  gyűlöl, 

Hogy  inkább  porrá  lesz,  mintsem  neked 
Baráti  érzetet  nyújtson.  Te  vagy 
A  rab  közöttünk,  mert  esengve 
Szivet  koldulsz,  csak  átkokat  találsz. 

Szegény  ember  !  hatalmadnál  e  láncz 
Is  többet  ér. 

Mohammed. 

Hah  nékem  ezt  ? 

Nem,  csillapodj  harag,  magam  veték 
Okot,  méltó  kiállnom.  —  Menjetek  ! 

Agenor. 

Mohammed !  a  hódító  élete 
Sírhalmok  közt  mulat,  ne  várj  azon 
Ködös  tanyán  szebb  éleményt. 

A  csontfejek  mély  üregéből  öröm 
Nem  szikrázik. 

Leó. 

Mohammed,  a  ki 
Meghalni  nem  fél,  az  szabad 
S  bátran  gúnyolja  érez  kormányodat. 

Ereszd  le  szárnyadat  kevély 

Hódító  és  nézd,  mely  kevés  erőd 

Vagyon  rajtunk,  habár  szemünk  közé 

Villognak  gyilkaid.  ( Elvezeti  Agenort ,  a  slrázsa  kiséri.) 

Mohammed  {egyedül). 

Ha  ily  nehéz 
Áron  kell  a  szív  birtokát 
Megvenni,  akkor  a  szerelem  bilincs, 

Mellünk  köz  czélja  ellenségeink 
Nyilának,  mely  nagyobb  sebet  vág,  hogysem 
Egy  kényórának  édes  balzsama 

Meg  tudná  orvosolni.  —  Mégis  az, 

Az  éltünk  szépe,  melyet  a  nyíló 
Tavaszkor  nyújt,  midőn  vidám 
Kedvvel  szaggatjuk  a  szerelem  virágit, 
Habár  tövisek  közt  kell  azokat 
Keresnünk,  s  a  bátor  kéz  vérzik  is. 

ZAGÁN  BASA,  TELEGDI  jönnek. 

Zagán. 

Szultán  Mohammed !  Itt  jön  egy  magyar 
Követ,  királya  küldé  őt. 

Mohammed. 

Mi  jót 

Hozol,  magyar? 

Telegdi. 

Miként  veszed. 

Igen  rövid  követségem,  csak  egy 
Szóból  áll  foglalatja:  háborút 
Hozok.  ( Oda  veti  a  keztyüit.) 

Vedd  fel  jelét  s  készülj  a  harczra » 

Mohammed. 

Tinektek  én  szabad  választást  engedék 
A  békesség  és  háború  között;  mért 
Nem  kell  a  béke  ?  arra  vágyok  én. 

Telegdi. 

Az  engedésről  itt  szó  nem  lehet ; 

Mikor  féltünk  mi  fegyveredtől, 

Hogy  azt  említed  ?  Hunyadi  él 
S  erős  karjával  ő  határt  von 
Hódításidnak  és  letépi 
A  győzhetetlenség  gőz  nim  busát 
Kevély  fejedről. 

Mohammed. 

Hah !  Mohammed  is 
Elég  erős  mérkőzni  Hunyadival. 

S  újítni  a  várnai  napot. 

Telegdi. 

Nyolcz  fényes  győzödelmi  azt 
A  gyásznapot  rég  eltörölték; 

Különben  nem  jövék  veled 
Villogni ;  jer,  mi  elvárunk  1 
Egyéb  szólásom  nincs  veled, 

Királyom  szándékát  tudod. 

Légy  boldog.  (El.) 

Mohammed. 

Hah  vezér !  küldd  vissza  őt, 
Ily  büszkeséget  én  nem  szenvedek. 

Zagán. 

Engedd  távozni;  háború  kell, 

Hogy  a  nagy  szultán  lelke  ismét 

r 

Ébredjen  és  magas  reptét  erővel 
Folytassa.  Vér,  vér  és  veszélyek; 

Azok  megint  új  színt  adnak  létednek. 

Mohammed. 

S  minő  csorbát  találsz  te  bennem, 

Hogy  azt  mered  feszítni  ?  Szolga!  jól 
Vigyázz,  hogy  élét  ten  fejedre 
Ne  vonjad. 

Zagán. 

Az  igazságnak  tartozom 
Ezzel,  hallgasd  szavát  én  általam, 

Mely  azt  kiáltja,  hogy  Mohammed  egy 
Görög  leányért  váltig  elhagyá 
Országát,  nemzetét  s  dicsőségét. 

Az  a  Mohammed,  a  ki  egykor  azt 
Mondá:  valamint  a  mennyben  egy 
Isten  vagyon,  szintúgy  a  földön  is 
Csak  egy  uralkodó  legyen  : 

Az  a  Mohammed  már  nem  él; 


Sötét  völgyben  bolyong  az  álmodo 
Sas,  ki  előbb  bátran  a  naphoz  sovárga. 

Mohammed. 

Próbáit  hűséged  elfelejteti 
Velem,  mit  a  gondatlan  elme  szült. 

Bókolj  pusztító  istenednek,  én 
Szerencsém  enyhítő  forrásán  vídulok. 
Minek  keressek  én  bizonytalan 
Jót,  melyet  még  a  kétes  idő  takar, 

A  szép  valóért ,  mely  előttem 

Oly  édesen  virít  s  boldogsággal  kínál? 

Zagán, 

Hát  egyedül  a  jelenvalónak  élsz  ? 

Nem,  úgy  csak  köz  sors  cselekszik 
A  nagy  lépcső  nagy  lépteket  kíván. 

Édes  csalódás  —  mit  mívelsz,  ha 
Mosolygó  zöldjétől  reményed  elvál  ? 

Ha  partra  szállsz  s  eltévedésedet 
Csudálni  nem  győzöd' 

Mohammed. 

Mindenkor  több  marad 
Mint  a  kinek  száraz  keblén  soha 
Az  élet  nem  feküdt.  Hahogy  csalódás. 

Akkor  nem  vágyok  tisztulásra  és 
Kedvelt  rabságom  rózsakötelein 
Nem  irigylem  senkinek  szabadságát. 

Zagán. 

Mohammed  1  a  természet  nagyra  alkotott, 

Ne  czáfold  meg;  különben  rajtad  is 
Hibáza  és  egv  asszony  változó 
Színét  ada. 

Mohammed. 

Elég!  ne  szólj  tovább, 

Nehogy  rajtad  mutassa  meg  magát 
A  szunnyadó  erő. 

Zagán. 

Kezedben  életem, 
Először  nem  most  áll  kitéve  érted. 
Mohammed !  most  idő  hitünk  jelét 
A  rettegő  világ  halmára 
Szegezni,  most  idő,  avagy  soha! 

Ne  engedd,  hogy  gúnyoljon  a  sereg, 

Mely  csak  nem  rég  előtted  reszketett 
S  szavadra  kész  volt  vérét  ontani. 

Ne  engedd,  hogy  meggyőzött  népeid 
Szégyenlve  azt  mondják:  Ez  volt  a  nagy 
Ember,  kitől  mi  rettegénk !  Ne 
Hadd  félben  kezdett  munkádat, 

Folytasd  tüzes  futásodat;  vezess 
Bennünket !  A  magyar  földön  lehet 
Borostyánt  szedned,  ott  vár  Hunyadi  is, 
Méltó  vitéz  a  legnagyobbnak  ővele 
Mérkőzni;  és  ha  Hunnia  elesik, 

Fényesb  út  nyílik  akkor,  és  ezen 
Világrész  is  hódolva  lábadhoz  borúi. 
Énbennem  nem  utolsó  segédet 
Találsz,  veled  szövetkezvén  e  föld 
Minden  népeit  bátran  sorompó 
Közé  hívom.  Mohammed !  jer,  vezess, 

Az  örök  dicsőség  karja  integet. 

Mohammed. 

A  mit  halasztók,  azt  utóbb 
Ujúlt  erővel  elvégzem;  nyugodjék 
Addig  békében  a  föld,  míg  Mohammed 
*  A  tartozó  adót  megadja  emberi 
Létének.  Halhatatlanságom  itt 
Tenyészik,  mert  halandók  sorsain 
Az  érzemény  felül  emelkedik. 

A  lét  javát  előbb  kikóstolom, 

Aztán  a  földre  szállók  szép  egemből, 


És  hódító  kormányomat  tovább 
Terjesztem. 

Zagán. 

A  ki  fenn  kezd,  az  hamar 
Induljon,  míg  védelmet  nem  talál 
A  meglepett  erő.  Most  győzödelmi  fény 
Sugárzik  ifjú  homlokod  körűi, 

A  felhevűlt  nép  kész  követni; 

Használd  a  kedvező  pillantatot, 

Mert  változó ;  miként  jött,  úgy  el  is 
Illant. 

Mohammed. 

A  gyengének  parancsol 
A  vak  szerencse,  attól  kér  sikert, 
Annak  kezén  forog  bizonytalan 
Léte;  az  erős  elég  magának,  és 
Az  égi  szikra  alkotó  szava 
Formálja  a  földet  —  s  korát. 

Szerezz  egy  kincset,  mely  felmúlja 
Iréné  bírását,  s  veled  megyek, 
Törvényeket  felforgatok, 

Megrázom  a  föld  minden  sarkait; 

De  így,  hozzá  forrasztva,  életem 
Csak  nála  találja  érdemét,  becsét. 

Zagán. 

S  homályba  sűlyed  országod,  magad, 
Megszégyenítve  emléked,  dicső 
Neved,  s  az  érdemoszlopok  helyett 
Gúnyolja  a  jövendő  balgatag 
Szerelmedet.  Mohammed  1  Oh 
Szakaszd  el  lánczodat  s  kövesd 
Eleidnek  fényes  nyomdokát  1 
Megáll-e  a  nap  egy  hízelkedő 
Vidéken,  elfelejtve  hogy 
Az  egész  világé? 

Mohammed, 

Menj!  parancsolom ! 
Türelmem  végre  megy;  tálán  azt  gondolod. 
Hogy  oly  könnyen  játszhattok  énvelem? 
Hogy  én  feláldozván  saját  kivánatim’ 
Tinéktek  éljek  és  prédát  szerezzek5 
A  lét  legszebb  gyümöicsiröi  lemondván, 
Csak  titeket  gazdagítsalak  ?  s  magam 
A  forrás  mellett  szomjuhozzam  ?  Nem, 

En  végezék;  szabad  választás 

Irányza  tettemet  és  állandóul 

Azt  folytatom ;  ki  mer  gátolni  engem  ? 

Zagán  {bátran). 

Mi  —  s  a  sereq. 

Mohammea  (Jellobban). 
v  HahI  még  lenyilni  mersz? 

Zagán. 

Tudd  meg,  hogy  a  békétlenség 
A  nép  között  igen  nagy ;  vesztedet 
Kiáltja  a  sereg,  ha  még  tovább 
Is  visszaélsz  szerencséddel  s  puha 
Karok  közt  elfelejted  nemzeted. 

A  zendülés  terjed,  s  testvéröcsédet 
Akarjak  szultánnak  helyetted. 

MohammecL 

Előttem  all  a  pártütők  vezére, 

Te  vágyj  Hah!  mint  feszül  karom! 

Csak  egy  taszítás,  és  örökre  meg-  N* 

Némülsz.  ( Kihúzza  kardját.) 

Menj  hát  nyomorult!  előlem. 

Zagán  {bátran). 

Itt  mellem,  annyiszor  paizsod  — 

Itt,  szúrd  keresztül  és  mutasd  meg 
Erődet.  Hah  !  azért  ne  véld, 

Hogy  véremmel  segítesz  ügyeden. 

•Mit  a  megnémított  igazságnak 
El  kell  hallgatni,  azt  kimondja  az 
Idő  s  a  történet  a  nagyok 
Sírhalmain.  Mit  késel  ?  nyitva  áll 
Mellem. 

Mohammed. 

Menj,  menj,  távozz  rettenetes  ember! 
Elhunyt  az  égi  tűz  belsődben;  szólj, 

Mi  szent  előtted  e  sötét  világban  ? 

Zagán. 

Az  igazság  !  mely  azt  vallja,  hogy  Mohammed 
Megszűnt  már  férfi  lenni;  csak  sohajtni  tud.  (. El ) 

Mohammed  {egyedül). 

Kiállhatatlan  szégyen !  Ez  jutalma 
Az  érző  szívnek  ?  ilyen  az 
Öröm,  melyet  szerelmünk  ád  ? 

r 

Álmodva  édest  kér,  és  a  valóság 
Mérget  nyűjt.  Hah  Mohammed !  ennyire 
Lesújtva  a  magasról,  így  kitéve 
Boszűlatlan  sebeknek,  így  tovább 
Alantan  élni,  férfihoz  nem  illik. 

Az  üdvösség  határos  a  pokollal  és 
A  küszködő  hatalmak  közt  zokog 
Szerelmünk,  mentséget  keres 
S  azon  habhoz  ragaszkodik,  mely 
Alá  sodorja.  Oltsd  el  lángomat 
Hideg  dicsőség  1  nyúlj  jeges  kezeddel 
Belsőmbe,  vagy  távozz  örökre  és 
Vonúlj  sírok  közé,  hol  más  virág 
Hervad,  csak  a  borostyán  zöldelik. 

Még  is,  veszély  között  szeretni  szép, 

Az  ordító  vihar  közt  kedvesét 
Dagadt  szivéhez  zárni  mennyei 

Öröm,  habár  csattogva  ránk  szakad 
A  villám,  s  az  örökkévalóság  ajtaja 
Nyílik.  Nem,  a  rabok  szaván  nem  indulok ; 
Zúzzanak  ők  lánczaikkal  porrá, 

De  kényszerítni  nem  hagyom  magam, 
írénél  lánghabok  csapkodják  mellemet: 
Vagy  karjaid  között  égek,  vagy  egy 
Világot  elnyelő  mélységbe  sűlyedek. 

Iréné  {jön). 

Mohammed  ' 

Mohammed. 

Oh  te  vagy,  kedves  ?  te  vagy ! 
Te  jösz  megint  világot  gyújtani 
Zajos  éjjelemnek ;  a  vadaktól 
Üldözve,  nálam  mentséget  keressz, 

S  midőn  mélyen  ható  tekinteted 
Rabbá  teszen,  szerencsém  hajnalát 
Érzem  derülni. 

Iréné. 

Jóságod,  nagyúr, 

Kérésre  bátorít.  Szegény  öreg 
Atyám  busong  érettem ;  oh 
Engedd  ápolnom  őtet,  hogy  leánya 
Sorsában  ő  is  részesüljön 
Kegyelmed  által. 

Mohammed. 

Menj  s  tanítsd 

Fagyos  szívét  érezni,  zárd  fel  ismét 
Az  életnek,  hogy  megszűnjön  gyílölni ; 

S  az  ifjúnak,  ki  egykor  érted  égett, 
Nevemben  vigy  szabadságot. 

Iréné  (elragadva). 

Mohammed ! 
Mohammed. 

Te  lángolsz?  ez  nagyon  talált  — 

Irenc. 

Jóvoltodért  buzog  szivem. 

Mohammed. 

Iréné !  az  ifjú  sorsa  érdekel  ? 

Szereted  még  most  is  őt? 

Iréné. 

Szerettem. 

Mohammed. 

Irénéi  —  nem,  nem  kétlem  azt,  a  mit 
Vallál,  rajtam  mulat  szemed,  te 
Szeretsz;  oh  mondd  ki  ezt  a  szót! 

Oly  édesen  hangzik  fülembe,  mint 
Ha  a  végső  nap  hallanám  az  ég 
Urát  a  jó  lelkekhez  szólani 
S  felzárni  a  paradicsom  ajtait. 

Mondd  hogy  szeretsz,  és  létem  egy  öröm’ 
Sóhajtásként  az  ég  magas 
Virányain  szállong. 

Iréné. 

Hazám  neked 

Szentelt,  jóságodon  megnyugszik  a  szív  is. 
Mohammed. 

Jóság,  kegy:  mely  üres  szavak! 

Mondd,  hogy  szeretsz!  ezen  szóban  fekszik 
Egem,  csak  ebben  egyesül 
Világom,  mindenem.  S  váljon  meg  is 
Érdemiem  —  Oh  Iréné  I  drága  érzet  az, 

Mivel  Mohammed  néked  áldozik. 

Iréné  I  oh  mondd,  hogy  csak  én  magam 
Elek  szívedben,  oh  mondd,  hogy  nem  félelem 
A  szultántól  hanem  szabad 
Választás  késztetett  karomba  — 

Monda  azt,  és  a  koporsók  éjjelét 
Szerelmem  éietlángra  változtatja. 

Kisfaludy  Károly  munkái  I. 

Iréné. 

Tied  vagyok,  kettős  lánczczal  hozzád 
Csatolva.  Engedj  mennem,  hadd  vegyem  le 
Szegény  aggott  atyám  szeméről 
A  harmatot,  mely  éjjelében  értem 
Hull. 

Mohammed. 

Menj !  s  őrizd  Mohammed  szivét, 
Hogy  ön  hevében  váltig  el  ne  égjen  (El). 

SÖTÉT  SZOBA. 

AGENOR  ( pamlagon  fekszik  és  alszik). 

Leó  (gondolatba  merülve). 

Mit  használ  a  kinos  tűnődés !  vége  már 
Mindennek,  a  letört  virág  nem  éled 
Fel  többé.  Szíved  legszentebb  helyétől 
Megválni  kénytetel,  ha  megjelen 
A  sors,  eloltja  szép  világodat 
S  bús  birodalmát  könnyeiddel  kegytelen 
Hirdeti.  Sokat  veszték,  sokat ! 

A  tátott  sír  szélén  meg  kell  tagadnom  azt 
A  boldogító  érzetet,  mely  édesen 
Az  élőkhöz  csatolt:  a  hiedelem 

/  y 

Áldó  malasztját.  —  0  is !  ő  is !  —  így 
Kiált  a  szív,  rettegve  megnémúl, 

Erőt  hullatva  tétováz,  s  örökre 
Leszállt  a  megváltás  arany  napja! 

Bús  alkonyatba  dúlt  reménytelen 
Létem.  Halj  meg,  halj  meg  kinos  szív !  ő 
Is,  ő  is  hivtelen  elhagyott.  (Agenort  szemléli .1 
Agenor!  —  alszik,  jó  öreg! 

Aludj  békén,  az  álom  társa  a 
Halálnak,  melyet  oly  buzgón  kívánsz. 

Agenor  (álmában). 

Iréné ! 


Leó. 

tr 

Otet  látja  álmában, 

Kit  ébren  átkoz,  hogy  nagyobb  vala 
Az  élet  érdeme  nála,  mint 
Az  erkölcs  s  állandóság. 

Agenor  {felijed). 

Hah !  Leó  1  hol  vagy  ? 

Leó. 

Mi  rettentett  úgy  fel? 

Agenor. 

Leó  !  mit  láttam  én  ! 
Ez  több  volt  álomnál :  leányomat 
Láttam  Mohám  med  karján,  számtalan 
Népek  csodálták  őt  s  dícséretét 
Zengék,  egészen  színváltozva  álla 
A  sokaság  közt;  fényes  ruhában, 

Sugárzó  képpel  megjelent  előttem. 

Alig  hogy  engem  gyengéden  ihletett, 
Szemem  világos  Ion,  s  kimondhatatlan 
Öröm  között  mellemhez  zártam  őt; 
Egyszerre  megrázkódott  a  szultán, 

Vad  állattá  vált ;  a  nép  elszaladt. 

Iréné  álla  csak  s  békén  magát 
A  fenevadnak  veté,  ki  őt 
Tajtékzó  dühvei  széjjelszaggatá. 

A  földre  mennyei  fény  ereszkedék  le,  és 
Leányom,  egy  ártatlan  angyal, 
Lángfelhőkön  lebegve  eltűnt 
Mint  egy  édes  hang,  illatos  lebel, 

Eloszlott  a  levegőben.  A  vadállat 
Ordítva  elszágulda  és  mindenfelől 
Zaj  és  zavar  közt  a  föld  tűzbe’  lobbana. 

Iréné  (jön  s  atyja  karjába  szaladj 
Atyám !  Atyám ! 

Agenor. 

A  földi  ínség 

Határa  ez.  Leányom !  Édes  gyermekem  ! 
lm  karjaim  közt  tartlak,  mellemen 
Dobog  szived.  Te  még  élsz  ?  én  szerencsés 
Vagyok. 

Iréné. 

S  igaz  tehát?  nem  hangzik  átok 
Már  többé  azon  ajaktól,  mely  előbb 
Áldásra  nyílott  csak;  te  még  atyám 
Vagy,  nem  zártál  ki  szivedből,  atyám ! 

Agenor. 

Az  atyai  szív  boszút  nem  ismer;  én 
Megnyugszom  a  végzéseken,  habár 
Bűnös  vagy  is,  szeretlek ;  egy  örömsugár 
Leszállt  napomról. 

Leó  ( félre J. 

Csendesedj  szív ! 
Lemondás  a  szegény  halandók 
Szomorú]  törvénye. 

Agenor. 

Oh  Iréné  ! 

A  kérdést  rettegem :  miként  jutái 
Ezen  állapotra  ? 

Iréné. 

f 

Értelek.  ( Leohoz .) 

Ne  fordűlj  el,  Leó !  méltó  vagyok 
Tekintetedre,  meitó  még  azon 

r 

Érzetre,  melyet  egykor  oly 
Szépen  viszonzál.  Nem  hiú 
Vágyódás,  nem  mocskos  kivánatok, 

Sem  alacsony  félelem  kötött 
Mohammed  szultánhoz;  nem,  egy  nemesb 
Ösztön :  hazám  kesergő  angyala 
Intézte  tettemet. 

Agenor. 

Miért  nem  maradtál 
Sophia  templomában  ? 

Irciie. 

Ott  valék, 

Elszánva  bizonyos  halálra;  hogy 
Mély  tisztelettel  a  török  szultán 
A  templomban  jelent  és  istenének 
Azt  felszentelni  megparancsolá. 

Oltár  elé  borulva,  a  gyilok 
Kezemben,  melyet  adtál  végső 
Segélynek,  már  mellemnek  volt  szegezve, 
Hogy  a  szultán  megsejte  s  illetődve 
Egy  ősz  basának  átadott :  ez  Hali  volt, 

A  nagyvezér.  Látván  a  nép  Mohammed 
Hozzám  mutatott  figyelmét,  minden 
Felől  körülfogott,  és  ily  kiáltás 
Hangzott  ezer  szájtól  a  lánczok 
Csörgése  közt:  Segíts ,  segíts  Agenor 
Leánya!  légy  szószólónk  a  szultán  előtt. 

Agenor. 

Iréné  !  mily  rejtékeny  életünk ! 

Iréné. 

A  nagyvezér  titkon  keresztény, 

Vigasztaló  szavakkal  türelemre  bírt 
És  egy  ösvényt  jelölt,  melyen  hazám 
Ügyén  segíthetek,  hahogy  feláldozom 
Magam  Mohammed  szultánnak. 

Én  kész  valék  az  áldozatra  s  annyi 
Görög  rablánczait  feloldozám, 

Ámbár  magam  szerencsés  nem  valék. 
Könnyet  töröltem,  ámbár  az  enyéim 
Szünetlen  folytak. 

Leó. 

Oh  Iréné ! 

Nagy  lélek !  én  véthettem  ellened  ! 

Csudállak,  ámbár  éktelen  kinok 
Szaggatják  belsőmet:  pirulva  nézek 
Reád  :  te  addig  jót  tevéi,  én  csak 
Vádolni  tudtalak. 

Agenor. 

Kedves  leányom !  Oh 

r 

Elet,  szűnj  meg  most,  ennél  édesebb 
Pillantatot  nem  lelsz.  Iréné ! 

De  még  is  —  oh  nyomorúlt  kétség!  csak  egy 
Örömköny  sem  jöhet  tisztán ;  Mohammed, 
Avagy  pokol  szülöttje,  vagy  —  valóban 
Nagy  ember  1 

Iréné. 

r/ 

O  nagy  ember,  egy  keiö 
Fény,  a  földet  pusztító  fergeteg 
Után. 

Leó. 

Ezzel  hát  én  örökre 
Megnémulok ,  maradj  ösvényeden, 

A  jótét  karján  szentebb  érzemény 
Hálál!  Az  én  szerelmem  búcsúzik 
Tőled ;  ha  ezreket  te  boldogíthatsz, 

Méltán  szenvedjen  egy,  s  az  én  leszek. 
Felejts  el;  én  mindenkor  áldani  fogom 
Emlékedet  s  a  múlt  idők  szépét 
Éltetni  mellemben ;  bár  merre  vet 
A  sors,  szent  képedet  magamnál  hordozom. 

MOHAMMED  (jön,  hátul  megáll), 

Iréné. 

Leó !  jó  ifjú !  én  most  is  szeretlek, 

Oly  tisztán  mint  a  boldogok 
Serege  oda  fenn  az  alkotó  körűi 

Szeret,  Mi  boldogok  valánk : 

Most  szebb  virágokat  keres  szerelmünk; 

Mi  itt  elválaszt,  ott  örökre  öszveköt. 

A  tiszta  érzemény  birtokra  nem  vágy, 
Forrása  nyugtató  maiasztok  kútfeje, 

S  létünk  tolongó  habjain 
Bátran  felül  emelkedik. 

Ezen  romlékony  test  legyen 
A  szultáné,  hazám  javáért 

tr 

Onéki  áldozom ;  de  e  szív, 

Míg  ver,  egyedül  csak  tégedet 
Ismer.  Légy  boldog  és  nyugodj 
Meg;  légy  erős,  mint  én,  az  áldozatra. 

Mohammed  ( 'félre ,  visszalartózlatott  dühhel). 
Az  áldozatra. 

Iréné. 

Oh  Mohammed  I 

Mohammed. 

Iréné ! 

Iréné. 

lm  kegyelmednek  megint 
Egy  szép  órát  köszönök.  Mohammed ! 
Fogadd  hát  itt  atyám  előtt  azon 
Szent  esküvést,  mely  létemet 
Hozzád  csatolja. 

Mohammed. 

Hahl  elég,  elég; 

Ezen  görög  karjába  dűlj  1 

Itt  egyesüljetek  (Jé. re)  a  halálban.  (El.) 

(Iréné  Leó  karjába  dűl ,  a  kárpit  lefordul .) 

ÖTÖDIK  FELVONÁS. 

IRÉNÉ,  FAT  ÍME. 

Iréné. 

Fatíme,  megbocsátok. 

Fatíme. 

Oh  Iréné  ! 

Téged  csak  messziről  lehet  gyűlölni.  ( Tört  vesz  elő.) 

Ezen  halálos  eszköz  volt  szelíd 

Mellednek  szánva  és  nekem 

Volt  adva  ezt  használni,  nagy 

ígéretek  dijába’.  —  Most 

Érzem,  hogy  oly  mélyen  nem  estem ; 

Mert  a  jóság  körében  jobbulok 
S  előbbi  vágyaim  tűnő 
Füstjét  mosoly gva  nézhetem. 

Iréné. 

Menj  hát  s  nyugodj  pálmád  csendes  hősében, 

A  házi  élet  édes  karjában : 

Ott  élj  és  boldogabb  leszel 
Mint  a  világ  kétes  szélvészein, 

Mely  fel-felkap  könnyű  levélként 
S  egyszerre  a  mélységbe  sújt, 

Hol  a  sors  minden  terhei 
Keresztülvágnak  kínos  élteden. 
Menj  !  s  légy  szerencsés. 


Fatíme. 

Oh  Iréné  I 

Nehéz  az  elválás. 

Iréné. 

Nehezb 

A  maradás,  hol  nem  tart  szívünk. 

Fatíme. 

Ellenségid  között  maradsz 

f 

Iréné  I  Odd  magad  Zagán  basától.  (EJ.) 


Iréné  {egyedül). 

Kitől  ójam  magam  ?  —  Mit  veszthetek  ? 
Az  ellenség  tőrét  nem  rettegem 
Úgy,  mint  az  indulat  hizelkedő 
Szavát,  mely  a  lét  durva  részein 
Függ  s  a  poklot  mennynek  hazudja. 

S  hol  egy  igaz  barát  ezen  hideg 
Pusztán,  hol  csak  feszült  erek  teszik 
A  szív  hevűltit  ?  Egy  van  és  az  is 
Szenved  s  a  vég  szabadítónak  kínálja 
Rab  életét.  El,  el  komor  képzet !  — 
Szelíd  remény  !  hová,  hová  tűnél, 

Mely  pályám  kezdetén  reám  vetéd 
A  megnyugvás  csendes  malasztját  ? 
Haszontalan  sóhajtlak  :  elhagyói, 

S  magam  feláldozása  egy  hiú 
Alom  s  csak  ájtatos  kívánat 
Volt,  csalfa  vélemény  szülöttje.' 

A  földdúló  villámok  untalan 
Dördülnek,  békeszót  nem  hall  a  rettegő 
Világ,  és  e  rövid  csend  még  nagyobb 
Veszélyeket  forral.  Mohammed  1 


Azon  láng,  melyre  gyuladál 
Rabnéd  iránt,  nem  volt  az  égi  szikra, 
Nem,  nem;  csak  egy  csalóka  földi  kény; 
Szived  mélyében  más  isten  parancsol, 

Ki  az  enyészettel  frigyben  romladék 
Közűi  a  halhatatlanságra  szólít, 

S  letiprott  népek  könnyein  ragyog 
Neved  békóba  vert  bús  századok  köze. 

Zulíma  (jön). 

Iréné !  a  szultán  kívánja, 

Hogy  megjelenj  a  nép  előtt. 

Iréné. 

A  nép  előtt  ? 

Zulíma. 

Igen,  te  győzd  meg  őket 
Szépséged  által,  hogy  tudják  méltánylani 
Szultánjok  választását. 

Iréné. 

Csendes  ihlet ! 

Te  a  halál  követje  vagy.  — 

Oh  értelek ;  lefolyt  az  óra,  menni  kell. 
Oszolj  sötétség,  végy  fel  karjaidba 
Mennyei  atyám  !  azon  világos 
Országba  vedd  fel  árva  lányodat, 

Hol  az  örökkévalóság  szárnyain 
Örök  nappal  virít.  —  Zulíma! 

Az  élet  távozik.  Ti  édes 

Helyek!  most  el  kell  válnom,  egy  titkos 

Érzés  búcsúzni  kénytet  tőletek. 

Zulíma,  jer !  végezzük  e  rövid 

Utat,  tán  ez  lesz  végső  szolgálatod.  (El.) 

mAs  szoba, 

Mohammed  {egyedül). 

Mely  embert  mostohán  a  végezet 

Köz  sorsra  szánt,  annak  számára  nyílik 

A  szépség,  az  függhet  múlandó  kényeken  ; 

Kit  a  dicsőség  égi  lángjai 

Hevítnek  és  a  halhatatlanság 

Eljegyze,  az  ne  kérjen  földi  éleményt. 

Csalóka  tünemény  szerelmünk  — 

Mosolygó  képe,  bájos  színei 
Halandóság  vázait  takarják, 

S  az  élet  mécse  félig  sem  tart, 

Sötétbe  hagynak  káprázó  világi. 

/ 

így  minden  érzet  gyöngeség, 

Idétlen  elme  képzete, 

Mely  szűk  létének  mennyet  álmod, 

S  örömöt  kohol.  —  Múló  buborék ! 

El,  el  mellemből !  még  is,  mit  jelent 

Ezen  titkos  szorongatás  ?  Iréné  — 

Hah  félre  gyűlölt  kép  1  távozz  előlem ! 

Egyszer  rántál  le  a  magasról, 

Édes  reményekkel  leszálltam  én 

Hozzád  s  te  a  hatalmasnak  egyedül 
* 

Áldozni  tudtál,  a  midőn 
Esengve  a  koldus  szerelmet 
Esdeklett.  Áldozat  forró  szerelmemért! 

Én  egy  világot  adtam,  a 
Föld  első  trónusát,  s  ő  nekem 
Elhamvadt  birtokával  áldoz, 

Melyben  lélek  hibázik  ;  épít 
Szivemre,  hogy  kényén  fordítsa  azt. 
Mohammed!  ily  mélységbe  estél?  Hol 
A  büszke  férfiú  ?  hol  a  hatalmas, 

A  dönthetetlen  erő,  ki  ezreket 
Szavával  indított  ?  Iréné !  mély 

Sebet  vágtál;  te  hidegen 
Tudál  áldozni,  én  téged  viszont 
Feláldozlak;  hasonló  bért  vegyen 
Nagylelkűséged  ;  meg  kell  halnod.  —  Hah  1 
Rettentő  szó,  kijött  1  szivem 
Rázkódik  —  mégis  meg  kell  lenni.  El 
Mellemből,  érzet !  hadd  legyen  hasonló 
A  vérmezőhöz,  hol  csak  a  halál 
Tanyáz  és  érez  karjával  öszverázza 
A  földiek  sorsát  s  csak  a  dicsőség 
Emlékjelét  lerakva  ékesül. 

Fogadj  el  ismét  engemet  dicsőség  ! 

Fogadj  még  egyszer  harezok  istene  ! 
Ragyogtasd  csillagid  között  Mohammed 
Jövendő  tetteit!  hogy  a 
Sírhalmok  éjjelén  keresztűl- 
Virrasztva,  még  a  vénülő  idő  is 
Hirdesse  nagy  nevét.  Szabad 
Kívánok  én  ezentúl  lenni ;  félre 
Minden  lánczokkal !  egyszer  vágytam 
Csak  földi  boldogság  után, 

És  oly  rutúl  csalattaték.  Magasb 
Czél  int,  jövendőség  nekem  világom  ; 

Ahoz  tartok  s  kezdett  pályámat  folytatom, 

S  futásomban  bátran  vetélkedem 
A  műit  idők  csudáit  vitézivel. 

Iréné  (jön). 

Szultán,  parancsolál. 

Mohammed  {félre). 

Minő  szelíd 

Lelkes  tekintet  1  és  még  is  csalárd ! 

Érzést  hazud,  midőn  fagyos  szive 
Másért  eped.  ( Indulatosan  kezét  megragadja.) 
Te  voltál  a  győző  I 

A  föld  urát  hálóba  vontad  és 
Rózsákat  hintve  minden  lépteden, 

Nem  ismert  bájos  utakon  vezettél. 

Most  karjaid  közűi  ki  kell 
Fejtőznöm ;  más  ösvényre  késztet  az 
A  sűlyedő  titok,  mely  még  előbb 
Bírásodért  hevíté  keblemet. 

Te  áldozál  nekem,  kisebb  Mohammed 
Nem  lesz;  példád  őt  is  lemondani 
Tanítá. 

Iréné. 

r 

Értelek,  Mohammed ! 

A  csendes  élet  nem  kecsegtet, 

Csaták  után  vágyik  szived. 

Mohammed. 

Ne  engedd  visszagondolnom,  mit  ön- 
Magam  felejteni  óhajtok,  s  hahogy 
Kiüt  a  láng,  a  pusztító  lelket 
Te  költéd  fel  bennem,  kinek 
Karjában  már  szunnyadni  kezde. 

Oh  bár  az  én  világomon  kivűl 
Eshetnék  sorsod  I  így  hozzám  csatolva, 
Az  indulat  veszélyes  tengerén 
Együtt  velem  hánykódol,  és  azon 
Kar  forrón  átölel,  mely  tégedet 
Kegyetlen  a  világtól  elszakaszt. 

Iréné. 

Minő  gyors  változás!  minő  komor 
Szózat;  nem  a  szerelem  hangzatja  az. 

Mohammed. 

Kimondád  azt  a  szót,  melyen  szerencséd, 
Léted  s  Mohammed  boldogsága  függött, 
Kimondád  és  mellemben  visszahangzik 
Szavad,  habár  értelmét  jól  tudom ; 

Tudom  miért  lángolt  szived,  midőn. 

Eget  mosolygva  rám,  szivemmel 
Érzést  színezve  könnyen  játszadoztál. 

Iréné. 

Balul  ítélsz ;  játék  az  nem  vala, 

Sem  nagyravágyás,  mely  neked 
Mohammed,  a  szabad  görögnét 
Hazája  omladékain 
Bókolni  kényteté.  Minő 

r 

Érzet  vezérle,  azt  ne  kérdd; 

Az  áldozó  szív  titka  véle 
Enyészik. 

Mohammed. 

Oh  Iréné !  miért  — 

Nem,  eddig  a  határ;  a  férfiú 
Tovább  nem  megy  ;  tündén  álmok 
A  gondolatlan  ifjúság  körét 
Szépítik.  Én  lemondok  és  azon 
Frigyet  feloldom,  melyet  szív-emelve 
Köték;  de  más  se  bírja  azt,  mit 
Az  élet  tőlem  megtagad. 

Az  álmodott  boldog  pillantatok 
Helyett  ragadjon  a  halál, 

S  a  szerelem  bájölén  meredjen  a 
Lélek.  Te  nem  tudál  szerelmet  adni; 
így,  szívtelen,  szerencsét  rontani 
Üdvösségem  leszen. 

Iréné. 

Rabnéd  valék ; 

A  hatalom  nem  tenyészt  szerelmet. 
Mohammed !  hogy  szerettem,  azt  tudod, 
Nem  is  tagadtam  én  soha, 

Mert  szent  előttem  első  érzetem, 

S  ezer  halál  nem  képes  azt 
Kiirtani  mellemből.  Tehozzád 

Mely  tisztelet  s  rajtam  mutatott 
Kegyelmedért  igaz  tartandó  hála 
Csatolt. 

Mohammed. 

A  környűlállás  szülte  mind 
Ezeket.  Csak  áldozat,  nevek  —  hideg 
Adomány,  minden  köz  ember  birtoka. 

Hol  éktelen  láng  a  szivet  hevíté, 

S  az  indulat  tolongó  árjai 

Zú dúlva  csapkodnak,  dobzódnak  —  ott. 

Ott  hála  s  tisztelet.  Hah  1  ez  tehát 
Bérem  ?  hogy  a  végzések  ellen 
Szegzém  magam  s  leesve  a  dicsőség 
Egéből  köz  sorsot  cseréltem  ? 

Iréné. 

Azon  dúló,  emésztő  indulat, 

Mely  mindenkor  kíván,  de  nem 
Elégít,  tőlem  messze  volt ; 

Ha  tőlem  azt  vártad,  Mohammed, 

Akkor  csalatkozál;  nyugodtan 

f 

Eleng  az  én  szerelmem  s  csendesen- 
De  híven  óhajt  az  virágzani. 

Te  jót  tevéi  rajtam,  s  előbbi 
Érzésem  elnémult;  egy  hajnali 
Álomként  leng  körűi  csak  és  erőt 
Nyújt  hátra  lévő  életemnek. 

Mohammed. 

Iréné !  oh  mért  nem  vagyok 
Hasonló  hozzád,  egy  tűnő  világi 
Árnyék,  egy  kedvező  sugára 
Azon  szelíd  napnak,  mely  téged  lelkesít. 

A  véghetetlen  élet  tengerét 

Keresi  szemem,  szerelmem  is 

Csak  arra  vágy.  {Indulatosan  átfogja)  Mit  a  világ 

r 

Édest  adhat,  karom  között 

Tartom ;  de  a  nagyság  többet  kíván, 

Az  indulat  többet  sejt,  az  kevés 
Mivel  kínálsz,  azzal  nem  töltheted 
A  háborgó  szivet;  nálad  csak  a 
Szegény  szerencsés,  a  ki  mindennel 
Elégszik. 

Iréné. 

Lődd  belém  fulánkidat: 

Rabnéd  vagyok,  szenvedni  rég  tudok. 

Mohammed. 

Iréné ! 

Iréné. 

A  gyors  indulat, 

Látom,  boszúra  változott 
S  azon  szomorú  tapasztalásra 
Bir,  hogy  szerelmed  én  irántam 
Csak  a  hevűlt  vérnek  játéka  volt; 

Nem  tiszta  égi  láng,  a  jobb 
Lelkek  nemes  tulajdona, 

Mely  a  szivet  felemeli,  a  midőn 
A  sors  alá  tiporja  azt. 

Mohammed. 

írénél  Oh  mily  szépen  rajzolod 
A  hív  szerelmet,  ámbár  tenmagad 
Szentsége  ellen  vétkezél. 

Kettőnek  bókolsz-  Menj !  menj !  én  nem  osztok 
Szerelmet  senkivel :  Mohammed 
Elég  magának,  társat  nem  keres. 

Iréné. 

Mohammed !  nem  jövék  tőled  szerelmet 
Koldulni;  folytasd  fényes  útadat,- 
Maradj  egedben ;  én  is  megtalálom 
Azon  boldog  menedékhelyet, 

Hol  semmi  erő,  sem  üldözés 

Nem  háborít ;  keress  dicsőséget, 

Repülj  a  fergeteg  szélvészein 
A  rettegő  világ  felett; 

A  halhatatlanság  legyen  tiéd, 

Nekem  adj  halált ! 

Mohammed. 

Hogy  általa  egyesülj 
Híveddel?  Haha!  engemet  nagylelkűen 
Örökléttel  kínálsz. 

Iréné. 

Csak  egy  kérést  teszek 
Szivedhez;  oh  Mohammed,  ezt  ne 
Tagadd  meg  attól,  a  kit  egykor 
Szeretni  gondolái,  ki  oly  szerencsés 
Volt  szivedet  szelídebb  érzeményre 
Ébresztni  s  lelkedet  rövid 
Időre  a  véres  mezőktől 
Elvonni  — 

Mohammed. 

Félre,  félre  tőlem  I 
Ne  ilyen  kedvező  tekintetet ! 

Idétlen  gyöngeségre  olvadoz 
Erőm. 

Iréné. 

Ha  már  nem  lészek,  oh 
Mohammed!  teljesítsd  azon 
ígéretet,  melyet  tevéi 
Egykor:  folytasd  nemes  munkádat  és 
Légy  irgalmas,  kegyes  szegény  görög 
Néphez  ;Ilégy  atyjok,  hogy  kormányodat 
Kettős  súlylyal  ne  érezzék,  ha  már 
A  végezet  kezedbe  adta  sorsukat. 

Irántam  gerjedő  szerelmed  azt 
ígérte,  és  magas  lelkedtől 
Kisfaludy  Károly  munkái  I. 

Yralót  reményiek.  Légy  malasztjok 
Az  elhagyottaknak  s  töröld  le 
Az  ínség  cseppjeit  siró  szemökröl! 

Ez  végső  kérésem,  Mohammed  !  ez 
Iréné  legutolsó  szava.  ( Lábához  esik.) 

Nézd  lábadnál  azt,  a  kit  egykor 
Melledre  vontál  és  dagadt 
Szívvel  hölgyednek  mondái  — 

Mohammed. 

Oh  Iréné !  mit 

Mivelsz  ?  miként  játszol  velem  ? 

Iréné!  kelj  fel,  én  — 

Iréné. 

S  ha  létem 

Emlékét  egy  jótéteménynyel 
Ünnepied,  érzi  azt  hidegűlt  porom, 

S  árnyékom  őrangyalként  leng  körűi. 
Mohammed  1  nem  kellő  nekem 
Ez  élet  már;  engedd  azon  vigasztalást 
Az  elválónak,  hogy  nem  hasztalan 
Bízott  lelkedben. 

Mohammed  ( kifakadó  tűzzel). 

Mit  tegyek  ?  mit 
Kerüljek?  ez  létemnek  legsulyosb 

r 

Órája;  lelketlen  halandóvá 
Tesznek  háborgó  érzetim. 

Zúzz  porrá  könnyező  természet!  oltsd 
El  lángomat!  vagy  adj  érczből  szivet, 

Mely  a  koporsók  éjjelébe 
Vonulva,  csak  halált  ölelve, 

Gúnyolja  a  halandók  érzeményeit. 

Iréné !  Oh  így  vál  el  a  lélek 
A  dermedő  testtől  — 

Ferez  (síelve  jön). 

Mohammed 

A  nép  téged  kiált,  már  zúgolódik, 

Hogy  oly  soká  nem  jősz.  Uram,  siess  I 

Mohammed. 

Hah !  így  kell  jönni,  félre  tettem 
A  lánczot,  s  ím  fölkelnek  a  rabok! 

Ferez  bég!  mért  adám  tisztségedet? 

Tüstént  tedd  kötelességedet ! 

Ferez. 

Uram  !  már  késő,  a  sereg 
Immár  nem  ismer  engedelmet, 

Téged  kíván ;  végső  szándékodat 
Akarja  hallani.  Hölgyed  életét  — 

Mohammed. 

Hah !  porba  vélök ! 

Zagán  (hirtelen  jön). 

Szultán,  a  veszély 
Fényit!  kevés  pillantatod  vagyon 
Csak  hátra,  használd  azt,  ha  éltedet 
Kedvelled;  a  sereg  dühösködik, 

Már  a  palotádat  ostromolni 
Akarják. 

Mohammed. 

Hát  igaz!  nincs  már  hiv  emberem? 

Zagán. 

Azok  vagyunk  mindnyájan  és  azok 
Maradunk  s  örök  dicsedet  eszközöljük, 

Hahogy  te  is  megint  Mohammed 
Leszesz. 

Mohammed. 

Jól  van  hát!  én  megyek,  s  Iréné 
Velem  jön;  meglátom,  ki  mer 
Megvívni  hölgyemért 

26»* 


403 


íren*. 


Örök 

Isten !  végy,  végy  magadhoz !  adj  erőt 

Ezen  végső  utamra,  hogy  nyugodtan 
/ 

Által  költözhessem  mennyei  öledbe ! 

Mohammed. 

Kövess  Iréné !  és  ti  a  komor 
Enyészetnek  lelketlen  eszközi ! 

Ezen  pillantatot  füstölgő  véretek 
Hirdesse  a  világnak  s  írja  bé 
A  dísztelen  dicsőség  könyvibe. 

Jertek  tehát  1  aztán  készüljetek 
A  legdühösb  zivatarral  szembe  szállni. 

{El  mindnyájan.) 


NAGY  PIACZ, 

ABDUL,  HASSZÁN,  török  sereg. 

Abdul. 

A  szultán  jön,  használt  a  zendülés ; 
Igaz  marad,  nincs  oly  erő, 

Melyen  végtére  a  sokaság  ki 

f 

Ne  fogna.  En  alig  hiszem,  hogy  így 
Történhetett,  ha  gondolom,  minő 
Ember  Mohammed. 

Hasszán. 

Hasztalan, 

A  több  főnek  mindenkor  enged 
Az  egyes  ember;  a  sok  kar  sokat  vág. 

FEREZ  bég  és  ZAGÁN  basa  jönnek. 
Ferez. 

Jancsárok !  a  szultán  jön  és  vele 
Iréné;  legyetek  most  férfiak. 

Zagán. 

Halált  kiáltsatok  neki. 

Iréné  vesztével  Mohammed  ismét 

Előbbi  bajnok  lesz  s  tinektek 

Több  prédát  és  szebb  tartományokat  szerez. 

Mohammed  (a  befátyolozott  Irénét  vezeti;  nagy  hallgatás). 
Csodálkoztok  vitézeim,  hogy  én, 

Szultántok,  egy  leánynyal  lépek  színetek 
Elé,  s  hol  fegyverek  villognak,  ott 
A  szépség  és  szelídség  megjelen. 

Itt  áll  a  természet  remekje  és 
Mohammed  hölgye,  melyet  önjutalmul 
Választa.  Itt  állok  most  közietek ; 

Ki  mer  bírálni  engem?  lépjen  az 
Elő !  s  próbálja  meg  kardomnak  élét. 

Mindnyájan. 

Iréné  haljon  meg !  halált  neki  ! 

Mohammed. 

Én,  uratok,  védelmezem 

tr 

Ot,  és  ezen  testen  keresztül 

Jöhettek  véréhez,  ti  a  sötétség 

Fiai  I  kik  zordon  élethez  kötözve 

Csak  a  halál  árnyékait 

Ölelve  lézengtek;  boruljatok  le 

Lelketlen  óriások,  e  szemek 

Előtt,  melyeknek  gerjesztő  sugári  az 

Égből  szakadva,  a  mély  sírok  éjjelét 

Általvirasztják  és  világosságra 

Derítik.  lm  nézzétek  ezt 

Az  ég  szülöttjét  és  imádjátok 

Allah  szent  angyalát !  ( Felemeli  Iréné  fátyol  át). 

Ti  hallgattok? 

Távozni  látom  a  mérges  boszút. 

Megnémul  a  halál  szózatja,  életért 

Sóhajt  a  dermedő  szív  is.  —  Zagán  basa ! 

Te  gyújtottál  tüzet  először; 

Te  is  rettegsz  és  némán  állasz  itt? 

Hol  fendörgő  szavad  ?  húzz  kardot !  és 
Verd  által  e  szivet!  reád  bízom 
Hölgyemnek  életét. 

Zagán  ( kardot  húz ;  amint  Irénéhez  közelii,  visszatántorog). 

Hah !  oda  erőm, 

Élj !  élj  !  téged  gyilkolni  nem  tudlak  1 

Mohammed. 

A  szépség  győz,  győz !  Én  a  boldog, 

Ki  azt  karjára  fűzheti.  {Nagy  hallgatás.) 

Törökök  I  ti  meghódoltatok. 

Te  lángoló  nap,  mely  dicsőül 
Aranypályádat  folytatod  ! 

Te  légy  tanúja  s  hirdetője 
Mohammed  szép  diadalmának, 

Melyet  magán  és  népein  vészén. 

Vitézek  !  én  önkényt  lemondok 
Hölgyemről ;  és  a  szerelem  lánczait 
Örökre  elszakasztom  — 

Iréné. 

Oh  Mohammed  ! 

Ne  késsél,  adj  elégtételt  népednek  és 
Boszúld  meg  rajtam  megvetett  szerelmedet. 

Mohammed. 

Közel  valék  a  föld  legszebb  javához; 

De  a  magasra  czélzó  férfinak 
Lelkét  sem  az  ifjúság  nyíló  virága, 

Sem  a  szerelem  csendes  harmatja  ne 
Szédítse  meg ;  csak  úgy  méltó  örök 
Koszorúra.  Nézzétek  tehát,  miként 
Vál  meg  Mohammed  legszentebb  érzésitől 
És  mint  fejtözik  ő  egy  istenasszony 

Kezéből,  hogy  futását  újra  kezdje 
S  nevét  a  csillagok  közé  függeszsze. 

Hogy  semmi  gyöngeség  magas  tetőmet 
Ne  homályosítsa,  hulljanak  inkább  éktelen 
Mélységbe  a  termésnek  legszebb 
Virági  és  Mohammed  végső  könnyeit 
Rejtsék  bezárt  kelyhökbe.  Érdemes 
Mohammed  uralkodni  rajtatok ; 

Mert  nem  csak  a  világon  győz,  hanem 
Önnönmagán  is.  ( Kihúzza  kardját).  Gyújtsd  tehát  erődet 
Karomba  most  örökkévalóság! 

Azon  helyet  hadd  eltalálnom, 

Hol  földi  álmaimnnak  sűlyedő 
Titkai  örökre  nyugszanak !  — 

Hallgass,  hallgass  szív  !  nézz  csak  felfelé, 

Egy  csepp  kín  s  tartandó  dicsőség ! 

Iréné  !  a  feláldozott 

Az  áldozót  örökre  így  magához 

Köti.  (Iréné  melléke  döfi  kardját). 

Iréné. 

Oh  egek  !  Mohammed  !  köszönöm. 

Kíméld  atyámat,  légy  kegyes, 

Irgalmas  nemzetemhez.  —  Oh  Mohammed  ! 

(Elgyengül.) 

Mohammed  (a  földre  ereszti). 

Itt  fekszik  vérében,  ki  tőletek 
Elvett !  ím  a  mindenhatónak 
Szent  véghetetlensége  most  karomból 
így  omlik  vissza.  Most  csudálj,  világ  ! 

Halandó  ezt  nem  tette ;  ím,  örök 
Dicsőségért  hamvába  dűlt 
A  földi  jónak  minden  foglalatja, 

A  szépség  hóditó  hatalma. 

LEÓ,  AGENÖR  {jönnek), 

Leó. 

Mi  ez  ?  nagy  isten  ! 

Agenor. 

Hol  leányom  ? 

Leó. 

Iréné  !  kedvesem  1  hát  így,  így  végezél  ?  {Reá  torul.) 
Iréné  !  édes  életem ! 

Agenor  {leányához  tétováz). 

Hol  van  sebed  ? 

Folyj!  folyj  ártatlan  vér!  ez  éktelen 
Pusztán  nem  élhet  a  jó ;  csak  repülj 
Áldott  lélek  végső  hazád  felé, 

Itt  úgy  is  a  pogányé  a  világ. 

Iréné  (szakadozó  szóval). 

Atyám !  Leó  !  az  ég  nyílik  — 

Boldog  vagyok  —  Meglátlak  benneteket  -  • 

Ott  —  ott  —  Leó !  {Meghal.) 

Leó  (mély  fájdalommal). 

Iréné ! 

Mohammed. 

Vége  már, 

S  ezen  könny,  mely  szememben  ég,  legyen 
Utolsó,  fagylalt  mellemen  száradjon  el. 

Örvendj  halál !  ezen  pillantat  ezreket 
Taszít  csontkarjaid  közé. 

Agenor  (Mohammedhez). 

Kegyetlen  ember  !  áldom  tettedet, 

Ez  által  mentve  van  leányom  undok 
Kezedből. 

Mohammed. 

S  én  őtőle.  ím  ezen  kard 
Nyitá  meg  keblét,  még  piros 

Leó :  Iréné,  édes  életem  ! 

Iréné,  V.  felv. 


Kisfaludy  Károly  I 

Hölgyemnek  vérétől.  --  Legyen  tehát! 

Ti,  kik  körűlem  álltok  s  oly  mohón 
Rohantok  a  prédára,  vér, 

Vér  írja  be  neveteket  a  történet 
Könyvébe ;  és  ezen  karddal  titeket 
Halálnak  szentellek.  Kövessetek ! 
így  hal  meg  az,  ki  tőlem  elmarad. 
Mohammed  már  szabad  — 

Agenor. 

Szabad 

Vagy,  hogy  mindent  rabbá  tehess. 

Menj  hát,  te  a  teremtésnek  nyomorék 
Csudája !  menj  1  s  gyilkolj  mindent  rakásra, 
Hogy  éktelen  pusztádon  csak  magad  maradj 
Jajgatni  emberi  voltodat. 

Rohanj  szélvészként  a  világra  és 
Változtasd  vissza  dísztelen 
S  üres  vadonná ;  menj !  emelj  csonthalmokat 
Vezesd  reájok  rettentő  bálványodat, 

A  kegyetlen  halált,  bókolj  neki 
S  az  emberek  nehéz  panaszszain 
Örülve,  üljed  rezgő  ünnepét. 

Az  ínség  szárnyain  röpülj 
Tetődre,  érez  jármát  szoríts 
A  nemzetek  nyakára  s  állj  magad 
Egyedül,  kevélyen,  egy  rabisten 
A  jajgató  élők  között, 

Míg  a  halál  hozzád  nem  nyúl,  s  az  ég 
Haragja  a  mélység  fenekére  sújt 

r 

Es  mennydörögve  tetteid 
Súlyát  elölszámlálja !  Rettegj, 

Kevély  ember!  te  is  porrá  leszesz. 

Mohammed. 

Szegény  öreg !  kimondád  átkodat, 

S  Mohammed  buzdulatlan  áll; 


409 


Aludj  el  békén  jajjaid  között, 

A  föld  lezárta  már  előtted  kincseit. 

(A  sereghez  fordul.) 
Törökök  1  fel  most  a  harczra  I  félre 
Érzet!  Mohammed  ismét  a  világba  lép 
És  a  dicsőség  Iángösvényein 
Folytatja  fendörgő  futását. 

(El  a  sereggel.) 

Zagán  (Iréné  tetemeit  szemléli). 

Minő  szép  halva  is  1  habár 
Elválva  a  lélek  legékesebb 
Lakásától,  a  földnek  hátra 
Hagyá  múlandó  részeit. 

Iréné  !  nagy  feltételeknek 

Bús  áldozatja  lettél,  és  én,  hathatós 

Eszköz,  sajnálom  vesztedet.  (El.) 

Agenor. 

Oh  égi  irgalom !  végy  fel  magadhoz  ! 
Szívem  szakad,  megnyílnak  karjaid  — 
(Iréné  mellé  esik.) 

Leó. 

Magam  vagyok  tehát!  ti  jó 
Lelkek,  mind  elköltöztetek. 

A  rab  hordozza  lánczait, 

Iréné !  ím  Leó  téged  követ. 

(Irénére  borúi ,  a  kárpit  lefordul.) 

